
Prefaţă 

Cu doi ani în urmă, Editura ,, Hasefer" adăuga șirului de acte culturale cu care ne-a obişnuit mai de mult 
publicarea Istoriei războiului iudeilor împotriva romanilor a principalului cronicar evreu din antichitatea latină, 
Josephus Flavius. Unul dintre traducători şi autorul notelor explicative era atunci eminentul clasicist lon Acsan, 
mie revenindu-mi onoarea de a prefața volumul. 

Aceeaşi editură, cu acelaşi tălmăcitor din limba greacă revin acum cu o operă a aceluiaşi celebru autor din 
vechime, Antichităţile iudaice. Cu bucuria de ieri, când introduceam pentru iubitorul de istorie român o operă, 
palpitând de succesiunea unor evenimente faimoase, a lui Josefben Matitiahu, cel născut la Ierusalim cu 
aproape două mii de ani în urmă, semnalez astăzi cititorului importanța acestei autentice enciclopedii a 
iudaismului. 

în plină epocă iulio-claudiană şiflaviană — cea de înflorire a comunităților evreieşti şi a sinagogilor din lumea 
romană, de revoltă a iudeilor din timpul unor Nero, Vespasian şi Titus, încheiată cu distrugerea Ierusalimului şi 
cu debutul diasporei — lucidul şi superior oportunistul învăţat, intrat sub patronaj imperial, încheia la Roma, 
într-al treisprezecelea an de domnie a lui Domițian, adică în 93—94 — graţie mecenatului acelui Epaphroditos 
ce era un cărturar cunoscut cu o vastă bibliotecă şi cu multe cunoştinţe despre Homer — cele douăzeci de cărți 
ale opului denumit loudaike archaiologhia, dedicat istoriei poporului evreu de la facerea lumii până la vremea 
neroniană. 

Josephus Flavius, care sfârşise nu de mult redactarea Războiului iudeilor, unde făcea istorie strict 
contemporană, realiza prin Antichităţi o frescă a istoriei vechi evreiești din care, în acest volum, găsim primele 
zece cărți — de la origini la 

captivitatea babiloniană — ce prelucrează o parte a Vechiului Testament, acea Tora cu care Josephus era atât 
de familiar, ca evreu, ca fiu al unei familii de preoți ai templului, în fine, ca discipol al unui pustnic ce-şi 
perecuse viața în deşert, după modul de trai al esenienilor regăsit în imaginea unui loan Botezătorul. 

Autorul, ce presară ici şi colo, legende şi interpretări rabinice, „ inovaţii" nesemnificative, de fapt, printre 
informaţiile venite din textul canonic — notabile sunt cele referitoare la unul dintre personajele centrale care 
este Moise — a lucrat, se pare, deopotrivă pe text ebraic, pe cel grecesc al Septuagintei şi pe altul aramaic, 
folosind de la cartea a 14-a înainte izvoare privitoare la epoca elenistică, aceea a Haşmoneilor, precum pagini 


ale unui Nicolae din Damasc, pentru ca finalul (cărţile 13-20), închinat istoriei din vremea lui Caligula, a lui 
Claudiu şi a lui Nero, să exploateze din plin un izvor roman al timpului: este vorba de Istoriile acelui Cluvius 
Rufus, guvernator al Hispaniei Tarraconensis, ale cărui informații au fost utilizate şi de Tacitus sau de Plutarh. 
Aici se află celebrul pasaj al Antichităţilor (XVIII, 63-64), denumit ,„testimonium de Christo”: este locul unde se 
face menţiune despre Isus Hristos — pasaj controversat, socotit de mulți ca o interpolare sau o prelucrare mai 
târzie — care l-a făcut notoriu pe Josephus Flavius în Evul Mediu creştin (celălalt text de secol I referitor la 
întemeietorul creştinismului se găseşte, cum prea bine se ştie, în Analele lui Tacitus). 

Termenul de „antichitate" în sens latin, de „arheologie" în grai grecesc era, în vechime, un concept foarte larg 
unde intrau descrieri de datini, obiceiuri, legi, ceremonii, edificii, costume, arme, podoabe — tradiția a fost 
creată de eruditul latin Marcus Terentius Varro, prin cele peste patruzeci de cărţi ale Antichităţilor divine şi 
umane din ultimul secol al Republicii romane, izvor folosit de la Vergiliu până la autorii creştini — iar în cazul 
operei lui Josephus Flavius se pare că autorul evreu a dorit să imite cumva Antichităţile romane (Romaike 
arhaio-loghia) ale lui Dionisie din Halicarnas, retorul şi istoricul grec vieţuitor puțin timp înainte. 

Scrise pentru a face cunoscut grecilor — şi, indirect, stăpâ-nitorilor romani, cuceritori ai ludeii — tot ce au 
făptuit evreii în lunga lor istorie pilduitoare, de un autor care îşi asumă evreitatea, dedicând osteneala sa, de un 
impresionant ambitus 


intelectual, măreției şi singularității iudaismului, Antichităţile lui Josephus Flavius narează, explică evenimente 
şi miracole, aşază în prim plan eroi ai Vechiului Testament: în acest volum se pot găsi pagini esenţiale dedicate 
lui Moise „„legislatorul" — cel pe care creştinismul, atât de îndatorat spiritului iudaic, îl va înfățișa ca un 
„precursor Christi”, din pictura catacombelor romane până în mozaicurile, aşijderea romane, de la Santa 
Costanza şi de la Santa Măria Maggiore — ca şi lui Abraham, ,,bărbatulfără asemănare în orice fel de virtute”. 
în istoria lumii vechi Josephus Favius rămâne ca o exemplară sinteză culturală, prin familiarizarea sa cu trei 
universuri spirituale ce mănuiau cele trei limbi sacre ale Bibliei — ebraica, greaca şi latina — împrejurare care 
i-a creat autorului, în posteritatea bizantină şi medievală occidentală, un loc de neconfundat. 

Ca şi Războiul iudeilor, Antichităţile iudaice au dăinuit în mediile savante ale Europei vechi. Le găsim ilustrate, 
acum O jumătate de mileniu, în arta flamandă din ducatul Burgundiei, de către pictori de manuscrise din Gând, 
Bruges sau Anvers — este cazul exemplarului păstrat la Biblioteca Arsenalului din Paris — după cum le 
întâlnim în vremea Renaşterii, tipărite, spre pildă, la Basel, în 1544, în acea atmosferă intelectuală unde uma- 
nişti germani ca Johann Reuchlin începeau să utilizeze cu dezinvoltură instrumentele filologiei ebraice, ca şi 
„arta cabalistică”. 

Operă de erudiție v eter o-testamentară şi întreprindere cărturărească paradigmatică pentru civilizația evreilor, 
Antichităţile iudaice rămân un reper unic pentru cel ce vrea să înțeleagă cum Palestina atâtor fervori mistice, 
Grecia unei mlădioase culturi antropocentrice şi Roma unui pragmatism juridic, militar şi civic se puteau întâlni 
armonios într-un acelaşi personaj, hulit de mulți, dar citit de şi mai mulţi, pe numele său Josephus Flavius. 
RĂZVAN THEODORESCU 

CUVÂNT ASUPRA EDIŢIEI 


Marile conficte armate ale Antichității au fost relatate posterităţii de către cei mai reprezentativi istorici ai 
epocii lor, cu o artă demnă să stârnească admiraţia urmaşilor apropiați sau îndepărtați: Herodot, pentru 
confruntarea lui Darius şi Xerxe, pe uscat, la Marathon şi pe mare, la Salamina, cu cetăţile greceşti coalizate; 
Tucidide, pentru Războiul peloponeziac dintre cetăţile rivale Atena şi Sparta; Titus Livius, pentru cele trei răz- 
boaie ale romanilor cu cartaginezii; Caesar, pentru îndelungata luptă de cucerire a Galliei în însemnări despre 
războiul cu gallii şa. La strălucita pleiadă de istorici greci şi romani s-a alăturat şi un evreu, care a scris 
Războiul iudeilor împotriva romanilor, martor ocular la eroica apărare a Ierusalimului, cucerit după o 
crâncenă rezistență la 28 septembrie 70 en.Ca diplomat, şi-a disculpat concetățenii învinuiți de romani pe 
nedrept, ca general, a apărat lotapata împresurată de ostile lui Vespasiaa; ca prizonier al acestuia, a fot 
mediator între asediatorii Ierusalimului şi asediați; după generoasa eliberare din prizonierat, a înlocuit sabia şi 
lancea cu paşnicele instrumente ale scrisului, devenind fervent apărător al adevărului, împotriva celor care 
vedeau până şi într-un război doar potrivitul prilej de delectare cărturărească. Prin viaţa şi opera lui, a 
întruchipat pilda istoricului total, implicat direct în destinul poporului său ca luptător şi scriitor, nu doar ca 
Simplu cronicar. Pentru ca grecii şi romanii să cunoască zbuciumatul trecut al unui neam decimat prin asedii 
îndelungate şi împrăşitat în cele patru vânturi, a sens apoi Antichităţi iudaice. S-a apărat de învinuirile de 
trădare ale consângenilor săi printr-o Autobiografie şi a polemizat în Contra lui Apion cu un erudit alexandrin, 
denigrator al evreilor şi precursor al 


VII 
antisionismului. într-un cuvânt, o personalitate complexă şi fascinantă, cu un destin de excepție: Josephus 
Flavius. 


L-am evocat în precedentul Cuvânt asupra ediţiei la Istoria războiului iudeilor împotriva romanilor (Editura 
Hasefer, 1997), lucrare prefațată de Răzvan Theodorescu şi tradusă în colaborare cu Gheneli Wolf, notele 
explicative şi indicele alfabetic de nume revenindu-mi în întregime. 

La imperialul îndemn al lui Vespasian şi al fiului său, Titus, cuceritorul Ierusalimului, Josephus Flavius şi-a 
elaborat capodopera în limba aramaică, titlul traducerii eline fiind Peri tou ioudaikou polemou (în limba latină, 
Bellum iudaicum). Cele şapte cărţi ale originalului au însumat în traducerea românească 543 de pagini: 
răscoala Macabeilor, care a dus la întemeierea ludeii elenistice-, a fost legată de revolta antiromană, încheiată 
cu distrugerea Ierusalimului şi a Templului şi cu capitularea Masadei (167 î.en. — 73 e.n.). Cea de a doua 
lucrare capitală a lui Jospehus Flavius este o istorie a poporului evreu de la facerea lumii, până în al 
doisprezecelea an al domniei lui Nero (66 e.n.), când au început revoltele care au dus la dezlănțuirea războiului 
descris în prima lucrare. Cele peste cinci milenii bogate în evenimente dramatice şi personalități puternice au 
fost cuprinse în XX de cărți care întruneau 60 000 de rânduri, după socotela lui Josephus Flavius. Adică două 
volume de circa 600 de pagini. încurajarea a venit din partea mecenatului grec Epaphroditos, fost secretar al lui 
Nero. Tot lui i-a dedicat JosephusFlavius şi Contra lui Apion (Kata Apionos). Titlul ales: loudaike archaiologia 
(Antichităţi iudaice) amintea de Romaike arhaiologia (Antichităţi romane), lucrarea lui Dionisie din Halicarnas 
(secolul I î.e.n.), care număra tot XX de cărți (s-au păstrat primele XI şi numai fragmente din celelalte). Retor şi 
teoretician literar, elinul face o dizertaţie asupra trecutului Romei, inventând discursuri puse în gura 
personajelor istorice idealizate, flatând vanitatea cuceritorilor lumii antice. Josephus Flavius, chiar dacă 
foloseşte şi el discursuri fictive, scrie istoria poporului său, adresându-se unor străini dornici să o cunoască, 
fără intenţia de a-i linguşi. Participă direct sau indirect la faptele precursorilor săi, alternând naraţiunea 
fluentă, sobră şi fermecătoare cu descrierea cizelată până în cele mai mici amănunte. Sursele lui Josephus 
Flavius sunt biblice: „scripturile sfinte”, 

„cărţile sacre” sau laice: operele tyrienienilor, caldeenilor şi grecilor care au scris despre strămoşii lui. Obârşia 
sacerdotală nu şi-o dezminte niciodată, prin încercarea de a convinge păgânii sceptici să creadă chiar si 
lucrurile ce par neverosimile. 

Bun cunoscător al trecutului şi tradițiilor poporului său, Josephus Flavius nu regretă timpul cheltuit cu 
însuşirea limbii greceşti, fără o pronunție perfectă, condamnând disprețul nob'h lilor romani faţă de studiul 
limbilor străine, îndeletnicire lăsată pe seama sclavilor. Era şi firesc ca un evreu să facă apologia 
poliglotismului, graţie căruia a putut consulta toate sursele bibliografice aflate la Roma, principalul centru 
cultural al vremii, întrucât Biblia nu acoperă în întregime istoria veche a „poporului ales", prin înlăturarea 
numeroaselor lacune, Antichităţile iudaice constituie un neprețuit tezaur de informații. Aşa-zisul „renegat" nu se 
mulţumeşte să reconstituie fidel Biblia, ci aduce detalii noi, explicaţii utile pentru necunoscătorii limbii ebraice. 
Tabernacolul, sanctuarul pe roți al anilor de peregrinare prin deşert a evreilor, cele două temple construite de 
Solomon: unul destinat preoților, altul poporului (Biblia vorbeşte de unul singur), palatul regal, vasele de cult şi 
odăjdiile sacerdotale sunt descrise cu o plasticitate uimitoare, dând traducătorului mult de furcă. Prin 
discursurile atribuite personajelor biblice, Josephus Flavius dorea să demonstreze grecilor şi romanilor 
îndrăgostiți de retorică faptul că şi iudeii puteau să fie oratori la fel de iscusiți. Vocaţia de istoric este dublată 
de cea de moralist, adept fervent al monoteismului, neaascunzându-şi disprețul faţă de miturile care degradează 
divinitatea prin umanizarea ei excesivă sau faţă de ateismul filozofilor greci sau romani. Pentru cunoscătorii 
Bibliei, Flavius Josephus a realizat o valoroasă scriere complementara, interesând deopotrivă specialiştii şi 
publicuVlarg atât prin caracterul ei informativ, cât şi prin meritele ei artistice incontestabile. 

Prin drumul parcurs de la crearea lui Adam şi până la moartea lui Nabucodonosor (562 î.e.n.), poporul evreu s- 
a implicat în întreaga istorie zbuciumată a Orientului antic. Acesta este conținutul primelor zece cărţi ale 
Antichităţilor iudaice, într-o versiune românească pe care mi-o asum singur, prefațator fiind şi de această dată 
Răzvan Theodorescu. Un al doilea volum va cuprinde următoarele zece cărți (XT-XX). Pentru a încununa 
traducerea românească a operelor lui Flavius losephus, un volum independent ar urma să cuprindă scrierile 
„minore" (doar 

cantitativ). 

Traducerile germane centenare ale lui Heinrich Clementz s-au oprit la operele mari: Geschichte des hidischen 
Krieges (Halle, 1900), într-un volum şi Jiidische Altertumer, în două volume, fără note explicative, doar cu o 
prefaţă şi un Indice de nume, cuprinzând informaţii privitoare la geografia Palestinei antice. Prima lectură a 
Bibliei am făcut-o încă din adolescenţă, într-o colibă de la marginea oraşului, încnjurată de o grădină edenică 
şi învecinată cu o mirişte pe întinderea căreia n-am descoperit nici un Boaz adormit şi nici pe sărmana 
moabiteancă Rut culegând spice. A fost o vacanță biblică, închinată lecturii integrale a traducerii lui Gală 
Galaction şi a preotului Vasile Radu, care m-a iniţiat în tainele religiei, descoperindu-mi şi comorile limbii 
române. în Tăbliţele de argilă. Scrieri din Orientul antic, antologie alcătuită în colaborare cu Constantin Daniel 
(Biblioteca pentru toţi nr. 1074, Editura Minerva, Bucureşti, 1981, pp. 291-317) am inclus tălmăcirile noastre 
din Judecătorii, XTII-XVI (Samson); Regii, /, XVII, 1-52 (David şi Goliat); Ecclesiastul, 7-5; Iona (7-/V), precum 
şi Istoria uciderii blaurului şi a sfărâmării lui Bel. Paralel cu traducerea primelor zece cărţi ale Anticităţilor 


iudaice, am făcut o nouă lectură a Bibliei, pentru a puncta sursele narațiunilor, descrierilor şi discursurilor 
josephiene. Dacă la definitivarea versiunii româneşti a Istoriei războiului iudeilor împotriva romanilor, semnata 
împreună cu Gheneli Wolj, am avut la dispoziţie o ediție modernă elino-germană, cu comentarii erudite, la 
Antichităţile iudaice am fost nevoit să întocmesc un aparat critic. Unica mea sursă a fost clasica ediţie greco- 
latină, fără note explicative, din 1865: Flavii Josephi Opera, Graece et Latine, Recognovit Guilelmus 
Dindorfius, Volumen primum, Parisiis, Editore Ambrosio Firmin Didot, 

MDCCCLAV 

Numele de persoane, popoare sau localități adaptate de autor la ortografia grecească diferă mai mult sau mai 
puțin de forma consacrată ulterior de Biblie. Aş fi trădat originalul dacă le unificam cu grafia biblică. N-am 
recurs la explicaţii decăt acolo unde diferenţele erau prea mari, ca de pildă, Gotholia - Athalia și lesus - losua 
etc. 

Ediţia greco-latină de bază are la începutul fiecărei cărți un sumar al capitolelor intrinsece, indicându-se în 
final numărul de ani pe care îl acoperă evenimentele relatate: de la 3833 (Cartea 1) până la 2 ani (Cartea a Li- 
a), celelalte cărți prezentând cifre intermediare. N-am repetat aceste titluri la fiecare capitol în parte, aşa cum a 
procedat Heinrich Clementz în Des Flavius Josephus Judische Altertiiraer, Obersetzt und mit Einleitung und 
Anmerkungen, I. Bând. Buch 1 bis X; 11. Bând. Buch XI bis XX, nebst Namenregister (Verlag von Otto Hendel, 
1900). în locul ediţiei din 1938, am preferat Biblia sau Sfânta Scriptură, tipărită sub îndramrea şi cu purtarea de 
grijă a Prea Fericitului Părinte Teoctist, cu aprobarea Sfântului Sinod, Editura Istitutului Biblic, Bucureşti, 
1995. Pentru cronologie şi refrinţele istorice, am folosit Enciclopedia Antichității de Horia Matei, Editura 
Memoria, Bucureşti, 1995. Pentru termenii de specialitate, am consultat: G. Guţu, Dicţionar latin-român, 
Editura Ştiinţifică şi Enciclopedică, Bucureşti, 1983; Martin Bocian în colaborare cu Ursula Kraut şi Iris Lenz, 
Dicţionar enciclopedic de personaje biblice, traducere în limba română de Gabriela Danţiş şi Herta Spuhn, 
Editura Enciclopedică, Bucureşti, 1996 şi Dagobert D. Runes, Dicţionar de iudaism, Traducere din limba 
engleză de Viviane Prager, Editura Hasefer, 1997. 

CARTEA 1 
CONȚINUTUL CÂRTII 1: 


1. Introducere privitoare la rostul lucrării întregi. 

2. Facerea lumii şi orânduirea elementelor. 

3. Despre urmaşii lui Adam şi cele zece generaţii care s-au perindat de la el şi până la potop. 
4. Despre potop şi felul cum Noe, salvat de o corabie împreună cu familia lui, a locuit în 
câmpia Sennaar. 

5. Despre cum s-a prăbuşit Turnul înălțat de copiii săi spre a-l sfida pe Dumnezeu; cum li s- 
au amestecat graiurile şi cum locul unde s-au întâmplat acestea 

s-a numit Babilon. 

6. înce fel şi-au construit urmaşii lui Noe locuinţe pe toată faţa pământului. 

7. Cum fiecare norod în parte şi-a tras numele de la strămoşul său. 

8. Cum Abraham, strămoşul neamului nostru, plecat din ţara caldeenilor, a locuit ținutul 
denumit odinioară Canaan, iar acum ludeea. 

9. Cum Abraham, alungat de o foamete din Canaan, a plecat în Egipt; după ce a rămas acolo 
câtăva vreme, s-a întors înapoi. 

10. înfrângerea locuitorilor Sodomei în lupta împotriva asirienilor. 

11. Cum Abraham, atacându-i pe asirieni, i-a eliberat pe sodomiţi şi a readus victorios prada 
părăsită de fugari. 

12. Cum Dumnezeu a nimicit neamul celor din Sodoma, mâniat de nelegiuirile lor. 

13. Despre Ismael, fiul lui Abraham şi urmaşii săi arabi. 

14. Despre Isaac, fiul legitim al lui Abraham. 

15. Despre Sara, soţia lui Abraham şi felul cum şi-a încheiat ea viaţa. 

16. Felul cum Chetura, din căsătoria ei cu Abraham, a adus pe lume neamul troglodiţilor. 

17. Despre sfârşitul lui Abraham. 

18. Despre Esau şi Iacob, fiii lui Isaac, mnaşterea şi creşterea lor. 

19. Cum, de teama fratelui său, lacob a fugit în Mesopotamia; acolo s-a însurat şi a zămislit 


doisprezece feciori, întorcân-du-se apoi cu ei în Canaan. 
20. Despre moartea lui Isaac şi înmormântarea lui în Hebron. 
Intervalul cuprins de această carte numără 3833 de ani. 


INTRODUCERE 


]. Cei ce se îndeletnicesc cu scrierea istoriei nu au, după părerea mea, unul si acelaşi motiv, ci mai multe, între 
ele existând o mare deosebire. Căci unii se dedică acestui gen de lucrări ca să-şi demonstreze elocvența, spre a 
dobândi faimă prin intermediul ei; însă o fac doar ca să fie pe placul celor ale căror fapte le înfăţişează, 
ostenindu-se peste puterile lor în această treabă, sunt şi alții pe care înseși întâmplările la care au luat parte 
direct i-au constrâns să le fixeze în scris, spre a nu fi date uitării; dar pe mulți tocmai măreţia a fost cea care i-a 
determinat să povestească fapte învăluite de tăcere, ca să fie în folosul tuturor. Din cauzele pe care le-am înşirat 
mai Sus, ultimele două mi se potrivesc şi mie. Cât priveşte războiul pe care noi, iudeii, l-am purtat împotriva 
romanilor, atât participarea mea la el cât şi deplina cunoaştere a felului cum s-au desfăşurat evenimentele m-au 
Silit să devin istoric, ca să-i dau în vileag pe cei care, în scrierile lor, au deformat adevărul. 

2. Am întreprins opera de faţă, convins că aceasta va fi demnă de prețuirea tuturor grecilor. Căci ea va reda 
întreaga vechime, precum şi constituirea statului nostru, transpuse din scrierile ebraice în limba lor. încă mai 
înainte, când am aşternut în scris istoria războiului, m-am gândit să înfățişez străvechea obârşie a iudeilor, prin 
câte întâmplări ale sorții le-afost dat să treacă, sub ce mare legiuitor s-au deprins ei cu cinstirea lui Dumnezeu 
şi a celorlalte virtuţi, ca şi luptele pe care le-au dus de-a lungul atâtor veacuri, până, în sfârşit, la războiul 
purtat fără voia lor împotriva romanilor. Dar întrucât tema s-a dovedit a fi prea vastă, separat de acest război, 
mi-am propus să închin o lucrare aparte ursitei iudeilor, pe care s-o descriu de la primele începuturi şi până la 
izbucnirea ostilităților. O buna bucată de 

vreme, aşa cum pățesc cei ce se înhamă la o sarcină deosebit de grea, m-a năpădit o anumită delăsare şi lene, 
având de tradus atât de multă materie într-o limbă din altă ţară, străină mie. Au fost însă unii care, mânaţi de 
dragostea lor pentru istorie, m-au încurajat în munca mea, în primul rând Epaphroditos', un bărbat instruit în 
tot felul de ştiinţe, deosebit de dornic să cunoască evenimentele petrecute aievea, deoarece el însuşi era deprins 
cu marile isprăvi şi cu feluritele schimbări ale sorții, vădind în toate împrejurările o fire aleasă şi statornica 
cultivare a virtuţii. Stimulat de un asemenea protector, mereu pregătit să-i sprijine pe cei în stare de lucrări 
folositoare şi cinstite, mi s-a părut ruşinos să pun lenea mai presus de cea mai lăudabilă trudă şi mi-am adunat 
toate puterile de care dispun; s-a mai adăugat şi ceva ce m-a pus serios pe gânduri, anume că şi propriii mei 
Strămoşi s-au arătat bucuroşi să-şi dezvăluie întâmplările străinilor şi că unii dintre greci ardeau de nerăbdare 
şă cunoască faptele noastre. 

3. Am aflat de asemenea că Ptolemeu al II-lea”, rege care s-a dedicat cu multă râvnă ştiinţelor şi strângerii 
cărților aduse de pretutindeni, a ținut mult ca legile, precum şi deciziile ce decurg din ele, luate de statul nostru, 
să fie transpuse în limba greacă; iar Eleazari, cu nimic mai prejos în virtute decât oricare dintre arhipăstorii 
noştri, n-a şovăit să slujească interesul acestui rege, pe care l-ar fi respins din capul locului dacă la noi n-ar fi 
existat strămoşescul obicei de a nu ascunde nimănui faptele bune şi frumoase. Ca atare, am găsit potrivit să iau 
drept pildă mărinimia marilor noştri preoţi, convins că şi azi setea de cunoaştere a regelui ar fi deopotrivă de 
mare la mulți alții. Totuşi, suveranului aceluia nu i s-a pus la îndemână întreaga scriptură, ci a primit doar 


partea privitoare la legi, trimisă la Alexandria spre 

' Bogat om politic grec, libert şi apoi secretar al împăratului Nero, căruia Havius Josephus i-a dedicat două dintre lucrările sale: Antichități 
iudaice şi Contra lui Apion. A fost executat în anul 95 din ordinul lui Domitianus. 

2 Supranumit Philadelphos („„ubitor de frate”), cel de-al doilea rege din dinastia macedoneană a Lagizilor, care a domnit în Egipt între anii 
283-243 î.e.n., a terminat construcţia Museionului şi a Bibliotecii din Alexandria, înzestrând-o cu preţioase manuscrise adunate din lumea 
grecească şi nu numai. 

* între 323-192 î.e.n., Palestina s-a aflat sub dominaţia ptolemaică, având guvern propriu condus de Marii Preoţi, funcţie deţinută de Eleazar. 


a fi cercetată acolo. Au rămas pe dinafară numeroase alte lucruri aflate în Scripturile sacre, aşijderea ceea ce 
cuprinde încă o istorie de cinci mii de ani, şi feluritele întâmplări neprevăzute din acest răstimp, mereu 
nestatornicul noroc al războaielor, mulțimea strălucitelor fapte de arme ale conducătorilor, precum şi 
numeroasele schimbări survenite în treburile publice. în ansamblu, din parcurgerea acestei istorii, cititorii pot 
să deducă mai ales că oamenilor care s-au supus voinţei divine, fără a cuteza să încalce legile chibzuite, 
treburile le merg bine, chiar peste aşteptările lor, urmând să primească de la Dumnezeu, drept răsplată, 
fericirea; în schimb, cei ce se abat de la stricta respectare a legilor întâmpină piedici de netrecut până şi în ceea 
ce li se părea lesne de înfăptuit; ba chiar şi atunci când au întreprins un lucru socotit de ei bun, sunt loviți de 
nenorociri fără leac. îi îndemn aşadar pe cititorii acestor suluri să se supună voinţei lui Dumnezeu şi să 
constate, privitor la natura Lui, că legiuitorul nostru înţelept a vorbit cum se cuvine, atribuindu-i pururea numai 
fapte demne de deosebita-i putere; povestirea lui Moise este curată, ferită de tot ce întâlneşti la alții, păstrând 
deşertăciunea miturilor, în pofida faptului că marea vechime a faptelor depănate i-ar fi permis lesne să înşire 
minciuni nepedepsit. Căci el s-a născut cu două mii de ani înaintea noastră, într-o vreme în care nici chiar 
poeții n-au cutezat să strămute măcar obârşia zeilor lor, necum faptele eroice sau legile unor simpli muritori. 
Toate acestea vor fi înfăţişate cu grijă în ordinea cuvenită; aşadar, intenția mea este ca, în relatarea evenimen- 


telor, nici să omit, nici să adaug ceva. 

4. Fiindcă îndeobşte toate sunt strâns legate de înţelepciunea legislatorului Moise, se cuvine să vorbesc pe scurt 
despre el, ca nu cumva cititorul să rămână surprins că, deşi scrierea tratează despre legile şi faptele oamenilor, 
am inclus atâtea lucruri privitoare la studiul naturii. Se cuvine să se ştie din capul locului că acest bărbat a 
socotit ca o datorie a celui dornic să ducă o viaţă cumpătată sau să dicteze legi semenilor săi, cercetarea 
prealabilă a firii lui Dumnezeu şi astfel, după ce a contemplat cu sufletul opera acestuia, să caute să-l imite ca 
pe modelul cel mai bun dintre toate, străduindu-se să-l urmeze îndeaproape. Căci fără o asemenea cunoaştere, 
nici legislatorul însuşi n-ar avea dispoziția sufletească favorabilă, nici cititorii 

scrierilor sale nu şi-ar simţi inima înclinată spre virtute, dacă n-ar fi fost învăţaţi dinainte că Dumnezeu, ca bun 
părinte si stăpânitorul tuturora, care le vede pe toate, hărăzeşte o viaţă fericită celor ce ascultă de EI si cufundă 
în mari nenorociri pe cei ce se abat de la drumul cumpătării. Aşadar, Moise, dornic să-și inițieze propriii săi 
concetăţeni în această învăţătură, nu şi-a bazat legile pe convenţii şi înțelegeri mutuale, cum au procedat 
ceilalți, ci le-a orientat mintea spre contemplarea lui Dumnezeu şi a lumii, insuflându-le credinţa că cele mai 
frumoase creaturi ale Domnului de pe faţa pământului sunt oamenii; apoi, de îndată ce i-a deprins cu această 
evlavie, i-a fost lesne să-i convingă şi în privinţa tuturor celorlalte lucruri. Alţi legiuitori au păşit însă pe urma 
legendelor şi, prin spusele lor, au atribuit zeilor ruşinoasele păcate ale oamenilor, întrebuințând din plin aceste 
nelegiuiri pentru dezvinovăţirea lor. Dar legiuitorul nostru, prin virtutea fără pată atribuită lui Dumnezeu, a 
arătat că oamenii trebuie să se străduiască din răsputeri să-i urmeze pilda; pe cei care nu recunosc sau nu cred 
în acest lucru, dimpotrivă, Domnul i-a pedepsit cu asprime. Acesta este deci criteriul pe care stăruim să-l 
adopte cititorul doritor să examineze lucrarea de faţă. Cel ce judecă astfel nu va găsi în ea nimic care să pară 
contrar măreției Domnului, sau nedemn de dragostea Lui faţă de oameni. Căci toate apar după deplina ordine a 
naturii în întregimea ei: unele sunt arătate cu degetul de către legiuitor, altele sugerate doar alegoric, cu 
gravitate; numai cele care merită într-adevăr o menţiune fățişă au parte de o prezentare clară şi dusă până la 
capăt; fireşte, pentru cei care vor să cerceteze cauzele profunde ale fiecărui lucru e nevoie de o chibzuinţă mai 
cuprinzătoare şi mai filosofică; mi-am propus să amân aşa ceva pentru altă dată. Dacă Dumnezeu îmi va da o 
viață mai lungă, o dată încheiată această scriere, m-aş încumeta să trec şi la cealaltă. Deocamdată îmi îndrept 
fața spre povestirea faptelor propriu-zise: mai întâi în privinţa facerii lumii, voi aminti câte ceva chiar cu 
vorbele lui Moise. Aşa le-am aflat în Sfintele noastre scripturi; ele sună după cum urmează mai jos. 


CAPITOLULI 


1. La început a făcut Dumnezeu cerul şi pământul. Dar cum acesta nu era încă la vedere, ci zăcea acoperit de 
întunericul adânc, doar Duhul plutind deasupra lui, a poruncit Dumnezeu să fie lumină. De îndată ce ea s-a ivit, 
privind întreaga suprafață, a despărțit Dumnezeu lumina de întuneric şi întunericul l-a numit noapte, iar lumina a 
numit-o zi; apariţia luminii s-a chemat dimineaţă şi începutul odihnei, seară. Şi aceasta a fost prima zi; Moise a 
fost cel ce i-a zis o zi, pricina acestui fapt aş putea-o reda chiar acum dar, cum am făgăduit să tratez cauzele 
tuturora într-o lucrare aparte, îmi amân explicaţia pentru momentul potrivit. Apoi, în a doua zi, Dumnezeu a 
înălțat deasupra întregului cerul, fiindcă a vrut ca acesta să stea despărţit anume pentru EI; l-a înconjurat cu 
cristal, făcându-l să fie umed şi îmbibat cu stropi de apă, ca să slobozească ploi întru rodnicia pământului. în a 
treia zi, El a făcut uscatul, pretutindeni înconjurat de mare: în aceeaşi zi au răsărit din glie iarba şi seminţele. în a 
patra zi, a hărăzit cerului soarele, luna şi celelalte stele, înzestrându-le pe toate cu o mişcare şi un crug din care 
să reiasă limpede scurgerea timpului şi toanele vremii. în cea de-a cincea zi, Dumnezeu a făcut viețuitoarele, atât 
cele înotătoare, cât şi cele înaripate; pe unele le-a trimis în adâncul apelor, pe altele în văzduh, punându-le de 
îndată să se unească-între ele şi să se împerecheze, în vederea prăsirii lor, încât spița să le crească şi să se 
înmulțească. în ziua a şasea, EI a creat neamul patrupedelor, făcându-le fie bărbat, fie femeie; printre acestea a 
întruchipat şi omul. După spusele lui Moise, lumea, cu tot ceea ce cuprindea, a fost creată în aceste şase zile; în 
cea de-a şaptea zi însă, Dumnezeu s-a odihnit şi a pus capăt treburilor sale. De aceea şi noi ne abţinem de la orice 
muncă în 

această zi pe care am numit-o sabat; ceea ce în limba evreilor înseamnă răgaz. 

2. înainte de a depăna soarta lumii după cea de-a şaptea zi, Moise descrie crearea omului în felul următor: 
Dumnezeu l-a plăsmuit pe om, luând ţărână din pământ, şi l-a înzestrat cu suflare de viaţă şi duh. Şi omul acesta 
s-a numit Adam, adică, în limba ebraică, „roşuii, fiindcă el a fost făcut din țărână roşie înmuiată. Ea este țţărâna 
feciorelnică şi adevărată. A adus Dumnezeu în fața lui Adam fiecare soi de animal, arătându-i partea bărbătească 
şi partea femeiască,; iar El le-a dat numele pe care-l poartă până azi. Văzând însă că Adam era lipsit de tovărăşia 
şi apropierea unei femei (căci nu era încă nici una) şi se minuna de felul cum se purtau între ele celelalte făpturi, 
Dumnezeu i-a luat în timpul somnului o coastă şi a făcut din aceasta femeia; de îndată ce a văzut-o, Adam a 
recunoscut că ea fusese făcută dintr-o parte a lui. în limba ebraică, femeii i se zice Issa; dar ea a primit numele de 
Eva, ceea ce înseamnă „mama tuturor vieţuitoarelor”. 

3. Moise povesteşte mai departe că Dumnezeu a sădit spre răsărit o grădină unde, între tot soiul de arbori, creştea 
pomul vieţii şi al cunoaşterii, care te ajută să deosebeşti binele de rău. în această grădină i-a adus Dumnezeu pe 
Adam împreună cu femeia lui şi le-a poruncit să aibă grijă de creşterea plantelor. Grădina era udată de un singur 
fluviu care îşi poartă apele de jur împrejurul pământului şi se împarte în patru braţe. Din el curge Phison (ceea ce 


înseamnă „mulţime"”) înspre India', spre a se vărsa în mare, fiind numit Gange de către greci; la rândul lor, 
Eufratul şi Tigrul au drept loc de vărsare Marea Roşie; Eufratul se cheamă Phora, având sensul de,revărsare" sau 
„floare"; Tigris sau Diglath se traduce prin „îngust şi repede”. în sfârşit, Geon”, care curge de-a lungul Egiptului, 
înseamnă „din răsărit mânân-du-şi apele spre noi"; grecii îl numesc NIL. 

4. Dumnezeu le-a poruncit lui Adam şi femeii lui să mănânce roadele culese din oricare alt pom în afară de cel al 
cunoaşterii, prezicându-le că, dacă se vor atinge de el, vor fi sortiţi pieirii. Dar cum în vremea aceea toate 


viețuitoarele obişnuiau să vorbească între ele, şarpele, deşi trăia în bună înţelegere cu Adam 
Potrivit Bibliei, acest fluviu înconjoară țara Havila, bogată în aur. în Biblie, Gihon, cel care face ocolul țării Cuş. 

şi cu femeia lui, le pizmuia fericirea de care se bucurau ascultând de poruncile lui Dumnezeu; pe deplin convins 
că-i va târî pe amândoi în nenorocire, dacă nu se vor mai supune orbeşte, mânat de răutate, el a înduplecat-o pe 
femeie să se înfrupte din pomul cunoaşterii, explicându-i că în roadele sale sălăşluieşte deosebirea dintre bine şi 
rău şi e de ajuns să mănânce din ele ca să aibă parte de un trai fericit, aidoma lui Dumnezeu. Astfel, femeia s-a 
lăsat ademenită de şarpe să încalce porunca divină. După ce a gustat din pomul oprit şi roadele sale i-au fost pe 
plac, Eva l-a înduplecat şi pe Adam să mănânce din ele. Atunci amândoi au cunoscut că, de fapt, erau goi şi au 
căutat acoperăminte pentru părțile ruşinoase, expuse privirilor: căci pomul le dăruise agerimea şi înțelegerea. Cu 
frunze de smochin s-au învelit, acope-rindu-şi ruşinea, şi s-au arătat mai bucuroşi decât fuseseră deunăzi, fiindcă 
dobândiseră o pricepere care le lipsise mai înainte. Când Dumnezeu a venit în grădină, Adam, până atunci obiş- 
nuind să-i vorbească fără înconjur, a rămas ascuns, mustrat de păcatul săvârşit. Dumnezeu a rămas surprins de 
purtarea lui şi a căutat să afle din ce pricină mai înainte el îl întâmpina bucuros, iar acum fugea şi se ascundea. 
N-a primit nici un răspuns de la Adam, care recunoştea că-i încălcase divina poruncă. Dumnezeu i-a spus atunci: 
„în ceea ce vă priveşte, hotărârea mea a fost să duceţi un trai fericit şi scutit de orice necazuri, neatins de nici o 
nemulțumire sufletească, toate lucrurile care ţin de belşug şi desfătare fiind asigurate numai de grija mea pentru 
voi, fără cea mai mică trudă şi strâmtorare a voastră, căci amândouă vă îmbătrânesc mai repede, făcându-vă să 
nu mai aveţi o viaţă lungă. Acum însă mi-ai disprețuit porunca, nu te-ai supus voinței mele, tăcerea nefiind deloc 
dovada virtuţii, ci a conştiinţei tale încărcate." Atunci Adam a căutat să se spele de păcat şi l-a rugat să nu fie 
mânios pe el, aruncând vina faptei asupra femeii şi spunând că ea l-a ispitit să cadă în greşeală. La rândul ei, 
femeia a devenit învinuitoarea şarpelui. Pentru faptul că a urmat îndemnul femeii, Dumnezeu l-a pedepsit pe 
Adam, spunându-i că de acum încolo pământul n-o să-i mai dea roade de la sine, ci doar după o muncă grea şi 
trudă istovitoare glia îi va dărui câte ceva din unele, iar din altele deloc. Eva a fost pedepsită cu naşterile şi 
chinurile facerii, care le însoțesc, fiindcă s-a lăsat păcălită de şarpe, atrăgându-l şi pe Adam în nenorocirile urzite 
împotriva lui. Dumnezeu a luat 

Il 


şarpelui darul vorbirii, mâniat de răutăcioasa lui purtare faţă de Adam, iar pe limba lui a pus venin, spre a-l face 
duşmanul oamenilor, îndemnându-i astfel să-i izbească cu precădere capul, fiindcă pe de o parte nenorocirile 
omenirii pleacă de acolo şi, pe de altă parte, aceasta e calea prin care poate fi răpus mai uşor. Şarpele a fost lipsit 
şi de picioare, încât să-şi târască trupul pe pământ, încolăcindu-se prin praf. După ce a dat pedepsele pomenite 
mai sus, Dumnezeu i-a mutat pe Adam şi Eva în altă parte. 


CAPITOLUL II 


1. Adam şi Eva au avut doi copii de parte bărbătească: primul dintre aceştia s-a numit Cain (cuvânt care, dacă ar 
fi să-l interpretăm, înseamnă „avuţie"), iar cel de-al doilea, Abel (care înseamnă „îndoliere"). Ei au adus pe lume 
şi fete. Firile fraților erau însă opuse. Căci Abel, mezinul, susținea dreptatea şi, socotind că Dumnezeu era martor 
la toate faptele sale, slujea virtutea; el ducea o viaţă de păstor. în schimb, Cain era din cale afară de rău şi, ahtiat 
după câştig, s-a apucat cel dintâi sa are pământul, din care pricină şi-a ucis propriul frate. Când au vrut amândoi 
să aducă jertfă lui Dumnezeu, Cain i-a dăruit din roadele pământului şi ale pomilor, iar Abel, lapte şi întâi 
născuţii miei ai turmei sale. Mai încântat de această jertfă s-a arătat Dumnezeu, întrucât EI era cinstit prin lucruri 
produse de la sine şi potrivit naturii, nu prin cele provenite din scorneala omului hapsân şi cu de-a sila. De aceea, 
Cain, îndârjit de faptul că Dumnezeu îl părtinise pe Abel în dauna lui, şi-a ucis fratele, ascunzându-i leşul, 
convins că isprava îi va rămâne nedescoperită. Dumnezeu, care cunoştea nelegiuirea comisă de el, a venit la Cain 
şi l-a întrebat unde se află fratele său: nu l-a mai zărit de multe zile, având în vedere că mai înainte ei erau 
totdeauna împreună. Pus în mare 

„încurcătură şi neştiind ce să-i răspundă lui Dumnezeu, Cain a susținut mai întâi că pe el însuşi îl nelinişteşte 
faptul că nu-şi mai vede fratele deloc. Când însă Dumnezeu l-a hărțuit şi mai mult cu întrebările sale stăruitoare, 
plin de mânie, el i-a spus că nu este nici învățătorul, nici păzitorul fratelui său şi că nu se sinchiseşte prea mult de 
ceea ce i s-a întâmplat. Atunci Dumnezeu l-a învinuit fățiş că poartă culpa uciderii propriului frate: „Mă miră — 
a zis Domnul — că nu ştii nimic de soarta fratelui pe care l-ai ucis tu însuţi!” Dar fiindcă i-a adus o jertfă şi astfel 
l-a rugat să-şi domolească mânia împotriva lui, Dumnezeu nu-l pedepseşte pe loc pentru crima făptuită; l-a 
blestemat totuşi, amenințându-l că pedeapsa se va revărsa peste urmaşii săi până la a şaptea spiță. Apoi l-a 


alungat din ţinutul acela împreună cu soţia lui. întrucât Cain i-a destăinuit teama că în cursul rătăcirilor sale va 
cădea prada fiarelor şi astfel va pieri, Domnul i-a poruncit să nu aibă nici o grijă că va păţi ceva rău din partea 
sălbăticiunilor, putând cutreiera liniştit întregul pământ, I-a pus apoi un semn! al lui, ca să fie recunoscut, şi i-a 
poruncit să plece. 

2. După ce a străbătut multe țări împreună cu soţia lui, Cain a poposit până la urmă în Naida?, cum se numea 
ținutul acela; acolo a locuit el, zămislindu-şi odraslele. Dar pedeapsa primită nu i-a slujit deloc drept avertisment, 
ci i-a sporit şi mai mult răutatea; el s-a dedat la tot felul de plăceri, chiar dacă satisfacerea lor aducea daune 
însoţitorilor săi. înmulțindu-şi avuţia domestică prin numeroase bunuri dobândite pe calea jafului şi silniciei, 
Cain şi-a călăuzit slujitorii spre dezmăţ şi tâlhărie, fiind cel ce i-a învăţat să trăiască de pe urma ticăloşiilor. El a 
pervertit traiul simplu dus de oameni până atunci prin născocirea măsurii şi greutăților, preschimbând 
nevinovăția vieţii, străină de asemenea lucruri, şi măreţia sufletului în perfidie şi josnicie. A fost primul care a 
trasat hotarele ogoarelor, a înălțat un oraş şi l-a întărit prin ziduri, slujitorii săi fiind nevoiţi să locuiască împreună 
cu dânsul. După Anoh, cel mai mare dintre fiii săi, el a numit această cetate Anoh. Fiul lui Anoh a fost Iared. 
Acesta a devenit tatăl lui Mamei, al 

! Acest semn nu are un caracter infamant, ci unul protector: el îl prezintă pe Cain ca pe membrul unui clan care îşi răzbună cu străşnicie 
uciderea membrilor săi. 

2 în Biblie „Nod, !a răsărit de Eden" (Facerea, IV, 16). 

cărui fiu a fost Mathusala; din el s-a tras Lameh, care a zămislit şaizeci şi şapte de copii, împreună cu cele două 
soții ale sale, Ada şi Sella. Unul dintre ei, lobel, născut de Ada, a înălţat corturi şi s-a ocupat de păstoritul 
turmelor. Fratele său după mamă, lubal, s-a îndeletnicit cu muzica, inventând psalterionul şi harfa. Dar Thobel, 
unul dintre fiii celeilalte soţii, care îi întrecea pe toți prin puterea lui, s-a distins în treburile războiului; cu 
ajutorul lui, el a adunat lucrurile care desfată trupul, fiind primul care a făcut unelte de aramă. Lameh a fost şi 
tatăl unei fete care se numea Noema; fiindcă era înzestrată cu harul profeţiei, ea a întrezărit blestemul care îl 
urmărea datorită fratricidului lui Cain, el însuşi dezvăluind soțiilor sale această taină. De altfel, încă de pe când 
mai trăia Adam, urmaşii lui Cain au devenit nespus de răi; unul urmând pilda de răutate a celuilalt, de la o zi la 
alta, neamul lor a ajuns tot mai hain: în înclinarea lor spre război întreceau orice măsură, ca şi în zelul lor de a-i 
jefui pe alţii. într-un cuvânt, dacă vreunul era mai puţin grăbit să săvârşească un omor, acela era excesiv de 
îndrăzneţ, trufaş şi hrăpăreţ. 

3. După ce Abel a fost ucis iar Cain a fugit, fiindcă el săvârşise omorul, Adam, cel dintâi om, făcut din lut (căci 
se cuvine să vorbim aici de povestea lui), s-a gândit să-şi facă alți copii. Dorinţa de a avea urmaşi era arzătoare, 
în pofida faptului că împlinise deja două sute şi treizeci de ani; după aceea a trăit alți şapte sute de ani, până ce s- 
a stins din viaţă. Lui Adam i s-au născut numeroşi fii, printre care şi Seth. Dar mi-ar lua mult timp ca să vorbesc 
pe îndelete despre ceilalți; deocamdată mă mulţumesc să pomenesc cele privitoare la urmaşii lui Seth, căci, o 
dată ce a crescut şi a ajuns la vârsta când poţi să distingi singur faptele bune de cele rele, s-a străduit din plin să 
cultive virtutea şi, întrucât el însuşi a fost un bărbat fără pereche, a lăsat nişte urmaşi care au imitat pilda lui. Toţi 
fiind înzestrați cu. o fire aleasă, ei au locuit în aceeaşi ţară în bună înţelegere şi fericiți, fără să aibă parte de 
necazuri cât timp au trăit, descoperind înțelepciunea lucrurilor cereşti şi a astrelor care împodobesc tăria. Pentru 
ca oamenii să nu rămână fără aceste descoperiri, mai înainte ca ele să ajungă la îndemâna lor, fiindcă Adam le 
prezisese că toate erau sortite pieirii, fie prin pârjolul focului, fie prin prăpădul şi năvala apelor revărsate, ei au 
înălțat două coloane: una făcută din cărămizi, iar alta din piatră. Pe amândouă au fost înscrise descoperirile lor, 

astfel încât, dacă potopul ploilor ar fi nimicit coloana din cărămizi, barem coloana din piatră, rămasă în picioare, 
să transmită oamenilor inscripțiile astronomice, înştiințându-i totodată că ele fuseseră săpate şi pe coloana de 
cărămizi. Coloana de piatră a dăinuit până azi în ţara Siriei. 


CAPITOLUL III 


1. Acesta a fost traiul dus vreme de şapte generații de urmaşii lui Seth, care l-au cinstit pe Dumnezeu ca pe 
stăpânul întregii lumi, urmând în toate privinţele virtutea. Dar, o dată cu scurgerea timpului, ei s-au abătut de la 
datinile strămoşeşti la cele rele, fără să-i mai aducă lui Dumnezeu cuvintele cinstirii, fără să mai respecte 
dreptatea faţă de oameni şi, aşa cum mai înainte se luau la întrecere în privinţa virtuţii, cu un zel de două ori mai 
mare se distingeau în fapte rele; aşa se face că au atras asupra lor vrăjmăşia dumnezeiască. Căci mulți dintre 
îngerii Domnului, unindu-se cu femeile pământene, au zămislit feciori nelegitimi care disprețuiau toate lucrurile 
drepte datorită încrederii în puterea lor; chipurile, şi ei au săvârşit isprăvi asemănătoare cu cele pe care au cutezat 
să le înfăptuiască, după spusele grecilor, Giganţii!. Dar Noe, indignat de faptele acestora şi nemulțumit de ceea 
ce puneau la cale, i-a sfătuit să-şi schimbe în bine firea şi felul lor de a trăi. Când a văzut că cei dojeniţi nu-i 
dădeau ascultare ci se lăsau şi mai atraşi de ademenirea tuturor viciilor, s-a temut că va fi ucis el, împreună cu 
soția şi copiii săi, părăsind aşadar ţara. 

' Aluzia la Gigantomahie, războiul titanicilor fii ai Gliei împotriva olimpienilor care sălăşluiau în cer, deţinând supremaţia lumii, este 
justificată de faptul că Biblia însăşi menţionează uriaşii zămisliți de Fiii lui Dumnezeu împreună cu fiicele oamenilor, fiind nişte gigantice 
făpturi muritoare de obârşie divină, urmaşii îngerilor căzuți. 

2. Dumnezeu l-a îndrăgit pe Noe fiindcă era atât de drept; în schimb, pe ceilalţi nu numai că i-a condamnat, ci, 
întrucât avea de gând să nimicească întregul neam omenesc şi să pună în loc un altul, nepângărit de vicii, a 
retezat mai întâi durata vieţii, ca să nu mai numere atât de mulţi ani, ca mai înainte, ci numai o sută şi douăzeci”, 
preschimbând suprafaţa uscatului într-o mare întinsă. în felul acesta stârpea el toţi oamenii. Urma să scape teafăr 
numai Noe, Dumnezeu fiind cel ce-i va arăta mijlocul şi calea salvării. Noe a înjghebat o arcă cu patru 
despărțituri, având lungimea de trei sute de coți, lăţimea de cincizeci de coți şi înălțimea de treizeci de coți; a 
coborât în corabie împreună cu mama şi fiii săi, alături de soțiile acestora, aducând înlăuntrul ei cele trebuin- 
cioase hranei zilnice; şi a luat apoi tot soiul de animale, parte bărbătească şi parte femeiască, ca să rămână în 
viaţă specia lor, iar perechile la fiecare să fie în număr de şapte”. Arca avea pereţi trainici, cu încheieturi şi 
acoperiş zdravăn, ca să nu se scufunde sau să se destrame la izbitura valurilor. Aşa s-a salvat Noe împreună cu ai 
săi: adică al zecelea de la Adam încoace. EI era fiul lui Lameh, al cărui tată fusese Mathusala. Acesta se trăgea 
din Anoh, fiul lui Iared. Ultimul avusese ca părinte pe Maluel care, alături de numeroasele sale surori, descindea 
din Cainas, fiul lui Enos; Enos, la rândul său, era fiul lui Seth, ce se născuse din Adam. 

3. Prăpădul acesta a avut loc când Noe împlinise şase sute de ani, în cea de-a doua lună, numită de macedoneni 
Dios“, iar de evrei, Marsuane: căci aşa era împărţit anul în Egipt. Dar pentru statornicirea zilelor de sărbătoare 
Moise a dorit ca prima să fie Nisan sau Xanthicos, căci aceasta a fost luna când el i-a scos pe evrei din Egipt. 
Chiar şi în toate cele privitoare la serviciul divin, Moise a luat această lună drept punct de plecare; în schimb, 
pentru vânzări şi cumpărări, ca şi pentru celelalte treburi obşteşti, a păstrat orânduirea care fusese mai înainte. 


După cum se spune, 

2 în tradiţia literară a Egiptului antic, vârsta pe care o atingeau înţelepţi, scribii şi marii faraoni (Ramses al II-lea) era de 110 ani. De o 
fabuloasă longevitate s-au bucurat şi oamenii vârstei de aur, cei din vârsta de argint au avut o copilărie seculară, maturizarea lor tardivă fiind 
însă scurtă, din pricina nesăbuinţei lor (vezi Hesiod, Munci şi Zile, mitul celor cinci vârste). 

3 Facerea (VI, 19) vorbeşte doar de câte două perechi. 

+ Adică noiembrie din calendarul romanic. 

* Lună care corespunde lui aprilie. 

ploile mari au început în cea de-a douăzeci şi şaptea zi a lunii pomenite mai sus. Răgazul scurs de la apariţia 
primului om, Adam, era de două mii cinci sute şi cincizeci şi şase de ani. Acest timp este menţionat pe larg în 
Cărţile sfinte, căci pe atunci erau notate cu mult zel începutul şi sfârşitul bărbaţilor vestiți. 

4. Atunci când a atins vârsta de două sute şi treizeci de ani, lui Adam i s-a născut un fiu, numit Seth; Adam a trăit 
în total nouă sute şi treizeci de ani. La cei două sute şi cinci ani împliniţi, Seth l-a zămislit pe Enos, care, la 
vârsta de nouă sute şi doisprezece ani, şi-a lăsat grija lucrurilor agonisite în seama fiului său Cainas: acesta i se 
născuse pe când el avea o sută nouăzeci de ani. Dar Enos a vieţuit nouă sute şi cincizeci de ani, iar Cainas nouă 
sute şi zece ani, la vârsta de o sută şaptezeci de ani zămis-lindu-l pe Maluel. Acest Maluel, după ce a trăit opt 
sute nouăzeci şi cinci de ani, a murit, lăsând în urma lui pe lared, care i se născuse când el împlinea o sută şi 
şaizeci şi cinci de ani. 

Lui lared, care a trăit nouă sute şaizeci şi doi de ani, i-a urmat fiul său Anoh, născut în cel de-al o sută şaizeci şi 
doilea an al vieţii tatălui său. Dar când a împlinit trei sute şi şaizeci şi cinci de ani“, Anoh s-a strămutat la 
Dumnezeu; aşa se face că, despre sfârşitul vieţii lui, nu s-a păstrat nimic în scrieri. Mathusala, care i s-a născut 
lui Anoh în al o sută şaizeci şi cincilea an al vieţii sale, l-a avut pe Lameh la vârsta de o sută optzeci şi şapte de 
ani, transmițându-i acestuia conducerea gospodăriei atunci când a împlinit el însuşi nouă sute şaizeci şi nouă de 
ani”. Lameh a deţinut puterea vreme de şapte sute şaptezeci şi şapte de ani, şi lui i-a urmat fiul său Noe, pe care I- 
a zămislit la vârsta de una sută şi optzeci şi doi de ani. lar Noe a stăpânit nouă sute şi cincizeci de ani. Aceşti ani, 
adunaţi laolaltă, însumează timpul despre care am scris mai sus. Nimeni nu poate să cerceteze anul morții acestor 
bărbaţi, fiindcă viaţa lor se întinde peste cea a copiilor şi a copiilor copiilor, la socotirea anilor urmând să se țină 


seamă doar de anul naşterii. 

* Numărul anilor vieţii lui Anoh (sau Enoh) coincide cu zilele unui an solar. Dumnezeu l-a găsit pe placul lui şi apoi nu s-a mai aflat nimic, 
pentru că l-a mutat la EI (vezi Facerea, V, 24). 

7 Proverbial record de longevitate legendară, nedepăşit de nici un patriarh de dinainte de potop. 

5. După ce Dumnezeu a dat oamenilor semnul său prevestitor, au început ploile şi ele au căzut vreme de 
patruzeci de zile fără întrerupere, încât apa se ridica deasupra pământului preţ de cincisprezece coţi. Astfel că 
majoritatea oamenilor au pierit, orice nădejde de scăpare fiind pierdută, ei neavând unde să se refugieze. De abia 
la o sută şi cincizeci de zile de la încetarea ploilor au început în sfârşit să scadă apele, în cea de-a şaptea zi a lunii 
a şaptea. Apoi, după ce arca s-a oprit pe un pisc al unui munte din Armenia, Noe şi-a deschis arca şi, zărind în 
jurul lui puţintel pământ, speranţele sale au căpătat temeiuri tot mai bune. După câteva zile, când valurile băteau 
în retragere, Noe a dat drumul unui corb, doritor să afle dacă şi altă parte a pământului răsărise din apă, 
îngăduindu-i să iasă fără primejdie din arcă. Dar întrucât apa acoperea pretutindeni totul, corbul s-a întors la 
Noe. După alte şapte zile, el a dat drumul unui porumbel, ca să cerceteze starea în care se află pământul; 
deoarece şi el s-a întors, cu ghearele pline de mâzgă şi cu o ramură de măslin în cioc, Noe a priceput că pământul 
scăpase de urgia potopului. După alte şapte zile de aşteptare, a slobozit animalele adăpostite în arcă, coborând el 
însuşi, împreună cu copiii săi, ca să aducă jertfe şi mulţumiri Domnului şi să se ospăteze împreună cu familia lui. 


Armenii din preajmă au numit ţinutul Aprobaterion, adică „loc de ieşire": căci rămăşiţele Arcei sunt arătate şi 
astăzi de băştinaşi. 

6. Potopul şi arca sunt amintite de toți străinii care au scris lucrări de istorie, printre aceştia numărându-se şi 
Berosos Caldeanul. Privitor la potop, el afirmă următoarele: „Zice-se că şi acum s-ar afla în Muntele 
Cordyerilor din Armenia o parte din acea corabie, unsă pe dinăuntru cu smoală. Unii o desprind de acolo şi o 
folosesc drept amuletă pentru îndepărtarea primejdiilor." Despre aceasta a scris şi Hieronymus Egipteanul, 
autorul Antichităţilor feniciene, aşijderea Mnaseas şi mulţi alţii. Nicolaos din Damasc”, în cartea XCVI-a din 
lucrarea sa descrie 


* Berosos din Babilon (345-275 î.e.n.), preot al zeului Marduk, istoric grec care a scris o cronică în trei cărți, intitulată Babi/onicele, (azi 
pierdută), din care citează Flavius Josephus. 

” Nicolaos din Damasc (64-2 î.e.n.), scriitor grec, sfetnicul lui Herodes cel Mare, menţionat şi în Istoria războiului iudeilor împotriva 
romanilor, autorul unei Istorii universale în 140 de cărți despre Asia Mică, Grecia şi Roma. 


aceste lucruri prin vorbele următoare: „Mai sus de Milyada', în Armenia, se află un munte uriaş, numit Baris, 
către care se zvoneşte că ar fi fugit mulți oameni, găsindu-şi astfel salvarea; unul dintre ei, sosit într-o arcă, ar fi 
poposit pe vârful muntelui, lemnele rămase din corabia lui dăinuind acolo multă vreme. Poate că este unul şi 
acelaşi cu cel despre care a scris Moise, legiuitorul iudeilor”. 

7. Cuprins de teama că Dumnezeu, hotărât să-i nimicească pe oameni, va inunda în fiecare an pământul cu 
puhoiul apelor, Noe a ars pe altare jertfe, rugându-l să păstreze de acum încolo ordinea de odinioară a lumii, fără 
să mai dezlănțuie vreodată un potop atât de mare, ca să nu mai amenințe cu pieirea întreaga stirpe a 
vieţuitoarelor, de-a valma, ci să-i pedepsească doar pe cei răi şi să-i cruţe pe aceia care, datorită inocenţei lor, 
doreşte EI să-i ocrotească şi să-i ferească de groaza unui prăpăd. Aceştia vor fi şi mai nefericiţi decât cei răi şi, 
totodată, mai asupriți, dacă n-au siguranţa că vor rămâne vii şi nevătămaţi, ci sunt sortiţi altui potop, după ce nu 
numai că au trăit spaima pe care le-a inspirat-o cel dintâi, ci îndură şi sfârşitul adus de cel de-al doilea. Noe l-a 
implorat, aşadar, pe Dumnezeu să-i primească cu bunăvoință jertfa şi să nu trimită de acum încolo o asemenea 
năpastă asupra pământului, pentru ca urmaşii săi să-l lucreze cu hărnicie, să-şi clădească oraşe şi să ducă o viaţă 
fericită; ei râvnesc să primească iarăşi de la Dânsul nu doar întreaga prosperitate de dinainte de potop, ci să aibă 
parte şi de o viaţă îndelungată, până la adânci bătrâneţi, la fel ca înaintaşii lor. 

8. După ce Noe a înălţat spre cer aceste rugi, Dumnezeu, care-l îndrăgea fiindcă era un om drept, i-a dat 
încuviințarea înfăptuirii tuturor dorințelor sale, spunându-i că nu Lui i se datorează pieirea celor răpuşi de potop, 
ci ei înşişi şi-au atras pedeapsa pentru nelegiuirea lor. Căci dacă EI ar fi luat hotărârea să-i stârpească cu totul, 
nici n-ar mai fi îngăduit oamenilor să vină pe lume, fiind mai înţelept să nu le dea viață deloc, decât să le-o ia 
după aceea. „Dar — a adăugat Domnul — ocările prin care mi-au înfruntat ei evlavia şi virtutea m-au silit să le 
dau cuvenita pedeapsă. De-acum încolo voi înceta să mai osândesc cu atâta asprime faptelor lor rele, cu atât mai 


mult cu cât ai intervenit în 
1 Veche denumire a Lyciei, ţinut în sud-estul Asiei Mici. 

favoarea lor. Chiar dacă voi mai dezlănţui uneori nişte furtuni neobişnuit de puternice, nu trebuie să vă mai 
speriaţi de furia ploilor: faţa pământului nu va mai fi năpădită de potop! Vă poruncesc însă să vă abţineţi de la 
vărsarea sângelui omenesc şi să rămâneți nepângăriți de omoruri, dar să pedepsiţi pe cei care au săvârşit crime; 
vă îngădui, în schimb, să vă folosiți după voia şi pofta voastră de toate celelalte animale. V-am făcut stăpâni 
asupra tuturora: cele care trăiesc pe pământ, înoată în apă sau zboară prin văzduh. înfruptaţi-vă doar din carne, 
fără propriu-i sânge: căci în el se află viaţa ei. Ca dovadă că mi-am curmat mânia, vă voi dărui arcul meu." (Este 
vorba de curcubeu, pe care iudeii îl socotesc Arcul Domnului.) După ce a rostit aceste făgăduinţe, Dumnezeu l-a 
părăsit pe Noe. 

9. Noe a mai trăit încă trei sute şi cincizeci de ani după potop, în tot acest timp bucurându-se de fericire, şi a 
murit la vârsta de nouă sute şi cincizeci de ani. Nimeni dintre cei ce compară viața de acum şi durata ei scurtă cu 
anii împliniți de îndepărtaţii noştri precursori să nu creadă că sunt mincinoase ştirile ce ne-au parvenit despre ei, 
având convingerea că, de vreme ce oamenii de azi nu trăiesc atât de mult, nici strămoşii nu puteau să aibă o exis- 
tență atât de lungă. Căci acele făpturi erau îndrăgite de Dumnezeu şi creați de Domnul însuşi, iar hrana de care se 


foloseau ei avea darul să le prelungească viaţa. în afară de asta, Dumnezeu le-a hărăzit o viață mai lungă pentru 
cultivarea virtuţii şi pentru aprofundarea astrologiei şi geometriei, ştiinţe ai căror descoperitori erau: dacă n-ar fi 
trăit barem şase sute de ani, atât cât durează aşa-numitul an mare, ei n-ar fi putut face nici o prezicere sigură. De 
altfel, iau martori ai spuselor mele pe toți aceia dintre greci şi străini care au întocmit lucrări despre evenimentele 
din vechime. în sprijinul meu se pronunţă unanim Manethon'!, care a scris o istorie a Egiptului, Berosos, autorul 
caldeean, şi Mochus, şi Hestiaeus, de asemenea Hieronymus Egipteanul, care a fost istoricul fenicienilor. 

Chiar Hesiod! şi Hecateu”, şi 

Hellanicos!, şi Acusilaos!* şi deopotrivă Ephoros!* şi Nicolaos! susţin că oamenii din vechime au trăit o mie de 


ani. în această privință, fiecare poate să gândească ce găseşte de cuviință. 

" Manethon din Sebennitos (secolul 3 î.e.n.), autorul unei istorii a Egiptului: Aigytiaca (trei cărți), scrisă în limba greacă la cererea lui 
Ptolemeu II. 

"2 Hesiod din Ascra (secolul 8-7 î.e.n.), poet epic beoţian care a înfăţişat genealogia (Theogonia) şi originea omenirii (Munci si Zile) sau a 
eroilor (Scutul lui Heracle). 

'3 Hecateu din Milet (secolele VI-V î.e.n.), logograf grec care a scris lucrări geografice, de istorie fictivă şi etnografie. 


CAPITOLUL IV 


1. Noe a avut trei fii: Sem, lafet şi Cham, veniţi pe lume cu o sută de ani înaintea potopului; au coborât cei dintâi 
din munţi în câmpie şi s-au hotărât să locuiască acolo,îndemnându-i să le urmeze cu încredere exemplul şi pe 
alţii care, datorită stăruitoarei amintiri a inundaţiilor, se temeau de ţinuturile câmpeneşti şi nu se îndurau să 
descindă de pe înălțimile lor. lar câmpia unde au pogorât ei prima oară se cheamă Sennaar. în zadar le poruncise 
Domnul că, de se va întâmpla ca oamenii să se înmulțească prea mult, ei să întemeieze colonii în altă parte, 
pentru ca să nu se iste dihonii în mijlocul lor, ci prin însămânţarea unor terenuri mai întinse, să se obțină recolte 
îmbelşugate: lipsiți de priceperea lucrurilor, locuitorii munţilor nu s-au supus spuselor sale. Din această pricină, 
ei au avut parte de necazuri, începând să priceapă că greşeala este a lor. După ce tinerii lor au sporit mult, 
Dumnezeu i-a sfătuit din nou să se ducă în colonii. Dar oamenii, convinşi că desfătarea vieții nu este un dar al lui 


Dumnezeu şi că propria fericire este numai în puterea lor, nu s-au supus nici 

" Hellanicos din Mytilene (480-400 î.e.n.), mitograf şi istoric grec preocupat de genealogii şi de întemeierea unor cetăţi elene. 
* Acusilaos din Argos (a doua jumătate a secolului VI î.e.n.), mitograf care a alcătuit o „istorie” a omenirii (trei cărți). 

* Ephoros din Cyme (secolul IV î.e.n.), prozator grec, autorul unei istorii universale, lipsită de metodă şi exactitate ştiinţifică. 
Nicolaos din Damasc, din Istoria universala a căruia Flavius Josephus a şi citat în paragr. 6 al prezentului capitol (vezi n. 9) 


20 

21 

de astă dată. La faptul că n-au dat ascultare poruncii divine s-a adăugat şi bănuiala că Dumnezeu vrea să-i ducă 
în colonii ca să le întindă o cursă, urmărind să-i împrăştie şi să-i asuprească mai lesne. 

2. Spre această jignire şi înfruntare a lui Dumnezeu i-a condus Nebrod!, nepotul lui Cham, fiul lui Noe, căci el 
era cutezător şi avea mâini nespus de puternice. Acesta i-a convins să nu mai accepte gândul că fericirea lor vine 
de la Dumnezeu, ci că meritul tuturor bunurilor obţinute revine destoiniciei de care dau dovadă ei înşişi. Şi cum 
faptele sale tindeau puțin câte puţin spre tiranie, Nebrod a socotit că poate să-i îndepărteze pe oameni de teama 
lor faţă de Dumnezeu dacă le va spori încrederea în propria lui putere. A ameninţat că vrea să se răzbune pe 
Dumnezeu, care plănuieşte să acopere pământul cu un nou potop. Va clădi aşadar un turn atât de înalt încât apele 
revărsate să nu poată urca până la el, răscumpărând astfel pieirea strămoşilor săi”. 

3. Mulţimile au încuviinţat cu înflăcărare proiectele lui Nebrod, socotind supunerea faţă de Dumnezeu drept o 
subjugare: ele s-au apucat să clădească turnul fără să-şi cruţe forțele şi fără să lâncezească în strădaniile lor. 
Turnul câştiga în înălțime mai presus de orice speranţă datorită numărului mare de mâini care munceau. Dar, 
fiindcă avea lăţime, în faţa privitorilor înălțimea lui părea mai mică. Era construit din cărămizi lipite între ele cu 
smoală fierbinte, ca nu cumva să se desprindă sub asediul apelor. Când a văzut smintita lor purtare, Dumnezeu 
nu s-a îndurat să-i nimicească pe toți, deşi nenorocirea prin care trecuseră mai înainte ar fi trebuit să le fie 
învățătură de minte; El a amestecat limbile pe care le vorbeau şi a semănat dezbinarea între ei, fă-cându-i să nu 


se mai înțeleagă unul cu altul din pricina graiurilor 

' Biblicul Nimrod, „cel dintâi viteaz de pe pământ” (Facerea, X, 9), identificat cu Ninurta, zeul vânătorii şi al războiului la babilonieni. 
Regatul lui cuprindea Babilonul şi ţinutul Sennaar, Ninive şa., sugerând îndeobşte Imperiul asirian. 

? în Biblie (Facerea, XI, 3-4), urmaşii lui Noe, care au descălecat în câmpia Sennaar, au hotărât singuri să întemeieze un oraş şi să 
construiască în mijlocul lui un turn înalt până la cer, dornici să-şi facă faimă înainte de a se împrăștia pe faţa întregului pământ. Flavius 
Josephus atribuie exclusiv lui Nimrod inițiativa construirii turnului, ca o frondă la adresa lui Dumnezeu, „vinovat" de dezlănțuirea potopului. 

deosebite. Datorită amestecului limbilor vorbite, care înainte vreme fusese una şi aceeaşi, locul unde a fost 
înălţat turnul se cheamă acum Babilon: căci evreii numesc amestecul „babei"?. Construirea şi amestecul limbilor 
sunt menţionate şi de Sibylla“, prin următoarele cuvinte: „Fiindcă toţi oamenii vorbeau odinioară aceeaşi limbă, 
ei au început să clădească un turn foarte înalt, ca să ajungă până la cer cu ajutorul lui. Dar zeii au stârnit un vânt 
năprasnic care a dărâmat turnul, atribuind fiecăruia o limbă aparte. De aici îşi trage numele oraşul Babilon'?. 
Câmpia ce se cheamă Sennaar şi se află în ţinutul Babilonului este pomenită şi de Histiaeus, zicând cele ce 
urmează: „Preoţii care s-au salvat din încurcătura aceea, luând cu ei ofrandele lui Iupiter Enyalios€, au venit în 


Sennaarul din Babilonia”. 
? Cel mai vestit oraş mesopotamian de pe cursul inferior al Eufratului îşi trage numele de la semiticul Babilim („Poarta Divinităţii”). 


1 
1 
1 


Etimologia lui este explicată şi prin rădăcina b// (a amesteca, încurca). 

* Sibylla din Cumae (circa 1000 î.e.n.), legendară preoteasă şi prezicătoare a lui Apollon, ale cărei oracole au fost strânse de autori 
necunoscuţi în cele 14 cărți „sibylline" redactate în hexametri elini şi datând din perioada cuprinsă între secolul II î.e.n. — secolul ITI e.n. 
* „Turnul Babei" este principalul sanctuar din Babilon — Etemenanki (Casa temeliei cerului şi pământului) —  alăctuit din şapte corpuri 
suprapuse, atingând 91 m. înălțime, descris de Herodot în Istorii (Cartea 1, cap. 181). Zigguratul simboliza muntele sacru unde poposea 
divinitatea, în templul din vârf, închinătorii urcând până la el mii de trepte. La Flavius Josephus turnul capătă sensul nu de preamărire ci de 
sfidare a divinității supreme şi totodată a potopului lui Noe. „Tumul Babei" nu a fost dărâmat de furtună, ci de persanii care au cucerit 
Babilonul. Numărul mare al locuitorilor din neamuri diferite făcea ca în oraş „amestecul" limbilor vorbite să nu fie doar o metaforă, ci o 
realitate vie. 

* „Războinicul" — tradiționalul epitat al lui Ares (Marte la romani) — este atribuit lui Zeus, identificat cu Marduk, cinstit în Esagila (Casa cu 
capul ridicat), templu învecinat cu prezumtivul Turn Babilon. 

CAPITOLUL V 


Aşadar, oamenii s-au împrăştiat datorită limbilor diferite pe care le vorbeau, coloniile fiind întemeiate de ei 
pretutindeni; fiecare a luat în stăpânire ţinutul unde i-a fost dat să ajungă şi Dumnezeu i-a călăuzit astfel încât ei 
să populeze întregul uscat, aflat fie în interior, fie pe țărmul mării. Călătorind în corăbii, câţiva au devenit şi 
locuitori ai insulelor; unele popoare au păstrat numele pe care îl aveau de la descălecătorii lor, altele şi l-au 
schimbat, iar altele l-au luat pe cel care era mai la îndemâna vecinilor proprii. La ultimul procedeu au recurs cu 
precădere grecii; căci ei şi-au însuşit gloria unor lucruri străvechi când au obţinut supremaţia în veacurile 
ulterioare, schimbând numele unor popoare şi orânduirea statului lor de parcă ei ar fi fost întemeietorii. 


CAPITOLUL VI 


1. Fiii lui Noe au avut la rândul lor feciori care le-au cinstit memoria, numele părinților fiind date popoarelor 
oriunde ţara acestora le revenea lor. Lui Iafet i s-au născut şapte fii. Teritoriul aflat sub ocârmuirea lor începea de 
la munţii Taurus şi Amanus!, se întindea în Asia până la fluviul Tanais?, iar în Europa până la Gadira?. întrucât 
aceste ținuturi ocupate de ei nu mai fuseseră până atunci locuite de oameni, numele lor au fost date popoarelor 

' Munte care desparte Siria de Cilicia. 

> Donul de azi. 

* Oraş din sud-vestul Spaniei (Cadiz). 

stabilite acolo. Cei cărora grecii le zic acum galateni“ s-au numit cândva gomarieni, fiindcă erau urmaşii lui 
Gomar; la fel, şi sciții îşi trag numele de magogeni de la colonia întemeiată de Magog. Privitor la ceilalți fii ai lui 
Iafet, lovanus şi Mades, din ultimul descind madeii, cărora grecii le spun mezi, iar din primul, ionienii şi toți 
grecii. Thobel le-a hărăzit ţara thobelienilor, care în vremea noastră se numesc iberi”. Mosoch este descălecătorul 
mosoche-nilor, care acum se cheamă cappadocieni“, dar s-a mai păstrat o urmă a denumirii străvechi: căci la ei 
mai există şi acum oraşul Mazaca, arătând celor care cunosc lucrurile că odinioară aşa s-a chemat întregul norod. 
Aidoma conducătorului lor Thiras s-au numit thirii, cărora grecii le-au schimbat numele în traci. Acestea sunt 
neamurile care au avut drept descălecători pe fiii lui lafet. 

Aschanazus, cel de-al treilea fiu al lui Gomar, a fost întemeietorul aschanazilor, cărora grecii le spun azi 
rheghieni”, din al doilea, Riphates, se trag riphatienii, care se cheamă paflagonieni;, iar din primul, Thorgames, 
thorgamienii, numiţi, după spusele grecilor, frigieni”. 

Iovanus, fiul lui lafet, a avut el însuşi trei feciori: Elisas, cel ce le-a fost strămoş şi totodată conducător, şi-a dat 
numele eli-seenilor, care acum se cheamă eolieni!'%; Tharsus, la rândul său, tharsienilor, în vechime Cilicia" 
purtând numele lor: o dovadă sigură este faptul că cel mai vestit oraş şi deopotrivă metropola lor se numeşte 
Tars, chiar dacă Theta s-a schimbat în Tau”?. în sfârşit, Chetimus a ocupat insula Chetima (care se cheamă acum 
Cipru) şi tocmai de aceea evreii denumesc Chetim toate insulele şi majoritatea ținuturilor de coastă. Iau drept o 
dovadă a vorbelor 

* Ținutul cuprins între fluviile Sangarios (Sakarya) şi Halys (Kizil îrmak). 

* Populaţie autohtonă care şi-a eternizat numele în Peninsula Iberică. 

* Regiune istorică situată în zona central-estică a Asiei Mici. 

7 Locuitorii oraşului Rhegium (Rhegion), din strâmtoarea Mesinei (Reggio di Calabria). 

* Regiune istorică din nordul Asiei Mici, aflată în zona de coastă a Mării Negre. 

” Populaţie tracică care ocupa teritoriul actual al Turciei. 

' Triburi greceşti care au migrat din Beoţia şi Tesalia pe litoralul apusean al Mării Negre, învecinându-se cu ionienii, rudele lor. 

" “inut din sud-estul Asiei Mici, înconjurat de Cappadocia, Siria, Pamfilia s.a. 

" Alfabetul grecesc are litere diferite pentru Th (Theta) şi T (Tau). 

mele unul dintre oraşele Ciprului, care întâmplător şi-a păstrat până azi numele de Citium/5, căci astfel îi spun cei 
ce i-au dat o formă grecească, chiar şi aşa nedeosebindu-se prea mult de numele Chetim. Iată câte sunt, aşadar, 
noroadele ai căror întemeietori au fost fiii lui lafet şi nepoţii lor'*. Dar mai înainte de a mă întoarce la ceea ce 
mai am de povestit, îmi permit să remarc un lucru mai puţin cunoscut de greci. Numele au fost schimbate ca să 
fie mai apropiate de gingaşa rostire grecească, spre delectarea cititorilor. Ai noştri nici nu folosesc aceste modele, 
fiindcă la ei forma şi terminația sunt mereu una şi aceeaşi: căci noi îl numim pe Nocus Noe şi în orice formă el 
nu se schimbă. 

2. Fiii lui Cham au luat în stăpânire ţările care se întind din Siria şi de la poalele munţilor Amanus şi Liban până 


la mare şi la ocean. Numele unora au dispărut cu desăvârşire, ale altora s-au schimbat şi au devenit atât de 
diferite încât sunt de nerecunoscut, puţine fiind cele care s-au păstrat în întregime. Dintre cei patru fii ai lui 
Cham, timpul n-a dăunat cu nimic doar lui Cuş: căci etiopienii, al căror conducător a fost, şi acum îşi spun ei 
înşişi sau sunt numiţi de către toţi asiaticii cuşiți. Şi mestreenii şi-au păstrat până acum amintirea numelui lor: ai 
noştri denumesc Egiptul Mestre şi mestreni pe toţi cei ce locuiesc în ţara aceea. Putes a condus colonişti până în 
Libya, ai cărei locuitori s-au chemat puteeni după numele său. Până şi în ţinutul maurilor!” curge un fluviu cu 
acelaşi nume: am întâlnit numeroşi istorici greci menţionând şi fluviul care se cheamă aşa, şi ţara numită Pute, 
aflată în vecinătatea lui. De la unul din fiii lui Mestraim, Libys, îşi trage şi Libya numele, care dăinuie şi azi: 
ceva mai târziu voi arăta pricina pentru care ţara se cheamă şi Africa. în sfârşit, Chanaanus, cel de-al patrulea fiu 


al lui Cham, a populat Iudeea actuală, care s-a numit, după el, Chanaanaea'€. Fiii lui 

'3 Oraşul de baştină al filozofului grec stoic Zenon, colonie feniciană de pe coasta sudică a insulei. 

" Flavius Josephus dă întâietate celui mai mic fiu al lui Noe, probabil fiindcă din rândul iafetiţilor făceau parte şi grecii. în concordanță cu 
grafia lor a modificat autorul denumirile semite, care rămân neschimbate. 

'5 Mauritania, regiune din nord-vestul Africii de Nord, corespunzând Marocului şi Algeriei actuale. 

Canaan, teritoriul siriano-palestinian locuit de triburi vest-semitice până la sosirea israeliților, după 1200 î.e.n.' restrângându-se la Fenicia. 

Cham şi-au adus pe lume fiii lor, Cuş având parte de vreo şase; dintre aceştia, Sabas a fost descălecătorul 
sabeilor!”, Evilas, al evileenilor, care acum se cheamă getuli!5, Sabathes, al saba-thenilor, cărora grecii le zic 
astabari; Sabacathas i-a colonizat pe sabacatheni; Regmus a fost strămoşul regmeilor, având la rândul său doi fii, 
dintre care ludadas a fost întemeietorul neamului iuda-deenilor, care locuiesc în partea de miazăzi a Etiopiei!?, 
lăsându-le moştenire numele, iar din Gabaeus îşi trag obârşia sabacii. Nebrod, şi el fiul lui Cuş, a rămas la 
babilonieni, aducându-i sub-comanda lui, aşa cum am spus mai înainte. Apoi, Mesraim a avut opt fii, care au pus 
stăpânire pe întregul teritoriu dintre Gaza şi Egipt, ţinutul nereţinând decât numele lui Filistin; grecii numesc o 
parte a acestui teritoriu Palestina. De"spre ceilalţi, adică Ludiimi şi Enemetiimi, şi Labiimi (singurul care a adus 
colonişti în Libya şi a dat denumirea unei regiuni), Nedem, ca şi Phethrosim şi Chesloem şi Chephtorim — nu 
ştim nimic, în afara numelui lor. Căci în timpul războiului etiopic, despre care vom povesti mai târziu, oraşele lor 
au fost distruse. Chanaan, la rândul său, a avut următorii fii: Sidon, întemeietorul oraşului din Fenicia care îi 
poartă numele şi denumit şi acum de greci Sidon; Amathius, fondatorul oraşului Amathiu, care dăinuie până azi, 
iar locuitorii săi îi spun Amathe, macedonenii însă numindu-l Epiphania, potrivit unuia dintre urmaşii fiilor lui 
Alexandru; apoi Aradius a stăpânit insula Aradus şi, în sfârşit, Arucaeus, oraşul Arce, situat în Liban. Cât 
priveşte ceilalți şapte fii: Chettaeus, lebuseus, Amorrheus, Gergesacus, Eudacus, Asennaeus şi Samaracus — nu 
s-a păstrat nimic în Cărţile sacre în afara numelui lor; căci evreii le-au dărâmat oraşele, nenorocire care a 
survenit din pricina pe care o vom arăta mai jos. 

3. După potop, atunci când pământul şi-a recăpătat înfăţişarea din vremea de altădată, Noe s-a apucat să lucreze 
pământul; el a sădit vie, iar când s-au copt strugurii, i-a cules la timpul potrivit 

"7. Locuitorii regatului Saba din sud-vestul Peninsulei Arabia, denumit Arabia Fericită (Yemenul de azi), sursa bogăției sale fiind tămâia şi 
plantele aromate. 

' Populaţia nomadă din Africa de Nord, între Syrta Mică (Golful Gabes) şi Oceanul Atlantic, vecină cu Mauritania şi Numidia. Getulii sunt 
ipoteticii strămoşi ai tuaregilor. 

' Termen fabulos care se referea la Africa Neagră, în general, şi la Nubia, în special (=Țara Cuş). 

şi, deloc deprins cu desfătarea vinului, a benchetuit, aducând mai întâi jertfă lui Dumnezeu. S-a îmbătat aşadar 
şi, cuprins de un somn adânc, s-a dezvelit, zăcând într-o atitudine necuviincioasă. A fost însă văzut de fiul cel 
mai mic, care, spre a-l zeflemisi, l-a arătat fraţilor săi; dar aceştia au acoperit goliciunea tatălui lor. Când Noe a 
aflat de această întâmplare, celorlalți fii le-a dat binecuvântarea lui; n-a aruncat însă blestemul asupra lui Chain 
însuşi, pentru că era ruda lui de sânge, ci asupra urmaşilor săi. Şi, întrucât ceilalți au scăpat teferi, blestemul lui 
Dumnezeu s-a abătut asupra urmaşilor lui Chanaan”. Dar despre asta vom vorbi în cele ce urmează. 

4. Sem, cel de-al treilea fiu al lui Noe, a adus pe lume cinci feciori, care au populat Asia până la Oceanul Indian, 
de la Eufrat încolo. Urmaşii lui Elam sunt elamiţii”!, din care îşi trag obârşia perșii; Assuras a întemeiat oraşul 
Ninus” şi a dat numele supuşilor săi, care au cunoscut cea mai mare prosperitate războinică. Arphaxades a 
transmis numele său celor care se cheamă azi caldei”, el fiind chiar căpetenia lor. Din Aram se trag arameii, pe 
care grecii îi numesc sirieni”, din Lud descind ludienii, care azi se cheamă lidyeni. Aram, la rândul său, a avut 
patru fii, dintre care Usus a fondat Trahonitis” şi Damascul, oraş situat între Palestina şi Coelesiria?, chiar la 


mijloc. Ulus a fost întemeietorul Armeniei; Gatherus, stăpânitorul bactrienilor”, iar Mesas, al 

% Canaaniţii din Palestina, blestemaţi de Dumnezeu să devină robii lui Sem (Facerea, 9,24), au fost biruiţi de urmaşii fiului lui Noe. Astfel se 
încheie înşiruirea hamiţilor, ulterioară menţionării iafetiţilor. 

2 Locuitorii Elamului, stat antic din sud-vestul Iranului cu capitala la Susa. A făcut parte din imperiul akadian şi asirian, Susiana ajungând o 
satrapie a imperiului persan (secolul VI î.e.n.). 

* Ninive (în asiriană Ninua), străvechi oraş al Asiriei şi ultima ei capitală. Regele asirian Ninus va fi menţionat în Cartea a IX-a, cap. X, 
paragr. 2. 

* Populaţia de neam arameic care a migrat în sudul Mesopotamiei, într-un ţinut care s-a chemat Caldeea, statul caldeean atingând apogeul în 
timpul domniei lui Nabucodonosor II, înainte de a fi cucerit de Cirus II cel Mare. 

* Regiunile nordice ale Siriei au primit numele de Aram după sosirea triburilor semite nomade ale arameilor (secolul XII-XI î.e.n.). 

Regiune la răsărit de Iordan, menţionată în Istoria războiului iudeilor împotriva romanilor. 


% Parte a Siriei, cea dintre munţii Liban şi Antiliban. 
” Locuitorii Bactriei sau Bactrianei, care ocupau un teritoriu cuprins între munţii Hinducuş şi Amu-Daria. 

mesanaeilor, în ţara cărora se află Spasini Charax”, după numirea de acum. Din Arphaxades s-a născut Salas, iar 
din acesta Heber,; de la el încolo iudeii încep să se numească evrei. Heber i-a zămislit pe luctas şi Phalec. Ultimul 
s-a chemat aşa fiindcă el s-a născut tocmai când se împărțeau locuinţele, căci Phalec înseamnă la evrei 
„împărţeală". Iuctas, fiul lui Heber, a avut următorii fii: Elmodad, Saleph, Azermoth, Eiraes, Edoram, Aezel, 
Declas, Ebal, Abimael, Sabeus, Opheires, Evilates şi lobab. Aceştia au locuit lângă râul indian Cophes şi în 
Aria* cea învecinată. Aceştia sunt urmaşii lui Sem. 

5. Aduc aici vorba despre evrei. Din Phalec, fiul lui Heber, s-a născut Ragav; din acesta, Serug, al cărui fiu, 
Nahor, a fost părintele lui Tharrus. La rândul său, ultimul a fost tatăl lui Abraham, al zecelea după Noe; venirea 
lui pe lume a avut loc la două sute şi nouăzeci de ani după potop. Tharrus i-a dat viaţă lui Abraham la vârsta de 
70 de ani; Nahor însă l-a zămislit pe Tharrus atunci când număra o sută şi douăzeci de ani. Serug avea o sută şi 
treizeci şi doi de ani atunci când i s-a născut Nahor, iar Ragav l-a dobândit pe Serug la vârsta de o sută şi treizeci 
de ani. La aceeaşi vârstă Phalec l-a avut pe Ragav, dar Heber împlinise deja o sută şi treizeci şi patru de ani când 
l-a zămislit pe Phalec, în vreme ce Heber a fost conceput de Sale când acesta număra o sută şi treizeci de ani. 
Sale a fost adus pe lume în al o sută treizeci şi cincilea an al vieţii sale de către Arphaxades. EI era fiul lui Sem şi 
a văzut lumina zilei la doisprezece ani după potop. Abraham a avut doi fraţi: pe Nahor şi pe Aran. Dintre aceştia, 
Aran, lăsând în urma lui un fiu, Lot, şi două fiice, Sara şi Melca, a murit printre caldeeni în oraşul pe care 
caldeenii îl numesc Ur. Acolo poate fi văzut mormântul lui până în zilele noastre. Nepoatele după propriul frate 
au fost luate în căsătorie, Melca de către Nahor şi Sara de către Abraham. Cuprins de ură faţă de ţara caldeeană 
din cauza suferinţei adânci pricinuite de pieirea lui Aran, Tharrus împreună cu toţi ais săi au plecat la Carrha*, în 


Mesopotamia. Aici a şi murit şi a fost înmormântat Tharrus, după 

% Oraş de la vărsarea Tigrului în golful Persic (azi Karem sau Kamata). 

Parte a Arianei străbătută de râul Arius, satrapie a Persiei. 

* înfloritor centru comercial, cultural şi religios din Orientul antic (mileniul III-II î.e.n.), situat pe un afluent al Eufratului superior, la sud-est 
de Edessa, legând Mesopotamia de Cappadocia, Siria, Palestina şi Egipt (în aramaică, Haran). 

ce a trăit două sute şi cinci ani. Căci, treptat, viața oamenilor s-a redus, devenind din ce în ce mai scurtă, până la 
naşterea lui Moise; de atunci încolo, aşa cum a hotărât Dumnezeu, sorocul vieţii omeneşti a fost stabilit la o sută 
şi douăzeci de ani, vârstă pe care a atins-o Moise. Nahor şi Melca au zămislit împreună opt fii: Uxiis, Bauxus, 
Camuel, Chazad, Azav, Pheldas, Iadelphas şi Batuel. Aceştia au fost fii legitimi ai lui Nahor. Căci el a mai avut 
de la concubina lui, Ruma, pe Tabacus şi Gaamus şi Machas. Iar Batuel, unul dintre fiii legitimi ai lui Nahor, a 
dat naştere unei fiice Rebeca şi unui fiu, Laban”!. 


CAPITOLUL VII 


1. Abraham l-a adoptat pe Lot, fiul fratelui său Aran, la rândul lui fratele Sarei, propria lui soţie, fiindcă erau 
slabe speranţe să mai aibă copii legitimi; la vârsta de şaptezeci şi cinci de ani, el a părăsit Caldeea, potrivit 
poruncii primite de la Dumnezeu, şi s-a îndreptat spre Canaan, pe care l-a lăsat drept moştenire urmaşilor săi, 
fiind un bărbat deosebit de priceput în toate privințele, foarte capabil să-i convingă pe cei cărora le vorbea şi 
înşelându-se arareori în judecata lui. Astfel, întrucât prin virtutea lui a început să-i întreacă în înțelepciune pe 
ceilalți, s-a hotărât să înnoiască părerea greşită pe care şi-o făcuseră oamenii despre Dumnezeu şi s-o îndrepte pe 
calea cea bună. Aşadar, el a cutezat cel dintâi să susțină că există un singur Dumnezeu, creatorul întregului 
univers; toate celelalte lucruri care ne aduc fericirea sunt oferite de Dânsul fiecăruia, fără să provină din propria 
noastră putere. 


pentru că îşi vor împleti destinele cu cele ale urmaşilor lui Abraham. La cererea venerabilului său părinte, Isaac o va peţi pe Rebeca. După 
căsătoria lor, ea va deveni mama lui Esau şi a lui lacob (Facerea, cap. XXIV-XXV). Asupra fiicei lui Batuel, Flavius Josephus se va opri în 
finalul Cărţii 1 (cap. XVI-XXI). 

EI a dedus aceasta din cele ce se petrec pe uscat şi pe mare, din ceea ce arată soarele şi luna şi din toate 
schimbările survenite pe bolta cerului. „Căci, zicea el, dacă puterea s-ar afla în creaţia însăşi, desigur că aceasta 
s-ar îngriji singură de păstrarea ordinii. Că lucrurile nu stau aşa este cât se poate de limpede. De aceea ele nu ne 
sunt folositoare din propria lor iniţiativă, ci prin supunerea lor unei puteri supreme care le porunceşte: doar ei 1 se 
cuvine întreaga cinste şi mulțumire!" Tocmai pentru faptul că şi caldeenii, şi ceilalţi locuitori ai Mesopotamiei 
puneau la cale o revoltă împotriva lui, Abraham a socotit că este mai bine să se mute pe alte meleaguri şi, cu voia 
şi ajutorul lui Dumnezeu, a luat în stăpânire ţara Canaanului. Acolo a înălţat un altar şi a adus jertfă Domnului. 

2. Berosos îl pomeneşte pe părintele nostru Abraham, fără să-l numească, spunând următoarele: „în a zecea 
generaţie de după potop, a existat la caldeeni un bărbat drept şi mare, priceput în ştiinţa astrelor”. Hecateu nu s-a 
mărginit doar la menţionarea lui în treacăt, ci a lăsat şi o scriere aparte închinată lui. Nicolaos din Damasc, în cea 
de-a patra carte a Istoriilor sale, vorbeşte astfel despre el: „în Damasc a domnit Abraham, despre care se spune 
că a venit aici cu oaste străină din ţinutul caldeenilor, situat mai sus de Babilon". La nu prea multă vreme după 
aceea, s-a strămutat de acolo, împreună cu poporul său, pe meleagurile care se numeau pe atunci Canaan, iar 


acum se cheamă Iudeea, şi împreună cu ai săi s-a înmulţit foarte mult, dar despre istoria lor voi povesti într-o altă 
carte". Numele lui Abraham este şi acum vestit în ţinutul Damascului; ţi se arată şi un sat care este numit Lăcaşul 
lui Abraham. 


CAPITOLUL VIII 


1. Când însă foametea s-a abătut după câtva timp asupra Canaanului, Abraham, care auzise despre prosperitatea 
egiptenilor, s-a îndreptat bucuros spre meleagurile acestora,,pentru 

ca ai lui să se împărtăşească din belşugul lor, iar el să cunoască îndeaproape învăţăturile preoţilor despre zei; 
dacă ele erau mai bune decât ale sale, să se conformeze lor, iar dacă el însuşi se dovedea mai înţelept, să-i atragă 
pe calea cea bună chiar pe dânşii. Dar întrucât Sara îl întovărăşea, temându-se şi de lipsa de măsură a egiptenilor 
în privinţa femeilor, el a pus la cale următorul şiretlic, ca nu cumva regele să-l ucidă din pricina frumuseţii soţiei 
sale. S-a dat drept fratele acesteia şi a îndemnat-o şi pe Sara să joace rolul de soră (ceea ce era în interesul 
amândurora). Când ei au sosit în Egipt, lucrurile au decurs întocmai cum a bănuit Abraham. Faima frumuseţii 
soţiei sale s-a răspândit din gură în gură; atunci şi faraonul, regele egiptenilor, nu s-a împăcat cu zvonurile ajunse 
până la urechile lui, ci, mânat de arzătoarea poftă de a o vedea aievea, s-a arătat nespus de dornic să pună stăpâ- 
nire pe Sara. Dar Dumnezeu s-a împotrivit nelegiuitei sale patimi, lăsând ca ţara să-i fie bântuită de ciumă şi de 
revolte ale supuşilor săi. Când el însuşi a vrut să ştie ce anume trebuie să facă pentru a înlătura năpasta stârnită 
de mânia Domnului, preoții i-au răspuns că intenţia lui era să ia prin silnicie soţia unui străin, înspăimântatul 
rege s-a interesat cine era Sara şi ce legătură avea cu însoțitorul ei. Cum a aflat adevărul, el şi-a cerut iertare față 
de Abraham: a socotit că avea de-a face cu sora şi im cu soţia lui, precumpănitoare fiind numai dorinţa de a se 
înrudi cu dânsul şi nicidecum de a-i aduce vreo jignire, împins de patimă. I-a dat aşadar ca despăgubire o mare 
sumă de bani şi i-a îngăduit lui Abraham să stea la sfat cu cei mai învăţaţi dintre egipteni; datorită acestui fapt, 
faima virtuţii sale a sporit şi mai mult. 

2. Căci egiptenii aveau tot felul de obiceiuri şi îşi disprețuiau unii altora riturile, din care pricină le socoteau 
odioase, iar Abraham în convorbirile sale cu fiecare în parte, a respins obiecțiile lor şi, cercetându-îe 
îndeaproape, a demonstrat că ele erau neîntemeiate şi departe de adevăr. De aceea, în cursul întâlnirilor, ei l-au 
admirat ca pe cel mai înțelept bărbat, nu numai prin mintea lui ageră, ci şi prin puterea de a-şi convinge 
interlocutorii, el fiind cel ce i-a iniţiat în aritmetică şi le-a transmis lucrurile privitoare la astrologie. Fiindcă 
înainte de sosirea lui Abraham în Egipt, egiptenii erau cu totul străini de aceste ştiinţe, ele au ajuns de la 
caledeeni în Egipt şi de acolo au trecut la greci!. 

' Lista înțelepților greci, care au călătorit în Egipt ca să se instruiască, 

3. După ce s-a reîntors în Canaan, Abraham a împărțit ţara împreună cu Lot, între păstorii lor izbucnind certuri în 
privinţa păşunilor; i-a lăsat totuşi lui Lot deplina libertate de a alege. EI însuşi a ocupat ținuturile de la poalele 
muntelui, părăsite de Lot, şi a locuit în oraşul Hebron; acesta este cu şapte ani mai vechi decât Tanisul din Egipt. 
în schimb, Lot s-a stabilit în câmpia străbătută de fluviul Iordan, nu departe de oraşul Sodoma, pe atunci încă 
evlavios, iar acum dispărut fără urmă, prin voinţa şi mânia lui Dumnezeu: pricina celor întâmplate o voi arăta la 
locul potrivit?. 


CAPITOLUL IX 


în vremea când asirienii ţineau Asia sub stăpânirea lor, treburile sodomiţilor mergeau din plin şi, pe măsură ce 
bogăţiile lor sporeau de la o zi la alta, şi tineretul devenea tot mai numeros. Regii sodomiţilor care ocârmuiau 
ţara erau în număr de cinci: Ballas, Barsas, Senabares, Symoborus şi craiul balenilor;, fiecare avea propriul său 
teritoriu. Asirienii! au pornit războiul împotriva lor şi îi asediau cu o oaste împărțită în patru părți, toate având 
însă unul şi acelaşi comandant. în bătălia care a urmat, asirienii biruitori au impus regilor sodomiţi plata unui 


tribut. După ce 

întocmită de Diodor din Sicilia (Biblioteca istorica, L, cap. XCVI), cuprinde nume precum Orfeu, Homer, Licurg din Sparta, Solon şi Platon 
din Atena, Pitagora din Samos, Democrit din Abdera şa.), Flavius Josephus îi atribuie lui Abraham sarcina de a-i fi instruit pe egipteni în 
ştiinţele descoperite de caldeeni. „Tatăl popoarelor", adversarul idolatriei şi precursorul monoteismului, devine şi un erudit al vremii sale, 
puntea de legătură dintre culturile orientului antic şi Grecia clasică. 

2 Vezi cap. XI din această carte a Antichităţilor iudaice. 

' Biblia vorbeşte despre o coaliţie alcătuită din regii Sennaarului, Elasarului, Elamului şi Gutimului (Facerea, XIV, 1). 

vreme de doisprezece ani aceştia au stat în robia lor şi le-au plătit tributul cuvenit, în al treisprezecelea an ei s-au 
răzvrătit. Aşadar, asirienii au pornit o expediţie împotriva lor sub conducerea lui Amarapsides, Ariuch, 
Chodollamor şi Thadal. Aceştia au prădat întreaga Sirie şi i-au stârpit puzderia de urmaşi. Cum au ajuns în 
ţinutul Sodomei, asirienii şi-au instalat tabăra în valea care se numea Fântânile de asfalt!. în vremea aceea, acolo 
se aflau puțuri numeroase; iar acum, o dată cu dispariţia oraşului sodomiţilor, valea s-a preschimbat într-un lac 
care se cheamă Asfaltitis?. Despre lacul acesta vom vorbi ceva mai departe. Sodomiţii au tăbărât asupra 
asirienilor şi, în crâncena încleştare care a urmat, mulţi dintre ei au căzut în luptă, ceilalți au fost luaţi în 


captivitate, printre aceştia numărându-se şi Lot, sosit în ajutorul sodomiţilor. 


CAPITOLUL X 


1. Când a auzit despre nenorocirea acestora, Abraham a fost cuprins de îngrijorare pentru soarta rudei sale, Lot, 
şi de milă pentru sodomiţii care-i fuseseră prieteni şi vecini. Şi cum a socotit că se cădea să vină în ajutorul lor, 
n-a zăbovit deloc, ci a pornit repede, împreună cu oamenii săi, şi în a cincea noapte i-a surprins pe asirieni la 
Danus (căci aşa se numea cel de-al doilea izvor al Iordanului); atacându-i mai înainte ca ei să se înarmeze, pe 
unii i-a ucis chiar în paturile lor, unde nu se aşteptau la un măcel, iar pe alţii, care nu adormiseră încă, dar nici nu 
erau în stare să lupte din pricina beţiei, 1-a pus pe fugă. Abraham 1-a urmărit pe fugari şi în ziua următoare i-a 
silit să se retragă până în oraşul 

! Valea cu aceste „fântâni de asfalt" se numea Sidim (Facerea, XIV, 3). 

2 Marea Moartă, situată între Israel şi Iordania, pe fundul unei depresiuni tectonice, lacul cu cea mai joasă altitudine de pe pământ. 

Soba! din ţinutul Damascului, dovedind astfel că biruinţa nu se dobândeşte prin mulțimea sau prin droaia de 
soldaţi, ci că prin luptă îndârjită şi prin vitejie poţi învinge o mulţime oricât de mare, aşa cum el a spulberat o 
oaste atât de numeroasă doar cu trei sute şi douăzeci şi doi de oameni de casă, împreună cu trei prieteni ai săi. Şi 
prada cu care îşi încărcase mâinile fugind, duşmanul a fost nevoit s-o înapoieze în chip ruşinos. 

2. Abraham i-a adus teferi pe sodomiţii luaţi prizonieri de asirieni, de la care l-a recăpătat şi pe Lot, ruda lui, 
apoi s-a întors acasă în pace. lar regele sodomiţilor i-a ieşit înainte până la locul care se chema Valea Regilor: 
acolo a fost primit de regele oraşului Solyma, Melhisedec. Numele acesta înseamnă regele drept: înţelesul acesta 
se bucura de un consimțământ unanim, pricină pentru care a şi fost ales preot al lui Dumnezeu. Solyma s-a 
chemat după aceea Hierosolyma?. Acest Melhisedec i-a primit pe oștenii lui Abraham cu ospitalitatea cuvenită şi 
le-a pus la îndemână cu multă dărnicie tot ceea ce aveau nevoie pentru traiul lor zilnic: în timpul ospăţului, el 
însuşi a început să-l laude pe Abraham şi să-l aducă mulțumiri lui Dumnezeu, fiindcă a lăsat ca duşmanii să 
încapă pe mâna lui. lar Abraham 1-a oferit a zecea parte din prada de război şi Melhisedec a primit darul său. în 
schimb, regele sodomiţilor l-a rugat pe Abraham să-şi păstreze prada pentru el; nu-i cerea altceva decât să-i 
cedeze oamenii pe care i-a scăpat din robia asirienilor. Abraham i-a spus că nu poate să facă aşa ceva şi că nu 
vrea să tragă alt folos din restituirea prăzii în afară de primirea proviziilor de care aveau nevoie oamenii săi de 
casă; se cuvine totuşi să primească o parte din pradă, ca să-şi recompenseze prietenii care i-au fost abaţi în luptă. 
Primul se numea Escholes, al doilea — Ennerus şi al treilea Mambres. 

3. Lăudându-i virtutea de care a dat dovadă, Dumnezeu 1-a zis: „Nu vei fi privat de răsplata ce ţi se cuvine pentru 
vitejeştile isprăvi pe care le-ai îndeplinit". Dar el i-a răspuns: „La ce mi-ar sluji această răsplată, câtă vreme nu 
am parte de urmaşi?" (căci până atunci nu avusese nici un vlăstar). Atunci Dumnezeu i-a prevestit că i se va 


naşte un fiu, iar urmaşii săi vor fi tot atât de 
! în Biblie, „Hoba, care este în stânga Damascului" (Facerea, XIV, 15). 
? Sfânta Solyma, adică Ierusalim. Melhisedec era un rege-preot. 

numeroşi ca şi stelele din cer. Când Abraham a auzit spusele lui Dumnezeu, i-a închinat o jertfă după porunca pe 
care o primise de la el. Iată jertfa pe care i-a adus-o: o junincă de trei ani, o capră de trei ani şi un berbec tot de 
trei ani, câte o turturică şi o porumbiţă şi, aşa cum primise ordinul, le-a tăiat apoi în două, păsările rămânând 
netăiate. Când însă mai înainte de înălțarea jertfelnicului, păsările de pradă au zburat deasupra, avide de sângele 
vărsat, a răsunat glasul Domnului, care le-a vestit că urmaşii săi, vreme de patru sute de ani, vor avea vecini răi 
în Egipt; dar ei vor birui grelele cazne impuse de duşmanii lor, plecând de acolo şi, după înfrângerea 
canaanenilor, vor pune stăpânire pe ţara şi oraşele lor. 

4. Pe atunci Abraham locuia în preajma unui stejar numit Ogyges?; acest loc se află în Canaan, nu prea departe 
de Hebron. Mâhnit că femeia lui nu-i născuse încă nici un urmaş, l-a rugat pe Dumnezeu să-i hărăzească un copil 
de parte bărbătească. Domnul l-a îndemnat să nu-şi piardă nădejdea, căci, aşa cum printre toate celelalte l-a scos 
cu bine din Mesopotamia, nu-l va lăsa fără urmaşi; la porunca Domnului, Sara i-a adus în aşternut o slujnică al 
cărei nume era Agar, născută în Egipt, ca să aibă copil de la ea. Iar slujnica, după ce a rămas grea, a cutezat să-şi 
arate disprețul față de Sara, văzându-se deja stăpână, ca şi cum vlăstarul ei urma să dețină puterea. Dar Abraham 
a lăsat în seama Sarei pedepsirea slujnicei, care a plănuit să fugă, nemairăbdând suferințele, şi l-a rugat pe 
Dumnezeu să aibă milă de ea. în vreme ce rătăcea prin pustiu, i-a ieşit în cale îngerul Domnului, care i-a poruncit 
să se întoarcă la stăpânii ei: starea ei se va îmbunătăţi dacă se va purta cum se cuvine; singură s-a vârât în 
necazul de acum, fiindcă fusese nerecunoscătoare faţă de stăpâna ei şi îngâmfată. Dacă nu dă ascultare Domnului 
şi va merge mai departe, îngerul a asigurat-o că va pieri; dar dacă se întoarce, va deveni mama unui fiu care va fi 
cândva domn peste ţinutul acela. Agar s-a supus şi, o dată întoarsă la stăpânii ei, a obținut iertarea lor. După nu 
prea multă vreme, l-a născut pe Ismacl, care va să zică „Cel ascultat de Dumnezeu", fiindcă Domnul a dat 
ascultare rugilor sale. 

5. Cel despre care am vorbit mai sus s-a născut atunci când Abraham număra deja optzeci şi şase de ani. Cum a 
împlinit 

* în Biblie „Mamvri, care este în Hebron (Facerea, XIII, 18). 

nouăzeci şi nouă de ani, i s-a arătat Dumnezeu, făgăduindu-i că Sara îi va naşte un fiu. L-a îndemnat să-i dea 
numele de Isaac, prezicându-i că din dânsul se vor naşte popoare mari şi regi, care, prin războaiele duse de ei, 
vor cuceri întregul Canaan, de la Sidon şi până în Egipt. I-a poruncit să nu îngăduie sau să se amestece cu 
celălalt; de aceea, să i se facă tăierea împrejur la partea ruşinoasă în a opta zi de la naşterea fiecăruia. Pricina 
tăierii noastre împrejur o voi arăta în altă parte. Privitor la fiul său Ismael, Abraham I-a întrebat pe Domnul dacă 
el va trăi: Domnul i-a prevestit că va avea o viaţă lungă şi va fi strămoşul mai multor neamuri. Şi după ce i-a 
adus mulțumire Domnului pentru asta, s-a tăiat împrejur numaidecât atât el însuşi cât şi toţi ai săi, aşij-derea şi 
micul Ismael. Ultimul împlinise în ziua aceea treisprezece ani, iar Abraham avea nouăzeci şi nouă de ani. 


CAPITOLUL XI 


1. în vremea aceea sodomiţii, mândri de bogăţia şi mulţimea banilor lor, erau sfidători față de oameni şi lipsiţi de 
evlavie față de Dumnezeu; astfel, nu-şi mai aminteau de binefacerile aduse de EI, îşi urau oaspeţii şi dispreţuiau 
legăturile cu ceilalți. Mâniat de aceste purtări, Domnul a hotărât să pedepsească trufia acestora şi nu numai să le 
dărâme oraşul, ci să le pustiască şi ţinutul, încât să nu mai răsară niciodată din el o plantă sau un fruct. 

2. Atunci când Domnul a luat această hotărâre în privința sodomenilor, Abraham a văzut trei îngeri (în timp ce 
şedea în pragul casei sale, lângă stejarul Mambre) şi convins că sunt nişte străini, s-a sculat, le-a urat bun venit 
şi, aducându-i la el, i-a rugat să fie oaspeţii lui. Aceştia au primit invitaţia şi el a poruncit să se facă pâine din 
lamură de făină şi să fie înjunghiat un vițel care să fie gătit pentru un ospăț pregătit sub stejar. în faţa lui străinii 
au lăsat să pară că se ospătează, apoi s-au interesat de femeia lui, 

întrebând unde anume era Sara. La răspunsul lui că aceasta se afla în casă, ei au spus că peste câtăva vreme vor 
reveni, iar dânsa va deveni între timp mamă. Dar Sara a luat în derâdere vorbele lor, chibzuind în sinea ei că nu 
mai putea să nască copii de vreme ce singură avea nouăzeci de ani şi vârsta bărbatului atinsese deja un veac 
întreg. Oaspeţii au încetat să se mai ascundă şi au recunoscut că erau îngerii Domnului: unul dintre ei fusese 
trimis să le dea vestea că vor avea un copil, iar ceilalţi doi, ca să-i stârpească pe sodomiţi. 

3. La auzul acestor vorbe, Abraham a deplâns soarta sodomiţilor şi, ridicându-se în picioare, l-a implorat pe 
Dumnezeu să nu-i nimicească pe cei drepţi şi buni laolaltă cu nelegiuiţii. Domnul i-a spus că printre sodomiţi nu 
se află nici un om bun: dacă între ei se vor găsi barem zece, EI era gata să-i scutească pe toți de pedeapsa 
păcatelor. Abraham a păstrat tăcerea şi îngerii au ajuns în oraşul sodomiţilor, unde Lot s-a oferit să le fie gazdă; 
căci el îi primea pe străini cu cea mai mare ospitalitate, fiind cel ce imita pilda de bunătate a lui Abraham. Când a 
văzut că nişte tineri atât de chipeşi la înfăţişare au poposit la Lot, sodomiţii s-au pregătit să-i supună umilinței şi 
silniciei. Lot i-a rugat stăruitor să se abţină şi să nu aducă vreo jignire străinilor!, ci să dea oaspeţilor săi respectul 
cuvenit, le-a mai spus că, de nu pot să se stăpânească, le va ceda în locul lor pe propriile sale fiice, ca să-şi 
satisfacă poftele, dar localnicii nu s-au învoit. 

4. Mâniat de cutezanţa acestor desfrânaţi, Dumnezeu i-a orbit, încât ei s-au străduit degeaba să găsească intrarea 
casei; El a socotit că sodomiţii merită să piară cu toții. Prevenit de Dumnezeu că sodomiţii urmează să fie 
nimiciți, Lot a plecat din preajma lor împreună cu femeia şi fiicele sale (amândouă fiind încă nemăritate): dar 
peţitorii lor nu s-au îndurat să plece împreună cu ele, susţinând că spusele lui Lot erau nişte scorneli prosteşti. 
Atunci Dumnezeu şi-a zvârlit sulița în mijlocul oraşului, pe care l-a mistuit în foc împreună cu locuitorii săi, 
pârjolind ţinutul de jur împrejur, ca într-un incendiu, aşa cum am mai scris în Istoria războiului iudeilor 
împotriva romanilor. Dar femeia lui Lot, care, în vreme ce se îndepărta, a privit adesea înapoi spre oraş, foarte 
curioasă să vadă prăpădul abătut asupra lui, lucru interzis cu 

desăvârşire de Dumnezeu, s-a prefăcut într-un stâlp de sare (l-am văzut eu însumi, fiindcă el a dăinuit până 
deunăzi). în schimb, Lot şi fiicele sale au ajuns într-un loc mărunt, care fusese ocolit de flăcări. EI se cheamă 
acum Zohor, căci aşa spun evreii la ceea ce este „mărunt". Acolo a dus Lot, departe de oameni şi lipsit de 
merinde, un trai necăjit. 

5. Din convingerea că întregul neam omenesc se stinsese cu totul”, fetele s-au împreunat cu tatăl lor, având grijă 
ca el să nu afle nimic. Ele au făcut acest lucru pentru ca spița oamenilor să nu piară cu desăvârşire. Au dat astfel 
naştere unor copii, cea mai mare avându-l pe Moab şi numele lui înseamnă „descinde din tatăl meu". Mezina l-a 
născut pe Ammanus, iar numele lui înseamnă „fiul neamului meu". Unul dintre ei este strămoşul moabiţilor:, 
care şi acum au rămas un popor mare, celălalt, al ammaniţilor”. Şi unii şi alţii locuiesc în Coelesiria. Iată, aşadar, 


în ce fel Lot a scăpat teafăr din prăpădul Sodomei. 
' Homosexualitatea răspândită în Sodoma era socotită de iudei o spurcăciune, fiind pedepsită cu moartea (Leviticul, XVIII, 22 şi XX, 23). 


CAPITOLUL XH 


1. Abraham însă s-a strămutat la Gherara, oraş din Palestina!, dând-o pe Sara drept sora lui, mânat de frică, la fel 


cum procedase 

? Catastrofa care a distras Sodoma şi Gomora (cutremur urmat de o incendiară erupție de gaze), situate într-o regiune până azi seismică, 
poate să fie o paralelă iordaniană la legenda potopului. 

* Triburi nord-vest semitice care locuiau la vest de Marea Moartă şi de fluviul Iordan, învecinându-se cu amoniţii şi edomiţii. Supuşi 
Regatului Israel în timpul domniilor lui David şi Solomon, moabiţii şi-au recăpătat independența spre a deveni vasalii Asiriei, dispărând ca 
popor aparte în secolul VI î.e.n. 

* Populaţie semitică situată la est de Iordan, între Iabboc şi Marea Moartă, care şi-a întemeiat în secolul XIII î.e.n. regat propriu cu capitala la 


Rabbath Atnmon (Amman, lordania). 
' Situat la graniţa ei de atunci cu Egiptul (circa 2000 î.e.n.) 

mai înainte. El se temea de Abimelec, regele din partea locului, care se îndrăgostise de Sara şi râvnea nespus de 
mult s-o necinstească. Dumnezeu i-a înăbuşit pătimaşa dorință, trimițând asupra lui o boală grea. Atunci când 
vracii lui îşi pierduse nădejdea să-l mai vindece, în somn l-a avertizat printr-un vis să n-o siluiască pe soția 
străinului. De îndată ce s-a simțit puțin mai bine, regele a spus prietenilor săi că boala i-a fost trimisă de 
Dumnezeu, spre a ocroti dreptul ospeţiei, fiindcă EI a vrut ca femeia să rămână nepângărită, căci cea care îl 
însoțea pe străin nu-i era soră, ci soţia lui legitimă; a primit chiar promisiunea că după aceea va primi 
binecuvântarea cerească, dacă-şi va scuti oaspetele de orice griji pricinuite de soţia lui. Spunând acestea potrivit 
sfatului dat, şi prietenilor săi, a chemat la el pe Abraham şi i-a cerut să nu fie îngrijorat că soţia sa va avea parte 
de o jignire. Căci ea era sub ocrotirea Domnului şi aflată în paza Lui, aşadar va fi trimisă înapoi neatinsă de 
silnicie. Chemând drept martor pe Dumnezeu şi conştiinţa femeii, regele a spus că n-ar fi râvnit-o din capul 
locului dacă ar fi ştiut că era măritată; dar întrucât a crezut că e sora lui, nu socoteşte că i-a făcut nedreptate. L-a 
rugat să se împace cu el şi să-i redea favoarea lui Dumnezeu. Dacă vrea cumva să rămână la dânsul, va avea de 
toate din belşug, iar dacă va prefera să plece, îi va pune la îndemână însoțitori şi îl va înzestra el însuşi cu orice 
lucru de care duce lipsă. Drept răspuns la vorbele sale, Abraham i-a spus regelui că nu l-a mințit că se înrudeşte 
cu soţia lui (căci era fiica propriului său frate), şi că, fără această prefăcătorie, călătoria i s-ar fi părut lipsită de 
siguranţă. Şi întrucât nu credea că era pricina îmbolnăvirii regelui? şi îi dorea acestuia sănătate deplină şi pe mai 
departe, i-a zis că va rămâne la el cu dragă inimă. Atunci Abimelec 1-a dat o parte din pământul şi avuţiile sale, şi 
împreună au făcut legământ să trăiască fără vicleşug, pecetluindu-l printr-un jurământ rostit la o fântână care s-a 
numit Bersuba: care va să zică, Fântâna jurământului. Aşa îi spun şi astăzi oamenii din partea locului. 

2. La câtăva vreme după aceea, aşa cum îi făgăduise Dumnezeu, Sara i-a născut lui Abraham un fiu; el i-a dat 


numele de Isaac. Aceasta înseamnă „râs. Căci Sara a râs atunci când 
? Regele din Gherara şi haremul lui au fost pedepsiţi cu stârpiciunea din pricina Sarei, boala fiind vindecată de Dumnezeu, la rugămintea lui 
Abraham (Facerea, XX, 17-18). 

Domnul i-a spus că va deveni mamă, fiindcă nu mai spera, la o vârstă atât de înaintată, să zămislească un prunc 
şi, ca atare, aşa si-a numit fiul. Ea însăşi împlinise nouăzeci de ani, iar Abraham atinsese pragul unui veac. La 
această vârstă amândurora [i s-a născut în ultimul an un băiat, pe care l-au tăiat împrejur în a opta zi de la 
naştere; această zi o respectă până astăzi iudeii la tăierea împrejur a fiilor lor. Dar arabii fac acelaşi lucru în al 
treisprezecelea an: căci Ismael, strămoşul neamului lor, zămislit de Abraham, împreună cu concubina lui, a 
primit tăierea împrejur la vârsta aceea. întregul rost al spuselor mele îl voi lămuri cu multă grijă. 3. Sara l-a iubit 
mai întâi pe Ismael, zămislit de roaba ei Agar, înconjurându-l cu multă râvnă, de parcă ar fi fost propriul ei copil: 
îl ocrotea în speranța că îi va fi urmaş. Dar după ce l-a născut pe Isaac, a socotit că nu se cădea ca el să fie 
crescut împreună cu Ismael, deoarece, având în vedere că acela era mai mare, la moartea ta ălui lor ar fi putut cu 
uşurinţă să-l nedreptăţească pe mezin. L-a sfătuit aşadar pe Abraham să facă în aşa fel încât să-l izgonească pe 
Ismael odată cu mama lui. La început el n-a prea vrut să îndeplinească dorința Sarei, părându-i-se o faptă din 
cale afară de crudă alungarea unui copil la o vârstă fragedă şi a unei femei lipsiti de orice mijloc de trai. După 
aceea, fiindcă Dumnezeu încuviinţase ceea ce plănuise Sara, s-a lăsat convins şi l-a încredințat mamei sale pe 
Ismael, care nu era în stare să străbată drumurile singur şi, dându-i un ulcior de apă şi o pâine, i-a poruncit să se 
ducă încotro o va mâna nevoia. De îndată ce a început să ducă lipsă de merinde în timpul călătoriei, Agar a fost 
cuprinsă de îngrijorare şi teamă. Când a rămas aproape fără un strop de apă, a lepădat sub un brad copilul, care 
de abia îşi mai trăgea suflarea, îndepărtându-se pentru ca el să nu-şi dea duhul în faţa ei. Dar i-a ieşit în 
întâmpinare îngerul Domnului şi, ară-tându-i un izvor ce ţâşnea în apropiere, i-a poruncit să se îngrijească de 
creşterea copilului: căci marele ei noroc depinde de salvarea lui Ismael. La auzul acestor prevestiri, femeia a 
prins iarăşi curaj şi, întâlnind în calea ei nişte păstori, prin grija pe care i-au purtat-o aceştia, a scăpat teafără din 
jalnica ei năpastă?. 

* Agar a supravieţuit în pustia Faran din zona sudică a Sinaiului, iar fiul ei a ajuns un vânător iscusit şi legendarul strămoş al popoarelor 
arabe, murind la vârsta de 137 de ani. 

4. Când băiatul a atins vârsta bărbăţiei, s-a însurat cu o femeie care se născuse în Egipt (de unde îşi trăgea 
obârşia şi mama lui); aceasta i-a născut doisprezece fii: Nabaiothes, Cedarus, Abdeelus, Massamas, Idumas, 
Masmas, Masses, Chodadus, Themanus, Jeturus, Naphoesus şi Cedmas. Aceştia au populat întreaga ţară, de la 
Eufrat şi până la Marea Roşie, pe care o denumim Nabatena”. Ei şi-au dat numele neamurilor şi triburilor arabe, 
datorită atât propriei lor destoinicii, cât şi demnităţii lui Abraham. 


CAPITOLUL XIII 


1. Pe Isaâc îl iubea mai presus de orice părintele Abraham. fiindcă era unicul său fiu, dar şi fiindcă Dumnezeu i l- 
a adus îu dar când atinsese pragul bătrâneţii. Copilul însuşi sporea din ce în ce mai mult bunăvoința şi dragostea 
zămislitorilor săi, prin cultivarea tuturor virtuților, prin afecțiunea arătată ambilor părinți şi prin deplina lui 


evlavie faţă de Dumnezeu. Abraham îşi sprijinea propria fericire pe râvna de a-şi lăsa fiul la adăpost de orice 
griji atunci când el nu va mai fi în viaţă: ceea ce se potrivea cu voința Domnului însuşi. Dornic să pună la grea 
încercare devotamentul lui Abraham față de EI, i s-a arătat în somn şi, înşirând toate binefacerile de care avusese 
parte: biruinţa asupra duşmanilor încăpuți pe mâna lui şi avuţiile pe care 1 le-a dăruit, întru fericirea de acum a lui 
Isaac, a cerut să-i închine ca victimă a jertfei chiar pe acesta. I-a poruncit să-l ia cu el până sus, pe muntele 
Moria, şi să-l aducă acolo ardere de tot, după ce va fi înălţat un jertfelnic în locul acela. Căci el îşi va putea 
dovedi pietatea în 


* Țara Nabatului, locuită de nabatei, populaţie arabă stabilită în nord-vestul Peninsulei Arabia (secolul IV î.e.n.), de unde i-a alungat pe 
edomiţi care foloseau limba şi scrierea aramaică. Petra era capitala regatului lor, care a atins apogeul în secolul 1 î.e.n. 


măsura în care va pune sau nu salvarea copilului său mai presus de ceea ce era pe placul şi voia Domnului. 

2. Convins că ar fi nedrept să nu dea ascultare lui Dumnezeu în orice privință şi să nu-i ducă la îndeplinire toate 
cererile, prin înțelepciunea lui trăind toate vieţuitoarele, după propria-i vrere, Abraham a tăinuit faţă de soția lui 
ordinul pe care i-l dăduse Domnul şi faptul că avea de gând să-şi sacrifice fiul; nici măcar slujitorilor nu le-a 
suflat o vorbă despre intenţia lui, ca nu cumva aceştia să împiedice jertfa închinată lui Dumnezeu. A luat cu el pe 
Isaac împreună cu doi slujitori şi un asin, ca să ducă în spinare lucrurile trebuincioase pentru aducerea la 
îndeplinire a sacrificiului, îndreptându-se spre munte. După ce vreme de două zile a drumețit în tovărăşia 
slujitorilor, în a treia zi a dat cu ochii de munte şi, lăsându-și în câmpie ambii slujitori, a urcat numai cu fiul său, 
pe piscul unde mai târziu regele David a înălțat un templu. Au cărat sus toate lucrurile de care aveau nevoie 
pentru sacrificiu, cu excepţia animalului de jertfă. Isaac, pe atunci în vârstă de douăzeci şi cinci de ani, a pregătit 
altarul şi numaidecât a întrebat ce anume vor aduce jertfă, de vreme ce nu dispuneau de nici o victimă; iar 
Abraham i-a zis că aceasta le va fi dăruită de Dumnezeu însuşi, cel care oferă din belşug oamenilor lucrurile de 
care duc lipsă şi totodată le şi răpeşte bunurile când ei îşi pun mare încredere în ele. Domnul le va da şi victima 
cuvenită, dacă jertfa va fi pe placul său. 

3. După ce altarul a fost înălțat, lemnele despicate în două fiind puse pe el şi toate lucrurile pregătite pentru 
jertfă, Abraham 1-a vorbit astfel fiului său: „Copilul meu, prin mii de rugăminți adresate lui Dumnezeu l-am 
implorat să mi te naşti, iar după venirea ta pe lume, n-am precupețţit nici o osteneală ca să te cresc şi n-am socotit 
că ar fi o mai mare fericire decât aceea de a te vedea bărbat, pentru ca, murind, să te fac pe tine moştenitorul 
avuţiei mele. Dar fiindcă am devenit tatăl tău prin vrerea lui Dumnezeu, iar El îmi cere acum să renunţ la tine, 
îndur cu mult curaj jertfirea ta. Te cedez aşadar lui Dumnezeu, cel ce-mi cere asta în onoarea lui, EI, care a fost 
întotdeauna milostivul meu apărător şi sprijinitor. întocmai cum te-ai născut, vei părăsi acum viaţa, nu după 
mersul firesc al lucrurilor: oferit de propriul tău tată drept jertfă lui Dumnezeu, părintele universului. Socot că te- 
a găsit demn să te stingi din viaţă, nu răpus de o boală, nici de 

război, nici de orice altă năpastă, aşa cum se întâmplă îndeobşte oamenilor, ci ca unul căruia îi va lua sufletul în 
timpul rugăciunilor şi al jertfei sacre, aducându-l la El. Tu vei fi astfel îngrijitorul şi ocrotitorul bătrâneților mele, 
drept pentru care te-am şi crescut, Domnul dându-ţi locul binemeritat!" 

4. Isaac (care se cuvenea să fie generos, căci se născuse dintr-un asemenea tată) i-a aprobat fără şovăială 
discursul: el a spus că din capul locului n-ar fi meritat să se nască dacă încălca hotărârea Domnului şi a tatălui 
său şi nu se supunea bucuros voinței amândurora, fiind nedrept chiar şi în cazul când n-ar fi primit să facă ce 
dorea doar tată] său; aşa că s-a îndreptat spre altar, spre a fi adus jertfă. Acest lucru se înfăptuia negreşit, dacă 
Dumnezeu nu s-ar fi împotrivit la timp. L-a strigat pe Abraham, pe numele său, împiedicându-l asfel să-şi ucidă 
fiul. I-a zis că nu din dorinţa de a vărsa sânge omenesc i-a poruncit să-şi înjunghie copilul, ca să-l răpească cu 
atâta cruzime tatălui pe cel dăruit de EI însuşi, ci numai ca să-l pună la încercare dacă-l va asculta şi atunci când 
îi va cere o faptă cumplită. Cunoscându-i ardoarea şi evlavia fări pereche, se bucură de darul pe care i l-a adus; 
aşadar, nu-l va lăsa de izbelişte, de vreme ce merită cu prisosință toată grija cu care i-a înconjurat mereu şi pe el, 
şi pe vlăstarul său: acest fiu va atinge o vârstă înaintata, având parte de o viaţă fericită, de feciori cuminţi şi 
legitimi, cărora le va lăsa o avuţie mare. Domnul i-a mai prezis că neamul său se va răspândi prin multe şi bogate 
popoare, care îşi vor aminti întotdeauna de strămoşul şi întemeietorul stirpei lor; iar urmaşii lui vor pune 
stăpânire pe Canaan prin forța armelor, stârnind invidia celorlalți oameni. După ce a spus acestea, Domnul le-a 


adus pe neaşteptate un berbec pentru jertfă. Iar ei, văzându-se redați unul altuia şi părtaşi ai făgăduielilor unui 
noroc atât de mare, s-au îmbrăţişat călduros, au jertfit victima şi s-au întors la Sara, unde au trăit fericiţi, căci 
Dumnezeu îi ajuta cu dragă inimă în toate lucrurile pe care le puneau la cale. 


CAPITOLUL XIV 


La nu prea multă vreme după aceea a murit Sara, la vârsta de o sută douăzeci şi şapte de ani. Ea a fost 
înmormântată în Hebron; canaanenii s-au oferit să-i dea un loc de înmormântare din domeniul public, Abraham 
cumpărând însă țarina! cu patru sute de siclii? de la un oarecare Efraim din Hebron. Abraham si urmaşii acestuia 
şi-au înălțat acolo monumentele lor funerare. 


CAPITOLUL XV 


După aceea Abraham s-a însurat cu Chetura, care i-a născut şase fii, înzestrați cu multă putere de muncă şi 
deşteptăciune: Zambranes, lazares, Madanes, Medianes, losubacus şi Suus. Şi aceştia au avut copii la rândul lor: 
lui Suus i s-au născut Sabathones şi Dadanes. Acesta i-a zămislit pe Latusimus, Asuris şi Luomes; Madianes, pe 
Ephas, Ofren, Anochus, Ebidas şi Eldas. Pe toţi aceştia, fii şi nepoți, Abraham i-a trimis să întemeieze colonii, iar 


ei au ocupat Trogloditis! şi acea parte din Arabia Fericită care se întinde până la Marea Roşie. Zice-se că Ophren 
! Sara a murit la Chiriat-Arba, iar locul ei de veci a fost peştera Macpela, aflată la capătul unei ţarini, în faţa lui Mamuri, sau a Hebromului. 
Biblia (Facerea, XXIII, 19) 

> Monedă evreiască de 6 gr. (sechel). 

* Efron Heteeanul era proprietarul țarinei din preajma peşterii Macpela, locul ales de Abraham pentru înmormântarea Sarei. Deşi Efron s-a 
arătat gata să-l cedeze gratis, din respect față de Abraham, acesta a preferat să cumpere locul de veci al familiei şi urmaşilor săi. 

' Ținut de pe coasta de nord a Etiopiei, locuit de troglodiţi. 

a pornit într-o expediţie în Libya”, pe care a şi cucerit-o, iar nepoții lui, statornicindu-se acolo, i-au zis ţării 
Africa, după numele său. Ca martor al acestor cuvinte îl iau pe Alexandros Polyhistor”, care spune următoarele: 
„Prezicătorul Cleodemus, numit şi Malchus, care a depănat istoria iudeilor aşa cum a scris-o Moise, legiuitorul 
iudeu, povesteşte că Abraham a zămislit împreună cu Chetura mai mulți copii. El redă şi numele a trei dintre ei: 
Apher, Suris şi laphra. Asiria s-a chemat astfel după Suris, de la ceilalți doi, Apher şi laphra, îşi trag numele 
oraşul Aphra şi ţara Africii. Ambii au sărit în ajutorul lui Heracles, venit să poarte război împotriva libyei şi a lui 
Anteu“. Heracles a luat-o de soţie pe fiica lui Apher şi ea l-a născut pe Didor”. Din ultimul descinde Sophones, de 
la care îşi trag numele sophacii“, din rândul barbarilor." 


CAPITOLUL XVI 


1. Când Isaac era în jurul vârstei de patruzeci de ani, părintele Abraham a hotărât să i-o dea de nevastă pe 
Rebeca, nepoata fratelui său Nahor, iar ca peţitor l-a trimis pe cel mai vârstnic dintre slujitorii săi', după 


depunerea unui aspru jurământ. Legământul 

? Adică în zona nordică a Africii, singura pe care o cunoşteau, de fapt, oamenii antici. 

* Lucius Cornelius Alexandros, denumit Polyhistor (secolul 1 î.e.n.), prozator grec, autor de savante compilaţii şi istorii, descrieri de obiceiuri 
orientale sa 

* Uriaş invincibil câtă vreme venea în atingere cu mama lui, Gaia (Glia), ucis de Heracle, care l-a sugrumat, ţinându-l pe umăr, pentru a 
împiedica orice contact cu pământul. 

* După uciderea lui Anteu, Heracles s-a unit cu soţia lui (care a dat numele oraşului marocan Tanger), şi a devenit tatăl lui Sophax, rege al 
Mauritaniei. Fiul său Diodor (nu Didor) a întemeiat dinastia regală a ținutului din nord-vestul Africii. 

* Probabil, supuşii lui Sophax, strămoşii marocanilor de azi. ! Eliezer (Facerea. XXIV, 33). 

s-a înfăptuit în felul următor: fiecare şi-a pus mâna sub coapsa celuilalt şi l-a chemat pe Dumnezeu ca martorul 
faptelor lor viitoare. Prin slujitorul său a trimis prietenilor de acolo nişte daruri care, din pricină că erau rare sau 
lipseau cu desăvârşire din ținutul lor, urmau să fie preţuite ca atare. Deoarece era greu să străbați Mesopotamia 
iarna, din cauza noroaielor îngroşate, vara, din cauza lipsei de apă, mai ales că şi tâlharii prădau acele ținuturi 
încât drumeţii n-ar fi scăpat teferi dacă nu s-ar fi păzit cu străşnicie, slujitorul a sosit după o lungă călătorie în 
oraşul Carrha. Odată ajuns în nemijlocita apropiere a cetăţii, credincioasa slugă a întâlnit multe fete venite să 
scoată apă din fântână. L-a rugat aşadar pe Dumnezeu ca Rebeca, pe care Abraham îl trimisese s-o pețească 
pentru fiul său, să se afle printre fete dacă măritişul va fi pe placul ei, iar semnul de recunoaştere să fie refuzul 
celorlalte de a-i îngădui să bea, singura care se va învoi fiind ca însăşi. 

2. Cu asemenea gânduri s-a apropiat slujitorul de fântână şi a rugat fetele să-i dea de băut. Ele l-au refuzat, 
spunându-i că au nevoie de apă ca s-o ducă acasă şi nu pot să renunţe la ea (căci apa nu se scotea lesne din 
fântână); una din rândul lor le-a mustrat pe toate pentru morocănoasa lor purtare față de găzduirea străinilor, 
întrebându-le: ce fel de legături vor să aibă ele cu oamenii, cărora nu se îndură să le dea măcar apă? Ea însă i-a 
îndeplinit cu voioşie dorinţa. Iar slujitorul, care trăgea mari speranţe în urma tuturor acestora, domic s-o 
cunoască într-adevăr, i-a lăudat generozitatea şi bunătatea, precum şi faptul că n-a şovăit să vină în ajutorul 
însetaţilor, cu preţul trudei sale. Apoi a întrebat cine sunt părinţii ei, cărora le-a dorit să aibă noroc cu o asemenea 
fiică; apoi le-a urat ca ea să aibă parte de un bărbat cumsecade şi să-i nască copii legitimi. Ea nu s-a împotrivit 
să-i dezvăluie ce dorea să ştie, ci i-a spus şi din ce neam se trăgea. I-a zis: „Mă numesc Rebeca, tată mi-a fost 


Batucl, dar el s-a stins din viaţă, iar fratele meu este Laban, care are în grijă întreaga gospodărie, împreună cu 
mama noastră, veghind să-mi păstrez fecioria”. Când a auzit acestea, slujitorul s-a arătat bucuros că, prin faptă şi 
vorbă, în chip vădit l-a avut pe Dumnezeu ca ocrotitor în timpul călătoriei sale. Apoi el a scos un colier şi alte 
asemenea podoabe, cu care obişnuiesc să se gătească fecioarele, şi le-a oferit copilei, drept 

2 Ea se numea Melca (Facerea, XXIV, 24). 

răsplată pentru potolirea setei şi ca semn al deosebitei sale preţuiri, spunându-i că se cuvenea să primească 
asemenea recompense, fiindcă a întrecut în bunătate atâtea fete. Totodată a rugat-o să-i îngăduie să poposească la 
ai ei, căci noaptea îl împiedică să-şi continue călătoria: ducea cu el şi podoabe femeieşti de mare preţ pe care 
zicea că nu le poate depune nicăieri în mai deplină siguranţă decât la nişte gazde bune. I-a spus că despre omenia 
mamei şi a fratelui ei şi despre faptul că erau la fel de primitori, putea să-şi facă şi singur o părere din virtutea pe 
care o dovedea ea însăşi; nu va fi o povară pe capul lor, căci el le va răsplăti ospitalitatea, trăind pe cheltuiala lui. 
Fata i-a mulțumit pentru buna părere pe care o avea despre omenia părinților săi, l-a mustrat totuşi, fiindcă îi 
socotea pe ai săi zgârciţi: toate le va obţine de la ei pe degeaba. Va merge mai întâi să-l întrebe pe fratele ei, 
Laban, dacă se în voieşte să-l primească şi îl va conduce apoi acasă la ea. 3. Când vorba a fost transpusă în faptă 
şi drumețul a devenit oaspete, cămilele sale au fost luate în primire şi îngrijite de slujitorii lui Laban, el fiind 
pofitit la masă de către gazdă. După cină, a cuvântat astfel către fratele şi mama fetei: „Abraham este fiul lui 
Tharrus, adică ruda voastră: căci Nahor, bunicul copiilor tăi, stăpână a casei, a fost fratele lui Nahor, zămislit de 
acelaşi tată şi aceeaşi mamă. El m-a trimis la voi, ca s-o cer pe această copilă de soţie pentru fiul lui, care este 
legitim, crescut ca unic moştenitor al întregii sale averi. Fireşte că ar fi putut să-i aleagă dintre femeile ținutului 
acela una foarte bogată; dar el n-a vrut s-o unească pe aceasta cu propriul fiu din marele respect pe care-l poartă 
neamului său, şi cu el doreşte să se însoțească prin nuntă. Nu întâmpinați cu dispreţ râvna şi propunerea lui; căci 
binecuvântarea lui Dumezeu m-a întovărăşit, norocoasă, de-a lungul călătoriei mele şi am dat lesne de copila şi 
de casa voastră. Când am sosit în preajma oraşului, urmărind numeroase fete venite să ia apă de la fântână, l-am 
rugat pe Dumnezeu ca ea să se afle printre acestea, ceea ce s-a şi întâmplat. Daţi-vă şi voi încuviin-ţa-rea la 
această nuntă hotărâtă de Dumnezeu şi pe Abraham, cel care m-a trimis încoace cu atâta sârguință, cinstiți-l, 
încredin-ţându-mi propria voastră copilă. întrucât au găsit cererea în căsătorie frumoasă şi pe placul lor, 
recunoscând în ea voinţa lui Dumnezeu, Laban şi mama lui au trimis fata în condiţiile cerute. Isaac s-a căsătorit 
cu ea şi a devenit stăpânul tuturor avuţiilor: căci copiii pe care i-a avut Chetura fuseseră trimişi în colonii. 

CAPITOLUL XVII 


Nu prea mult după aceea a murit şi Abraham, bărbat fără asemănare în orice fel de virtute, deosebit de drag lui 
Dumnezeu datorită firii sale din cale afară de evlavioasă. El a trăit o sută şaptezeci şi cinci de ani şi a fost 
înmormântat de către fiii săi Isaac şi Ismael în Hebron, alături de soţia lui, Sara. 


CAPITOLUL XVIII 


4. lar Isaac (după moartea lui Abraham) a lăsat-o grea pe femeia lui: pântecul ei umflându-se mult, el s-a temut şi 
l-a întrebat pe Dumnezeu ce s-a întâmplat .Acesta i-a răspuns că Rebeca îi va naşte doi gemeni, care vor fi 
zămislitorii unor neamuri purtând numele copiilor! şi că mezinul îl va întrece pe fratele său mai mare. După 
câtăva vreme, aşa cum prezisese Dumnezeu, lui Isaac i s-au născut doi gemeni, dintre care cel vârstnic era din 
creştet până în tălpi din cale afară de păros, cel mic ţinându-se cu mâna de călcâiul? fratelui născut înaintea lui. 
Tatălui îi era drag fiul cel mare, care se numea Esau: sau Seeiros, fiindcă evreii spun păroşilor seeiron. în schimb 
mama îl îndrăgea pe mezin. 

2. Când însă foametea bântuia ţinutul, Isaac, care era hotărât să meargă în Egipt, la porunca Domnului, s-a 
îndreptat spre Gherara. Regele Abimelec l-a primit, datorită legăturilor de ospeţie a prieteniei sale cu Abraham. 


De unde la început s-a arătat 

' Edomiţii şi israeliţii. Situat între Marea Moartă şi Marea Roşie, Edomul a fost inclus în regatul Israel de către David, recăpătându-şi ulterior 
independenţa. 

? Iacob în ebraică are sensul de „cel ce ţine călcâiul”. 

* Esau a fost tălmăcit prin „roşcat" sau „păros". 

plin de bunăvoință, invidia a fost cea care l-a împiedicat să stăruie în aceeaşi atitudine faţă de el. Văzând că 
Dumnezeu era nespus de bun cu Isaac şi că-l favoriza într-o asemenea măsură, regele l-a alungat pe Isaac. Atunci 


acesta s-a dus într-o câmpie ce se chema ,„Vale", un meleag situat nu prea departe de Gherara. Când el săpa aici o 
fântână, păstorii au tăbărât asupra lui, provocându-l la luptă, ca să-l împiedice să-şi termine lucrarea. Isaac n-a 
vrut să le caute pricină şi i-a lăsat să creadă că sunt mai puternici. A plecat într-altă parte şi a săpat o nouă 
fântână, însă alţi păstori ai lui Abimelec s-au năpustit să-l silnicească; a plecat şi de aici, ca să poată duce un trai 
sigur. Când regele i-a îngăduit în cele din urmă să sape o fântână fără nici o piedică din partea lui, Isaac i-a spus 
acesteia Rooboth, nume care înseamnă „meleag îndepărtat". Dintre fântânile săpate de el mai înainte, pe prima a 
numit-o Escon, care va să zică „Fântâna luptei", pe a doua, însă, Sitenna, nume ce indică „duşmănia". 

3. Ceva mai târziu, puterea lui Isaac a atins culmea datorită averilor sale mari. Adânc îngrijorat că se vor întoarce 
împotriva lui sporitele avuţii ale lui Isaac, mai ales că ei trăiseră nu fără să se bănuiască unul pe altul, iar Isaac se 
îndepărtase de el dintr-o ascunsă duşmănie, Abimelec s-a temut că nu-i va mai sluji la nimic vechea lor amiciţie, 
căci Isaac era ispitit să-şi răzbune jignirea primită, şi şi-a reînnoit prietenia, ducându-se însoțit doar de Phicol, 
una dintre căpeteniile oastei sale. Iar când a obţinut tot ce şi-a dorit de la bunătatea lui Isaac, care de dragul 
prieteniei cu tatăl său era gata să ierte orice, Abimelec s-a întors acasă. 

4. Esau, celălalt fiu al lui Isaac, îndrăgit mult de acesta, la împlinirea vârstei de patruzeci de ani, s-a însoțit cu 
Ada, fiica lui Helon, şi cu Alibama, fiica lui Esebeon“, doi dintre oamenii de seamă din Canaan, sprijinindu-se în 
căsătorie doar pe opinia lui, fără să-i spună nimic tatălui său. Căci Isaac n-ar fi îngăduit, desigur, acest lucru dacă 
i s-ar fi cerut cumva părerea, fiindcă el nu ar fi acceptat cu plăcere să intre în legături de rudenie cu locuitorii 
ținutului”. Nevrând să-şi necăjească feciorul, el nu s-a opus căsătoriilor cu aceste femei, ci s-a hotărât să păstreze 


tăcerea. 
1 Potrivit Bibliei, Ludit, fiica lui Beeri heteul, şi Basemata, fiica lui Elon heteul (Facerea. XXVI, 34). 
* Esau încalcă astfel tradiţia instaurată de bunicul său, Abraham. 

5. Când era deja vârstnic şi cu totul lipsit de lumina ochilor, Isaac l-a chemat la el pe Esau, i s-a plâns de 
bătrânețe şi de faptul că pierderea vederii şi pacostea orbirii îl împiedicau să ducă la îndeplinire slujirea 
Domnului, rugându-l să plece la vânătoare şi din sălbăticiunea răpusă să-i pregătească o mâncare. După ce se va 
fi ospătat cu ea, urma să-l implore pe Dumnezeu să fie sprijinitorul şi ocrotitorul fiului său în întreaga lui viață; i- 
a spus că el nu ştia sigur când va muri, dar n-ar vrea să se despartă de lume fără ca prin rugăminţi să fi atras 
milostenia lui Dumnezeu asupra urmaşului său. 

6. Esau s-a grăbit să plece la vânătoare. Dar Rebeca, socotind că se cuvenea să-l implore pe Dumnezeu să-şi 
coboare favoarea asupra lui Iacob, i-a cerut acestuia, fără ştirea lui Isaac, să înjunghie nişte iezi şi din ei să 
pregătească o mâncare. lacob a dat ascultare mamei sale şi a îndeplinit tot ce-l învățase ea. Acope-rindu-şi apoi 
braţele cu blăniţele iezilor, pentru ca propriu-i tată să-l ia drept Esau, datorită faptului că pielea acestuia era năpă- 
dită de păr (căci în toate privinţele gemenii semănau între ei şi doar prin asta se deosebeau) şi, stăpânit de teama 
că, înainte de rostirea rugăciunilor, Isaac să nu descopere înşelăciunea şi, în mânia lui, binecuvântarea să se 
preschimbe în blestem, Iacob i-a adus părintelui său cina de îndată ce mâncarea a fost gătită după placul lui. 
Isaac, care-l recunoscuse după glasul său aparte, i-a cerut să se apropie. Dar Iacob şi-a întins spre el braţele 
acoperite cu blăniţe de iezi şi, când a simțit că era păros, Isaac a exclamat: „După glas semeni cu Iacob, totuşi, 
după desimea părului, îmi pari a fi Esau!”* 

7. Fără să se gândească la vreo faptă rea, după ce a mâncat, Isaac a trecut la rugăciuni şi la invocarea lui 
Dumnezeu, spunând: „Stăpânitorul tuturor veacurilor şi făuritorilor lumii întregi, tu ai făgăduit părintelui meu un 
mare număr de norocoase avuţii, iar pe mine m-ai cinstit cu prosperitatea de faţă! Ai promis urmaşilor mei că le 
vei fi ocrotitorul şi împărţitorul unor bunuri din ce în ce mai numeroase; adeverească-ţi-se fericitele auspicii şi nu 
mă dispreţui pentru slăbiciunea de acum, datorită căreia am şi mai mare nevoie de tine. Păstrează-mi teafăr 
feciorul, păzeşte-l de 

* Biblia îl înfăţişează pe Esau ca un vânător care cutreiera câmpiile, Iacob fiind un om liniştit, trăind în corturi (Facerea, XXV, 27). 

atingerea oricărui rău, hărăzeşte-i o viaţă fericită şi stăpânirea bunurilor pe care 1 le poţi pune la îndemână. Fă ca 
duşmanii să-i ştie de frică, iar prietenii să-l cinstească şi să-l îndrăgească!" 

8. Aşa se ruga lui Dumnezeu, crezând că era vorba de Esau. De abia îşi încheiase spusele că Esau se şi întorsese 
de la vânătoare, Isaac şi-a dat seama de înşelăciune, dar n-a suflat o vorbă. Esau i-a cerut să fie binecuvântat ca şi 
fratele său. Tatăl ferindu-se să facă asta, fiindcă toate rugile fuseseră rostite în favoarea lui Iacob, Esau a deplâns 
faptul că fusese amăgit. înduioşat de lacrimile vărsate de el, tatăl său i-a spus că el se va distinge în 
îndeletnicirile vânătoreşti, în puterea trupească şi în mânuirea armelor şi faima i se va prelungi de-a pururi în 
urmaşii lui; dar propriul frate va trebui să i se supună. 

9. Temându-se pentru Iacob, că fratele său se va răzbuna pe el fiindcă fusese înşelat cu prilejul rugăminților 
părinteşti, mama a căutat să-l pună la adăpost de primejdii: căci ea l-a convins pe soțul ei să-l trimită pe Iacob în 
Mesopotamia, ca să se înfrăţească cu o femeie din neamul său. Chiar şi Esau a luat în căsătorie pe Basemata, 
fiica lui Ismael, fără încuviințarea tatălui ei. Isaac nu era deloc favorabil canaaneenilor şi nu vedea cu ochi buni 
legăturile lui de rudenie cu aceştia. Totuşi Esau s-a căsătorit cu Basemata şi a iubit-o mai presus de orice. 


CAPITOLUL XIX 


1. Trimis de mama lui în Mesopotamia, ca s-o ia pe fiica unchiului său Laban, nunta primind încuviințarea lui 
Isaac, care a urmat sfatul soţiei sale, Iacob a străbătut Canaanul şi, datorită urii pe care o purta localnicilor, nu 
voia să poposească la nici unul dintre ei, ci îşi petrecea noaptea sub cerul liber, cu capul sprijinit de câteva pietre 
strânse sub căpătâiul său; în timpul somnului, el a avut o viziune. ] s-a părut că vede o scară care ajungea de 

la pământ până la cer şi pe treptele! ei pogorau făpturi ce se aflau mai presus de firea omenească, iar în capul 
scării i s-a înfăţişat aievea Dumnezeu, strigându-l pe nume şi spunându-i următoarele vorbe: „lacobe, tu, care ai 
un părinte bun şi un bunic vestit pentru marea lui virtute, nu trebuie să te sinchiseşti de cele ce ţi se întâmplă 
acum, Ci să speri în vremuri mai bune. Căci sub deplina mea ocrotire, avea-vei parte de-o nesfârşită mulțime de 
bunuri. Şi pe Abraham l-am adus din Mesopotamia încoace, alungat de rudele sale, iar pe tatăl tău l-am făcut 
fericit în toate privinţele. Nici soarta ta nu va fi deloc mai rea. Porneşte, aşadar, la drum cu dragă inimă, sub 
călăuzirea mea. Nunta pe care o pui la cale va fi una norocoasă şi ţi se vor naşte copii buni. Mulțimea lor va fi 
greu de numărat şi vlăstarele tale se vor înmulţi întruna; acestora le voi dărui stăpânirea ţării şi urmaşilor lor, care 
vor popula întregul pământ şi marea până unde străbate lumina soarelui. N-ai teamă de nici o primejdie, nu te 
feri să înfrunţi oricât de multe osteneli, căci toate faptele tale se vor desfăşura sub povăţuirea şi grija mea, nu 
numai acum ci şi în viitor!" 

2. Acestea au fost cele prezise de Dumnezeu lui Iacob. Nespus de bucuros pentru ceea ce 1-a fost dată să vadă şi 
să audă, a turnat ulei peste piatră”, fiindcă deasupra ei a primit făgăduiala unui noroc atât de mare, făcând 
solemnul legământ că va aduce aici o jertfă, dacă va scăpa viu şi nevătămat, şi că-i va oferi Domnului a zecea 
parte din toată agonisita lui, în cazul când se va întoarce. Iacob a socotit că locul merită să fie numit Betel — 
ceea ce în limba elină se cheamă „Casa lui Dumnezeu". 

3. De acolo, el s-a îndreptat voiniceşte spre Mesopotamia şi a ajuns în Charra. Când a întâlnit în împrejurimile 
oraşului păstori, băieţi şi fete, stând în jurul fântânii, s-a îndreptat spre aceştia şi le-a cerut apă de băut. Intrând în 
vorbă cu ei, i-a întrebat dacă îl cunoşteau pe Laban, o rudă de-a lui, şi dacă el mai trăieşte încă. Toţi i-au răspuns 
că îl ştiau bine (căci nu era unul dintre cei care pot fi trecuţi cu vederea), că fata lui îi păstoreşte turma împreună 
cu ei, rămânând miraţi că nu era de faţă. „De la dânsa, i-au spus ei, poţi să afli pe îndelete tot ce doreşti să ştii!" 
în timp ce 

! In onirica scară celestă stăruie amintirea sumero-babilonienelor temple în trepte (aşa-numitele zigurate). 

? Act de cult răspândit în religia canaaneică, pe care profeţii îl vor combate. Această piatră „a pus-o stâlp” Iacob (Facerea, XXVIII, 22). 

vorbeau, a apărut şi fata, împreună cu păstorii care o însoțeau; ei l-au arătat atunci pe Iacob, zicându-i: „Străinul 
ăsta a venit să întrebe de tatăl tău." Ea s-a bucurat copilăreşte de sosirea lui lacob şi l-a întrebat cine este, de unde 
a venit la ei şi ce nevoie l-a mânat încoace; s-a arătat gata să-i fie ea însăşi de folos în atingerea scopului pentru 
care a venit. 

4. Subjugat nu de faptul că-i era rudă, nici de bunăvoința ei, ci de dragostea lui față de fată, Iacob a rămas o 
vreme înmărmurit, văzând că avea un chip atât de frumos cum rareori mai întâlneai la femeile din vremea aceea 
şi i-a vorbit astfel: „între mine şi tine şi tatăl tău, dacă eşti într-adevăr fiica lui Laban, există o legătură de rudenie 
care întrece vârsta mea şi a ta: căci Abraham şi Aran şi Nahor s-au chemat fiii lui Tharrus, iar Batuel, bunicul 
tău, a fost fiul lui Nahor, Abraham şi Sara, fiica lui Arran, fiind părinţii tatălui meu, Isaac. Dar mai avem o 
înrudire mai strânsă şi mai proaspătă, care ne leagă unul de altul: Rebeca, mama mea, este sora tatălui tău, 
Laban, fiind născuţi din acelaşi tată şi de aceeaşi mamă; suntem adică veri, eu şi cu tine. Sosesc acum aici ca să 
vă salut şi să reînnoiesc vechea noastră rudenie!" Atunci ea şi-a amintit, aşa cum [i se întâmplă copiilor, ceea ce 
auzise odinioară de la tatăl său despre Rebeca şi, întrucât ştia că numele ei avea darul să încânte urechile 
părinţilor săi, vărsând lacrimi de dragul propriului ei tată, l-a îmbrăţişat pe Iacob şi, după ce l-a salutat, i-a spus: 
„Nespus de mare-i bucuria pe care o aduci părintelui meu şi familiei întregi, căci el n-a dat-o uitării pe mama ta, 
vorbindu-ne adesea de dânsa; mulțumită ei, să vezi ce mult te va preţui!" L-a rugat apoi s-o însoțească până la 
tatăl ei, ca să nu-i mai amâne plăcerea pe care i-o va face vederea lui. 

5. După rostirea acestor vorbe de bun venit, fata l-a dus pe oaspete în faţa lui Laban. Recunoscut imediat de 
unchiul său, Iacob, care n-avea nici un motiv să fie sfios între prieteni, i-a prilejuit gazdei sale o deosebită 
plăcere prin neaşteptata lui sosire. După câteva zile, Laban i-a spus că bucuria prezenței lui stă mai presus de 
ceea ce ar fi în stare să exprime vorbele sale; ține însă să afle ce anume l-a făcut să plece, părăsindu-şi mama şi 
tatăl, care erau bătrâni, având mare nevoie de ajutorul său; el însuşi îi va acorda sprijinul şi ajutorul necesar 
pentru înfăptuirea tuturor dorințelor lui. Iacob i-a înfățişat cum a decurs întreaga întâmplare, zicându-i că Isaac 
are doi gemeni, pe el şi pe Esau; fiindcă i-au fost înşelate speranțele legate de binecuvântarea părintească, 

strămutată prin vicleşugul mamei lor asupra fratelui mai mic, Esau vrea să-l ucidă, de vreme ce el (Iacob) i-a 
răpit domnia pe care Dumnezeu i-o hărăzise lui, însuşindu-şi fericirea pe care tatăl însuşi îl rugase pe Dumnezeu 
s-o reverse asupra lui. lată aşadar pricina sosirii lui aici, la aceasta adăugându-se şi porunca mamei sale. „Noi 
avem aproape pretutindeni nişte fraţi sau rude din acelaşi sânge, totuşi mama ne rămâne făptura cea mai 
apropiată, în situaţia de acum — a mai spus el — nu-mi pun nădejdea decât în tine, după Dumnezeu, cel care mi- 
a fost oblăduitor în decursul călătoriei mele!" 


6. Laban l-a asigurat că-i va arăta întreaga lui prietenie în numele părinţilor, dar şi de dragul mamei sale, faţă de 
care îşi va dovedi iubirea chiar şi în absenţa ei. I-a spus că vrea să-l întrebe dacă nu doreşte să se îngrijească de 
turmele sale, având depline puteri asupra lor: iar când va pofti să se întoarcă la părinţii lui, va pleca de la el 
încărcat de daruri şi de acele cinstiri care să fie demne de înrudirea lor atât de strânsă. Iacob a primit cu bucurie 
vorbele auzite şi i-a zis că, dornic să rămână la dânsul, era gata să primească orice fel de muncă, după propriul 
lui plac, dar ca răsplată a cerut-o de soție pe Rachel, căreia îi purta un deosebit respect, pentru că l-a ajutat să 
pătrundă în casa lui (căci dragostea pe care o purta copilei i-a inspirat spusele sale). Laban a fost încântat şi i-a 
promis mâna fetei sale, întrucât nici nu putea să-şi dorească un ginere mai acătării. Dar nunta lor nu putea să aibă 
loc decât dacă el va mai rămâne câtăva vreme la dânsul, căci el nu se îndură să-şi lase fiica să se mărite cu un soț 
de acolo. Iacob a fost de acord cu asta şi s-a ajuns la o învoială de şapte ani. A hotărât ca în acest răstimp să-l 
slujească pe socrul său pentru ca el să-i pună la încercare destoinicia şi să-şi dea seama mai bine cu ce fel de 
bărbat avea de-a face. Laban a acceptat aceste condiţii şi, după scurgerea termenului stabilit, a pregătit ospăţul de 
nuntă. La sosirea nopţii, fără ca Iacob să bănuiască ceva, i-a vârât în aşternut pe cealaltă fiică a lui, mai mare 
decât Rachel, dar cu un chip mai puţin atrăgător”. Amăgit de vin şi de întuneric“, Iacob a intrat la ea; la lumina 


zilei, el a observat înşelăciunea şi 
3 O boală de ochi îi urâţea chipul, în vreme ce Rachel „era chipeşă la statură Şi tare frumoasă la faţă" (Facerea, XXIX, 17). 
+ Mireasa trebuia să poarte un văl pe obraz, potrivit unui obicei oriental care a dăinuit până azi. 


55 

l-a învinuit pe Laban de perfidie. Acesta s-a scuzat că a fost silit să facă acest lucru. Căci nu răutatea l-a împins 
s-o înlocuiască pe Rachel cu Lia, ci o pricină mult mai serioasă“. Totuşi, el nu are nimic împotriva nunţii lui cu 
Rachel, ci i-o va da de soţie după alţi şapte ani, dacă o iubeşte cu adevărat. Iacob i-a dat consimțământul, convins 
că iubirea lui pentru Rachel nu-i permitea să aleagă altă cale. Aşa că, după ce au trecut alţi şapte ani, a avut loc 
nunta lui cu Rachel. 

7. Fiecare soră a primit de la tatăl ei câte o slujitoare: Lia pe Zelpha, şi Rachel pe Balla, nefiind nici una roabă, ci 
doar subordonată. Tare greu îndura Lia iubirea soțului ei faţă de Rachel şi aştepta să se bucure de mai multă 
cinste din partea lui dacă îi va dărui copii, înălțând stăruitoare rugi Domnului în vederea acestui lucru. Când a 
născut un băiat, iar bărbatul s-a apropiat mai mult de ea, Lia l-a numit Rubel, fiindcă îl obținuse prin milostenia 
Domnului: acesta era înţelesul numelui său. Mai târziu ea a născut alți trei fii: Simeon, al cărui nume înseamnă 
„Domnul m-a auzit", apoi Levi, adică „cel ce întăreşte legătura", şi Iuda, al cărui nume semnifică „aduc 
mulțumire". Atunci Rachel, mânată de teama că rodnicia surorii mai mari îi va scădea trecerea de care se bucura 
în faţa bărbatului ei, l-a făcut pe Iacob să intre la propria-i slujitoare, Balla. Aceasta i-a născut un fiu, Dan, al 
cărui nume în limba greacă se traduce prin „ales de Dumnezeu". Mai apoi, ea l-a zămislit pe Neftalim, care va să 
zică „nebiruit de nici o viclenie". Şi Lia a făcut la fel, întorcând cu dibăcie şiretlicul împotriva surorii sale. 
Zelpha a născut la rândul ei un fiu, pe Gada; aşadar, acesta poate fi numit „norocosul"; după el a urmat Aser, 
adică „aducător de fericire", fiindcă a sporit şi mai mult fericirea Liei. Dar Rubel, fiul cel mai mare al Liei, i-a 
adus mamei sale fructe de mătrăgună” şi, văzându-le, Rachel a rugat-o 

Motivația biblică, omisă de Flavius Josephus, este şi ea tributară tradiției locale, invocată de Laban: „Aici la noi nu se pomeneşte să se mărite 
fata cea mică înaintea celei mai mari" (Facerea, XXIX, 26). 

* Moise va interzice evreilor să trăiască cu două surori: „Să nu iei concubină pe sora femeii tale, ca să descoperi ruşinea ei în vremea ei, vie 
fiind ea" (Leviticul, XVIII, 18). Şi Esau şi-a luat două soţii din Canaan, dar ele nu erau surori. Cea de-a treia soție făcea parte dintre fiicele lui 
Ismael. 

7 în antichitate, mandragorelor li se atribuiau virtuţi afrodisiace. Bacele negre sunt numite de autor mandragorou mela — merele mătrăgunei 
(„Merele iubirii”). 

să-i dea o parte din ele, fiindcă le mânca cu mare poftă. Lia nici nu a vrut să audă şi i-a cerut să se mulțumească 
cu faptul că i-a răpit iubirea soțului ei. Ca să mângâie sufletul surorii sale, Rachel i-a zis că se învoieşte ca, în 
noaptea următoare, bărbatul ei să împartă aşternutul cu Lia. Aceasta a primit bucuroasă, iar lacob s-a culcat cu 
ea, făcându-i încă un fiu, pe Isachar, ceea ce înseamnă „născut drept răsplată". L-a zămislit şi pe Zabulon, 
„Zălogul bunăvoinţei față de ea"; lor le-a urmat şi o fiică, Dina. Ceva mai târziu, şi Rachel a născut un băiat, pe 
Iosif, numele său având înţelesul de „adaos la ceea va urma". 

8. în tot răstimpul care a durat vreo douăzeci de ani, lacob a păscut şi îngrijit turmele socrului său. După 
scurgerea acestei perioade, el a dorit să primească permisiunea de a pleca de la el împreună cu soțiile sale. 
Deoarece socrul nu-i dădea dezlegarea, el s-a hotărât să facă totul în mare taină. Şi-a întrebat, aşadar, soțiile ce 
părere aveau despre plănuita călătorie. întrucât plecarea era pe placul lor, Rachel şi-a însuşit şi idolii cărora li se 
aduceau închinăciuni din vechime încoace şi a fugit împreună cu sora şi cu copiii lor, de-o parte şi de alta, dar şi 
cu slujitoarele şi fiii acestora, luându-şi chiar şi întreaga avuţie. Iacob a mânat deoparte o jumătate din turmă, 
fără ca Laban să prindă de veste. Deşi Iacob o învățase să dispreţuiască orice cinstire a zeilor, Rachel a luat cu ea 
şi idolii, pentru ca, în eventualitatea că tatăl ei o urmărea, ajungându-i din urmă, să mijlocească prin aceştia 
iertarea pentru fuga lor. 

9. Despre fuga lui Iacob şi a fiicelor sale a aflat de abia după trei zile Laban, care, plin de mânie, a şi pornit în 
urmărirea lor cu o ceată puternică; în a şaptea zi, a dat de ei pe o colină, unde se opriseră pentru odihnă. 
Deocamdată, fiindcă tocmai se înserase, i-a lăsat în pace. Dar Domnul i s-a arătat în somn şi l-a sfătuit pe Laban 


să-şi întâmpine ginerele şi propriile-i fiice cu gândul de împăcare, fără să le provoace nici o silnicie sub imperiul 
mâniei, mai degrabă să încheie un pact cu Iacob, zicându-i că El (Dumnezeu) va lupta alături de acesta dacă-l va 
ataca cumva din dispreţ faţă de oastea lui mai mică. Potrivit celor prevestite de Dumnezeu, Laban l-a chemat la 
el pe Iacob în ziua următoare, ca să stea de vorbă amândoi, povestindu-i visul pe care-l avusese. Când Iacob a 
venit plin de încredere la el, a început să-l învinuiască şi să-l mustre că, venindu-i în casă sărac 

şi lipsit de orice mijloace de trai, l-a găzduit şi i-a oferit cu dărnicie tot belşugul de care dispunea: „i-am dat 
fiicele mele în căsătorie — i-a spus el — nădăjduind că prin această legătură voi întări prietenia ta faţă de mine. 
Fără să-ţi respecţi propria mamă, nici înrudirea prin care suntem legaţi unul de altul, nici soțiile tale şi nici măcar 
copiii al căror bunic sunt, tu te-ai lăsat condus de legile războiului: mi-ai jefuit averile, mi-ai înduplecat fetele să 
fugă de tatăl lor, luând acasă la tine sfintele odoare ale patriei, pe care străbunii mei le-au înconjurat cu cea mai 
mare venerație! Ceea ce duşmanul de-abia cutează să facă duşmanului său, mi-ai făcut tu, care-mi eşti rudă şi 
chiar nepot după soră, soţul fiicelor mele şi, pe deasupra, oaspete şi comesean din vatra casei!". Ca răspuns la 
vorbele lui Laban, Iacob i-a zis că nu numai în el, ci în toţi ceilalți a sădit Dumnezeu iubirea de patrie şi drept 
este ca, după atâta vreme, să se întoarcă şi el în ţara lui. „Cât priveşte învinuirea de jefuire a turmelor tale — a 
adăugat el — ia aminte că ai putea fi tu însuţi condamnat de un alt judecător pentru propria-ţi nedreptate! îmi 
datorezi mai degrabă mulțumiri pentru faptul că ţi-am păstrat şi ţi-am sporit averile. Şi cum se facă că, mai 
presus de asta, nu te abați de la dreptate, tu, cel ce rabzi cu greu că cu mi-am luat cu mine doar o mică parte din 
întreg? în legătură cu fiicele tale, află că ele au pornit la drum cu mine, nu datorită sfaturilor mele rele, ci 
devotamentului propriu pe care femeile măritate sunt îndreptăţite să-l aibă față de soţii lor. Nu atât pe mine mă 
urmează ele, cât mai ales pe copiii lor”. Asemenea vorbe a rostit Iacob spre a-i dovedi că nu i-a făcut nici o 
nedreptate. L-a dat de gol pe Laban şi l-a învinuit apoi că, deşi era fratele mamei şi l-a unit prin căsătorie cu 
fiicele sale, i-a impus nişte condiţii grele prin care l-a asuprit vreme de douăzeci de ani. Despre faptele de dragul 
cărora a fost pusă la cale înşelătoria de la nuntă, în pofida nedreptăţii lor, el a vorbit cu îngăduință, mult mai 
grave fiind evenimentele petrecute după nuntă, în stare să alunge şi un vrăjmaş. Prea aspră a fost purtarea lui 
Laban faţă de Iacob. Căci văzând că Dumnezeu îl sprijinea în orice dorea el să facă, îi făgăduia că-i va da ba din 
oile care se năşteau cu blană albă, ba din cele cu blană neagră. Iar când oile hărăzite lui Iacob se înmulțeau prea 
mult, nu-şi mai respecta cuvântul, ci făgăduia că-i va da mioare în anul următor, fiindcă îl invidia pentru 
creşterea avuţiei sale, promițându-i doar când 

nu spera că prăsila va fi mare şi înşelându-l când sporul se adeverea. 

10. Totuşi, pentru găsirea sfintelor odoare furate, Iacob a poruncit să se cotrobăiască pretutindeni. Laban s-a 
apucat să facă chiar el cercetarea şi, cum a aflat de asta, Rachel a şi ascuns idolii sub samarul cămilei care o 
ducea în spinare; şedea deasupra, spunându-i că suferea de pe urma sorocului ei de purificare. Atunci Laban n-a 
scotocit mai departe, crezând că fiica lui, aflată într-o asemenea situaţie, nu s-ar fi putut apropia de idoli. Apoi 
Laban i-a jurat lui lacob că va da uitării jignirea pe care 1-0 adusese, celălalt, la rândul lui, făgăduind solemn să 
rămână credincios în dragoste fiicelor sale. Acest legământ a fost încheiat pe un munte unde amândoi au înălțat 
un stâlp” de forma unui altar. De aceea, colina a primit numele de Galaad!, iar ţara s-a chemat Galadena. După 
ce au sărbătorit printr-un ospăț jurământul făcut, Laban s-a întors acasă la el. 


CAPITOLUL XX 


1. în vreme ce călătorea spre Canaan, Iacob a avut nişte viziuni care i-au trezit mari speranţe în viitorul lui. Şi a 
numit el locul „Casa lui Dumnezeu"!. Nerăbdător să afle ce gânduri avea fratele său faţă de el, a trimis iscoade, 
care să cerceteze totul cu grijă, temându-se de dânsul datorită bănuielilor lui mai vechi. Premergătorii săi au 
primit misiunea să-i spună lui Esau că şi-a părăsit 

5. Femeile nu aveau voie să se apropie de temple sau de idoli în timpul ciclului, ci abia după lunara „pângărire”. 

Acest stâlp urma să slujească drept hotar între Laban şi Iacob, între Aram Ş' Israel. 

1 Adică „Movila mărturiei" (Gal-Ed). Biblia menţionează mai întâi denumirea aramaică, dată de Laban: „Jegar-Sahaduta", tradusă apoi în 
ebraică Prin Galaad, de către Iacob (Facerea, XXXI, 47). 

! Vezi cap. XIX, paragr. 2 (Facerea, XXVIII, 19) 

de bunăvoie ţara, spre a nu fi nevoit să locuiască împreună cu mâniosul lui frate, iar acum, convins că după atâta 
amar de vreme s-ar putea ajunge la o împăcare, Iacob se va întoarce acasă, adu-cându-şi femeile şi copiii, 
precum şi averile dobândite prin pro-pria-i hărnicie, astfel ca el însuşi şi tot ce are mai de preţ să ajungă la 
cheremul lui. Fiindcă socoteşte că nu cere un mai mare noroc decât acela de a împărţi cu fratele său atâta cât i-a 
dăruit Dumnezeu. Solii i-au transmis acestuia mesajele sale. Esau s-a bucurat mult şi s-a grăbit să iasă înaintea 
fratelui său, cu patru sute de oşteni bine înarmaţi, iar Iacob, aflând că el vine să-l întâmpine cu o oaste aşa de 
numeroasă, s-a înspăimântat de-a binelea. Dar şi-a pus speranța mântuirii sale în mâinile lui Dumnezeu, luându- 
şi măsurile de prevedere?, ca să scape teferi el însuşi şi ai săi, dacă aceştia s-ar fi dedat la acte dușmănoase. în 
acest scop şi-a distribuit supuşii şi, în timp ce unora le-a spus să meargă înaintea lui, altora le-a poruncit sa-l 
urmeze îndeaproape, pentru ca înaintaşii, dacă vor fi hărțuiţi de atacurile lui Esau, să-şi găsească refugiul la 
oastea rămasă la urmă. După ce şi-a orânduit astfel oamenii săi, a trimis fratelui său nişte daruri. Ele erau 


alcătuite din vite de povară şi dintr-o mulțime de patrupede felurite, care urmau să se bucure oricum de prețuirea 
primitorilor datorită rarităţii lor. Animalele păşeau la mari intervale unul de altul, pentru ca ele să sosească într- 
un şir neîntrerupt, lăsând să se creadă că erau numeroase: se părea că darurile vor îmblânzi mânia lui Esau, dacă 
mai era încă supărat. Ca atare, lacob a poruncit trimişilor lui să-i vorbească cu blândețe. 

2. După ce şi-a petrecut ziua întreagă ca să impună această ordine, la coborârea serii a pus în mişcare coloana 
alor săi. Când însă oamenii au trecut prin vad torentul ce se numea Iabacchus, Iacob, rămas ceva mai în urmă, a 
dat peste o întruchipare, cu care şi-a măsurat puterile; el a ieşit biruitor în luptă, dovedindu-se mai puternic decât 
întruchiparea. Ea a prins glas şi prin spusele sale l-a îndemnat să se bucure de ceea ce 1 s-a întâmplat şi să nu-şi 
închipuie cumva că a luptat cu un potrivnic neînsemnat, învinsul său fiind îngerul Domnului. Acest lucru 
înseamnă pentru el prevestirea unui mare noroc, căci neamul său nu se va stinge niciodată şi nici un muritor nu 


va întrece vreodată puterile sale. îngerul i-a mai poruncit ca de acura încolo să-şi ia numele de 
? Iacob va adopta tactica prudentă a caravanelor intrate într-un ţinut ostil. 


60 

Israel, ceea ce în limba ebraică înseamnă „cel ce a luptat cu îngerul”?. Acestea le-a prevestit îngerul la cererea lui 
Iacob: când însă şi-a dat seama că era îngerul Domnului, l-a rugat să-i prezică soarta viitoare”. Dar cum a rostit 
aceste vorbe, întruchiparea a dispărut fără urmă. Bucuros de ceca ce i-a fost dat să audă, Iacob a numit locul 
Phanuel5. Cuvântul are înţelesul de „faţa lui Dumnezeu". Dar întrucât de pe urma luptei s-a ales cu o durere la 
vâna şoldului, s-a ferit de atunci încolo să se înfrupte din această parte a trupului, nici nouă nu ne este îngăduit să 
ne hrănim cu aşa ceva, datorită lui. 

3. Când însă a auzit că fratele său nu se află prea departe, Iacob a poruncit soțiilor lui să se retragă, fiecare cu 
slujitoarele proprii, şi să urmărească de departe lupta bărbaţilor, dacă Esau o dorea cu orice preţ. EI însuşi a 
îngenuncheat înaintea fratelui său, când acesta s-a apropiat de el fără să aibă nici un gând rău în sinea lui. După 
ce l-a îmbrăţişat, Esau l-a întrebat pe Iacob despre ceata lui de copii şi de femei şi, cunoscându-i pe toți 
îndeaproape, a vrut să-i conducă chiar el la tatăl lui. Dar Iacob a invocat ca pretext oboseala turmelor, aşa că 
Esau s-a întors la Sair: el sălăşluia acolo. Locul a primit numele de „Părosul"”, datorită părului care-i năpădise tot 
trupul. 


CAPITOLUL XXI 


1. Apoi Iacob a sosit la Skenas!, cum se numeşte locul şi azi, de unde s-a îndreptat spre Sichim; şi acesta este un 
oraş 


* „De acum nu-ți va mai fi numele Iacob, ci Israel, că te-ai luptat cu Dumnezeu şi cu oamenii şi ai ieşit blruilai!"(Facerea. XXXII, 28). 

* Biblicul Iacob îl întreabă pe învinsul său doar cum îl cheamă, dar el se eschivează, păstrându-şi anonimatul (Facerea, XXXII, 29). 

* Peniel (Facerea, XXXII, 30). Plecând de acolo, Iacob şchioapătă din pricina Şoldului vătămat. 

' La Sucot şi-a făcut Abraham locuinţa şi şurile pentru vite, ajungând apoi la Salem, în ţinutul Sichem din Canaan (Facerea, XXXm, 18). 
Skene=cort, în elină. 

canaanean. Sichimiţii fiind într-o zi de sărbătoare, Dina, singura fată a lui Iacob, a pătruns în oraş, spre a vedea 
ce podoabe purtau femeile din ținutul acela. A pus ochii pe ea Sychem, fiul regelui Emmor, care a răpit-o şi a 
necinstit-o şi, căzându-i dragă fata, şi-a rugat propriul părinte să i-o ceară de nevastă. Acesta i-a făcut pe plac, a 
venit la lacob şi l-a rugat s-o unească pe Dina cu fiul său, Sychem după datină. Iacob, care nici nu putea să-l 
refuze datorită înaltului rang al peţitorului, nici nu socotea că-i bine să-şi dea fiica după un străin, i-a cerut un 
răgaz, ca să delibereze asupra propunerii pe care i-o făcuse. Regele a plecat, sperând că Iacob va încuviinţa 
această nuntă. Atunci Iacob a dezvăluit fiilor săi batjocura îndurată de Dina şi propunerea lui Emmor şi le-a cerut 
sfatul asupra celor ce le rămâneau de făcut. Cei mai mulţi au păstrat tăcerea, fără să ştie ce trebuiau să 
întreprindă. Dar Simeon şi Levi, fraţii buni ai fetei, s-au înţeles între ei asupra următorului demers?. în vreme ce 
sichimiţii îşi celebrau sărbătoarea şi se desfătau prin petreceri şi ospeţe, au dat buzna noaptea şi au răpus mai 
întâi străjile ca şi pe cei adormiţi, apoi au pătruns în oraş şi au ucis toţi bărbaţii, între aceştia numărându-se şi 
regele însuşi şi fiul acestuia, şi n-au cruțat decât femeile. Şi după ce au înfăptuit acestea fără încuviințarea tatălui 
lor, şi-au adus sora înapoi. 

2. lacob a fost adânc tulburat de gravitatea faptei şi, mâniin-du-se din această pricină pe fiii săi, i s-a arătat 
Dumnezeu, i-a cerut să-şi găsească alinarea şi, după purificarea corturilor, să-i aducă jertfa pe care, în timpul 
călătoriei sale spre Mesopotamia, i-o făgăduise atunci când i-a apărut EI în vis. De îndată ce i-a purificat pe ai săi 
printr-o jertfă, a descoperit idolii lui Laban: (căci aceştia fuseseră răpiți de Rachel fără ştirea lui) şi i-a îngropat în 
pământul Sichimului, sub un stejar. A plecat apoi de acolo şi a adus jertfa la Betel, unde se arătase apariţia din 
vis, cu prilejul drumeţiei sale spre Mesopotamia. 

3. După ce a plecat şi de aici şi a ajuns în Efratana, a murit Rachel ca urmare a unei naşteri grele şi el a îngropat- 


o la locul 

? Feciorii lui Iacob i-au pus pe locuitorii Sichimului să se circumcidă, apoi Simon şi Levi i-au ucis pe când erau în durere (Facerea, XXXIV, 
25). 

* Biblia îi subînţelege, Iacob cerând alor săi să se lepede de dumnezeii cei străini şi să se curețe, primenindu-şi hainele (Facerea, XXXV, 7). 

acela“, fiind singura dintre rudele sale care n-a avut cinstea să fie înmormântată în Hebron. lacob a jelit-o mult şi 
pe fiul născut de ea l-a numit Beniamin, fiindcă pricinuise mare durere mamei sale. Aceştia sunt toți copiii lui 
Iacob: doisprezece băieţi şi o fată. Dintre aceştia, opt au fost legitimi, şase de la Lia şi doi de la Rachel; patru 
proveneau de la slujitoarele lui: câte doi de fiecare, numele lor fiind pomenite mai sus. 


CAPITOLUL XXII 


De acolo, Iacob a sosit la Hebron, oraş situat în Canaan, unde locuia Isaac. Aici n-au trăit decât puţină vreme 
împreună; pe Rebeca nici n-a mai aflat-o în viață lacob. A murit şi Isaac nu mult după reîntoarcerea fiului şi 
feciorii săi l-au îngropat în Hebron, unde sunt şi mormintele înaintaşilor săi. Isaac fost-a un bărbat îndrăgit de 
Dumnezeu, care, după moartea lui Abraham, l-a socotit demn de deosebita-i cinstire. A ajuns la adânci bătrâncți, 
căci s-a stins după ce, vreme de o sută şi optzeci şi cinci de ani, a trăit în numele virtuţii. 

4 „în calea spre Efrata lângă Betleem” (Facerea, XXXV, 18). 

* „Ben-Ani, adică fiul durerii mele” (Facerea, ibidem), va fi schimbat de tatăl copilului în beneficul Beniamin („Fiul părţii drepte"). 

CARTEA A II-A 
CONȚINUTUL CÂRTII A II-A: 


1. Cum Esau şi Iacob, fiii lui Isaac, au împărțit între ei ţara în care locuiau şi cum Esau a 
obţinut Idumeea, iar Iacob, Canaanul. . 

2. Cum Iosif, cel mai mic dintre feciorii lui Iacob, prin visele care îi prevesteau viitorul lui 
noroc, a stârnit ura fraţilor săi. 

3. Cum Iosif, vândut ca rob în Egipt, de către fraţii lui, care îl urau de moarte, a ajuns acolo 
un om însemnat şi vestit, fraţii săi devenindu-i supuşi. 

4. Cum Iacob, cu întregul neam, s-a strămutat la fiul său Iosif, constrâns de foamete. 

5. Despre asupririle îndurate de evrei în Egipt, vreme de patru sute de ani. 

6. Cum s-a născut şi a fost crescut Moise. 

7. Cum evreii, sub conducerea lui Moise, au părăsit Egiptul şi cum marea, despărțindu-şi 
apele, le-a deschis cale liberă în fuga lor din fața egiptenilor. 

Intervalul cuprins de această carte numără 220 de ani. 

CAPITOLULI 


1. După moartea lui Isaac, fiii lui n-au mai stăpânit împreună ţara lăsată de el, ci şi-au împărţit-o între ei. Oferind 
oraşul Hebron fratelui său, Esau a locuit în Sair şi domnea asupra Idumeei!, care îşi trăgea numele de la el. Căci 
el purta porecla de Edom, primită în felul următor: întors cândva de la vânătoare şi înfometat de hărțuiala 
fiarelor, pe când era încă un copil, l-a găsit pe fratele său, care tocmai îşi pregătea o fiertură de linte, foarte roşii 
la culoare, şi poftind nespus de mult la ele, l-a rugat să-i dea lui mâncarea. lacob s-a slujit de foamea fratelui mai 
mare şi, în schimbul hranei, i-a cerut să-i transmită dreptul lui de întâi-născut, iar Esau, chinuit de foame, s-a 
învoit, pecetluindu-şi învoiala printr-un jurământ. Datorită culorii roşii a mâncării, copiii de aceeaşi vârstă cu el 
i-au zis în glumă Edom; căci la evrei edom înseamnă roşu. La fel s-a chemat şi regiunea aceea. în schimb, grecii 
i-au spus Idumeea, fiindcă aşa le sună lor mai bine?. 

2. Esau a fost tatăl a cinci fii. Dintre aceştia, pe aus şi pe leglom şi Core i-a avut de la o soţie a lui, numită 
Alibama; cât îi priveşte pe ceilalți, pe Eliphaz l-a născut Ada, iar pe Raguel, Basemata. Aceştia au fost feciorii lui 
Esau. Eliphaz a avut, la rândul său, cinci fii legitimi: Theman, Oman, Sophar şi Cenez. Căci Amalec era un fiu 


natural născut de propria lui concubină, Thamnaa. Aceştia au populat Idumeea, numită şi Gqbilitis, şi 

Triburile vest-semitice ale edomiţtlor au ocupat regiunea dintre Marea Moartă şi Marea Roşie (secolele XII-XI î.e.n.), Edomul fiind inclus în 
regatul Israel de David şi Solomon, recâştigându-şi apoi independenţa. Arabii nabatei i-au constrâns să emigreze pe edomiți (secolele V-IV 
î.e.n.), iar ei s-au stabilit în Idumeea, situată în sudul Iudeei. Idumeea a fost anexată regatului Iudeii elenistice (129 î.€.n.), populaţia fiind 
convertită la iudaism. 

Denumirea este într-adevăr elenistică (Idoumaia, lat. Idumaia). 

Amalecitis5, de la Amalec. Dar odinioară Idumeea se întindea până departe şi întreaga ţară a primit acest nume, 
în vreme ce mai târziu anumite părţi din ea au păstrat denumirile date de primii ei locuitori. 


CAPITOLUL II 


1. Iacob a avut parte de un noroc aşa de mare, cum rar i-a mai fost dat altui om. Căci el îi întrecea pe locuitorii 
din ţinutul acela, pe de o parte prin bogăţiile sale, pe de altă parte, era invidiat şi renumit pentru virtutea copiilor 
săi: nu le lipsea nimic, căci în privinţa lucrului de mână şi a felului cum răbdau truda, ei erau bine pregătiți, fiind 


înzestrați şi cu o minte ageră. De altfel, pronia cerească avea grijă de prosperitatea lor până într-atât încât chiar şi 
din lucrurile care păreau potrivnice lor, ei se alegeau cu cel mai mare spor al foloaselor, prin înşişi fiii săi 
dezvăluind strămoşilor noştri calea ieşirii din Egipt, în următoarea împrejurare. Mai presus de dragostea pe care 
o purta celorlalți copii ai săi, stătea iubirea lui Iacob pentru Iosif iu numai pentru frumuseţea trupească, ci şi 
pentru harul lui sufletesc (căci îşi întrecea în înţelepciune toți fraţii laolaltă). Dar tocmai afecțiunea paternă a 
stârnit ura şi invidia fraților împotriva lui Iosif, care a făcut ca duşmănia să sporească de îndată ce le-a povestit 
lor şi tatălui său visele ce-i prevesteau multă fericire. Căci firea omenească este înclinată să invidieze până şi 
norocul celor mai apropiate rude. Visele pe care le-a avut Iosif în somn au fost următoarele: 

2. Trimis de tatăl său, în vremea recoltei, la secerişul grâului, alături de frații lui, Iosif a avut o viziune care se 


deosebea mult de ceea ce în mod obişnuit văd oamenii în visele lor. Cum s-a 
* Străvechiul popor arab al amaleciţilor, vecini cu edomiţii şi cu egiptenii, a dispărut din secolul VIII î.e.n. 

trezit, şi-a povestit visul şi a cerut fraților săi să-l tălmăcească, spunându-le că în noaptea trecută a văzut cum 
snopul său de grâu nu s-a clintit din locul unde îl pusese el, în vreme ce snopii celorlalți au venit să i se închine, 
aşa cum fac slujitorii cu stăpânii lor. Fraţii au priceput că visul îi prevestea noroc şi o mare autoritate asupra 
lucrurilor, propriii săi frați urmând să ajungă în stăpânirea lui. Ei s-au prefăcut că nu au înţeles visul şi nu 1-au 
vorbit lui losif despre tâlcul acestuia, ci s-au rugat în sinea lor să nu se adeverească prezicerile; ura pe care i-o 
purtau a devenit şi mai aprinsă. 

3. Dar Dumnezeu, pornit împotriva invidiei lor, 1-a trimis lui Iosif un alt vis prevestitor, mult mai minunat decât 
primul. | s-a părut că soarele şi luna, împreună cu celelalte stele, au pogorât pe pământ şi au îngenuncheat în faţa 
lui. De faţă cu fraţii lui, fără să bănuiască faptul că-i voiau răul, Iosif şi-a povestit visul tatălui, pe care l-a 
întrebat dacă nu vrea să-l tălmăcească. Visul acesta l-a înveselit pe Iacob, întrucât a recunoscut în el prevestirea 
unui viitor strălucit pentru fiul său, bucurându-se pentru măreţele-i perspective. Căci visul prezicea norocul 
fiului, anume că va veni o vreme când, prin voia Domnului, el va fi cinstit de către părinții şi fraţii săi, 
dovedindu-se demn de prețuirea lor. Luna şi soarele sunt mama şi tatăl lui, căci una se ocupă de creşterea şi 
hrănirea tuturor făpturilor, pe când celălalt le dăruieşte înfăţişarea şi puterea, stelele sunt frații lui, fiindcă şi 
aceştia sunt unsprezece la număr, aidoma astrelor, vlaga lor venind de la soare şi lună. 4. Acesta e tâlcul nelipsit 
de iscusință dat de Iacob visului, dar fraţii au rămas întristaţi de prezicerea primită de Iosif. Ei s-au arătat şi mai 
porniţi împotriva lui, ca şi cum norocul prevestit de visele acestea era făgăduit unui străin oarecare şi nicidecum 
unui frate cu care ar fi fost firesc să împartă toate aceste lucruri, de vreme ce aveau aceeaşi obârşie, fiind tovarășii 
viitorului său noroc. Ei au pus atunci la cale uciderea băiatului!. Când au luat această hotărâre, după strângerea 
recoltei, ei s-au îndreptat spre Sichim (căci ţinutul era foarte potrivit pentru îndestularea vitelor şi prielnic 
păşunatului), mânându-şi într-acolo turmele, fără să-l vestească pe tatăl lor încotro se duc. Iacob nu ştia în ce loc se 


! Pentru toţi fiii lui Iacob, cu excepţia mezinului Beniamin, Iosif era un frate vitreg şi favoritul părintelui lor, având vârsta de 17 ani 
(Facerea, XXXVII, 2). 


7] 

aflau şi nimeni nu venea de la turmă, ca să-i aducă vreo ştire sigură de la fiii săi. întristat şi cu inima frământată 
de griji, temându-se de soarta lor, l-a trimis atunci pe losif până la turmele sale, ca să afle ce-i mai fac fraţii şi să 
primească veşti de la ei. 


CAPITOLUL III 


1. Când şi-au văzut fratele care se apropia, ei s-au bucurat, dar nu ca şi cum le-ar fi venit o rudă apropiată şi un 
sol al tatălui lor, ci parcă era vorba de un duşman pe care Dumnezeu îl aducea ostatic şi, pentru ca să nu le scape 
din mâini această ocazie favorabilă, s-au înţeles pe loc să-l ucidă. Când însă Rubel, cel mai mare dintre ei, a 
văzut ce plan aveau frații lui şi că în această privinţă erau de aceeaşi părere, a încercat să le stăvilească imboldul, 
arătându-le marea îndrăzneală şi mârşăvia faptei pe care o puneau acum la cale. Căci de vreme ce Domnului i se 
părea o nelegiuire, iar oamenii socotesc drept o ticăloşie până şi uciderea unuia care nu-ți este rudă, mult mai 
cumplit este să te împovărezi cu vina uciderii unui frate; fiindcă infamia se va revărsa şi asupra tatălui, şi asupra 
mamei, lăsaţi pradă suferinţei şi despărțirii de propriul lor copil, fără să ţină seamă de legea muritorilor. Spre a-i 
face să se sfiască şi să renunțe la un plan atât de îndrăzneţ, închipuindu-şi ce-ar avea de îndurat ei înşişi prin 
pierderea fiului lor cel mai bun, şi mai mic. i-a implorat să le fie frică şi de Dumnezeu; ca spectator şi martor al 
crimei urzite împotriva fratelui lor, EI îi va îndrăgi dacă se vor feri să înfăptuiască nelegiuirea, îndemnați fiind de 
înţelepciunea minţii să se pocăiască; dar dacă vor persevera în intenţia lor, nimic nu-i va scuti de dreapta 
pedepsire a fratricidului, fiindcă au sfidat prevederea celui care există pretutindeni, căruia nimic nu-i poate 
rămâne ascuns din ceea ce se petrece, fie în pustietate, fie în 

vălmăşagul oraşului. Căci oriunde se află omul, trebuie să ştie că Dumnezeu este de față. Propria lor conştiinţă li 
se va arăta duşmănoasă dacă vor cuteza să staruiască pe această cale; nimeni nu scapă de glasul ei, fie că ştie s-o 
păstreze curată, fie că va rămâne încărcată, cum va fi conştiinţa lor, în cazul când îşi vor răpune fratele. Drept 
adaos al vorbelor sale, le-a spus că nu este drept să ucizi un frate care n-a greşit cu nimic; frumos este să nu te 
răzbuni nici măcar pe prieteni, daca socoti cumva că aceştia te-au jignit. Le-a căşunat să-l ucidă pe Iosif, care nu 
le-a făcut vreun rău niciodată, deşi frageda lui vârstă pretindea de la ei mai degrabă milă, grijă şi ocrotire. 


Motivul crimei agravează şi mai mult mârşăvia faptei, întrucât ei au hotărât să-i ia viaţa lui Iosif numai din 
invidia lor faţă de viitorul său noroc, de care urmau să se buci're în mod egal şi ei, câtă vreme trăiau în strânsă 
legătură cu el, nefiind nişte străini, ci rude apropiate. Trebuiau să-şi dea seama că ei înşişi se vor înfrupta din 
darurile oferite lui Iosif de Dumnezeu. S-ar cuveni, aşadar, să-şi dea seama că mânia cerească îi va apăsa şi mai 
mult dacă ei îl vor ucide pe cel socotit de Dumnezeu demn să aibă parte de mult noroc, răpind din mâinile 
Domnului făptura hărăzită unei prosperităţi atât de mari!. 2. Prin aceste vorbe rostite de el şi prin multe altele, tot 
ru-gându-se de fraţii săi, Rubel s-a străduit să le abată gândul de la fratricid. Dar când a văzut că nu i-a 
înduplecat deloc şi că ei ţineau cu tot dinadinsul să-l ucidă pe Iosif, i-a sfătuit ca barem să îndulcească întrucâtva 
felul execuţiei sale. Pe cei ce se gândeau la răzbunare i-a îmbiat ca mai întâi să dea ascultare spuselor sale. 
întrucât s-au ferit să-şi ridice mâna asupra fratelui lor şi să-i facă de petrecanie, le-a zis că păcatul lor va fi mai 
mic dacă se vor supune îndemnurilor sale. Astfel sfârşitul lui Iosif, către care tindeau de zor, va fi transpus în 
faptă, dar pe o altă cale, în orice caz mai uşoară. Rubel i-a implorat să nu tabere cu propriile braţe asupra fratelui 
lor, ci să-l arunce în puţul cel mai apropiat, lăsându-l să moară acolo, căci astfel se vor alege cu mâinile nepătate 
de sânge. După ce tinerii şi-au dat asentimentul, Rubel l-a luat pe băiat cu el şi, legându-l de o funie, l-a coborât 
încetişor 

Elocventa pledoarie a fratelui mai mare pentru salvarea vieţii lui Iosif este redată de autor în stil indirect. 

în puț; acesta era aproape secat. De îndată ce a făcut acest lucru a plecat în căutarea unui loc bun de păşune. 

3. Zărind însă nişte negustori arabi din neamul lui Ismael?, care transportau plante aromate şi mărfuri siriene din 
ținutul Galadena în Egipt, luda, şi el unui dintre fiii lui Iacob, şi-a sfătuit frații, după plecarea lui Rubel, să-l 
scoată pe Iosif din puț şi să-l vândă arabilor: căci, o dată plecat la o aşa mare depărtare, el poate să-şi găsească 
moartea printre străini şi în felul acesta ei vor fi apărați de vina uciderii lui. Planul fiind pe placul tuturor, Iosif a 
fost scos din puț şi vândut ca rob negustorilor pentru douăzeci de mine; el avea atunci şaptesprezece ani. în 
timpul nopţii însă, Rubel s-a apropiat de puț, cu intenţia de a-l salva pe Iosif fără ştirea fraţilor săi. Şi cum nimeni 
n-a răspuns la chemările sale, bănuind că după plecarea lui, Iosif fusese ucis, Rubel şi-a mustrat fraţii. Aceştia i- 
au povestit ce anume s-a întâmplat şi Rubel a încetat să mai jelească. 

4. După ce au săvârşit aceste fapte în dauna lui Iosif, fraţii s-au întrebat unii pe alții ce aveau de făcut ca să 
înlăture bănuiala tatălui lor. S-au înţeles, aşadar, ca haina cu care venise Iosif îmbrăcat (căci îl dezbrăcaseră de ea 
atunci când îl coborâseră în paţj s-o stropească cu sângele unui țap înjunghiat şi astfel s-o trimită părintelui lor, 
pentru ca el să creadă că fiul i-a fost sfâşiat de sălbăticiuni. Făcând ei acest lucru, s-au şi dus la bătrânul lor tată, 
care aflase ceva despre soarta fiului său. Ei i-au spus că nu-l văzuseră pe Iosif şi nici nu ştiau ce s-a întâmplat cu 
el, găsind doar această haină mânjită de sânge şi făcută ferfeniță; au dedus de aici că Iosif fusese încolțit de fiare, 
aflându-şi astfel sfârşitul, dacă el plecase de acasă îmbrăcat cu această haină. Iacob însă, care nutrise slaba 
speranţă că băiatul fusese prins şi luat prizonier, a renunţat la acest gând şi a socotit ca o dovadă sigură a morţii 
sale haina (recunoscând fără nici o îndoială că Iosif o îmbrăcase atunci când fusese trimis la fraţii lui), apoi şi-a 


bocit 

? Biblia precizează că erau madianiţi, adică veneau din Madian, ţinut situat în Arabia Petrea. 

* La sugestia lui Iuda, Iosif a fost vândut negustorilor madianiţi „cu douăzeci de arginţi”. (Facerea, XXXVII, 28). Mina grecească valorând 
100 de drahme (436, 300mg) era familiară cititorilor săi, dar constituia un anacronism pentru epoca în care a trăit lacob, primele monede 
elene datând din secolul VII î.e.n. 

băiatul de parcă acesta ar fi murit aievea. A suferit atât de mult ca şi cum ar fi fost singurul lui copil şi ar fi fost 
lipsit de mângâierea celorlalți fii, convins că Iosif pierise, sfâşiat de fiarele sălbatice înainte de-a apuca să stea de 
vorbă cu fraţii săi. Astfel a stat Iacob, înfăşurat în sac“ şi frânt de durere, fără să ia în seamă consolările fiilor săi, 
fără să se simtă istovit de bocete. 


CAPITOLUL IV 


1. Negustorii care îl cumpăraseră pe Iosif l-au vândut, la rândul lor egipteanului Petephres!, mai-marele 
bucătarilor faraonului, bucurându-se de întreaga-i preţuire. El s-a îngrijit să-l instruiască în ştiinţele liberale?, i-a 
dat o hrană mai bună decât cea pe care o primeau îndeobşte robii, făcându-l administratorul casei sale. EI s-a 
slujit de acestea, dar nu s-a îndepărtat de virtutea cu care era înzestrat, de dragul acestei schimbări, ci a dovedit 
că înțelepciunea poate să învingă cele mai mari greutăți ale vieţii dacă rămâi curat şi nepătat, fără să te adaptezi 
neapărat la situațiile favorabile ale momentului. 

2. Dar soția stăpânului, atrasă de chipul său frumos şi de dibăcia oglindită în fiecare faptă, s-a îndrăgostit de el şi 
credea că, dacă-i va mărturisi acest lucru, lesne îl va atrage în braţele sale, privind ca un succes al său faptul că 
stăpâna îi cerea aşa ceva (căci ea nu se sinchisea nici de condiţia de slujitor, nici de moravurile sale, care 
rămăseseră aceleaşi, împotriva schimbării poziţiei lui). Când însă i-a dezvăluit dorinţa-i arzătoare şi i-a spus să se 
culce cu ea, el i-a respins propunerile, socotind că nu se 

* Iacob şi-a rupt hainele sale, şi-a acoperit cu sac şoldurile şi a plâns pe fiul său multe zile (Facerea, XXXVII, 34). 


! Putifar, care era însă comandantul gărzii Faraonului (Facerea, XXXIX, 1). 
? Care se potriveau cu condiţia unui om liber, nu a unui sclav. 

cuvenea să-i acorde o favoare făcută să aducă numai ocară şi ruşine celui care-l cumpărase şi-i arătase înalta lui 
preţuire. EI a sfătuit-o să-şi strunească patima, răpindu-i speranţa că-i va face cândva pe plac (căci el credea că 
doar în felul acesta ea îşi va struni mai repede avântul, de vreme ce i-a retezat orice nădejde). A susținut sus şi 
tare că era gata ca mai degrabă să îndure răul cel mai mare decât să-i împlinească voia. în faptul că nu se cădea 
ca robul să fie rivalul stăpânului credea Iosif că găseşte destule surse care să-l dezvinovăţească de nesupunerea 
lui la poruncile ei. întrucât nu se aşteptase deloc la atâta împotrivire din partea lui Iosif, iubirea ei s-a înflăcărat şi 
mai mult. Constrânsă şi mai puternic de înclinarea ei spre rău, a pus la cale o-altă tentativă de a-l cuceri. 

3. Cu prilejul unei sărbători populare, la celebrarea căreia era îngăduită şi participarea femeilor, ea a invocat în 
fața soțului ei pretextul că era suferindă, pentru ca, slujindu-se de singurătate şi de liniştea din casă, să stăruie din 
nou pe lângă Iosif. Când întâlnirea a avut loc, ea l-a întâmpinat cu vorbe mult mai îmbietoare decât cele rostite 
mai înainte: ar fi fost mai bine ca el să-i îndeplinească de la început cererea şi nu să se pună de-a curmezişul pe 
de o parte, datorită faptului că o respecta, pe de altă parte, datorită pătimaşei iubiri care a silit-o pe ea, stăpâna 
lui, să se coboare sub propria-i demnitate. Acum însă trebuie să se lase călăuzit de chibzuinţă, putând să-şi 
îndrepte singur eroarea comisă. Dacă aşteaptă cumva şi o a doua rugăminte, ea o va face chiar acum, cu şi mai 
mare stăruință; boala de care suferea era doar o prefăcătorie, ca să se sustragă de la sărbătoare şi celebrarea ei cu 
datini zgomotoase. Dacă i-a respins vorbele de mai înainte fiindcă s-a îndoit cumva de ele, să ia drept o dovadă a 
lipsei celui mai mic semn de rea-credință faptul că voinţa ei a rămas una şi aceeaşi. Se poate bucura de avantajele 
bunurilor de care dispune acum doar dacă îi va accepta iubirea, ba chiar să spere că vor urma altele şi mai mari, 
câtă vreme va fi pe placul ei. Să se aştepte la crâncena-i răzbunare şi ură dacă nu-i acceptă propunerea şi preferă 
ca, în loc să-şi satisfacă stăpâna, să-şi păstreze intactă castitatea. Aceasta nu-i va folosi la nimic, atunci când va 
deveni acuzatoarea lui şi-şi va minți propriul soţ că a vrut s-o 

batjocorească: căci Petephres va avea mai mult crezământ în cuvintele ei decât în ale lui, oricât adevăr ar conţine 
acestea. 

4. în pofida vorbelor rostite de femeie şi scăldate de lacrimile sale, nici compătimirea nu l-a convins pe Iosif să 
renunţe la castitatea lui şi nici teama nu l-a înduplecat: a rezistat rugăminţilor, n-a cedat în fața amenințărilor, 
stăpânit de grija să nu facă vreun rău, gata mai degrabă să îndure cele mai grele chinuri decât să obțină favoruri 
trecătoare sau să facă de dragul femeii o faptă pentru care el însuşi să fie convins că moartea i se cuvenea pe 
drept. I-a atras stăpânei atenţia asupra legământului nunții şi a îndatoririlor față de soţ, implorând-o să le 
preţuiască mai mult decât plăcerile de-o clipă, care sunt însoțite de căință şi stârnesc dureri, fără să răscumpere 
deloc vina; la asta se adaugă teama de a nu fi prins asupra faptului, iar mulţumirea o ai doar dacă păcatul rămâne 
ascuns; în schimb, de legăturile cu soţul te poţi bucura fără nici o primejdie. Iosif i-a mai spus că încrederea faţă 
de Dumnezeu şi faţă de oameni ţi-o dă conştiinţa curată şi, cu cât ea şi-o păstrează nepătată, cu atât îl va şi 
domina şi astfel îi recunoaşte dreptul de stăpână asupra lui, mai degrabă decât dacă el ştie că se simţea năpădită 
de ruşine şi de păcate. Căci e mai bine să ai încredere în cei ce păşesc în viață pe calea cea dreaptă, decât în cei 
ce păcătuiesc pe ascuns?. 

5. Cu aceste cuvinte şi cu multe altele, asemenea lor, s-a străduit Iosif să ţină în frâu pasiunea femeii şi de la 
strâmbele-i simțăminte s-o readucă la cumpăna rațiunii. Ea devenea din ce în ce mai pătimaşă şi, pierzându-şi 
nădejdea de a-l convinge cu vorba bună, şi-a întins mâinile asupra lui şi a vrut să-l cucerească cu de-a sila. 
Mâniosul Iosif a fugit atunci despuiat de haină, înşfăcată de dânsa (pe care i-a lăsat-o când a fugit din iatacul ei). 
Cuprinsă de teamă că va fi denunţată soțului ei şi adânc întristată de felul cum fusese sfidată, a hotărât să-l 
târască pe Iosif, printr-o mincinoasă învinuire, în faţa lui Petephres şi pe această cale să-şi răzbune batjocura 


suferită, socotind că aşa-i cuminte, căci se cade 
Flavius Josephus face din tânărul Iosif un adevărat model de virtute, dar ii atribuie şi preocupări de moralist, aidoma înțelepților din Egiptul 
antic, *ransmiţându-şi urmaşilor propriile învățături prin scrieri ce se bucurau de multă Popularitate. 

ca femeia să aibă întâietate în aducerea unei acuzaţii. Stătea abătută şi răvăşită, cu o fățarnică durere şi supărare, 
de parcă pudoarea ei ar fi fost atinsă, când era vorba doar de patima-i nesatisfăcută. Când soţul s-a întors acasă 
şi, tulburat de răvăşita-i înfăţişare, a vrut să afle ce anume a pricinuit-o, ea a început să-l acuze pe losif, spunând: 
„Ori îţi iei singur viaţa, bărbate, ori îl pedepseşti cum se cuvine pe robul care a încercat să-ți necinstească patul 
de nuntă! Uitând situaţia pe care o avea când a intrat în casa noastră, uitând cu câtă bunătate a fost primit de tine 
şi împingându-şi ingratitudinea atât de departe, încât să ne ia toate avuţiile, a ursit vicleşuguri ca să-ţi terfelească 
cinstea de soț, şi asta într-o zi de sărbătoare, în lipsa ta de acasă. Dacă până acum a dovedit atâta cumpătare, în 
realitate s-a abținut, căci se temea de tine, necum că ar fi avut o fire cinstită. Lucrurile stau aşa fiindcă potrivnice 
meritelor şi speranţelor sale au fost onorurile pe care le-a primit; ca atare, se cuvenea ca el, căruia tu i-ai 
încredinţat, spre fidelă administrare, toate avuțiile tale, punându-l mai presus de slujitorii bătrâni, să se atingă şi 


de soţia ta!" După ce şi-a pus capăt vorbelor sale, i-a arătat haina lui Iosif, ca şi cum el ar fi lăsat-o acolo, atunci 
când încercase să o siluiască“. lar Petephres, care nu se îndoia de lacrimile soţiei, nici de vorbele ei, nici de ceea 
ce văzuse cu ochii lui, iubind-o nespus de mult, a renunţat la orice fel de cercetări pentru descoperirea 

adevărului. Ridicând în slavă virtutea soției sale şi socotindu-l necinstit pe Iosif, l-a zvârlit în temniţă, iar despre 


soția lui a păstrat cea mai bună părere, de vreme ce îşi dovedise cu prisosință cumpătarea si castitatea. 

* La stratagema prin care soţia, eşuând în tentativa ei de adulter, devine acuzatoare a celui ce i-a respins dragostea, au recurs şi două eroine 
ale mitologiei eline: Antea”oţia lui Proitos, regele Tiryntului, datorită căreia incoruptibilul Bellerophon a fost trimis în Lycia, spre a fi ucis de 
lobates, dar a scăpat teafăr graţie faptelor sale de vitejie; Phaedra, soţia regelui atenian Theseu, care atrage blestemul patern asupra fiului ei 
vitreg Hippolytus, aducând acestuia o moarte cumplită. Spre deosebire de Antea însă, Phaedra are mustrări de conştiinţă pentru tragicele 
consecinţe ale minciunii sale, spânzurându-se la rândul ei. Soţia lui Petephres (Putifar) va scăpa însă nepedepsită. 

CAPITOLUL V 


1. Iosif a lăsat întreaga-i soartă în seama lui Dumnezeu şi nu s-a apucat să se apere, nici să înfăţişeze cum au 
decurs în realitate faptele, ci şi-a îndurat lanţurile în tăcere, având deplină încredere că Domnul, care cunoştea 
cauza nenorocirii sale şi tot adevărul, era mai puternic decât cei ce îl înlănţuiseră. lar providenţa divină s-a şi 
vădit fără înconjur. Ţinând seama de zelul, devotamentul şi noblețea înfăţişării sale, temnicerul i-a scos cătuşele, 
făcând ca răul să fie mai lesne de îndurat; i-a îngăduit să primească o hrană mai bună decât a celorlalți 
întemnițați. Printre cei năpăstuiți ca şi dânsul, care, în scurtele lor răgazuri dintre muncile lor grele, stăteau de 
vorbă între ei, aşa cum obişnuiesc cei înfrățiţi de suferinţe, dezvăluindu-şi unul altuia pricinile condamnării 
fiecăruia, se afla şi paharnicul regelui, foarte îndrăgit de acesta, dar azvârlit în temniţă la un ceas de mânie. 
Fiindcă lanţurile pe care le purtau erau aceleaşi, el s-a împrietenit treptat cu Iosif şi (întrucât a socotit că avea o 
minte mai ageră decât ceilalți întemnițați) i-a povestit un vis al său, cu rugămintea de a-i desluşi tâlcul ascuns în 
el, plângându-i-se că, pe lângă nenorocirile căşunate de rege, iată că şi cerul îi prilejuieşte nelinişti prin ceea ce 
visează. 

2. EL i-a spus că a văzut în somn trei curmeie de viţă şi pe fiecare atârnau nişte ciorchini de struguri, mari şi deja 
copți pentru cules; pe aceştia i-a stors în pocalul pe care regele îl ținea în mână, şi mustul strecurat l-a întins 
regelui să-l bea, iar acesta l-a primit bucuros. în felul acesta i-a înfăţişat ceea ce văzuse el; l-a rugat apoi pe Iosif, 
dacă îi găseşte cumva vreo noimă, să-i spună ce tâlc avea visul lui. Iosif l-a îndemnat să-şi recapete încrederea şi 
în trei zile să se aştepte la eliberarea din închisoare, căci regele doreşte să-i slujească din nou şi-l va rechema la 
dânsul. I-a arătat că rodul viței de vie provine din dărnicia lui Dumnezeu, care l-a pus la îndemâna oamenilor, 
spre folosul lor. Darul urmează să-i fie adus lui ca jertfă, să răspândească printre oameni credința şi prietenia, să 
curme dezbinările, să risipească tulburările şi mâhnirile, aducând multă desfătare. „Spui, aşadar, 

că ai stors zeama din trei ciorchini şi regele a primit-o de la line. Află că ai avut un vis de bun augur şi el îţi va da 
de veste că de nenorocirea în care te zbați acum vei scăpa într-un număr de zile egal cu strugurii din care ai stors 
vin în timpul somnului. Când însă vei constata că tălmăcirea mea s-a adeverit, adu-ţi aminte de mine, care ţi-am 
prezis această fericire. După ce-ţi vei fi redobândit libertatea, nu ne dispreţui pe noi, cei lăsaţi de tine între 
zidurile temniţei, dezicându-te de prezicerile mele. Căci am fost aruncat în lanţuri nu pentru că aş fi vinovat, ci 
doar pentru virtutea şi castitatea mea îndur acum pedeapsa cuvenită întemniţaţilor, pentru că, dintr-o plăcere 
trufaşă, n-am vrut să aduc jignire celui ce m-a adus aici!" Cum era de aşteptat, paharnicul s-a bucurat de tâlcul 
visului său şi aştepta acum ca el să se împlinească. 

3. Un alt rob al regelui, mai-marele pitarilor, întemnițat împreună cu paharnicul al cărui vis l-a tălmăcit astfel 
Iosif, l-a rugat plin de speranță pe acesta (căci el însuşi avusese un vis) să-i tălmăcească şi lui viziunea din 
noaptea trecută. Iată despre ce era vorba: „Se făcea — i-a zis el — că deasupra capului meu aveam trei panere, 
două pline cu pâini coapte şi al treilea cu mâncăruri şi felurite bucate pregătite îndeobşte pentru mesele regilor; 
păsări sosite în zbor au ciugulit totul şi, oricât am încercat să le alung, nu le-am speriat deloc!" Şi pitarul se 
aştepta la o tălmăcire bună, aidoma cu cea primită de paharnic. După ce a chibzuit grijuliu asupra visului, losif 1- 
a spus că ar fi preferat să-i dea o mai îmbucurătoare tălmăcire a prevestirilor decurgând din cele visate de el: i-au 
mai rămas de trăit două zile (căci asta vor să zică panerele); în a treia zi, va fi atârnat pe cruce, devenind pradă 
păsărilor, fără să mai poată face ceva împotriva lor. Amândurora li s-au întâmplat întocmai cele prezise de Iosif!. 
în ziua prevestită, când şi-a sărbătorit ziua de naştere, regele l-a crucificat pe mai-marele pitarilor, dar pe 
paharnic l-a scos din lanţuri, redându-i slujba pe care o avusese mai înainte. 

4. După ce vreme de doi ani a îndurat chinul lanțurilor, căci n-a primit nici un ajutor din partea paharnicului, care 
nu şi-a mai 


! încă din copilărie, Iosif a avut vise premonitorii, tâlcuite de fraţii lui sau de Iacob. Ascensiunea sa ierarhică demonstrează autoritatea lui în 
domeniul onirocritiei (arta de interpretare a viselor) sau oniromanţiei (ghicirea viselor care prevestesc viitorul). 


amintit de adeverirea prezicerilor sale, Iosif a fost eliberat din închisoare de către Dumnezeu,în felul următor: 
regescul Faraon a avut în aceeaşi noapte două vise, ambele cu acelaşi tâlc, pe care .] îl uitase, în amintire 
rămânându-i doar ceea ce visase. Preocupat aşadar de nocturnele sale viziuni (fiindcă socotea că ele conțineau 
prevestiri jalnice), cum s-a făcut ziuă, 1-a chemat pe cei mai înţelepţi dintre egipteni, nerăbdător să afle ce tâlc 
aveau visele. Regele era atât de tulburat pe cât de împărțite erau şi părerile interpreților lui. Când a văzut că 
Faraonul era frământat de visele sale, paharnicul şi-a amintit numaidecât de Iosif şi de iscusinţa lui în tălmăcirea 
propriului vis. S-a dus aşadar la rege şi i-a vorbit despre Iosif, despre visul pe care i l-a înfățişat în temniţă şi 
despre felul cum s-a adeverit întocmai tălmăcirea lui, arătându-i că în aceeaşi zi mai-marele pitarilor fusese 
țintuit pe cruce, fapt ce s-a petrecut în urma povestirii unui vis, potrivit prevestirilor lui Iosif. Acesta a fost zvârlit 
în temniță de mai-marele bucătarilor, Petephres, fiind slujitorul său. A mai spus că era un evreu născut din cel 
mai nobil neam şi dintr-un părinte vestit. „Dacă îl vei chema fără să-l dispreţuieşti pentru răul pe care îl îndură 
acum, vei putea afla de la el tâlcul viselor tale!" Faraonul a poruncit ca Iosif să fire adus degrabă în faţa lui, iar 
cei ce primiseră această sarcină s-au înfățişat şi l-au adus îngrijit şi dichisit, îndeplinind ordinul regelui. 

5. Acesta 1-a luat mâna dreaptă şi i-a zis: „Tinere, (de vreme ce propriul slujitor mi-a dat dovada că eşti cel mai 
bun şi cel mai priceput în înțelegerea lucrurilor), fă să mă bucur şi eu de darurile de care el a şi avut parte şi 
dezvăluie-mi tâlcul viselor pe care le-am avut în timpul somnului meu. Eu vreau să nu-mi tăinuieşti nimic şi, 
cuprins de teamă, să nu mă linguşeşti, slujindu-te de cuvinte înşelătoare şi desfătătoare atunci când fața 
adevărului este puțin mai înspăimântătoare. Aşadar, se făcea că, plimbându-mă de-a lungul unui fluviu, am văzut 
nişte vaci grase şi deosebit de mari, şapte la număr, care ieşeau din apă şi se îndreptau spre o mlaştină; de 
asemenea, tot atâtea vaci care au ieşit din mlaştină spre a le întâmpina, măcinate de slăbiciune şi cu o înfăţişare 
urâtă, iar acestea le-au înfulecat pe cele şapte vaci hrănite şi mari, fără ca ele să se împlinească, rămânând jalnice 
şi flămânde. După această viziune m-am trezit din somn, tulburat şi gândindu-mă ce ar putea să însemne ea. 
Somnul m-a cuprins iarăşi şi am avut 

un al doilea vis, şi mai minunat, care m-a speriat şi răvăşit. Se făcea că am văzut şapte spice care ieşeau din 
aceeaşi rădăcină, cu capetele lăsate în jos din pricina împlinirii lor; alături au apărut alte spice, la fel de multe, 
sărmane, seci şi pălite de secetă, care s-au înclinat spre a le înghiți pe cele dintâi; după aceea m-am trezit din 
somn!" 

6. Drept răspuns, losif a zis: „Visul acesta, o, rege, are doar în aparenţă două forme?, în realitate el tâlcuieşte 
aceeaşi desfăşurare a unui eveniment viitor. Căci vacile zărite de tine (nişte vite hărăzite prin naştere să tragă la 
plug) şi înfulecate de se-menele lor mai slabe, ca şi spicele înghiţite de cele mai jalnice decât ele, prevestesc în 
Egipt nişte ani de foamete şi sterpăciune, la fel de mulţi ca şi precursorii lor aducători de noroc, a căror 
abundență va fi irosită de nerodnicia urmaşilor lor, deopotrivă la număr. Lipsa lucrurilor necesare traiului va fi 
atât de mare încât ea va fi acoperită cu greu. Presupun asta fiindcă vacile grase mâncate de cele slabe n-au fost în 
stare să le sature câtuşi de puţin. Dumnezeu prezice cu siguranță oamenilor viitorul, nu pentru a-i înspăimânta 
sau a-i întrista, ci ca printr-o prevăzătoare înțelepciune să îndure mai lesne sosirea evenimentelor prevestite. Tu 
dacă vei pune deoparte surplusul din anii de început, şi-l vei cheltui cu măsură, egiptenii nici nu vor băga de 
seamă strâmtoarea de mai târziu." 

7. Regele a admirat precauţia şi înțelepciunea lui Iosif şi l-a întrebat cum va putea fi asigurat viitorul în perioada 
de abundență pentru ca nerodnicia ce va urma să devină mai uşor de suportat, iar el 1-a răspuns sfătuindu-l să 
drămuiască cu zgârcenie recolta: să nu îngăduie egiptenilor să-şi distribuie prisosul, ci să le dea porunca să-l 
păstreze pentru vremuri de restrişte, ceea ce obişnuiesc ei să risipească fără rost atunci când cunosc belşugul. 
Iosif l-a mai îndemnat să strângă cerealele adunate de la plugari şi să le îngrămădească în hambare, nelăsând 


fiecăruia decât atât cât avea nevoie să trăiască. Faraonul l-a admirat deopotrivă nu numai 

? Biblicul Iosif este mult mai explicit în această privinţă: „Iar că visul s-a arătat de două ori la faraon, aceasta înseamnă că lucrul este hotărât de 
Dumnezeu şi că EI se grăbeşte să le plinească”" (Facerea, XLI, 32). Fiul lui Iacob este un tâlcuitor de vise care nu vorbeşte în numele său, ci în cel al 
divinității: „Nu eu, ci Dumnezeu va da răspuns pentru liniştirea lui faraon" (Facerea, XLI, 16). 


pentru tâlcuirea visului său, ci şi pentru sfaturile lui bune, însăr-cinându-l chiar pe el să facă ordine şi să 
întreprindă ceea ce credea că era în folosul poporului egiptean şi al regelui; autorul sfaturilor părea cel mai 
indicat să găsească şi calea transpunerii lor în faptă. Iosif a primit aşadar de la rege împuternicirea de a folosi 
inelul său cu pecete şi să poarte veşmânt de purpură”. A cutreierat în car întregul Egipt, a strâns grâne de la 
plugari, lăsându-i fiecăruia doar atât cât avea nevoie pentru însămânțări şi hrană, fără să dea nimănui socoteala 
de ce făcea acest lucru. 


CAPITOLUL VI 


1. Iosif împlinise deja treizeci de ani şi toate onorurile i-au fost acordate de către regele care, datorită uluitoarei 
lui înţelepciuni, l-a poreclit Psotomphaneh!; numele acesta înseamnă „cel ce descoperă lucrurile ascunse”. Şi 
căsătoria lui a fost foarte respectabilă. A luat-o de soţie pe Asenetha?, fiica rămasă fecioară a lui Petephras, unul 
dintre preoții din Heliopolis”, mijlocitorul căsătoriei fiind chiar regele. De la ea a avut parte de copii înaintea 


sosirii anilor de foamete, primul său născut fiind Manasses. Numele său are înțelesul de „uitare", fiindcă Iosif şi- 
a uitat soarta potrivnică atunci când norocul i-a surâs. Fiul mai mic s-a numit Efraim, ceea ce înseamnă „repus la 


locul său", deoarece el a redobândit libertatea strămoşilor săi. După ce, potrivit viselor 

* Faraonul „l-a îmbrăcat cu haină de vison" (Facerea, XLI, 42) şi l-a ridicat pe Iosif la rangul de mare vizir, păstrătorul pecetei regale, 
fastuosul său car de vicerege fiind precedat de slujitorii curţii, care îndemnau trecătorii să cadă în genunchi în faţa celui mai înalt dregător, 
după suveranul lor. 

! Zafenat-Paneah=Zeul spune: El trăieşte (Facerea, XLI, 45). 

? Asenat=(zeiţei) Neit îi aparţine (ea). 

3 „Oraşul Soarelui" (egipt. On), reşedinţă de nomă şi centru al cultului lui Ra din Egiptul de Jos (azi cartier al oraşului Cairo). 

tâlcuite de Iosif, Egiptul a lăsat în urma lui cei şapte ani fericiţi, în al optulea an s-a şi instaurat în el foametea şi, 
cum răul s-a abătut din senin asupra ţării, toți cei loviți de năpastă s-au scurs de-a valma spre porţile palatului. 
Regele l-a chemat pe Iosif, care le-a atribuit grâne, dovedindu-se într-adevăr salvatorul poporului. EI şi-a deschis 
piaţa nu numai în faţa locuitorilor acelui ținut, ci s-a arătat gata să vândă cereale chiar şi străinilor; losif socotea 
că era drept ca toţi oamenii sărmani să fie ajutaţi de către cei ce duc un trai îmbelşugat, datorită faptului că sunt 
rude. 

2. Deoarece şi Canaanul era bântuit de o foamete cumplită (căci acest flagel năpădise întregul pământ), şi Iacob 
şi-a trimis toți feciorii în Egipt, să cumpere grâu, după ce a aflat că şi străinii pot veni la târgul de acolo. Nu l-a 
păstrat lângă el decât pe Beniamin, fiul lui Rachel, frate bun al lui Iosif. Când au sosit în Egipt, aceştia l-au rugat 
pe Iosif să încheie târgul cu ei, căci nu se făcea nimic fără voia lui, iar oamenii nu se alegeau cu foloase din 
cultivarea regelui, dacă nu aveau grijă să-l cinstească mai întâi pe Iosif. Acesta şi-a recunoscut fraţii, care nu se 
gândeau pentru nimic în lume la el (căci dânsul se despărțise de ei încă de foarte tânăr, iar acum Iosif atinsese o 
vârstă când schimbarea trăsăturilor feţei îl făcea de nerecunoscut, necum să-şi mai închipuie fraţii că el ajunsese 
într-o dregătorie atât de însemnată). Iosif a găsit cu cale să-i pună la încercare, ca să vadă ce gândesc în toate 
privinţele. A refuzat să le dea grâne şi le-a spus că au venit doar ca să-l spioneze pe rege; ei s-au strâns laolaltă 
din diverse ținuturi şi se dădeau drept rude — căci este greu de închipuit ca un om de rând să fie în stare să 
crească atâția feciori cu o înfăţişare aleasă, când de abia dacă regii mai au parte de un asemenea noroc. A ținut să 
le vorbească aşa, anume ca să afle ceva sigur despre tatăl lui, cum îi merge şi ce i s-a mai întâmplat de când a 
plecat de la el; voia să ştie ce se petrece şi cu Beniamin, fiindcă se temea că şi pe el l-au îndepărtat din familie, 
aşa cum cutezaseră să procedeze cu dânsul. 

3. Fraţii au fost cuprinşi de îngrijorare şi frică, fiindcă s-au pomenit amenințați de o mare primejdie, negândindu- 
se deloc la mezinul lor; după ce şi-au strâns rândurile ca să se apere de învinuiri, a luat cuvântul Rubel, cel mai 
vârstnic dintre ei, şi a răspuns astfel: „Am venit aici nu pentru a face cuiva vreo nedreptate, nici să aducem daune 
treburilor regelui, ci doar ca să vă cerem 

ajutorul într-o grea cumpănă, convinşi că în omenia voastră vom găsi un refugiu în calea nenorocirii care s-a 
abătut asupra patriei noastre. Căci am auzit că vindeţi grâne nu numai concetăţenilor voştri, ci şi străinilor, şi că 
voi vreți să-i sprijiniți pe cei ce au nevoie de ajutor. Că suntem fraţi şi rude de sânge reiese din faptul că, în 
privinţa înfățişării, noi ne potrivim, deosebindu-ne prea puţin unul de altul. Tatăl nostru este Iacob, un evreu care 
a zămislit doisprezece copii împreună cu cele patru soţii ale sale. Câtă vreme am rămas toți în viață, traiul ne-a 
fost fericit, de când însă Iosif, unul dintre fraţi, a pierit, ne-a mers din ce în ce mai rău. Părintele nostru îl jeleşte 
mereu, iar noi deplângem pacostea morţii sale şi suferinţa unui tată bătrân. Am venit acum încoace, ca să 
cumpărăm cereale, iar pe fratele nostru cel mai mic, Beniamin, l-am lăsat acasă, ca să aibă grijă de tata şi să 
conducă treburile gospodăriei. Spre a fi sigur că n-am spus nici o minciună, poţi să trimiţi un sol la casa noastră!" 
4. Prin aceste vorbe a căutat Rubel să-l aducă pe Iosif la sentimente mai bune față de ei. Aflând că Iacob mai 
trăia încă şi că mezinul Beniamin nu pierise, Iosif şi-a trimis fraţii la închisoare, ca să găsească răgazul de a-i 
cerceta pe îndelete. A treia zi i-a adus înaintea lui şi le-a zis: „întrucât voi susțineţi că n-aţi venit la rege ca să-i 
dăunaţi, că sunteţi frați şi vă trageţi din părintele pe care l-aţi numit, puteţi să dovediţi că lucrurile stau aşa dacă 
lăsaţi la mine pe unul dintre voi, fără ca el să aibă de suferit ceva; între timp voi căraţi grânele la tatăl vostru şi 
aduceţi cu voi pe fratele care, potrivit spuselor voastre, a rămas acasă. Numai aşa îmi voi da seama că nu m-aţi 
minţit!" Ei aveau astfel parte de un rău şi mai mare; au vărsat lacrimi şi nu conteneau să deplângă împreună 
nenorocirea lui Iosif, ca şi cum doar din cauza nedreptăţii pe care i-o pricinuiseră, a dat peste ei acest necaz, 
trimis de Dumnezeu ca să-i pedepsească. Rubel i-a dojenit îndelung pentru căinţa lor, care nu mai putea oricum 
să-i folosească lui Iosif; i-a implorat, în schimb, să îndure bărbăteşte toate suferinţele trimise de Dumnezeu, ca 
să-i pedepsească pentru nedreptatea făcută fratelui lor. Acestea şi le spuneau unii altora, pe deplin încredinţaţi că 
Iosif nu înţelegea limba lor. Cuvintele lui Rubel au stârnit mâhnirea şi remuşcarea tuturora, ei înşişi fiind 
vinovaţi de crima pentru care Dumnezeu le hărăzea acum o dreaptă ispăşire. Când s-a convins ce mare era 
zbuciumul fraților săi, losif 

a izbucnit în plâns, dar nedorind să fie văzut de ei, s-a tras deoparte pentru scurt timp, după care a revenit. Apoi 


l-a păstrat pe Simeon ca ostatic până la reîntoarcerea fraților săi, poruncind acestora să se îndrepte spre casă, 
după ce vor fi cumpărat mai întâi grânele din târg. A dat însă ordin unui slujitor să pună pe ascuns în sacii fraților 
lui banii aduşi de aceştia pentru cumpărarea grânelor. Acesta a făcut întocmai ceea ce i se ceruse. 5. Când fiii lui 
Iacob au sosit în Canaan, au povestit tatălui lor tot ce au întâmpinat în Egipt, cum au fost luaţi drept spionii 
regelui, cum au trezit îndoieli când au spus că sunt fraţi şi că al unsprezecelea a rămas acasă alături de tatăl său şi 
cum l-au lăsat pe Simeon ostatic în mâinile guvernatorului până când Beniamin le va adeveri spusele prin 
venirea lui acolo. L-au rugat pe tatăl lor ca, fără a se teme de nimic, să-l trimită pe fratele mezin împreună cu ei. 
Nimic din ceea ce au întreprins fiii lui n-a fost pe placul lui Iacob, care a îndurat cu greu faptul că Simeon a fost 
reținut acolo, socotind că trimiterea lui Beniamin în Egipt nu avea nici o noimă. Nici când Rubel l-a rugat în 
genunchi să primească în schimb pe fiii lui, drept zălog, pentru ca bunicul lor să-i ucidă, dacă Beniamin va păţi 
ceva pe drum, Iacob nu s-a lăsat convins de vorbele sale. Aceste dificultăți strecurau în sufletul lor îndoiala şi 
îngrijorarea, dar şi mai mult îi tulbura faptul că îşi găsiseră argintii ascunşi în sacii lor. Când însă s-a terminat 
grâul adus de ei şi foametea a devenit tot mai apăsătoare, Iacob, încolțit de nevoie s-a învoit să-l trimită pe 
Beniamin împreună cu frații săi, căci ei nu se puteau întoarce în Egipt fără să-l aducă cu ei. Cum de la o zi la alta 
foametea bântuia tot mai mult ţinutul lor, iar fiii lui îl implorau necontenit, lui Iacob nu-i mai rămăsese altceva 
de făcut. Bărbat cu o fire mai îndrăzneață, Iuda i-a spus atunci fără înconjur tatălui său că nu trebuie să tremure 
pentru fratele său şi nici să fie îngrijorat de răul care-l pândeşte, căci nimic nu i se poate întâmpla lui Beniamin 
fără voia lui Dumnezeu şi, nici rămânând acasă, nu va scăpa de ursita ce-l aşteaptă. Doar n-o să-i condamne la 
moarte sigură şi, dintr-o bezmetică teamă pentru un copil, n-o să le refuze belşugul mijloacelor de trai pe care le 
pune faraonul la îndemâna lor. Se cuvine să se preocupe şi de salvarea lui Simeon şi să nu-l lase să piară, 
interzicând lui Beniamin să pornească la drum. L-a îndemnat să-şi încredinţeze fiul lui Dumnezeu, căci ori el 
însuşi îl va readuce teafăr acasă, ori va pieri 

împreună cu dânsul. în sfârşit, Iacob s-a înduplecat şi l-a cedat pe Beniamin fraților săi, dându-le acestora plata 
dublă a grânelor, ca şi unele produse ale Canaanului, spre a-i fi duse în dar lui Iosif: balsam, smirnă, terebint şi 
miere. Multe lacrimi amare vărsat-au atât părintele, cât şi feciorii lui gata de plecare: el se întreba îngrijorat dacă- 
şi va mai revedea feciorii întorşi teferi din călătorie; la rândul lor, ei se temeau că nu-şi vor mai găsi tatăl în viaţă, 
tristețea şi absenţa lor putând să-i scurteze zilele. întreaga zi şi-au petrecut-o sub semnul mâhnirii lor adânci. 
Bătrânul a rămas încovoiat acasă, iar fiii săi s-au aşternut la drum spre Egipt, îndul-cindu-şi amărăciunea cu 
speranţa lor într-un viitor mai bun. 

6. La sosirea lor în Egipt, au fost aduşi în faţa lui Iosif. Erau stăpâniţi de nu chiar aşa de mică teamă că se vor 
alege cu nişte mustrări pentru plata grânelor, ca şi cum ar fi luat cu ei prin înşelăciune suma datorată. De aceea i- 
au prezentat cuvenitele scuze guvernatorului Iosif, spunându-i că şi-au găsit banii în sacii lor la întoarcerea 
acasă, iar acum i-au adus cu ei. Când acesta le-a zis că habar n-avea despre ce era vorba, teama lor s-a risipit. 
Simeon a fost apoi eliberat din închisoare şi guvernatorul a avut grijă ca el să ajungă în mijlocul fraților săi. Iosif 
întorcându-se între timp de la întrevederea lui cu regele, fraţii i-au înmânat darurile şi, privitor la starea tatălui 
lor, i-au răspuns că l-au găsit sănătos. Deşi se convinsese singur că Beniamin era teafăr, i-a întrebat dacă acesta 
(căci îl văzuse cu ochii săi) era fratele lor mezin. Când frații i-au răspuns că era chiar el, losif le-a spus că 
Dumnezeu oblăduieşte toate lucrurile. Inima înduioşată i-a umplut ochii de lacrimi şi el s-a retras ca fraţii lui să 
nu observe nimic. l-a pofitit apoi să ia prânzul împreună şi i-a aşezat la masă în ordinea de care ţineau seamă 
când mâncau la tatăl lor?. Iosif s-a purtat cu toţi prieteneşte, dar l-a cinstit pe Beniamin mai mult decât pe ceilalţi, 
servindu-i o porţie dublă. 

7. Când fraţii s-au dus să se culce după prânz, Iosif a poruncit ispravnicului său să le măsoare grâul pe care 
urmau să-l ia cu ei, punându-i fiecăruia pe ascuns în gura sacului argintii cuveniţi, iar în sarcina lui Beniamin să-i 


ascundă cupa lui de argint, din care obişnuia să bea. Iosif a făcut acest lucru, dornic să-şi pună 
1 „Şi s-au aşezat înaintea lui, cel întâi născut după vârsta lui şi cel mai tânăr după vârsta lui, şi se mirau între ei oameni aceştia" (Facerea, 
XLIII, 33). lerarhia vârstei a fost încălcată. 

la încercare fraţii, dacă vor sări cumva în ajutorul lui Beniamin, învinuit de furt şi pândit de primejdii, sau îl vor 
lăsa la voia întâmplării, de parcă nelegiuirea nu i-ar privi deloc, întorcându-se la tatăl lor. Slujitorul a făcut ceea 
ce i s-a poruncit şi în zorii zilei fiii lui Iacob au pornit la drum fără să bănuiască nimic, însoțiți de Simeon şi de 
două ori bucuroşi, mai întâi pentru eliberarea lui, mai apoi, pentru că îl duceau înapoi pe Beniamin, aşa cum 
promiseseră ei tatălui lor. Dintr-o dată au fost înconjurați de călăreţi, aducându-l pe slujitorul care pusese cupa în 
sarcina lui Beniamin. Speriați de neaşteptata lor năvală, ei au căutat să afle motivul pentru care au tăbărât asupra 
lor, după ce cu puţină vreme înainte fuseseră omeniţi şi ospătaţi de stăpânul lor. Urmăritorii le-au răspuns că sunt 
nişte ticăloşi care, fără să-şi amintească de ospitalitatea deschisă şi prietenească pe care le-a arătat-o Iosif, nu s- 
au sfiit să-i facă o nedreptate, ci au luat cu ei cupa din care băuse el, dorindu-le binele. Prin nesocotinţa lor au 
pierdut amiciţia lui Iosif, pentru un câştig necinstit, şi s-au expus ei înşişi primejdiei de-a fi prinşi. I-au ameninţat 
că ei vor avea parte de ispăşirea pe care o merită; nu vor putea să-i ascundă lui Dumnezeu că au fugit cu un lucru 
furat, chiar dacă au reuşit să păcălească un slujitor. Şi ei se mai întreabă acum de ce-au venit călăreţi, ca şi cum 
nu ştiau prea bine că-şi vor primi curând pedeapsa. Prin aceste şi alte asemenea vorbe i-a dojenit slujitorul lui 


Iosif pe fiii lui lacob. Fără să bănuiască înşelătoria pusă la cale împotriva lor, ei au luat afirmaţiile acestea drept o 
batjocură, rămânând mirați de nechibzuinţa cu care vorbise slujitorul şi de faptul că aceşti bărbaţi au cutezat să-i 
supună unui asemenea tratament, câtă vreme ei n-au păstrat argintii cuveniţi pentru grâne, descoperiți în sacii lor, 
ci i-au adus înapoi, deşi nimeni nu ştia nimic despre asta; atât de departe erau ei de înfăptuirea unei fărădelegi. 
Totuşi, socotind mai sigură scotocirea decât simpla tăgadă, le-au cerut urmăritorilor să întreprindă o cercetare şi 
toţi să fie supuşi pedepselor, dacă unul dintre ei va fi prins că a furat. Deoarece ştiau că nu au pe conştiinţă nici o 
hoţie, au căpătat o mare încredere, îngemănată, după părerea lor, cu siguranţa deplină. Călăreţii s-au învoit să se 
facă o cercetare, totuşi au spus că pedeapsa trebuie să o primească numai cel ce va fi prins că a furat. Au trecut 
aşadar la percheziţia propriu-zisă şi, după ce au găsit în ordine toate celelalte sarcini cercetate, au ajuns, în 
sfârşit, la Beniamin, fără a ignora deloc că în sacul lui era ascunsă cupa, 

vrând însă ca scormonirea lor să pară cât mai conştiincioasă. Ceilalţi, care se văzuseră de-acum eliberaţi de orice 
teamă, erau întrucâtva îngrijoraţi doar în privinţa lui Beniamin. Plini de speranță că nici la el n-o să se găsească 
vreo dovadă de furt, aduceau deja urmăritorilor făţişe reproşuri, că din vina lor nu lăsaseră în urmă o bună bucată 
de drum. Dar când la scotocirea sacului lui Beniamin a fost găsită cupa, ei au început să scoată vaiete şi să 
jelească, să-şi sfâşie veşmintele şi să deplângă nu numai pe fratele lor, care îşi va primi în curând pedeapsa, ci şi 
propria lor soartă, fiindcă nu vor mai putea să-şi respecte promisiunea făcută părintelui lor în legătură cu 
Beniamin. Suferinţa lor sporea şi mai mult la gândul că, tocmai când se închipuiseră scăpaţi de toate relele, 
invidia soartei i-a dat pradă amărăciunii. Ei recunoşteau că sunt autorii nu numai ai nefericirii fratelui, ci şi ai 
mâhnirii părintelui lor, deoarece, împotriva voinţei sale, mijlociseră plecarea copilului drag în Egipt, împreună cu 
ei. 

8. Dar călăreții l-au înhăţat şi l-au dus înapoi la losif pe Beniamin, iar fraţii săi l-au urmat îndeaproape. Când l-a 
văzut pe el păzit de străji, iar pe ceilalți cu doliul zugrăvit pe chipurile lor, Iosif le-a zis: „Ce aţi crezut, mişeilor, 
despre omenia mea şi despre providenţa divină, când aţi cutezat să întreprindeţi aşa ceva împotriva 
binefăcătorului şi găzduitorului vostru?" Fraţii s-au oferit să îndure pedeapsa în locul lui Beniamin şi, amintindu- 
şi cât de infamă fusese purtarea lor față de Iosif, ei l-au socotit pe deplin fericit dacă murise deja şi era scutit de 
necazurile vieții; iar dacă mai trăia, pedepsirea lor putea să-l bucure, fiindcă, iată, Dumnezeu îi urmărea pentru 
nelegiuita lor faptă. Se numeau singuri pacostea propriului tată, căci la durerea pe care i-o provocase până atunci 
pieirea lui Iosif, au adăugat una nouă, pricinuită de Beniamin. Cel care le aducea chiar atunci numeroase 
mustrări era Rubel. losif a explicat că-i lasă pe ceilalți să plece de vreme ce nu-l nedreptăţiseră deloc, şi le-a zis 
că se mulțumea doar cu pedepsirea băiatului (întrucât susținea că n-ar fi înţelept să-l slobozească pe el de dragul 
celor nevinovaţi şi nici să-i Pedepsească pe aceştia laolaltă cu un hoţ dovedit). Când Iosif le-a promis că, la 
plecare, le va da o escortă sigură, ceilalți au rămas înmărmuriți, amuţind de durere. Atunci Iuda, care îşi 
convinsese părintele să dea voie mezinului să-i însoţească şi era aşijderea un bărbat de ispravă, în stare de orice 
faptă, s-a hotărât să înfrunte Primejdia pentru salvarea fraților săi, rostind următoarea cu- 

vântare: „Nelegiuită a fost purtarea noastră față de tine, guver-natorule, şi ni se pare drept ca pedeapsa să se 
răsfrângă, deopotrivă, asupra tuturor, chiar dacă n-am greşit, afară de unul singur, cel mai tânăr dintre noi. 
Pierzând orice nădejde în mântuirea noastră din pricina lui, bunătatea ta ne dă oarecari speranţe şi deschide calea 
ieşirii noastre din impas. Acum însă, fără să ne ai în vedere pe noi, fără să-ţi aţinteşti ochii spre nelegiuirea 
noastră, să-ţi iei drept călăuză propria ta fire şi virtutea, nicidecum mânia (acceptată cu uşurinţă de oamenii 
mărunți, nu numai în lucrurile mari, ci în orice i se întâmplă în viaţă). Pe cea din urmă priveşte-o cu dispreţ şi nu 
te lăsa învins de ea, încât să-i nimiceşti pe cei ce nu-şi pot dobândi singuri eliberarea şi o aşteaptă numai de la 
tine! Căci acum nu-i pentru prima oară când te arăţi darnic cu noi. Şi mai înainte, când am venit să cumpărăm 
grâne din târg, ne-ai dat să ducem familiei noastre atâtea bucate câte i-au fost necesare pentru ca să scape din 
primejdia de-a muri de foame. Nu-i nici o deosebire în faptul că nu-i disprețuieşti pe cei ce pier din pricina 
lipsurilor în care se zbat sau în faptul că nu-i condamni la moarte pe sărmanii pe care oamenii îi bănuiesc că au 
greşit şi îi invidiază că au avut parte de strălucita-ţi binefacere. Este aceeaşi bunăvoință, oricât de diferită ar 
părea una de alta. Scapă-i dară pe cei hrăniţi de tine până acum şi cruță-ne viaţa, aşa cum ai mai făcut-o, 
nelăsându-ne să murim de foame. E un gest minunat şi plin de măreție, fie să ne cruţi viața, fie să o ajuţi să scape 
teafără prin dărnicia ta. Socot că Dumnezeu, dornic să-ţi croiască o cale spre sporirea virtuţii tale, ne-a făcut pe 
noi să cădem în năpasta de față; să dobândeşti faimă chiar şi iertând de păcate pe cei ce te-au nedreptăţit, nu 
numai prin omenescul sprijin dat celor ce ţi-au cerut ajutorul din diverse pricini. Mare lucru este să întinzi o 
mână de ajutor celor încercaţi de nevoi, dar o faptă mai mare şi mai demnă de un conducător este să-i grațiezi pe 
cei ce merită să fie pedepsiți pentru nedreptatea comisă de ei. Căci dacă iertarea delictelor mărunte aduce mari 
laude celor ce o acordă, darul de a-ţi domoli mânia iertând acolo unde fapta celor care au păcătuit şi au adus 
daune altora este pasibilă de pedeapsa cu moartea ţine mai mult de natura divină. Dacă n-am fi avut un părinte 
care, prin felul cum deplânge pieirea lui Iosif, arată cât de greu îndură el pierderea copiilor săi, eu nici n-aş fi 


irosit atâtea vorbe pentru salvarea vieților noastre, fără să fi avut în vedere blândeţea caracterului tău, ce te face 
sS 

socoteşti un lucru frumos să cruţi viaţa celor care n-ar mai avea pe nimeni la căpătâiul lor să-i plângă după 
moarte. Aş fi îndurat cu inima uşoară orice pedeapsă ai fi găsit de cuviință să ne dai. Acum nu ne compătimim pe 
noi, deşi suntem tineri şi vom muri după ce ne-am bucurat prea puţin de desfătările vieţii, ci, gân-dindu-ne mai 
mult la adânca bătrâneţe a părintelui nostru, îţi cerem îndurare şi-ţi adresăm rugămintea stăruitoare: cruță-ne 
viaţa pe care fărădelegea noastră ţi-a pus-o la îndemână ca s-o pedepseşti. Căci tatăl nostru nu este rău şi nu ne-a 
crescut aşa, fiind un om drept şi avut, care nu merită o asemenea soartă, iar acum se zbate în griji şi chinuri 
datorită absenței noastre îndelungate. Când va afla de moartea noastră şi de cauza ei, nu va mai suporta (Ci-şi va 
dori cu atât mai mult să scape de viaţă) şi moar-tea-i pricinuită de tristeţe va fi grăbită de nelegiuirea noastră, 
făcând ca existenţa lui să aibă un sfârşit lipsit de orice mângâiere; chiar şi acum, înainte să se răspândească 
veştile despre noi, abia dacă îi mai dau ascultare simţurile. Cumpăneşte toate acestea şi, chiar dacă fapta noastră 
ţi-a stârnit indignarea, arată-te îndurător de dragul unui părinte şi mila faţă de el să fie mai mare decât ticăloşia 
noastră. Cinsteste-i bătrâneţea pe care, prin moartea noastră, o va petrece şi o va sfârşi în singurătate deplină, 
căci prin acest dar aduci un omagiu numelui de tată. Procedând astfel, îţi arăţi respectul faţă de propriul părinte şi 
față de tine însuţi, fiind bucuros că-i porți numele. Teafăr te va păstra Dumnezeu, tatăl tuturora! Prin gestul tău 
evlavios îl vei cinsti şi pe EI, care poartă acelaşi nume, dacă te milostiveşti de părintele nostru, gândindu-te câtă 
durere îi va pricinui pierderea copiilor lui. Depinde de tine ca viaţa cu care ne-a înzestrat Dumnezeu, răpirea ei 
stând în puterea ta, să ne-o dăruieşti iarăşi, ca prin propria-ţi bunătate să fii aidoma Lui, atât cât pofteşti. Frumos 
este ca cel ce dispune de o putere dublă s-o întrebuinţeze nu atât în dauna, cât mai ales în folosul celorlalți; iar 
cel ce poate aduce nimicirea altora şi deţine acest drept să nu şi-l exercite, ca şi cum nu l-ar fi avut, ci să-şi 
folosească autoritatea numai pentru izbăvirea oamenilor; cu cât mai numeroşi vor fi cei salvaţi de el, cu atât mai 
mult îi va creşte renumele. Tu ne poți mântui pe toţi, iertându-l pe fratele nostru pentru nefericita lui greşeală. 
Căci nu-i cu putință ca noi să mai rămânem în viaţă dacă îi dai pedeapsa cu moartea, fiindcă nu ne putem 
întoarce la tatăl nostru câtă vreme nu-l aducem teafăr înapoi. Trebuie să îndurăm şi noi soarta pe care o va avea 
fratele 

nostru, ca şi cum am fi fost părtaşi la fărădelegea sa. Aşadar, te rugăm, guvernatorule, ca, în cazul când îl 
condamni la moarte, să ne supui şi pe noi aceluiaşi supliciu, de parcă am fi fost tovarăşi lui de hoţie. N-ar fi 
preferabil pentru noi să ne doboare jalea pricinuită de pieirea fratelui nostru decât să murim pedepsiţi pentru 
aceeaşi nelegiuire. Trec peste faptul că el este prea tânăr şi nu are încă mintea coaptă, deci omeneşte ar fi ca în 
asemenea situaţii să fie iertat mai repede, şi, ca să te las să judeci, pun capăt discursului meu. Aşadar, dacă tu ne 
vei condamna, numai eu port vina că n-am spus tot ce se cuvenea ca să îmblânzesc mânia ta împotriva noastră; 
dacă însă ne vei achita, tu ai găsit de cuviință să hotărăşti acest lucru, conştient de blândeţea şi bunăvoința ta. Nu 
numai că ne-ai dăruit viaţa, ci ne-ai făcut această favoare pentru ca să devenim mai buni decât suntem şi te-ai 
preocupat de binele nostru mai bine decât noi înşine. Acum, dacă vrei să-l ucizi pe băiat, la execuţie pune-mă pe 
mine în locul lui, iar pe el trimite-l la tatăl nostru; dacă, dimpotrivă, doreşti să-l treci în rândul robilor tăi, eu 
însumi sunt mult mai potrivit pentru slujirea ta. Precum vezi, pentru fiecare dintre pedepse, sunt mai potrivit şi 
mai pregătit să-l înlocuiesc!" Iuda, care din toată inima dorea să se sacrifice pentru salvarea fratelui său, s-a 
aruncat la picioarele lui Iosif, dându-şi osteneala să-i îmblânzească şi pe această cale mânia şi să-l înduplece 
cumva. La fel s-au prosternat şi toți ceilalți fraţi, cu ochii în lacrimi, oferindu-se să moară în locul lui Beniamin. 
9. Copleşit de înduioşare, Iosif n-a mai fost în stare să facă pe supăratul şi a poruncit celor de față să plece, 
pentru ca, fără martori, să dezvăluie nestingherit fraților săi cine era el. După retragerea celorlalți, s-a descoperit 
fraţilor din jurul lui, zicându-le următoarele:,,Am cuvinte de laudă pentru devotamentul şi afecțiunea voastră față 
de propriul frate şi văd că aveţi un suflet mai bun decât m-aş fi aşteptat eu, după ceea ce aţi pus la cale odinioară 
împotriva mea, şi toate câte s-au întâmplat aici au fost făcute de mine ca să pun la încercare dragostea voastră 
frățească. Cred apoi că nu firea voastră ticăloasă v-a ațâţat împotriva mea, ci voia lui Dumnezeu, care ne-a 
permis astfel să ne înfruptăm din bunurile prezentului şi, dacă va stărui să ne rămână binevoitor, şi bunurile 
viitoare ne vor surâde. Azi, când am aflat, contrar aşteptărilor mele, că tatăl meu este sănătos şi am văzut cât de 
mult vă iubiţi fratele, nu-mi voi aminti de ceea ce aţi greşit față de 

92 

mine. Voi înceta să vă mai port ură pentru infamia voastră; recunosc că se cuvine să vă aduc mulțumiri, fiindcă 
eu împreună cu voi. am fost motivul pentru care Dumnezeu ne-a purtat de grijă. Vă cer şi vouă să dați uitării cele 
ce s-au petrecut între noi şi mai degrabă bucuraţi-vă că relele pe care le-aţi pus la cale cândva s-au întors spre 
binele nostru şi să nu mai fiți trişti că aţi înfăptuit ceva pentru care se cuvenea să roşiți. Nu fiți îndureraţi că 
judecata voastră m-a nedreptăţit, alungaţi remuşcările pentru faptele voastre, câtă vreme hotărârile luate n-au 
avut rezultatul dorit. Bucurându-vă pentru tot ce a făcut Dumnezeu, plecaţi şi duceţi veştile tatălui nostru: nu 
cumva, bântuit de grija voastră, să-mi răpească suprema fericire şi să moară înainte de-a da ochii cu mine şi de a 
fi părtaş la aceste cinstiri. Luaţi-l cu voi, împreună cu soțiile, copiii şi rudele noastre şi strămutaţi-vă aici; nu se 


cuvine ca făpturile care îmi sunt cele mai dragi să nu se bucure de norocul meu, mai ales că foametea va mai 
dura încă cinci ani!" După rostirea acestor, vorbe, Iosif şi-a îmbrățişat fraţii. Aceştia erau năpădiţi de lacrimi şi de 
mâhnirea provocată de răul pe care i-l pricinuiseră; se temeau ca sub purtarea nobilă a fratelui să nu se ascundă 
îndreptăţită răzbunare. Apoi a urmat ospăţul. Când a aflat de sosirea fraților lui Iosif, regele s-a bucurat foarte 
mult şi, de parcă binele acesta l-ar fi privit pe el, cu dragă inimă le-a dat căruţe încărcate cu grâne, aur şi argint, 
destinate tatălui. După ce au primit multe daruri şi de la Iosif, fie pentru tatăl lor, fie pentru ei înşişi, dare cele 
mai multe pentru Beniamin, fraţii s-au îndreptat spre casa lor. 


CAPITOLUL VII 


1. La întoarcerea fiilor săi, când a aflat că Iosif, pe care îl jelea de multă vreme, nu numai că nu murise, ci ducea 
o viaţă plină de fast si fericire, cârmuind Egiptul împreună cu regele şi 

împărțind cu acesta aproape întreaga răspundere a domniei, lacob nu s-a îndoit deloc de adevărul ştirii primite, 
când s-a gândit la măreţia lui Dumnezeu şi la bunăvoința sa, care nu i se mai vădise însă de-o bună bucată de 
vreme. Numaidecât a pornit la drum, grăbit să ajungă la Iosif. 

2. După ce a ajuns la Fântâna jurmântului?, Iacob i-a adus o jertfă lui Dumnezeu, cuprins de teamă că, datorită 
fertilității Egiptului, fiii săi vor fi cuprinşi de dorul de-a locui în ţinutul acela, urmaşii lor nemaiîndurându-se să 
se întoarcă în Canaan, ţară a cărei cucerire le era făgăduită de Dumnezeu. El se temea de asemenea că, 
strămutându-se în Egipt fără a cere sfatul Domnului, neamul său putea să fie lovit de o mare nenorocire; îl 
îngrijora şi faptul că putea să-şi sfârşească zilele înainte de a apuca să-l revadă pe Iosif. Cu inima frământată de 
aceste gânduri, a căzut într-un somn adânc. 

3. Şi Dumnezeu i s-a arătat în vis, l-a strigat de două ori pe nume şi la întrebarea lui cine este, EI i-a răspuns: „Nu 
se cade să nu ţii seamă de Dumnezeu tocmai tu, Iacob, căci şi strămoşilor tăi şi ţie v-am fost statornicul sprijin şi 
ajutor. Atunci când tatăl tău a vrut să-ți răpească domnia, Eu am păstrat-o pentru tine; sub ocrotirea mea ai 
călătorit singur în Mesopotamia, unde ai avut parte de nunţi norocoase şi te-ai reîntors de acolo cu mulți copii şi 
averi mari. Datorită providenţei mele ați scăpat neatinşi şi tu, şi toți urmaşii tăi, iar lui Iosif, fiul socotit de tine 
pierdut pentru vecie, i-am hărăzit cea mai norocoasă ursită, făcându-l stăpânul Egiptului, care nu se deosebeşte 
prea mult de regele însuşi. lată că vin acum, să-ţi fiu călăuză pe acest drum, şi îți prezic că te vei stinge în braţele 
lui Iosif, că după multe veacuri seminţia ta va ajunge puternică şi vestită şi că Eu o voi duce înapoi în ţara pe 
care i-am făgăduit-o!" 

4. îmbărbătat de un asemenea vis, lacob s-a îndreptat încrezător spre Egipt, împreună cu fiii lui şi copiii acestora. 


Numărul 

' Familia lui Iacob s-a stabilit în Egiptul cucerit de hicsoşi (secolele XVII-XVI î.e.n.), probabil de obârşie semitică. losif va fi fost vicerege 
al unuia dintre faraonii care au făcut parte din mica dinastie hicsosă (1684-1567 î.e.n.). Egiptul a fost recucerit de nomarhii din Teba, 
întemeietorii dinastiei a XVII-a (1650-1567 î.e.n.). Săpăturile arheologice „au scos la iveală dovezi care izbutesc să ne convingă de faptul că 
evenimentele au avut loc". (Max I. Dimont, Evreii, Dumnezeu şi istoria, Ed. Hasefer, 1997, p. 38). 

2 Beer-Şeba (Facerea, XXVI, 33 şi XLVI, 1). 

tuturor se ridica la 70. Nici n-am vrut la început să pomenesc numele lor, fiindcă erau greu de pronunţat. Cred 
totuşi că este nevoie să înşir numele acestora, care nouă ni se pare că nu provin din Mesopotamia, ci din Egipt. 
Iacob a avut doisprezece feciori: dintre aceştia, Iosif a fost pomenit mai înainte. îi menţionăm pe cei de o seamă 
cu el şi pe urmaşii lor. Rubel a avut patru fii: Anoch, Phallus, Assaron şi Charmis; Simeon, însă, şase: lamuel, 
Samin, load, Iachin, Soar şi Saul. Lui Levi i s-au născut trei fii: Gersom, Caath şi Marari. uda a avut trei fii: 
Salas, Phares şi Zaras, aşijderea doi nepoți de la Phares: Esron şi Amyr. Isachar a avut patru fii: Thulas, Phuas, 
Iasub şi Samaron. Zabulon, la rândul lui, a avut trei fii: Sarad, Elon şi Ialel. Iată-i pe cei ce se trag din Lia, la care 
se adaugă fiica ei, Dina. Toţi aceştia sunt în număr de treizeci şi trei. Rachel a avut doi fii. Dintre aceştia, lui Iosif 
i s-au născut doi feciori: Manasses şi Efraim, celuilalt frate, Beniamin, zece: Bolosor, Bacchar, Asabel, Gera, 
Naeman, les, Ros, Momphis, Optais şi Arad. Toţi paisprezece, împreună cu cei înşirați mai înainte, ridică 
numărul la patruzeci şi şapte. Aceştia erau copiii legitimi ai lui Iacob. Balla, slujitoarea Rachelei, i-a zămislit pe 
Dan şi Neftali, ultimul având, la rândul lui, patru fii: lesei, Gunis, Issares şi Sellim; Dan, unul singur: Usis. Adu- 
nându-i pe aceştia la suma de mai sus, numărul lor se ridică la cincizeci şi patru. Gad şi Aser se trăgeau din 
Zelpha, slujitoarea Liei. Gad a dus cu sine şapte copii: Sophonias, Augis, Sunis, Azabon, Acris, Eroedes şi 
Arielas. Aser a avut o fată: Sara şi şase băieţi, ale căror nume erau: lomnes, Isus, Isuis, Baris, Abar şi Melchiel. 
Aceştia, care sunt şaisprezece, puşi alături de ceilalți cincizeci şi patru, rotunjesc suma anunţată anterior, fără să-l 
mai punem la socoteală şi pe lacob?. 

5. Când Iosif a primit vestea sosirii tatălui său (căci propriu-i frate Iuda venise în grabă, ca să-l înştiințeze din 
timp), i-a ieşit în întâmpinare şi întâlnirea lor a avut loc la Heroonpolis (Oraşul eroilor). Nesperata bucurie a fost 


atât de mare încât puţin a lipsit ca Iacob să-si dea sufletul. L-a reînviorat însă Iosif, care, chiar 

* Lista biblică a familiei lui Iacob strămutată în Egipt însumează 75 de membri, dintre care 67 erau urmaşi direcţi. Losif a avut copii mai 
mulţi (Facerea, XLVI, 26-27). N-au fost omise persoanele decedate anterior (Rachel, de pildă). 

* „Atunci a trimis lacob pe luda înaintea sa la Iosif, ca să-l întâmpine la Ieroonpolis, în ținutul Goşen" (Facerea, XLVI, 28). 

dacă nu-şi mai putea stăpâni bucuria, n-a fost atât de tulburat ca tatăl său. După ce i-a cerut să călătorească mai 
încet, Iosif, însoțit de cinci dintre fraţii săi, s-a grăbit să ajungă la rege, ca să-i anunţe sosirea lui Iacob, cu 
întreaga-i familie. Acesta s-a arătat bucuros de aflarea ştirii şi i-a cerut lui Iosif să-i spună ce fel de trai ar fi mai 
pe placul alor săi, ca să-i poată ajuta să-şi ducă felul lor de viaţă. Iosif i-a răspuns că noii sosiți erau nişte păstori 
neîntrecuţi şi o altă îndeletnicire le era străină. Ocrotindu-i în felul acesta, el urmărea să nu-i despartă pe unii de 
alții, şi să-i facă să locuiască împreună, ca să-l îngrijească pe tatăl lor, astfel încât să nu prea aibă de-a face cu 
egiptenii, lucru cu neputinţă dacă ei ar fi avut aceleaşi ocupaţii şi un trai asemănător. Căci în Egipt, păscutul 
turmelor era interzis. 

6. Odată ajuns în faţa regelui, Iacob I-a salutat şi i-a urat o domnie fericită, iar faraonul l-a întrebat ce vârstă 
avea. Primind răspunsul că împlinise o sută şi treizeci de ani, regele s-a minunat de viaţa lui lungă. Iacob i-a mai 
spus că el nu atinsese bătrâneţea înaintată a precursorilor lui; atunci faraonul l-a trimis să locuiască împreună cu 
copiii lui la Heliopolis. Căci acolo îşi aveau păşunile lor şi păstorii regeşti. 

7. Dar foametea făcea ravagii tot mai mari în Egipt şi răul se agrava de la o zi la alta; nici fluviul nu mai uda 
pământul, căci Nilul nu se mai revărsa peste malurile sale, nici Domnul nu mai trimitea un strop de ploaie. în 
neştiinţa lui, poporul nu-şi luase nici cea mai mică măsură de prevedere, iar Iosif le distribuia cereale numai cu 
bani în mână. Când lipsa lor a început să se resimtă, bucatele au fost plătite cu ajutorul vitelor şi al sclavilor. Cei 
care mai aveau câte o bucată de pământ, renunțau la ea ca să-şi procure hrana necesară. Pe această cale, toate 
proprietățile lor au intrat în posesia regelui, unul a trebuit să se strămute colo, celălalt, dincolo, încât proprietatea 


regelui să crească nestingherit, în 

* Tot Goşenul a fost recomandat de Iosif membrilor familiei sale, pentru stabilirea lor în noua patrie: „Căci pentru egipteni este spurcat toi 
păstorul de oi" (Facerea, XLVI. 34). 

* Potrivit Bibliei, moşia acordată lui Iacob şi urmaşilor săi era situată în noma din estul Deltei Nilului (Sân el Hagar),cu capitala la Tanit. Ea a 
devenit reşedinţă regală în timpul dinastiei a XDC-a (1320-1200 î.e.n.), fiind împodobită mai ales de Ramses II. De aceea, textul biblic 
foloseşte atât denumirea nouă, Ramses, cât şi pe cea veche şi corectă, Goşen (în paranteză) (Facerea, XLVII, 11). 

dauna domeniului tuturora, cu excepţia preoţilor: căci numai întinderea lor de pământ a fost păstrată. Cumplita 
nevoie a împins în stare de robie nu numai trupurile oamenilor, ci şi sufletele lor, silindu-i să-şi ducă viaţa într-un 
mod nedemn. După ce foametea a încetat, fluviul s-a revărst peste glia din jur şi a adus cu sine recolte 
îmbelşugate, Iosif s-a dus în fiecare oraş şi a convocat mulţimea locuitorilor, pământul cedat de ei prin vânzare 
fiindu-le înapoiat în întregime, numai ca să poată culege roadele de pe el; Iosif i-a îndemnat ca ei să-l cultive ca 
şi cum ar fi fost al lor, fără să fie mâhniţi că vor da a cincea parte din recoltă regelui, gân-dindu-se că, de fapt, 
terenul le aparţinea. Când s-au văzut iarăşi stăpâni ai ogoarelor lor, fără să fi sperat măcar, toți au primit 
bucuroşi, luând asupra lor respectarea strictă a acestei porunci. Prin aceste fapte prestigiul lui Iosif în fața 
egiptenilor a sporit, fără să crească mai puțin nici supunerea lor faţă de rege. Obiceiul de a plăti a cincea parte 
din recoltă a dăinuit neschimbat şi sub suveranii următori”. 


CAPITOLUL VEI 


1. Iacob a mai trăit şaptesprezece ani în Egipt, apoi s-a îmbolnăvit şi s-a stins din viaţă în prezenţa fiilor săi, după 
ce le-a urat mai întâi toate cele bune, prezicând după datina proorocilor că urmaşii lor vor locui în Canaan, ceea 


ce s-a şi adeverit mai târziu. L-a lăudat mai cu seamă pe Iosif, care nu numai că a dat uitării 

7 în Regatul Vechi, proprietatea mică şi mijlocie a coexistat alături de cea a faraonului şi a templelor. în Regatul Mijlociu, din proprietar al 
pământului agricol, regele a devenit (sau redevenit) proprietar defaclo, încasând dijmă de la țăranii expropriați prin înfometare. Această 
politică agrară, care a fluctuat de-a lungul mileniilor de guvernare faraonică, a fost atribuită de Biblie lui losif, dijmuirea perpetuându-se şi în 
Regatul Nou (1570-1085 î.e.n.). 

nedreptatea pricinuită de fraţii lui, ci le-a arătat şi mai multă bunătate, re vărsând asupra lor atâtea binefaceri 
încât nu le vor putea recompensa niciodată. De aceea, Iacob a poruncit propriilor săi fii să-i accepte în rândurile 
lor pe fiii lui Iosif, Efraim şi Manasses!, atunci când vor împărţi între ei Canaanul, lucru despre care vom vorbi 
mai târziu, cerându-le totodată ca el să fie înmormântat în Hebron. A murit după ce a trăit cu trei ani mai puţin 
decât o sută cincizeci, neîntrecut de nici unul dintre strămoşii lui în privinţa evlaviei față de Dumnezeu; pentru 
meritele sale, el şi-a primit răsplata care se acordă pe drept cuvânt celor de seamă datorită bunătăţii lor. Cu 
încuviințarea regelui, Iosif a dus trupul tatălui său? în Hebron, unde i-a făcut o strălucită înmormântare. Când 
fraţii lui au şovăit să se reîntoarcă în Egipt (căci se temeau de răzbunarea celui pe care ei îl nedreptăţiseră mai 
înainte prin răutatea lor, după moartea tatălui, el nemiavând faţă de cine să-şi dovedească bunătatea pe care le-o 
arătase până atunci), losif i-a convins că n-au nici un motiv de îngrijorare sau de suspiciune. Când s-au întors 
împreună cu el, Iosif a dăruit fraților săi o moşie întinsă, fără a înceta să le dovedească întreaga lui bunăvoință. 
2. După ce a trăit o sută şi zece ani, s-a stins din viaţă şi Iosif, un bărbat înzestrat cu minunate însuşiri, care a 
cârmuit şi guvernat toate cu multă cumpătare, slujindu-se de putere cu chibzuinţă şi înțelepciune. Aceste calități 
i-au adus multă fericire în rândul egiptenilor, deşi venise la ei din altă parte,având de înfruntat numeroasele 
învinuiri mincinoase şi nelegiuirile de care am mai vorbit. Au murit şi fraţii lui Iosif, care au dus în Egipt o viaţă 
fericită. Urmaşii lor şi copiii acestora le-au adus mai târziu trupurile şi le-au înmormântat la Hebron. Dar evreii 
au luat cu ei osemintele lui Iosif în Canaan, cu prilejul plecării lor din Egipt; căci ei se legaseră prin jurământ 


faţă de Iosif să facă aceasta”. Care 

! Amândoi au fost adoptați şi au primit binecuvântarea pentru a fi socotiți şi ei drept strămoşii unor triburi israelite (Facerea, XLVIII, 5-20). 

> Israel a fost îmbălsămat de doctorii egipteni şi, după cele 40 de zile ale plângerii, alaiul funerar s-a îndreptat spre peştera din țarina Macpela 
din Hebron (Facerea, XLVIII, 2-13). 

* Ultima dorință a lui Iosif, înainte de a muri, întărită prin jurământul fraţilor săi, a fost ca oasele să-i fie scoase din Egipt. Flavius Josephus a 
ajuns astfel la ultimul capitol al Genezei (L). 

a fost soarta fiecăruia dintre urmaşi şi cu câte osteneli au izbutit ei să obţină cucerirea Canaanului voi povesti 
mai târziu, după ce voi arăta mai întâi pricina pentru care a avut loc părăsirea Egiptului. 


CAPITOLUL IX 


1. Egiptenii erau voluptuoşi şi delăsători în muncă, şi, aintre celelalte desfătări, cel mai mult îi atrăgea pofta de 
câştig, fiind foarte porniţi împotriva evreilor, pe care îi invidiau pentru norocul lor. Când au văzut că familiile 
israeliților prosperau şi prin hărnicie şi dibăcie, agoniseau averi mari, ei s-au temut că puterea lor ar grăbi 
decăderea egiptenilor. Şi fiindcă amintirea binefacerilor lui Iosif pălise cu trecerea timpului, iar puterea era acum 
în mâinile altei familii!, ei îi asupreau amarnic pe israeliți supu-nându-i la diferite corvezi grele. Le-au poruncit 
să sape pe malul fluviului multe canale, să înconjoare oraşe cu ziduri de apărare” şi să înalțe diguri, pentru ca 
apele să nu treacă de ele, formând bălți. Egiptenii i-au istovit pe oamenii noştri chiar şi prin construirea 
piramidelor, silindu-i să înveţe tot felul de meserii şi să se deprindă cu muncile grele. Ei au îndurat aceste 
nenorociri vreme de patru sute de ani; şi unii şi alţii se luaseră parcă la întrecere, egiptenii vrând să-i nimicească 


pe israeliți printr-o muncă istovitoare, iar aceştia să se dovedească totdeauna mai presus de orice efort. 
Ramesizii, întemeietorii unui vast imperiu şi protagoniștii dinastiilor a XK-a (1320-1200 î.e.n.) şi a XX-a (1200-1085 î.e.n.). 

? Biblia citează trei „cetăţi tari" zidite de Israel lui faraon, două servind ca hambare: Pitom şi Ramses şi cetatea On sau Iliopolis (Ieşirea |, 
11). 

* Locul piramidelor din Regatul Vechi sau Mijlociu a fost luat în Regatul Nou de construirea templelor, necropolelor şi palatelor gigantice, 
pe gustul Ramesizilor. 

2. în vreme ce evreii erau absorbiți de asemenea treburi, a survenit ceva care a făcut ca egiptenii să dorească şi 
mai mult stârpirea neamului nostru, din următoarea pricină. Unul dintre scribii lucrurilor sfinte (căci ei erau 
pricepuţi în prezicerea celor ce urmau să se întâmple aievea) l-a vestit pe rege că în vremea aceea urma să se 
nască din sânge evreu un copil care, lăsat să crească mare, îi va înlătura pe egipteni de la domnie, făcând ca 
israeliți să devină mai puternici; virtutea îi va fi neîntrecută şi amintirea lui va dăinui veşnic. Speriat de 
prezicerea lui, regele a poruncit ca toţi băieţii aduşi pe lume de seminția israeliților să fie de acum încolo aruncați 
în fluviu şi ucişi; moaşele egiptene să descopere femeile evreilor care erau în chinurile facerii şi să supravegheze 
naşterile lor. Potrivit poruncii lui, doar moaşele egiptene să stea la căpătâiul evreicelor născătoare, întrucât, fiind 
de acelaşi neam, era de aşteptat ca ele să respecte cu sfinţenie voinţa regelui. Cele care vor încălca acest ordin şi 
vor cuteza să-şi ascundă noii-născuţi, să fie condamnate la moarte,împreună cu întreaga lor familie. Evreilor li s- 
a părut cumplită această poruncă, nu numai pentru faptul că-şi pierdeau copiii, iar părinţii erau constrânşi să 
devină călăii propriilor lor odrasle, ci fiindcă se gândeau că neamul lor va pieri în întregime o dată ce pruncii vor 
fi ucişi, murind ei înşişi nu mult după aceea, încovoiaţi de apăsătoarea soartă şi lipsiţi de orice mângâiere. 
Aceasta era nefericirea în care se zbăteau. Dar, împotriva hotărârii lui Dumnezeu, orice luptă este zadarnică, fie 
ea însoțită de mii de şiretlicuri. Căci copilul prevestit de scribul lucrurilor sfinte, în pofida pândelor puse la cale 
de rege, a crescut pe ascuns şi toate prezicerile privitoare la ceea ce urma să se întâmple după naşterea lui s-au 
dovedit adevărate. lată cum s-au petrecut lucrurile. 

3. îngrijorat de viitorul întregului său neam, ameninţat cu pieirea prin neputinţa lui de a-şi creşte băieții drept 
urmaşi, Amaram, bărbat de vază din rândul evreilor, avea el însuşi serioase temeri, fiindcă soţia lui rămăsese 
grea, punându-l într-o mare încurcătură. EI şi-a înălțat ruga spre Dumnezeu şi l-a implorat să aibă grijă de soarta 
oamenilor săi, care îi urmaseră până atunci datinile religioase cu evlavie, dând israeliților şansa de a scăpa de 
nenorocirea survenită acum, pentru ca egiptenii să nu mai tragă speranţă că-i vor stârpi în întregime. Domnul s-a 
îndurat de el, i-a ascultat ruga, i s-a arătat în vis şi l-a încurajat 

să nu aibă nici o îndoială în privinţa viitorului. I-a zis că-şi aminteşte de evlavia israeliților şi le va da mereu 
cuvenita răsplată, de vreme ce strămoşilor lor le-a oferit binecuvântatul prilej ca, dintr-o mână de oameni, să 
devină o mulțime atât de mare. Căci Abraham a plecat singur din Mesopotamia în Canaan, unde a avut parte de 
noroc, şi soţia lui, până atunci stearpă, a zămislit şi a avut copii, aşa cum şi-a dorit el însuşi; lui Ismael şi 


urmaşilor săi le-a lăsat ţinutul Arabiei, fiilor Cheturei, Trogloditis şi lui Isaac, Canaanul. Domnul i-a mai zis: „Şi 
dacă nu sunteți lipsiţi de evlavie şi recunoştinţă, amintiţi-vă de ceea ce a înfăptuit în război sub ocrotirea mea. 
Datorită marelui noroc pe care l-a avut cât a trăit el însuşi, lăsându-l moştenire copiilor şi nepoților săi, Iacob a 
dobândit o mare faimă în rândul popoarelor străine: şaptezeci a fost numărul tuturor celor care au sosit în Egipt, 
iar acum v-aţi înmulțit şi numărul vostru se ridică la peste şase sute de mii. Află că acum mă ocup de binele 
vostru obştesc şi de gloria ta. Căci băiatul de teama căruia egiptenii vor să-i ucidă pe toţi copiii israeliților al tău 
va fi. El va rămâne nedescoperit de cei ce stau la pândă să-i ia viaţa, va fi crescut în chip minunat şi va elibera 
neamul evreilor din robia egipteană. lar amintirea lui va perpetua în rândul neamurilor care vor veni, atât printre 
evrei cât şi printre străini, această binefacere pe care ţi-o fac ţie şi urmaşilor tăi. Va avea şi un frate“ şi se va 
bucura de atâta trecere încât mă va sluji ca preot, şi el, şi cei ce se vor naşte din dânsul, în vecii vecilor!" 4. După 
ce a avut acest vis prevestitor, Amaram s-a trezit şi a dezvăluit cele întâmplate loachebedei; ea era soţia lui. 
Spaima amândurora a crescut şi mai mult datorită prezicerilor primite în vis. Părinţii erau îngrijoraţi nu numai 
din pricina băiatului, ci şi a marelui noroc care-i aştepta în viitor. Temeinicia proorocirilor lui Dumnezeu a fost 
adeverită prin însăşi naşterea femeii, care a decurs uşor, fără să fie însoțită de cumplitele chinuri ale facerii, 
rămânând nedescoperită de cei ce stăteau la pândă. Vreme de trei luni, copilul a fost alăptat pe ascuns acasă. 
Apoi Amaram s-a temut că taina va fi divulgată şi, cuprins de mânie, regele îl va ucide o dată cu copilul lui şi va 
fi zădărnicită astfel promisiunea Domnului, hotărând că era mai bine să lase în seama lui Dumnezeu grija salvării 


copilului, decât să mai aibă încredere în 
Aaron, înzestrat cu harul elocvenţei. 

propria-i ascunzătoare (căci ceea ce îl neliniştea era faptul că nu numai asupra copilului crescut pe furiş, ci chiar 
asupra lui plana o mare primejdie). Amaram socotea că Dumnezeu dispunea de toate mijloacele de a asigura 
ocrotirea copilului, pentru ca prezicerile sale să se adeverească. O dată această hotărâre luată, părinţii au împletit 
din scoarță de papirus” un coşuleţ ce semăna cu un leagăn, destul de mare pentru ca pruncul să poată sta în voia 
lui. Apoi au uns coşuleţul cu smoală (căci pentru a împiedica apa să pătrundă printre împletituri se foloseşte 
îndeobşte smoala), au pus în el copilaşul şi au împins coşulețul în fluviu, lăsând în seama Domnului ocrotirea lui. 
Fluviul l-a dus încet la vale; la porunca mamei sale, Mariamme, sora pruncului, se preumbla pe mal ca să vadă 
încotro plutea pe fluviu coşuleţul?. Atunci a dovedit Dumnezeu că deşteptăciunea omenească nu-i în stare de 
nimic şi că duce la bun sfârşit numai ce pofteşte ea, iar cei ce pentru propria lor siguranţă pun la cale picirea 
altora nu-şi ating țelul, oricât s-ar strădui; în schimb, cei ce potrivit tainicei hotărâri a Domnului păreau sortiți 
pieirii, sunt salvaţi contrar aşteptărilor lor şi, din mijlocul nenorocirilor, ei îşi găsesc calea spre noroc. Chiar şi 
peripeţiile acestui copil dovedesc limpede puterea lui Dumnezeu. 

5. Thermutis era fiica regelui. în vreme ce se hârjonea pe malul fluviului, a zărit coşuleţul care plutea pe ape, 
poruncind unui înotător să-i aducă panerul. Când porunca i-a fost îndeplinită de cel ce o primise, iar ea a văzut in 
coşuleț copilaşul, a fost foarte încântată de faptul că era mare şi frumos. Atâta gingăşie a revărsat Dumnezeu 
asupra lui Moise încât au ajuns să-l crească şi să-l educe tocmai cei care, temându-se de naşterea lui, dăduseră 
cumplitul ordin să fie ucişi băieții din neamul evreilor. Atunci Thermutis a cerut să fie adusă o femeie care să 
alăpteze copilaşul. Dar acesta n-a vrut să sugă de la sânul ei, ci s-a împotrivit, îndepărtând una după alta şi pe 
multe alte femei, până s-a ivit Mariamme, sosită, chipurile, din întâmplare, ca să vadă ce s-a 


* Din tulpinele acestei plante care creştea din abundență pe malurile Nilului în vremea faraonilor îşi făureau egiptenii bărcile şi corăbiile lor 
fluviale. 

* După propria lui mărturie, şi Sargon, întemeietorul dinastiei semite din Akad (2371-2315 î.e.n.), a plutit în fragedă pruncie într-un coş de 
trestie pe apele Eufratului, fiind găsit şi crescut de un grădinar, spre a intra în slujba regelui din Kiş, al cărui tron l-a uzurpat apoi. Aşa erau 
abandonați copiii sărmani în Mesopotamia, de unde au plecat şi Abraham cu Sara şi Lot spre Canaan. 

întâmplat. „Nu are rost, prinţesă, — i-a zis ea — să aduci băiatului acestuia nişte doici care nu sunt din acelaşi 
neam cu el. Dacă vei binevoi să chemi vreo doică evreică, atunci se va învoi imediat să sugă la sânul ei, având 
acelaşi sânge!" Socotind că sfatul era bun, prinţesa i-a poruncit să se ocupe chiar ea de asta şi să-i aducă doica 
potrivită. Mariamme şi-a îndeplinit misiunea ce-i fusese încredinţată şi s-a întors cu propria ei mamă, al cărei 
chip nu-l cunoştea nimeni. Băiatul i-a primit de bunăvoie sânul, lipindu-se cu drag de ea; prințesa a rugat femeia 
să se ocupe de creşterea şi alăptarea băiatului. 

6. Deoarece fusese lăsat în părăsire pe fluviu, prinţesa i-a dat un nume potrivit cu ceea ce i se întâmplase. Căci la 
egipteni apa se cheamă „mo", iar „yses", cei ce sunt scoşi afară (din apă). Ambele cuvinte puse laolaltă au dat 
numele de Moise”. Fără îndoială, prin sufleteasca-i măreție şi prin tăria lui în înfruntarea greutăților, el îi întrece 
pe toţi evreii, întocmai cum a prezis Dumnezeu. De la părintele Abraham, a fost al şaptelea. Căci el a fost fiul lui 
Abraham, la rândul lui, fiul lui Caath; tatăl acestuia a fost Levi, fiul lui Iacob, zămislit de Isaac. Iar ultimul a fost 


fiul lui Abraham. în copilărie, judecata şi deşteptăciunea n-au ţinut pasul cu vârsta, ci i-au luat-o cu mult înainte; 
a dovedit o înţelepciune şi o educaţie care se potriveau cu o vârstă mai împlinită; ceea ce a făcut când a ajuns 
mai mare şi a atins vârsta bărbăţiei a trezit mari speranţe de viitor. La trei ani de la venirea lui pe lume, Domnul 
i-a dat o statură înaltă şi mlădioasă, iar frumuseţea lui era atât de mare încât nici unul dintre cei mai puţin 
sensibili la trăsăturile exterioare nu-l putea privi fără să fie tulburat de prestanţa făpturii sale. Adesea se întâmpla 
ca oricine îl întâlnea, să-şi lase deoparte treburile care îl absorbeau şi să rămână țintuit pe loc, cufundat în 
contemplarea uimită a băiatului. Căci copilăreasca drăgălăşenie, îmbinată cu simplitatea fiinţei lui, încătuşau 
privitorul încât nu se mai îndura să se despartă de el. 

7. Când l-a văzut atât de chipeş, Thermutis l-a adoptat pe Moise, fiindcă nu avea copii legitimi. Aducându-l o 


dată la tatăl 

„Moses" este un nume propriu egiptean într-o formă prescurtată, cea integrală întâlnindu-se, de pildă, în Tuthmoses: „Thot este cel ce l-a 
născut". Patru faraoni din dinastia XVIII-a au purtat acest nume: Thutmoses I (1525-1512); Tuthmoses II (1512-1504), Tuthmoses III (1504- 
1450), cel mai de seamă dintre '“ţi şi, în sfârşit, Tuthmoses IV (1425-1417 î.e.n.). 


103 


ei, i-a arătat acestuia că avea intenţia să-l facă moştenitor dacă zeul nu-i va dărui un alt fiu, apoi a adăugat: „L- 
am crescut pe acest copil cu înfăţişare divină şi fire nobilă; şi deoarece l-am primit ca pe un dar minunat al 
bunăvoinţei fluviului, am hotărât să-l fac fiul meu şi moştenitorul tronului tău!" După rostirea acestor vorbe, 
Thermutis a pus băiatul în braţele tatălui ei. Acesta I-a luat, strângându-l cu drag la piept şi, ca să facă pe placul 
fiicei sale, 1-a pus în glumă diadema regală. Moise a azvârlit-o la pământ, după ce i-a smuls-o în joaca lui 
copilărească şi a călcat-o în picioare. Acest fapt a fost privit ca o piază-rea pentru domnie. Cum a văzut această 
întâmplare, scribul lucrurilor sfinte, care prezisese că puterea egipteană urma să decadă prin naşterea lui, s-a şi 
grăbit să vină ca să-l ucidă, strigând înspăimântat:, Jată, o, rege, copilul pe care, dacă-l vom ucide, zeul ne va 
pune la adăpost de prezicerea lui! Propria-i faptă adevereşte prevestirea, căci el ţi-a batjocorit domnia, călcând în 
picioare diadema regală. Prin uciderea lui îi scapi pe egipteni de spaima inspirată de dânsul şi răpeşti evreilor 
speranţa pe care şi-au pus-o în el!" Dar Thermutis i-a luat-o înainte şi a ascuns copilul; regele însuşi nu s-a arătat 
prea hotărât să-l ucidă, căci Dumnezeu i-a insuflat această şovăială. Moise a fost crescut cu multă grijă şi evreii 
şi-au pus în el nădejdile lor cele mai mari, în schimb egiptenii urmăreau cu ochi bănuitori educaţia lui. Dar cum 
nimic nu era limpede, s-a renunţat la acest omor (întrucât regele, fiind înrudit cu Moise prin adopţiune, nu se 
încumeta să-i curme zilele şi nici nu s-a găsit altul care să aibă încredere în prezicerea evenimentelor viitoare, 
spre a fi pe placul egiptenilor). 


CAPITOLUL X 


1. Odată ajuns la vârsta bărbăţiei, Moise — despre peripețiile naşterii şi educaţia căruia am vorbit deja — şi-a 
dovedit în chip 

strălucit vitejia față de egipteni, arătând că era făcut să-i înjosească pe ei şi să-i înalțe pe asupriţii evrei cu 
următorul prilej. Etiopienii!, învecinaţi cu egiptenii, au năvălit în ţara acestora şi i-au jefuit, ducând cu ei prada. 
Cuprinşi de mânie, egiptenii au pornit cu oastea împotriva lor, ca să răzbune ocara îndurată, dar, biruiți de război, 
unii au căzut pe câmpul de luptă, alţii s-au ales cu fuga ruşinoasă spre casă. Etiopienii i-au urmărit pe fugari; 
socotind că dădeau dovadă de laşitate dacă nu supuneau întregul Egipt, l-au prădat în lung şi în lat; au prins 
gustul prăzilor bogate şi nu s-au mai putut abţine să dezlănţuie noi atacuri. întrucât în ţinuturile megieşe, 
străbătute în primele incursiuni, nimeni nu i s-a împotrivit cu arma în mână, etiopienii au pătruns până la 
Memphis şi până la malul mării, fără ca vreo cetate să ţină piept iureşului !or. Răzbiţi de această nenorocire, 
egiptenii şi-au căutat scăparea în oracole şi preziceri. Ascultând povaţa pe care o primiseră de la Dumnezeu, să 
cheme în ajutorul lor un evreu, regele I-a cerut di la fiica sa pe Moise, ca să-l pună comandantul trupelor. Aceasta 
l-a încredinţat regelui, după ce mai întâi l-a pus să jure că n-o să-i pricinuiască nici un rău, convinsă că astfel 
făcea un biie țării, pentru care i se cuveneau mulțumiri, reproşând preoţilor faptul că nu se sfiau să ceară ajutorul 
celui pe care îl condamnaseră la moarte ca pe un duşman. 

2. Dar Moise, rugat deopotrivă de Thermutis şi de rege, a acceptat cu plăcere să plece în expediţia aceasta. 
Scribii lucrurilor sacre din ambele neamuri se bucurau mult, cei ai egiptenilor fiindcă sperau ca, după victoria lui 
Moise asupra duşmanilor, să-l înlăture din calea lor printr-un vicleşug, iar cei ai evreilor fiindcă nădăjduiau că le 
va fi dat să scape din robia egiptenilor sub conducerea biruitorului Moise. Nerăbdător să se năpustească asupra 
duşmanilor înainte ca ei să ştie ceva despre sosirea lui, acesta şi-a croit drum nu pe malul fluviului, ci mai mult 
prin interiorul ţării. Aşa a dovedit cu prisosință cât de uimitoare era înțelepciunea lui. Distanţa era greu de 
străbătut din pricina puzderiei de şerpi (căci acest teren zămislea nenumărate târâtoare şi unele soiuri care nu se 
mai găseau în altă parte şi ele se deosebeau nu numai prin puterea distrugătoare, ci şi prin înfăţişarea lor foarte 
diferită, lor adăugându-li-se şi zburătoarele care dăunează fără să stea ascunse 

' Locuitorii Nubiei, situată între prima şi a şasea cataractă a Nilului, denumită de egipteni Țara Cuş. A 25-a dinastie (745-630 î.e.n.) a fost 
etiopiana. 

în țărână, dar aduc prăpădul pe neaşteptate, din văzduh); Moise a conceput aşadar un plan minunat, prin care să- 
şi poată conduce oastea în siguranţă şi nevătămată. EI a pus să se confecționeze împletituri din scoarță de papirus 
în formă de coşuri şi le-a luat cu el, umplute cu ibişi?. Căci şerpii se temeau foarte mult de aceste fiinţe: ei fugeau 
din faţa acestora, fiindcă sunt înghiţite de ele la fel ca de cerbi. Ibişii au îndeobşte o fire blândă şi nu devin 
sălbatici decât în faţa şerpilor. Mă abţin să mai scriu acum despre asta, căci grecii ştiu prea bine cum este ibisul. 
Când oastea a ajuns în ţinutul unde mişunau şerpii, Moise a trimis numaidecât ibişii, care au tăbărât cu furie 
asupra târâtoarelor, făcându-le inofensive. După ce şi-a încheiat nestingherit marşul, el i-a luat prin surprindere 
pe etiopieni, a ieşit biruitor în confruntarea cu aceştia, răpin-du-le speranţa de a mai cuceri Egiptul. Le-a distrus 
oraşul luat cu asalt şi pretutindeni a provocat un mare măcel în rândul etiopienilor. După ce şi-a încheiat cu 
succes misiunea, Moise n-a cruțat oastea egipteană de nici un efort. Astfel că etiopienilor nu le-a rămas de ales 
decât prizonieratul sau distrugerea lor totală, în cele din urmă au fost alungați până la Saba, regescul oraş al 
etiopienilor, căruia mai târziu Cambise: i-a dat numele surorii sale Meroe“, fiind supuşi asediului. Această 
localitate părea cu neputinţă de cucerit, deoarece cetatea era înconjurată de apele Nilului, şi alte două fluvii, 
Astapus şi Astabora, îngreunau şi mai mult atacul. Oraşul era situat în interiorul unei insule şi nu avea drept 
stavilă pusă în calea duşmanilor numai fluviul, ci şi puternice metereze împrejmuitoare, precum şi diguri mari, 
aflate în spatele zidurilor, ca să le apere de inundaţii, atunci când fluviul umflat venea în iureş năvalnic. Chiar şi 
pentru cei ce treceau dincolo de fluviu, cucerirea oraşului rămânea extrem de dificilă. în vreme ce Moise era 
mâhnit de faptul că oastea lui era silită să huzurească (deoarece duşmanii nu cutezau să dea atacul), iată ce s-a 
întâmplat. Regele etiopienilor avea o fiică cu numele de Tharbis. Aceasta l-a văzut pe Moise cum îşi conducea 
oastea spre zidurile 

? Egiptenii vechi socoteau ibisul o pasăre sacră. 

* Cambise n, rege persan (529-522 î.e.n.),cuceritorul Egiptului (525 î.e.n.), care a întreprins campanii neîncununate de succes, împotriva 
Libyei şi Nubiei. 

+ Oraş situat în aval de cea de-a 5-a cataractă a Nilului, Meroe a devenit metropola Nubiei după jefuirea de către egipteni (590 î.e.n.) a 
Napatei, fostă capitală a regatului (sec.X-IV î.e.n.). 

oraşului şi se lupta vitejeşte şi a rămas uimită de chibzuinţă şi atacul pornit de el, socotind că lui îşi datorau 
norocul egiptenii, care îşi pierduseră speranţa în libertatea lor; în schimb, i-a pus într-o mare primejdie pe 
etiopienii foarte mândri de strălucitele lupte duse împotriva celor dintâi; de aceea, s-a îndrăgostit de dânsul. Şi 
cum simțământul acesta sporea necontenit, a trimis la el pe cel mai credincios slujitor al ei, ca să-l ceară în 
căsătorie. Moise a consimţit, cu condiţia ca ea să predea oraşul împresurat. După ce s-a legat printr-un jurământ 
că o va lua de soţie şi că, după predarea oraşului, el va respecta pactul încheiat, s-a trecut de la vorbă la faptă. 
Atunci Moise a adus mulţumire Domnului pentru victoria obţinută asupra etiopienilor, şi-a celebrat căsătoria şi 
apoi a condus acasă oastea egipteană?. 


CAPITOLUL XI 


1. în loc să-i fie recunoscători lui Moise pentru că îi scăpase de primejdii, egiptenii au urzit cu multă râvnă intrigi 
împotriva lui; ei s-au temut ca, încurajat de războinica lui faptă, să nu le provoace noi daune, îndemnându-l pe 
rege să-l ucidă. Şi el se gândise la acelaşi lucru, pe de o parte, din invidie faţă de succesul expediției sale, pe de 
altă parte, de teamă că Moise îl va detrona; era mereu ațâțat de scribul lucrurilor sacre, care ardea de nerăbdare 
să-i curme viaţa lui Moise. Când a aflat de aceste uneltiri, el a căutat să se ascundă, dar cum drumurile sale erau 


păzite de străji, a ales calea fugii prin deşert, eventualitate la care duşmanii 

Pentru această expediţie a lui Moise, devenit comandantul oştirii egiptene Şi biruitorul nubienilor, care invadaseră valea Nilului, Havius 
Josephus s-a inspirat din izvoare nevalidate de Biblie. Ea nu menţionează vreo altă căsătorie a lui Moise, în afară de cea cu Sefora, din 
capitolul următor. Şi Scylla, fiica lui Nisus, regele Megarei, s-a îndrăgostit de Minos, chipeşul rege cretan care asedia cetatea Şi-i înlesneşte 
biruinţa, trădându-şi patria şi pe propriul ei tată. 

săi nu se aşteptaseră defel. Deşi a fost chinuit de lipsa hranei, a îndurat foamea cu multă răbdare şi tărie. Moise a 
ajuns astfel în oraşul Madian, care era situat pe ţărmul Mării Roşii şi-şi trăgea numele de la un fiu al lui Abraham 
şi al Cheturei. Istovit de trudă şi de necazuri, s-a odihnit la ora amiezii lângă o fântână din preajma oraşului; ca 
urmare a obiceiurilor pe care le aveau băştinaşii, el a găsit prilejul de a-şi vădi curajul şi o cale de a-şi îmbunătăţi 
propria situaţie. 

2. întrucât ţinutul ducea lipsă de apă, păstorii se străduiau să pună mai întâi stăpânire pe fântâni, ca nu cumva 
acestea să fie golite de alții, iar ei să nu mai aibă cu ce să-şi adape turmele. La fântâna aceea au venit atunci şapte 
fetişcane surori, fiicele lui Raguel, preot care se bucura de multă cinstire din partea locuitorilor, ele fiind cele 
care păşteau turmele tatălui lor, căci, potrivit vechiului obicei răspândit printre troglodiţi, chiar şi femeile 
trebuiau să înfăptuiască asemenea munci. Când însă fetele sosite înaintea celorlalți au scos din fântână apă 
îndestulătoare pentru turmele lor în adăpătorile anume pregătite pentru asta, păstorii, care ajunseseră mai târziu, 
au vrut să le alunge şi să-şi păstreze apa pentru ei. Socotind că era nedemn să asiste nepăsător la ocara adusă 
fetelor şi să tolereze ca puterea bărbaţilor să stea mai presus decât dreptul femeilor, Moise s-a împotrivit 
nedreptei voințe a păstorilor şi a dat cuvenitul ajutor fetelor. Ele i-au mulțumit pentru binefacerea lui, s-au dus la 
tatăl lor, i-au descris silnicia păstorilor şi felul cum i-a ajutat străinul şi l-au rugat să nu se arate nerecunoscător 
față de el, dorind ca fapta bună să nu rămână nerăsplătită după merit. Raguel şi-a lăudat fiicele pentru râvna 
arătată față de binefăcătorul lor, apoi le-a poruncit să-l aducă pe Moise înaintea lui, ca să-i răsplătească 
devotamentul. După ce acesta a sosit la el, i-a înfăţişat ce i-au povestit fiicele sale despre sprijinul său 
neprecupețit şi, admirându-l pentru nobilul gest, l-a asigurat că nu se va arăta nerecunoscător față de fapta lui 
bună, ci că-l va satisface nu numai cu o răsplată pe aceeaşi măsură, ci cu una mult mai mare. După câtăva vreme 
l-a adoptat şi i-a dat de soţie pe una din fiicele sale. De asemenea, l-a făcut paznicul şi stăpânul turmelor sale (în 
asta şi consta pe atunci întreaga avuţie a barbarilor). 

CAPITOLUL XII 


1. Primind asemenea binefaceri de la Iothor (căci aceasta era porecla lui Raguel), Moise a rămas la el, ducându-i 
turmele la păscut. într-o zi, când îşi păştea turmele, el a ajuns la o pajişte de pe muntele numit Sinai!. EI era cel 
mai înalt dintre toate piscurile ținutului şi avea foarte bogate păşuni, înzestrate din belşug cu cele mai bune 
ierburi nepăscute niciodată, întrucât mulțimea credea că acolo locuia Dumnezeu, o cucernică teamă împiedicând 
păstorii să-l aburce. Acolo, Moise a avut parte de o miraculoasă întâmplare. Focul cuprinsese un rug de mure, dar 
flacăra lăsa nevătămată frunzele şi florile, fără să mistuie nici vrejurile încărcate de rod, chiar dacă avea o 
strălucire vie şi puternică. Moise a rămas surprins de noutatea şi minunăţia privelişti; şi mai mult l-a uimit faptul 
că focul a căpătat glas, l-a strigat pe nume şi, prin vorbele rostite, l-a dojenit pentru cutezanţa lui şi pentru că nu 
s-a sfiit să calce într-un loc sfânt, până atunci neatins încă de oameni, sfătuindu-l să stea cât mai departe de 
flacără şi să se mărginească la ceea ce a văzut, mulţumită virtuţii sale şi ca urmaş al unor mari strămoşi, fără să 
meargă mai departe în cercetările sale, din simplă curiozitate. Apoi glasul i-a prezis cât de mare îi va fi cinstea şi 
gloria pe care o va dobândi printre oameni prin grija şi ajutorul lui Dumnezeu; i-a poruncit deopotrivă să se 
îndrepte încrezător spre Egipt, unde va fi conducătorul şi îndrumătorul neamului evreu şi îşi va elibera 
consângenii de nedreapta împilare a egiptenilor. „Căci poporul tău — a mai spus acelaşi glas — va locui în 
această ţară fericită pe care a stăpânit-o cândva strămoşul vostru Abraham şi se va înfrupta din toate bunurile 
sale, şi prin înţelepciunea ta, îi vei conduce într-acolo!" După ce îi va fi scos pe evrei din Egipt, i-a poruncit ca în 
locul acela să-i aducă el însuşi o jertfă de mulțumire. lar Moise a înţeles că glasul Domnului a fost cel ce i-a 


vorbit dintr-o pară de foc”. 
' Horeb (Zecimi, III, 1). 
? în Biblie, aflăm de la început că cel care îi vorbeşte este Dumnezeul strămoşilor săi (Ieşirea, III, 6). 

2. Uluit de ceea ce văuse şi, într-o măsură şi mai mare, de ceea ce auzise, Moise i-a zis lui Dumnezeu: „Mi se 
pare că aş săvârşi cea mai mare neghiobie să mă îndoiesc de puterea Ta, o, Doamne, cel proslăvit de mine însumi 
şi pe care îl ştiu că a fost mereu făţiş de partea străbunilor mei. Totuşi, nu pot pricepe cum aş putea eu, un om 
simplu şi lipsit de orice putere, să-mi conving compatrioţii să-şi părăsească ţara în care locuiesc acum şi să mă 


urmeze unde aş dori eu să-i conduc sau, chiar dacă i-aş îndupleca, acum aş putea să-l silesc pe faraon să îngăduie 
plecarea evreilor, prin cazna şi truda cărora prosperitatea locuitorilor Egiptului sporeşte întruna?" 

3. Dar Dumnezeu l-a îndemnat să aibă deplină încredere în toate, căci EI îi va sta mereu alături şi, acolo unde va 
avea nevoie de cuvinte, îl va înzestra cu harul convingerii, iar unde se va ivi prilejul faptei, îi va dărui multă 
putere. Apoi i-a poruncit să-şi arunce toiagul pe pământ, ca să primească adeverirea promisiunilor sale. Când 
Moise a făcut întocmai, toiagul s-a preschimbat în şarpe care s-a încolăcit în spirale, ridicându-şi capul în sus, de 
parcă ar fi vrut să-şi amenințe urmăritorul, şi a redevenit apoi toiag. După aceea Domnul i-a cerut să-şi bage 
mâna dreaptă în sân. Când el l-a ascultat, scoţându-şi mâna din sân, ea era albă şi avea culoarea varului”; apoi ea 
şi-a recăpătat aspectul de mai înainte. Domnul i-a mai poruncit să aducă apă din apropiere şi s-o arunce în țărână; 
apa a căpătat culoarea sângelui. în vreme ce Moise era copleşit de uimire, Domnul l-a îndemnat să-şi recapete 
curajul şi să fie sigur că EI îi va da sprijinul cel mai temeinic; pentru a câştiga încrederea, în fața tuturora să se 
slujească de aceleaşi minuni spre a-i convinge astfel că el fusese trimis de Dumnezeu ca să-i îndeplinească 
poruncile: „Fă ceea ce îţi poruncesc, nu mai întârzia deloc şi du-te în Egipt, umblând zi şi noapte, ca nu cumva să 
pierzi un timp preţios şi să prelungeşti cumplita înrobire a evreilor!" 

4. Fără să se mai poată îndoi de ceea ce îi promisese Dumnezeu, ca unul care văzuse cu ochii şi auzise cu 
urechile sale atâtea semne minunate, Moise i-a cerut să-i dăruiască şi în Egipt aceeaşi putere, de va fi nevoie, şi l- 
a rugat stăruitor să nu-i refuze cunoaşterea numelui său, ci să-i spună cum îl cheamă, de vreme 

* Când Moise şi-a scos mâna din sân, ea era albă ca zăpada de lepră (Ieşirea, IV, 6). 

110 

ce l-a socotit pe el demn să-l vadă şi să-l audă. Atunci Dumnezeu şi-a rostit numele său, care nu mai fusese 
dezvăluit nici unui om până atunci; nu-mi este îngăduit să-l rostesc. Moise a primit aşadar puterea de a săvârşi 
asemenea minuni nu numai o dată, ci ori de câte ori era nevoie. Prin toate aceste semne el a fost convins de 
adevărul celor spuse de arzătorul rug de mure, crezând că Dumnezeu va fi sprijinul lui, şi spera să-şi poată 
elibera compatrioții şi să pricinuiască necazuri egiptenilor. 


CAPITOLUL XIII 


1. Cum a aflat că faraonul', regele egiptenilor care domnea pe vremea când fusese silit să fugă, murise între timp, 
Moise i-a cerut lui Raguel îngăduinţa să plece la compatrioții săi din Egipt; lu-ând-o pe Sefora, fiica lui Raguel, 
care-i era soţie, şi pe fiii născuţi de ea — Gersus şi Eleazar — s-a îndreptat spre Egipt. Dintre aceste două nume, 
Gersus înseamnă în limba evreilor: „pribeag într-o ţară străină", iar Eleazar: „fugar din Egipt, ajutat de 
Dumnezeul tatălui său". în timp ce se afla de-acum în apropierea hotarului acestei țări, a fost întâmpinat, la 
porunca Domnului, de fratele său, Aaron, căruia Moise i-a spus ce i s-a întâmplat pe munte şi ce sarcini i-a dat 
Dumnezeu să îndeplinească. După ce au mers ei mai departe, le-au ieşit înainte cei mai de seamă dintre evrei, 
care primiseră vestea sosirii lui. Cum aceştia n-au arătat nici o încredere în cele povestite de el, Moise le-a adus 
în faţa ochilor minunile sale. Plini de admiraţie față de cele ce le-a fost dat să vadă, evreii au prins curaj şi au 


nutrit, fără nici o excepţie, cele mai bune speranţe, convinşi că Domnul se va îngriji de siguranţa lor. 
* „Eu sunt Cel ce sunt" constituie răspunsul lui Dumnezeu la acea rugă a biblicului Moise (Ieşirea, II, 14). 
! Unii istorici ai orientului antic (Hommel) l-au identificat cu ilustrul Ramses al n-lea (1304-1237 î.e.n). 

2. Când i-a făcut să treacă de partea lui pe evreii care i-au promis că-l vor urma cu deplină încredere şi că erau 
stăpâniţi de puternica dorinţă a eliberării lor, Moise s-a dus la regele ajuns de curând la cârma țării”. I-a adus 
aminte cât de folositor a fost el egiptenilor atunci când etiopienii le-au prădat ogoarele, ajungând batjocura 
acestora, şi cum a îndurat pentru ei ponoasele războiului, ca şi cum ar fi fost din propriul său neam. I-a arătat 
regelui că a înfruntat pentru oamenii lui cele mai mari primejdii, fără să primească în schimb mulţumiri pentru 
meritele sale. I-a descris de asemenea cele petrecute pe muntele Sinai, felul cum i-a grăit Dumnezeu şi minunile 
pe care le-a săvârşit pe rând în fața ochilor lui pentru întărirea poruncilor sale, implorându-l să nu se îndoiască de 
misiunea lui şi să nu se pună de-a curmezişul voinţei Domnului. 

3. Luat în derâdere de către rege, Moise i-a dat ca dovadă una din minunile văzute de el pe muntele Sinai. Regele 
a fost cuprins de mânie şi l-a numit un mişel care a fugit odinioară de robia egipteană, iar acum s-a întors prin 
înşelăciune şi răutate, pentru ca miracolele şi meşteşugul vrăjitoresc să-i atragă admiraţia poporului. După 
rostirea acestor vorbe, a poruncit preoților lui să înfăptuiască aceeaşi minune, egiptenii fiind şi ei pricepuţi în 
ştiinţa magică (căci Moise nu era singurul care deţinea puterea divină şi nu-şi dădea la iveală şarlataniile decât 
doar ca să câştige încrederea poporului necioplit şi neînvăţat şi să-l amăgească). Când preoții şi-au aruncat 
toiegele şi acestea s-au preschimbat în şerpi, Moise nu s-a arătat deloc surprins şi a zis: „Nu dispreţuiesc câtuşi 
de puţin, o, rege, înţelepciunea egiptenilor; socot însă că înfăptuirile mele vor întrece meşteşugul lor magic, tot 
aşa cum lucrările Domnului stau mai presus de cele ale oamenilor. Vreau să dovedesc că isprăvile nu sunt 


vrăjitorii şi imitații ale adevărului, ci că ele se împlinesc doar prin providenţa şi puterea divină!" De îndată ce a 
grăit aşa, şi-a aruncat toiagul la pământ şi i-a poruncit să se schimbe într-un şarpe. Acesta s-a supus vorbelor sale 
şi a înşfăcat toiegele egiptenilor care căpătau în faţa ochilor înfăţişarea unor şerpi, înghițindu-le unul după altul, 
până le-a 

? Memeptah („Iubit de Ptah"), fiul şi urmaşul lui Ramses al II-lea (1237-1223 î.e.n.), din timpul domniei căruia datează prima menționare într- 
un document egiptean a numelui de Israel. 

isprăvit pe toate. Apoi toiagul şi-a recăpătat forma lui firească, iar Moise l-a ridicat de jos. 

4. Regele n-a rămas impresionat deloc de acest fapt, ci s-a înfuriat şi i-a spus lui Moise că prin şiretenia şi 
îndemânarea lui nu va izbuti să urzească nimic împotriva egiptenilor, dând poruncă vătafului evreilor să nu le 
acorde nici un răgaz în muncile lor şi să-i împovăreze cu corvezi şi mai grele decât cele de până atunci, spre a-i 
constrânge să se supună. Acesta nu le-a mai dat paie pentru facerea cărămizilor, ca mai înainte; în timpul zilei îi 
chinuia cu cele mai împovărătoare munci, iar noaptea îi mâna să adune paie de pe câmp. întrucât necazurile lor 
se dublaseră, evreii îl acuzau pe Moise, doar el fiind de vină că munca lor devenise mai grea şi mizeria mai mare. 
EI n-a renunțat la strădania lui sub presiunea amenințărilor regelui, nici n-a cedat în fața mustrărilor şi a 
tânguielilor venite din partea evreilor, ci, rămânând statornic în hotărârea lui, n-a precupeţit nici un efort ca să 
redea alor săi libertatea. S-a dus aşadar iarăşi la rege, a stăruit să-i insufle convingerea să îngăduie evreilor 
plecarea spre muntele Sinai, ca să-i închine acolo o jertfă Domnului (căci El însuşi ceruse acest lucru), fără să se 
mai împotrivească vrerii sale. Punându-şi bunăvoința mai presus de toate celelalte, să dea evreilor dezlegarea de 
a pleca unde vor, ca să nu aibă vreodată prilejul să-şi reproşeze propria cerbicie când va trebui să îndure ceea ce 
era firesc să păţească oricine se opunea voinţei Domnului. Căci peste cei ce stârnesc mânia divină se revarsă 
nenorociri de pretutindeni: nici pământul, nici cerul nu-i vor fi prietenoşi, nici urmaşii nu-i vor fi aşa cum cerea 
natura, ci toate îl vor duşmăni şi ameninţa. Şi aceste nenorociri vor cădea pe capul egiptenilor, în vreme ce 
poporul evreilor va pleca din ţara lor, oricât de mult s-ar împotrivi ei. 


CAPITOLUL XIV 


1. Cum însă regele disprețuia cuvintele lui Moise şi nu lua în seamă deloc avertismentele sale, asupra Egiptului 
s-au abătut 

cumplite nenorociri, pe care le voi depăna rând pe rând, pe de o parte fiindcă nici un alt popor n-a mai îndurat 
vreodată ceva asemănător, pe de altă parte pentru că vreau să demonstrez că nimic din ceea ce a prezis Moise n-a 
fost o minciună goală şi, în sfârşit, pentru ca ele să slujească drept învăţătură de minte oamenilor, astfel încât 
aceştia să nu mai facă la rândul lor aceleaşi greşeli, aducând jigniri Domnului şi stârnindu-i mânia prin sama- 
volniciile lor. La porunca lui Dumnezeu, în albia fluviului a curs sânge în loc de apă, aşa că ea nu mai putea fi 
băută; altă sursă de aprovizionare nu mai era. Apa nu numai că avea culoarea sângelui, ci pricinuia celor ce 
doreau să bea din ea dureri şi chinuri amare. Aceste neplăceri le resimţeau numai egiptenii; în schimb, evreilor, 
apa le părea dulce şi bună de băut, fără nici o schimbare în gustul ei. Pus la încercare de această minune şi 
îngrijorat de soarta egiptenilor, regele a îngăduit evreilor să plece; dar de îndată ce răul a dispărut, el şi-a 
schimbat hotărârea şi n-a mai acceptat să-i slobozească. 

2. întrucât regele s-a arătat nerecunoscător şi,după ce a scăpat de năpastă, n-a mai vrut să ştie de nimic, 
Dumnezeu a trimis egiptenilor altă plagă. O uriaşă mulţime de broaşte le pustia ţara; acestea mişunau până şi în 
fluviu, aşa că nu puteai să scoţi din el pentru băut decât o apă murdară şi pângărită de sângele acestor făpturi, 
care mureau şi putrezeau acolo cu miile. întreaga ţară egipteană era acoperită de un mâl puturos unde broaştele 
se năşteau şi mureau rând pe rând; tulburau până şi viaţa domestică, fiindcă dădeai de ele în mâncăruri şi băuturi, 
sărind încolo şi încoace chiar şi în aşternuturi. Duhoarea grea şi dezgustătoare se răspândea din broaştele care 
piereau şi putrezeau în mâl. în timp ce egiptenii erau hărțuiţi de această plagă, regele a dat ordin ca Moise să 
plece împreună cu evreii. După ce el a rostit această poruncă, numaidecât a dispărut şi mulţimea broaştelor, 
pământul şi fluviul recăpătându-şi înfăţişarea lor anterioară. De îndată ce şi-a văzut țara scăpată de năpastă, 
faraonul a uitat pricina ei şi i-a reținut pe evrei. De parcă ar fi fost dornic să îndure alte nenorociri, l-a împiedicat 
pe Moise şi poporul său să plece, lucru îngăduit mai înainte de el, aflat mai mult sub imperiul fricii decât al 
bunăvoinţei. 

3. Atunci Domnul i-a pedepsit şiretlicul printr-o nouă plagă. O puzderie de păduchi! năpădise trupurile 
egiptenilor, care suportau cu greu pacostea, deoarece nu puteau stârpi soiul lor nici prin băi dese, nici prin unsori 
lecuitoare. Adânc tulburat de această calamitate şi speriat că-şi va duce poporul spre pieire, socotind că-i va 
hărăzi un sfârşit atât de îngrozitor, faraonul a trecut doar pe jumătate de la o judecată nedemnă la una mai 
înțeleaptă. A îngăduit de fapt evreilor să plece; nici nu se liniştise bine de pe urma răului, că le-a şi cerut să-şi 
lase ostatici copiii şi soțiile până la întoarcerea lor. Prin această măsură, a stârnit mânia Domnului, nădăjduind că 
va putea înşela agerimea Lui, ca şi cum Moise şi nu EI însuşi îi pedepsea pe egipteni din pricina evreilor. 
Dumnezeu a umplut ţara cu mici sălbăticiuni diverse şi cu înfăţişări diferite”, aşa cum nu mai văzuse nimeni până 
atunci. Acestea au adus cu ele pieirea locuitorilor, făcând ca ogoarele să zacă nelucrate de țărani şi în paragină. 


Iar cei care au reuşit să scape teferi de sfârşitul venit pe această cale au căzut pradă bolilor care au răpus mulţi 
oameni. 

4. Când însă Fraonul n-a vrut să asculte de voința Domnului, ci a poruncit ca femeile să plece împreună cu 
bărbaţii lor, dar copiii să rămână pe loc, Dumnezeu n-a zăbovit să-l urmărească şi să-l pedepsească pentru 
răutatea lui prin rele felurite şi mai mari decât cele îndurate de popor până atunci: a făcut ca trupurile oamenilor 
să fie acoperite de bube cu puroi care îi mistuiau pe dinăuntru. Astfel au pierit o mare parte dintre egipteni. Dar 
cum nici după această plagă regele n-a devenit mai înțelept, Dumnezeu a lăsat să cadă din cer grindină, care nu 
mai apăruse până atunci în Egipt, ea neivindu-se nici altundeva în anotimpul iernii, şi încă cu duiumul, aşa de 
mare cum au prilejul să vadă către primăvară locuitorii din ţinuturile bântuite de crivăţ şi septentrionale. Căderea 
grindinei a strivit roadele neculese. Apoi neamul lăcustelor a păscut ceea ce mai scăpase de urgia grindinei; 


aşadar, egiptenilor nu le-a mai rămas nici o speranță în strânsul recoltei de pe câmp. 
! Cea de-a treia plagă biblică a constat în proliferarea excesivă a ţânţarilor, pe care Flavius Josephus i-a înlocuit cu păduchii. 
? A patra plagă a atras asupra Egiptului tăunii, care au invadat casele şi palatul Faraonului (Ieşirea, VIII, 21-24). 

5. Oricărui om, care n-ar fi fost nelegiuit şi fără judecată, i-ar fi fost de ajuns plăgile menţionate mai sus, ca să-l 
facă destul de chibzuit spre a-şi cunoaşte propriul interes. Faraonul se împotrivea cu îndârjire lui Dumnezeu, nu 
atât din nepricepere, cât mai ales din răutate, deoarece cunoştea bine pricina răului, respingând nepăsător orice 
sfat mai bun. I-a poruncit deci lui Moise ca evreii să plece împreună cu soțiile şi copiii lor, dar să-şi lase avuţia în 
mâinile egiptenilor, care pierduseră totul de pe urma plăgilor. Când Moise i-a spus că cererea lui i se pare 
nedreaptă (căci evreii aveau nevoie de avuţia lor, ca din ea să aducă jertfă Domnului) şi dezbaterea acestei pricini 
a durat multă vreme, dintr-o dată egiptenii s-au trezit înconjurați de un întuneric adânc şi fără o dâră de lumină, 
încât nu vedeau nimic în jurul lor şi nu puteau să mai respire aerul greu, mulți având parte de un jalnic sfârşit în 
negura de nepătruns, astfel că a pus stăpânire pe toți teama că vor fi înghițiți de tenebre. După trei zile şi tot 
atâtea nopți, bezna s-a risipit în cele din urmă, şi faraonul încă mai şovăia să permită evreilor să plece. Atunci 
Moise s-a dus la el şi i-a zis: „Oare câtă vreme te vei mai împotrivi voinţei lui Dumnezeu? El însuşi îţi 
porunceşte să-i slobozeşti pe evrei. Nu vei scăpa de plăgi decât dacă faci acest lucru!" înfuriat de vorbele sale, 
regele l-a ameninţat pe Moise că-i va tăia capul, dacă va mai veni la el să-l sâcâie în această privinţă. Moise i-a 
răspuns că nu va mai arunca nici o vorbă în vânt; dar el însuşi, ca şi cei mai de vază dintre egipteni, vor veni la 
evrei spre a-i implora să plece cât mai repede. Rostind aceste cuvinte, Moise s-a îndepărtat. 

6. Hotărât să-i lovească pe egipteni prin încă o plagă spre a-i constrânge să admită plecarea evreilor, Dumnezeu 
i-a poruncit lui Moise să-şi vestească poporul să fie gata de o jertfă, pregătindu-se pentru ea între ziua a zecea şi 
a patruzecea zi a lui Xanthicos* (lună care la egipteni se cheamă Pharmuthi, la evrei, Nisan, iar la macedoneni, 
Xanthicos). Apoi va pleca el însuşi împreună cu evreii, care urmează să-şi ia cu ei toată avuţia lor. Iar când 
Moise i-a pregătit pe evrei de plecare şi i-a grupat pe seminţii, i-a adunat într-un singur loc. în zorii zilei a patru- 
sprezecea, de-acuma gata de plecare, au adus jertfa şi cu un mănunchi de isop şi-au stropit casele, purificându-le 
cu sângele 

victimelor“. După ce au mâncat, au ars resturile de carne, ca şi cum ar fi plecat numaidecât. De aici vine datina 
care dăinuie şi acum, ca noi să aducem jertfă într-o sărbătoare care se cheamă Pastele, ceea ce înseamnă 
„trecerea", deoarece în seara aceea Dumnezeu a trecut de la evrei, trimiţându-le egiptenilor molima, căci în 
noaptea aceea toți întâi-născuţii au murit, astfel că mulţi dintre cei ce locuiau în preajma palatului regal au venit 
în fugă, sfătuindu-l pe faraon să îngăduie evreilor să plece. Chemându-l pe Moise, i-a dat porunca să pornească 
la drum, încredinţat că, prin plecarea străinilor, Egiptul va fi cruțat de ultima plagă. Evreii au primit chiar şi 
daruri, pe de o parte, ca să plece cât mai repede, pe de altă parte, dintr-o tradiţie de bună vecinătate. 


CAPITOLUL XV 


1. Astfel au plecat evreii, iar egiptenii au plâns şi s-au căit că se purtaseră atât de urât cu ei. Aceştia şi-au croit 
drumul spre Latopolis, pe atunci pustiu. Aici a fost construit după aceea un nou Babilon, când Cambise! a prădat 
Egiptul. Au mers repede şi, scurtând drumul, în a treia zi au ajuns în Belsephon, loc situat la Marea Roşie. 
Pământul nu producea nici un fel de roade, fiindcă ţinutul era o pustietate, aşa că evreii s-au hrănit cu pâine 
făcută din făină puțin frământată şi coaptă la foc slab. Din asta au trăit până în a treizecea zi; mai multă vreme nu 
le-a ajuns ceea ce au adus cu ei din Egipt, trebuind să drămuiască totul cu zgârcenie, fără să poată mânca pe 


săturate. în amintirea acestei 

* în calendarul macedonean, aprilie. 

1 Moise cere evreilor să ungă cu sângele mieilor pragul de sus şi amândoi uşorii caselor lor, ca semn de recunoaştere, spre a-i pune la adăpost 
de plaga a zecea, care viza doar familiile egiptene şi vitele lor (Zeşirea, XII, 22-23). 

' Cambise II, rege al Persiei (529-522 î.e.n.), a cucerit Memfisul şi s-a Proclamat singur urmaşul faraonilor, transformând Egiptul într-o 
satrapie persană. 

strămutări, celebrăm timp de opt zile sărbătoarea denumită a Azimelor. Şi mulţimea celor plecaţi împreună cu 
soțiile şi copiii lor era atât de mare încât abia putea fi numărată. Cei care atinseseră vârsta mânuirii armelor erau 
vreo şase sute de mii. 


2. Evreii au părăsit Egiptul în cursul lunii Xanthicus, când luna se împlineşte în ziua a cincisprezecea, la patru 
sute şi treizeci de ani după ce strămoşul nostru Abraham a sosit în Canaan şi la două sute şi cincisprezece ani 
după ce Iacob s-a strămutat în Egipt. Moise atinsese vârsta de optzeci de ani şi fratele său Aaron era cu trei ani 
mai mare. Duceau cu ei osemintele lui Iosif, aşa cum ceruse acesta cu limbă de moarte fiilor săi. 

3. Dar egiptenii au regretat apoi plecarea evreilor şi, profund nemulţumiţi, fiindcă credeau că plăgile se datorau 
vrăjilor lui Moise, regele a hotărât să plece pe urmele lor. Cu armele la îndemână şi în ţinuta lor războinică, 
egiptenii îi urmăreau pe evrei, ca să-i readucă în robie, dacă izbuteau să dea de ei. Căci urmăritorii lor erau 
convinşi că aceştia nu-l vor mai implora pe Dumnezeu, câtă vreme EI le înlesnise plecarea. îşi închipuiau că, 
neînarmaţi şi istoviţi de drum cum erau, vor obține o biruință uşoară asupra lor. Egiptenii i-au întrebat pe cei ce 
le-au ieşit în cale încotro s-au îndreptat evreii şi i-au urmărit în marş forțat, deşi drumul era greu nu numai pentru 
oşteni, ci şi pentru călătorul neîmpovărat. Moise hărăzise intenționat evreilor acest traseu, pentru ca, în cazul 
când, cuprinşi de regret, ar dori să-i urmărească cu oastea lor, egiptenii să-şi primească pedeapsa pe care o 
meritau răutatea şi încălcarea legământului lor. El dorea să-şi tăinuiască plecarea şi faţă de palestinienii care 
nutreau o veche ură faţă de evrei, ţinutul lor învecinându-se cu Egiptul. De aceea, nu-şi călăuzea poporul de-a 
dreptul spre Palestina, ci căuta să ajungă în Canaan mai degrabă prin pustiu, pe felurite căi ocolitoare şi cu prețul 
multor osteneli. La aceasta se adăuga şi porunca Domnului, care îi ceruse lui Moise să-şi îndrume poporul spre 
muntele Sinai şi acolo să-i aducă jertfă. După ce i-au ajuns din urmă pe evrei, egiptenii s-au pregătit de luptă şi i- 
au înconjurat cu forțe numeroase, mânându-i într-un loc îngust. Căci ei aveau şase sute de care de război, 
cincisprezece mii de călăreţi şi două sute de mii de pedestraşi; au ocupat toate drumurile pe care ar fi putut fugi 
evreii, ținându-i închişi între prăpăstii greu de atins şi mare. La hotarul acesteia se afla un munte abrupt, de 
netrecut, 

fără putinţă de scăpare. între acest pisc şi țărmul mării stăteau împresuraţi evreii şi la gura strâmtorii era aşezată 
tabăra egipteană, ca să închidă singura cale spre câmpie. 

4. întrucât nu puteau să se opună asediatorilor din lipsă de provizii, nu întrezăreau vreo cale de a scăpa prin fugă 
şi nici arme nu aveau dacă ar fi vrut să lupte, evreilor nu le mai rămăsese, în afara pieirii inevitabile, decât 
posibilitatea de a se preda de bunăvoie egiptenilor. Dând uitării minunile săvârşite de Dumnezeu în vederea 
eliberării lor, l-au învinuit pe Moise şi au mers atât de departe în lipsa lor de credinţă, încât au vrut să-l omoare 
cu pietre pe profetul care i-a încurajat şi le-a fost călăuză spre salvarea lor, ei fiind gata să se supună din nou 
puterii egiptenilor. Femeile şi copiii se văicăreau şi boceau văzându-şi moartea înaintea ochilor, căci erau 
înconjurați deopotrivă de munte, mare şi duşman, fără să descopere vreun mijloc de a scăpa din încercuire. 

5. Oricât de pornită era mulţimea împotriva lui, Moise nu s-a înclinat deloc în faţa neliniştilor, ci şi-a păstrat 
deplina încredere în Dumnezeu, care, aşa cum se îngrijise de împlinirea promisiunilor sale privitoare la 
eliberarea evreilor, n-o să-i dea nici acum pe mâna duşmanului, ca să-i ducă iarăşi în robie sau să-i ucidă. A venit 
aşadar în mijlocul lor şi a cuvântat astfel: „Dacă v-aţi descurcat bine în treburile voastre de până acum, ar fi 
nedrept, oamenilor, ca voi să vă descumpăniţi atunci când lucrurile nu stau prea strălucit în privinţa viitorului; ar 
fi o mare nebunie să vă îndoiți de prevederea Domnului, care v-a oferit tot ce v-a făgăduit prin mine privitor la 
izbăvirea şi la nesperata voastră eliberare din robie. S-ar cuveni mai degrabă ca, în impasul în care vă aflați, să vă 
bizuiţi pe ajutorul lui Dumnezeu. Căci de aceea v-a vârât EI în această strâmtoare, pentru ca, în pofida 
aşteptărilor noastre şi a celor ce vă sunt duşmani, să vă scoată din încurcătură la un liman sigur, arătându-vă 
astfel puterea lui şi deosebita grijă pe care v-o poartă. Căci pe cei priviţi cu bunăvoință Domnul îi susţine nu 
numai în lucruri mărunte, ci şi atunci când oamenilor nu le-a mai rămas nici o speranţă în ameliorarea situaţiei 
lor. Aveţi încredere într-un asemenea sprijinitor, care din cele mici face lucruri mari şi este în stare să slăbească o 
oaste atât de puternică, aidoma celei cu care vă ameninţă egiptenii. Faptul că marea şi muntele din spatele vostru 

sunt o piedică în calea fugii să nu vă răpească nădejdea în salvarea voastră. Căci dacă Domnul are această 
dorință, muntele se preschimbă în şes, iar marea, într-un drum uscat!". 


CAPITOLUL XVI 


1. După rostirea acestor cuvinte, Moise i-a condus spre mare, sub privirile egiptenilor. Aceştia îi aveau în fața 
ochilor, dar, istoviţi de urmărirea evreilor, au socotit că era mai cuminte să amâne pentru ziua următoare atacul. 
De îndată ce a ajuns pe țărmul mării, Moise şi-a înşfăcat toiagul şi l-a rugat pe Dumnezeu să-i fie aliat şi 
sprijinitor, prin următoarele vorbe: „Stăpâne, nu eşti străin de faptul că noi ne străduim zadarnic, cu puterea şi 
judecata noastră omenească, să scăpăm şi să fugim de primejdia care ne amenință acum. Dar stă în puterea ta ca 
să mântuieşti întreaga oaste care, supunându-se voinţei tale, a părăsit Egiptul. Lipsiţi de speranţă şi nejutoraţi 
cum suntem, noi ne găsim refugiul doar lângă tine şi te implorăm să ne ajuţi! Cu sufletele încordate aşteptăm 
nerăbdători ca providenţa divină să intervină în favoarea noastră şi să ne smulgă din ghearele egiptenilor 
clocotind de mânie. Fie ca acest lucru să se întâmple cât mai repede, arată-ne puterea ta! Poporului, pe care 
deznădejdea l-a adus în pragul pră-pastiei, insuflă-i curajul şi redă-i din nou speranţa şi încrederea în salvarea 
lui! Nu avem alte oprelişti decât cele ce-ţi stau la dispoziţie: căci a ta e marea, al tău este muntele de care suntem 
împresurați acum. La porunca ta el se poate despica, iar marea se va schimba în întindere de pământ. Suntem în 


stare să zburăm chiar şi prin văzduh şi să scăpăm cu viaţă, dacă puterea ta vrea să ne păstreze teferi!" 

2. Rugându-l astfel pe Dumnezeu, Moise a lovit cu toiagul întinderea mării. Aceasta şi-a stăvilit năvala, s-a retras 
de la sine 

şi a lăsat pământul gol, ca să înlesnească fuga evreilor. Moise a recunoscut în această minune prezența Domnului 
şi, când a văzut că marea îşi părăsise singură matca, a păşit cel dintâi pe temelia ei; a poruncit evreilor să-l 
urmeze pe făgaşul croit de Dumnezeu, îndemnându-i să se bucure de primejdia la care se expuneau urmăritorii 
lor şi să-i aducă mulțumiri Celui care le deschisese o nesperată cale spre salvare. 

3. Când evreii, încrezători în prezenţa Domnului, au pornit pe urmele lui Moise fără să şovăiască deloc, egiptenii 
au crezut că ei s-au smintit de-a binelea şi au pornit fățiş spre pieirea lor. După ce au văzut însă că evreii păşeau 
nevătămaţi mai departe, fără să întâmpine greutăți şi piedici în drumul lor, au început să-i urmeze, ca şi cum 
marea se cuvenea să-şi păstreze netulburată retragerea şi în faţa lor; călăreții au fost trimişi înainte, să coboare în 
vad. Dar, în vreme ce ei se înarmau şi au întârziat în felul acesta, evreii au ajuns nestingheriți pe țărmul celălalt. 
De aceea şi egiptenii au simţit un şi mai mare imbold să pornească în urmărirea lor, având convingerea că n-o să 
li se întâmple nici un necaz. Egiptenii nu şi-au dat seama că drumul fusese croit doar pentru evrei şi nicidecum 
pentru străini, hărăzit fiind izbăvirii celor aflați în mare primejdie şi nu celor care se pregăteau să-l folosească 
pentru pieirea altora. Aşadar, când întreaga oaste egipteană a ajuns la mijlocul drumului, marea a năvălit la loc şi, 
biciuită de vânturi puternice, şi-a revărsat talazurile, împresu-rându-i pe egipteni. Ploile au căzut din văzduh şi 
tunetele năprasnice se îngemănau cu scăpăratul trăsnetelor, deasupra lor licăreau fulgere. Aici părea că şi-au dat 
întâlnire tot ceea ce mânia lui Dumnezeu obişnuieşte să trimită asupra oamenilor, spre pieirea lor: căci noaptea îi 
asuprea cu negura şi beznele ei. Aşa şi-au găsit sfârşitul toţi egiptenii, fără să mai rămână barem un sol care să 
ducă acasă vestea prăpădului. 

4. Evreii şi-au putut stăpâni cu greu bucuria pricinuită de salvarea nesperată şi de pieirea duşmanilor lor, fără a 
se îndoi că vor avea parte de o libertate sigură, nici unul dintre cei care i-ar fi dus în robie nemaifiind în viaţă, 
mai ales că Dumnezeu îi ocrotise atât de vădit. Şi, deoarece scăpase astfel de primejdie, în vreme ce duşmanul a 
primit o aspră pedeapsă, care, potrivit amintirii oamenilor, nu se mai întâmplase încă, ei şi-au petrecut noaptea 
întreagă în cântece şi chiote voioase. Moise însuşi a 

120 

121 


compus în cinstea Domnului o cântare în versuri de şase picioare! în care aducea laude divinității şi mulţumiri 
pentru bunătatea ei. 

5. Eu am găsit toate acestea în Cărţile noastre sfinte, re-dându-le întocmai pe fiecare dintre ele. Nimeni să nu se 
mire ca de un lucru greu de crezut dacă nişte oameni din vechime, nepricepuţi în răutăţi, şi-au croit un drum spre 
izbăvire prin despicarea de la sine a mării, fie prin vrerea lui Dumnezeu, fie pe propria lor răspundere. Căci mult 
mai aproape de vremea noastră, şi în faţa oştirii lui Alexandru, rege al Macedoniei, Marea Pamfiliei şi-a retras 
singură apele, deschizându-i această cale în lipsa altora care să-i stea la îndemână, fiindcă Dumnezeu hotărâse să 
surpe dominaţia persană”. întâmplarea a fost adeverită de toţi cei care au descris isprăvile războinice ale lui 
Alexandru. Dar, despre asta, fiecare este liber să creadă orice socoteşte de cuviință. 

6. în ziua următoare, când valurile mării, stârnite de vânturi, au mânat armele egiptenilor spre țărmul unde îşi 
aşezaseră evreii tabăra, Moise, întrevăzând aici un semn al providenţei divine, le-a strâns laolaltă, ca să nu se 
împrăştie, şi cu ele 1-a înarmat pe evrei; apoi i-a condus până la muntele Sinai, ca să aducă lui Dumnezeu jertfa 


de mulțumire pentru izbăvirea poporului, aşa cum poruncise EI însuşi mai înainte. 

! Senar sau trimetru iambic, cel mai uzitat vers elen, împreună cu hexametrul. Renumita „Cântare a lui Moise" figurează în Biblie (Ieşirea, 
XV, 1-23). 

2 Provincie populată îndeobşte de arcadieni şi ciprioți, situată între Lycia şi Pisidia, Licaonia, Cilicia şi Marea Mediterană, Pamfilia a trecut 
din stăpânirea lidienilor în cea a imperiului persan (secolele VI-IV î.e.n.), fiind cucerită de Alexandru cel Mare în anul 333 î.e.n. 

CARTEA A III-A 


CONȚINUTUL CÂRTII A TREIA: 
Cum şi-a condus Moise poporul din Egipt 
până la Muntele Sinai, îndurând multe 
chinuri în timpul marşului. 

Cum amaleciţii şi popoarele învecinate au 


purtat război cu evreii, fiind învinşi de 

aceştia, şi cum israeliți le-au nimicit o 

parte din oastea lor. 

Cum l-a primit Moise cu brațele deschise 

pe socrul său, lothor, venit să-l vadă pe 

Muntele Sinai. 

Cum l-a povăţuit acesta să-şi împartă 

poporul aflat mai înainte în devălmăşie şi 

să pună câte o căpetenie peste o mie şi 

peste o sută de oameni; cum a adus 

Moise la îndeplinire fiecare din sfaturile 

sale. 

Cum s-a urcat Moise pe muntele Sinai şi 

a dat evreilor legile primite de la 

Dumnezeu. 

Despre cortul pe care Moise l-a alcătuit şi 

l-a închinat lui Dumnezeu, ca să ţină loc 

de templu în pustietate. 

Despre veşmintele sacerdoților şi ale 

Marelui Preot; despre preoţia lui Aaron, 

despre feluritele ceremonii de purificare şi de jertfă; despre sărbători şi orânduirea fiecărei zile 
în parte, precum şi despre celelalte legi. 

8. Cum Moise, urmându-şi tabăra, a dus poporul până la hotarele Canaanului şi cum a trimis 
el iscoade, să cerceteze ţara şi mărimea oraşelor. 

9.  Reîntorşi după patruzeci de zile, trimişii lui susțin că forţele lor de luptă sunt mai slabe în 
comparație cu puterea canaane-enilor; de aceea, în mulțimile răzbite şi cuprinse de disperare 
au răsunat îndemnuri la lapidarea lui Moise şi cereri de revenire în Egipt şi în robia acestuia. 
10. Dar Moise, indignat de aceste fapte, prezice că Dumnezeu va fi mânios pe poporul său 
vreme de patruzeci de ani, răstimp pe care acesta îl va petrece în pustiu şi nici nu se va mai 
întoarce în Egipt, nici nu va cuceri Canaanul. 

Intervalul cuprins de cartea aceasta este de doi ani. 

CAPITOLUL I 


1. După ce avuseseră astfel parte de izbăvire nesperată, în drumul lor spre Muntele Sinai, evreii au tras iarăşi 
mari ponoase de pe urma faptului că regiunea prin care au trecut era din cale afară de pustie, resimțind 
deopotrivă nevoia de hrană, ca şi de apă în şi mai mare măsură, aşa că nu numai oamenii duceau lipsă de cele 
necesare traiului, ci până şi vitele nu găseau nutreţ pe săturate, căci ţinutul era secetos şi fără cea mai 
neînsemnată umezeală care să îngăduie roadelor să crească. Prin asemenea meleaguri erau constrânşi evreii să 
meargă, fiindcă nu aveau altă cale de ales. La porunca dată de conducătorii lor, îşi luau cu ei apă din locurile prin 
care treceau; când îşi terminau provizia, drumeţii erau obligați să sape fântâni, munca lor fiind îngreunată de 
tăria solului. Până şi puţina apă pe care o obțineau era amară, câtuşi de puţin bună de băut şi oricum 
neîndestulătoare pentru mulțimea lor. Pe când călătoreau în felul acesta, în prima zi, spre seară, ei au ajuns în 
locul care se numea Mar', chemându-se aşa din pricina că nu putea fi băută, căci în ebraică amărăciunii i se zice 
Mar. Istoviţi de mersul îndelungat, ca şi de lipsa merindelor (că atunci nu mai dispuneau de nici un fel de hrană), 


evreii au rămas acolo mai multă vreme. în locul acela se afla o fântână (datorită căreia au şi zăbovit mai mult) şi, 
chiar dacă ea nu era în stare să astâmpere setea unei oşti atât de mari, drumeții se mângâiau cu gândul că barem 
au întâlnit-o într-un astfel de ţinut, Auziseră de la iscoadele lor că în drumul pe care îl mai aveau de parcurs nu 
vor mai întâlni nici o altă sursă. Era apa atât de amară şi de nesuferită încât nu numai oamenii, ci şi vitele n-au 
putut să bea din ca. 

' Mara (Ieşirea. XV, 23). 

2. Când a văzut că poporul era abătut şi în situația de faţă vorbele sale nu mai izbuteau să-l înduplece (deoarece 
nu avea de-a face cu o oaste care să înfrunte cu bărbăţie adversitatea împrejurărilor şi întregul elan al celor cu 
suflet nobil era stăvilit de gloata copiilor şi femeilor prea slabe pentru a fi convinse prin propria lor judecată), 
Moise a fost pus la grea încercare, ca şi cum ar fi trebuit să ia asupra lui pacostea căzută pe capul tuturor. Fiindcă 
nu pe altul, ci numai pe el îl căutau şi îl implorau — femeile pentru copiii lor şi bărbaţii pentru propriile soţii — 
să nu-i nesocotească, ci să le arate drumul spre izbăvire. Aşadar, Moise şi-a îndreptat ruga spre Dumnezeu, 
cerându-i să lecuiască meteahna apei şi, din amară cum era, s-o facă bună de băut. învoindu-se Dumnezeu să-i 
împlinească rugămintea, Moise a apucat vârful unui lemn ce zăcea la picioarele sale, l-a despicat în lungimea lui, 
apoi l-a aruncat în fântână; după aceea, a dat evreilor vestea că Domnul le-a ascultat rugile şi-a făgăduit că le va 
da apa pe care şi-o doresc atât de mult doar dacă vor transpune în faptă repede şi cu tragere de inimă porunca lui. 
întrebat de oameni ce anume aveau de făcut pentru ca apa să se îmbunătăţească, Moise le-a cerut celor mai 
voinici bărbaţi din jur să scoată de zor apă din fântână, zicându-le că, de îndată ce vor fi îndepărtat cea mai mare 
parte a ei, cât a mai rămas va fi bună de băut. Aceia s-au pus pe treabă şi astfel apa, stârnită şi curăţită prin 
necontenita-i primenire, a devenit dulce?. 

3. Punându-şi tabăra în mişcare, evreii au sosit la Elis, care, din depărtare, avea o înfăţişare plăcută (datorită 
palmierilor aflaţi acolo), dar în imediata-i apropiere, s-a dovedit neprimitoare. Căci palmierii, în jur de şaptezeci, 
nu crescuseră ca lumea, şi, din cauza lipsei de apă, rămăseseră scunzi, deoarece întregul ţinut era uscat şi nisipos. 
Până şi izvoarele, douăsprezece la număr, aveau curgerea slabă şi apă puțină, țâşnitura lor nefiind puternică; de 
altfel ele nici nu împroşcau întruna, iar stropi de-abia picurau, încât cine săpa în nisip, nu găsea mai nimic. Chiar 
dacă mai adunai uneori niscaiva stropi, ei erau prea tulburi pentru a fi folosiți ca apă de băut. Pomii erau şi prea 
firavi ca să dea roade, din pricina lipsei de apă care să-i îmboldească şi să-i învioreze. 

2 Despre purificarea fântânei din Mara, prin înlăturarea apei amare de la suprafață, Biblia nu pomeneşte nimic (Ieşirea, XV, 23-25). 

Evreii îşi mustrau propria căpetenie, strigau împotriva ei şi o făceau vinovată de nenorocirile îndurate şi de 
încercările grele prin care treceau. în timpul celor treizeci de zile de la începutul drumeţiei lor, îşi consumaseră 
toate proviziile luate cu ei şi, fiindcă nu mai găseau nimic de mâncare, puţin mai lipsea ca ei să-şi piardă şi 
ultima nădejde. Cu gândul aţintit asupra năpastelor întâmplate, nu-şi mai aminteau în câte privinţe erau ei datori 
lui Dumnezeu, precum şi de curajul şi înţelepciunea lui Moise, fiind atât de mânioşi pe căpetenia lor încât 
intenționau s-o omoare cu pietre, ca şi cum ea ar fi fost pricina necazurilor lor. 

4. în vreme ce mulțimea era furioasă şi foarte pornită împotriva lui, Moise, sigur de ajutorul lui Dumnezeu şi 
sigur că slujeşte cu deplină credinţă binele celor din propria-i seminţie, a venit în mijlocul alor săi, care vociferau 
şi ţineau în mâini pietre gata să-l lovească. Deoarece avea o înfăţişare foarte impunătoare şi deținea harul de a 
convinge mulțimea prin talentul vorbirii, el a căutat să-i domolească mânia, implorând-o ca, în supărarea clipei 
de față, să nu dea uitării binefacerile pe care le-a primit de la Dumnezeu până atunci. în pofida ponoaselor de 
acum, gândul să nu dea deoparte favoarea Domnului şi darurile sale, care au fost mari şi au întrecut aşteptările. 
Toţi să fie ferm convinşi că providența divină îi va scoate şi din prezenta încurcătură, pe care se pare că Ea a 
trimis-o anume ca să le pună la încercare virtutea şi răbdarea, spre a se convinge dacă îşi mai amintesc de 
minunile săvârşite mai înainte, sau dacă le-au uitat de-a binelea pe acestea în restriştea unde se află acum. îi 
învinovăţeşte de faptul că n-au dat dovadă de statornicie în îndurarea nenorocului căzut asupra lor, nici în 
păstrarea amintirii binelui anterior acestuia, câtă vreme îl disprețuiesc pe Dumnezeu şi voința lui, mulțumită 
căreia au putut părăsi Egiptul; îl urmăresc cu nedreapta lor ură până şi pe slujitorul său, care nu i-a mințit 
niciodată în ceea ce le-a spus sau le-a prezis din poruncă dumnezeiască. Moise le-a enumerat toate: de ce prăpăd 
au fost loviți egiptenii când s-au opus hotărârii lui Dumnezeu de a-i lăsa să plece pe evrei; cum au socotit 
egiptenii că apa fluviului era sângerie şi nefolositoare, iar ei au găsit-o dulce şi bună de băut; cum marea şi-a tras 
departe valurile, aştemând în faţa lor o minunată cale spre izbăvire şi oferindu-le ocazia să asiste la pieirea 
duşmnilor;, cum Dumnezeu le-a procurat 

din belşug armele de care duceau mare lipsă; aşijderea cum, în multe alte prilejuri, văzându-i în marc primejdie, 
Dumnezeu i-a scos pe neaşteptate la liman. Aşadar, evreii să nu-şi piardă nici acum nădejdea în providența 
divină şi să aştepte în linişte, convinşi că ajutorul Domnului nu vine niciodată prea târziu, chiar dacă el nu se 
arată numaidecât, lăsându-i mai întâi să înfrunte unele greutăți. Să se înțeleagă faptul că Dumnezeu nu zăboveşte 
din nepăsare, ci doar pentru ca să le pună la încercare răbdarea şi dragostea lor de libertate,şi să constate dacă ei 
sunt în stare să tânjească după hrană sau să rabde de sete mai degrabă decât să zacă în robie, aidoma vitelor 
dispuse să-şi slujească stăpânii, care le îngraşă potrivit sarcinilor încredințate. în sfârşit, el însuşi se preocupă nu 
atât de propria-i izbăvire (căci nu va fi nici o nenorocire dacă va avea parte de o moarte nedreaptă), cât mai ales 


de siguranţa celorlalți, căci dacă îl vor ucide cu pietre, îşi vor arăta disprețul faţă de Dumnezeu. 

5. în felul acesta a izbutit Moise să-i potolească pe ai săi, iar pe cei ahtiaţi de mânuirea pietrelor împotriva lui să 
renunţe, fă-cându-i să se căiască pe cei ce erau gata să-l omoare. Când a văzut însă că, nu fără vina lor, viața 
evreilor era într-o grea cumpănă, el s-a hotărât să-şi îndrepte ruga spre Dumnezeu şi să-i ceară sprijinul. 
Urcându-se pe o colină mai înaltă, l-a implorat pe Dumnezeu (deoarece numai în puterea lui se află salvarea) să- 
şi ajute poporul ca să scape din amarnica-i năpastă şi să-i ierte greşeala spre care l-a împins nevoia, fiindcă firea 
omenească este de obicei temătoare şi nesupusă în faţa nenorocirilor. Atunci Dumnezeu s-a învoit să-l asculte, 
făgăduindu-i că-i va susţine pe evrei. După ce a primit consimțământul Domnului, Moise a coborât înspre 
mulţime. Cum i-au văzut chipul înseninat de divina promisiune, oamenii, din trişti cum erau, s-au înveselit 
deodată. Moise s-a oprit în mijlocul adunării, spunând că a venit să le aducă de la Dumnezeu izbăvirea din 
nenorocirile în care se zbăteau. La puţină vreme după aceea, o mare mulţime de prepeliţe (căci asemenea păsări 
trăiesc îndeobşte în Golful Arabic) a sosit trecând în zbor peste mare şi, întrucât erau istovite de lunga lor 
călătorie prin văzduh şi mai mult decât celelalte zburătoare cutează să se apropie de pământ, au poposit în 
preajma evreilor. Aceştia le-au prins cu mâinile, de parcă hrana aceasta le fusese 

trimisă de Dumnezeu, şi astfel şi-au pus capăt nevoilor. Atunci Moise s-a adresat Domnului spre a-i aduce 
mulțumiri, fiindcă, potrivit promisiunii sale, îl ajutase atât de repede. 

6. Curând după prima provizie de hrană, Dumnezeu a dat-o evreilor şi pe cea de-a doua. Căci atunci când Moise 
şi-a înălțat mâinile să se roage, de sus au căzut stropi de rouă şi, cum ele i se lipeau de mâini, Moise a presupus 
că era vorba de un nou fel de hrană trimis de Dumezeu. După ce mai întâi 1-a gustat singur, s-a bucurat mult şi, 
fiindcă mulţimea neştiutoare socotea că avea de-a face cu fulgi de nea şi că acum sosise anotimpul când 
obişnuiau să cadă, i-a lămurit că nu erau stropi de rouă, căzuți din cer, cum îşi închipuiau ei, ci hrana trimisă spre 
izbăvirea şi îndestularea lor. După ce a gustat el însuşi din aşa-zisa rouă, a cerut oamenilor să se convingă la 
rândul lor. Aceştia au urmat pilda căpeteniei lor şi hrana i-a bucurat: căci era dulce ca mierea şi plăcută la gust, 
amintind dintre mirodenii răşina de bdellium; şi, ca mărime, sămânţa de coriandru. Ea a fost culeasă cu sârguință 
şi fiecare trebuia să adune zilnic câte un assaroră (o unitate de măsură): căci în felul ăsta nimeni nu va duce lipsă 
de hrană. Astfel, exista temerea că cei puternici, dornici să culeagă mai mult, îi vor stânjeni pe cei mai slabi să-şi 
agonisească propria mâncare. Cei care căutau să depăşească măsura prescrisă nu trăgeau nici un folos din truda 
lor: nu se alegeau cu mai mult de un assaron. Partea rămasă pentru ziua următoare nu mai putea fi mâncată, căci 
era spurcată de viermi şi acreală. Divină şi minunată era această hrană; cine se înfrupta din ea se putea lipsi de 
altă mâncare. Până în zilele noastre cade în întreaga regiune această rouă” pe care Dumnezeu a trimis-o atunci de 
dragul lui Moise spre a sluji drept hrană. Ea se numeşte la evrei Manna. Căci în limba noastră man este o 


particulă interogativă, folosită de noi când vrem să întrebăm: „ce-o fi asta?" Dar evreii s-au 


' Specie de palmier arabic din care se extrage un ulei aromat; răşina lui are virtuţi medicinale prețuite şi azi. 


1 în Biblie, omerul (Ieşirea, XVI, 18), măsură de capacitate pentru cereale=3,88 1. 


* Mana este un lichen comestibil, bogat în amidon, întâlnit în Africa de Nord şi Asia. Uscăciunea mare rupe talul în bucăţi, care sunt duse de 
vânt, stârnind aşa-zisa „ploaie de mană". 

bucurat mult de ceea ce le-a căzut din cer. Aceasta le-a fost hrana lor vreme de patruzeci de ani, adică întregul 
răstimp pe care l-au petrecut în pustiu. 

7. După ce au mers mai departe şi au ajuns la Rafidim, evreii au fost chinuiţi de-o sete cumplită, deoarece în 
zilele precedente dăduseră de izvoare foarte puţine şi, văzând ei că ţinutul era cu totul arid şi lipsit de apă, s-au 
simţit năpăstuiţi, aşa că au cârtit iarăşi împotriva lui Moise. El a rămas câtăva vreme departe de vălmăşagul 
mulțimii şi, înălțându-şi ruga spre Dumnezeu, l-a implorat ca, aşa cum le-a oferit mai înainte hrana de care 
avuseseră mare nevoie, acum să le procure şi apă, căci merindele singure nu le sunt de folos în absenţa băuturii. 
Domnul n-a şovăit mult să-şi dovedească dărnicia, ci i-a făgăduit lui Moise să-i arate un izvor cu apă din belşug 
acolo unde s-ar fi aşteptat mai puţin. Apoi i-a poruncit să lovească cu toiagul în stânca pe care o va vedea mai 
întâi, şi de acolo va obţine apă cât pofteşte: rămâne în grija lui ca ea să curgă fără vreo osteneală sau efort. De 
îndată ce-a aflat de la Dumnezeu acest lucru, Moise s-a întors la poporul său, care îl aştepta îngrijorat şi cu 
privirea aţintită asupra lui; căci ai săi l-au şi zărit de pe o colină cum cobora în mers avântat. Când a sosit în 
mijlocul lor, le-a spus că Dumnezeu îi va scăpa şi de această năpastă, căci s-a învoit să le dea o nesperată 
izbăvire, asigurându-i că va face să țâşnească pentru ei un pârâu din stâncă. La auzul acestor vorbe, toți au 
încremenit, ca şi cum, chinuiţi de sete şi de greutăţile drumului lung, le mai revenea truda să sape în stâncă; dar 
când Moise a lovit-o cu toiagul său, din ea a ţâşnit apă multă şi nespus de limpede. Oamenii au rămas surprinşi 
de neaşteptata noutate a privelişti, încât ai fi zis că-şi potoliseră setea doar dintr-o simplă privire. Cei care au 
sorbit din izvor, găsind că apa lui era plăcută şi dulce, l-au socotit aievea un dar al lui Dumnezeu. Apoi şi-au 
arătat admiraţia faţă de Moise, pe care Dumnezeu îl cinstea atât de mult; l-au răsplătit însă prin jertfe pe 
dumnezeu, pentru deosebita grijă pe care le-o poartă. Sfânta Scriptură, păstrată în interiorul templului, arată că 


Dumnezeu i-a spus dinainte lui Moise felul în care EI va lăsa să ţâşnească apa din stâncă“. 
* Vezi Ieşirea, XVII, 6. 
132 


CAPITOLUL II 


1. Când însă faima evreilor s-a răspândit în lung şi în lat, vorbele despre ei împrăştiindu-se tot mai mult, nu mică 
a fost teama care i-a cuprins pe localnici; au fost trimişi soli în toate părţile, prin care se încurajau unii pe alții să- 
şi reunească forțele şi să le stârpească seminţia. în contra lor îi stârneau pe ceilalți mai ales locuitorii din 
Gobolitis şi Petra, care se numeau amaleciţi!, fiind şi cei mai războinici dintre neamurile învecinate. Prin soli 
trimişi supuşilor săi şi popoarelor învecinate, regele lor ațâţa la război împotriva evreilor, sub pretextul că ei 
alcătuiau o oaste străină care fugise din robia egiptenilor, ca să le urzească pieirea, spunând următoarele: „Nu se 
cade, fireşte, să-i disprețuim, ci, atâta timp cât puterea lor n-a crescut şi n-au cunoscut încă prosperitatea şi, 
încurajați de şovăiala noastră, ei să fie primii care ne declară război. Mai sigur şi mai înţelept ar fi ca noi să-i 
oprimăm şi să-i pedepsim pentru ceea ce au făcut în pustietate, mai înainte ca să ne vedem oraşele şi bogățiile 
încăpute pe mâinile lor. Este o faptă mult mai chibzuită strădania pe care ţi-o dai să dobori puterea duşmanului 
înainte ca ea să-şi înceapă ascensiunea, decât s-o împiedici mai târziu să se dezvolte, când ea s-a consolidat între 
timp. în această din urmă situaţie ne aflăm acum, de parcă am fi indignaţi de forța superioară a inamicului; în 
schimb, în primul caz, noi le putem reteza orice chef de a întreprinde ceva în dauna noastră!" După ce s-au aţâţat 
unii pe alţii prin solii trimişi vecinilor lor, ei au hotărât să se războiască cu evreii. 

2. înarmarea băştinaşilor a fost pricina descumpănirii şi îngrijorări lui Moise, care nu se aştepta deloc la această 
duşmănie din partea lor. Faptul că au fost puşi în situația de a înfrunta şi norocul, ca şi primejdiile războiului, a 
tulburat adânc gloatele evreilor, care resimţeau lipsuri în toate privinţele, fiind nevoiţi să se măsoare cu nişte 
luptători bine conduşi şi înarmaţi cum se cuvine. Dar Moise a început să-i încurajeze, i-a îndemnat să-şi recapete 
stăpânirea de sine şi să aibă deplină încredere în sprijinul Domnului, care i-a ajutat să-şi redobândească 
libertatea, sperând 


' Popor din Arabia Petrea, care locuia în Negeb şi pe muntele Seir. 

să le dăruiască izbânda asupra duşmanilor hotărâți să le-o răpească. Să-şi dea seama că şi oastea lor este mare, 
fără să ducă lipsă de nimic, nici de arme, bani sau provizii, fiindcă au de partea lor reazemul Domnului. Oastea 
vrăjmaşilor este însă mică, prost înarmată şi slabă, iar Dumnezeu nu va îngădui ca ei să fie biruiți de nişte bărbaţi 
de teapa lor. Să ţină minte că au un susținător, al cărui sprijin s-a vădit în numeroase împrejurări şi în primejdii 
mai mari decât cele ale războiului. De această dată, evreii trebuie să se lupte doar cu oamenii; în schimb, mai 
înainte, când potrivnicii lor şi mai periculoşi au fost foamea şi setea, muntele şi marea, orice cale spre fugă 
fiindu-le închisă, binecuvântata ocrotire a lui Dumnezeu i-a ajutat să depăşească toate piedicile. Moise 1-a rugat 
pe ai săi să pornească acum cu inima cât mai voioasă la război, pentru că victoria lor asupra duşmanilor le 
promite o pradă cu toate bunurile din lume. 

3. Prin asemenea vorbe înflăcăra mulțimea Moise, care a chemat la el căpeteniile triburilor şi oamenii de vază, 
mai întâi pe fiecare în parte, apoi pe toți laolaltă, iar pe tineri i-a îndemnat să asculte de spusele celor vârstnici, 
ultimii trebuind să se supună ordinelor date de comandantul oştirii. Cu sufletele îmbărbătate în faţa primejdiei şi 
pregătiți să se încleşteze în luptă, sperând că, în sfârşit, se vor elibera de relele care îi pândeau, ei i-au cerut lui 
Moise să-i ducă de-a dreptul şi fără zăbavă în întâmpinarea duşmanului, să nu le scadă avântul. Din întreaga 
mulțime a celor mai destoinici în război, Moise a ales şi a pus în fruntea lor pe lesus?, fiul lui Nave din tribul 
Efraim, un bărbat nespus de viteaz şi rezistent la eforturi, foarte hotărât şi în gândire şi în vorbire, care îl cinstea 
mult pe Dumnezeu (căci cultivarea evlaviei o învățase de la Moise), bucurându-se de o deosebită preţuire în 
rândul evreilor. Partea mai neînsemnată a celor bine înarmaţi a fost plasată de Moise în preajma proviziei de apă, 
pentru paza copiilor, femeilor şi a întregii tabere. Toată noaptea s-au echipat evreii, reparându-şi armele care 
aveau un cusur, fiind atenţi la comandanții lor, ca şi cum ar fi fost gata să intre în luptă la semnalul dat de Moise. 


Chiar şi Moise a rămas treaz toată noaptea, 

> Prima menționare a lui Iosua, pe care Moise îl va pune în fruntea lui Israel în victoriosul război cu amaleciţii la Rafidim. După moartea lui 
Moise, el îi va conduce pe evrei la Ierihon, luptele purtate pentru cucerirea Canaanului fiind descrise în Cartea lui Iosua în Biblie şi de 
Flavius Josephus în Cartea a Va. 


134 

ca să-i dea lui Iesus îndrumări precise cum să-şi aranjeze oastea. Când s-a arătat lumina zilei, l-a sfătuit pe acesta 
să nu ştirbească în luptă speranţele care s-au pus în el, străduindu-se prin faptele sale de arme să câştige prețuirea 
oştenilor săi în această campanie. I-a îndemnat de-asemenea pe fiecare dintre evreii cei mai de vază, apoi a 
îmbărbătat întreaga mulțime de războinici să-şi arate vitejia. După ce şi-a înflăcărat şi şi-a pregătit oastea prin 
cuvintele sale, Moise s-a urcat pe un munte, încredințându-şi deopotrivă armata lui Dumnezeu şi lui lesus. 

4. Ostile duşmane s-au întâlnit faţă în față, mâinile s-au încleştat pe arme şi cu multă îndârjire lupta fiecare 
tabără, unul îmbărbătându-l pe celălalt. Atâta vreme cât Moise ţinea braţele întinse, evreii îi biruiau pe amaleciţi. 
Când însă n-a mai fost în stare să ţină braţele întinse, din pricina oboselii (căci de câte ori le lăsa jos, de atâtea ori 


duşmanii îi dovedeau pe evrei), el i-a chemat pe fratele său Aaron şi pe propriu-i cumnat Orus, soțul surorii sale 
Mariamme, să-i stea de o parte şi de alta, sprijinindu-i braţele, fără să dea semne de slăbiciune. Astfel au obţinut 
evreii o deplină izbândă asupra amaleciţilor, pe care i-ar fi stârpit în întregime, dacă sosirea nopţii nu i-ar fi 
împiedicat s-o facă. Strămoşii noştri au obținut o victorie strălucită şi oportună, căci pe de o parte i-au nimicit pe 
cei cu care s-au luptat, pe de altă parte au vârât groaza în locuitorii din împrejurimi; aşijderea au dobândit, ca 
răsplată pe măsura eforturilor depuse de ei, o pradă mare şi deosebit de bogată. După ce au pus stăpânire pe 
tabăra duşmană, au adunat de acolo uriaşe comori, care puteau fi trecute în folosul poporului cât şi al lor 
personal, ei, care puţin mai înainte duceau mare lipsă şi de hrana zilnică. Această bătălie câştigată nu le-a adus 
reale foloase doar până în zilele noastre, ci chiar şi în viitor îşi va arăta avantajele; căci evreii au adus sub jugul 
lor nu numai trupurile vrăjmaşilor, ci şi cugetul lor şi, după această zdrobire a amaleciţilor, au insuflat groază 
tuturor popoarelor învecinate. Mare a fost puterea bogățiilor cu care s-au ales evreii. Duşmanul lăsase în tabăra 
lui însemnate cantităţi de aur şi argint, vase de bronz ce slujeau la pregătirea bucatelor, mari grămezi de monede 
de aur şi argint; apoi ţesături şi podoabe pentru arme, alte obiecte de artă şi de zestre ostăşească, aşijderea prada 
feluritelor animale şi uneltele care însoțesc îndeobşte o oaste în marşul ei. în urma victoriei, evreii s-au bizuit 
mai temeinic pe vitejia lor, au dobândit mai multă încredere decât până 

atunci în propriile puteri, precum şi în însuşirea lor de a face față mereu eforturilor, căpătând convingerea că pot 
să-i biruie pe toţi. Iată care au fost urmările acestei bătălii. 

5. în ziua următoare, îngăduind să fie despuiate cadavrele duşmanilor, iar armele aruncate de fugari să fie 
adunate, Moise le-a împărțit pentru răsplătirea celor ce se distinseseră în luptă. L-a lăudat pe lesus în faţa întregii 
oştiri, martora strălucitelor sale fapte. Pe câmpul de luptă nu a căzut nici un evreu; în schimb din rândul 
duşmanilor, erau atât de mulți, că nu pridideai să-i mai numeri. Pentru cuvenita jertfă de mulțumire, Moise a 
înălțat un altar, invocându-l pe Biruitorul Dumnezeu. Apoi a prezis că amaleciţii sunt sortiți pieirii şi că nici unul 
dintre ei nu va mai supravieţui în viitor”, fiindcă i-au chemat pe evrei la luptă fără un motiv întemeiat, în vreme 
ce aceştia se aflau în pustiu, zbătându-se în lipsuri mari. La sfârşit, a dat un ospăț în cinstea oştirii. Acesta a fost 
primul război al evreilor, după ieşirea lor din Egipt, purtat de ei împotriva unor duşmani care i-au provocat şi 
astfel s-a ajuns la luptă făţişă. Când sărbătorescul ospăț prin care s-a celebrat victoria a luat sfârşit, Moise i-a 
lăsat câteva zile pe evrei să se refacă şi să se odihnească; după aceea i-a dus mai departe, strânşi în coloană de 
marş. Avea acum mulți oşteni cu armament greu. înaintând prea încet, abia în a treia lună de la plecarea din Egipt 
Moise a ajuns la muntele Sinai, unde, aşa cum am povestit mai înainte, a întâlnit rugul de mure şi celelalte 
minunate apariţii. 


CAPITOLUL III 


Raguel, socrul său, care primise vestea succeselor războinice, a pornit la drum ca să-i aducă felicitări, Moise şi 
Sefora şi fiii 

' în Biblie, Domnul însuşi rosteşte această prezicere, care se va şi înfăptui în secolul VIII î.e.n., când amaleciţii dispar cu desăvârşire (Ieşirea, 
XVII, 14). 

lor primindu-l cu braţele deschise. Moise s-a bucurat mult de sosirea socrului său şi, după aducerea jertfei 
închinate Domnului, a pregătit un festin în preajma rugului de mure, care arsese, fără să se mistuie deloc. 
Mulțimea, unde fiecare era aşezat după tribul său, a luat parte la ospăț. Dar Aaron şi Raguel, împreună cu soţii 
lor, au înălţat cântece de laudă lui Dumnezeu, preamărindu-l ca pe izvoditorul libertăţii şi al norocului lor; au 
rostit de asemeni numai vorbe bune despre propriul conducător, fiindcă datorită vitejiei sale, toate lucrurile s-au 
înfăptuit după pofta inimii lor. în sfârşit, Raguel, în elogiile sale adresate lui Moise, a adus multe laude 
poporului, dar l-a glorificat în cea mai mare măsură pe Moise pentru bărbăţia cu care a înfruntat primejdiile, de 
dragul prietenilor săi. 


CAPITOLUL IV 


1. A doua zi, Raguel a remarcat că Moise era prea împovărat de îndeletnicirile lui (căci el aplana toate disputele 
ori de câte ori era solicitat, toţi se duceau la el, fiindcă credeau că nu li se dădea dreptate dacă judecătorul nu era 
Moise; chiar şi cei care îşi pierduseră procesul nu i-o luau în nume de rău şi sentința nu li se părea nedreaptă, ci 
rostită potrivit celui mai temeinic drept). El a păstrat atunci tăcerea, nevrând să împiedice pe nici unul dintre cei 
ce dore.au să aibă parte de discernământul vestitului conducător. Dar, după ce s-a îndepărtat mulțimea, l-a luat pe 
Moise deoparte şi, o dată rămaşi singuri, i-a spus părerea lui privitoare la cele întâmplate. L-a sfătuit ca 
neînțelegerile neînsemnate să le încredinţeze altora, el însuşi să le rezolve doar pe cele mai importante, şi 
preocuparea lui să rămână astfel izbăvirea întregului său popor. Printre evrei există negreşit destui alţii care să se 
arate destoinici în împărţirea dreptăţii. Dar ca să se îngrijească de bunăstarea atâtor mii de oameni nu-i în stare 
nimeni în afară 

de Moise sau de altul asemenea lui. I-a mai zis apoi: „Ştii singur că virtutea mi te aşază deasupra tuturora şi că, 
aflat în graţia Domnului, ai făcut atât de multe pentru salvarea şi propăşirea neamului, aşa că lasă să treacă în 
grija altora judecarea pricinilor lui! Pune-te doar în slujba lui Dumnezeu şi în acest fel îţi vei aduce poporul într- 


o situație mai sigură şi mai prosperă. Potrivit sfatului meu privitor la treburile omeneşti, fă numărătoarea 
grijulie a oştirii tale, împarte-o în unităţi de câte zece mii şi pune în -fruntea lor căpetenii alese din mijlocul 
acestora. Apoi treci la diviziuni de câte o mie. Le împărți pe fiecare în câte cinci sute, iarăşi în câte o sută şi, în 
sfârşit, în câte cincizeci; deasupra lor să aşezi conducători care să aibă sub autoritatea lor treizeci, douăzeci şi 
ze.ee oameni!. Unul va fi mai presus de celălalt şi va primi numirea de la cel care îi este superior ca număr de 
subalterni. Bărbaţii socotiți de întreaga mulţime drept cei mai pricepuţi şi mai drepți să dea verdictul în 
neînțelegerile lor. Dacă pricina dezbătută de ei este ceva mai grea, s-o aducă la cunoştinţă celor de rang mai înalt. 
Dacă şi aceştia cred că judecarea procesului este prea complicată, atunci ei să-ţi încredinţeze ție această pricină. 
Aşa se va întâmpla de ambele părți, încât evreii îşi vor face singuri dreptate, dar şi tu, slujindu-l sârguincios pe 
Dumnezeu, îi vei atrage bunăvoința asupra lor!" 2. Cum a primit poveţele lui Raguel, Moise i-a şi urmat bucuros 
îndemnul şi a orânduit numaidecât toate lucrurile întocmai cum propusese acesta; n-a ascuns deloc pe iniţiatorul 
împărțirii, nici nu şi-a însuşit-o deloc, ci a dezvăluit poporului cine a aflat-o primul. Până şi în cărțile pe care le-a 
scris, Moise îl menţionează pe Raguel ca descoperitorul împărţirii pomenite mai înainte?; el a socotit un fapt 
lăudabil să mărturisească fățiş meritele celorlalți, recunoscând în scris folositoarele descoperiri ale altora, pentru 
a le atribui faima ce li se cuvenea. Aşadar, de aici reiese limpede ce fire cinstită a avut Moise. Dar despre asta 


vom mai vorbi şi în alte locuri ale lucrării de faţă, la momentul potrivit. 
! Descentralizarea puterii judiciare prin împărţirea poporului evreu în subdiviziuni din ce în ce mai mici, subordonate una alteia, ca într-o 


oaste, a avut loc mult mai târziu. 
2 Vezi Ieşirea, XVIII, 21-24. 

CAPITOLUL V 


1. Moise a chemat poporul şi i-a spus că va merge pe muntele Sinai ca să se întâlnească cu Dumnezeu, aducând 
de acolo oracolul pe care l-a rostit E însuşi. A poruncit evreilor să-şi aşeze tabăra în preajma muntelui Sinai, să 
se afle cât mai în apropierea Lui. După rostirea acestor vorbe, s-a urcat pe muntele Sinai, cel mai înalt pisc al 
întregului ţinut şi, datorită înălțimii sale mari, el nu numai că era şi inaccesibil oamenilor, dar nici ochii nu 
puteau să-l privească fără să se înceţoşeze. Din această pricină, datorită credinţei larg răspândite că acolo locuia 
Dumnezeu, Sinai inspira teamă multă şi nimeni nu s-a suit pe creasta lui. După porunca dată de Moise, evreii şi- 
au instalat tabăra la poalele muntelui, cu inimile cuprinse de avânt şi bucurie, ca şi cum Moise se întorcea mai 
mult ca sigur de la Dumnezeu cu cele mai bune promisiuni nutrite de speranţa lor. îşi aşteptau căpetenia întruniți 
la ospeţe, îşi păstrau cu stricteţe curăţenia lor, ferindu-se vreme de treizeci de zile să aibă de-a face cu femeile, 
aşa cum le spusese Moise. Prin rugile lor stăruiau pe lângă Dumnezeu să-l primească cu îngăduință pe Moise, 
trimițându-le daruri care să le facă viaţa fericită. Şi-au luat la ei hrană mai îmbelşugată şi alături de soțiile şi 
copiii lor, îşi împodobeau şi îşi curățau veşmintele. 

2. Astfel au petrecut două zile în ospeţe copioase. în a treia zi însă, înainte de răsăritul soarelui, toată tabăra 
evreilor a fost învăluită de nişte nori, aşa cum nu mai văzuseră niciodată, acoperind întregul spaţiu dintre corturi. 
Şi în timp ce restul cerului era senin, iată că s-au dezlănţuit vânturi vijelioase, ploile cădeau potop de sus, fulgere 
scăpărau înfricoşător în faţa ochilor, tunete şi trăsnete năprasnic căzute din cer vădeau prezenţa Domnului, care 
se apropia binevoitor, în întâmpinarea dorințelor lui Moise. Aş dori ca cititorii mei să ia aceste lucruri cum crede 
fiecare de cuviinţă; eu am datoria să istorisesc ceea ce stă scris în Cărţile sfinte!. Când 

' Puternicele sunete de trâmbiţe care însoțesc zgomotoasele fenomene meteorologice sunt amintite numai în Biblie (Ieşirea, XIX, 16). 

au văzut una ca asta şi au auzit zarva cumplită, evreii au început să tremure de frică, deoarece nu erau deprinşi cu 
asemenea fenomene cereşti şi zvonul care circula privitor la munte, cum că Domnul îl cutreiera adesea, le-a 
umplut minţile de o groază fără pereche. Ca atare, ei rămâneau abătuţi în corturi şi socoteau că, în mânia lui, 
Domnul îl ucisese pe Moise, aşteptându-se, la rândul lor, să aibă un sfârşit asemănător. 

3. In vreme ce evreii stăteau înfricoşaţi, s-a arătat deodată JVoise cu chipul voios şi plin de măreție. Cum l-au 
văzut, teama le-a dispărut şi speranţa în viitorul lor mai bun s-a trezit din nou; numaidecât vremea s-a îndreptat 
şi, la sosirea lui Moise, norii care puţin mai înainte tulburaseră cerul s-au risipit. După aceea, el a chemat poporul 
la adunare, ca să asculte poruncile date de Dumnezeu. Când evreii s-au strâns laolaltă, s-a urcat pe un loc mai 
ridicat, de unde glasul său era auzit de toți, şi le-a zis următoarele: „Evreilor, aflați că Dumnezeu m-a primit cu 
bunăvoința pe care mi-a arătat-o şi mai înainte, iar acum el este de faţă, în tabăra noastră, ca să vă arate calea 
spre o viaţă mai fericită, ca şi spre un stat mai bine întocmit. De aceea, în numele Lui şi al propriilor sale 
înfăptuiri, vă conjur să nu-mi dispreţuiţi vorbele, întrucât El are în vedere numai persoana mea, în timp ce vouă 
vi se adresează prin limbaj omenesc. Cântărind bine înțelepciunea ordinelor trimise vouă veţi recunoaşte măreţia 
Celui ce le-a dat şi în interesul nostru nu m-a socotit nedemn să-mi cuvânteze. Căci nu Moise, fiul lui Amaram şi 
al loachebedei, vă dă aceste porunci, ci Cel care, prin atotputernicia lui, a făcut, doar de dragul izbăvirii voastre, 
să curgă pe Nil sânge în loc apă de şi a înduplecat îndărătnicia egiptenilor prin fel şi fel de plăgi; cel care v-a 
croit un drum prin mijlocul mării; cel care a lăsat să cadă din cer hrană pentru cei ce duceau lipsă de orice 
provizie; cel care a iscat dintr-o stâncă un izvor cu apă îmbelşugată când erați însetaţi; cel de la care Adam a 
primit în dar tot ce produc pământul şi marea; cel care l-a salvat pe Noe de potop; cel care l-a înzestrat cu Ţara 


Canaanului pe Abraham, strămoşul nostru, ajuns în rătăcirile sale acolo; cel prin care Isaac a fost zămislit de 
părinţii lui la o vârstă foarte înaintată; cel care i-a dăruit lui lacob doisprezece fii, distin-gându-se prin virtuțile 
lor; cel prin care Iosif a obținut rangul de guvernator al egiptenilor. EI este cel ce vă dă poruncile prin inter- 
mediul meu. Pe acestea să le socotiți voi sfinte şi mai scumpe 

decât soțiile şi copiii pe care-i aveţi. Câtă vreme le veţi respecta, veţi avea parte de o viaţă fericită: țara noastră se 
va bucura de roade bogate, marea nu va fi bântuită de furtuni, pruncii vi se vor naşte la sorocul firesc, iar pe 
duşmani îi veţi înfricoşa nespus. Cu ochii mei văzutu-l-am pe Domnul, i-am auzit nemuritoru-i glas?; în grija lui 
se află neamul nostru, precum şi dăinuirea lui!" 

4. După ce le-a spus acestea, a adus bărbaţii, împreună cu soțiile şi copiii lor, la faţa locului, ca să-l audă ei înşişi 
pe Dumnezeu cuvântând despre ceea ce aveau de făcut: autoritatea cuvintelor să nu fie cumva ştirbită prin faptul 
că au fost rostite de o limbă omenească, încât răspândirea lor să nu aibă o trecere mai mică. Şi glasul Său din 
înaltul cerului a răsunat în urechile tuturora, încât n-a mai rămas nimeni care să nu audă limpede fiecare din 
poruncile pe care Moise le-a lăsat scrise pe două table. Nu-mi este îngăduit să le dezvălui conţinutul cuvânt cu 
cuvânt, voi reda totuşi tâlcul lor. 

5. Prima poruncă ne învaţă, aşadar, că Dumnezeu este unul singur şi trebuie să te rogi numai Lui. A doua poruncă 
cere să nu ciopleşti vreun chip de vieţuitoare ca să te închini lui; a treia poruncă spune să nu iei numele 
Domnului în deşert; a patra poruncă: să socoteşti ca sfântă cea de-a şaptea zi, abţinându-te de la orice muncă; a 
cincea poruncă: să-ți cinsteşti părinţii; a şasea poruncă: să nu ucizi; a şaptea poruncă: să nu fii desfrânat; a opta 
poruncă: să nu furi; a noua poruncă: să nu mărturiseşti strâmb împotriva aproapelui tău; a zecea poruncă: să nu 
râvneşti la bunul nimănui. 

6. Auzind de la Domnul însuşi vorbele împărtăşite lor şi de Moise prin viu grai, poporul le-a primit cu mare 
bucurie, apoi s-a împrăştiat. în zilele următoare mulţi s-au înfățişat adesea la cortul lui şi i-au cerut să le aducă 
poruncile chiar de la Dumnezeu. Moise le-a îndeplinit vrerea şi a aşternut în scris ce avea fiecare de făcut în 
cursul vieţii sale; toate acestea le voi înfăţişa la momentul potrivit. Cele mai multe legi le voi păstra pentru o altă 


lucrare, unde ele vor fi tratate pe larg. 
? în Biblie, Dumnezeu se adresează numai lui Moise, mulţimea rămânând să-i primească oracolele. Doar Aaron, Nadab, Abiud şi alţi 
şaptezeci de bătrâni îl văd pe Dumnezeu când Moise se suie a doua oară pe muntele Sinai (Ieşirea, XXIV). 

7. în aceste împrejurări, Moise s-a suit iarăşi pe muntele Sinai, după ce a spus dinainte intenţia lui. Evreii l-au 
privit cum se urca spre creastă. Şi pentru că a zăbovit acolo multă vreme (căci el lipsea de patruzeci de zile), 
evreii s-au temut că i s-a întâmplat un necaz; dar, dintre toate nenorocirile care se abătuseră asupra lor, nici una 
nu i-ar fi afectat mai puternic decât dacă s-ar fi convins că Moise murise. Opiniile oamenilor erau într-o aprigă 
dispută: unii spuneau că el fusese sfâşiat de fiare sălbatice, majoritatea celor care aveau această părere făcând 
parte dintre cei ce îl urau; alții însă credeau că se întorsese acasă la Dumnezeu. Cei mai cumpătaţi, care nu 
găseau pe placul lor nici una din aceste păreri, admiteau că se prea poate ca el să-şi fi găsit omenescul sfârşit 
sfârtecat de fiare şi li se părea totodată verosimil că, datorită virtuţilor sale, Dumnezeu să-l fi luat cu el, 
nefăcându-şi griji prea mari în legătură cu soarta dispărutului. Socotindu-se lipsiți de un asemenea conducător şi 
sfătuitor cum nu mai sperau să găsească un altul, aceştia erau cuprinşi de-o jale adâncă şi fără sfârşit. Chiar dacă 
ar mai fi crezut că lui Moise nu i se întâmplase nici un rău, tot nu se puteau abţine să fie posomorâţi şi întristaţi. 
Deoarece Moise le poruncise să rămână neclintiți, evreii nu cutezau să-şi urnească tabăra din loc. 

8. După ce au trecut patruzeci de zile şi tot atâtea nopţi, s-a întors în sfârşit Moise, fără să-şi fi luat la el nici un 
fel de hrană, din care să se înfrupte, aşa cum fac îndeobşte oamenii. Apariţia lui a umplut de bucurie întreaga 
oaste, mai ales că el a înfățişat evreilor cât de mult s-a îngrijit Dumnezeu de prosperitatea lor. Moise le-a spus că 
în acele zile de absenţă, E] i-a înfăţişat felul cum poate să ducă poporul un trai bun şi fericit prin alcătuirea 
statului propriu. Dumnezeu le-a mai cerut să-i făurească un cort în care să poată cobori ori de câte ori va dori să 
stea în mijlocul lor. Tabernacolul” trebuie să-i însoţească chiar şi în călătoriile lor, astfel ca Domnul să nu mai fie 


nevoit de acum încolo să urce pe muntele Sinai, venind mai degrabă în interiorul acestuia, ca să 

* Ohel Moed (ebr.) = Cortul adunării, sanctuar pe roți, adecvat vieții nomade, conţinând Chivotul Legământului, care i-a însoțit pe israeliți în 
peregrinările lor. Flavius Josephus foloseşte constant termenul skene, fără nici un alt epitet. Pentru romani, fabernaculum avea conotaţia de 
cort augural, post de observaţie al augurilor, amplasat cu respectarea prescripțiilor rituale. 


le primească rugile. Mărimea şi forma Tabernacolului să fie întocmai cum le-a prezis el însuşi, lor revenindu-le 
sarcina de a trece numaidecât la treabă. După ce a spus acestea, Moise le-a arătat cele două table pe care fuseseră 
scrise cele zece porunci, câte cinci pe fiecare dintre ele. Iar scrierea se datora mâinii lui Dumnezeu. 


CAPITOLUL VI 


1. Bucuroşi de ceea ce văzuseră cu ochii lor ori auziseră de la Moise, evreii n-au vrut să-şi precupeţească nici 
puterea, nici râvna lor şi au strâns laolaltă argint şi aur, şi aramă, lemn de calitate superioară, care nu putrezeşte 
uşor, păr de capră, piei de oaie, vopsite fie în albastru, fie stacojii, fie purpurii sau date cu boială albă,lâneturi 
impregnate cu aceleaşi culori,pânză, ţesături fine! de in, pietre preţioase încătuşate în aur şi folosite ca podoabe 
de oameni, în sfârşit, o sumedenie de mirodenii. Din asemenea obiecte era făurit Tabernacolul, nedeosebindu-se 
cu nimic de un templu care poate fi lesne purtat şi dus oriunde. De vreme ce ele au fost adunate pe întrecute şi de 


către toți, mulți dintre ei contribuind chiar şi peste resursele lor, Moise a încredinţat opera, potrivit poruncilor 
Domnului, unor meşteri iscusiţi, pe care i-ar fi preferat chiar şi poporul dacă i s-ar fi dat voie să aleagă. Numele 
acestora, stând scris şi în Cărţile sfinte?, erau: Beseleel, fiul lui Urus din seminţia lui Iuda şi nepotul Mariammei, 
sora conducătorului, precum şi Eliab, fiul lui Isamah din seminţia lui Dan. Mulțimea sprijinea cu atâta zel 
lucrarea începută încât Moise s-a văzut nevoit să-i stăvilească spunând să se proclame că nu mai are nevoie de 
contribuţii noi, fiindcă asa au susținut 

1 în original byssus, batist confecţionat din inul cel mai fin din lume. 

2 Vezi Ieşirea, XXXI, 2 şi 6. 

142 

143 

meşterii. A început aşadar înălțarea Tabernacolului. Moise a transmis meşterilor fiecare măsură în parte, întocmai 
cum i-o dictase Domnul, precum şi mărimea şi mulțimea vaselor folosite la înfăptuirea jertfelor. Se străduiau să-i 
întreacă şi femeile strânse în jurul veşmintelor preoţeşti şi al obiectelor hărăzite împodobirii cortului şi slujbelor 
divine. 

2. Când au fost pregătite toate acestea — aurul, argintul, arama şi ţesăturile —, Moise a anunţat o sărbătoare, 
curtea, lată de cincizeci de coți şi lungă de o sută de coți. A pregătit stâlpii de aramă, înalți de cinci coţi, pe latura 
lungă câte douăzeci de coți şi pe latura largă câte zece coți. Fiecare stâlp avea inele. Capitelurile stâlpilor erau de 
argint, postamentele lor, de aur şi ascuţite la fel ca o lancie, partea întărită, care se înfigea în pământ, fiind însă 
de aramă. Prin inele străbăteau funii care la început erau strâns legate de cuie de aramă lungi de un cot, iar 
acestea treceau dincolo de stâlpi, rămânând bine înfipte în pământ, spre a ocroti cortul de iureşul vântului. O 
pânză foarte moale, ţesută din inul cel mai fin, făcea ocolul acestui spaţiu pe trei dintre laturile sale şi, atârnată de 
capiteluri, cobora somptuos până la postamente, acoperind de jur împrejur întregul loc, încât nu părea să se 
deosebească cu nimic de un zid. Pa latura a patra (cea care măsura cincizeci de coţi şi slujea drept faţadă a 
ansamblului construcţiei) se afla poarta, cu o deschidere de douăzeci de coți, având câte doi stâlpi de fiecare 
parte, la fel ca la un vestibul; tuspatru erau ferecaţi cu argint, cu excepţia postamentelor, făcute numai din aramă. 
în ambele laturi ale porții, înfipţi în suportul lor de lemn şi bine fixați, se înălţau câte trei stâlpi: şi aceştia erau 
înconjurați de perdele ţesute din inul cel mai fin. Şi deasupra porții, care măsura douăzeci de coți în lățime şi 
zece coți în înălţime, se întindea o draperie de purpură şi o pânză stacojie, albastră sau ţesută din batist de in, 
având pe ea diferite broderii, fără să înfățişeze totuşi forma unui animal. Dincolo de poartă exista un bazin de 
aramă aşezat pe un postament din acelaşi metal: acolo îşi clăteau preoţii mâinile şi îşi stropeau picioarele cu apa 
din el. Astfel era împodobită îngrăditura intrării. 

3. Tabernacolul a fost aşezat la mijloc, cu faţa spre răsărit, pentru ca soarele, de îndată ce se ivea în zare, să-şi 
trimită razele 

spre el. Lungimea lui măsura treizeci de coţi, iar lăţimea, zece coți; unul din pereţii lui era îndreptat spre miazăzi, 
altul, spre miazănoapte, iar spatele, spre apus. Cortul se ridica în înălțime la fel de mult cât se desfăşura în 
lăţime. De fiecare latură erau câte douăzeci de scânduri din lemn, tăiate în formă de pătrat, având o lăţime de un 
cot şi jumătate şi o grosime de patru degete. Ele erau îmbrăcate în plăcuţe de aur, atât pe dinăuntru, cât şi pe 
dinafară. Fiecare scândură în parte avea înfipt la ambele sale capete cepuri (ele erau făcute din argint), adaptate 
la lăcaşurile lor. Peretele dinspre asfinţit era prevăzut cu şase scânduri; toate se potriveau foarte bine una cu alta 
şi erau strâns îmbinate, încât încheieturile nu se observau şi păreau că alcătuiesc un singur zid, fiind îmbrăcate în 
plăcuţe de aur şi pe dinăuntru şi pe dinafară. Scândurile din ambii pereţi laterali se potriveau la număr: adică, 
douăzeci în total. Grosimea fiecăreia era de un cot şi jumătate şi astfel se acopereau cei treizeci de coţi. La 
peretele din spate (fiindcă cele şase scânduri îmbinate însumau nouă coţi) se mai adăugau două scânduri, fiecare 
cu o jumătate de cot mai mult, care erau puse în ambele colțuri, fiind împodobite la fel ca şi scândurile groase. 
anumită, corespunzând pretutindeni unul altuia. Prin aceste inele erau trecute pârghii aurite, fiecare în lungime 
de cinci coţi, care legau scândurile între ele, capătul uneia îmbinându-se cu capătul celeilalte prin nişte 
încheieturi, iscusit lucrate, de forma unei cochilii. în peretele din spate, prin toate scândurile trecea o singură bară 
în care se împlântau şi capetele de pârghii puse de-a lungul pereţilor laterali, astfel că ele erau îmbrăţişate strâns, 
ca o femeie cu un bărbat. Pe această cale, Cortul sfânt era sigur că nici silnicia vânturilor, nici alte forţe nu-l 
puteau izbi, ci va rămâne nevătămat şi neclintit. 

4. Interiorul Tabernacolului, după lungimea sa, a fost împărțit în trei părţi; la zece coți distanță de spatele lui au 
fost înălțate patru coloane, la fel înzestrate şi făcute din acelaşi material ca şi semenele lor, fiind situate pe 
postamente identice şi puțin depărtate una de alta. Spaţiul aflat îndărătul coloanelor era sacrosanct; restul 
Tabernacolului rămânea la dispoziţia preoților. Această împărțire a cortului urma să fie o imitație a lumii întregi. 
Căci treimea mărginită de cele patru coloane, unde preoții nu 

aveau voie să intre, întruchipa cerul, hărăzit Domnului. Spaţiul de douăzeci de coţi, accesibil numai preoților, era 


aidoma pământului şi mării, puse la dispoziţia oamenilor. în partea din față, care slujea drept intrare, se aflau 
cinci coloane înălțate pe postamente de aramă. Tabernacolul era acoperit de covoare din împletituri de in foarte 
fin, purpură şi pânză de culoare albastră şi stacojie. Primul dintre covoare măsura zece coți pătrați şi acoperea 
coloanele care, prin aşezarea lor de-a latul templului, separau teritoriul sacrosanct. Acesta era apărat astfel de 
orice privire. întregul templu se numea Sfânta, în vreme ce spaţiul sacrosanct, din interiorul celor patru coloane, 
Sfânta Sfintelor. Arătoasă era această draperie măiestrit împodobită cu tot felul de flori care răsar pe fața 
pământului, întreţesute cu întreaga paletă a celorlalte motive care sunt folosite drept găteli, cu excepţia chipurilor 
de animale. Celălalt covor, asemănător ca mărime, țesătură şi culoare, acoperea cele cinci coloane de la intrare; 
prins cu inele de capătul fiecărei coloane, el atârna din creştet până la mijlocul coloanelor. Restul spaţiului se afla 
la îndemâna preoților, care intrau după voia lor. în faţa lui era o perdea de in, de o mărime identică şi ea putea fi 
trasă într-o parte sau în alta cu ajutorul unei frânghii adaptate la nişte inele, încât pânza fie că se întindea, fie că 
se strângea într-un colț, dând mai mare libertate privirilor, îndeobşte în zilele de sărbătoare. în restul zilelor, mai 
ales când vremea era ploioasă, ea slujea drept cortină pentru acoperirea perdelei care era împodobită cu felurite 
culori. De aici provine obiceiul ca şi la templul construit mai târziu, intrarea să fie acoperită cu perdele de in. în 
afara acestora, mai existau covoare de patru coți lăţimea şi douăzeci şi opt de coţi lungimea, prevăzute cu agrafe 
de aur, care erau atât de strâns îmbinate, precum femeia cu bărbatul, încât păreau o singură bucată. O dată 
desfăşurate, ele acopereau şi partea de deasupra a templului şi pereții săi pe ambele laturi, precum şi spatele, 
ajungând aproape de pământ, la înălțimea de un picior. Mai erau şi alte covoare de aceeaşi lăţime, cu unul în plus 
față de celelalte zece, care depăşeau lungimea pomenită mai înainte, fiindcă măsura lor atingea treizeci de coți. 
Covoarele erau făcute din păr, dar la fel de iscusite ca şi cele de lână şi atârnau la intrare până în pământ, de 
parcă întruchipau un fronton, covorul al unsprezecelea fiind folosit în acest scop. Deasupra lor erau trase covoare 
din piei de animale, care erau felurit colorate, 

spre a oferi protecție împotriva arşiței sau a ploii. Zărit din depărtare, priveliştea lui îi uimea pe oameni: culorile 
lui străluceau atât de puternic încât ţi se părea că vezi cerul însuşi. Covoarele făcute din păr sau piei de animale 
atârnau ca o perdea deasupra uşii cortului şi înfruntau asaltul căldurii şi al ploilor. în acest fel a fost alcătuit 
Tabernacolul. 

5. Dintr-un lemn de natură robustă, care nu poate fi ros de carii, a fost făcut apoi un Chivot închinat lui 
Dumnezeu. Acesta se cheamă în limba noastră Erori”. lată felul în care a fost făurit Chivotul. Avea o lungime de 
cinci palme, lărgimea, precum şi înălțimea lui, fiind, deopotrivă, de trei palme. Pe dinăuntru, ca şi pe dinafară, el 
era pe de-a întregul îmbrăcat în aur, aşa că lemnul nu se mai vedea nicăieri. Balamale de aur prindeau cu desă- 
vârşită măiestrie capacul, care se adapta pretutindeni perfect, încât îmbinarea lui nu întâmpina nicăieri nici cea 
mai mică împotrivire. De-a lungul ambilor pereți laterali se aflau câte două inele de aur care străbăteau întreaga 
parte lemnoasă; prin ele treceau nişte pârghii aurite, pentru ca Chivotul să poată fi dus în alt loc ori de câte ori 
era nevoie. El nu era transportat pe spinarea vitelor de povară, ci era purtat numai de preoţi. Deasupra capacului 
erau aşezate două făpturi pe care evreii le numeau heruvimi. Sunt nişte fiinţe înaripate a căror înfăţişare n-a fost 
văzută de nici un om de-a lungul vieţii sale. Moise zice că i-a zărit în preajma lui Dumnezeu, stând pe tron. 
Dânsul a pus acolo ambele table pe care erau scrise cele zece porunci, fiecare cuprinzând câte cinci dintre ele, 
două şi jumătate pe o singură pagină. Chivotul a fost aşezat în Sfânta Sfintelor. 

6. în sanctuarul hărăzit preoților, Moise a introdus o masă aemănătoare cu cea delfică“, cu o lungime de doi coţi, 
lățimea de un cot şi înălțimea de trei palme. De jos şi până la jumătatea lor, picioarele mesei erau lucrate cu o 
desăvârşită iscusinţă, la fel ca la paturile folosite de dorieni. Dar partea de sus, deasupra tăbliei, avea forma unui 


pătrat. Tăblia propriu-zisă, pe fiecare latură a ei, avea scobită, preţ de patru degete, o bandă mergând 

* Aron Kodeş (ebr.) = Arca Legii sau Chivotul Legământului din Biblie. 

* Sanctuarul federal din Delfi era principalul oracol elen al lui Apolon, situat la poalele Parnasului, exercitându-şi influența şi asupra Romei. 
Masa delfică avea însă trei picioare (trepiedul). 

de jur împrejur, şi în partea de sus, şi în cea de jos. De fiecare picior al mesei era prins câte un inel, foarte 
aproape de tăblie; prin aceste inele se petreceau nişte pârghii de lemn acoperite cu plăcuţe de aur, care nu puteau 
fi scoase. Căci în locul unde se aflau inelele, exista o adâncitură, iar pârghiile nu treceau dintr-o parte în alta, 
capetele lor terminându-se prin două vârfuri, dintre care unul pătrundea în tăblia de sus, celălalt în piciorul 
mesei. în felul acesta pornea la drum masa. Deasupra acesteia (căci ea era situată în partea de miazănoapte a 
templului, aproape de sacrosancta lui incintă) se puneau douăsprezece pâini nedospite, câte şase pe un singur 
rând. Azimele erau făcute din lamură de făină, vreo doi assaroni, această măsură ebraică conţine şapte cotyle? 
atice. Pe această pâine erau aşezate două cupe de aur pline cu mirodenii. Alte pâini le luau locul după şapte zile, 
adică în sărbătoarea numită de noi sabat: căci a şaptea zi se cheamă sabat. Pretextul acestui obicei îl voi dezvălui 
cu alt prilej. 

7. Faţă în faţă cu masa, aşezat aproape de peretele de miazănoapte, se afla un sfeşnic de aur curat, nemasiv, în 


greutate de o sută de mine“, din cele pe care evreii le numesc cinchare; ceea ce la greci înseamnă talant”. El era 
împodobit cu sfere mici, crini, rodii şi cupe; numărul lor total fiind de şaptezeci; dintr-o singură tulpină, el se 
înălța spre a se răsfira în tot atâtea braţe câte sunt şi planetele soarelui. Sfeşnicul se subîmpărțea în şapte capete 
aşezate în acelaşi rând, la distanţe egale. în vârf ardeau şapte candele care aminteau de numărul planetelor, fiind 
orientate spre apus şi miazănoapte, căci sfeşnicul era pus oblic. 

8. La mijloc, între sfeşnic şi masă se afla, aşa cum am spus mai înainte, un jertfelnic de tămâiere, făcut, aidoma 
celorlalte obiecte de cult, din lemn care nu putrezea, îmbrăcat într-o trainică placă, alcătuind un pătrat lat de un 
cot şi înalt de doi coţi. Deasupra era un mic grătar de aur, care avea la fiecare colț câte o coroană de aur, de jur 


împrejurul lui trecând o cunună de aur. Jertfelnicul de tămâiere era prevăzut cu inele şi pârghii, spre a 

* Ceaşcă cu două toarte sau măsură elină pentru lichide (cea. 1/4 litru). 

* Unitate de măsură orientală adoptată de greci, care la Atena avea greutatea de 436,6 gr. O mină=100 drahme; o drahmă=1/8 dintr-o uncie. 
7 Unitate de măsură în greutate de o jumătate de chintal şi totodată monedă de argint valorând 60 de mine. Sfeşnicul din tabernacol a fost 
făcut în întregime dintr-un talant de aur curat (Ieşirea, XXXVII, 24). 


fi purtat pe drumuri de preoţi. La intrarea Tabernacolului se afla un alt jertfelnic din aramă cu un suport de lemn, 
lung de cinci coţi şi tot atât de lat, înalt de trei coţi, îmbrăcat în plăci de aramă şi gătit la fel ca jertfelnicul de aur. 
Vatra jertfelnicului întruchipa o împletitură în formă de reţea şi, întrucât piedestalul nu mergea de jur împrejur, 
cărbunii aprinşi cădeau din leasă pe pământ. Faţă-n față cu altarul stăteau ceşti pentru libaţii de vin, cupe, 
cădelniţe şi vase mari de aur curat. Celelalte scule pentru slujba religioasă erau făcute din aramă. Aşadar, aşa 
arăta Tabernacolul, împreună cu zestrea lui. 


CAPITOLUL VII 


1. Au fost apoi făcute veşmintele sacerdoţilor şi ale tuturor celorlalți, numite chanaeae, ca şi pentru Marele 
Preot, care se cheamă Anarabeches, ceea ce înseamnă Supremul preot. Veşmintele preoţilor obişnuiţi arătau după 
cum urmează. Când se duce la sacra-i îndeletnicire, curățat după ce prescrie legea purificării, el îmbracă mai 
întâi aşa-zisul mennachasen, ceea ce vrea să spună veşmânt strâns lipit de corp. Este vorba de un şorț făcut din 
batist de in, petrecut în jurul părților ruşinoase şi în care picioarele intră ca într-un pantalon. El ajunge de la 
jumătatea trupului până la coapse, fiind prins de ele cu legături strânse. 

2. Peste menţionatul veşmânt se pune o cămaşă de in făcută din țesătură dublă de muselină. Ea se cheamă 
chetomene, ceea ce înseamnă, de fapt, in, căci la noi inului i se zice cheton. Acest strai este o tunică lungă până 
la călcâie, care învăluie bine trupul, având mâneci înguste, strâns lipite de braţe. Ceva mai sus de subsuori se 
pune de jur împrejur o cingătoare lată de patru degete, dintr-o împletitură necompactă, care seamănă cu pielea de 
şarpe. Pe cingătoare sunt întrețesute felurite flori de purpură şi pânză 

148 

149 

stacojie, albastră sau de batist, urzeala ei fiind numai din in. începând de la piept, ea este înfăşurată o dată, 
petrecută iarăşi şi apoi legată; de acolo atârnă până la călcâie, câtă vreme preotul nu slujeşte: fiindcă el o poartă 
doar ca o podoabă care încântă privitorii. De îndată ce se ajunge la jertfă şi la îndeletnicirea lui în jurul altarului, 
preotul aruncă cingătoarea peste umărul stâng, ca să nu-i stânjenească mişcările. Moise i-a zis acestei cingători 
Abaneth. Noi i-am dat denumirea de emian, cum am învăţat de la babilonieni, căci se cheamă la ei aşa. Tunica nu 
are deloc încrețituri, ci în jurul gâtului o mare deschizătură şi marginile ei sunt strânse peste ambii umeri cu 
ajutorul unor sfori atârnând în faţă, pe piept, precum şi în spate. Tunica se numeşte massabazanes. 

3. Pe cap, preotul poartă un fel de turban fără vârf, care nu-i acoperă întregul creştet, ci doar ceva mai mult de 
jumătate. El se cheamă mesnaemphthes, părând că te împodobeşte la fel ca o coroană făcută din in şi înfăşurată 
cu benzi groase. Marginea lui este adesea răsucită şi tighelată. Acest turban se acoperă apoi cu o bucată de 
muselină care coboară spre frunte şi ascunde cusăturile şi împletiturile benzilor, lipindu-se strâns de întreaga 
țeastă. Turbanul este bine prins de creştet, ca să nu alunece în timpul jertfei. Astfel am înfățişat straiele celor mai 
mulți preoți. 

4. Marele Preot este gătit la fel, fără ca nici unul dintre veşmintele pomenite deja să lipsească, dar poartă 
deasupra o tunică de culoarea stânjenelului. Avem de-a face cu un talar lung până la călcâie care în limba noatră 
se numeşte meeir. La tunică se încinge un brâu conţinând aceleaşi felurite culori ca şi cingătoarea descrisă mai 
înainte, dar are întreţesut în el şi aur. La poalele tunicii sunt cusute franjuri făcute anume să imite culoarea 
rodiilor şi printre ele se află intercalaţi nişte clopoței de aur foarte frumos împodobiţi, astfel încât între doi 
clopoței atârnă câte o rodie şi între două rodii, câte un clopoțel. Această tunică nu-i întocmită din două bucăţi şi 
nu are cusături nici la umăr, nici în părți, fiind un singur veşmânt țesut pretutindeni din acelaşi fir. Ca atare, pre- 
zintă o deschidere, dar nu de-a curmezişul, fiind vorba de o des-picătură făcută de-a lungul, care merge de la 
piept şi până la spate,între omoplaţi. Se coase şi un tiv, nu cumva să se observe urâţenia tăieturii. Acelaşi lucru se 
întâmplă şi cu deschizăturile tunicii, pe unde sunt scoase braţele. 

5. Peste aceste veşminte se pune un al treilea, numit efud şi asemănător cu grecescul epomis!. lată felul în care se 
ajunge la alcătuirea lui. Veşmântul măsoară în lungime un cot, este făcut din stofă de felurite culori,întreţesută cu 
fire de aur, şi ajunge până la jumătatea pieptului, fiind prevăzut cu mâneci, iar la înfăţişare aduce întru totul cu o 
tunică scurtă. Peste golul lăsat de veşmânt se aşterne o fâşie lată de o palmă, frumos împodobită cu aur şi cu 


celelalte culori întâlnite la efud. Pieptarul se numeşte essenes”, care în limba greacă înseamnă logion, adică 
oracol. 

EI acoperă în întregime locul gol lăsat de efud în dreptul sânului. Placa se ataşează prin inele de aur prinse în 
fiecare colţ, cărora le corespund nişte inele fixate pe efud,; o bentiță albastră este cea care leagă inelele între ele. 
Ca să nu apară nici un gol în mijlocul inelelor, se umple întregul spațiu cu o panglică de culoarea stânjenelului. 
Haina cu mâneci are umerii împreunaţi prin două pietre de sardonix, fiecare prezentând la capătul ei câte un 
accesoriu de aur, spre a putea sluji drept agrafe. Pe aceste pietre sunt gravate numele fiilor lui Iacob, scrise cu 
literele alfabetului folosit de limba noastră, pe fiecare figurând câte şase: numele fiului celui mai vârstnic se află 
pe umărul drept. Pieptarul este împodobit cu douăsprezece pietre scumpe, de o deosebită mărime şi frumuseţe, 
găteală pe care foarte puţini oameni o pot deţine, din pricina preţului ei uriaş. Aceste pietre, aşezate câte trei pe 
patru rânduri, stau bine prinse de muselina pieptului; în plus, ele sunt încrustate în aurul legat cu măiestrie printr- 
o spirală de urzeală, spre a nu le îngădui să cadă de acolo. în prima triadă se află un sardoniu, un topaz şi un 
smarald; în cea de-a doua, un rubin, un iaspis şi un safir; în cea de-a treia, piatra linxului:, apoi un ametist şi la 
urmă o agată, ea fiind a noua la rând; în cea de-a patra triadă, întâietatea o deţine un hrisolit, vine după aceea un 
onix, apoi un berii, ultimul dintre toate“. Pe fiecare piatră s-a 

' Haină care acoperea umerii şi avea mâneci. 

? Aşa se numeşte pieptarul, fâşia de pânză împodobită cu pietre preţioase, pe care o purtau prinsă de piept faraonii şi Marii Preoţi ai evreilor. 
în Biblie acest pieptar se cheamă hoșen. 

* Piatră prețioasă roz-galbenă, transparentă, care, potrivit legendelor antice, provenea din urina linxului. Ea se numeşte turmalină. 


* Biblicul hoşen este împodobit cu pietre scumpe care nu corespund întru totul cu lista prezentată de Flavius Josephus când descrie pieptarul 
Marelui Preot. 

gravat numele unuia dintre fiii lui Iacob, socotiți drept strămoşii triburilor noastre, ordinea respectând ordinea 
venirii pe lume a fiecăruia. Deoarece inelele se dovedesc prea slabe ca să susțină povara pietrelor scumpe, se 
adaugă în partea de sus a pieptarului urcat aproape de gât alte două inele mai mari care răzbesc din țesătură şi 
sunt străbătute de nişte iscusite lănțişoare, unindu-se între ele în dreptul umerilor prin agrafe de aur lucrate cu o 
artă desăvârşită. Capetele urcătoare ale lănțişoarelor coboară apoi peste spinare, îmbinându-se într-un inel de la 
poalele efudului,; el este cel ce susţine şi nu lasă deloc să se mişte pieptarul. Strâns lipit de acesta trece un brâu în 
culorile menționate mai sus, întreţesute cu aur, care înconjoară întregul trup, legat printr-un nod în dreptul 
cusăturii, coborând apoi liber în jos. La ambele capete ale brâului atârnă franjuri care sunt legate fiecare cu 
fluierase de aur. 

6. Marele Preot poartă un turban aidoma cu al celorlalți preoţi, amintit mai înainte; deasupra lui se află un al 
doilea, având culoarea stânjenelului. Fruntea lui este acoperită de o întreită coroană de aur. Din ea răsar calicii de 
aur care se aseamănă cu cele pe care le vedem la buruiana numită de noi sacchar, grecii care se îndeletnicesc cu 
plantele spunându-i însă hyosciamos”. Pentru cei care au zărit-o adesea, fără să fi reţinut trăsăturile ei, fiindcă nu 
ştiu cum se cheamă, ca şi pentru cei care-i cunosc numele, dar încă n-au văzut-o cu ochii lor, nu mă sfiesc să-i 
fac descrierea. Această plantă creşte adesea la o înălțime mai mare de trei palme, are o rădăcină asemănătoare cu 
a napului (căci nu greşeşte prea mult cine face asemenea comparaţie), iar frunzele sunt ca la lăptucă. Pe ramurile 
sale, strâns lipite de ele, apar boboci îmbrăcaţi într-o tunică pe care ei o leapădă îndată ce se iveşte fructul. Bo- 
bocii au mărimea falangei de la capătul degetului mic şi cu circumferință ca o cupă. Pentru cei care nu ştiu 
nimic, mai am de adăugat ceva. în partea de jos, bobocul are forma unei emisfere care se rotunjeşte de la tulpină 
încolo, apoi se îngustează treptat, fiind frumos scobită pe dinăuntru; se îngroaşă iarăşi şi 

Ordinea recunoscută de Moise este următoarea: sardoniu, topaz, smarald; rubin, safir şi diamant; opal, agată şi ametist; hrisolit, onix şi iaspis 


(leşirea, XXVIIL, 17-20). 
* Măselariţa (Hyoscyamus niger), plantă medicinală toxică, din care se extrage atropină. 1 se zice şi nebunariță. 


152 

prezintă nişte tăieturi pe buze, aşa cum se observă la buricul unei rodii. ] se alătură un alt înveliş, care arată 
întocmai ca o emisferă răsucită (cum s-ar zice) cu mare precizie şi inserată în tăieturile menţionate cu privire la 
rodii, înălțându-se apoi în nişte vârfuri spinoase şi ascuţite. Sub acest înveliş se ascunde întregul fruct al 
caliciului, ale cărui seminţe sunt identice cu cele de siderită; floarea ce-l însoţeşte pare să aibă o asemănare cu 
fremătătoarele foi ale macului. Aidoma cu această floare este şi coroana care acoperă tâmplele şi ceafa Marelui 
Preot. La frunte ea nu are însă efielis (căci aşa se cheamă caliciul), ci o placă de aur pe care s-a gravat cu litere 
sfinte numele lui Dumnezeu. Aşadar, astfel arată găteala Marelui Preot. 

7. Stârneşte uimirea oricui ura pe care oamenii o poartă neamului nostru, ca şi cum noi am cinsti mai puţin acea 
Divinitate venerată de ei cu atâta fast. Oricine constată grija cu care ne-am făurit Tabernacolul şi vede veşmintele 
preoţeşti, aşijderea vasele folosite de noi în slujbele sfinte, pricepe că Legiuitorul nostru a fost un bărbat trimis 
de Dumnezeu şi că învinuirea privitoare la lipsa de evlavie nu are nici un temei. Cel ce rămâne străin de duş- 
mănie şi cumpăneşte cu înţelepciune lucrurile descoperă singur că fiecare dintre obiectele cultului nostru divin 
îşi găseşte perechea în cuprinsul universului. Căci Tabernacolul, în lungime de treizeci de coți, este divizat în 
trei: două părți rămân la dispoziţia preoţilor, ca un loc unde poate umbla oricine, fiind întruchiparea pământului 
şi a mării (deoarece ele sunt deschise tuturor), dar cea de-a treia parte a păstrat-o numai pentru Dumnezeu, 


întrucât cerul nu poate fi cutreierat de oameni. Cele douăsprezece pâini, puse pe masa din cort, redau lunile 
anului. Cele şaptezeci de părţi care alcătuiesc sfeşnicul închipuiesc semnele prin care trec planetele, iar cele 
şapte candele propriu-zise, planetele. Cele patru materiale din care sunt urzite perdelele redau elementele naturii: 
muselina prefigurează inul, care creşte din pământ; purpura, însă, marea colorată de sângele peştilor; prin 
stânjenel este evocat aerul; stacojiul, în sfârşit, poate sugera focul. Acelaşi tâlc îl are şi tunica Marelui Preot: inul 
înfăţişează pământul; stânjenelul, însă, cerul; rodiile semnifică fulgerele, iar clinchetul clopoţeilor, tunetele. 
Efudul, care este alcătuit din patru feluri de ţesături şi se află sub ochii Domnului, reflectă întreaga natură, iar 
aurul, introdus în urzeală, semnifică, după părerea mea, lumina care se revarsă 

asupra tuturor. Pieptarul din mijlocul efudului închipuieşte de asemenea pământul, care tronează în mijlocul 
universului“; brâul care încinge pieptarul aminteşte oceanul, căci el înconjoară întreaga lume. Cele două pietre de 
sardonix de pe umerii hainei Marelui Preot, care slujesc la încopcierea ei, personifică soarele şi luna. Cele 
douăsprezece pietre scumpe ale pieptarului pot fi asemuite fie cu lunile anului, fie cu numărul identic al conste- 
laţiilor din cercul denumit de greci Zodiac, fără să se abată prea mult de la autenticul sens al acestora. în sfârşit, 
turbanul mi se pare că întruchipează cerul, fiindcă el are culoarea stânjenelului (altfel nici n-ar putea să poarte 
numele Domnului), coroana pusă deasupra este împodobită cu aur, de vreme ce strălucirea îl bucură cel mai mult 
pe Dumnezeu. Găsesc aceste lămuriri date până acum drept îndestulătoare, urmând ca mai târziu, acolo unde 
înțelepciunea Legiuitorului va străluci, adesea şi în multe rânduri, să revin cu fapte noi pe care le am la 
îndemână. 

CAPITOLUL VIII 

1. După ce Tabernacolul despre care am vorbit a fost terminat, sanctuarul nefiind încă sfinţit, Domnul i s-a arătat 
lui Moise şi i-a poruncit să atribuie preoția fratelui său, Aaron, fiindcă prin virtutea lui era cel mai demn dintre 
toţi de această cinste. Chemând la o întrunire poporul, Moise i-a înfățişat virtutea şi bunătatea inimii lui Aaron, 
precum şi primejdiile pe care le-a avut el de înfruntat pentru izbăvirea lor. Cum toţi au comentat că meritele sale 
sunt cât se poate de adevărate, vădindu-şi râvna lor faţă de el, Moise le-a zis: „Bărbaţi israeliți, am dus acum la 
capăt 

* Flavius Josephus susține aşadar geocentrismul, pe care îl va teoretiza după moartea lui astronomul, matematicianul şi geograful Claudiu 
Ptolemeu (83-168 e.n). 


lucrarea după neprecupeţitele noastre puteri şi pe placul Domnului. Pentru ca să-l poată găzdui cortul nostru, 
înainte de toate trebuie să vedem cine va fi preotul care va celebra jertfele şi va purta mai departe rugile noastre. 
Dacă decizia alegerii ar sta la dispoziția mea, n-aş socoti deloc că nu merit această cinste, căci, pe de o parte, 
natura ne-a înzestrat cu dragostea de noi înşine, pe de altă parte, ştiu singur câte lucruri am de făcut pentru binele 
vostru. Acum Dumnezeu l-a găsit demn de acest rang pe Aaron şi l-a ales pentru preoţie, neaflând printre noi nici 
unul mai drept decât dânsul. Aşadar, el va îmbrăca sfântul veşmânt al Domnului, se va îngriji de jertfe, 
rugăminţile voastre le va transmite Domnului, care nu va zăbovi să le asculte bucuros, fie pentru că se îngrijeşte 
de soarta neamului nostru, fie pentru că le va primi de la bărbatul ales de Dânsul." Cuvântarea aceasta a fost pe 
placul evreilor, care au aprobat alegerea făcută de Dumnezeu. Aaron a meritat mai mult decât toți această 
demnitate, atât pentru obârşia şi darul lui de profet, cât şi pentru înţelepciunea fratelui său. Pe vremea aceea el 
avea patru fii: Nabad, Abius, Eleazar şi Ithamar. 

2. Moise a poruncit ca donațiile rămase-disponibile la întocmirea Tabernacolului să fie folosite la acoperirea 
pânzei aşternute deasupra cortului însuşi, precum şi a sfeşnicului, jertfelnicului de tămâiere, a cădelniţelor şi 
celorlalte vase de cult, pentru ca ele să nu aibă de suferit de pe urma ploilor sau a prafului în timp ce vor fi 
purtate pe drumuri. Apoi el a strâns iarăşi poporul laolaltă şi i-a cerut ca fiecare să contribuie cu o jumătate de 
şechel. Şechelul este o monedă a evreilor care valorează patru drahme! atice. Porunca lui Moise a fost îndeplinită 
numaidecât şi mulţimea care a plătit birul a numărat şase sute şi cincizeci de mii de persoane. Banii au fost dați 
de oameni liberi de la vârsta de douăzeci până la cea de cincizeci de ani. Suma strânsă a fost cheltuită cum se 
cuvine în folosul Tabernacolului. 

3. După aceea, Moise a sfinţit Tabernacolul şi preoţii, purificarea lor făcându-se în felul următor. A dat poruncă 
să se taie şi să se piseze cinci sute de sicii? de mirt şi de stânjenel, jumătate din această cantitate de scorţişoară şi 


de calamus (aşijderea un fel de plantă aromată), amestecul sa fie pus într-un Pin (o măsură 
' Monedă de argint ateniană (=6 oboli) care avea 436 gr. Şi era echivalentul dinarului roman. 
> Şechelul era şi monedă şi măsură de greutate (11,5 gr). 

evreiască, egală cu două choe: atice) de ulei, totul fiind pus să fiarbă după obiceiul pregătitorilor de pomezi, spre 
a se obţine o alifie cu un miros foarte plăcut. De îndată ce a primit-o, Moise a uns cu ea pe preoţi şi întregul cort, 
obținând sfinţirea lor. Ba chiar şi preţioase mirodenii (în cort dai de multe şi de tot felul) au fost aduse la 
jertfelnicul de aur, ca să ardă mocnit. Mă abţin să stărui asupra naturii acestor aromate, ca să nu-mi plictisesc ci- 
titorii. Zilnic, de două ori înainte şi după răsăritul soarelui, ele trebuiau să fumege, şi uleiul cel mai curat să nu se 


isprăvească în candele: trei dintre ele ardeau toată ziua deasupra sfântului sfeşnic închinat lui Dumnezeu, 
celelalte trei fiind aprinse spre seară. 

4. Când toate lucrările au fost duse la bun sfârşit, de o mare faimă au avut parte meşterii Beselcel şi Eliab. Căci 
ei nu au venit doar cu găselniţe anterioare într-o formă îmbunătăţită, ci cu contribuţii chibzuite şi împlinite de 
dibacea lor minte, nebănuite până atunci. Cel mai iscusit dintre amândoi a fost socotit Beseleel. Timpul care s-a 
scurs cu înfăptuirea acestei opere a fost doar de şapte luni şi nu mai mult, după care primul an al plecării din 
Egipt s-a încheiat. La începutul celui de-al doilea an, în luna Xanthicos din calendarul macedonean, numită de 
evrei Nisan, tocmai când era lună nouă, a avut loc sfinţirea Tabernacolului şi a tuturor vaselor pomenite mai sus. 
5. Dumnezeu a arătat că primeşte cu plăcere opera evreilor, şi, departe de a-i dispreţui rostul pentru care ei n-au 
trudit în zadar, s-a pogorât în templul lor, socotindu-l demn să sălăşluiască în el. Domnul şi-a vădit prezenţa în 
felul următor. Când cerul era curat şi senin, doar asupra Tabernacolului se lăsa o ceaţă“ care nu era atât de deasă 
cum în mod obişnuit se vede iarna, dar nici atât de rara şi transparentă încât să fie străpunsă cu privirea; din ea 
cădea o gingaşă rouă, ca o dovadă că Domnul se afla acolo, lucru pe care evreii îl doreau, crezându-l aievea. 

6. Răsplătind mai întâi prin binemeritate daruri pe meşterii care împodobiseră atât de frumos construcția, Moise 
a înjunghiat la intrarea în cort — aşa cum îi poruncise Dumnezeu —un taur, un berbec şi un ţap, drept jertfă 
pentru păcat. (Despre îndeplinirea tainicelor slujbe sacre şi despre victimele pentru care 

3 Adică 2 x 3,3 (6,50) |. 

* Norul care se lăsa asupra Tabernacolului îl însoțea atunci când evreii plecau la drum (Ieşirea, XL, 36). 

legea cere arderea de tot, ca şi despre cele din care pot fi mâncate anumite bucăţi voi vorbi mai pe larg când mă 
voi ocupa de jertfe.) După ce a stropit cu sângele victimelor veşminte]'- lui Aaron şi ale fiilor săi, i-a curăţat cu 
apă de fântână şi i-a miruit cu mir, ca să fie sfințiţi de Dumnezeu. Vreme de şapte zile, Moise s-a îngrijit 
întocmai de ei şi de veşmintele lor şi la fel a sfințit cortul şi vasele lui cu mirul făcut din mirodenii, precum am 
arătat mai înainte, şi cu sângele taurilor, berbecilor şi țapilor înjunghiaţi, în fiecare zi câte unul. In a opta zi a 
anunţat poporul că e sărbătoare şi a poruncit să fie închinate jertfe după posibilităţile fiecăruia. Oamenii i-au 
ascultat porunca în aducerea jertfelor şi între ei a fost o dispută, unul căutând să-l întreacă pe celălalt. Când 
victimele au fost puse pe jertfelnic, s-a stârnit din senin o văpaie, ca scăpărarea unui fulger, mistuind tot ce se 
afla pe altar. 

7. Atunci Aaron a fost lovit de o nenorocire, întristătoare pentru el ca om şi ca părinte, dar pe care a îndurat-o cu 
bărbăţie, căci avea tărie sufletească, fiind călit de credință în fața tuturor necazurilor, şi socotea că faptele s-au 
petrecut cu voia Domnului. Căci dintre cei patru fii pe care îi avea, aşa cum am mai spus, chiar cei mai vârstnici, 
Nabad şi Abius, au adus la jertfelnic mirodenii“ neîngăduite de Moise, dar folosite de ei mai înainte; asupra lor s- 
a abătut deodată o flacără năprasnică şi le-a ars pieptul şi faţa, fără ca nimeni s-o poată stinge. Moise i-a trimis pe 
tatăl şi pe fraţii lor să ridice trupurile neînsufleţite, ducându-le în afara taberei spre a fi înmormântate cu pompă. 
Poporul i-a bocit pe amândoi, îndurând cu greu neaşteptata lor moarte; Moise a cerut însă fraților şi părintelui lor 
să se abţină de la doliu şi să pună cinstirea Domnului mai presus de durerea lor proprie. Căci Aaron purta deja 
veşmântul sfânt. 

8. Moise a refuzat însă toate onorurile pe care poporul dorea să i le aducă şi s-a dedicat exclusiv slujirii lui 
Dumnezeu. S-a ferit să se mai urce pe muntele Sinai şi s-a dus în Tabernacol când aştepta răspuns la întrebările 
puse Domnului, s-a purtat ca orice om simplu şi a vrut să nu se deosebească cu nimic de cei mulţi, decât prin 


grija pe care le-a purtat-o necontenit. în afară de asta 

5 Vezi Leviticul. DC, 24. 

* Biblia invocă alt motiv al pedepsei: Nadab şi Abius au pus în cădelniţele lor foc, au turnat deaupra tămâie, aducând înaintea Domnului foc 
străin ce nu le poruncise Domnul. (Leviticul, X, 1). 

a prescris poporului reguli de viață şi legi prin respectarea cărora să fie pe placul Domnului şi să poată duce un 
trai scutit de păcate. Această misiune i-a impus-o Dumnezeu însuşi. Acum mă opresc la redarea regulilor de viaţă 
şi a legilor date de el. 

9. Vreau totuşi să mai menţionez unele lucruri privitoare la veşmintele Marelui Preot, despre care m-am ocupat 
mai înainte: căci Dumnezeu a dorit să înlăture orice prilej de înşelăciune sau şarlatanie cu ajutorul prezicerilor. 
Pentru ca nimeni să nu simtă ademenirea de a folosi abuziv autoritatea pe care 1-0 acordase, Domnul şi-a 
îngăduit libertatea de a vădi când dorea sau nu să ia parte la o jertfă. El a vrut să dezvăluie acest lucru nu numai 
evreilor, ci şi străinilor aflaţi întâmplător de față. Ori de câte ori Domnul era prezent la jertfă, pietrele scumpe 
despre care am mai spus că le avea Marele Preot pe umerii săi (erau două sardonii şi mi se pare de prisos să 
vorbesc de natura lor, ea nefiind străină nimănui) devenea licăritoare; propriu-zis sardoniul prins cu o agrafă de 
umărul drept revărsa sclipire care se zărea la mare depărtare, deşi până atunci fusese lipsit de strălucire. O atare 
minune poate trezi uimirea tuturor celor care nu-şi demonstrează înțelepciunea prin disprețul lor faţă de orice 
religie. Şi mai uluitor este însă ceea ce urmează să vă spun, căci prin cele douăsprezece pietre pe care Marele 
Preot le purta cusute la pieptarul de la sân, Dumnezeu vestea evreilor victoria atunci când doreau să pornească la 
război. Mai înainte ca oastea să pornească în marş, nestematele căpătau atâta strălucire încât întregul popor 


vedea limpede că domnul îi va sprijini. De aceea şi grecii, care cinstesc datinile noastre sărbătoreşti, întrucât nu 
le-au putut tăgădui, numesc pieptarul /ogion, adică oracol. Şi nestematele pieptarului şi sardoniul au încetat să-şi 
reverse strălucirea cu două sute de ani înainte ca eu să aştern aceste rânduri, deoarece Domnul este supărat că am 
încălcat legile sale. Voi găsi mai târziu un prilej potrivit să vorbesc despre asta. Acum vreau să-mi deapăn 
povestirea începută. 

10. După sfinţirea Tabernacolului şi îndeplinirea riturilor privitoare la preoți, poporul a socotit că acum 
Dumnezeu va sălăşlui împreună cu ei în acelaşi lăcaş sfânt, şi s-a apucat să-l cinstească prin jertfe şi să-l 
preamărească prin imnuri, de parcă s-ar fi văzut scăpat de ameninţarea tuturor năpastelor şi puteau să 
nădăjduiască într-un viitor mai bun. Jertfele erau închinate Domnului atât acasă, cât şi în public, de către fiecare 
seminţie în parte. Căpeteniile semințiilor s-au unit câte două laolaltă şi au înjghebat un 

car tras de o pereche de boi (erau aşadar şase care), ca să poată purta cortul pe drumuri. A mai dăruit, fiecare în 
parte, o cupă mare, o tipsie şi o căţuie; ultima valora zece dariei”, fiind umplută cu mirodenii; cupa şi tipsia 
cântăreau împreună două sute de siclii, dintre care şaptezeci reveneau tipsiei; amândouă erau pline cu făină 
frământată cu ulei, aşa cum era ea folosită la jertfe. De asemenea, fiecare a înjunghiat câte un vițel, un berbec şi 
un miel de un an pentru arderea de tot şi câte un ţap pentru jertfa de ispăşire. în afară de asta, fiecare căpetenie de 
trib a oferit victime pentru jertfele de împăcare, zilnic, doi boi, cinci berbeci, miei de un an şi iezi. Astfel au adus 
ei jertfe vreme de douăsprezece zile, fiecare într-o singură zi, aparte. Moise nu se mai suia pe muntele Sinai, ci 
intra în Tabernacol, primind de la Dumnezeu îndrumări privitoare la ceea ce avea de făcut, precum şi la 
întocmirea legilor date de el. Aceste porunci au fost respectate cu sfințenie de-a lungul tuturor vremurilor de 
către poporul nostru, care le-a socotit prea bune pentru a fi creații ale înţelepciunii omeneşti, fiind aşadar dictate 
de Dumnezeu. lar evreii n-au cutezat să încalce vreuna din poruncile sale nici în timp de pace şi abundență, nici 
în vreme de război şi lipsuri. Dar mă abţin să mai vorbesc despre asta, fiindcă am de gând să scriu o carte 
consacrată legilor. 


CAPITOLUL IX 


1. Acum voi aminti doar câteva legi privitoare la purificări şi la jerfe, cum se şi cuvine, întrucât am vorbit despre 
sacrificii. Sunt două feluri de jerfe. Unele se fac de către persoane particulare, altele în numele întregului popor, 


fiecare categorie fiind 
7 Monedă de aur etalon, pe care figura chipul lui Darius I, cârmuitor renumit la Persiei (522-486 î.e.n.), nefiind aşadar contemporană cu 
Moise şi cu Tabernacolul. 

orânduită în chip diferit. într-un caz are loc arderea de tot a victimei, de aici şi denumirea de holocaust; în celălalt 
caz victima este jertfită în semn de împăcare, fiind mâncată într-un ospăț sacru de către cei ce au sacrificat-o. Mă 
voi ocupa de primul caz. Omul simplu a cărui jertfă va fi ardere de tot sacrifică un juncan, un miel sau un ied, 
ultimii doi având un singur an, în schimb juncanii înjunghiaţi pot fi şi mai mari. Fiecare vită hărăzită arderii de 
tot trebuie să fie de parte bărbătească!. După uciderea animalelor preoţii stropesc cu sânge împrejurul 
jertfelnicului, curăţă şi taie în bucăţi victimele, presară sare pe ele, le pun pe altar. Picioarele şi măruntaiele 
victimelor, spălate cu grijă, sunt aşezate alături de celelalte mădulare şi arse; preoții păstrează pentru ei pieile 
vitelor sacrificate. în acest fel se face arderea de tot. 

2. Cel care vrea să aducă o jertfă de împăcare sacrifică vite de acelaşi soi, dar fără meteahnă şi mai mari de un 
an, atât parte bărbătească, cât şi parte femeiască?. După sacrificarea victimelor, jertfelnicul este stropit cu sânge, 
rinichii şi osânza şi întreaga grăsime, cu un lob al ficatului, precum şi coada sunt puse împreună pe altar. Pieptul 
şi coapsa dreaptă revin preoților, carnea rămasă fiind mâncată în două zile. Ceea ce prisoseşte, este ars pe foc. 

3. în jertfele aduse pentru nevinovăție, ceremonia decurge la fel ca la jertfele de împăcare. Cine nu-i în stare să 
jertfească animale mai mari, acela va sacrifica o pereche de porumbei sau de turturele“: dintre acestea una să fie 
adusă ardere de tot Domnului, cealaltă să slujească drept hrană preoților. Despre sacrificarea acestor făpturi voi 
vorbi pe îndelete atunci când mă voi referi la jertfe. Cel care a greşit doar din neştiință aduce jertfă un miel şi un 
ied de aceeaşi vârstă. Preotul stropeşte cu sânge jertfelnicul, dar nu ca mai înainte, ci numai în colţurile lui; 
rinichii, restul grăsimii şi lobul ficatului sunt puse pe jertfelnic. Preoţii păstrează pentru ei pieile şi carnea pe care 
o şi mănâncă în sanctuar chiar în aceeaşi zi, fiindcă legea nu îngăduie păstrarea ei pentru ziua următoare. Cel 
care a greşit cu bună ştiinţă, fără să aibă cine să-l învinovăţească, aduce jertfă aşa cum cere legea, 

! Vezi Leviticul, 1,3. 

2 Vezi Leviticut, VI, 1. 

3 Vezi Leviticul, V, 7. 

un berbec; carnea lui trebuie mâncată în templu tot în aceeaşi zi. Căpeteniile seminţiilor care săvârşesc jertfe 
pentru ispăşirea păcatelor aduc aceleaşi ofrande ca şi oamenii simpli, cu deosebirea că victimele lor trebuie să fie 
un taur şi un ţap. 

4. Legea prevede ca în jertfele particulare şi în cele publice să se aducă lamură de făină: pentru un miel un 
assaron, pentru un berbec, doi, iar pentru un taur, trei. Aceste măsuri de făină sunt amestecate cu untdelemn, 
fiind astfel puse pe altar. Chiar şi untdelemnul slujeşte la jertfă: la un juncan se aduce o jumătate de Pin, la un 


berbec, a treia parte şi la un miel a patra parte din această cantitate. Căci Pinul este o străveche măsură a evreilor, 
egală cu două choes atice. în aceeaşi măsură ca untdelemnul urmează să fie adus şi vinul, întrucât el era turnat în 
jurul jertfelnicului. Cel care, fără să aducă un animal de jertfă, potrivit legământului său, oferă drept prinos 
lamură de făină, să pună un pumn de pârga“ ei pe jertfelnic; restul ei rămâne ca hrană pentru preoți, fie pusă la 
copt (căci este amestecată cu untdelemnul), fie sub formă de pâine. Legea nu îngăduie ca puiul să fie jertfit în 
aceeaşi zi cu cea care l-a fătat, aşijderea sacrificarea unor animale care nu au nici măcar opt zile de la naşterea 
lor. Se aduc şi alte jertfe pentru alungarea bolilor sau altfel de pricini, unde se fac libaţii şi sunt jertfite victime; 
când primesc o parte din ele, preoţii n-au voie să lase nimic pentru a doua zi. 


CAPITOLUL X 


1. Legea statorniceşte ca, din cheltuielile publice, să fie înjunghiați zilnic, dimineaţa şi seara, câte un miel de un 
an!; în cea 

1 Vezi Leviticul, Il, 12. ! Vezi Numerii, XXVIIL, 4. 

de-a şaptea zi, numită sabat, să fie răpuşi doi miei, desfăşurarea jertfei decurgând la fel. La sărbătoarea lunii noi, 
în afara prinosurilor zilnice se înjunghie încă doi juncani, şapte miei de un an şi un berbec, precum şi un ţap, 
drept jertfă de vinovăţie, când s-a greşit din neştiință. 

2. în luna a şaptea, pe care macedonenii o numesc Hyperbe-retaios?, în afara vitelor pomenite mai sus, se mai 
aduce prinos un juncan, un berbec, precum şi un ţap drept jertfă pentru păcat. 

3. în ziua a zecea a aceleiaşi luni, după crai-nou, se ţine post până seara şi în aceeaşi zi se aduc prinos un taur, un 
berbec şi şapte miei“, precum şi un ţap drept jertfă pentru păcat. Pe lângă asta, mai sunt aduşi doi ţapi, dintre care 
unul este trimis viu dincolo de hotarele pustiului, pentru îndepărtarea păcatelor întregului popor; cel de-al doilea 
este mânat într-un loc curat în afara oraşului, fiind ars acolo cu blană cu tot, fără să mai fie curăţat deloc. La fel 
este ars şi un taur, adus însă nu de popor, ci de preot, pe cheltuiala lui. După ce au fost înjunghiaţi taurul acesta 
împreună cu un țap, preotul aduce în interiorul sanctuarului sângele lor şi, înmuindu-şi degetul în el, stropeşte de 
şapte ori acoperişul şi tot de atâtea ori podeaua, apoi exteriorul întregului cort cât şi vecinătatea jertfelnicului de 
aur; sângele rămas îl ia apoi la intrarea sanctuarului, împrăştiindu-l de jur împrejurul jertfelnicului mare. După 
aceea extremitățile taurului şi ale ţapului, rinichii, grăsimea, împreună cu un lob al ficatului, sunt aşezate pe jert- 
felnic; din mijloace proprii preotul adaugă la acestea un berbec, totul fiind jertfit prin ardere de tot. 

4. în a cincisprezecea zi a aceleiaşi luni, când sorocul vremii înclină de-acum spre iarnă, fiecărui băştinaş care 
face parte dintr-o seminţie îi porunceşte Moise să-şi înalțe un cort, spre a se putea apăra de frigul anotimpului. 
Iar când vor sosi în patria lor, ei să se adune în oraşul care din pricina Templului le va sluji drept metropolă” şi 


vreme de opt zile să prăznuiască o sărbătoare, să facă atunci arderi de tot şi jertfe de recunoştinţă, purtând în 

2 Octombrie în calendarul romanic. 

3 Vezi Numerii, XXIX, 2 şi 8. 

* Prezicerea capitalei religioase a Regatului Israel, oraşul Hierosolyma, menţionat ca reşedinţa unei dinastii canaanene (secolul XIV î.e n.) şi 
cucerit de regele David (încep, secolului X î.e.n.). 

mâini mănunchiuri de ramuri de mirt şi sălcii de râu, mlădiţe de palmier, precum şi de piersic. în prima zi să se 
aducă prinos arderi de tot treisprezece juncani, miei cu unul în plus şi doi berbeci, adăugându-se şi un ap pentru 
iertarea păcatelor. în zilele următoare, numărul mieilor, al berbecilor şi al ţapului să rămână acelaşi, doar cel al 
juncanilor jertfiți să scadă zilnic cu unul, încât să se ajungă în cele din urmă la şapte. în a opta zi, toţi să se abţină 
de la orice muncă şi să jertfească Domnului, aşa cum am mai spus, un vițel, un berbec, şapte miei, precum şi un 
țap pentru ispăşirea păcatelor. Aşa prăznuiesc evreii, după datina şi orânduirea strămoşească, Sărbătoarea 
înălţării corturilor?. 

5. Moise a mai poruncit ca, anual, în luna Xanthicos, numită de noi Nisan, şi cu care începe anul nostru, în a 
paisprezecea zi de la crai-nou, atunci când soarele se află în zodia Berbecului (căci în această lună am fost noi 
sloboziţi din robia egiptenilor), să se aducă aceeaşi jertfă împlinită de noi, aşa cum am mai spus, la părăsirea 
Egiptului. Această sărbătoare, care la noi se cheamă Pastele, o prăznuim grupaţi în seminții, fără să lăsăm pentru 
a doua zi nici o ciozvârtă din victimă. în a cincisprezecea zi de la Paşti urmează Sărbătoarea Azimelor”, care 
durează şapte zile, când nu se mănâncă decât pâine nedospită. în fiecare zi sunt înjunghiați câte doi tauri, un 
berbec şi şapte miei. Aceste prinosuri sunt ardere de tot, la care se adaugă un ţap ca jertfă pentru păcat, spre a 
servi zilnic la îndestularea preoţilor. în cea de-a doua zi a Sărbătorii Azimelor (aşadar, ziua a şaisprezecea), 
mâncăm prima parte din recolta nouă (de care nimeni nu s-a mai atins până atunci); ni se pare drept să-l cinstim 
mai întâi pe Dumnezeu (căruia îi datorăm abundența noastră), oferindu-i pârgă de orz, în felul următor: se pune 
la uscat un snop care apoi se treieră, sunt măcinate boabele, un assarun de orz fiind dus la jertfelnicul Domnului; 


un pumn din el este pus pe altar, iar restul rămâne în 

* Sărbătoarea în care urma să locuiască şapte zile în corturi orice băştinaş israelit, ca să ştie urmaşii lor că Domnul i-a aşezat în corturi pe fiii 
lui Israel când i-a scos din pământul Egiptului (Leviticul, XXIII, 42, Deuteronomul, XVI, 13-15). 

“ în Cartea a Ii-a, cap. XIV, paragr. 6 (vezi Ieşirea, XII, 2-14; 43119). 

7 Instituită în ajunul plecării evreilor din Egipt (Ieşirea, XII, 15-20; 39; XIII, 6-8), Sărbătoarea Azimelor este prezentată pe larg în Leviticul, 
XXIII, 6-14, Numerii XXVIII, 17-30, Deuteronomul. XVI, 8-9). 

seama preoţilor. De aici încolo au voie toţi, de-a valma sau în parte, să-şi strângă recolta. Odată cu pârga 


cerealelor, se aduce prinos Domnului, pentru arderea de tot, un miel. 

6. La şapte săptămâni de la terminarea prăznuirii amintite (zilele acestor săptămâni sunt patruzeci şi nouă), în a 
cincizecea zi, numită de evrei Asortha (cuvânt care înseamnă pentecoste”), se aduce prinos Domnului pâine 
făcută din două assaron de făină de grâu, coaptă cu dospitură, fiind jertfiți şi doi miei. Din jertfa oferită lui 
Dumnezeu se pregăteşte o masă numai pentru preoți, fără ca nici una din bucatele ei să rămână pentru a doua zi. 
Ca ardere de tot sunt sacrificați trei viței, patrusprezece miei şi doi ţapi, jertfă pentru păcat. Nu se celebrează nici 
o sărbătoare fără să se facă ardere de tot şi fără ca toţi să se abţină de la orice muncă; în toate zilele festive, legea 
prevede deopotrivă şi aducerea jertfelor şi încetarea lucrului, după prinos urmând ospețele. 

7. Cu contribuţie publică se obține şi pâine nedospită, pentru pregătirea căreia se procură douăzeci şi patru 
assaron din făină de grâu. Din fiecare doua assaron de făina se coace câte o pâine, în ajunul sabatului; în 
dimineaţa zilei de sabat, sunt puse pe Masa sfântă câte şase pâini de o parte şi şase pâini de cealaltă parte. 
Deasupra lor se aşază două tipsii de aur, pline cu mirodenii, rămânând acolo până la următorul sabat; atunci ele 
se înlocuiesc cu altele. Pâinile sunt oferite spre hrană preoților, iar mirodeniile, lăsate să fumege pe focul sacru, 
ca să se înfăptuiască arderea de tot; în locul lor, deasupra pâinilor se pun altele. De două ori pe zi, preotul 
procură prin mijloace proprii un assaron de făină, amestecată cu untdelemn, lăsând-o să se coacă puţin. O 
jumătate din ea este aruncată în foc dimineaţa, cealaltă jumătate, seara. Despre rostul acestora voi vorbi mai pe 


larg altă dată şi mă mulţumesc acum cu ceea ce am spus deja. 
* în grecește Cincizeci (de zile), intervalul dintre celebrarea Paştilor şi data când Dumnezeu i-a înmânat lui Moise Tablele legii pe muntele 
Sinai, aceeaşi distanţă ca şi în cazul Rusaliilor (vezi Leviticul, XXIII, 16-21). 

CAPITOLUL XI 


1. Moise a despărțit seminţia lui Levi de obştea poporului şi a hărăzit-o serviciului divin; el a curățat-o cu apă de 
izvor nesecat şi prin jertfe închinate îndeobşte Domnului cu acest prilej solemn. El a lăsat în grija leviţilor 
Tabernacolul, vasele sfinte şi acoperişul cortului, poruncindu-le să-i slujească pe preoţi, potrivit îndrumărilor 
acestora. Căci ei erau închinaţi lui Dumnezeu!. 

2. Din rândul animalelor, Moise le-a deosebit pe cele care pot fi mâncate, ca şi pe cele care trebuie ocolite cu 
orice preţ. Despre aceasta voi vorbi pe îndelete când mi se va oferi un prilej mai bun de a scrie, adăugând şi ce I- 
a determinat s-o facă. El a interzis folosirea ca hrană a sângelui tuturor animalelor, deoarece socotea că într-însul 
sălăşluieşte sufletul acestora. S-a opus deasemenea să mâncăm din carnea vitelor care au murit de la sine şi ne-a 
prevenit să ne ferim de prapurul şi grăsimea caprelor, oilor şi boilor. 

3. Moise a alungat din cetate pe cei cu trupul atins de lepră” şi pe cei ce suferă din pricina scurgerii seminţelor 
zămislitoare, chiar şi pe femeile care sunt pângărite de fireasca lor scurgere lunară le-a pus să locuiască separat 
vreme de şapte zile; de abia după aceea ele sunt socotite curate şi pot să se întâlnească iarăşi cu ceilalţi. De 
asemenea, cel ce s-a ocupat de îngroparea unui mort trebuie să rămână tot atâtea zile departe de ceilalți. Dacă 
necurăţenia cuiva se prelungeşte cumva dincolo de acest număr de zile, acela trebuie să jertfească două 
mieluşele: una va fi arsă pe jertfelnic, cealaltă va fi luată de preoți. Acelaşi prinos aduce cel căruia i se scurge 
sămânţa zămislitoare. Cei care îşi pierd sămânţa în timpul somnului se vor curăța spălându-se cu apă rece, la fel 
ca şi cei care s-au culcat cu soțiile lor legitime. Moise i-a îndepărtat pentru totdeauna pe leproşi de tabără, ca să 
nu mai aibă de-a face cu nimeni şi să nu se deosebească deloc de un mort. Când însă, prin rugile sale adresate 
Domnului, cineva ajunge să 

! Vezi Numerii, LL, 6-9. 

2 Vezi Leviticul, XIII, 46. 

se vindece de boală şi îşi recapătă culoarea lui sănătoasă, acela va mulțumi lui Dumnezeu prin jerfe despre care 
voi vorbi mai târziu. 

4. Se fac deci de râs cei ce pretind că Moise s-a îmbolnăvit de lepră şi ca atare a fugit din Egipt, evreii fiind 
alungaţi şi ei din aceeaşi pricină şi conduşi de dânsul în Canaan. Dacă lucrurile ar fi stat aşa, Moise n-ar fi 
îngăduit niciodată o asemenea lege care să-l dezonoreze, iar dacă aceasta ar fi fost susținută de un altul, probabil 
că ridica obiecţii împotriva ei. Mai ales că numeroase popoare au în rândurile lor leproşi care se bucură de 
preţuire, fiind atât de scutiţi de îndurarea batjocurilor şi a surghiunului, încât obţin înalte ranguri militare sau 
funcţii civile în stat şi [i se îngăduie intrarea în locurile sfinte, precum şi în temple. Dacă ar fi avut într-adevăr 
paloarea acestui flagel, nimic nu l-ar fi împiedicat pe Moise ca, în loc să se înjosească pe el sau mulțimea 
asemenea lui, să asigure condiţii mai bune pentru leproşi, nicidecum să le hărăzească asemenea legi dăunătoare 
şi rele. Dar este limpede că numai invidia poartă vina unor asemenea zvonuri răspândite pe seama noastră. Ferit 
de această molimă între cei din acelaşi neam, la fel de ocoliţi de lepră, Moise a dat legea ţinând seama de gloria 
lui Dumnezeu în faţa celor atinşi de boală. Dar, în privinţa asta, fiecare poate să gândească ce crede de cuviință. 
5. Moise a interzis lăuzelor să intre în templu sau să atingă un lucru sfânt vreme de patruzeci de zile de la data 
naşterii, dacă au zămislit un băiat, şi un răstimp de două ori mai mare, dacă au adus pe lume o fată. Când, însă, 
după scurgerea răstimpului de care a fost vorba mai sus, mama trebuie să facă o jertfă, închinată de preoţi 
Domnului:. 


6. Cel care îşi bănuia soția de adulter aducea un assaron de făină de orz şi punea din ea un pumn pe jertfelnicul 
Domnului, lăsând restul preoților pentru hrana lor. Unul dintre preoţi aşeza femeia în dreptul porţii (cea cu 
vederea spre cort), îi lua vălul de pe cap, scria pe o bucată de piele numele lui Dumnezeu, punând-o să jure că nu 
şi-a înşelat bărbatul, iar dacă s-a făcut de ruşine, să-şi scrântească piciorul drept şi să i se umfle pântecul, încât să 
moară; dacă însă, mânat de marea lui iubire şi de gelozia 

! Vezi Leviticul, XII, 2-8. 

ce-a pricinuit-o, soţul a bănuit-o fără temei, ea să zămislească după zece luni un băiat. în urma depunerii 
jurământului, preotul ştergea numele divin de pe bucata de piele, o îndesa într-o cupă, lua din pulberea cortului 
aflată Ia îndemâna lui, o presăra în cupă, dând-o femeii să-i golească conţinutul. Dacă era învinuită pe nedrept, 
ea rămânea grea şi năştea la sorocul cuvenit un fiu; dacă şi-a încălcat cinstea conjugală datorată soţului, jurând 
strâmb în numele Domnului, ea îşi scrântea piciorul, pântecul îi era năpădit de apă şi avea o moarte ruşinoasă. 
Acestea sunt legile pe care Moise le-a prescris poporului său în legătură cu aducerea jertfelor şi cu purificările. 
Lor le-a adăugat şi următoarele porunci: 


CAPITOLUL XII 


1. Moise a interzis cu desăvârşire adulterul, socotind că fericirea cere ca bărbatul să aibă o părere sănătoasă 
despre căsătorie şi că este în interesul statului şi al familiei ca ele să aibă parte de copii legitimi. Legea a interzis 
ca fiind supremul rău incestuoasa unire cu mama bună sau cu cea vitregă, cu mătuşile după mamă, cu propriile 
surori sau cu soțiile fiilor săi; căci Moise credea că asta era cea mai spurcată faptă. E] a interzis bărbatului să se 
apropie de femeie în timpul sorocului ei lunar, să se împe-recheze cu dobitoacele sau să aibă legături de dragoste 
cu semenul său, căutând nelegiuite plăceri în frumuseţea acestuia. Celor ce încalcă cu neruşinare aceste porunci 
le-a aplicat pedeapsa cu moartea!. 

2. De două ori mai mare a fost curăţenia pe care a pretins-o de la preoți. Căci, în afară de respectarea aceloraşi 
legi, el le-a poruncit să nu-şi ia de soții femei desfrânate (nici roabe sau 

Vezi Leviticul, XVIII, 7-23. 

prizoniere nu le-a îngăduit să-şi aleagă), sau care şi-au agonisit traiul în cârciumi ori hanuri, sau care au fost 
părăsite din diverse pricini de bărbaţii lor dintâi. Marele Preot nu are voie să se căsătorească cu o femeie căreia 1- 
a murit bărbatul, chiar dacă celorlalți preoți li se îngăduie acest lucru. Nu-şi va lua de femeie decât o fecioară şi 
cu ea să vieţuiască”. Din acelaşi motiv, Marele Preot nu se apropie de nici un mort, pe când celorlalţi preoți li se 
permite să stea în preajma fraţilor, părinților sau copiilor celor decedați. El trebuie să-şi păstreze trupul intact şi 
ferit de orice meteahnă. Dar în privința preotului care, într-o îndeletnicire de a sa, şi-a pierdut integritatea 
corporală, Moise a poruncit să i se dea partea lui de jertfă, ca şi celorlalți, dar fără să i se interzică apropierea de 
altar şi intrarea în templu. Legiuitorul a dorit ca ei să-şi păstreze curăţenia nu numai în timpul împlinirii jertfelor 
sfinte, ci să se străduiască şi în viaţa de zi cu zi să nu aibă vreun cusur. Tocmai de aceea, purtătorii veşmântului 
sacru să rămână neatinşi de vreo vină, de asemenea neprihăniţi şi cumpătaţi, abţinându-se să bea: vin câtă vreme 
poartă veşmânt preoţesc. Aşijderea ei jertfesc numai victime intacte şi fără nici o meteahnă. 3. Moise a dat aceste 
legi pentru ca ele să fie respectate încă în timpul vieţii sale; dar, pe când mai trăia în pustietate, el a dictat şi 
prescripții care urmau să fie aplicate în viitor, după ce evreii vor fi intrat în stăpânirea Țării Canaanului. A 
poruncit, aşadar, ca din şapte în şapte ani să se dea pământului, atât la arat, cât şi la însămânţat, un răgaz, la fel 
cum mai înainte el însuşi impusese poporului ca în a şaptea zi să pună capăt muncilor. A adăugat că tot ceea ce 
va produce pământul de la sine în acel an va fi proprietatea obştească, de care să dispună de-a valma şi străinii, şi 
băştinaşii, fără să se păstreze nimic. La fel să se procedeze şi după săptămâna şapteanilor, adică o dată la 
cincizeci de ani. Anul al cincizecelea se numeşte la evrei iobel,; atunci, datornicii sunt iertaţi de datorii, robii îşi 
recapătă libertatea, iar băştinaşii care, prin încălcarea unor legi, şi-au atras condamnarea la moarte, ajung în stare 
de robie, scutiți fiind de pedeapsa capitală. Până şi ogoarele urmează să fie redate vechilor proprietari în felul 


următor. Când se apropia sus-numitul iobel (cuvânt care 
2 Vezi Leviticul, XXI, 7-14. 
3 Vezi Levmcu/, X,9. 

înseamnă „libertate") ,se întâlnesc vânzătorul locului şi cumpărătorul şi socotesc împreună produsul şi cheltuiala 
făcută pentru lucrarea ogorului; dacă veniturile sunt mai mari decât costurile, atunci vânzătorul îşi redobândeşte 
ogorul; dacă, dimpotrivă, cheltuielile întrec încasările, cumpărătorul este despăgubit pentru daunele sale şi 
înapoiază ogorul. Dacă profitul şi investiţia sunt la fel, ogorul revine şi de astă dată vechiului proprietar. în 
privința caselor, pentru cele aflate la ţară, funcționează acelaşi drept, dar pentru casele vândute la oraş, există o 
altă reglementare. Aşadar, dacă în termen de un an vânzătorul restituia banii primiţi cumpărătorului, ultimul 
trebuia să cedeze casa; dacă, dimpotrivă, termenul de un an era depăşit, cumpărătorul devenea proprietar de drept 
al casei. Această lege a primit-o Moise de la Dumnezeu pe vremea când poporul îşi avea tabăra la poalele 
muntelui Sinai, iar el a transmis-o evreilor în scris. 

4. De îndată ce i s-a părut că a orânduit cum se cuvine toate lucrurile privitoare la legislație, Moise şi-a îndreptat 


privirile spre recensământul oştirii, căci el se gândea de pe atunci să pună ordine şi în treburile războinice. Cu 
excepția leviţilor, a poruncit căpeteniilor de seminţii să facă numărătoarea amănunțită a tuturor celor care sunt în 
stare să lupte. Căci leviţii fuseseră puşi în slujba lui Dumnezeu, fiind scutiţi de orice îndatoriri militare. După 
trecerea în revistă a armatei, au fost înregistraţi şase sute trei mii şase sute şi cincizeci“ de oameni în stare să 
mânuiască armele, având vârsta între douăzeci şi cincizeci de ani. în locul lui Levi, Moise a trecut în rândul 
căpeteniilor de seminţii pe Manasses, fiul lui Iosif, iar în locul lui Iosif însuşi pe Efraim?. Căci Iosif l-a rugat pe 
Iacob să adopte pe fiul lui, aşa cum am spus mai înainte€, 

5. La instalarea taberei, evreii aşezau Tabernacolul în centru, pe fiecare dintre laturile ei aflându-se corturile a 
câte trei seminții; 

A 


* A patra carte a lui Moise începe cu recensământul luptătorilor lui Israel, al căror număr total se ridica la 603.550 (Numerii, |, 46). 

* Prin asocierea seminţiei lui Levi la tagma preoților, triburile israelite s-au redus la 11. Asimilarea fiilor lui Iosif urmăreşte revenirea la 
numărul iniţial de 12 triburi, nepoții trecând în rândul strămoşilor evrei alături de unchii lor venerați. 

* Moise împlineşte astfel ultima poruncă a lui Iacob, adresată fiilor săi înainte de a muri (Vezi Cartea II, cap. VIII, paragr. |, n. 1) 

între ele se deschidea o cale de trecere. A fost aranjată şi o piaţă, unde mărfurile îşi găseau locul. Au venit 
meşteşugarii din toate tagmele, aveau propriul lor atelier; tabăra te făcea să crezi că ai în faţă priveliştea unui 
oraş forfotind întruna. Spaţiul din preajma Tabernacolului era ocupat mai întâi de preoţi, după aceea veneau 
leviţii, al căror număr total (căci au fost socotiți cei de parte bărbătească, de la treizeci de zile în sus) a fost de 
douăzeci şi trei de mii opt sute şi optzeci”. Câtă vreme norul acoperea Tabernacolul, tot atâta rămâneau evreii pe 
loc, convinşi că domnul era de faţă. De îndată ce norul se urnea, porneau şi ci mai departet. 6. Moise a inventat şi 
un soi de trâmbiţă pe care a făcut-o din argint”. lată şi felul cum arăta aceasta. Lungimea ei era ceva mai mică 
decât un cot, dar ţeava cu puţin mai groasă decât la fluier. Avea muştiucul destul de mare încât să preia lesne 
suflarea trâmbițaşului, capătul ei căpătând forma unui clopot, la fel ca la trompetă. în limba ebraică trâmbiţa se 
numeşte asosra. Au fost făcute două asemenea trâmbiţe şi una era folosită ca să cheme mulţimea la adunare, iar 
cealaltă dădea semnalul care vestea căpeteniile semințiilor să vină la deliberările lor asupra treburilor obşteşti, 
ambele trâmbiţe slujind la convocarea întregului popor. Atunci când se urneau corturile, lucrurile se petreceau 
astfel. La primul semnal de trâmbiţă, se ridicau taberele situate spre răsărit; la cel de-al doilea semnal, se puneau 
în mişcare taberele dinspre miazăzi. Apoi era strâns Tabernacolul şi pus la mijloc, având înainte şase triburi şi în 
urma lui alte şase triburi. Toţi leviţii erau adunaţi în jurul Tabernacolului. La al treilea sunet al trâmbiţei, porneau 
la drum taberele aflate spre apus, iar la cel de-al patrulea semnal, cele dinspre miazănoapte. Aceste trâmbiţe erau 
folosite, deopotrivă, în timpul ceremoniilor sfinte, când victimele erau aduse la jertfelnic, fie cu prilejul sabatului 
sau în alte zile. Se zice că pentru prima oară de la plecarea evreilor din Egipt, atunci s-a sărbătorit Pastele în 


pustiu. 

7 Numărul leviţilor în relatarea Bibliei este de 22.000 (Numerii, III, 39). 

* Vezi Ieşirea, XL, 36 şi Numerii, IX, 17. 

” Dumnezeu este cel care i-a cerut lui Moise să facă două trâmbiţe de argint, atât pentru chemarea obştii, cât şi pentru plecarea taberei (vezi 
Numerii, X, 2, ş.u.) 


CAPITOLUL XIII 


La câtăva vreme după aceea, tabăra s-a îndepărtat de muntele Sinai şi, după câteva popasuri despre care voi 
vorbi mai târziu, evreii au sosit într-un loc care se numea Esermoth. Acolo mulţimea a început să se răzvrătească 
iarăşi şi să-l facă vinovat de relele pe care le-a avut de îndurat în drumeţia de până acum. La îndemnul lui, plecat 
dintr-un ţinut foarte rodnic, l-au părăsit şi, în loc să aibă parte de fericirea pe care le-a făgăduit-o dânsul, rătăcesc 
hărțţuiţi de atâtea nenorociri, resimțind lipsa apei şi, dacă n-ar fi fost mană, fără îndoială că ar fi pierit de foame. 
în timpul multelor şi amarnicelor mustrări aduse acestui bărbat, unul din mijlocul lor i-a sfătuit să nu fie 
nerecunoscători faţă de Moise şi de ceea ce a înfăptuit el pentru izbăvirea tuturor, nepierzându-şi încrederea în 
ajutorul Domnului. Asta a întărâtat şi mai mult gloata, care şi-a ridicat şi mai aprig glasul împotriva lui Moise. 
Când a văzut deznădejdea care cuprinsese mulțimea, Moise, dornic să potolească sfidătoarea ei purtare, i-a 
promis că-i va dărui o mare grămadă de carne, să-i ajungă nu doar o zi, ci mai multe!. Celor ce nu-i dădeau 
crezare şi-l întrebau cum va fi în stare să procure carnea promisă atâtor mii şi mii de oameni, el le-a răspuns 
astfel: „Dumnezeu şi cu mine, în pofida vorbelor rele pe care le-am auzit de la voi, nu vom înceta niciodată să vă 
purtăm de grijă, că aşa este vă veţi convinge curând!" De-abia a rostit Moise aceste vorbe că tabăra întreagă a şi 
fost năpădită de prepeliţe, şi fiecare le-a cules pe cele aflate în jurul lui. Totuşi, după scurtă vreme, Domnul i-a 
pedepsit pe evrei pentru sfruntarea şi ocările lor, căci mulţi dintre ei şi-au găsit sfârşitul. Tocmai de asta locul 


acela se cheamă până azi Cabrothaba, adică Mormântul pofiei?. 
' O lună întreagă, până li se va face lehamite (Numerii, XI, 20). 
2 Vezi Numerii, XI, 34. 

CAPITOLUL XIV 


1. De acolo Moise i-a dus pe evrei într-un ţinut numit Strâmtoarea!, situat aproape de hotarele Canaanului, şi cu 


vitrege condiţii de trai, chemând apoi poporul la adunare. A păşit în mijlocul lor şi le-a zis următoarele: „Domnul 
a făgăduit să ne dea două bunuri: libertatea şi stăpânirea unei ţări fericite; de binefacerea uneia vă bucuraţi deja, 
pe cealaltă o veţi dobândi în curând. Ne aflăm acum la hotarele Canaanului şi nici un rege, nici o cetate şi nici 
mulțimea tuturor oştilor lor nu ne pot împiedica să năvălim în această ţară. Să fim gata aşadar să trecem la fapte: 
căci băştinaşii nu ne vor ceda fără luptă propriul ţinut, pe care îl vom ocupa după mari bătălii duse împotriva lor. 
Să trimitem nişte iscoade ca să cerceteze rodnicia pământului şi forţele locuitorilor lui. înainte de toate, să cădem 
de acord şi să cinstim cum se cuvine pe Dumnezeu, care a venit totdeauna în sprijinul şi în ajutorul nostru!" 

2. Poporul a întâmpinat cu laude vorbele rostite de Moise şi a ales drept iscoade doisprezece dintre cei mai 
destoinici bărbaţi, câte unul din fiecare seminție. Ei au cutreierat întreaga țară a ca-naaneenilor, de la graniţa cu 
Egiptul, şi au ajuns până la oraşul Amathe şi muntele Liban, cercetând natura ținutului şi a locuitorilor şi, după 
patruzeci de zile închinate misiunii lor, s-au întors în tabără. Au adus cu ei şi roadele pământului, prin frumuseţea 
şi mulțimea produselor, despre care spuneau că erau din belşug, stârnind avântul războinic al poporului. Pe de 
altă parte, ei l-au înspăimântat prin descrierea dificultăţilor pe care le prezenta cucerirea țării, dându-le veşti 
despre fluviile late şi adânci, care nu puteau fi traversate, despre munţii ei înalți şi de netrecut, ca şi despre oraşe 
prevăzute nu numai cu ziduri de apărare, ci şi cu fortificaţii exterioare puternice. Au adus şi ştirea că în Hebron 
au dat peste un popor de uriaşi?. în acest fel, iscoadele, dându-și seama că în Canaan greutăţile păreau mult mai 


mari decât toate 
! în original, Pharanga, iar în Biblie, pustiul Parau (Numerii, XIII, 1). 
> Biblia ii menţionează pe fiii lui Enac din neamul uriaşilor (Numerii, XIII, 34). 

cele pe care le-au întâmpinat de la plecarea lor din Egipt, erau nespus de abătuţi din această pricină şi au transmis 
şi mulțimii aceeaşi descurajare fără margini. 

3. Cei care au auzit aceste vorbe s-au îndoit că vor avea într-adevăr posibilitatea de a cuceri țara vrăjmaşă şi, 
după plecarea lor din adunare, şi-au deplâns soarta împreună cu soțiile şi copiii, bocindu-se de parcă Dumnezeu 
nici nu le-ar fi dat într-adevăr ajutorul pe care l-a făgăduit doar prin vorbele sale. Iarăşi l-au probozit pe Moise şi 
au vociferat împotriva fratelui său, Aaron, Marele Preot, şi au petrecut o noapte zbuciumată, adresând ocări celor 
doi bărbaţi. în zorii zilei s-au adunat din nou şi au cutezat să pună la cale uciderea cu pietre a lui Moise şi a lui 
Aaron, precum şi întoarcerea lor în Egipt. 

4. Dar două dintre iscoade, anume Iesus, fiul lui Nave din seminţia lui Efraim, şi Caleb, din seminţia lui Iuda, au 
venit speriaţi în mijocul adunării ca să domolească mulțimea şi au implorat-o să-şi păstreze cumpătul, să nu mai 
răspândească minciuni pe seama lui Dumnezeu, nelăsându-se înspăimântată de vorbele goale privitoare la 
puterea canaanenilor, ci să dea ascultare mai degrabă celor care o călăuzesc spre fericire şi spre cucerirea 
bunurilor râvnite, căci nici munții înalți, nici fluviile adânci nu vor fi stavile în calea bărbaţilor hotărâți să-şi 
arate vitejia lor ostăşească, mai ales că se bucură de sprijinul Domnului, care, în toiul bătăliei, va fi alături de ei. 
„Să pornim la luptă — au spus vorbitorii — împotriva vrăjmaşului, alungând orice îndoială, încrezători în 
sprijinul lui Dumnezeu, care ne va călăuzi spre izbândă!" Prin asemenea cuvinte căutau amândoi să potolească 
furia poporului. Moise şi Aaron, căzând cu fețele la pământ, s-au rugat fierbinte, nu pentru propria izbăvire, ci 
pentru eliberarea poporului din neştiinţa lui şi pentru mângâierea sufletelor răvăşite de greutăţile şi năpastele de 


acum. S-a arătat atunci şi a pogorât deasupra Tabernacolului norul care vădea că Domnul era de faţă:. 
! Vezi Numerii, XIV, 10. 

CAPITOLUL XV 


1. Moise s-a îndreptat apoi încrezător spre popor şi le-a vestit că Dumnezeu, mânios pentru jignirile care i-au fost 
aduse, vrea să-l osândească, nu însă atât de aspru cât ar merita greşelile sale, ci ca un părinte binevoitor care îşi 
pedepseşte odraslele. Căci atunci când a intrat în Tabernacol, spre a-l ruga cu lacrimi în ochi să nu-şi hărăzească 
pieirii poporul, Domnul i-a amintit cât de recunoscător s-a arătat acesta față de binefacerile numeroase pe care 
le-a primit şi acum s-a lăsat amăgit de teama şi nevolnicia iscoadelor, dând mai multă crezare vorbelor lor decât 
propriilor Sale făgăduieli. Pentru pricina de mai sus, nu-i va da chiar pe toți pieirii şi nici nu le va stârpi neamul 
pe care l-a pus mai presus în întreaga tagmă a muritorilor, dar nici nu-i va îngădui să pună stăpânire pe ţara 
Canaanului sau să se înfrupte din bogăţia şi belşugul ei, ci, drept pedeapsă pentru ispăşirea păcatelor, vreme de 
patruzeci de ani vor rătăci prin pustie fără să aibă parte de vetre şi de oraşe proprii!. Totuşi, el făgăduieşte că va 
dărui copiilor noştri acest pământ, făcându-i stăpâni peste belşugul bogățiilor sale, la care ei n-au vrut să fie 
părtaşi, dovedindu-şi nerăbdarea. 

2. Când i-a dat această veste la porunca Domnului, poporul şi-a deplâns amarnic nenorocirea, rugându-l pe 
Moise să intervină pe lângă Dumnezeu ca să-l scape de viața rătăcitoare din pustie şi să-i asigure stabilirea în 
oraşe. EI le-a spus că Domnul nu se va lăsa pus la încercare în felul acesta; căci mânia nu l-a cuprins din 
uşurătate sau potrivit firii omeneşti, ci hotărârea lui a fost luată cu matură chibzuinţă. Nu-i de mirare şi nici de 
necrezut faptul că un bărbat singur a domolit atâtea mii de oameni dezlănțuiţi şi a izbutit să-i readucă la 
cuminţenie şi blândeţe. Căci Domnul a stat mereu în preajma lui şi l-a înzestrat cu darul de a îndupleca prin 
vorbele sale mulțimea, care, din pricina propriei nesupuneri, avusese numeroase prilejuri să se convingă de 


! Câte un an pentru fiecare din cele patruzeci de zile în care evreii au iscodit pământul Canaan (Numerii, XIV, 34). 

foloasele pe care i le-a adus îndărătnicia (fiindcă de la ea i s-a tras şi nenorocirea de față). 

3. De altfel, acest bărbat s-a bucurat nu numai în vremea cât a trăit de admiraţie pentru marea virtute şi puterea 
lui de a convinge prin vorbe pe ceilalți, ci aşa se întâmplă şi acum; nu există nici un evreu care să nu dea 
ascultare legilor date de el, chiar şi când ar putea nădăjdui că păcatul îi rămâne ascuns, de parcă Moise ar fi de 
față şi l-ar pedepsi pentru nesupunerea lui. Se întâlnesc multe dovezi care atestă că autoritatea lui a stat mai 
presus de puterile omeneşti. De pildă, odinioară, nişte oameni care locuiau în ţinuturile de dincolo de Eufrat au 
străbătut vreme de patru, luni un drum lung, cu înfruntarea multor primejdii şi cu cheltuieli mari, doar ca să 
aducă cinstire Templului nostru. Totuşi, ei n-au obținut permisiunea de a lua parte la jertfele închinate Domnului, 
întrucât Moise interzicea acest lucru, de vreme ce nu erau deprinşi cu obiceiurile pe care le avem şi nici cu 
datinile strămoşilor noştri. Unii au trebuit să plece fără să aducă nici o jertfă, alții, pe la jumătatea desfăşurării 
lor, cei mai mulți dintre ei fiind împiedicaţi să ajungă până la Templu. Toţi au preferat însă să se supună legilor 
lui Moise şi orânduielilor sale, decât să dea ascultare dorințelor proprii; nu trebuia să le fie frică de mustrările 
nimănui, ci numai pentru a-şi asculta glasul conştiinţei. Aşadar, legile pe care el le-a primit de la Dumnezeu au 
făcut ca Moise să stea mai presus de făpturile omeneşti. Cu câtăva vreme înainte de izbucnirea războiului nostru 
împotriva romanilor, când la ei a domnit împăratul Claudius?, iar la noi Mare Preot era Ismael, asupra țării 
noastre s-a abătut foametea, încât un assaron de cereale costa patru drahme; atunci au fost aduse jertfe la 
Sărbătoarea Azimelor şaptezeci de cori (adică treizeci şi două de medimne” siciliene sau patruzeci şi una de 
medimne atice) de făină. Totuşi, nici unul dintre preoți n-a cutezat să guste vreun dumicat de pâine, în pofida 
foametei care bântuia ținutul: atât de mare era respectul lor faţă de legi şi teama de Dumnezeu, care obişnuieşte 


să pedepsească păcatele tăinuite. De aceea, nu-i de mirare că 
? între anii 41-54 e.n., cât a cârmuit Imperiul roman cel de-al patrulea reprezentant al dinastiei iulio-claudice. 
* Măsură de capacitate grecească însumând circa 52, litri, cu diferenţe care variau de la o cetate la alta. 

Moise a făcut odinioară fapte de seamă, dacă până în zilele noastre scrierile sale au atâta putere şi trecere încât 
cei ce ne sunt duşmani recunosc că Dumnezeu însuşi ne-a dat aceste norme de viaţă prin intermediul lui Moise. 
Totuşi, fiecare poate să creadă ce vrea în această privinţă. 


CARTEA A IV-A 

CONȚINUTUL CARTII A IV-A 

1. în pofida părerii lui Moise, evreii îi atacă pe canaaniți şi sunt înfrânți. 

2.  Răzvrătirea lui Cores şi a susținătorilor săi împotriva lui Moise şi a fratelui acestuia în 
privinţa preoţiei. 

3. Cum urzitorii răzvrătirii au fost stârpiți prin vrerea Domnului şi cum fratelui lui Moise, 
Aaron, şi fiilor săi li s-a adeverit preoţia. 

4. Ce soartă au avut evreii în pustiu vreme de treizeci şi opt de ani. 

5. Cum Moise i-a învins pe regii amoriţilor, Sichon şi Og, nimicind oștirea acestora, şi a 
împărțit țara lor între două seminţii şi jumătate de evrei. 

6. Despre profetul Balam şi ce fel de om a fost. 

7. Cum s-au luptat evreii cu madianiţii şi i-au biruit. 

8. Legile date de Moise şi cum s-a stins el din viață. 


Intervalul cuprins de această carte numără 38 de ani. 

CAPITOLULI 


1. Viaţa pe care o duceau în pustiu, chinuitoare şi deosebit de aspră, îi constrângea pe evrei ca, în pofida 
împotrivirii lui Dumnezeu, să caute înfruntarea cu canaaniţii. N-au vrut să asculte de vorbele lui Moise de a se 
astâmpăra, convinşi că, şi fără să-i obțină consimţământul, ei sunt în stare să-şi învingă duşmanul; ba chiar au 
început să-l învinuiască şi să-l suspecteze că urmărea cu tot dinadinsul să-i menţină pe toți în lipsurile cumplite 
în care se zbăteau, ca să fie mereu dependenţi de ajutorul lui. Au pornit aşadar războiul împotriva canaaneenilor, 


zicându-şi în sinea lor că Dumnezeu îi ocrotea nu numai de dragul lui Moise, ci că avea încredere în întregul 
neam, din consideraţie față de strămoşii care s-au dovedit vrednici de protecţia-i divină şi aşa cum, datorită vir- 
tuților, i-a călăuzit mai întâi pe aceştia spre libertate, la fel îi va sprijini acum şi pe ei dacă se vor strădui din 
răsputeri. îşi spuneau că şi singuri aveau destulă putere să învingă orice popor, chiar dacă Moise ar fi vrut să-l 
înstrăineze pe Dumnezeu de ei. Nu putea fi decât spre folosul lor faptul că se bizuiau pe forțele proprii şi, în 
semn de recunoştinţă pentru norocul eliberării din robia egipteană, să îndure tirania lui Moise ori să accepte 
amăgirea de a trăi după bunul său plac. Ca şi cum Dumnezeu, în marea-i bunăvoință faţă de Moise, i-ar fi vestit 
numai lui propriile sale planuri despre ei, ca şi cum n-ar fi toţi din stirpea lui Abraham, Domnul I-a inițiat numai 
pe el cum să poată afla toate tainele viitorului. Li s-a părut că era mai înțelept dacă ar fi disprețuit deşartă trufie a 
lui Moise şi, având deplină încredere în Dumnezeu, care le-a făgăduit această ţară, căutau să intre în stăpânirea 
ei; nu se mai sinchiseau de Moise, cel ce le punea mereu piedici, sub pretextul poruncilor primite de la 
Dumnezeu. Ca să dea de capătul greutăților de față, care din cauza pustietății din jur păreau şi mai greu 

de îndurat, evreii s-au grăbit să-şi ridice armele împotriva cana-aneenilor, punându-se sub conducerea şi paza 
Domnului, fără să mai aştepte însă asentimentul Legiuitorului lor. 

2. După ce au ajuns la părerea că hotărârea luată era cea mai bună, ei au pornit împotriva duşmanilor. Aceştia nu 
s-au speriat nici de năvala, nici de numărul lor, ci i-au întâmpinat vitejeşte, încât au răpus o mulțime de evrei şi, 
destrămând rândurile celorlalţi, şi-au urmărit vrăjmaşii, pe care i-au fugărit în chip ruşinos până în tabără. 
Desfăşurarea faptelor fiind atât de potrivnică speranţelor lor, întregul curaj al evreilor a scăzut şi nici că se 
aşteptau la ceva mai bun; aveau convingerea că nenorocirea le-a fost trimisă de Dumnezeu, fiindcă au pornit la 
luptă fără încuviințarea Lui. 

3. Când i-a văzut pe ai săi abătuţi de înfrângerea suferită, de teamă ca nu cumva duşmanii, încurajați de victoria 
lor şi dornici de noi succese, să nu pornească la atac, Moise a socotit că cel mai înțelept lucru era să-şi 
îndepărteze oastea de Canaan, întorcându-se în pustiu. Redevenit de bunăvoie iarăşi încrezător în puterea 
Legislatorului (fiindcă înţelesese că nimic din ceea ce a întreprins fără propria-i aprobare nu s-a terminat cu 
bine), poporul şi-a retras tabăra mai în adâncul pustiului, Moise găsind cu cale să-l lase deocamdată să stea 
liniştit acolo şi să nu mai intre în luptă cu canaaneenii înainte ca Dumnezeu să-i arate sosirea prilejului potrivit. 


CAPITOLUL II 


1. Aşa cum se întâmplă îndeobşte în sânul oștilor mari, mai ales după ce au suferit înfrângeri, ca unii să devină 
nestruniţi şi neascultători, la fel s-au petrecut lucrurile şi la israeliți. Căci ei numărau şase sute de mii de 
luptători, o mulțime pe care cu greu 

puteai s-o supui ordinelor venite de sus chiar şi în vremurile bune, cu atât mai puţin în toiul lipsurilor şi al 
nenorocirilor de acum, oştenii fiind nemulțumiți de ei şi de propriii lor conducători. De aceea a izbucnit în 
mijlocul lor o revoltă cum n-am mai auzit să se fi întâmplat nici printre greci, nici printre barbari. Din marea 
primejdie amenințând vieţile tuturor i-a scăpat Moise, care n-a vrut să ştie că au fost nedrepţi cu el, căci puţin a 
lipsit să le cadă victimă, ucis cu pietre. Dar Dumnezeu nu i-a nesocotit până într-atât încât să-i lase pradă unei 
mari nenorociri, ci, în pofida faptului că au avut o atitudine sfidătoare faţă de legislatorul lor şi faţă de poruncile 
pe care le dăduse prin intermediul lui Moise, El i-a scăpat totuşi de pieirea în care i-ar fi târât, fără îndoială, 
răzvrătirea, dacă nu s-ar fi îngrijit la vreme de izbăvirea lor. Despre această revoltă şi felul cum a reuşit să o 
aplaneze Moise vă voi povesti acum, după ce am înfățişat mai întâi pricina care a dus la izbucnirea ei. 

2. Cores, cel mai de vază dintre evrei prin obârşia şi bogăţia lui, experimentat în cuvântări şi foarte priceput în 
mânuirea mulțimilor, clocotea de invidie văzând deosebita preţuire de care se bucura Moise (căci erau evrei din 
aceeaşi seminție şi se înrudeau strâns). Nemulțumirea lui consta în faptul că se socotea mai demn de această 
cinstire decât el (de vreme ce era mai bogat şi cu nimic mai prejos prin naştere). Striga în mijlocul leviţilor (erau 
din aceeaşi seminţie), dar mai ales al rudelor, susţinând că Moise caută să-şi sporească mereu faima prin 
folosirea unor mijloace condamnabile, ca şi cum Dumnezeu l-ar avaa în vedere numai pe el, în vreme ce fratelui 
său, Aaron, i-a încredinţat preoția, contrar legilor, fără să ceară aprobarea poporului, ci doar după bunul său plac, 
aidoma tiranilor care obişnuiesc să împartă onorurile cum [i se năzare lor. Mai dăunătoare decât constrângerea 
fățişă rămâne tainica folosire a nedreptăţii, care îi asupreşte pe oameni nu numai împotriva voinței, ci chiar şi 
fără ştirea lor. Cel care este conştient de faptul că merită să obțină vreo funcţie înaltă se străduieşte s-o 
dobândească prin convingerea celorlalți, fără a cuteza să recurgă la forță. Dar cel ce nu poate să ajungă la ea pe 
cale dreaptă se abține de la silnicie, ca să salveze aparenţa binelui, dar foloseşte vicleşugul, spre a-şi atinge țelul 
dorit. Interesul poporului cere ca asemenea oameni să fie traşi la răspundere, fiindcă ei îşi desfăşoară pe ascuns 
dăunătoarea lor 

activitate, şi nu trebuie să îngăduim ca puterea lor să prindă cheag, astfel ca mai târziu să iasă la iveală că sunt 
nişte duşmani. „Oare ce pretext poate invoca Moise pentru faptul că a dat lui Aaron şi fiilor săi rangul de preot?" 
a zis Cores mai departe. „Daca Dumezeu a hotărât să acorde această cinste unuia din seminţia lui Levi, atunci 
mai drept ar fi fost să mă aleagă pe mine, care în privinţa obârşiei sunt egalul lui Moise, dar îl întrec prin bogăţie 


şi vârstă. Dacă s-ar ţine seama de vechimea seminţiei, cea mai îndreptăţită să primească această cinste ar fi 
seminţia lui Rubel: adică rangul să-l primească Datham, Abiram şi Phalaus!. Fiindcă ei sunt cei mai vârstnici şi 
cei mai bogați din această seminție." 

3. Astfel a cuvântat Cores, dornic să dea impresia că urmărea doar binele obştesc, dar în realitate el făcea acest 
lucru pentru ca poporul să-i transmită lui rangul de Mare Preot. EI şi-a rostit discursul răuvoitor şi bine chibzuit 
mai întâi în faţa celor din seminţia lui. Dar vorbele sale au trecut treptat mai departe şi, oricine le auzea, mai 
adăuga propriile-i clevetiri împotriva lui Aaron, astfel că învinuirile au fost cunoscute de întreaga oştire. Cei ce 
complotau alături de Cores erau vreo două sute şi cincizeci de bărbaţi cu multă trecere, care se străduiau să-l 
înlăture din preoție pe Aaron, fratele lui Moise, şi să-l jignească pe ultimul. Răzmerița a cuprins mulțimea. Se 
punea la cale uciderea cu pietre a lui Moise şi toţi s-au strâns într-o mare adunare plină de tumult şi zarvă. Stând 
în faţa Tabernacolului lui Dumnezeu, ei cereau prin strigăte alungarea tiranului care, sub pretextul poruncilor 
Domnului, instaurase o asuprire atât de grea, precum şi eliberarea poporului de sub jugul său. Dacă Dumnezeu ar 
fi vrut să-şi aleagă un preot, atunci El s-ar fi oprit la un om demn să îndeplinească această funcție şi nicidecum la 
unul care era mult mai prejos decât ceilalți. lar dacă El ar fi găsit cu cale să le dea ca preot pe Aaron, ar fi făcut 
acest lucru prin alegerea lui de către popor, nelăsând numirea acestuia doar în seama fratelui său. 

4. Deşi aflase cu mult mai înainte de ponegririle lui Cores şi văzuse deja că poporul fusese cuprins de revoltă, 


Moise nu s-a temut deloc, ci s-a bizuit pe chibzuinţă cu care orânduise lucrurile 
' în Biblie, cel de-al treilea membru al tribului lui Ruben care s-a sculat împotriva" lui Moise este On, fiul lui Felet (Numerii, XVI, 1). 

până acum. Ştiind că fratele său îşi dobândise preoţia prin porunca lui Dumnezeu şi nu prin propria-i favoare, s-a 
îndreptat liniştit spre adunare. N-a spus nici un cuvânt poporului (deşi era priceput şi înzestrat cu darul de a 
influenţa mulţimea), ci, s-a adresat numai lui Cores şi, glăsuindu-i cât a putut de tare, i-a zis următoarele: „După 
părerea mea, Cores, fie tu, fie oricare dintre aceştia (îi avea în vedere pe cei două sute cincizeci de bărbaţi din 
jurul lui), meritaţi să fiți preoţi şi n-aş ţine pe nimeni din întreaga adunare departe de demnitatea preoțească, dacă 
prin bogăţie şi alte avantaje s-ar afla şi el în preajma noastră. Dar lui Aaron i-am încredințat preoția nu pentru 
avuţiile sale (căci ale tale sunt mai mari decât ale noastre puse laolaltă), nici pentru aleasa-i obârşie (fiindcă 
Domnul a vrut ca ea să fie identică şi ne-a dat acelaşi străbun?), nici mânat de frăţeasca dragoste, căci n-ar fi fost 
drept să ofer fratelui meu un lucru revendicat de altcineva. Dacă aş fi atribuit singur această demnitate, fără să ţin 
seama de Dumnezeu şi de lege, nu m-aş fi lăsat deoparte pe mine în favoarea altuia, propria persoană fiindu-mi 
mai apropiată decât fratele meu şi mie însumi îmi sunt mai drag decât el. N-ar fi fost o dovadă de iscusință să mă 
expun primejdiei de a încălca legea doar pentru a asigura fericirea altcuiva. Dar nu sunt cu în stare să mă arăt 
nedrept cu voi, nici Dumnezeu nu mi-ar fi îngăduit să-l dispreţuiesc astfel, sau să vă las să ignoraţi ce aveţi de 
făcut ca să fiți pe placul său. Faptul că şi-a ales singur preotul a făcut ca eu să fiu dezlegat de orice răspundere în 
această privinţă. Deoarece, nu printr-o concesie de-a mea, ci prin hotărârea Domnului şi-a dobândit preoţia, el 
este gata s-o cedeze râvnitorilor lăsând-o în seama celor care trebuie să-i decidă soarta. Aaron este dispus să-şi 
păstreze pe mai departe preoţia doar dacă judecătorul se va pronunţa în favoarea lui, el menținându-și cuvenitul 
său drept în egală măsură cu cei care se află în întrecere cu dânsul. E este mai bucuros să vă vadă pe voi lecuiţi 
de răzvrătire, decât să dețină acea demnitate pe care şi-a dobândit-o totuşi cu încuviințarea noastră. Nu trebuie să 
socotim că am comis o eroare dacă ceea ce ne-a dăruit Dumezeu a primit şi consimțământul nostru. A nu primi 


demnitatea pe care Domnul însuşi a orânduit-o mai înainte 
> Atât Moise şi Aaron, cât şi Cores sunt descendenţii celui de-al treilea fiu al lui Iacob, Levi. 


constituie o nelegiuire vădită; aşijderea, o faptă nechibzuită să n-o recunoşti, când Dumnezeu ne-a dăruit-o 
pentru totdeauna, spre a fi păstrată de noi cu străşnicie. De aceea, el va hotărî din nou cine anume va fi însărcinat 
să aducă jertfele noastre şi va împlini slujbele divine. Ar fi inadmisibil dacă, zbătându-se să obțină această 
demnitate, Cores i-ar tăgădui Domnului dreptul de a împuternici pe cine vrea EI. Puneţi, aşadar, capăt revoltei şi 
tulburărilor în vederea înfăptuirii acestui lucru. Dar mâine în zori să fiți de faţă şi voi, cei ce vă disputaţi preoția, 
şi fiecare să aducă de acasă o cădelniţă, tămâie şi focul pentru cărbuni?. Iar tu, Cores, lasă-l pe Domnul să 
hotărască singur şi aşteaptă să-şi dea El verdictul în această pricină, fără să te crezi mai presus de Dumnezeu! 
Apropie-te plin de evlavie, pentru ca el să se convingă că poate să-ţi recunoască rangul. Mi se pare însă drept ca 
şi Aaron să fie admis la această alegere, ca unul care este din aceeaşi seminţie şi nu i se poate aduce nici o 
mustrare privitoare la preoția lui de până acum. Când veţi fi strânşi laolaltă, veți aduce prinos mirodenii, în nasul 
poporului. Veţi arde tămâie şi cel a cărui jertfă va fi pe placul Domnului, acela să fie şi Marele Preot hărăzit 
nouă! Nimeni nu-l va mai învinui că, mulțumită fratelui său, a primit această funcţie înaltă!" 


CAPITOLUL III 


1. De îndată ce Moise a rostit aceste cuvinte, mulţimea a încetat să facă zarvă şi să-l suspecteze pe Moise. 
Aceasta i-a lăudat vorbele şi s-a potolit, căci a socotit că ele urmăreau binele poporului. Apoi, adunarea s-a 
împrăştiat. Dar în zorii zilei următoare, oamenii s-au întrunit din nou, ca să fie de faţă la aducerea 

3 Vezi Mimai/, XVI, 17. 

jertfei şi la hotărârea privitoare la alegerea făcută între cei ce-şi disputau preoţia. Adunarea era tare zbuciumată, 
deoarece poporul era de la început încordat. Unii din mulțime trăgeau nădejde şi simțeau o deosebită plăcere ca 
Moise să se dovedească drept un răufăcător; în schimb, cei înţelepţi doreau să se vadă scăpaţi de nelinişte şi 
zarvă; fiindcă ei se temeau ca, prin statornica sporire a revoltei, să nu se destrame buna orânduire a lucrurilor. 
Căci întreaga gloată este bucuroasă, prin natura ei, să-şi vorbească de rău căpeteniile, schimbându-și părerea 
după discursul orişicui, ca să dezlănţuie tumultul. Moise şi-a trimis mesageri la Abiram şi Datham şi le-a dat 
poruncă să vină, potrivit celor convenite împreună, ca să asiste la deznodământul alegerii preotului prin jertfă. 
Aceştia au răspuns mesagerilor că nu-i vor da ascultare!, nici nu vor mai îndura să crească puterea lui Moise, pe 
care el a dobândit-o pe căi necinstite. Când a aflat răspunsul, Moise a poruncit căpeteniilor să-l însoţească şi s-a 
îndreptat spre Datham şi pe susţinătorii lui, netemându-se deloc că se îndrepta spre nişte oameni trufaşi şi 
îndărătnici. Căpeteniile au pornit numaidecât pe urmele lui. La auzul veştii că Moise şi fruntaşii poporului urmau 
să-i viziteze, Datham şi susținătorii săi au ieşit în afara locuinţelor, împreună cu soțiile şi copiii, aşezându-se în 
faţa corturilor, şi a aşteptat să vadă ce va întreprinde Moise. Ei erau înconjurați de slujitori, gata să sară în 
ajutorul lor, dacă Moise va recurge la forță. 

2. Ajuns în preajma acestora, Moise şi-a înălțat mâinile spre cer şi, cu glas puternic, ca să fie auzit de întreaga 
mulțime, a spus următoarele: „Stăpân al celor ce se află în cer, pe pământ şi în mare (fiindcă te socotesc martorul 
cel mai demn de încredere al faptelor săvârşite de mine numai şi numai după cum ai vrut Tu, care mi-ai fost 
statornic sprijin în îndeplinirea lor, milostivindu-te totdeauna de evrei în orice năpastă), vino şi ascultă-mi rugile! 
Ție nu-ţi rămân ascunse nici faptele, nici gândurile noastre. Nu sta în cumpănă să dezvălui adevărul şi să dai pe 
față ingratitudinea acestor bărbaţi faţă de mine. Lucrurile mai vechi, petrecute înaintea naşterii mele, le cunoşti 
pe toate cel mai bine nu din auzite, întrucât ele s-au petrecut de faţă cu Tine, sub privirile Tale. Fii, aşadar, 
martorul meu în împrejurările de faţă, care nu sunt deloc 

! VeziNumerii, XVI, 12-16. 

străine oamenilor, neşovăind să le pună, totuşi, sub semnul îndoielii. Tihnita viaţă pe care o duceam prin propria- 
mi virtute, mulțumită vrerii Tale şi bunăvoinţei socrului meu Raguel, am părăsit-o în pofida faptului că o duceam 
bine şi m-am dedicat amărăciunilor îndurate de acest popor. întocmai ca mai înainte pentru eliberarea lor, la fel şi 
acum, ca să le asigur prosperitatea, am avut de înfruntat mari necazuri, alături de toate primejdiile pe care le-am 
îndurat bucuros. Deoarece azi, iată, văd că mă bănuiesc de nelegiuiri tocmai bărbaţii ce-şi datorează trudei şi 
grijilor mele propria lor viață şi siguranţă, vino în ajutorul meu, Tu, cel ce mi te-ai arătat în focul de pe muntele 
Sinai şi m-ai socotit demn să-ţi ascult atunci glasul şi să privesc semnele minunilor Tale din locul acela! Tu, care 
mi-ai poruncit să plec în Egipt, ca să vestesc poporului Tău hotărârea luată în privinţa lui; Tu, care ai clintit din 
temelii norocul egiptenilor, care ai pus la cale fuga noastră din robia lor, făcând ca puterea faraonului să se 
micşoreze în fața mea; Tu, cel ce-n calea noastră, care nu cunoşteam drumul, ai transformat marea în uscat, apoi 
ai umflat iarăşi marea întru pieirea egiptenilor, înzestrându-ne pe noi, cei dezarmaţi, cu armele lor; Tu, care ai 
făcut să ne pară bună de băut apa spurcată şi pentru noi, aflați în pragul dezastrului, ai lăsat să ţâşnească izvorul 
din stâncă; Tu, care ne-ai adus hrană de dincolo de mare, nouă, care duceam lipsă mare de merinde pe pământ; 
Tu, care ne-ai trimis din cer bucate încă necunoscute de nimeni până atunci; Tu, care ne-ai deprins cu gândirea şi 
cu legile înțelepte, deschizându-ne calea spre orânduirea statului! Vino, aşadar, stăpânul lumii întregi, fii Tu 
judecătorul şi incoruptibilul meu martor, că n-am primit încă de la vreun evreu daruri pentru încălcarea legilor şi 
a dreptăţii; că atunci când a avut câştig de cauză, n-am răbdat ca săracul să fie biruit de un potrivnic mai bogat; 
nici că puterea mea a adus cumva vreo daună statului! Şi totuşi, asupra mea a căzut bănuiala, fără ca eu să mă 
simt atins de cea mai mică vină: cică nu din porunca ta, ci prin favoarea mea ar fi primit Aaron preoţia. De aceea, 
dovedeşte acum că orânduieşti şi struneşti toate lucrurile cu chibzuinţă şi că nimic nu-şi atinge țelul final la 
întâmplare şi de la sine, ci numai prin voia Ta. Arată că ai grijă de cei care aduc un folos evreilor şi pedepseşte-i 
pe Abiram şi Datham, care te învinuiesc de nepăsare, întrucât te laşi învins de vicleşugurile mele! Vădeşte-ţi 
dreptatea pe care o faci condamnându-i pe cei care, în sminteala lor, îţi terfelesc gloria 

şi lasă-i să piară într-un chip mai înfricoşător decât prin moartea de care au parte îndeobşte oamenii: fă să se 
caşte pământul pe care calcă ei şi să-i înghită împreună cu semenii şi avuţiile lor cu tot! Aceasta va fi o dovadă a 
puterii Tale în faţa tuturor şi va sluji drept pildă prevestitoare pentru cei ce au gânduri urâte despre Tine. în 
schimb, eu mă voi dovedi un slujitor credincios şi un înfăptuitor al poruncilor Tale. De-am comis într-adevăr 
isprava ruşinoasă de care mă învinuiesc aceştia, atunci lasă-i pe toţi nevătămaţi de nici un rău şi fă să cadă asupra 
mea picirea pe care le-am menit-o lor. Şi de vreme ce i-ai pedepsit pe aceia care aveau de gând să facă o 
nedreptate poporului, sădeşte pentru totdeauna pacea şi concordia în rândul celorlalţi, ca poruncile Tale să fie 
îndeplinite de mulţime, hărăzeşte-i să ducă o viaţă sigură şi scutită de chinurile pe care le merită nelegiuiții. Căci 
Tu ştii cât de nedrept ar fi ca israeliții să primească pedepsele pe care trebuie să le îndure cei nedemni!" 


3. Moise de-abia apucase să rostească printre lacrimi aceste vorbe şi deodată pământul s-a cutremurat, de parcă 
s-ar fi dezlănțuit o furtună în largul mării, când puterea vânturilor învol-burează talazurile, şi au înmărmurit cu 
toții. S-a stârnit un vuiet şi un trăsnet năprasnic şi pământul din jurul corturilor celor răzvrătiți s-a căscat, 
înghițindu-i pe aceştia împreună cu cei ce le erau dragi. Pieirea le-a decurs prea repede ca sa se poată observa 
ceva, iar pământul care se crăpase în jurul lor s-a închis la loc, netezindu-se, fără ca la îndemâna privitorilor să 
mai rămână vreo urmă a celor întâmplate. Aşa şi-au găsit sfârşitul răzvrătiţii ca o pilduitoare dovadă a puterii 
Domnului. S-ar fi cuvenit ca ei să fie deplânşi nu numai pentru nenorocirea care îi lovise, ci şi pentru că rudele 
lor s-au bucurat de soarta pe care au avut-o. Aceştia au uitat legăturile lor de rubedenie cu răzvrătiți, la vederea 
celor întâmplate, încuviințând bucuroşi pedeapsa dată de Dumnezeu şi convinşi că, o dată cu Datham şi cu 
susținătorii lui, statul scăpase de o plagă, n-au fost deloc întristați de moartea acestora. 

4. Moise i-a chemat pe cei ce-şi disputau rangul preoţiei, ca să se aleagă dintre ei cine va fi preot, după felul cum 
jertfa fiecăruia va fi cea mai plăcută lui Dumnezeu. Când s-au strâns, aşadar, două sute şi cincizeci de bărbaţi 
care se bucurau de o mare trecere în fața poporului, atât datorită virtuților strămoşeşti, cât şi propriei lor virtuţi, 
s-au ivit de asemenea Aaron şi Cores, 

aprinzând cu toții înaintea Tabernacolului tămâia în cădelniţele pe care le aduseseră cu ei. Şi a izbucnit un foc 
atât de puternic cum nu mai văzuse nimeni până atunci printre focurile urzite de mâinile omeneşti sau ţâşnind din 
străfundul pământului sau stârnindu-se de la sine în mijlocul pădurilor, prin suflarea vânturilor care le ațâţă, ci ca 
un foc aşa cum numai Dumnezeu poate să aprindă, strălucitor şi foarte pustiitor”. Sub văpaia lui, toţi cei două 
sute cincizeci de bărbaţi, în frunte cu Cores?, au fost mistuiţi până într-atât, încât din trupurile lor n-a mai rămas 
nici o urmă. Doar Aaron a scăpat nevătămat de foc, fiindcă Domnul l-a deosebit de cei ce meritau să fie arşi de 
vii. După pieirea răzvrătiților, dornic să se păstreze pentru totdeauna amintirea pedepsei lor, vrând ca nepoții 
îndepărtați să cunoască această faptă, Moise 1-a poruncit lui Eleazar, fiul lui Aaron, să pună cădelnițele 
condamnaților în faţa jertfelnicului de aramă“, pentru ca şi urmaşii să afle ce s-a întâmplat cu aceştia, putând 
astfel să se convingă singuri de ce este în stare să facă puterea lui Dumnezeu. Alături de fiii săi, Aaron şi-a 
păstrat demnitatea preoțească, dovedind în faţa tuturora că el o deţinea pe drept, nu prin favoarea lui Moise, ci 
prin judecata Domnului. 


CAPITOLUL IV 


1. Totuşi, răscoala nu s-a potolit pe deplin, ci a crescut şi mai mult, devenind mai dârză decât înainte. Şi pricina 
pentru care 

? Flavius Josephus sugerează proveniența supranaturală a combustiei care a spulberat instantaneu 250 de oameni pe un imens rug invizibil. 

* Din Biblie reiese că oamenii lui Cores şi toată averea lui au fost înghiţite de pământ, el însuşi fiind mistuit de foc în faţa Tabernacolului, 
alături de partizanii lui, printre care se numără probabil Datham şi Abiran, (Numerii, XVI, 31-35). 

* Cădelniţele celor arşi au fost sfărâmate şi prefăcute în foi care au slujit la acoperirea jertfelnicului, potrivit poruncii date de Dumnezeu 
(Numerii, XVI, 37-40). 

situaţia se înăsprea de la o zi la alta lăsa să se întrevadă că răul nu se va curma repede, ci va dura multă vreme. 
Chiar dacă în sufletele oamenilor stăruia convingerea că nimic nu se petrecuse fără voia lui Dumnezeu, ei nu 
doreau să admită decât că Domnul făcuse aceasta de dragul lui Moise. Doar lui i se datora faptul că Dumnezeu se 
aprinsese şi-şi revărsase apriga mânie asupra lor, nefiind chiar atât de lezat de jignirea celor pedepsiți, cât mai 
ales aţâțat de Moise împotriva lor. Chipurile, aceştia pieriseră nu pentru alt delict în afara celui de a fi fost prea 
zeloşi în cinstirea şi slujirea lui Dumnezeu. Prin stârpirea atâtor bărbaţi şi a tuturor oamenilor de vază, Moise 
însuşi pedepsise poporul, pentru ca să nu-l mai tragă nimeni la răspundere, iar fratelui său să i se confirme fără 
crâcnire preoţia. De acum încolo nimeni n-o va mai râvni cu ardoare, de vreme ce i-a văzut pe alţii târâţi de ea în 
prăpastie. în afară de asta, până şi mdele celor ce pieriseră incitau poporul să mai diminueze cumva trufia lui 
Moise: asta poate sluji şi la propria lui siguranță. 

2. Moise, care auzise cu mult înainte de tulburarea cuibărită în mijlocul mulțimii, s-a temut să nu izbucnească o 
nouă revoltă, aducând cu ea o mare nenorocire. A chemat, aşadar, la o adunare poporul şi i-a ascultat în linişte 
păsurile, fără a căuta să se dezvinovăţească deloc, ca să nu ațâţe şi mai mult gloata. A cerut fiecăruia dintre 
căpeteniile de seminţie să vină cu un toiag pe care să fie scris numele seminţiei: preoția o va dobândi cel pe 
toiagul căruia îşi va arăta Dumnezeu semnul său. Propunerea fiind unanim acceptată, au fost aduse toiegele şi 
Aaron a scris pe toiagul său numele seminţiei lui Levi; Moise le-a strâns şi le-a depus în Tabernacol. în ziua 
următoare, el a luat de acolo toiegele; ele au putut fi lesne identificate, fiindcă aveau semne de recunoaştere din 
partea căpeteniilor de seminţii care le aduseseră, precum şi a poporului. Celelalte arătau la fel ca atunci când 
fuseseră primite de Moise, în schimb pe toiagul lui Aaron puteau fi văzute ramuri, mlădiţe şi chiar fructe coapte!. 


Erau migdale, căci din acest copac fusese făcut toiagul. Uimiţi de noutatea acestei minuni?, evreii 

! Vezi Numerii, XVII, 8. 

> „Printr-o minune, Dumnezeu: /în mâna preotului său/ Toiagul a înmugurit" sunt versurile cântate de Corul pelerinilor tineri în finalul 
operei Tannhăuser de Richard Wagner, al cărei libret a fost tradus de St. O. Iosif. Tannhăuserlied (Cântecul lui Tannhăuser), datând din 
1520, a folosit miracolul 

s-au lepădat de ura pe care o purtau în aceeaşi măsură față de Moise ca şi față de Aaron, admirând verdictul dat 
de Dumnezeu în această pricină. De altfel, fiindcă nu puteau decât să aplaude hotărârea luată de Dumnezeu, ei au 
recunoscut pe deplin dreptul la preoție al lui Aaron. Ales în trei rânduri de către Dumnezeu şi adeverit prin 
semne convingătoare, el a rămas definitiv în această funcţie: răscoala evreilor, care dura de multă vreme, a luat 
sfârşit în felul acesta. 

3. Moise scutise seminția lui Levi de război şi de expediţii militare, dându-i menirea să-l slujească pe 
Dumnezeu; dar, pentru ca grijile traiului zilnic să n-o facă să-şi neglijeze sacrele-i îndeletniciri, el a poruncit 
evreilor ca atunci când, prin voinţa lui Dumnezeu, vor intra în stăpânirea țării Canaanului, să distribuie leviţilor 
patruzeci şi opt de cetăţi vestite şi frumoase, repartizân-du-le câte două mii de coţi din pământul situat de jur 
împrejurul zidurilor de apărare?. în afară de asta a mai prescris poporului să dăruiască leviţilor şi preoţilor 
zeciuiala din recolta lui anuală. Iată, aşadar, care sunt lucrurile primite de această seminţie de la popor. Am 
socotit necesar să tratez separat toate cele ce revin din astea numai preoţilor. 

4. Din cele patruzeci şi opt de oraşe ce le revin, leviţii trebuie să le acorde treisprezece, iar din zeciuiala pe care o 
obţin anual de la popor să le cedeze a zecea parte.în afară de asta, Moise a hotărât ca poporul să dăruiască lui 
Dumnezeu cele dintâi roade ale pământului; din rândul patrupedelor care puteau fi sacrificate, primii născuţi, 
dacă erau de parte bărbătească, trebuiau să fie daţi preoţilor, spre a fi aduşi prinos, ca ei să-i mănânce împreună 
cu familiile lor în Oraşul sfânt“. Privitor la dobitoacele care, potrivit legii, nu puteau sluji drept hrană, proprietarii 
lor urmau să plătească un siclu şi jumătate, iar pentru primii născuţi ai oamenilor să 

toiagului înflorit pentru a dovedi că păcatele grele ale minnesăngerului bavarez, venit în pelerinaj la Roma, au fost iertate de pronia cerească, 
infirmând scepticismul Papei (Urban IV, 1261-1264), care spusese că Tannhăuser va fi absolvit doar cu condiția repetării biblicei minuni 
relatate de Moise în cea de-a patra Carte a sa (Cap. XVII). 

3 Vezi Numerii, XXXV, 4. 

* întâii născuţi ai vacilor, oilor şi caprelor erau sfințiţi, jertfelnicul fiind stropit cu sângele lor (Numerii, XVIII, 17). 

dea câte cinci sicii”. Preoţilor le mai revenea pârga de la tunsoarea oilor, iar la pisarea boabelor de grâu sau la 
coacerea pâinii, se alegeau cu câte o prăjitură. Cei ce se consacrau Domnului printr-un legământ (aşa-zişii 
nazirei, care-şi lăsau părul să crească în voie şi se abțineau de la vin), când se împlinea termenul afierosirii, 
obişnuiau să ofere preoţilor pletele lor tunse. Aşijderea, cei ce se numeau corbani (ceea ce în elineşte înseamnă 
„închinat Domnului"), când doreau să se elibereze de slujba pe care şi-o luaseră asupra lor, trebuiau să plătească 
preoţilor nişte bani: femeia câte treizeci de sicii, bărbaţii însă cincizeci de sicii. Pe cei ce nu aveau de unde să 
plătească atâția bani, preoţii puteau să-i dezlege după cum găseau de cuviinţă. Cine înjunghia acasă pentru ospăț, 
nu ca s-o aducă prinos, o vită din turma lui, avea datoria să dea preoţilor măruntaiele, pieptul şi şoldul drept. 
Astfel Moise a asigurat preoţilor venituri bogate, în afară de prinosurile pe care trebuia să le aducă poporul 
pentru jertfele de ispăşire, aşa cum am arătat în cartea anterioară. Din toate aceste bunuri, preoții trebuiau să dea 
o parte slujitorilor casei, fiicelor şi soțiilor, cu excepţia jertfelor aduse pentru ispăşire, pe care preoții şi membrii 
familiei de parte bărbătească le mâncau în templu, în aceeaşi zi. 5. După ce a dat aceste porunci în urma 
înăbuşirii revoltei, Moise a purces la drum cu oastea întreagă, sosind la hotarele Idumeei. Prin soli pe care i-a 
trimis regelui idumeenilor, el i-a cerut îngăduinţa de a trece nestingherit prin țara lui, dându-i asigurarea că nu va 
avea de suferit nici un fel de nedreptate sau pagubă; în afară de asta, Moise a stăruit pe lângă el să-i dea voie să 
cumpere merinde pentru oaste; el s-a arătat gata să plătească şi apa de băut, dacă regele poruncea aşa ceva. Fără 
să primească deloc propunerile solilor lui Moise, acesta nu numai că nu i-a permis să-i străbată ţara, ci şi-a adus 
oastea în calea lui Moise, ca să-l împiedice, dacă ar fi încercat să pătrundă cu de-a sila. Ca atare, Moise (fiindcă 
Dumnezeu îl îndemnase printr-un răspuns 

* Acesta era preţul de răscumpărare al întâiului născut, la o lună după venirea lui pe lume. Se răscumpărau şi primele odrasle ale dobitoacelor 
necurate (Numerii, XVIII, 15-16). 

* Nazireii îşi impuneau prin legământ pentru o perioadă de 30 de zile să se abţină de la vin, să nu se tundă, să nu atingă morţii (vezi Numerii, 
cap. VI). Doar Samson şi Samuel au fost nazirei pe viață. 

la întrebarea lui să nu înceapă lupta) şi-a retras trupele, alegând un drum ocolitor prin pustiu. 

6. în vremea aceea, în al patruzecelea an de la plecarea evreilor din Egipt, la crai-nou al lunii Xanthicos, a murit 
Mariamme, sora lui Moise. A fost înmormântată cu multă strălucire prin contribuție publică pe coasta unui munte 
ce se numea Sin”; după ce a purtat doliu după ea vreme de treizeci de zile, poporul a fost curăţat de Moise în 
felul următor. O junincă, neînvăţată cu jugul sau cu muncile câmpului, fără nici o meteahnă trupească, în în- 
tregime roşcată, a fost dusă puţin în afara taberei de către Marele Preot, într-un loc foarte curat, şi înjunghiată, iar 
cu sângele ei, în care îşi înmuiase degetul, stropea de şapte ori spre Tabernacolul Domnului. Apoi întreaga 
junincă, aşa cum zăcea, cu pielea şi măruntaiele ei, a fost arsă pe loc, în mijlocul flăcărilor aruncându-se bucăţi 
de lemn de cedru, împreuna cu isop şi smocuri de lână stacojie. Toată cenuşa era adunată de un om neprihănit şi 
pusă într-un loc foarte curat. Presărând cu ramuri de isop puţină spuză într-un izvor şi turnând niscaiva cenuşă în 
apă, cei pângăriţi de un mort se stropeau cu ea în a treia şi a şaptea zi şi astfel se puteau socoti purificați. Această 
datină a fost orânduită de Moise şi pentru viitor, atunci când evreii vor fi ajuns în Ţara Făgăduinţeit. 

7. După ce şi-a curăţat astfel oastea, care deplângea moartea surorii căpeteniei lor, Moise a condus întregul ei 
convoi prin mijlocul pustiului şi al Arabiei. O dată sosit la locul socotit de arabi propria lor capitală (care s-a 


chemat odinioară Arce, iar acum se numeşte Petra), înconjurat fiind de un munte înalt, Aaron s-a urcat pe piscul 
lui, întrucât Moise îi prevestise că va muri în curând. Sub privirile oştirii (căci muntele era povârnit), el şi-a 
dezbrăcat veşmântul de Mare Preot şi l-a transmis lui Eleazar, fiul său, căruia, prin vârsta ce o avea, îi revenea 
prerogativa preoţiei. Aaron s-a stins din viață în văzul mulțimii, murind în acelaşi an în care s-a sfârşit şi sora lui, 
la vârsta de o sută şi douăzeci şi trei de ani. Ziua morţii lui a căzut de crai-nou, la începutul lunii pe care atenienii 


o numesc Hecatombaion”, macedonenii, Loos, iar evreii, Abba. 

7 Pedepsită de Dumnezeu pentru că şi-a vorbit de rău fratele, Mariamme a fost vindecată la stăruinţele lui Moise (Numerii, cap. XII) şi a 
murit în pustiul Sin, fiind înmormântată la Kadeş /Numerii, XX, 1). 

* Ritualul referitor la junincă roşie şi la apa curăţirii, prin care oamenii se purificau de contactul cu mortul, ocupă cap. XIX din Numerii. 
” Iulie, în calendarul roman. Loos corespunde însă lunii august. 

CAPITOLUL V 


1. La încheierea doliului, când poporul a jelit mortul vreme de treizeci de zile, Moise a plecat cu oastea de acolo 
şi a înaintat cu tabăra până la fluviul Arnon, care izvorăşte din munţii Arabiei şi străbate întregul pustiu spre a se 
vărsa în Lacul Asfaltit!, des-părţind ţara moabiţilor de cea a amoriţilor. Pământul acesta este fertil şi produce 
destule roade, dovedindu-se în stare să hrănească o mulţime de oameni. Moise a trimis soli la Sichon, regele 
ținutului, şi l-a rugat să îngăduie propriei oştiri trecerea prin ţara lui, cu acordarea garanţiilor pe care le cerea, că 
nu i se vor face nedreptăţi, nici ogoarele, nici locuitorii ce i se supuneau neavând nimic de suferit. Solii 
propuneau să cumpere de la el cele necesare traiului zilnic, dornici să li se vândă până şi apa. Dar Sichon le-a 
interzis să-i străbată ţara, aducându-şi mulțimea oştilor înarmate, şi s-a grăbit să-i împiedice pe evrei să treacă 
fluviul Arnon. 

2. Când a văzut ostilitatea cu care l-au întâmpinat amoreii, Moise a socotit că nu trebuie să le îndure purtarea 
disprețuitoare, ci să-i dezmorțească pe evrei din lâncezeala lor, ca să-i scoată din nevoile datorită cărora fuseseră 
împinşi să se răzvrătească, întrebându-l pe Dumnezeu dacă poate să-i înfrunte cu armele. Deoarece Domnul nu 
numai că i-a îngăduit, ci i-a şi promis victoria, el s-a pregătit încrezător de luptă, şi-a îmbărbătat oştenii, 
îndemnându-i să-şi potolească setea de război acum, când Dumnezeu le îngăduia să facă acest lucru. Primind 
bucuroşi ceea ce-şi doreau, evreii şi-au înşfăcat numaidecât armele, grăbiţi să se avânte în bătălie. De îndată ce 
aceştia s-au năpustit asupra lor, amoreii n-au mai fost aşa siguri de ei, fiind cuprinşi de frică la vederea evreilor; 
oastea lor, care mai înainte se dovedise atât de curajoasă, acum s-a arătat înspăimântată. Ei n-au cutezat să reziste 
primei ciocniri şi să facă faţă asaltului evreilor, ci le-au întors spatele, convinşi că în felul acesta vor scăpa teferi 
mai degrabă decât în încleştarea luptei. Se încredeau mult în oraşele lor întărite, dar, încolţiţi cum erau, ele nu le 
aduceau oricum nici 


' Marea Moartă (vezi Cartea 1, cap. IX, n. 3). 

un folos. Atunci când i-au văzut că băteau în retragere, evreii au pornit numaidecât în urmărirea duşmanilor, le- 
au destrămat rândurile, sădind spaima în mijlocul lor. Unii dintre ei, după spulberarea oştirii, au fugit înapoi, 
înspre oraşele proprii. Evreii se arătau necruțători şi neosteniţie în urmărirea lor, tocmai ei, care mai înainte 
oboseau repede, dovedind de astă dată o rezistență deosebită, întrucât erau iscusiți prăştiaşi şi pricepuţi în 
aruncarea sulițelor la distanță, datorită armamentului uşor, posedând şi o mare agilitate, evreii îi prindeau din 
urmă pe fugari, iar pe duşmanii pe care, din pricina distanţei, nu-i puteau lua prizonieri, îi ucideau cu praştiile 
sau cu sulițele lor. Mulţi duşmani au fost măcelăriți, iar pe cei urmăriţi îi chinuiau rănile primite în luptă. Setea îi 
tortura mai mult decât adversarii înşişi, căci era în toiul verii şi mulți dintre ei, tânjind amarnic după apă, zoreau 
în cete mari spre fluviu, unde erau înconjurați de evrei, toţi fiind răpuşi cu ajutorul sulițelor şi al săgeților ţintite 
asupra lor. Regele Sichon a pierit şi el în luptă. Evreii îi despuiau pe cei morţi şi se alegeau cu pradă bogată; țara 
le dăruia roade din belşug, fiindcă o mare parte a recoltei rămăsese nestrânsă pe lanuri. De altfel, oştenii 
cutreierau pretutindeni fără teamă, îi capturau pe toţi cei ce se purtau ca nişte duşmani, luând ca pradă bucatele. 
Nimeni nu le mai aţinea calea, întrucât cei ce erau în stare să mânuiască armele căzuseră în cursul bătăliei. Astfel 
s-a abătut năpasta asupra amo-reilor, fiindcă nu chibzuiseră adânc, nici nu s-au arătat luptători destoinici. Evreii 
au pus, deci, stăpânire pe ţara lor. Ea este situată între trei fluvii, aidoma unei insule: Arnonul îi slujeşte drept 
hotar la miazăzi, îl mărgineşte spre miazănoapte labachul, care se varsă în fluviul Iordan, pierzându-și astfel 
numele. Cea de-a treia latură a țării, înspre apus, se învecinează cu Iordanul. 

3. în vreme ce se petreceau aceste fapte, Og, regele din Galad şi Gaulanitis?, s-a pus în fruntea oștirii sale, grăbit 
să vină în ajutorul lui Sichon, care-i era prieten şi aliat; deşi primise vestea că acesta fusese deja ucis, a ținut 
totuşi să lupte cu evreii, fără să se îndoiască deloc că-i va birui, dorind să le pună la încercare vitejia. Speranţele 
sale au fost amarnic înşelate: a căzut el însuşi în luptă şi întreaga lui oaste a fost nimicită. Moise a trecut dincolo 


de fluviul labach, a străbătut regatul lui Og, i-a ruinat oraşele, 
' Potrivit Bibliei, domnea asupra Vasanului (Numerii, XXI, 33). 

omorând pe toți cei aflaţi între zidurile lor, care-i întreceau în avuţii pe locuitorii întregului ținut prin rodnicia 
ogoarelor şi prin bogăţiile deținute de ei. Og avea atâta măreție şi frumuseţe cum rar s-au mai văzut. El era un 
bărbat şi din cale afară de viteaz, aşa că isprăvile sale corespundeau cu propria statură şi strălucire. Despre 
puterea şi urieşeasca-i statură ne putem face o părere după patul care a fost luat pradă în palatul său din regescul 
oraş Rabatha”: era făcut din fier şi măsura în lăţime patru coţi, iar în lungime de două ori pe atât, plus încă un cot. 
Căderea regelui a adus evreilor nu numai avantaje imediate, căci moartea lui le-a dat mari speranțe de viitor. 
Fiindcă au cucerit şaizeci de oraşe bine întărite, aflate sub stăpânirea lui, ei au obținut şi multă pradă de război, 
atât pentru proprietatea obştească, cât şi pentru fiecare în parte. 


CAPITOLUL VI 


1. Ducându-şi oastea înspre Iordan, Moise şi-a instalat tabăra în marea câmpie din ţinutul situat în faţa 
lerihonului. Acesta este un oraş foarte bogat, unde cresc din belşug palmieri şi tufe de balsam. Israeliţii 
începuseră să aibă prea mare încredere în puterea lor, simțindu-se cuprinşi de o arzătoare sete de luptă. După ce 
mai întâi, vreme de câteva zile, a înjunghiat animalele pentru jertfe de mulțumire aduse lui Dumnezeu şi a îmbiat 
poporul la ospeţe, Moise a trimis o parte a trupelor sale înspre tara madianitilor, ca s-o devasteze si să-i 


cucerească oraşele. 

* Rabbath-Amon (azi Amman, Iordania), capitala amoniţilor, înrudiţi cu israeliţii care au întemeiat în secolul XIII î.e.n. un regat situat la est 
de Iordan, între Yabbok şi Marea Moartă, având Moab şi Edom ca state vecine. 

! Copăcei din care se extrăgea un suc parfumat sau o răşină plăcut mirositoare. 

Motivul pentru care a izbucnit acest război va fi expus în cele ce urmează. 

2. Când a văzut cât a crescut puterea israeliților, Balac, regele moabiţilor, unit printr-o părintească prietenie şi 
strânse legături cu madianiţii, a fost profund îngrijorat şi de soarta propriului său regat (fiindcă n-avea de unde să 
ştie că, printr-o poruncă a Domnului, israeliții nu aveau voie să cucerească altă țară, după ce vor fi intrat în 
stăpânirea Canaanului). S-a hotărât aşadar, dovedind mai multă grabă decât înțelepciune, să-i lovească cu uneltiri 
şi vicleşuguri. N-a socotit că era înțelept să-i atace fățiş pe cei ce trăseseră mai multe învăţăminte din succesele 
dobândite, decât din nenorocirile îndurate de ei, urmărind doar, cât îi stătea în putință, să-i împiedice pe evrei să 
devină mai puternici şi în acest scop a trimis nişte soli la madianiţi. Deoarece dincolo de Eufrat trăia un anume 
Balam, vestit prezicător cu care aveau relaţii preieteneşti, madianiţii au trimis şi nişte oameni de vază împreună 
cu solii lui Balac, spre a încerca să-l convingă pe profet să-i blesteme pe israeliți. Acesta s-a arătat primitor cu 
vizitatorii lui şi, după ce i-a ospătat, a cerut sfatul lui Dumnezeu, dacă să asculte sau nu cererile madianiţilor. 
Fiindcă Domnul s-a împotrivit, el s-a întors la oaspeţii săi şi le-a explicat, cu părere de rău, că nu putea să le 
satisfacă dorinţele, căci nu-i îngăduia acest lucru Dumnezeu, căruia îi datora toată faima sprijinită pe prezicerile 
şi profeţiile sale. Le-a spus că oastea pe care doreau ei s-o afurisească îi era nespus de dragă lui Dumnezeu. l-a 
sfătuit totodată, din acest motiv, să se îndrepte spre israeliți şi să se ferească de orice vrăjmăşie faţă de ei. După 
ce a grăit astfel, s-a despărțit de solii veniţi să-l întâlnească. 

3. La stăruinţele şi mai mari ale lui Balac, care le-a făcut strălucite promisiuni, madianiţii au trimis repede o altă 
solie la Balam. Dornic să le îndeplinească dorinţa, acesta a cerut iarăşi sfatul lui Dumnezeu. Supărat de faptul că 
era pus din nou la încercare, Domnul a poruncit prezicătorului să nu se împotrivească cererii solilor. Nebănuind 
deloc că porunca Domnului era amăgitoare, el a plecat împreună cu solii. Dar pe drum, într-un loc strâmt, cu 
ziduri de împrejmuire în ambele părți, le-a aţinut calea îngerul Domnului, iar asina pe spinarea căreia călătorea 
Balam, simțind în preajmă duhul lui Dumnezeu, s-a abătut din cale spre celălalt zid, fără să-i pese de loviturile 
primite de la Balam, 

fiindcă-i vătămase piciorul la izbirea lui de îngrăditură. Dar cum îngerul rămăsese pe loc şi asina se prăvălise sub 
ploaia de lovituri, Domnul a înzestrat-o cu grai omenesc, spre a-l certa pe Balam pentru că o nedreptăţea: deşi 
nu-i dăduse nici un prilej să se plângă de serviciile ei din trecut, acum o snopea în bătaie, nepricepând că 
Domnul voia să-l împiedice să facă hatârul celor către care se îndreptau de zor. Balam a rămas uimit şi tulburat 
de omenescul glas al asinei sale, dar l-a cuprins spaima când i s-a arătat îngerul Domnului, care la rândul său l-a 
dojenit pentru faptul că-şi bătuse asina, fiindcă vita nu avea nici o vină, el însuşi căutând să-l scutească de 
această călătorie făcută împotriva voinţei lui Dumnezeu. Speriat, Balam a vrut să se întoarcă din drum. Dar 
Domnul l-a îndemnat să meargă mai departe, cu condiţia să-i transmită lui Balac veştile pe care el i le va inspira. 
4. După ce Domnul i-a dat această poruncă, prezicătorul a ajuns la Balac. Regele l-a întâmpinat cu cinste şi 
Balam i-a cerut apoi să-l ducă pe un munte de unde să poată zări cu ochii lui tabăra evreilor. Balac însuşi s-a 
arătat gata să-l însoţească pe prezicător, cu alaiul său regesc, pe un munte care se înălța deasupra capetelor lor, la 
distanţă de şaizeci de stadii? de tabăra evreilor. De îndată ce i-a văzut, prezicătorul i-a cerut regelui să ridice 
şapte altare, îngrijindu-se să-i procure tot atâţia tauri şi berbeci. Regele s-a grăbit să-i îndeplinească voia şi 
Balam a adus jertfă arderea de tot, ca să întrezărească dacă israeliții vor da semne de plecare. Apoi a vorbit în 
felul următor: „Fericit popor, căruia Dumnezeu i-a hărăzit să se bucure de uriaşe bogății, arătându-se dornic să-i 


fie aliat şi călăuzitor în toate faptele sale! De bună seamă, nu afli pe fața pământului un alt popor în stare să te 
egaleze sau să-ţi stea aproape prin virtutea şi prin înclinarea lui numai spre faptele bune şi cinstite, urmând să 
laşi moştenire toate acestea copiilor tăi, care vor fi mai fericiţi decât părinţii lor. Din puzderia de oameni, doar cu 
voi se arată Dumnezeu milostiv şi deosebit de darnic, şi de aceea dintre toate făpturile luminate de soare sunteți 
cei mai norocoşi. Veţi pune stăpânire pe această ţară făgăduită vouă şi cei ce vin după voi o vor păstra în vecii 
vecilor, faima numelui lor umplând întregul pământ şi întinderea mării. Veţi popula lumea şi fiecare colţ al 
pământului va fi locuit de urmaşii 

? Circa 11 km. (un stadiu avea 185 m). 

voştri. Nu te minuna, oaste fericită, de faptul că, trăgându-te dintr-un singur strămoş, ai ajuns atât de numeroasă! 
Chiar dacă acum Canaanul nu vă va primi în număr prea mare, aflaţi că în viitor întreaga lume vă va sluji drept 
lăcaş pentru totdeauna: veţi ajunge să fiți mai mulți decât stelele cerului, trăind şi în insule şi pe continent. Chiar 
şi după ce veţi fi devenit atât de numeroşi, Dumnezeu nu se va osteni mai puţin să vă dăruiască din belşug toate 
avuţiile în timp de pace, iar în timp de război, victoria şi puterea. Duşmanii vor avea arzătoarea dorință de a se 
lupta cu voi şi în cutezanţa lor vă vor ațâţa să puneţi mâna pe arme. Nu se vor mai întoarce biruitori acasă, ca de 
obicei, nici nu-şi vor mai măguli copiii şi soțiile. Providența divină v-a înzestrat cu acea bărbăţie care se simte în 
stare să-i coboare pe cei mari şi să-i înalțe pe cei sărmani!" 

5. Acestea le-a prezis profetul căzut în extaz şi adânc pătruns de suflul Domnului. Dar Balac şi-a ieşit din fire şi 
l-a învinuit că a încălcat învoiala, întrucât primise strălucite daruri de la aliații lui. EI, care venise să-i blesteme 
pe duşmani, acum îi preamărea şi-i cinstea ca pe cei mai norocoşi dintre muritori. Balam i-a răspuns însă astfel: 
„O, Balac, cumpăneşte bine lucrurile, dacă stă în puterea noastră să spunem sau să trecem ceva sub tăcere atunci 
când suntem pătrunşi de suflul divin. Căci prin noi rosteşte EI ceea ce crede de cuviinţă, fără ca singuri să ştim 
ceva dinainte. Ţinând bine minte în ce scop m-aţi chemat aici cu atâta zel, tu şi madianiţii, eu am avut intenţia 
să-ți satisfac pe deplin dorinţele. Dar am fost nevoit să ascult mai mult de Dumnezeu decât de voi, pe placul 
cărora voiam să fiu. Cu totul neputincioşi sunt cei ce doar prin ei înşişi vor să prezică viitorul oamenilor, aceştia 
nu spun ceea ce le-a încredinţat Dumnezeu, ci se pun de-a curmezişul vrerii sale. De îndată ce suflul divin ne 
invadează pieptul, nu mai dăm glas propriilor noastre gânduri. N-am avut deloc intenția să preamăresc această 
oaste, nici să înşir bunurile pe care Domnul plănuieşte să le împartă urmaşilor ei. Dumnezeu, care îi 
binecuvântează şi se străduieşte să le dea o viaţă fericită, precum şi o glorie nepieritoare,el însuşi mi-a inspirat 
aceste cuvinte, făcându-mă să vorbesc după voinţa lui. Acum însă (fiindcă ţin nespus de mult să fiu pe placul 
madianiţilor, de vreme ce nu se cuvine să le resping rugăminţile, haide să înălțăm noi altare şi să aducem jertfe 
aidoma celor dinainte, poate că îl vom putea 

îndupleca pe Dumnezeu, astfel ca el să-mi dea îngăduinţa să blestem acest popor!" Balac s-a învoit să facă acest 
lucru, dar, şi la cea de-a doua jertfă, Dumnezeu n-a admis ca israeliţii să fie blestemaţi; şi la cea de-a treia 
jertfă“, după ridicarea altui rând de altare, Balam n-a putut nici de această dată să-i blesteme pe israeliți, ci a 
căzut cu faţa la pământ, prezicând ce soartă vor avea regii şi oraşele vestite, dintre care unele nu erau încă 
locuite, precum şi cele ce li s-au întâmplat oamenilor, pe uscat şi pe mare, din veacurile trecute până în zilele 
noastre. Deoarece toate s-au petrecut potrivit profeţiilor sale, se poate deduce că şi prezicerile pentru vremurile 
care vor veni se vor adeveri de asemenea. 

6. Indignat de faptul că israeliţii nu fuseseră blestemaţi, Balac l-a trimis înapoi pe Balam fără să-i arate semne de 
cinstire. Când a fost gata să plece la drum şi să treacă Eufratul, el l-a chemat pe Balac şi pe fruntaşii madianiţilor 
şi le-a spus: „Balac şi voi, medianiţii care sunteţi de față! Trebuie să vă arăt bunăvoința mea chiar şi în pofida 
voinţei lui Dumnezeu. Neamul evreilor nu va fi răpus vreodată în întregime nici de război, nici de ciumă, nici de 
lipsa roadelor pământului, nici de vreo altă nenorocire neaşteptată! Providența divină îl apără de orice rău şi nu 
îngăduie să se abată asupra lui nici un dezastru care să-l nimicească. Pentru scurtă vreme, el va avea de îndurat 
chinuri şi necazuri de care va fi oprimat şi aşternut la pământ, dar după aceea se va revigora, umplând iarăşi de 
spaimă pe cei care i-au pricinuit daune. Voi însă, dacă vreţi să obţineţi oarecari izbânzi de scurtă durată asupra 
lor, vă veţi atinge țelul făcând următorul lucru. Pe fiicele voastre cele mai chipeşe, în stare prin drăgălăşenia lor 
să asalteze şi să biruie timiditatea privitorilor, înzestrați-le cu cele mai alese podoabe şi găteli femeieşti, apoi să 
le trimiteţi în preajma taberei evreilor, spre a fi văzute de ei, atrăgându-le atenţia să se arunce fără multe nazuri în 
braţele celor ce le doresc. De îndată ce îi vor vedea robiţi de simţuri şi căzuți în mrejele lor, ele să dea impresia 
că vor s-o ia la fugă. în faţa tinerilor care le vor ruga să rămână, să nu cedeze mai înainte de a-i convinge ca, 
părăsind legile 

* După ce prima încercare de anatemizare a evreilor s-a desfăşurat pe înălțimile lui Baal, următoarea a avut loc pe vârful muntelui Fazga 
(Numerii, XXII, 14). 

* Ultima tentativă a insistentului rege Balac, eşuată şi ea, s-a petrecut în vârful muntelui Peor, orientat spre pustie /Numerii, XXIII, 28). 

strămoşeşti şi cinstirea lui Dumnezeu, autorul acestora, să se închine zeilor veneraţi de madianiţi şi moabiţi. în 
felul acesta tinerii îşi vor atrage mânia lui Dumnezeu!" După ce le-a făcut această propunere, Balam a purces la 


drum. 

7. Madianiţii şi-au trimis fiicele aşa cum fuseseră sfătuiţi, iar tinerii evrei s-au lăsat cuceriţi de frumuseţea 
acestora, intrând în vorbă cu ele, le-au rugat stăruitor să nu-i priveze de frumuseţea lor şi de desfătarea 
credincioaselor legături de dragoste. Fetele le-au ascultat cu plăcere vorbele şi şi-au dat consimțământul. Când i- 
au văzut pe flăcăi căzuţi în laţul iubirii lor şi cuprinşi de vâlvătaia patimii, acestea s-au hotărât să se întoarcă. 
Pregătirile de plecare ale fetelor i-au umplut de o adâncă descurajare pe tinerii care le-au rugat stăruitor să nu-i 
părăsească, ci să le fie soții legitime, urmând ca ele să devină stăpâne peste întreaga lor avuţie. Ei îşi pecetluiau 
propunerile prin jurăminte de credinţă şi-l luau pe Dumnezeu drept chezaş al promisiunilor lor, căutând ca prin 
lacrimi şi prin toate mijloacele pe care le aveau la îndemână să stârnească mila fetelor. Cum şi-au dat seama că ei 
erau robiţi de patima iubirii şi strâns încătuşaţi, acestea au început să le vorbească astfel: 

8. „Noi avem, tineri neasemuiţi, şi casă, şi patrie, suntem stăpâne pe mari avuţii şi nu tânjim după bunătatea şi 
dragostea părinților sau rudelor noastre. Nu pentru că am duce lipsă de aşa ceva am venit să stăm de vorbă cu 
Voi, nici nu ne-am plecat urechile la rugile voastre ca să tragem foloase de pe urma frumuseţii trupeşti, ci doar 
pentru că vă socotim nişte bărbaţi de ispravă şi de cuvânt v-am căutat prieteşugul ospeţiei, dând curs dorințelor 
voastre. Iar acum, fiindcă susţineţi că ne iubiţi atât de mult, fiind foarte întristați de faptul că vrem să vă părăsim, 
noi nu suntem potrivnice rugăminților voastre, ci ne arătam gata să vă primim dovezile de fidelitate, singurele de 
care merită să ţinem seama ca să vă devenim cu dragă inimă soţii legitime pe viaţă. Căci ne temem ca, 
săturându-vă curând de legăturile dintre noi, nu cumva să ne trimiteţi acasă la părinți, împovărate de ocări şi 
ruşine. Vă cerem iertare dacă noi vrem să ne ferim astfel de primejdia ce ne paşte!" Când tinerii le-au promis că 
le vor da întreaga chezăşie pe care şi-o doresc, fiindcă ei nu pot renunţa la iubirea pe care le-o poartă, fetele au 
adăugat următoarele vorbe: „Deoarece vă pronunţaţi astfel în favoarea noastră, dar aveţi alte 

obiceiuri şi duceți o viaţă cu totul diferită de a noastră, hrănin-du-vă cu mâncăruri aparte, nici măcar băuturile 
nefiind aidoma cu ale celorlalţi, se cuvine să-i cinstiți pe zeii noştri, câtă vreme doriți să trăim împreună. Nu 
există nici o altă dovadă mai convingătoare a iubirii voastre, şi în prezent, şi în viitor, decât aceea de a vă închina 
la aceiaşi zei, alături de noi. N-o să vă dezaprobe nimeni gestul de a venera zeii din ţara în care tocmai aţi 
descins, mai ales că zeii noştri sunt cinstiți de toate popoarele, pe când la zeul vostru nu se mai închină 
altcineva!" Se cuvine — le-au mai spus fetele — ca ei să îngenuncheze în fața aceloraşi zei la care se roagă cu 
toții, sau să-şi caute o altă țară, unde să-şi ducă viața după propriile lor datini. 

9. Această cuvântare a plăcut foarte mult tinerilor orbiţi de iubire, ceea ce i-a înduplecat să se închine în fața 
cererii fetelor şi să încalce obiceiurile străbune. Şi, de vreme ce acum credeau în mai mulți zei, le şi aduceau 
jertfe după datina acelor popoare, se ospătau cu mâncăruri străine şi, făcând toate după cum le dictau femeile, s- 
au abătut de la legea lor. Cutezanţa tinerilor s-a răspândit iute în întreaga oaste, astfel că mocnea o revoltă mai 
rea decât cea dinainte, întrezărindu-se primejdia ca orânduielile străbunilor să fie uitate. Cum a dat de gustul 
obiceiurilor străine, tineretul le-a îmbrăţişat cu o râvnă nesățioasă; până şi fruntaşii poporului, care se puteau 
mândri cu virtutea înaintaşilor lor, au fost atinşi şi ademeniţi de această molimă. 

10. Şi Zambrias, căpetenia seminţiei lui Simeon, trăia cu madianita Chosbia, fiica lui Sur, un bărbat ce se trăgea 
din familia regală a acelui popor, şi de dragul femeii dispreţuia poruncile lui Moise, spre a se deda plăcerilor, fără 
să mai aducă jertfe după datina părintească, luându-şi o soţie de alt neam. Pus în faţa faptului împlinit şi 
temându-se ca din el să nu decurgă un rău mai mare, Moise a chemat poporul la adunare. în învinuirile sale n-a 
rostit însă nici un nume, fiindcă nu voia să-i dezamăgească pe cei ce greşeau pe ascuns şi mai erau în stare să se 
îndrepte. EI le-a spus că au făcut ceva ce atrage şi asupra lor, şi asupra strămoşilor, ruşinea şi disprețul, prin 
faptul că au preferat să devină robii patimilor în loc să-l slujească pe Dumnezeu şi să trăiască după legile sale. Se 
cuvine, totuşi, dacă au în vedere propriul lor bine, să se căiască şi să creadă că pot să-şi dovedească tăria sufle- 
tească nu prin dispreţuirea legilor, ci prin strunirea pornirilor rele. 

în afară de asta, a susținut lipsa de noimă a faptului că în pustiu evreii au dus o viață cumpătată, iar acum, când 
trăiesc în atâta belşug, au luat-o razna şi ceea ce au agonisit ei prin îndurarea lipsurilor irosesc prin excesele lor. 
Prin asemenea vorbe s-a străduit Moise să schimbe în bine tineretul şi să-l facă să se căiască pentru greşelile lui. 
11. S-a ridicat însă Zambrias şi a zis: „Trăieşte chiar tu, Moise, după legile tale, pentru care te zbați atâta, dându- 
le şi mai multă tărie prin intrarea lor în obişnuință. Dacă lucrurile n-ar sta aşa, atunci te-ai fi căit de mult şi ai fi 
învăţat că nu poți să-i amăgeşti cu vorbe goale pe evrei, fără nici o primejdie. Eu, unul, nu mă voi supune 
dispoziţiilor tale, pe care le dai în chip tiranic! Până acuma n-ai urmărit nimic altceva, sub pretextul legilor date 
de Dumnezeu, decât să ne înrobeşti, asigurându-ți domnia prin felurite şiretlicuri. Tu ne-ai răpit tocmai ceea ce 
este propriu unui popor liber şi dornic de libertate, care nu recunoaşte nici un stăpân deasupra lui. într-o măsură 
mai mare decât egiptenii ne asupreşte un om care pune sub constrângerea legii tot ceea ce de bunăvoie vrem noi 
să facem, pretinzând apoi să ne şi pedepsească. Mai degrabă meriți chiar tu pedeapsa pentru că dai în lături 
lucrurile pe care ceilalţi oameni le socotesc bune şi ai orânduit toate astfel încât, în pofida consimțământului 
lumii întregi, să dăinuie neghiobia ta. Ceea ce am făcut acum nu mi se pare nedrept şi nu mă sfiesc deloc să 
recunosc deschis acest lucru. Eu am luat de soţie, aşa cum ai spus, o femeie străină (primeşte această mărturisire 


de la mine ca de la un om liber, care nu are nici o intenţie să ascundă ceva). Eu aduc jertfe zeilor, fiindcă pentru 
mine jertfa e o îndatorire; nici nu mi se pare drept, de vreme ce atâtea drumuri duc spre adevăr, să-mi sădesc spe- 
ranţa, în chip trainic, pe un singur om. Nu se poate făli nimeni că are un discernământ mai mare decât mine în 
treburile care mă privesc personal!" 

12. După ce Zambrias a vorbit astfel despre propriile sale delicte ca şi despre cele comise de alţii, poporul a 
păstrat tăcerea, aşteptând cu încordare ce se va mai întâmpla. Dar legiuitorul nu s-a arătat dispus să continue 
disputa, ca să nu-l întărâte pe temerarul bărbat. De fapt, Moise se temea ca nu cumva mulți alţii să se lase atraşi 
de cutezătoarele sale vorbe, aţâţând poporul la revoltă. Aşa că adunarea s-a împrăştiat. Poate că răul s-ar fi 

răspândit şi mai mult după aceea dacă n-ar fi survenit între timp moartea lui Zambrias, în felul următor. Phinees 
era un bărbat care se afla în fruntea celorlalți tineri prin calităţile sale şi se distingea printre toţi cei de-o vârstă cu 
el mai ales prin rangul ocupat de tatăl lui (fiind fiul Marelui Preot Elezar şi nepotul după frate al lui Moise). Pe el 
l-a supărat foarte mult agitația stârnită de Zambrias şi mai înainte ca, prin nepedepsirea ei, nelegiuirea să ajungă 
din ce în ce mai sfidătoare, a vrut să-i ceară socoteală prin tăria brațului său, împiedicând astfel ca nedreptatea să 
se răspândească în rândul multora, deoarece făptaşii rămâneau nevătămaţi. (Acest Phinees era înzestrat cu atâta 
cutezanță sufletească şi cu o neasemuită putere trupească, încât în orice acțiune primejdioasă pe care o 
întreprindea nu se oprea până n-o ducea la capăt, dobândind o victorie deplină). A năvălit aşadar în cortul lui 
Zambrias şi i-a străpuns cu lancea pe el, precum şi pe Chosbia, omorându-i pe loc. Toţi tinerii care năzuiau spre 
virtute şi ținteau să-şi apere cinstea au urmat curajoasa pildă a lui Phinces şi i-au ucis pe cei vinovaţi de păcatul 
lui Zambrias. Astfel, mulţi dintre cei care au încălcat legea au pierit datorită destoiniciei acelor tineri. Ceilalţi au 
fost seceraţi de ciumă, molimă trimisă de Dumnezeu asupra lor. Acelaşi sfârşit l-au avut şi rudele care, în loc să-i 
stânjenească în înfăptuirea nelegiuirii, i-au îmboldit spre ea, fiind socotiți de Dumnezeu părtaşi la crima lor. Au 
fost răpuşi de-a valma în acest măcel nu mai puţin de douăzeci şi patru de mii de oameni?. 

13. Aceasta a fost şi pricina pentru care Moise, cuprins de mânie, şi-a trimis oastea să-i stârpească în întregime 
pe madianiţi. Despre această expediţie vă voi vorbi în curând, după ce mai întâi vom duce la capăt povestirea de 
unde am întrerupt-o. Nu mi se pare drept să trec cu vederea dezinteresul pe care l-a dovedit în această privință 
Legislatorul nostru, neaducându-şi lauda cuvenită. E vorba de Balam (cel chemat de madianiţi să-i blesteme pe 
evrei şi împiedicat de pronia divină să facă acest lucru, totuşi, autorul sfatului pe care l-a aplicat duşmanul, încât 
puţin a lipsit ca întregul popor să se înstrăineze de credinţa strămoşească, punându-se la îndemâna molimii 
superstiţiilor deşarte). Moise i-a 

* Această cifră, menţionată şi de Biblie (Numerii, XXV, 9) denotă cât de mult se întinsese plaga idolatriei şi desfrânării madianite şi care a 
fost prețul eradicării ei. 

făcut marea cinste să treacă în scrierile sale prezicerile lui Balam$; deşi i-ar fi fost uşor să-şi însuşească întreaga 
lui faimă, ne fiind nici un martor care să-l învinuiască de înşelăciune. I-a înfățişat astfel mărturisirile şi i-a păstrat 
amintirea în cărţile lui. Dar, în această privință, fiecare poate să creadă ce vrea. 


CAPITOLUL VII 


1. Datorită motivelor înşirate mai înainte, Moise a trimis în ţara madianiţilor o oaste alcătuită din douăsprezece 
mii de oameni aleşi în mod egal din fiecare seminţie în parte, iar drept comandant al lor l-a numit pe Phinees, 
deja menţionat de noi, cel care a luat sub ocrotirea lui legile evreieşti şi i-a aplicat pedeapsa cu moartea lui 
Zambrias, fiindcă nu ţinuse sema de ele. Când a primit vestea că oastea a pornit în marş împotriva lor, aflându-se 
nu prea departe, madianiţii şi-au strâns trupele laolaltă şi au ocupat intrările propriilor ţinuturi; în aşteptarea 
sosirii duşmanilor. Cum au ajuns unii în faţa altora, s-a şi dezlănţuit bătălia şi au căzut în luptă atât de mulți 
madianiţi încât nici nu puteai să-i socoteşti, alături de ei fiind şi toți regii lor. Ei erau în număr de cinci: Oeus şi 
Sur, apoi Robe şi Ur, iar al cincelea, Rekem!, de la care îşi trăgea numele principalul oraş al ţării Arabiei. EI se 
cheamă, după regele arab care l-a întemeiat, Arekema, în vreme ce grecii îi spun Petra. După ce au fost puşi pe 
fugă luptătorii, evreii au prădat ţinuturile lor: s-au ales cu prăzi multe şi au ucis locuitorii împreună cu femeile, 
necruțând decât fetele, aşa cum îi poruncise Moise lui Phinees. Acesta s-a întors cu oastea lui, care nu suferise 
nici o pierdere, şi a adus o captură bogată: cincizeci şi două de mii de boi, şase sute şaptezeci şi cinci de mii de oi 
şi şaizeci de mii 

* Vezi Numerii, cap. XXIII şi XXIV. ! Vezi Numerii, XXXI, 8. 

de asini,precum şi o sumedenie de vase de aur şi argint, folosite în treburile casnice, fiindcă madianiţii trăiau în 
mare bogăţie şi fast. Numărul fetelor luate în captivitate s-a ridicat la treizeci şi două de mii. Moise a împărțit 
prada şi a cincizecea parte din ea a dat-o lui Eleazar şi preoţilor, o altă a cincizecea parte a revenit leviţilor, ceea 
ce a mai rămas fiind distribuit poporului. Apoi evreii au dus o viaţă fericită, căci prin vitejia lor îşi agonisiseră 
aceste mari avuţii şi nici o tristeţe sau supărare nu le-a întunecat bucuria adusă de foloasele lor. 

2. întrucât ajunsese la o vârstă foarte înaintată, Moise I-a ales pe Iesus să-i fie urmaş în misiunea lui de profet şi 
de mare căpetenie, atunci când îi va veni ceasul. Dumnezeu însuşi i-a poruncit să-i transmită acestuia? comanda. 
în toate lucrurile privitoare la legi şi la ocârmuire, lesus era foarte priceput, fiindcă Moise însuşi îl învățase din 


timp. 

3. în vremea aceea ambele seminţii, ale lui Gad şi Rubel, precum şi jumătate din seminţia lui Manasses, care 
aveau un număr mare de vite şi alte avuţii, l-au rugat împreună pe Moise să le atribuie, fără tragere la sorți, ţara 
amoriţilor, cucerită de curând prin război, fiindcă ea era înzestrată cu bune păşuni pentru turme. Bănuindu-i că, 
de teama războiului împotriva Canaanului, jălbarii găsiseră drept pretext grija lor pentru turme, Moise i-a numit 
nişte laşi care îşi căutau un subterfugiu bun pentru frica lor. Doreau adică să ducă un trai leneş şi molatic, pe 
când ceilalţi trebuiau să îndure toate ponoasele ca să ajungă stăpâni pe țara mult râvnită; de asemenea, nu voiau 
să împărtăşească primejdiile celorlalte lupte, pentru cucerirea țării pe care le-o făgăduise Dumnezeu după 
trecerea Iordanului, alungându-i pe cei pe care Domnul le-a poruncit să-i socotească duşmanii lor. Când însă şi- 
au văzut conducătorul atât de mânios şi pe bună dreptate pornit împotriva dorințelor lor, jălbarii 1-au răspuns că 
nu din teama de pericole, nici din slăbiciunea lor în fața eforturilor i-au înaintat ei această cerere, ci au procedat 
aşa numai pentru ca să ştie că prada se afla într-un loc sigur, putând să plece după aceea mai liniştiţi la lupte şi 
bătălii. Au mai spus că, după ce el le va pune la îndemână oraşe, unde să-şi găsească adăpost copiii, soțiile şi 

' averile proprii, ei vor fi gata să plece mai departe împreună cu 

2 Vezi Numerii, XXVII, 18-21. 

oştirea. Satisfăcut aşadar de cuvintele lor, Moise i-a chemat pe Marele Preot Eleazar, pe lesus şi pe ceilalți 
fruntaşi şi, de faţă cu ei, a atribuit jălbarilor ţara Amoritis, cu condiţia ca ei să-şi ajute semințiile înrudite până 
când va fi suspus întregul Canaan?. Aşadar, după ce, potrivit promisiunii făcute, au primit ţinutul şi au întărit 
oraşele cu lucrări de fortificaţie, aceştia şi-au adus copiii, soțiile şi toate lucrurile care ar fi însemnat o piedică în 
timpul marşurilor. 

4. Moise a construit zece oraşe, din rândul celor patruzeci şi opt de oraşe preoțeşti, trei dintre ele slujind drept 
cetăţi de scăpare“, unde puteau să fugă cei ce săvârşiseră un omor fără voia lor. Surghiunul lor urma să se încheie 
o dată cu moartea Marelui Preot în vremea căruia îşi găsiseră refugiul cei învinuiți de omor. După ce acesta 
închidea ochii, puteau şi ei să se întoarcă acasă. Numai până atunci rudele celui omorât aveau dreptul să-l răpună 
pe ucigaş, dacă îl surprindeau în afara hotarelor oraşului, mai târziu acest lucru nemaifiind îngăduit nimănui. 
Cetățile de scăpare erau următoarele: Bosora, la graniță cu Arabia; Ariman în ținutul Galaad şi Gaulana în 
Batanea. După stabilirea evreilor în Canaan trebuiau să li se alăture alte trei oraşe ale leviţilor, care să slujească 
drept cetăţi de scăpare, potrivit poruncii lui Moise”. 

5. Atunci când căpeteniile seminţiei lui Manasses au venit să-i arate că tatăl unei familii de frunte din seminția 
lor, numit Holophantes, murise fără să lase un urmaş de parte bărbătească, şi l-au întrebat dacă moştenirea lui 
revine cumva fiicelor sale, Moise le-a răspuns astfel: „Dacă vreuna dintre ele se mărită cu unul din seminția 
proprie, să-şi aducă în această căsătorie şi partea ei de moştenire; dacă însă ea se mărită cu un bărbat din altă 
seminţie, atunci moştenirea va fi păstrată de seminţia căreia i-a aparținut propriul părinte". Prin această poruncă a 


hotărât el ca fiecare moştenire să revină aceleiaşi seminții. 

3 Vezi Numerii, XXXII, 18. 

* Criminalii involuntari riscau să plătească cu viaţa lor vărsarea de sânge, dacă nu se refugiau în anumite aziluri urbane (Numerii, XXXV, 13- 
15). 

5 Vezi Deuteronomul, XIX, 8-10. 

* Diferendele dintre triburi erau reglementate printr-o lege pentru moştenire, prezentată pe larg în Numerii, cap. XXVII, fiii având prioritate 
asupra fiicelor. 


208 


CAPITOLUL VIII 


1. Când se împliniseră deja patruzeci de ani, fără treizeci de zile, de la ieşirea evreilor din Egipt, Moise a chemat 
la adunare întregul popor pe malul Iordanului, unde se află acum oraşul Abila (este un loc cu numeroşi palmieri), 
şi a ținut următorul discurs: 

2. „Tovarăşi ai mei de arme, alături de care am îndurat atâtea necazuri ani de-a rândul! Deoarece Domnul 
socoteşte că la vârsta de o sută douăzeci de ani a sosit vremea să mă ia de pe lume, iar Dumnezeu însuşi nu-mi 
îngăduie să vă fiu conducător şi ajutor în expediția voastră de dincolo de Iordan, m-am socotit azi îndreptățit să 
vă înfățişez din nou statornica strădanie pe care mi-am dat-o pentru fericirea noastră, dezvăluindu-vă ce trebuie 
să faceţi ca să vă bucuraţi mereu de avuţii şi să-mi păstraţi vie amintirea de îndată ce aţi ajuns în stăpânirea lor. 
După ce v-am arătat felul cum puteţi fi fericiţi voi înşivă, lăsând copiilor voştri eterna moştenire a acestor bunuri, 
mă despart mulțumit de viaţă. Merit acum deplina voastră încredere, mai întâi pentru că în trecut m-am 
preocupat necontenit de binele obşesc, mai apoi pentru că atunci când se pregăteşte să-şi părăsească trupul, 
sufletul rămâne în strânsă legătură cu virtutea. Fii ai Israelului, la temelia tuturor fericirilor se află bunăvoința lui 
Dumnezeu! EI singur poate să dăruiască celor merituoşi şi să răpească celor nedemni totul. Dacă vă veţi purta 
potrivit dorinţei Lui, aşa cum sună şi îndemnul pe care vi-l dau eu, cunoscându-i mai bine firea, fericirea nu vă 
va ocoli niciodată şi veți fi invidiaţi necontenit de toţi, iar averile ce sunt deja ale voastre le veţi păstra neştirbite, 
cu deosebirea că pe următoarele le veţi dobândi mai repede decât pe cele de față. Este neapărat nevoie să faceți 


doar ceea ce vă cere Dumnezeu, să nu preferaţi alte legi în locul celor date de mine şi să nu renunţaţi la evlavia 
voastră de acum în favoarea altor datini. Făcând toate acestea, veţi fi cei mai viteji oşteni în lupte şi nici un 
duşman nu vă va învinge. Câtă vreme Dumnezeu vă ajută, aveţi voie să dispreţuiţi toate celelalte. Mari sunt 
răsplăţile pe care le veți primi pentru virtutea voastră dacă o veți pune în practică întreaga viață. 

Căci ea este prima şi cea mai veche avuţie a voastră, din care decurge apoi belşugul celorlalte, iar dacă o cultivați 
laolaltă, vă veţi face viaţa foarte fericită şi vă veţi bucura de mai multe laude decât alte popoare, faima în rândul 
urmaşilor noştri fiind şi mai trainică. Toate acestea le puteţi obține dacă vă veţi supune legilor pe care vi le-a dat 
Dumnezeu prin intermediul meu, le veţi păzi cu sfinţenie, cugetând asupra înţelesului lor'. Mă despart de voi 
mângâiat de norocul ce vă surâde şi vă recomand respectul față de legi şi trainica orânduire a statului, dorindu-vă 
să aveţi parte de conducători destoinici, preocupaţi doar de binele vostru. Dumnezeu, care v-a condus până 
acum, prin voinţa căruia v-am fost eu însumi folositor, nu-şi va întrerupe aici oblăduirea lui, ci vă va purta de 
grijă câtă vreme veţi rămâne iubitori de virtute, recunoscându-l drept protectorul nostru. Hotărârile Lui cele mai 
bune, pe împlinirea cărora vă veți putea sprijini fericirea, vi le vor dezvălui Marele Preot Eleazar, lesus, obştea 
bătrânilor şi căpeteniile seminţiilor voastre. Daţi-le ascultare cu dragă inimă, gândindu-vă că toţi cei ce ştiu să se 
supună fără crâcnire sunt în stare să şi poruncească, dacă ar fi puşi să conducă, şi să fiți convinşi că libertatea 
înseamnă să te conformezi lesne ordinelor primite de la comandanții tăi. Până acum libertatea voastră a fost 
totuna cu batjocorirea binefăcătorilor proprii; dacă în viitor vă veţi feri de aşa ceva, lucrurile vor merge mult mai 
bine. Nu vă mai dezlănţuiţi mânia împotriva conducătorilor, aşa cum aţi făcut adeseori cu mine, fiindcă trebuie 
să aflați că voi mi-aţi pus în primejdie viaţa de mai multe ori decât duşmanii înşişi. N-am amintit aceste fapte ca 
să vă dojenesc (căci n-aş vrea ca, ajuns la sfârşitul vieţii mele, să vă readuc în minte jignirile pe care mi le-aţi 
adus, fiindcă ele nu m-au supărat deloc, nici măcar în vremea când le-am primit), ci doar ca să vă învăţ să fiți 
mai precauţi de-acum încolo în această privință, astfel încât să nu-i mai sfidaţi pe conducătorii noştri datorită 
bogățiilor, după ce veţi fi trecut Iordanul, intrând în stăpânirea Canaanului. Dacă avuţiile vă vor face încrezuţi şi 
dispreţuitori față de virtute, veţi pierde în felul acesta şi favoarea Domnului. Dar după ce l-aţi făcut pe 
Dumnezeu vrăjmaşul vostru, veţi fi învinşi şi de duşmani, pierzând în chip ruşinos chiar ţara peste care v-aţi 
făcut stăpâni, şi vă veţi pomeni 

Vezi Deuteronomul, IV, 2. 

împrăştiaţi ca sclavi pe întregul pământ, ca şi pe întinderea mării. La abaterea acestei nenorociri asupra voastră, 
zadarnică va fi orice căință pricinuită de faptul că aţi încălcat legile Domnului. Dacă vreţi să vă rămână ceea ce 
aveţi, atunci nu mai lăsaţi viu pe vreunul dintre duşmanii învinşi de noi, ci să socotiți că e mai înţelept să-i 
ucideţi pe toţi”, ca nu cumva, prin rămânerea lor în viaţă, să prindeţi gustul obiceiurilor lor, corupând tradiţia 
strămoşească, în afară de asta, vă îndemn ca jertfelnicele, dumbrăvile sacre şi templele, atâtea câte le aparţin, să 
le distrugeţi, nimicind prin foc şi soiul şi amintirea lor”. Doar astfel vă chezăşuiţi siguranţa avuţiilor proprii. 
Pentru ca necunoaşterea binelui să nu încline firea voastră spre rău, v-am întocmit legile pe care mi le-a dictat 
Dumnezeu, precum şi orânduirea statului şi, prin păstrarea rostului lor, veţi deveni oamenii cei mai fericiți din 
lume!" 

3. După ce a vorbit astfel, Moise le-a transmis legile şi felul cum se cârmuieşte statul, înfăţişate într-o carte. Dar 
evreii plângeau şi nu se împăcau cu gândul că-şi vor pierde conducătorul, îşi aminteau de primejdiile şi ostenelile 
îndurate de el pentru izbăvirea lor, temându-se că în viitor nu vor mai avea niciodată un asemenea conducător, şi 
credeau că Dumnezeu se va îngriji mai puţin de ei, deoarece numai rugăminţile lui Moise l-au înduplecat să fie 
atât de îndurător. Sufereau şi se căiau amarnic pentru păcatele comise în pustiu din pricina mâniei lor: întregul 
popor a izbucnit astfel în plâns şi durerea lui era atât de adâncă, încât nici cuvintele nu-i mai aduceau 
mângâierea. Moise a căutat să-i liniştească pe toţi şi, cerându-le să chibzuiască dacă merită el atâtea lacrimi, i-a 
sfătuit încă o dată să păstreze orânduirea statului. După aceea, poporul s-a împrăştiat. 

4. înainte de a trece la depanarea celorlalte evenimente survenite după aceea, vreau mai întâi să vorbesc despre 
întocmirea statului nostru, orânduit conform cu virtutea şi înțelepciunea lui Moise, pentru ca cititorul să înţeleagă 
care a fost la noi starea lucrurilor de odinioară. Pe toate le-am scris aşa cum ni le-a transmis el, fără să pun nici o 


zorzoană de prisos, neadăugând 
? Vezi Deuteronomul, XX, 16 şi legile privitoare la război. 


* Moise nu se mărgineşte să oprească prietenia evreilor cu păgânii, ci le recomandă, o dată cu stârpirea regilor învinşi, arderea în foc a 
idolilor lor (Deuteronomul, VII, 5). 

nimic la ceea ce ne-a lăsat moştenire Moise. Singura noutate pe care o aduc în expunerea mea constă în mai buna 
grupare a fiecărei decizii în parte, căci, în ceea ce ne-a rămas de la el, acestea erau scrise de-a valma, aşa cum i 
le-a împărtăşit Dumnezeu. Mi se pare necesar să adopt deosebite măsuri de precauţie, ca nu cumva vreunul 
dintre compatrioții mei, în mâinile căruia mi-a încăput cartea, să-mi aducă mustrarea că m-am abătut de la textul 
lui Moise. în următoarea mea enumerare a legilor, ţin să le pomenesc doar pe cele privitoare la orânduirea 
statului nostru. Celelalte legi, lăsate nouă de Moise, vreau să le păstrez pentru o altă lucrare pe care intenționez s- 
o scriu, despre moravurile noastre şi cauzele lor, urmând ca, după încheierea cărţii de față, să pot trece cu 


ajutorul Domnului la compunerea ei. 

5. De îndată ce aţi cucerit ţara Canaanului, având răgazul să vă desfătaţi cu bogăţiile lui, şi plănuiţi să întemeiaţi 
oraşe, faceți în aşa fel încât să fiți pe placul lui Dumnezeu şi veţi avea parte de o fericire statornică şi de lungă 
durată. în meleagul cel mai frumos şi mai renumit pentru darurile sale să înălţaţi o sfântă cetate pe care Domnul 
însuşi o va alege prin profeţiile sale. în acel oraş să se afle un templu şi un jertfelnic zidit din pietre necioplite?, 
măiestrit îmbinate între ele, date cu var şi cu faţa strălucitoare. La el să nu se ajungă cu ajutorul treptelor”, ci al 
pământului suind în pantă. Să nu mai existe în nici un alt oraş vreun jertfelnic sau templu, fiindcă Domnul este 
unul singur — şi unic, neamul evreilor. 

6. Cel ce-a cutezat să-l defăimeze pe Dumnezeu să fie ucis cu pietre, să stea spânzurat o zi întreagă, fiind apoi 
îngropat fără cinste şi în chip umilitor. 

7. De trei ori pe anf, din cele mai îndepărtate colţuri ale ţării, evreii să se întrunească în oraşul unde şi-au înălţat 
templul, ca să-i mulțumească Domnului pentru binefacerile primite şi să se roage pentru cele viitoare, întărind 


prietenia dintre ei prin legături mai strânse şi ospeţe obşteşti. Este firesc ca oamenii care aparţin 

* Piatra devenea spurcată venind în atingere cu dalta metalică (Ieşirea, XX, 25). 

* Suirea treptelor spre altar putea să descopere goliciunea preotului sacri-ficator (Ieşirea, XX, 26). 

* La Sărbătoarea Azimelor, la Sărbătoarea Săptămânilor şi la Sărbătoarea Corturilor (Deuteronomul, XVI, 16). 

aceluiaşi neam şi trăiesc după datini identice să se cunoască între ei. Or, acest lucru este înlesnit mult de asemenea 
întâlniri, unde prin faptul că se văd şi îşi vorbesc, chipurile să păstrează în amintire, în schimb, dacă nu recurg la 
întruniri şi nu întrețin legături, evreii rămân străini unii altora. 

8. în afară de zeciuiala pe care trebuie s-o dați preoţilor şi leviţilor, păstraţi încă a zecea parte a roadelor pământului, 
pe care o vindeţi în ținutul vostru de baştină şi beneficiul îl folosiți în ospeţele şi jertfele din Oraşul Sfânt. Căci drept 
este ca venitul ţării, pe care l-aţi dobândit prin bunătatea Domnului, să fie cheltuit pentru cinstirea lui. 

9. Să nu se aducă jertfe din câştigul unei femei desfrânate, fiindcă Domnului îi displace orice bucurie dobândită prin 
păcat; nici nu poate fi ceva mai înjositor decât să-ţi vinzi trupul. De asemenea, nu este îngăduit ca din venitul obținut 
prin vânzarea câinilor de vânătoare sau de stână să se închine jertfe lui Dumnezeu”. 

10. Nimeni să nu adreseze vorbe de ocară zeilor cinstiţi de celelalte cetăţi. Nu-i permis să jefuieşti templele străine sau 
să-ţi însuşeşti darurile primite de oricare idol. 

11. Nimeni să nu îmbrace veşminte de lână sau de in, deoarece numai preoţii au voie să le poarte. 

12. Atunci când poporul se adună în Oraşul Sfânt, la fiecare şapte ani o dată, ca să celebreze Sărbătoarea Corturilor“, 
Marele Preot urcă pe tribună înaltă, de unde poate fi auzit mai bine, ca să le citească tuturor legile: nici femeile, nici 
copiii nu sunt opriţi să asculte. Se cuvine ca ele să se statornicească în inimile şi minţile celor de față, spre a nu se mai 
clinti niciodată de acolo. Astfel, nici oamenii nu vor mai comite greşeli, invocând necunoaşterea legilor. Aşadar, 
autoritatea lor va creşte în faţa păcătoşilor, care vor şti ce pedepse îi aşteaptă, mai ales că, prin repetata ascultare, 
prevederile lor se întipăresc atât de adânc, încât sfatul lor rămâne veşnic prezent: cine neglijează din dispreț legile 


devine autorul propriilor necazuri. Copiii să-şi însuşească 
7 Vezi Deuteronomul, XXIII, 18. 
% Sau a Strângerii Roadelor (Sucot), serbare a recoltei de toamnă, comemorând şi rătăcirea evreilor în pustiu. Ea dura şapte zile. 

printre primii legile, ca pe cea mai frumoasă învăţătură şi ca pe o chezăşie a fericirii lor. 

13. De două ori pe zi, la răsăritul zorilor şi când soseşte ceasul somnului, toţi să-şi reamintească binefacerile pe 
care ni le-a făcut Dumnezeu cu prilejul scoaterii noastre din ţara egiptenilor. Natura însăşi ne cere să fim 
recunoscători şi, aducându-i mulţumiri pentru binefacerile trecute, îl îndemnăm să le facă şi pe cele viitoare. Pe 
porțile noastre să scriem principalele binefaceri ale Domnului, chiar şi propriile braţe să le ţină la vedere fiecare: 
pe frunți şi pe braţe să le poarte fiecare, pentru ca ocrotirea Domnului să se reverse pretutindeni asupra 
oamenilor. 

14. în fruntea oricărui oraş să fie puşi şapte dintre bărbaţii care se disting cel mai mult prin integritatea şi râvna 
lor în împărțirea dreptăţii şi fiecărui magistrat să i se atribuie câte doi slujitori din seminţia leviţilor. Cel care a 
obţinut dezlegarea de a judeca în fiecare cetate trebuie să se bucure de o cinstire unanimă. în prezenţa lor nimeni 
să nu rostească vorbe de ocară sau să se poarte necuviincios, iar respectuoasa sfială faţă de oamenii care deţin 
funcţii înalte să ne facă mai temători, pentru a nu cuteza să-l dispreţuim pe Dumnezeu. Dar judecătorii au puterea 
de a rosti sentinţe care nu pot fi infirmate decât dacă se va adeveri că au primit bani pentru a încălca dreptatea 
sau dacă a intervenit o altă pricină, dovedind că n-au dat o decizie corectă. Verdictele judecătorilor nu trebuie să 
țină seama nici de setea de câştig, nici de trecerea de care se bucură anumite persoane, ci numai dreptatea să stea 
deasupra tuturor împrejurărilor. Dacă lucrurile nu stau aşa, înseamnă că Dumnezeu este disprețuit şi socotit mai 
slab decât cei protejaţi de judecătorii care, temându-se de puterea deținută de aceştia, le-au dat un verdict 
favorabil. Căci dreptatea este tăria Domnului. Aşadar, cel ce ocupă o funcţie mare, arătându-se părtinitor, este 
mai puternic decât Dumnezeu însuşi. Când nu ştiu ce sentință să dea într-un proces (lucrul acesta li se întâmplă 
adesea oamenilor), judecătorii să aducă întreaga pricină în Oraşul Sfânt şi s-o înfățişeze Marelui Preot, profeților 
şi bătrânilor cetăţii, spre a se pronunţa ei în această privinţă. 

15. Să nu dai crezare unui singur martor, ci ei să fie trei sau cel puţin doi”: încrederea în adevărul mărturiei lor să 


fie 
” Vezi Deuteronomul, XDC, 15 şi XVII, 6. 

chezăşuită de viaţa pe care au dus-o până atunci. Să nu fie primită ca martoră o femeie, din pricina neseriozității 
şi cutezanţei sexului ei. Să nu depună mărturie nici robii, datorită Josniciei lor sufleteşti: se prea poate ca, împinşi 
de setea de câştig sau de teamă, ei să jure strâmb. Dacă cineva se va dovedi un martor mincinos, el să primească 
o pedeapsă asemănătoare cu cea pe care ar fi îndurat-o cel împotriva căruia a depus mărturie. 

16. Dacă cineva a fost ucis într-un câmp, dar ucigaşul nu a fost descoperit şi nu planează asupra cuiva bănuiala 
că ar fi comis omorul din duşmănie, vinovatul să fie căutat cu multă stăruință, hotărându-se o recompensă pentru 
denunţ. Dacă nu se iveşte nici un denunțător, judecătorii şi bătrânii oraşelor ce se învecinează cu câmpul unde s-a 
săvârşit crima se întrunesc şi măsoară distanţa dintre locul unde zace mortul şi fiecare din cetățile aflate împrejur. 
Iar judecătorii oraşului celui mai apropiat de locul faptei vor cumpăra o junincă şi o vor duce spre o vale, într-un 
loc care nu a fost nici arat, nici semănat, unde o vor înjunghia. Cu apa adusă de la un râu, preoţii, leviţii şi 
bătrânii cetăţii să-şi spele mâinile deasupra capului junincii şi să proclame că mâinile lor sunt purificate de 
omorul la care n-au luat parte şi nici n-au fost de față'?, rugându-l pe Dumnezeu să fie milostiv şi să nu mai 
îngăduie în viitor săvârşirea altei fapte cumplite în ţara lor. 

17. Aristocraţia este ocârmuirea cea mai bună, asemenea vieții pe care o asigură ea. Să nu doriţi alt fel de 
guvernare, ci mul-țumiţi-vă cu cea pe care o cunoaşteţi, unde aveţi deasupra noastră, ca stăpâni, numai legile, 
toate faptele noastre fiind făcute după prevederile lor. Drept suprem conducător să-l aveţi doar pe Dumnezeu. 
Dacă ţineţi totuşi să aveţi un rege, acela să fie din acelaşi neam cu noi, simțindu-se mereu atras de dreptate şi de 
virtute. Temeiul înțelepciunii sale să fie întâietatea acordată legilor şi lui Dumnezeu şi el să nu întreprindă nimic 
fără să ceară părerea Marelui Preot şi a bătrânilor cetăţii. Să nu aibă mai multe soţii, să nu strângă avuţii mari! şi 
să nu sporească numărul cailor, ceea ce l-ar face lesne să se creadă mai presus de legi, putând să 

' Referindu-se la „omorul necunoscut"; Biblia descrie pe larg ritualul mâinilor spălate, a cărui amintire s-a perpetuat într-o metaforă care 


circulă şi în zilele noastre (Deuteronomul, XXI, 6-7). 
1! Vezi Deuteronomul, XVII, 14-17. 

ajungă până la dispreţuirea lor. Dacă năzuieşte spre aşa ceva, îm-piedicaţi-l să devină mai puternic, slujindu-vă 
interesele proprii. 

18. Să nu mutaţi pietrele de hotar nici în ogoarele proprii, nici în cele ale străinilor cu care trăiţi în bună 
înţelegere, cu atât mai mult cu cât Dumnezeu le-a pus ca semne veşnice, deoarece încercarea de a muta graniţele 
duce doar la războaie şi revolte. Căci cei ce mută hotarele din loc nu sunt prea departe şi de încălcarea legilor. 
19. Cel ce a sădit pe pământul său pomi, dacă ei dau roade înainte de patru ani, să nu aducă Domnului pârga lor 
drept jertfă şi să nu le dea vreo întrebuințare: fiindcă ele n-au apărut la timpul potrivit. Prematurele sforțări ale 
naturii nu sunt bune nici pentru Dumnezeu, nici pentru proprietar. Dar în al patrulea an, el să culeagă întreaga 
recoltă care s-a realizat (căci atunci poamele au venit la sorocul cuvenit), iar ceea ce a strâns să ducă în Oraşul 
Sfânt şi, în afara zeciuielii, să mănânce restul fructelor împreună cu prietenii, orfanii şi văduvele. De-abia în anul 
al cincilea obţine dreptul de a intra în stăpânirea fructelor sale. 

20. în pământul sădit cu viţă de vie să nu se mai semene nimic. Fiindcă e de ajuns că hrăneşte această plantă şi se 
cade ca el să fie cruțat de scormoniturile plugului. Ogorul să fie arat numai de boi şi nici un alt soi de vită să nu 
tragă alături de ei la acelaşi jug!?, iar arăturile să fie făcute de acelaşi gen de animale. Semințele să fie curate şi 
neamestecate, nearuncându-se în brazdă două sau trei soiuri deosebite. Căci natura socoteşte o nelegiuire îmbi- 
narea celor ce nu se asemuiesc. Să nu laşi să se împreuneze nici vitele care nu sunt de acelaşi neam. E bine să ne 
temem ca această dispreţuire a înrudirilor să nu se răspândească şi printre oameni, întrucât cele mari îşi trag 
îndeobşte obârşia din lucruri neînsemnate şi mici. De aceea, să nu se admită ca după această pildă rea să se 
ajungă la niscaiva schimbări şi în cârmuirea statului. Tocmai de aceea legile nu trec cu vederea nici măcar 
lucrurile mărunte, ele ştiind să se păzească de mustrările ce [i se pot aduce. 

21. Cei ce seceră holda şi adună recolte să nu culeagă până la ultimul spic, ci să lase şi câțiva snopi pentru cei 
năpăstuiţi de viață, neaşteptatul dar slujindu-le drept hrană. Aşijderea la culesul strugurilor, lasă săracilor câţiva 
ciorchini, precum şi la scuturarea 

* Aratul cu un bou şi un asin era interzis (Deuteronomul, XXIL, 10).* 

pomilor, niscaiva măsline uitate, ca şă le ia cei ce n-au cum să le culeagă pe ale lor'5. Oricum, din prea 
sârguincioasă strângere a recoltei proprietarii nu trag mai mari foloase decât mulțumirea pe care le-o aduc 
sărmanii. Şi Dumnezeu va face pământul şi mai bogat în roade dacă va vedea că stăpânii nu se gândesc numai la 
propriul lor interes, ci se preocupă şi de hrănirea altor oameni. Boii care treieră pe arie să nu aibă boturile legate. 
Nu-i drept ca tocmai cei care au trudit la producerea roadelor să fie împiedicaţi să se înfrupte din ele. Nici celor 
ce trec pe drum să nu li se interzică să mănânce din fructele coapte, ci să li se îngăduie să se îndestuleze, aidoma 
unor stăpâni, fie că sunt localnici sau străini. Proprietarii să se bucure că sunt în măsură să-i facă părtaşi la 
fructele lor coapte. Trecătorii n-au însă voie să ia din ele şi pentru drum. Nici culegătorii de struguri nu trebuie 
să-i împiedice pe călători să guste din ciorchinii copți, atunci când sunt duşi la teasc. Nu se cuvine ca pentru 
bunurile pe care Dumnezeu, prin bunăvoința lui, ni le-a dăruit ca să ne hrănim, noi să-i privim cu ochi răi pe cei 
ce le râvnesc, mai ales că vremea coacerii fructelor trece repede, graţie voinţei divine. Dacă unii se sfiesc să 
atingă fructele, atunci să-i îmbie să le guste, de vreme ce aceştia sunt israeliți, aşadar, concetăţeni şi în egală 


măsură stăpânii țării! Când au de-a face cu oameni veniţi de altundeva, atunci gazdele să-i roage să privească 
fructele ca pe nişte daruri de ospeţie, pe care Dumnezeu le-a oferit la timpul cuvenit. N-ai voie să socoteşti ca o 
pagubă ceea ce ai îngăduit cu dărnicie şi altora să ia de la tine, fiindcă Domnul nu ne-a hărăzit belşugul de bunuri 
ca să ne înfruptăm numai noi, ci din el să dăm din plin şi celorlalți. Dumnezeu doreşte ca, prin faptul că israeliți 
vor să-şi împartă belşugul cu alţii, să se vădească bunătatea şi generozitatea Lui față de ei, încât şi aceştia să 
arate apoi străinilor cât de îndestulaţi sunt. Cel ce se împotriveşte acestei legi să primească în public treizeci şi 
nouă de lovituri de ciomag şi să îndure ca om liber această foarte înjositoare pedeapsă, fiindcă prin setea lui de 
câştig şi-a compromis singur onoarea. Este demn de voi, care ați îndurat atâtea ponoase în Egipt şi în pustiu, ca 
acum să vă îngrijiţi de cei aflați într-o situaţie asemănătoare şi, din preaplinul datorat milei 

"3 Vezi Deuteronomul. XXIV, 19-21. 

şi bunătăţii Domnului, să împărţiţi câte ceva săracilor, cu aceleaşi intenții bune. 

22. în afara celor două zeciuieli, care sunt plătite anual, una pentru leviţi, alta pentru ospeţele publice, la fiecare 
trei ani trebuie să se dea o a treia zeciuială, urmând să fie împărțită femeilor văduve şi copiilor sărmani. Pârga 
tuturor roadelor coapte, cum a fost recoltată, să fie transportată la templu, unde să se înalțe laude Domnului 
pentru pământul dăruit de EI'%, care a şi produs-o; după aducerea jertfelor cerute de lege, potrivit datinilor, pârga 
să fie oferită apoi preoților. Omul care a făcut aceste lucruri şi, împreună cu pârga, a dat toate zeciuielile, cea 
pentru leviţi şi cea pentru ospețele publice, fiind gata să se întoarcă acasă, acela să se aşeze în faţa templului şi 
să-i mulțumească Domnului pentru faptul că i-a scăpat pe evrei de asuprirea egiptenilor şi le-a hărăzit o ţară 
bogată şi fertilă. Mărturisind că a dat aceste zeciuieli conform legilor lui Moise, el să-l roage pe Dumnezeu să-i 
fie mereu favorabil şi util şi să se arate sprijinul de nădejde al tuturor evreilor, păstrând toate lucrurile oferite lor, 
ba chiar să le şi sporească prin bunăvoința lui. 

23. De îndată ce au ajuns la vârsta însurătorii, tinerii să se căsătorească cu fete din părinți de neam bun. Cine nu 
vrea să ia de nevastă o fecioară, să nu se unească cu o femeie care trăieşte cu altul, fie ademenind-o de la acesta, 
fie mâhnindu-l într-un fel sau altul pe primul soţ. Bărbaţii liberi să nu se însoţească cu nişte roabe, chiar dacă 
sunt împinşi să facă aceasta din dragoste. Căci buna cuviinţă trebuie să ţină în frâu pasiunea şi să aleagă calea 
demnităţii. Nimeni să nu ia de nevastă vreo prostituată, deoarece Dumnezeu nu-i acceptă jertfa de nuntă, din 
cauza faptului că şi-a întinat trupul. Numai astfel sufletul copiilor va fi liber şi atras de virtute, dacă nu se nasc 
dintr-o căsătorie ruşinoasă şi nu provin dintr-o pătimaşă unire cu o femeie neliberă. Dacă cineva îşi ia de nevastă 
o fecioară, pe care după aceea n-o recunoaşte ca atare, s-o dea în judecată şi s-o învinuiască, aducând şi dovezile 
cuvenite în sprijinul afirmației sale. Apărarea fetei s-o ia tatăl, fratele sau ruda ei cea mai apropiată. în cazul când 
la proces se va dovedi că fata n-a greşit deloc, ea va rămâne mai departe în casa acuzatorului, care nu are dreptul 
s-o părăsească dacă nu aduce 

"4 Vezi Deuteronomul, XXV, 2-9. 

argumente temeinice şi greu de combătut. Când nelegiuirea şi calomnia lui vor fi găsite cutezătoare şi 
nechibzuite, acesta va primi drept pedeapsă treizeci şi nouă de lovituri de ciomag şi va plăti tatălui fetei ca 
despăgubire cincizeci de sicii. Când însă se va adeveri, totuşi, că fata a fost necinstită, dacă se trage din poporul 
de rând, ea va fi ucisă cu pietre, fiindcă nu şi-a păstrat fecioria până la căsătoria legitimă; iar dacă se trage dintr- 
un neam de preoţi, să fie arsă de vie. 

Dacă cineva are două soții şi uneia îi arată mai multă cinste şi bunăvoință pentru că o iubeşte, e mai frumoasă 
sau are alt temei, iar alteia îi vădeşte mai puțină atenţie şi drăgălăşenie şi, în pofida faptului că fiul adus pe lume 
de femeia îndrăgită este mai mic decât cel zămislit cu cealaltă, datorită închinării sale față de mama lui, tatăl se 
străduieşte să-i dea aceluia dreptul întâiu-lui-născut, spre a-i dărui o parte îndoită din averea paternă (aşa cum 
prevede legea), să nu i se îngăduie acest lucru. N-ar fi drept ca fiul mai vârstnic, a cărui mamă este preţuită mai 
puţin, să fie lipsit de întâietatea garantată de către tatăl său'?. 

Cel care a necinstit logodnica altuia, dacă în prealabil a înduplecat-o şi ea şi-a dat consimțământul la dezmăţ, să 
moară împreună cu dânsa. Căci amândoi sunt vinovați: el întrucât de bunăvoie a îmbiat-o la o faptă atât de 
ruşinoasă, ca s-o priveze pe fată de fireasca legătură conjugală; ea, însă, fiindcă s-a lăsat ademenită de dragul 
plăcerii şi al câştigului, să se dedea desfrâului. Dacă el a necinstit-o prin constrângere, fără ca nimeni să-i poată 
sări în ajutor, atunci să moară singur!S, Cel care a silnicit o fată încă nelogodită, acela urmează să se căsătorească 
cu ea. Dacă tatăl nu vrea să i-o dea de nevastă, atunci el să plătească cincizeci de sicii pentru jignirea adusă”. 
Cel ce, din felurite pricini, vrea să se descotorosească de soția împreună cu care locuieşte (multe asemenea 
lucruri li se întâmplă oamenilor), să-i scrie carte de despărțire că nu mai vrea să trăiască cu ea. Aşa obţine femeia 


dreptul să conviețuiască cu un alt bărbat. Nu-i este îngăduit acest lucru, mai înaintea primirii dovezii scrise. 
'5 întâiul născut este „pârga puterii lui” (Deuteronomul, XXI, 17). 

1* Vezi Deuteronomul, XXII, 23-25. 

" Biblia prevede şi amenda şi obligaţia violatorului de a se căsători cu fata batjocorită (Deuteronomul, XXII, 29). 

Dacă nu se va împăca nici cu noul bărbat sau acela va muri şi soţul dintâi va dori s-o ia iar de nevastă, să nu i se 
permită aşa ceva. 

Dacă un om moare fără a avea copii, fratele lui s-o ia de soție pe văduvă, iar fiului care se va naşte să-i dea 
numele răposatului şi să-l crească, urmând să devină moştenitorul primului soţ. Acest fapt slujeşte din plin 
interesele statului, deoarece familiile nu se sting şi averea lor se păstrează, iar căsătoria ei cu o rudă apropiată a 
primului soţ mângâie femeia pentru nenorocirea îndurată. Dacă fratele în cauză nu vrea s-o ia de nevastă, femeia 
să se ducă la Adunarea bătrânilor cetăţii şi să depună mărturie că ea a dorit să rămână în familie şi să dea naştere 
copiilor lui, dar că el n-a vrut să se căsătorească, jignind memoria răposatului. întrebat de bătrâni de ce-i este silă 
de însurătoare, fie că invocă un motiv mărunt sau unul mare, aceştia înclină în favoarea ei. După ce va scoate 
încălțările cumnatului, femeia îl va scuipa în obraz, spu-nându-i că merită această înjosire fiindcă a pângărit 
amintirea răposatului. Apoi el va părăsi Adunarea bătrânilor cetăţii, acoperit pentru viață de stigmatul ruşinii, în 
timp ce ea se va putea mărita cu cine pofteşte. 

Cel ce a dus în robie o fată sau chiar o femeie măritată şi vrea să o ia de soţie să nu i se îngăduie să aibă de-a face 
şi să locuiască cu ea mai înainte ca el să-i tundă părul, s-o îmbrace cu veşminte de doliu şi s-o lase să-şi plângă 
rudele şi prietenii care i-au pierit în război. Doar după ce durerea pricinuită de aceştia i-a mai trecut, ea se poate 
pregăti de ospăț şi de nuntă. Este cuviincios şi drept ca acel ce se căsătoreşte cu o femeie de la care vrea să aibă 
copii să şi-o atragă şi să-i înduplece voinţa, nu urmărindu-şi numai propria plăcere, fără să caute să fie pe placul 
ei. După ce au trecut cele treizeci de zile de doliu (căci ele sunt îndestulătoare pentru un om cumpătat să-i plângă 
pe cei dragi), abia atunci să facă nunta. Dacă, însă, după ce şi-a satisfăcut poftele, bărbatul şovăie s-o mai ia de 
soţie, să nu i se permită s-o facă roaba lui, ci femeia să poată pleca oriunde vrea, păstrându-şi libertatea!S. 

24. Pe tânărul care îi dispreţuieşte fățiş, nu le arată cinstea cuvenită sau îi ocărăşte şi îi defăimează dinadins, 
părinţii lui să-l dojenească mai întâi prin viu grai (fiindcă ei sunt cei mai potriviţi judecători ai propriilor fii), 
spunându-i că ei s-au unit unul cu 

15 Vezi Deuteronomul. XXI, 10-14. 

altul, nu din plăcere şi nici din dorinţa de a spori averea fiecăruia prin contopirea lor, ci numai ca să aibă copii 
care să-i hrănească la bătrâneţe şi să le asigure cele necesare traiului zilnic: „Noi am aşteptat naşterea ta cu 
bucurie, i-am adus Domnului cele mai mari mulțumiri, te-am crescut cu multă grijă şi n-am precupețit nimic din 
ceea ce ni s-a părut folositor pentru bunăstarea şi educaţia ta! Acum însă (deşi se cade să trecem cu vederea 
greşelile tinerilor) pune capăt disprețului pe care l-ai arătat față de cinstea datorată nouă, redobândindu-ți 
cuminţenia, şi chibzuieşte că Dumnezeu tolerează cu greu pe cei ce comit greşeli față de părinţii lor, întrucât El 
însuşi este părintele tuturor oamenilor şi se simte jignit alături de cei cu care îşi împarte numele chiar şi atunci 
când copiii nu-şi arată cuvenitul lor respect. Chiar şi legea pedepseşte fără milă asemenea încălcări şi ne temem 
să nu te expui cumva primejdiei!" Dacă, în urma acestora, tânărul va pune capăt purtărilor sale rele, părinţii să-l 
cruțe de mustrarea greşelilor lui. Astfel îşi arată blândeţea legiuitorul şi pregăteşte bucuria părinţilor, care nu mai 
sunt siliți să-şi pedepsească fiul sau fiica proprie. Când însă vorbele bune şi îndemnurile la cuminţenie nu dau 
nici un fel de rod, iar copiii stăruie să se împotrivească părinților şi transformă legile în duşmanii lor 
neînduplecaţi, atunci părinții înşişi să-şi ducă nesupusele odrasle în afara oraşului, unde mulţimea îi va ucide cu 
pietre. O zi întreagă va rămâne nelegiuitul în văzul tuturor, ca pildă, urmând să fie înmormântat la căderea nopții. 
La fel să fie pedepsiţi şi cei care, potrivit legilor, au fost condamnaţi la moarte pentru o crimă a lor. Sunt 
înmormântați până şi duşmanii şi nici un mort nu rămâne neacoperit de țărână după ce şi-a primit dreapta lui 
pedeapsă. 

25. Să nu dai unui israelit cu camătă nici hrană, nici băutură: nu-i drept să obţii câştig din avuţia celui care se 
trage din aceeaşi seminţie!”. Ajutorarea celui încolţit de nevoi şi recunoştinţa lui, precum şi răsplata pe care ţi-o 
dă Domnul pentru omenia ta, să-ţi pară mai degrabă un câştig. 

26. Cel ce împrumută fie argint, fie fructe uscate sau proaspete, de îndată ce situaţia i se îndreaptă prin 
bunătatea'.lui 

" Evreii aveau voie să dea cu camătă doar celor de alt neam, nu şi compatrioţilor lor (Deuteronomul, XXIII, 20). 

Dumnezeu, să înapoieze de bunăvoie împrumutul creditorilor săi, ca şi cum l-ar lăsa în păstrarea lor până când ei 
se va afla iarăşi la strâmtoare. Când datornicii se arată delăsători în privinţa restituirii împrumutului, creditorii n- 
au voie să pătrundă în casa lor, ca să ia zălogul, ci să prefere ca mai întâi justiţia să le dea dreptul acesta. Ei să 
aştepte în uliţă zălogul şi datornicii să-l aducă singuri din casa, neputându-se împotrivi celor ce vin la ei sub 
scutul legii. Dacă datornicul este înstărit, creditorul poate să păstreze zălogul până i se va restitui împrumutul; 
dacă însă acesta este sărac, atunci creditorul trebuie să-i restituie la asfinţitul soarelui zălogul, mai ales dacă 
acesta este o haină, de care omul are nevoie ca să se culce, Domnul fiind prin natura lui milostiv cu cei săraci”. 
Să nu ia nimeni zălog râşniță, nici pietrele ce ţin de ea, pentru ca sărmanul să nu fie împiedicat să-şi prepare 


hrana, ajungând la o strâmtoare şi mai mare”. 

27. Pentru jefuirea unui om se dă pedeapsa cu moartea. Cel care a furat aur sau argint să dea înapoi de două ori 
mai mult decât a luat. Când cineva ucide un hoţ nu primeşte nici o pedeapsă, chiar dacă l-a surprins spărgând 
peretele casei. Cel ce a furat o vită din turmă o plăteşte de patru ori, doar dacă nu e vorba de un bou: căci va plăti 
de cinci ori preţul acestuia. Cel care nu poate plăti amenda devine robul păgubaşului, deoarece este datornicul 
lui. 

28. Cel vândut de oamenii din seminţia lui va sluji vreme de şase ani, dar în al şaptelea an va fi eliberat. Dacă el 
va avea un copil împreună cu o roabă a cumpărătorului său şi de bunăvoie vrea să-l slujească mai departe 
datorită blândeții şi omeniei pe care i-a arătat-o, va fi eliberat cu prilejul Jubileului (adică în anul al 
cincizecelea)?, obţinând eliberarea copilului şi a soţiei sale. 

29. Când cineva găseşte aur sau argint pe drum, să vestească prin crainici locul unde le-a aflat, spre a se da de 


urma proprietarului lor şi a-i restitui ceea ce a descoperit, socotind că nu-i 

* Raporturile dintre debitori şi creditori sunt reglementate printr-o „legiuire casnică" specială (Deuteronomul, XXIV, 10-13). 

2! Vezi Deuteronomul, XXIV, 6. 

2 Aşa-numitul Jovei, al cincizecelea an care marchează încheierea a şapte cicluri de ani sabatici (de câte şapte ani fiecare). Terenurile 
vândute reveneau proprietarilor iniţiali şi toţi sclavii evrei erau eliberaţi, primind o alocaţie ca să înceapă o viaţă nouă. 


222 

deloc cinstit să tragi foloase din paguba altuia. De asemenea, cel ce întâlneşte o vită rătăcind în pustiu şi nu-i 
poate găsi numaidecât stăpânul, s-o ţină în păstrarea lui şi să ia ca martor pe Dumnezeu că nu vrea să înstrăineze 
bunul altuia”. 

30. Când întâlneşti vita altuia, care s-a prăbuşit istovită sau zace în glodul drumului pe vreme rea, să nu treci pe 
lângă ea nepăsător, ci să-i dai ajutor şi să te porţi de parcă ţi-ai salva propria avuţie”. 

31. Arată drumul bun neştiutorilor, pentru că, luându-i în derâdere, nu cumva prin greşeala lor să le aduci 
neplăceri. 

32. Aşijderea, nu defăima nici pe cel mut, nici pe cel surd. 

33. Dacă într-o încăierare fără folosirea armelor, unul este rănit de moarte, cel ce 1-a pricinuit rana să primească 
pe loc pedeapsa cu moartea. Când însă rănitul este dus acasă şi moare după ce a zăcut în pat mai multe zile, 
vinovatul să scape nepedepsit, în cazul când rănitul se înzdrăveneşte după ce a cheltuit mult cât a fost bolnav, 
făptaşul suportă toate cheltuielile făcut; cu prilejul bolii sale şi ceea ce a plătit tămăduitorilor. Cel care loveşte cu 
piciorul o femeie însărcinată, iar aceasta leapădă copilul, este condamnat de judecători la o amendă, deoarece, 
prin vătămarea plodului din pântec, a făcut ca poporul să aibă un om mai puţin; şi soțul femeii lovite să 
primească despăgubire în bani. Dacă gravida moare în urma loviturii primite, făptaşul să primească pedeapsa cu 
moartea, întrucât legea socoteşte că așa este drept: suflet pentru suflet”. 

34. Nici un israelit să nu aibă la el otravă, fie ea ucigătoare, fie vătămătoare în orice fel. Cel prins asupra faptului 
să fie pedepsit cu moartea, ca să îndure el însuşi soarta hărăzită celui căruia îi era destinată otrava. 

35. Cine schilodeşte pe unul să îndure aceeaşi schilodire, lipsit fiind de ceea ce a lipsit pe altul doar dacă 


schilodul nu se 

* O formulare asemănătoare are prima dintre Poruncile felurite ale cap. XXII din Deuteronomul (1-2). 

 Prevederea următoare din acelaşi cap. al Deuteronomului (4). 

* Expresie luată din Biblie (Ieşirea, XXI, 23), unde întâlnim în continuare formularea celebră a Legii Talionului: „ochi pentru ochi, dinte 
pentru dinte, mână pentru mână, picior pentru picior. Arsură pentru arsură, rană pentru rană, vânătaie pentru vânătaie." Tot acolo apare şi 
cazul silnicului avort menționat de Flavius Josephus (22). 

mulţumeşte să primească bani, drept despăgubire. Legea dă depline puteri celui vătămat să-şi aprecieze singur 
daunele şi să se declare satisfăcut doar cu atât, dacă nu doreşte o măsură mai aspră. 

36. Boul deprins să împungă cu coamele să fie înjunghiat de stăpânul său. Dacă a împuns de moarte un bărbat de 
pe arie, boul să fie ucis cu pietre, iar carnea lui să nu fie mâncată de nimeni. Dacă se va dovedi că stăpânul 
cunoştea apucăturile lui de îm-pungător şi n-a fost mai cu luare aminte, să fie şi el dat morţii, ca şi cum ar fi 
pricinuit moartea celui străpuns de bou. Dacă însă a omorât un rob sau o slujnică, atunci boul să fie ucis cu pietre 
şi stăpânul lui să plătească treizeci de sicii stăpânului robilor răpuşi”. Când un bou a împuns de moarte alt bou, şi 
cel ucis şi împungătorul să fie vânduți, iar plata lor să şi-o împartă amândoi în mod egal. 

37. Cel ce sapă o fântână sau un bazin de apă îngrijească-se bine să pună deasupra învelitori de scândură, nu 
pentru a-i opri pe unii să ia apă, ci doar pentru a-i feri de primejdia de a cădea în ea. Dacă într-o asemenea 
groapă neacoperită cade boul cuiva şi moare, stăpânul lui va fi despăgubit de proprietarul fântânii. Ea să fie 
prevăzută cu un ghizd împrejmuitor, care, asemenea zidului ocrotitor, să ferească pe oricine de a cădea într- 
însa”. 

38. Cel ce a primit în păstrare o depunere s-o supravegheze şi s-o apere ca pe un lucru sfânt şi divin şi nimeni să 
nu urzească o înşelăciune împotriva păstrătorului, fie că-i bărbat, fie că-i femeie, chiar dacă astfel va câştiga o 
mulțime de bani, fiind sigur că nici unul nu-l va putea da de gol. Este o îndatorire a fiecăruia să facă doar fapte 
bune şi chezăşie să-i aducă propria lui conştiinţă şi ea să-i slujească drept martor că a înfăptuit numai lucruri 
demne de lauda celorlalți, mai ales a lui Dumnezeu, căruia nu-i rămâne ascunsă nici o ticăloşie. Dacă păstrătorul, 
nepunând la cale nici o viclenie, a pierdut depunerea, să se ducă la şapte judecători şi să jure pe Dumnezeu că 


înstrăinarea s-a făcut fără vrerea sau vina lui şi că n-a tras nici un beneficiu din asta: astfel 

% Reglementarea diferendelor dintre crescătorii de vite, printre care se numără şi cazul boilor ucigaşi păstrează asprimea aceleiaşi legi 
(Ieşirea, XXI, 28—32). 

” Şi această legiuire privitoare la fântâni figurează printre Rânduielile pentru casnici şi pentru ucideri, date de Moise după comunicarea 
celor zece porunci (Ieşirea, XXI, 33-36). 

el va pleca de acolo dezvinovăţit. Dacă a sustras în folosul lui sau a pierdut cea mai mică parte a depunerii, 
păstrătorul să fie silit prin verdict să restituie paguba împreună, cu tot ce i s-a încredinţat. La fel să se procedeze 
cu depunerile, dacă se rețin din ele sumele cuvenite pentru munca celor ce trudesc cu trupurile lor. Nu trebuie să 
fie stânjenită plata oamenilor sărmani, amin-tindu-ne de faptul că Dumnezeu nu i-a înzestrat cu ogoare, nici cu 
altă avuţie. Să nu se amâne plata cuvenită muncii, ci să se facă în aceeaşi zi, fiindcă Domnul nu vrea ca 
lucrătorul să fie lipsit de rodul trudei sale”. 

39. Copiii să nu fie pedepsiţi din vina părinţilor lor, ci să inspire milă pentru propria lor virtute, fiindcă se trag 
din nişte părinţi nedemni, mai degrabă decât dispreţ, pentru faptul că ei înşişi sunt depravaţi. Să nu se pună 
niciiîn seama părinţilor păcatele copiilor, pentru că tinerii, din sila lor față de carte, îşi permit orice față de 
învăţăturile noastre”. 

40. Să-i ocoliți pe fameni şi să fugiți din preajma lor, căci ei şi-au extirpat bărbăţia şi darul de a face copii, pe 
care Dumnezeu l-a dat oamenilor ca să-şi înmulțească spița. Să-i alungaţi ca pe nişte ucigaşi de copii, căci 
înainte de venirea lor pe lume, au suprimat ceea ce putea să-i zămislească. Este limpede că ce şi-au moleşit 
sufletul, şi trupul le-a căpătat aşijderea însuşiri femeieşti, îndepărtați pe celor ce pot să pară nişte stârpituri. Să nu 
îngăduiţi castrarea oamenilor, nici a animalelor domestice. 

41. Aşa să arate paşnica alcătuire a legilor statului nostru şi, cu înclinarea lui spre cuminţenie, Dumnezeu îl va 
ocroti de tulburări. Fie ca să nu vină niciodată vremea când aceste legi se vor modifica şi se vor schimba în 
contrariul lor! Dar, cum este firesc ca, atât cu voia cât şi fără voia lui, neamul omenesc să fie atras în vârtejul 
frământărilor şi primejdiilor, se cade să punem nițică ordine chiar şi în asemenea treburi: să ştiţi dinainte ce 
măsuri folositoare aveţi de luat, când va fi nevoie, ca să întrebaţi ce aveți de făcut după aceea, trezindu-vă 
nepregătiți în mijlocul primejdiilor. Dea Domnul ca pământul pe care vi-l dăruie EI ca răsplată a eforturilor 


depuse, a curajului şi virtuţilor dovedite de voi, să-l cultivați în tihnă şi pace, iar stăpânirea lui să nu fie 
% Vezi Deuteronomul, XXIV, 14-15. 
> Flavius Josephus respectă succesiunea paragrafelor din biblicele Legiuiri casnice (Deuteronomul, XXIV, 16). 

tulburată nici de incursiunile oştilor străine, nici de răzvrătirile concetăţenilor noştri! Săvârşind fapte prin care vă 
contraziceţi strămoşii, sortiți pieirii orânduielile lor; respectaţi aşadar mereu legile pe care Dumnezeu vi le-a dat 
spre a se dovedi bune şi drepte! Dacă ursita vă va împinge cumva spre un război, dus de voi sau de nepoții voştri 
îndepărtați, acesta să se desfăşoare în afara hotarelor țării. Când veţi fi gata de război, solii şi crainicii să plece de 
bunăvoie spre tabăra duşmană. înainte de a pune mâna pe arme, se cuvine să recurgeţi la vorbe şi să explicaţi 
vrăjmaşilor că, deşi aveţi o oaste mare, şi cai şi arme destule, mai presus de toate stând sprijinul şi ocrotirea 
Domnului, nu vreți totuşi să vă luptaţi cu ei şi nici nu sunteţi ahtiați să le câştigaţi avuţiile. în cazul când ei se 
supun, ar fi frumos din partea voastră să încheiați pacea. Dacă însă duşmanii au încredere şi socotesc că forţele 
lor sunt mai puternice, fiind hotărâți să vă căsăpească, porniţi la luptă cu oastea, alegându-l pe Dumnezeu drept 
comandant suprem şi pe cel mai destoinic om al vostru drept al doilea conducător. Comandanții numeroşi sunt 
dăunători, mai ales când trebuie să acționezi rapid, fără să aducă folos celor care îi întrebuințează. Oastea să fie 
curată şi alcătuită pe alese, din oamenii cei mai puternici şi mai curajoşi. Cei fricoşi să fie Lăsaţi deoparte, pentru 
ca, atunci când se decide bătălia, prin fuga lor să nu avantajeze vrăjmaşul. Cei care de-abia şi-au construit o casă 
şi n-au apucat să locuiască un an în ea, cei care au semănat şi n-au cules încă recolta, precum şi cei proaspăt 
căsătoriţi, care şi-au luat de curând o nevastă, să fie lăsați acasă, ca nu cumva, de dragul celor rămase în urma 
lor, să-şi cruţe viaţa ca să se bucure de ele, purtându-se ca nişte laşi“. 

42. De îndată ce v-aţi instalat tabăra, aveți grijă să nu săvârşiţi fapte nelegiuite. Când asediați un oraş şi aveţi 
nevoie de lemne, ca să vă faceți maşini de război, să nu radeţi cumva pământul, prin tăierea pomilor fructiferi, ci 
să-i cruţaţi pe aceştia, gândin-du-vă că ei au fost sădiţi spre a fi folositori oamenilor şi, dacă ar avea glas, v-ar 
învinovăţi că i-ați năpăstuit pe nedrept, deoarece n-au fost crescuţi ca să slujească războiul şi, dacă asta le-ar sta 
la îndemână, s-ar strămuta în altă ţară*!. După ce aţi obținut victoria în luptă, ucideţi-i pe cei ce v-au opus 
rezistență, lăsându-i 

30-31 Vezi Legile pentru război, expuse în cap. XX al Deuteronomului (5-8 şi respectiv 19-20). 

pe ceilalți în viață, ca să nu plătească bir, cu excepţia canaa-neenilor: aceştia trebuie să fie stârpiţi în întregime! 
43. Fiţi cu luare aminte mai ales în luptă, ca nici femeile să nu îmbrace straie bărbăteşti, nici bărbaţii veşminte 
muiereşti*?. 

44. Aşadar, aceasta este orânduirea hărăzită de Moise statului nostru prin legi date cu patruzeci de ani mai 
înainte, a căror descriere o voi face într-o altă carte. în zilele următoare (căci era un vorbitor neobosit), el a 
transmis poporului rugăciunile aducătoare de noroc, precum şi blestemele adresate celor ce nu trăiesc conform 
legilor, ci li se împotrivesc prin faptele lor*. Apoi a recitat o cântare scrisă în hexametri”* pe care a păstrat-o în 
Cartea sa sfântă, cuprinzând şi o prezicere a viitorului, dintre care toate s-au adeverit deja sau urmează să se 


adeverească, fără ca vreuna să se abată de la adevăr. A încredinţat preoților aceste Cărţi sfinte, alături de Chivotul 
în care a pus cele zece porunci scrise pe două table, precum şi Tabernacolul. A îndemnat poporul ca, după ce va 
cuceri Canaanul şi se va împământeni în el, să nu dea uitării jignirea pe care i-au adus-o amaleciţii, ci să facă 
expediţie împotriva lor, cerându-le socoteală pentru suferinţele pe care i le-au pricinuit în timp ce el cutreiera 
pustiul. De îndată ce a pus stăpânire pe pământul Canaanului, stârpind aşa cum se cuvine întreaga mulțime a 
locuitorilor săi, Moise a poruncit evreilor să înalțe un jertfelnic orientat spre răsărit, nu departe de oraşul Sichim, 
situat între doi munți, cel din partea dreaptă fiind numit Garizim, iar cel din partea stângă, Gibal. împărțită în 
câte şase seminții, oastea să se aşeze pe cei doi munți, împreună cu leviţii şi preoții lor. Mai întâi cei aflaţi pe 
muntele Garizim să menească cele mai norocoase binecuvâtări evreilor care l-au slujit cu credință pe Dumnezeu, 
s-au supus legilor şi nu s-au împotrivit spuselor lui Moise; aşijderea, celorlalte şase seminţii să le trimită urările 
lor de bine, pentru ca şi ele să le menească binecuvântarea 

* în Biblie, interdicţia folosirii hainelor sexului opus este trecută la Porunci felurite, fără să fie pusă în legătură cu războiul (Deuteronomut, 
XXII, 5). 

* Autorul se referă la cap, XXVII din Deuteronomul: Scrierea legii pe pietre şi blestem pentru cei ce o încalcă. 


* Cântarea lui Moise, reprodusă integral în antepenultimul cap. al Deuteronomului (XXXII), foloseşte versetul, nu hexametrul, cel mai 
vechi vers elin, utilizat de epopeile şi de Imnurile atribuite lui Homer, cu câteva secole mai tânăr decât Moise. 

lor, iar cei dintâi să le răspundă prin aclamări. Apoi ei să-i blesteme pe evreii care încalcă legile şi ceea ce afirmă 
unii să primească de fiecare dată încuviințarea celorlalți. Moise însuşi a aşternut în scris aceste binecuvântări şi 
blesteme, pentru ca ele să nu se mai şteargă cu timpul din cugetele oamenilor. A poruncit ca, în ajunul morţii 
sale, ele să fie săpate pe fiecare latură a jertfelnicului şi a spus poporului, ca, stând în faţa lui, să aducă jertfă 
ardere de tot, iar din ziua aceea să nu mai aducă nici un prinos, faptul nemaifiind îngăduit. Acestea sunt 
rânduielile lăsate de Moise şi poporul evreu n-a încetat niciodată să le îndeplinească întocmai. 

45. în zilele următoare, a adunat poporul împreună cu femeile şi copiii, de faţă fiind şi robii, pentru ca toţi să 
depună jurământul că vor respecta legile şi, în statornica lor râvnă de a împlini vrerea Domnului, să nu le încalce 
deloc, fără să facă hatârul rudelor apropiate sau să se încline în fața fricii şi fără să socotească nici o altă scuză 
mai puternică decât aplicarea cu sfinţenie a legilor. lar dacă fie o rudă de sânge, fie o cetate oarecare încearcă să 
clatine sau să destrame alcătuirea statului, să se înarmeze împotriva lor mai mulți deodată sau de unul singur. 
După ce şi-au biruit vrăjmaşii, să-i distrugă din temelii, încât, în măsura în care se poate, să nu mai rămână nici o 
urmă din aceşti cutezători nelegiuiți. Dacă însă ei se dovedesc prea slabi ca să-i pedepsească, atunci barem să 
arate că faptele acelora sunt potrivnice voinţei lor. Şi poporul a depus jurământul cerut. 

46. Moise i-a mai învăţat pe evrei în ce fel să aducă jertfe ca să fie cât mai pe placul Domnului şi, atunci când 
pornesc la război, cum să ţină seamă de mărturia pietrelor pieptarului, aşa cum am spus mai înainte. Aşijderea, 
lesus a făcut preziceri, cu Moise încă de faţă: a cumpănit tot ce trebuie să înfăptuiască pentru propăşirea 
poporului atât în timp de pace, cât şi în timp de război, în vederea întocmirii legilor şi a bunei orânduiri a 
statului. Sub imboldul inspirației divine, a prezis evreilor că, din pricina nepăsării faţă de credinţa în Dumnezeu, 
vor îndura mari necazuri, astfel încât ţara lor va fi năpădită de oşti dușmane, oraşele proprii vor fi dărâmate, 
templul, mistuit de flăcări, ei înşişi vor cădea în robia unor oameni care nu vor arăta nici o milă față de 
prizonieri, căinţa lor în urma celor întâmplate venind prea târziu. „Totuşi, Dumnezeu, cel care v-a creat, va 
înapoia 

urmaşilor voştri oraşele şi templul. Nenorocirea lor nu va avea loc o singură dată, ci de câteva ori!" 

47. Apoi Moise le-a îndemnat pe lesus să purceadă cu oastea împotriva canaancenilor, întrucât Dumnezeu îi va 
sprijini în toate faptele lor şi, binecuvântându-şi întregul popor, a mai zis următoarele: „Fiindcă plec acum la 
strămoşii noştri şi Dumnezeu a hotărât dinainte această zi ca soroc al morţii mele şi, de vreme ce mai sunt în 
viață şi mă aflu în mijlocul vostru, îi mulţumesc pentru faptul că nu s-a mărginit numai să vă scape de suferinţe, 
ci v-a dat şi destule lucruri bune; de asemenea, pentru faptul că m-a sprijinit în tot ce am întreprins cu trudă şi 
prevedere spre a vă îmbunătăţi situația, El arătându-mi-se în orice privință favorabil. A fost deschizătorul de 
drum al faptelor mele şi providenţialul lor împlinitor, lăsându-mi mie doar rolul de înlocuitor şi de împărțitor al 
binefacerilor pe care ni le-a oferit. De aceea, am socotit că se cade să preamăresc înainte de moarte atotputernicia 
lui Dumnezeu, care vă va păstra sub oblăduirea sa şi în viitor! Mie îmi revine sarcina de a-i aduce cuvenita 
mulțumire, iar vouă să vă întipăriți în minte gândul că aveţi datoria să-l veneraţi şi să-l cinstiți pe Domnul şi să 
respectaţi ca pe cel mai măreț dar toate legile ce le-a dat, păstrându-le şi în continuare sub ocrotirea Lui. Gândiţi- 
vă ce supărător, chiar şi pentru un om-legiuitor, este faptul că legile sale sunt încălcate şi privite cu dispreţ! Să nu 
cutezați, aşadar, să stârniți mânia Domnului, neglijând legile pe care EI însuşi ni le-a dat!" 

48. După ce Moise a cuvântat astfel la sfârşitul vieții şi, o dată cu binecuvântările sale, a prezis fiecărei seminţii 
soarta ce-o aştepta”, mulţimea a izbucnit în lacrimi, iar femeile s-au lovit cu pumnii în piept, adânc îndurerate de 


moartea lui apropiată. Chiar şi copiii care plângeau, cu atât mai mult cu cât mai slabă era şi rezistenţa lor în faţa 
suferinței, arătau că înțelegeau virtuțile şi măreția faptelor sale mai adânc decât era de aşteptat la o vârstă 
fragedă. Tinerii şi bătrânii păreau că se luaseră la întrecere între ei în a-şi exprima simţămintele. Unii îşi 
deplângeau viitorul, dân-du-şi seama ce comandant şi cârmuitor au pierdut; alții îl căinau pentru că erau nevoiţi 
să se despartă de Moise înainte de a-i fi 


* Vezi cap. XXXIII al Deuteronomului: Moise binecuvântează poporul si prooroceşte. 

cunoscut mai bine destoinicia. Cât de amare au fost vaietul şi jalea poporului, reiese din ceea ce i s-a întâmplat 
Legiuitorului. Cu toate că întreaga lui viaţă fusese pe deplin convins că nu trebuie să te mâhneşti la apropierea 
morții, deoarece şi el era dator să se supună vrerii lui Dumnezeu şi legilor naturii, totuşi, semetele mulțimii i-au 
stors lacrimile. Când a purces spre locul unde urma să piară din ochii celorlalți, toţi l-au însoţit cu bocetele lor. 
Moise a făcut un semn cu mâna celor îndepărtați, cerându-le să stea pe loc. Pe cei aflaţi în apropierea lui i-a 
îndemnat prin cuvintele sale să nu-i întristeze şi mai mult sfârşitul, ţinându-se după el. Aceştia s-au convins că 
trebuie să-i dea ascultare şi s-au oprit, plângând în hohote, pentru ca el să se despartă de viaţă după voia lui. 
Numai Adunarea bătrânilor, Marele Preot Eleazar şi comandantul oştirii lesus l-au însoţit mai departe. Când a 
sosit pe muntele ce se numea Abar (acest pisc este situat în ținutul Ierihonului, oferind celor ce se urcau pe el o 
minunată şi cuprinzătoare privelişte a țării Canaanului), el s-a despărțit de Adunarea bătrânilor. I-a îmbrăţişat pe 
Eleazar şi lesus şi, în timp ce mai vorbea cu ei, s-a coborât deodată un nor deasupra lui, făcându-l să dispară într- 
o vale. în Cărţile sale sfinte, însă, el a scris că ar fi murit”, temându-se să nu se spună că, datorită virtuţii sale 
neîntrecute, s-a dus la Dumnezeu. 

49. Moise a trăit în total o sută douăzeci de ani, dintre care o treime minus o lună a fost conducătorul poporului. 
S-a stins din viaţă în ultima lună a anului, care la macedoneni se cheamă Dystros, iar la noi Adar"”, când era crai- 
nou. A întrecut pe toţi muritorii prin ascuțimea minţii, prin iscusinţa cu care făurea cele mai bune planuri şi prin 
dibăcia lui de a atrage mulţimea cu ajutorul vorbelor. Ştia să-şi stăpânească atât de bine simțămintele, încât nici 
nu părea să-l tulbure vreunul dintre ele şi le spunea pe nume mai mult după ceea ce observa la ceilalți oameni, 
decât după propria sa experienţă. A fost un comandant de oşti cum rar s-a mai întâlnit şi un profet fără pereche, 
iar atunci când cuvânta, ai fi zis că-l auzeai vorbind pe Dumnezeu însuşi. Poporul evreul l-a bocit vreme de 
treizeci de zile. O jale atât de mare nu i-a mai 


* în pământul Moabului, unde a şi fost îngropat, fără ca nimeni să cunoască locul mormântului său /Deuteronomul, XXXIV, 5-6). 


3 Martie în calendarul romanic. 

cuprins niciodată pe evrei ca atunci când a murit Moise. L-au regretat nespus nu numai cei ce au avut de-a face 
cu el, ci şi cei care i-au cunoscut numai legile au tânjit mult după el, fiindcă datorită lor puteau să deducă măreția 
virtuţii sale. Atât am avut de spus despre moartea lui Moise. 

CONȚINUTUL CÂRTII A CINCEA 

6. 

Cum lesus, comandantul evreilor, a pornit războiul împotriva canaaneenilor şi J-a biruit, apoi 
i-a stârpit, împărțind țara acestora între toate semințiile. Cum, după moartea comandantului 


lor, izraeliții au încălcat legile strămoşeşti, având de îndurat mari nenorociri, şi, în urma unei 
revolte, întreaga seminţie a lui Beniamin, cu excepția a şase sute de oameni, au pierit. 


Cum, după această năpastă, din pricina nelegiuirilor lor, Dumnezeu i-a adus pe israeliți în 
robia asirienilor. Cum i-a eliberat Otniel, fiul lui Chenez, care a fost numit de greci şi fenicieni 
judecător şi a domnit patruzeci de ani. Cum poporul nostru a ajuns în robia moabiţilor vreme 
de optzeci de ani, re-dobândindu-şi libertatea prin Ehud, care a deţinut puterea optzeci de ani. 
Cum, după aceea, israeliţii au fost supuşi de canaaneeni vreme de douăzeci de ani, 

8. 

9. 

fiind dezrobiţi de Barac şi Debora, care 

au cârmuit patruzeci de ani. 

Cum amaleciţii s-au războit cu israeliți 

ŞI, învingându-i, le-au subjugat ţara 

vreme de şapte ani. 

Cum Ghedeon i-a eliberat de amaleciţi şi 

a condus poporul vreme de patruzeci de 

am. 

Cât de multe războaie îndelungate au avut de dus urmaşii lui cu populațiile înconjurătoare. 
10. Despre puterea lui Samson şi câte necazuri a pricinuit el filistenilor!. 

11. Cum au fost ucişi în lupta cu filistenii fiii preotului Eli. 

12. Cum tatăl lor, aflând această nenorocire, s-a prăbuşit din jilţ şi a murit. 

13. Cum filistenii i-au învins pe evrei în acest război şi le-au răpit Chivotul. 

Cartea cuprinde un interval de 476 de ani. 


! Vechii greci denumeau „Țara filistenilor” Palestina (Palaistine), cum s-a chemat de altfel şi provincia romană constituită în secolul 1 e.n. (la 
sfârşitul căruia şi-a elaborat scrierile sale Flavius Josephus). Filistenii au făcut parte din rândul „popoarelor mării", care au atacat Egiptul în 
secolul XII î.e.n. (menționați sub numele de pe/esef), dar au fost învinşi de Ramses III, stabilindu-se pe coasta meridională a Palestinei, unde 
au constituit o confederație de cinci oraşe-stat (Pentapolis): Gaza, Ascalon, Așdod, Ecron şi Gath. După campanii victorioase împotriva 
israeliților, au fost supuşi temporar de regele David, recunoscând apoi autoritatea Asiriei, şi au dispărut ca popor în secolul VIII î.e.n. Flavius 
Josephus îi numeşte nu filisteni (FHistaioi), ci Palaistinoi (palestinieni). Deşi îndeobşte am respectat în întreaga traducere transliterarea 
numelor străine din original, am preferat în acest caz să folosesc termenul biblic ie. filisteni, pentru evitarea unor confuzii nedorite. 

1. După ce Moise a fost răpit din rândul oamenilor, aşa cum am mai spus, toate cuvenitele datini ale doliului 
fiind duse la bun sfârşit, lesus a vestit poporul să se pregătească de război. Totodată a trimis la Ierihon iscoade ca 
să afle ce putere aveau locuitorii săi şi ce fel de planuri aveau. El însuşi a poruncit oştirii să-şi strângă rândurile, 
pregătindu-se să treacă Iordanul la momentul potrivit. A chemat apoi pe căpeteniile semințiilor lui Rubel, 
împreună cu cei ai lui Gad şi Manasses (căci o jumătate din ultima seminţie primise îngăduinţa să locuiască în 
Țara Amorea, care constituia a şaptea parte a Canaanului!). lesus le-a reamintit ce au făgăduit ei lui Moise şi i-a 
rugat să-şi îndeplinească cu dragă inimă promisiunile făcute, atât din recunoştinţă față de cel ce până la sfârşitul 
vieţii sale s-a îngrijit de bunăstarea lor, cât şi pentru interesul obştesc. Fiindcă aceştia i-au dat ascultare, a purces 
cu cincizeci de mii de ostaşi bine înarmaţi din Abila, situată la şaizeci de stadii depărtare de Iordan. 

2. După ce oastea şi-a instalat tabăra, numaidecât au sosit şi iscoadele care aflaseră totul despre canaaneeni. Mai 
întâi nerecunoscuţi, au cercetat fără teamă întregul oraş şi zidurile, unde erau ele mai puternice şi unde mai 
şubrede, precum şi care poarta părea mai potrivită pentru pătrunderea oştirii în cetate. Cei care i-au întâlnit 
întâmplător nu le-au luat în seamă privirile iscoditoare, închipuindu-şi că, mânaţi doar de dorinţa de a cunoaşte, 
precum obişnuiesc străinii, priveau ei cu ochi curioşi cetatea, nicidecum cu intenţii dușmănoase. în amurg, 
muşteriii s-au înapoiat 

! Teritoriu siriano-palestinian ocupat de triburi vest-semitice ale canaaneenilor. După stabilirea seminţiilor israelite în acest spaţiu (circa 1200 
î.€.n.), termenul se restrânge la Fenicia. 

la hanul din apropierea zidului împrejmuitor, unde îşi luaseră mai înainte prânzul şi tocmai se pregăteau de 
plecare. La cină, regele fusese prevenit că au sosit nişte oameni din tabără ca să iscodească oraşul şi că acum se 
întorseseră la Rachab?, străduindu-se să rămână cât mai bine ascunși. Trimiţându-şi de îndată zbirii pe urmele lor, 
le-a poruncit să-i prindă pe spioni şi, prin supunerea lor la cazne, să afle de la ei ce intenţii aveau de veniseră în 
Ierihon. Cum a observat apropierea zbirilor, Rachab (care usca întâmplător fuioare de in pe acoperişul casei) şi-a 
ascuns muşteriii sub aceste fuioare şi le-a spus trimişilor regelui că nişte oaspeţi necunoscuţi cinaseră la ea 
înainte de asfințitul soarelui şi că au plecat după aceea. Dacă sunt îngrijoraţi de soarta oraşului sau de faptul că 
aceştia veniseră ca să pricinuiască daune regelui, ei pot să-i prindă fără multă trudă, pornind în urmărirea lor. 


Păcăliți astfel de vorbele femeii, zbirii au plecat fără să bănuiască vicleşugul pus la cale de ea şi nu i-au cercetat 
deloc hanul. Au plecat degrabă după iscoade pe drumul ducând către fluviu, pe care l-au socotit cel mai potrivit 
pentru fuga lor. Dar, întrucât n-au dat de nici o urmă, au încetat să-i mai urmărească. După ce zarva s-a potolit, 
Rachab i-a scos pe străini din ascunzătoare şi le-a arătat primejdia mare la care s-a expus ca să le asigure 
salvarea (căci dacă ar fi fost prinsă că i-a ascuns, ea n-ar fi putut să scape de pedeapsa regelui, ci ar fi pierit 
împreună cu întreaga familie). I-a rugat să ţină minte întâmplarea şi pentru izbăvirea lor de acum să-şi arate 
recunoştinţa mai târziu, când vor pune stăpânire pe ţara Canaanului, cerându-le să se întoarcă la casa lor. 
Iscoadele s-au legat prin jurământ că o vor cruța pe ea împreună cu rudele sale atunci când vor cuceri oraşul şi-i 
vor trece prin tăişul săbiei pe toți locuitorii săi, potrivit hotărârii pe care o luaseră: fiindcă Dumnezeu le-a cerut 
prin semnele sale să facă acest lucru. Ei s-au învoit să se dovedească recunoscători pentru întâmplările de față, 
jurându-se că amândoi îşi vor arăta deopotrivă mulțumirea în viitor. Iscoadele au sfătuit-o pe Rachab ca, de 
îndată ce va observa că oraşul a fost cucerit, să se zăvorască în casă, împreună cu avuţiile şi toate rudele sale, 
agăţând o panglică roşie în poarta ei, astfel încât comandantul să-i recunoască locuinţa şi s-o lase neatinsă. 
„Pentru că noi îi vom spune că aceasta este casa mulțumită 

” Cartea lui losua (II, 1) o prezintă ca pe o desfrânată care a primit în casa ei iscoadele israeliților, ca să se odihnească acolo. 

căreia am scăpat cu viaţă, i-au spus ei. Dacă vreunul dintre apropiații tăi va cădea în luptă, vina să nu cadă asupra 
noastră, căci îl rugăm pe Dumnezeu, în numele căruia am jurat, să ne ferească de încălcarea propriului 
jurământ!" După ce i-au făcut aceste promisiuni, ei au plecat, coborând de pe zidul de apărare al oraşului cu 
ajutorul unei funii şi s-au întors teferi la semenii lor, cărora le-au povestit ce li s-a întâmplat în oraş. Apoi lesus a 
adus la cunoştinţa Marelui Preot Eleazar şi a bătrânilor juruinţa iscoadelor față de Rachab; aceştia au încuviinţat 
jurământul. 

3. Comandantul era pus în încurcătură de trecerea Iordanului (fiindcă atunci albia fluviului era umflată de ploi, 
iar podurile lipseau cu desăvârşire şi, chiar dacă ar fi vrut să unească malurile prin punți, duşmanii nu i-ar fi 
îngăduit să le facă şi nici nu avea la îndemână corăbiile necesare). Dar Dumnezeu i-a făgăduit că-l va ajuta să 
străbată fluviul, făcând să-i scadă apele. Aşadar, după ce s-au scurs două zile, lesus şi-a trecut peste Iordan oastea 
şi întregul popor, în felul următor. în frunte mergeau preoții care purtau Chivotul, apoi veneau leviţii, aducând cu 
ei Tabernacolul şi vasele hărăzite jertfelor. Leviţii erau urmaţi de întregul popor, grupat pe seminţii, la mijloc 
fiind aşezaţi copiii şi femeile, ca nu cumva să fie răpiți de undele fluviului. Preoții au păşit cei dintâi în albie şi, 
observând că Iordanul poate fi trecut prin vad, deoarece apa nu era adâncă, iar prundişul, pe care lin curgătorul 
şuvoi nu-l mâna cu repeziciune, părea o pardoseală sigură — toți au străbătut cu mult curaj Iordanul, căci au 
văzut că fluviul se înfățişa tocmai cum prezisese Dumnezeu. Preoţii au rămas în mijlocul fluviului până ce 
mulțimea a ajuns dincolo, aflându-se în siguranță. Abia după ce au trecut cu toţii, preoţii au păşit pe mal, redând 
Iordanului cursul său liber şi firesc. De îndată ce evreii au ieşit din matca lui, fluviul s-a umflat din nou, recăpă- 
tându-şi mărimea pe care o avusese mai înainte. 

4. De acolo evreii au înaintat cincizeci de stadii, aşezându-şi tabăra la zece stadii distanţă de Ierihon. Cu pietrele 
pe care fiecare căpetenie de seminţie le culesese din albia Iordanului, la porunca lui, lesus a înjghebat un 


jertfelnic, drept monument care să amintească urmaşilor că fluviul şi-a stăvilit” cursul şi deasupra 
* „Apele Iordanului s-au despărțit înaintea Chivotului Legământului Domnului a tot pământul, când acesta l-a trecut. Şi aşa pietrele acestea 
vor fi pentru fiii lui Israel amintire pentru vecie." (Cartea lui losua, IV, 7). 

lui a adus jertfă în cinstea lui Dumnezeu. în locul acela a fost celebrată Sărbătoarea Paştilor, deoarece toate 
lucrurile de care odinioară duseseră lipsă evreii le aveau acum din belşug. Căci lanurile canaaneenilor care 
dăduseră în pârg ei le-au secerat, strângând şi altă pradă. Dar mana cu care evreii se hrăniseră vreme de patruzeci 
de ani a dispărut de atunci. 

5. întrucât israelienii pustiau totul în lung şi în lat, iar cana-aneenii nu-i înfruntau, ci rămâneau adăpostiţi în 
spatele zidurilor lor, lesus s-a hotărât să-i asedieze. în prima zi a sărbătorii, preoţii (care aveau în preajma lor o 
escortă de oameni bine înarmaţi) au purtat pe umeri Chivotul, în sunetul trâmbiţelor de corn de berbec aflate 
înaintea lor), şi au mers de jur împrejurul cetăţii, în vreme ce îndemnau oastea la luptă, în urma lor păşind 
Adunarea bătrânilor. După ce s-au mulțumit numai să trâmbiţeze din corni (fără să mai facă nimic altceva), 
preoţii s-au întors în tabără. Şase zile la rând au făcut acelaşi lucru, iar în a şaptea zi, după ce a strâns laolaltă 
oastea şi întregul popor, lesus le-a adus vestea bună că oraşul va fi cucerit: în aceeaşi zi Dumnezeu îl va da pe 
mâinile lor, urmând ca zidurile cetăţii să se prăbuşească singure, fără ca asediatorii să se ostenească deloc. 
Totodată le-a poruncit să-i străpungă cu sabia pe toţi prinşii lor şi să nu dea semne de oboseală în uciderea 
vrăjmaşilor, nici să-i cruțe, lăsându-se cuprinşi de milă, şi nici să fie ispitiți de dorinţa de a pune mâna pe prada 
duşmană din jur: să ucidă orice vietate şi să nu-şi însuşească vreun lucru în folos propriu. Totodată le-a cerut ca 
tot argintul şi aurul găsit să fie adunat grămadă şi să fie dăruit Domnului ca pârgă a prăzii primului oraş cucerit, 
bucurându-se de norocul lor. Doar pe Rachab şi pe cei ce se înrudesc cu ea să-i lase teferi, datorită juruinței 
iscoadelor faţă de ca. 

6. După ce le-a vorbit aşa, Iesus şi-a pus oastea în ordine de bătaie şi a condus-o împotriva Ierihonului. Evreii au 
făcut iarăşi înconjurul oraşului, în frunte cu Chivotul şi cu preoţii care trâmbiţau din corn de berbec, spre a 


îndemna oastea la asalt. După ce au înconjurat de şapte ori cetatea, s-au oprit pentru scurtă vreme şi dintr-o dată 
s-au prăbuşit zidurile de apărare, fără ca evreii să fi recurs la maşini de război sau la altă dovadă a puterii lor. 

7. Ei au năvălit în lerihon şi i-au ucis pe toţi locuitorii lui, care erau prea înspăimântați de prăbuşirea neaşteptată 
a zidurilor ca să mai opună vreo rezistență. Aşadar, evreii i-au ucis de-a valma, 

înjunghiindu-i pe unii în plină stradă, pe alţii în casele lor. Nici unul dintre ei n-a mai rămas viu, ci toţi au pierit, 
inclusiv femeile şi copiii. lerihonul era năpădit de leşuri, căci nimeni nu s-a salvat fugind. întregul oraş a fost dat 
pradă flăcărilor, după ce a fost jefuit împreună cu împrejurimile sale. Iscoadele i-au scăpat de primejdie doar pe 
Rachab împreună cu rudele sale, refugiate în han. lesus a primit-o la el şi i-a adus mulțumire pentru că i-a salvat 
iscoadele şi i-a spus că nici răsplata pe care o va primi nu va fi mai prejos de binefacerea ei. Curând după aceea a 
înzestrat-o cu pământ arabil şi i-a arătat întreaga lui preţuire. 

8. Partea din oraş, salvată de furia focului, lesus a dărâmat-o în întregime şi a aruncat blestemul asupra 
locuitorilor, dacă vreunul dintre ei ar dori să reclădească Ierihonul distrus. Celui care va pune piatra de temelie a 
noului zid să-i moară primul născut, iar la terminarea meterezului, şi mezinul său. Dumnezeu n-a trecut cu 
vederea acest blestem şi mai târziu vom înfăţişa nenorocirea care s-a întâmplat din pricina lui”. 

9. Cu prilejul distrugerii oraşului s-a strâns o mare grămadă de argint, aur, ba chiar şi aramă, deoarece oamenii n- 
au cutezat să încalce porunca lui lesus, luând din ea pe ascuns în folosul lor, ci s-au ferit să-şi însuşească vreunul 
din lucrurile închinate lui Dumnezeu. lesus a încredinţat această pradă preoților, spre a o păstra ca un tezaur 
preţios. Aşa a decurs nimicirea lerihonului. 

10. Dar un oarecare Achar, fiul lui Zebedias* din tribul lui Iuda, a găsit o mantie regală țesută în întregime din 
fire aurite precum şi un drug de aur care cântărea două sute de sicii, socotind că ar fi în defavoarea lui să renunțe 
la un câştig dobândit cu primejdia vieţii şi să-l dăruiască Domnului, care şi aşa nu avea nevoie de el. El şi-a săpat 
în cortul lui o groapă adâncă, unde şi-a ascuns prada, amăgindu-se că şi pe Dumnezeu îl poate înşela la fel ca pe 
tovarăşii săi. 

11. Locul unde şi-a aşezat lesus tabăra a fost numit Galgala“, ceea ce înseamnă libertate. Căci după trecerea 
fluviului, acolo 

+ Ozan din Betel l-a pierdut astfel pe Abiron, apoi pe fiul său cel mai mic (Cartea lui Iosua, VI, 26). 

5 Acan era fiul lui Cârmi, fiul lui Zabdi, fiul lui Zerah (Cartea lui Iosua, VII, 1). 

* în Biblie locul se cheamă Ghilgal, Domnul zicându-i lui Iosua: „în ziua de astăzi am ridicat de pe noi ocara Egiptului" (Cartea lui Iosua, V, 
9), 

s-au simţit evreii eliberaţi de năpastele îndurate de ei în Egipt şi în pustiu. 

12. La câteva zile după distrugerea Ierihonului, lesus a trimis trei mii de oameni bine înarmaţi, să asedieze oraşul 
Anna, situat ceva mai sus de Ierihon: în înfruntarea lor cu anniţii, aceştia i-au pus pe fugă şi le-au ucis treizeci şi 
şase de oameni. Când vestea a ajuns în tabără, israeliții au devenit foarte trişti şi abătuţi, nu atât pentru pierderea 
compatrioţilor lor, căci toți cei ce căzuseră în luptă fuseseră bărbaţi viteji şi prețuiți, cât din pricina disperării. Ei 
fuseseră convinşi că vor intra lesne în stăpânirea ținutului, fără ca oastea lor să sufere pierderi în cursul luptelor, 
precum le făgăduise Dumnezeu; iar acum, contrar aşteptărilor lor, vedeau că şi duşmanii îi pot învinge. De aceea 
au îmbrăcat saci peste veşminte şi o zi întreagă s-au tânguit şi au vărsat lacrimi, fără să se gândească deloc la 
hrană, fiind încovoiaţi peste măsură de nenorocirea abătută asupra lor. 

13. Când şi-a văzut oastea atât de înspăimântată şi cu speranţa năruită în toate privinţele, lesus s-a îndreptat cu 
încredere spre Dumnezeu şi i-a zis: „Nu cutezanţa ne-a împins să cucerim ţara prin forța armelor noastre, ci 
Moise, slujitorul Tău, ne-a încurajat să facem acest lucru, deoarece prin multe semne minunate ne-ai făgăduit că 
ne încredinţezi stăpânirea acestui ţinut, ajutându-ne ca oastea noastră să iasă mereu biruitoare în luptă cu 
duşmanii. Câteva dintre cele făgăduite de Tine s-au şi îndeplinit. Acum însă, pe neaşteptate, am cunoscut 
înfrângerea, o parte a trupelor noastre plătind cu viaţa, astfel încât cu greu ne mai bizuim pe făgăduielile Tale şi 
pe prezicerile lui Moise şi ne privim cu multă îngrijorare propriu] viitor, fiindcă prima încercare făcută de noi s-a 
sfârşit atât de rău. De aceea, Doamne (fiind numai Tu cu puterea să ne scoţi din nenorocire), stăvileşte jalea ce 
ne-a cuprins, dându-ne izbânda, şi alungă din sufletele noastre grijile privitoare la viitor!" 

14. Astfel s-a rugat Domnului lesus, căzut cu faţa la pământ. Dumnezeu i-a răspuns să se scoale şi să-şi curețe 
oastea de păcatul care a pângărit-o, îndrăznind să fure din obiectele închinate lui (căci din această pricină 
suferiseră ei înfângerea de acum şi, de îndată ce-l vor pedepsi pe nelegiuitul care a comis fapta, vor avea parte 
mereu de izbânzi asupra vrăjmaşilor). lesus a transmis 

Un discurs asemănător întâlnim în Cartea lui losua, VII, 7-9. 

acestea poporului şi, chemându-l pe Marele Preot împreună cu căpeteniile, le-a poruncit să tragă la sorţi fiecare 
seminţie în parte. Şi cum sorții au arătat că nelegiuirea fusese înfăptuită în tribul lui Iuda, s-a făcut tragere la sorți 
pe fiecare familie în parte. Sorţii au indicat că răufăcătorul se afla printre rudele lui Achar. Când bărbaţii au fost 
cercetaţi unul câte unul, a ieşit la iveală Achar. Văzând că nu-şi poate tăgădui fapta şi că judecata Domnului l-a 
lovit amarnic, el şi-a recunoscut furtişagul şi a scos din pământ obiectele sustrase. Achar a primit pe loc pedeapsa 
cu moartea, fiind înmormântat în chip ruşinos noaptea, aşa cum se procedează cu cei condamnaţi de obştet. 


15. După ce şi-a purificat oastea, lesus s-a îndreptat cu ea spre Anna şi, punându-și oamenii la pândă în timpul 
nopții înapoia oraşului, dis-de-dimineaţă a pornit împotriva duşmanilor. încurajați de proapăta lor izbândă, 
aceştia s-au năpustit asupra evreilor, care, printr-o fugă amăgitoare, i-au dus departe de cetate, fiind urmăriți 
îndeaproape de vrăjmaşii deja siguri de victoria lor. Apoi trupele evreieşti s-au întors din drum pe neaşteptate, să 
le aţină calea şi, făcând semnele dinainte convenite, i-au chemat la luptă şi pe cei ascunşi înapoia cetăţii. Aceia 
au năvălit în oraşul ai cărui locuitori stăteau pe zidurile de apărare, cu privirile aţintite în afară, spre cei ce 
ieşiseră din cetate. în vreme ce năvălitorii au cucerit oraşul şi i-au ucis pe toți cei ce le-au ieşit în cale, lesus a 
tăbărât asupra duşmanilor, le-a destrămat rândurile şi i-a pus pe fugă. Dornici să se refugieze în oraşul pe care şi- 
] închipuiau încă nevătămat, când au văzut că el fusese de-acum ocupat şi era mistuit de flăcări, împreună cu 
soțiile şi copiii lor, vrăjmaşii s-au împrăştiat de-a valma pe câmp şi, fiind singuri, n-au mai fost în stare să se 
împotrivească. După nenorocirea care i-a lovit astfel pe anniţi, israeliţii au capturat o mulțime de copii, femei şi 
robi, precum şi un mare număr de bagaje şi poveri. De asemenea, ei au luat pradă turme de vite şi o sumedenie 


de bani (fiindcă ţinutul era bogat), iar pe toate acestea, lesus le-a împărțit la Gal gala între ostenii săi. 
* Evreii i-au lapidat pe toţi membrii familiei lui Acan, împreună cu vitele lor, după care i-au ars în valea Acor, acoperindu-i cu un morman de 
pietre (Cartea lui losua, VII, 24-26). 

16. Martori ai nenorocirilor pe care le-au îndurat ierihoniţii şi anniţii, gabaoniţii, care locuiau aproape de 
Hierosolyma?, s-au temut de marea primejdie ameninţându-i şi pe ei, aşa că n-au şovăit să-l roage pe lesus: nu 
cumva să le facă şi lor ceea ce credeau că punea el la cale, fiindcă era vădit că urmărea să stârpească prin război 
întregul popor al Canaanului. I-au îmbiat şi pe vecinii lor, cepheriţii şi cariathiarimiţii, să intre în alianță şi le-au 
spus că nici ei nu vor putea scăpa de primejdie, dacă vor fi cuceriți de israeliți: devenind tovarăşii lor de arme, 
hotărau să scape astfel de amenințarea. Vorbele lor primind încuviințarea acestora, ei au trimis soli la lesus ca să 
facă un tratat de alianţă şi pentru încheierea lui au fost aleşi dintre toţi concetăţenii cei care păreau drept cei mai 
potriviți pentru această misiune. Solii au fost de părere că ar fi periculos să se recunoască faptul că erau 
canaaneeni, găsind că primejdia ar putea fi înlăturată dacă ar susține că n-aveau nici un amestec cu canaaneenii şi 
că locuiau foarte departe de aceştia. Vor zice că au venit la el atraşi de virtutea lui, că au făcut o călătorie de mai 
multe zile şi, ca dovadă a adevărului spuselor lor, să-şi aducă hainele. îşi puseseră veşminte noi la plecare, dar, în 
îndelungata lor drumeţie, ele se făcuseră ferfeniță. Ca măsură de prevedere, solii îmbrăcaseră haine zdrenţuite, 
spre a-şi face mai convingătoare vorbele. Stând în mijlocul evreilor, ei au afirmat că fuseseră trimişi de gabaoniţi 
şi de oraşele învecinate, care se aflau departe de acest pământ, ca să încheie cu ei un legământ de prietenie după 
datina străbunilor lor. Fiindcă au înţeles că favoarea şi dărnicia Domnului le-a hărăzit lor stăpânirea țării 
canaaneenilor, le doresc să se bucure de mult noroc, cerându-le stăruitor să-i pună în rândul concetăţenilor lor. în 
vreme ce rosteau aceste vorbe, solii arătau dovezile călătoriei de lungă durată, rugându-i pe evrei să pecetluiască 
cu ei un tratat de prietenie. lesus s-a încrezut în cuvintele lor şi, convins că nu făceau parte din neamul 
canaaneenilor, a încheiat legământul prietenesc; şi Marele Preot Eleazar, şi bătrânii s-au juruit că-i vor trata ca pe 
nişte amici şi aliați, nepunând la cale nici o uneltire duşmănoasă împotriva lor, iar poporul a încuviinţat la rândul 
lui jurământul. După ce au obținut prin vicleşug ceea ce au urmărit, solii s-au întors la ai lor. De-abia mai 


* Vezi Cartea I, cap. X, paragr. 2, n. 2. 

târziu, când au ajuns cu oastea în ţinutul de la poalele munţilor Canaanului, a aflat lesus că gabaoniții sălăşluiau 
nu departe de Hierosolyma şi că se trăgeau din neamul canaaneenilor şi, chemând la el pe căpeteniile lor, le-a 
învinuit de înşelăciune. Deoarece ei au invocat faptul că n-au putut să aleagă altă cale de salvare şi, împinşi doar 
de nevoie, n-au găsit altă ieşire din impas, lesus i-a convocat pe Marele Preot Eleazar şi pe bătrânii din adunare. 
Părerea lor a fost ca aceştia să fie folosiți la muncile obşteşti, fiindcă legământul încheiat cu ei sub jurământ nu 
putea fi încălcat. Aşa s-au ferit gabaoniţii de nenorocirea care îi pândea şi au scăpat nevătămați. 

17. Dar regele din Hierosolyma nu s-a împăcat deloc cu această îngenunchere a gabaoniţilor în faţa lui lesus şi 1- 
a ațâţat pe regii neamurilor învecinate să pornească împreună cu el războiul împotriva lor. Când au văzut că au şi 
venit regii chemaţi să lupte (erau patru la număr!”) şi că ei şi-au aşezat tabăra în jurul unui izvor din preajma 
oraşului, gabaoniţii au cerut sprijinul lui lesus. Ei s-au pomenit într-o asemenea situaţie încât pieirea îi pândea 
din partea celor dintâi şi tocmai de cei care duceau un război de stârpire a poporului canaanean îşi legau nădejdea 
lor de izbăvire, datorită legământului încheiat mai înainte. lesus s-a grăbit să alerge în ajutorul gabaoniţilor cu 
oastea întreagă şi, mărşăluind fără întrerupere zi şi noapte, a năvălit fără de veste dis-de-dimineaţă asupra 
duşmanilor pregătiţi de asediu. I-a pus pe fugă şi i-a urmărit în ţinutul cu povârnişuri, numit Bethora. Acolo a 
venit să-i dea sprijinul Dumnezeu, care şi-a slobozit tunetele şi fulgerele sale, lăsând să cadă peste fugari 
grindină nespus de mare!!. în afară de asta a mai avut loc şi minunata prelungire a zilei, pentru ca noaptea să nu 
stânjenească iureşul evreilor în urmărirea duşmanilor. Aşa a izbutit lesus să-i prindă la Maccheda pe regii ascunşi 
într-o peşteră şi să-i ucidă. Faptul că ziua s-a prelungit într-adevăr şi a depăşit durata ei obişnuită 

1 Cei patru aliaţi ai lui Adoni-Țedec erau: Hoham, regele Hebronului, Piream, regele Iarmutului, lafia, regele Lachişului şi Debir, regele 


Eglonului, toţi cinci fiind suverani ai amoreilor (Cartea lui losua, X, 3). 
" Această grindină a făcut mai multe victime decât săbiile mânuite de fiii lui Israel (Cartea lui losua, X, 11). 

este menţionat şi de Scrierile sfinte!? păstrate în arhiva templului. 

18. După ce i-a înfrânt astfel pe regii care şi-au adus ostile să lupte cu gabaoniţii, lesus a revenit în regiunea 
muntoasă a Canaanului; a dat şi aici o mare bătălie, alegându-se cu o pradă bogată, apoi a făcut cale întoarsă la 
tabăra din Galgala. Când faima vitejiei evreilor s-a răspândit în toate ținuturile, crescând şi printre popoarele 
vecine, iar acestea au aflat de mulţimea celor ucişi, ele s-au înfricoşat. Atunci regii care sălăşluiau la poalele 
Libanului şi ţineau de Canaan au venit în ajutorul canaaneenilor stabiliți în câmpie şi al filistenilor, aşezându-şi 
tabăra la Berotha, oraş din Galileea de Sus, nu prea departe de Cedesa, situată de asemenea în Galileea. întreaga 
oaste era alcătuită din trei sute de mii de pedestraşi, zece mii de călăreţi şi douăzeci de mii de care. Mulțimea 
duşmanilor a stârnit spaima lui lesus şi a israeliților, care, îngroziți de numărul lor atât de mare, îşi pierduseră 
aproape orice speranță în viitorul lor mai bun. Dar Domnul i-a dojenit pentru că sunt temători şi pun un preț prea 
mic pe puterea şi sprijinul său, poruncindu-le să taie vinele de la picioarele cailor şi să dea foc carelor de luptă. 
îmbărbătat de făgăduielile făcute de Dumnezeu, lesus a pornit împotriva vrăjmaşilor şi, dând de ei în a cincea zi, 
s-a avântat într-o luptă crâncenă, măcelul care a avut loc întrecând toate aşteptările sale. Şi-a împrăştiat duşmanii 
şi 1-a urmărit multă vreme, până ce a nimicit oastea lor aproape în întregime. Toţi regii potrivnici au căzut în 
luptă. Când n-a mai avut la îndemână oameni pe care să-i omoare, le-au ucis caii, dând foc carelor lor. Apoi a 
cutreierat întreaga țară fără ca nimeni să cuteze să i se mai împotrivească, a cucerit oraşele asediate, măcelărind 
pe oricine întâlnea în calea lui. 

19. Astfel s-au scurs vreo cinci ani şi nici un canaanean nu mai rămăsese în viaţă, cu excepţia celor ce se 
refugiaseră în spatele zidurilor de apărare. Ridicându-şi tabăra din Galgala, lesus a mutat-o în ţinutul muntos, iar 


Tabernacolul l-a instalat în oraşul Silo!5 

2 Vezi Cartea lui losua, X, 13. 

13 Când toată obştea fiilor lui Israel s-a adunat la Silo, ei au aşezat acolo Cortul adunării (Cartea lui losua, XVIII, 1). Aceasta este ultima 
menționare biblică a Tabernacolului. Oraşul din Samaria devine principalul lăcaş de cult al israeliților pentru perioada de cucerire a 
Canaanului (secolul XII î.e.n.). 

(căci locul acesta i s-a părut cel mai potrivit, datorită frumuseţii lui, până când israeliţii vor găsi prilejul să-şi 
clădească un templu). De acolo a plecat împreună cu întregul popor spre Sichim, unde a înălțat un jertfelnic, 
precum poruncise Moise. Apoi şi-a împărțit oastea în două şi o jumătate a aşezat-o pe muntele Garizim, cealaltă 
jumătate, pe muntele Gibal, unde se aflau jertfelnicul, şi leviţii, şi preoţii. După ce a adus acolo jertfe, a rostit 
blestemele şi le-a săpat pe jertfelnic, lesus s-a reîntors la Silo. 

20. lesus îmbătrânise de-acum şi văzuse că oraşele canaaneenilor erau inexpugnabile, pe de o parte datorită 
solidităţii poziţiei lor naturale, pe de altă parte fiindcă aveau meterezele atât de bine întărite prin fortificațiile 
zidurilor împrejmuitoare încât duşmanii se abţineau să le mai asedieze, neavând oricum speranța de a le cuceri 
vreodată (căci canaancenii, ştiind că israeliţii ieşiseră din Egipt ca să le aducă pieirea, în tot acest răstimp se 
ocupaseră de consolidarea cetăților lor). Atunci el şi-a chemat poporul să se adune la Silo. Şi când mulțimea s-a 
strâns laolaltă, lesus i-a arătat prosperele vremuri de acum, minunatele isprăvi pe care evreii le-au îndeplinit sub 
oblăduirea Domnului şi demnitatea legilor pe care le-au respectat. Le-a amintit apoi că cei treizeci şi unu de 
regi!“ pe care au cutezat să-i înfrunte au fost înfrânți, iar ostile acestora, intrând în luptă încrezătoare în forțele 
lor, au fost nimicite în întregime, fără să mai supravieţuiască vreun neam de-al lor. Deoarece unele dintre oraşe 
au fost capturate, iar altele, datorită trăiniciei zidurilor şi încrederii pe care şi-au pus-o în ele localnicii, au nevoie 
de un asediu îndelungat spre a fi cucerite, lesus i-a sfătuit pe evrei să-i trimită acasă, cu mulțumirile cuvenite 
pentru sprijinul adus, pe cei veniţi de dincolo de Iordan, spre a lua parte la obştescul război şi, ca rude apropiate, 
să împartă primejdiile cu tovarăşii lor de luptă. Apoi să fie ales din fiecare seminţie câte un singur bărbat care a 
dat dovada deosebitelor sale virtuţi, ca să măsoare cinstit şi fără urmă de vicleşug ţara, urmând să vestească fără 
înconjur adevărata ei mărime. 


"1 Cartea lui losua (cap. XII) enumera regii amorei care au fost bătuţi de israel iți, menţionând îndeobşte ţinutul sau cetatea peste care au 
domnit ei, arareori numele lor. 

21. După ce vorbele rostite în adunare au primit deplina încuviinţare a întregului popor, lesus a trimis 
numaidecât bărbaţii puşi să măsoare ţara, dându-le ca însoțitori câţiva geometri pricepuţi, cărora, datorită ştiinţei 
lor, nu putea să li se ascundă adevărul măsurătorilor. EI le-a poruncit acestora să măsoare terenurile fertile 
separat de cele mai puţin rodnice. Prin însăşi natura lui, Canaanul are câmpii întinse care, deşi sunt bine 
înzestrate să dea roade şi să treacă drept foarte mănoase, nu pot să stea deloc alături de ogoarele din Ierihon sau 
Hierosolyma. Chiar dacă ocupă suprafeţe mici, fiind situate îndeobşte în ţinuturi muntoase, acestea nu se lasă 


întrecute de nici o ţară prin frumuseţea şi fertilitatea lor. De aceea era de părere Iesus ca împărţeala să se facă 
mai degrabă după valoare decât după suprafaţă, deoarece adesea un singur plethru'” se dovedea mai bun decât 
altele o mie. Aşadar, au purces la drum bărbaţii (zece la număr), care au străbătut şi au cântărit ce preţ are ţara. în 
a şaptea lună ei s-au întors în oraşul Silo, unde poposise Tabernacolul. 

22. lesus împreună cu Eleazar, cu bătrânii şi cu căpeteniile triburilor au împărțit ținuturile la nouă seminții şi la 
jumătate din seminţia lui Manasses şi fiecare trib a primit o parte din ogorul ţării, corespunzătoare cu mărimea 
lui. Când s-a tras la sorți, seminţia lui luda a primit toată Iudeea de Sus, care în lungime se întinde până la 
Hierosolyma, iar în lățime, până la lacul Sodomitic. în această tragere la sorți au intrat oraşele Ascalon şi Gaza. 
Seminţiei lui Simeon (căci era a doua) i-a revenit acea parte a Idumeei care se învecinează cu Egiptul şi Arabia. 
Sorţii i-au hărăzit seminţiei lui Beniamin regiunea care în lungime se aşterne de la fluviul Iordan până la mare, 
iar în lăţime ajunge de la Hierosolyma la Bethel. Fâşia sortită ei era cea mai îngustă datorită fertilităţii solului şi, 
ca atare, a primit lerihonul şi Hierosolyma. Seminţia lui Efraim a căpătat ținutul cuprins în lungime între fluviul 
Iordan şi Gadara, iar în lăţime, între Bethel 

şi Câmpia mare'“. Jumătate din seminţia lui Manasses ocupă teritoriul de la Iordan până la oraşul Dora, 
întinzându-se în lățime până la Bethsana, care acum se numeşte Scythopolis. După aceea seminţia lui Isachar şi-a 
primit partea ei care în lungime ajungea de la muntele Cârmei până la fluviul Iordan, iar din lăţime până la 
muntele Itabyrion. Sorţii au hărăzit celor din seminţia lui Zabulon regiunea care se aşterne de la muntele Cârmei 
şi ţărmul mării până la lacul Gennesareth. Ținutul situat în spatele Carmelului, care se cheamă Vâlcele pe 
temeiul înfățişării sale şi se întinde înspre Sidon, a fost dobândit de seminţia lui Aser. Pe meleagul lor se afla 
oraşul Arce, numit şi Ecdipus. Regiunea care la răsărit se desfăşoară de la oraşul Damasc şi Galileea de Sus până 
la muntele Liban şi izvoarele Iordanului, ţâşnind din acest munte, şi atinge astfel hotarele de miazănoapte ale 
oraşului Arce, a revenit seminției lui Neftali. în sfârşit, seminţia lui Dan a obținut întreaga vale aşezată la apus şi 
aflată la graniţa cu Azotos şi Dora, căreia îi aparţin şi lamnia şi Getta, de la Acaron până la munte, unde începe 
seminţia lui Iuda. 

23. în acest fel a distribuit lesus ţinutul celor şase popoare care purtau numele fiilor lui Canaanus!” şi a împărţit 
pământul între nouă seminții şi jumătate, ca să-l locuiască ele. Căci Amoreea, care purta de asemenea numele 
unuia dintre fiii lui Canaanus, fusese hărăzită frăţeşte celorlalte două seminţii şi primei jumătăţi din seminţia lui 
Manasses; am menţionat mai înainte aceste lucruri'5. Dar ţinutul din jurul Sidonului, care se întinde până la 
arucei, amathei şi aridei, nu fusese încă împărțit. 

24. Deoarece, datorită vârstei sale înaintate, nu mai era în stare să transpună în faptă ceea ce îşi pusese în gând, 
iar urmaşii lui' la conducere păreau mai puțin preocupaţi de bunăstarea obştească, lesus a poruncit fiecărei 
seminţii să-i stârpească pe toți canaaneenii din ţinuturile primite prin tragere la sorți (căci Moise le prezisese că 
de asta depinde propria lor siguranță şi respectarea legilor strămoşeşti); apoi să dăruiască leviţilor treizeci şi opt 
de 


'5 Plethnil elen măsura 100 de picioare sau a şasea parte dintr-un stadiu (30,826m.). 

' Flavius Josephus a menţionat-o în Istoria războiului iudeilor împotriva romanilor. Cartea a IV-a, cap. Vin, paragr. 2, situând-o între satul 
Ginnaea şi până la Marea Moartă (vezi trad. românească, apărută la Ed. Hasefer, 1997, p. 344). 

17 Cel de-al patrulea fiu al lui Cham, care se născuse înainte de potop, sal-vându-se în arcă împreună cu părintele său Noe (vezi Cartea I, cap. 
VI, paragr. 2). 

'5 După victoria asupra regilor Sichon şi Og, precum şi a madianiţilor (vezi Cartea a IV-a, cap. VII, paragr. 3). 

oraşe; primiseră deja alte zece în Amoreea. Trei dintre acestea au fost proclamate cetăţi de scăpare'”, unde să 
locuiască cei vinovaţi de omor (fiindcă el ţinea nespus de mult ca nici una dintre poruncile lui Moise să nu 
rămână neîndeplinită): anume Hebron, în seminţia lui Neftali; acest oraş se află în Galileea de Sus. De asemenea, 
a împărțit israeliților şi restul prăzii de război; mulțimea ei părea nesfârşită. Astfel au sporit toate avuţiile obşteşti 
şi bogățiile proprii, datorită uriaşelor grămezi de aur, veşminte şi alte obiecte casnice, la care se adăuga puzderia 
vitelor, atât de numeroase, încât nu li se cunoştea numărul. 

25. După aceea, chemându-şi oastea să se strângă laolaltă, lesus a adresat următoarele cuvinte celor ce locuiau 
dincolo de Iordan (erau cincizeci de mii de oameni bine înarmaţi, care luaseră parte la război alături de el): 
„Deoarece Dumnezeu, părintele şi cârmuitorul poporului evreilor, ne-a dat în stăpânire această ţară şi a făgăduit 
c-o vom păstra pentru totdeauna, voi, venind la porunca Domnului, să ne daţi degrabă un ajutor neprecupețit în 
atingerea acestui scop, se cuvine ca acum, când nu mai întâmpinăm nici o greutate, să vă acordăm de aici înainte 
răgazul odihnei, spre a nu mai profita de ardoarea voastră. Asta pentru ca, atunci când iarăşi vom avea de 
înfruntat primejdii mari, să fiţi la fel de săritori, nu cumva din pricina ostenelilor de față, să vă arătaţi altă dată 
mai zăbavnici. Pentru faptul că aţi dat piept în toate pericolele alături de noi vă mulțumesc călduros, dar nu 
numai acum, căci vom face la fel în toate veacurile viitoare! Stă în firea noastră să ne gândim la prietenii dragi şi 
să ţinem minte ceea ce am înfăptuit cu contribuţia voastră şi că voi aţi disprețuit desfătarea propriilor avuţii 
pentru noi, ajutându-ne din răsputeri să obţinem bunurile pe care ni le-a hărăzit Dumnezeu şi la care aţi devenit 
după aceea voi înşivă părtaşi. Prin marile voastre merite şi eforturile noastre comune, am dobândit numeroase 
bogății şi duceţi cu voi, ca pradă, mult aur şi argint, dar ceea ce stă mai presus decât toate acestea — dreptul de a 


recurge la bunăvoința şi râvna noastră, orişicând veţi crede voi de cuviință. N-aţi 
! Celelalte trei cetăţi de scăpare unde se aflau în siguranță cei urmăriţi pentru omor involuntar, stabilite de Moise dincolo de Iordan, erau 
Bosora (la graniță cu Arabia), Ariman (Galaad) şi Gaulana (Batanea) (vezi Cartea a IV-a, cap. VII, paragr. 4). 


încălcat deloc preceptele lui Moise, fără să ţineţi seama de faptul că el nu mai este în viaţă, şi pentru asta dorim 
să vă mulțumim din inimă. Plecaţi bucuroşi la posesiunile voastre şi vă cerem să socotiți că prietenia dintre noi şi 
voi nu cunoaşte hotare şi să credeţi că, întrucât ne desparte un fluviu, suntem mai puţin evrei decât voi. Cu toții 
ne tragem din Abraham şi, chiar dacă trăim pe un mal sau altul, acelaşi Dumnezeu a chemat la viaţă pe străbunii 
noştri! în aceeaşi măsură ca şi noi, trebuie să vă îngrijiţi de cinstirea Lui, precum şi să respectați întru totul 
orânduirea pe care a statornicit-o EI prin intermediul lui Moise. Câtă vreme veţi stărui să faceţi acestea, 
Dumnezeu vă va fi de-a pururi binevoitor şi ocrotitor. Dacă veţi renunţa la datinile voastre spre a imita obi- 
ceiurile altor neamuri, Dumnezeu îşi va întoarce faţa de la poporul nostru!" După ce a rostit aceste vorbe, şi-a 
trimis salutul fiecărui comandant în parte şi mulțimii întregi deopotrivă, apoi s-a îndepărtat de ei; poporul l-a 
urmărit nu fără lacrimi în ochi, până când în aceeaşi măsură de trişti s-au despărțit unul de altul. 26. Când au 
trecut fluviul, semințiile lui Rubel, Gad şi cei ce i-au urmat din seminţia lui Manasses au zidit pe malul 
Iordanului un jertfelnic, drept monument pentru urmaşii lor şi dovadă a înrudirii lor cu locuitorii de dincolo de 
Iordan. De îndată ce israeliţii aflați de cealaltă parte a fluviului au auzit că cei de care de-abia se depărtaseră şi- 
au clădit un jertfelnic, fără să cunoască țelul celor care l-au înălțat, ci presupunând că el introducea cinstirea unor 
zei străini, n-au vrut să se îndoiască de zvon şi au dat crezare clevetirii religioase; aşadar, au ridicat armele 
împotriva făuritorilor altarului, ca să se răzbune pe ei, să treacă Iordanul şi să-i pedepsească, fiindcă se abătuseră 
de la datinile lor strămoşeşti. Ei socoteau că mai presus de înrudirea şi stima de care se bucurau cei care s-au 
făcut vinovaţi de nelegiuire, trebuie să stea voinţa lui Dumnezeu şi veneraţia atât de dragă Lui. Stârniţi de mânie, 
s-au şi înarmat, dornici de război, dar li s-au împotrivit lesus, Marele Preot Eleazar şi bătrânii, care i-au sfătuit ca 


mai întâi să caute să afle în ce scop a fost zidit jertfelnicul acela şi abia după 

% înaintea întoarcerii seminţiilor lui Ruben, Gad şi a jumătate din cea a lui Manasses peste Iordan, Iosua ia cuvântul în adunarea de la Silo, 
după care dă binecuvântarea celor care pleacă acasă (Cartea lui Iosua, XXII, 2-8). Flavius Josephus a contopit cele două luări de cuvânt într- 
un patetic discurs cu un conținut asemănător, dar cu formulări diferite. 

ce s-au adeverit intenţiile rele ale acestora, să recurgă la meşteşugul armelor. De aceea i-a trimis ca soli pe 
Phinees, fiul lui Eleazar, împreună cu alţi zece bărbaţi din cei mai de vază ai evreilor, ca să afle de la împricinaţi 
de ce au vrut să înalțe un jertfelnic pe malul fluviului. După ce solii au trecut Iordanul şi au ajuns la ei, s-a 
convocat o adunare în mijlocul căreia a păşit Phinees şi le-a spus că greşeala lor este mult prea mare ca să fie 
sancționată numai prin mustrări verbale pentru cele întâmplate. Dacă s-ar fi luat după gravitatea păcatului lor, ei 
ar fi fost gata să recurgă numaidecât la pedeapsa adusă de braţele proprii, dar s-au gândit că sunt consângeni şi 
au tras nădejdea ca, prin vorbe bune, poate îi vor aduce pe drumul drept, trimițându-le această solie. „După ce 
cunoaştem cauza care a dus la zidirea acestui jertfelnic, noi nu vom mai fi dornici să ne năpustim cu armele 
asupra voastră, dacă jertfelnicul a fost înălțat cu gânduri pioase; dacă, însă, ele se dovedesc nelegiuite, vă vom 
pedepsi cum cere dreptatea, deoarece învinuirea voastră are temeiuri adevărate. Nu ne-a venit să credem că voi, 
care cunoaşteţi voința Domnului şi cu urechile voastre aţi auzit legile ce v-au fost date de EI, de abia plecaţi de la 
noi ca să vă întoarceţi în ținutul sortit vouă, aţi şi dat uitării recunoştinţa pe care i-o datoraţi pentru grija şi bună- 
voinţa Lui, părăsind Tabernacolul, Chivotul şi strămoşescul jertfelnic, spre a vă închina zeilor străini şi a 
îmbrățişa ticăloasele obiceiuri ale canaaneenilor. Dar nu vă vom pricinui nici un rău dacă vă veţi pocăi, fără să 
mergeţi mai departe în rătăcirea voastră, şi reveniţi la legea strămoşească, păstrând-o mereu în minte. Dacă veţi 
stărui, totuşi, în păcatele voastre, nu ne vom arăta puterile de dragul legilor, ci vom trece dincolo de fluviu şi, 
apărându-l pe Dumnezeu şi legile sale, fără să facem vreo deosebire între voi şi canaaneeni, vă vom nimici la fel 
ca pe aceia. Să nu vă închipuiţi defel că, o dată trecuţi dincolo de Iordan, aţi scăpat de puterea lui Dumnezeu, 
căci ea se întinde pretutindeni şi nu-i cu putinţă să te descotoroseşti nicăieri de atotputernicia şi pedeapsa Lui. 
Dacă socotiți cumva că ţinutul ocupat de voi înseamnă o piedică în calea bunei noastre stări, n-aveţi decât să 
împărțiți din nou ţara, ba chiar s-o şi părăsiţi, în pofida bunelor sale păşuni. Dar ar fi mai înțelept să vă cumințiți 
şi, mai înainte de a comite noi păcate, să vă schimbaţi părerea. Vă implorăm, de dragul copiilor şi soțiilor 
voastre, nu ne siliți să luptăm cu voi! 

Ca şi cum salvarea voastră şi a făpturilor celor mai scumpe vouă ar depinde de această adunare, luaţi o hotărâre 
potrivit căreia mult mai bine ar fi să vă lăsaţi înduplecaţi de cuvinte, decât să treceţi prin încercările unui război!" 
27. După ce Phinees le-a cuvântat în felul acesta, căpeteniile din adunare şi întregul popor au început să se apere 
de învinuirile ce li se aduceau şi au afirmat că nu s-au dezis de rudele lor şi nici n-au înălțat jertfelnicul de dragul 
înnoirilor, nerecunoscând decât un singur Dumnezeu, cel venerat de toţi evreii, precum şi Jertfelnicul (de aramă) 
înălțat în faţa Tabernacolului, pe care i se pot închina jertfe. Ei au spus: „Jertfelnicul zidit de noi acum şi care a 
trezit bănuielile voastre noi nu l-am făcut pentru aducerea prinoaselor, ci ca un semn şi o veşnică dovadă a 
legăturilor de rudenie dintre noi şi voi. El ne impune datoria de a păstra adevărata credință în Dumnezeu şi 
obiceiurile strămoşilor şi nicidecum să le încălcăm temeiul, aşa cum aţi presupus. Domnul să fie nepreţuitul 


nostru martor că n-am zidit jertfelnicul decât în numele său! Să aveţi o părere mai bună despre noi şi nu ne mai 
învinuiți de păcate pentru care urmaşii lui Abraham, abătându-se de la orânduielile moştenite ca să primească 
obiceiuri noi, merită negreşit pedeapsa cu moartea!"?! 

28. Phinees i-a lăudat pentru înţeleptele lor cuvinte şi s-a întors la Iesus, povestind în faţa poporului cum a fost 
primită solia. împreună s-au bucurat că nu mai trebuie să pornească la luptă şi să verse sângele rudelor lor într-un 
război dus împotriva acestora, apoi au adus jertfe de mulțumire lui Dumnezeu. Lăsând poporul să se ducă în 
ţinuturile trase la sorți, lesus însuşi a plecat la Sichim. După douăzeci de ani (când ajunsese la adânci bătrâneţi), 
a chemat la el din fiecare oraş pe bărbaţii cei mai de seamă, judecătorii şi bătrânii şi atât cât a putut să adune din 
rândul mulțimii. Acestora le-a reamintit toate binefacerile lui Dumnezeu (mulţi dintre ei ajunseseră, din oameni 
umili, în culmea gloriei şi stăpâni peste mari bogății), i-a îndemnat să dea ascultare vrerii Domnului, care s-a 


dovedit milostiv, le-a cerut să-i arate supunere, dându-i toată cinstea ce i se cuvine, fiindcă numai 

2 Insinuantul discurs al lui Phinees împreună cu răspunsul pe care l-au dat fiii lui Ruben, de fiii lui Gad şi jumătate din seminţia lui Manasses 
figurează în antepenultimul capitol al Cărţii lui losua (XXII), oferind lui Flavius Josephus prilejul de a le prelucra potrivit înclinațiilor sale 
oratorice. 

prin evlavie îşi vor asigura în viitor bunăvoința Lui faţă de ei. lesus a crezut că e bine ca să le lase asemenea 
îndemnuri la despărţirea lui de viaţă şi i-a rugat să-şi întipărească în minte îndemnurile sale”. 

29. Aceste cuvinte le-a adresat celor de faţă Iesus apoi s-a stins din viaţă la vârsta de o sută şi zece ani (dintre 
care patruzeci de ani i-a petrecut împreună cu Moi se, învățând de la dânsul lucruri folositoare, iar după moartea 
lui a deţinut comanda oştirii vreme de douăzeci şi cinci de ani). A fost un bărbat care n-a dus lipsă nici de 
prudență, nici de elocvenţă, înzestrat cu darul de a transmite limpede poporului ceea ce gândea, ambele sale 
calități fiind la înălțime. în confruntarea cu primejdiile, el s-a arătat viteaz şi plin de curaj, iar în timp de pace, un 
dibaci sfătuitor, virtuțile sale adaptându-se la toate împrejurările. lesus a fost înmormântat în oraşul Thamna din 
seminţia Efraim”. în aceeaşi vreme a murit şi Marele Preot Eleazar, lăsând moştenire preoţia fiului său Phinees, 
iar monumentul funerar şi mormântul său se află în oraşul Gabatha”. 


CAPITOLUL II 


1. După moartea celor doi bărbaţi, Phinees, inspirat de voința Domnului, a propus ca în lupta de stârpire a 


neamului canaaneean, comanda să fie luată de seminţia lui Iuda (căci poporul ţinea să 

* înaintea discursului său testamentar de la Sichem, Iosua a mai ţinut un altul cu un conţinut asemănător (vezi Cartea lui Iosua, cap. XXIII 
şi XXIV). Flavius Josephus rezumă doar ultimul discurs, fără să-l menţioneze şi pe cel anterior lui. 

* La Timnat-Serah, ţinutul moştenirii sale din muntele Efraim, la miazănoapte de muntele Gaas (Cartea lui Iosua, XXIV, 30). 

+ Ghibeea, oraş primit de Phinees în muntele Efraim (Cartea lui Iosua, XXIV, 33). 

afle ce anume credea Dumnezeu că-i revine să facă spre binele lui). Aceasta a atras de partea ei seminţia lui 
Simeon, cu condiţia ca, după ce-i vor fi nimicit pe duşmanii tributari ținutului sortit seminţiei lui Iuda, ea însăşi 
să ajute seminţia lui Simeon să facă acelaşi lucru. 

2. Dar canaanenii, a căror putere avusese răgazul să se ridice din nou, i-au aşteptat cu o oaste numeroasă lângă 
oraşul Bezec. Comanda o deţinea regele bezecilor, Adonibezec (numele acesta înseamnă „stăpânul bezecilor", 
fiindcă în limba ebraică stăpânului i se zice Adoni), iar ei trăgeau nădejdea să-i învingă pe israeliți, deoarece 
lesus murise între timp. Cele două seminţii de israeliți, menţionate mai sus, s-au strâns laolaltă, au luptat vitejeşte 
şi au răpus mai mult de zece mii dintre ei, pe ceilalți i-au pus pe fugă, i-au urmărit şi l-au capturat pe 
Adonibezec, care, schilodit fiind de ei, a spus: „N-am putut să-i ascund nimic lui Dumnezeu, căci la rândul meu 
îndur chinul pe care mai înainte n-am şovăit să-l provoc altor şaptezeci şi doi de regi!"!. Israeliţii l-au dus încă 
viu până la Ierusalim, unde el şi-a găsit sfârşitul şi a fost înmormântat. Cutreierând ținutul,ca să ocupe oraşele, pe 
cele mai multe le-au cuprins şi au asediat Hierosolyma. Ei au cucerit doar partea de jos a oraşului şi i-au ucis pe 
toţi locuitorii de acolo; partea de sus putea fi luată mai greu cu asalt, datorită zidurilor puternice şi fortificației 
sale naturale”. 

3. După aceea, oastea a pornit în marş spre Hebron, pe care l-a capturat, omorându-i pe toți locuitorii lui. Acolo 
se păstrase un neam de uriaşi care, prin marea lor trupeşie şi statură, se deosebeau cu mult de ceilalți oameni, 
fioroşi la înfăţişare şi înspăi-mântându-i pe cei ce le auzeau glasul. Oasele lor pot fi văzute şi astăzi, încât cu greu 
îți vine să crezi că aduc a schelete omeneşti. Acest oraş a fost oferit ca un dar aparte leviţilor, împreună cu două 
mii de coţi de teren arabil din jurul lui, restul pământului revenindu-i lui Caleb, după porunca lui Moise: fusese 


una dintre iscoadele trimise de el să cerceteze Canaanul. Şi urmaşilor lui 

! Schilodirea consta în tăierea degetelor mari de la mâinile şi picioarele prizonierilor, care adunau firimituri sub masa lui Adoni-Bezec 
(Cartea Judecătorilor, 1,7). 

>. Potrivit Bibliei, cetatea Ierusalimului a fost incendiată (Cartea Judecătorilor, 1,8). 

Iothor (care fusese socrul lui Moise) li s-a dat o bucată de pământ, unde să locuiască. Părăsindu-şi patria, ca să-i 
urmeze pe israeliți, ei i-au însoțit în drumurile lor prin deşert. 

4. Cei din seminţiile lui Iuda şi Simeon au cucerit toate oraşele din zona muntoasă"a Canaanului, iar în regiunea 
de câmpie şi maritimă doar Ascalonul şi Azotul?. în schimb, Gaza şi Accaronul.* le-au scăpat din mână, fiindcă 
locuitorii lor, datorită faptului că erau câmpeni, aveau care numeroase şi, năpustindu-se asupra asediatorilor, le 


provocau mereu pierderi mari. După ce s-au îmbogăţit prin foarte multe prăzi de război, cele două seminții s-au 
întors la oraşele lor, punându-şi armele deoparte. 

5. Cei din seminţia lui Beniamin (cărora le revenise prin tragere la sorți Hierosolyma) au îngăduit locuitorilor” 
să trăiască în oraş, ca să le plătească un bir. Astfel s-au bucurat cu toţii de pace, unii scăpând de moarte, alţii de 
primejdii şi s-au apucat să lucreze împreună ogoarele. Pilda beniaminiţilor a fost urmată de celelalte seminții?, 
care s-au mulțumit să-i facă birnici, scutindu-i pe canaaneni de război. 

6. Seminţia lui Efraim şi-a trimis oastea împotriva Bethelului”, dar asediul lor îndelungat şi plin de ponoase nu 
le-a adus nici un succes aparte. Deşi îndurau cu amărăciune tărăgănarea această, efraimitii n-au renunțat la 
asedierea oraşului. După ce au capturat un cetăţean care se ocupa cu procurarea şi aducerea proviziilor, i-au 
făgăduit că-l vor lăsa teafăr pe el şi neamul său dacă îşi va trăda oraşul; omul s-a jurat că le va preda oraşul 
Bethel cu această condiţie. Prin această trădare, el şi ai săi au fost salvaţi, iar efraimitii au ocupat oraşul, 
omorându-i pe toți locuitorii săi. 

7. După aceea, israeliții s-au abținut de la război sau îl duceau lăsându-se pe tânjală, dar se preocupau cu multă 
râvnă de cultivarea pământului şi de îndeletnicirile câmpeneşti. De aici îşi agoniseau bogăţia şi duceau un trai 
molatic şi îmbuibat, 

* Unul dintre cele cinci oraşe ale filistenilor (Aşdod). 

1 Alt oraş al filistenilor (azi Akir sau Aker). 

* în Ierusalimul de atunci trăiau iebuseii (Cartea judecătorilor, |, 21). 

* Tribul lui Mauasses nu i-a alungat pe locuitorii oraşelor Scythopolis, Taanac, Dor, Ibleam şi Meghidon; tribul lui Zabulon a procedat la fel 


cu locuitorii Chitronului şi Nahalolului, iar efraimitii înşişi i-au cruțat pe canaanecnii din Ghezer (Cartea Judecătorilor, |, 27-30). 
7 Oraş situat pe muntele Efraim din Iudeea. 

sinchisindu-se prea puţin de disciplină şi fără să mai dea ascultare orânduielilor cetăţii şi legilor. Din aceste 
motive, Dumnezeu s-a mâniat şi le-a reproşat mai întâi printr-un oracol că ei i-au cruțat pe canaaneeni, 
încălcând voinţa Lui, fiindcă aceştia, la momentul potrivit, vor răsplăti prin cruzime blândeţea lor de acum. Dar 
israeliții au întâmpinat mustrarea Domnului nu numai cu împotrivire, ci şi cu ură împotriva războiului, deoarece, 
pe de o parte, trăgeau multe foloase de pe urma canaaneenilor, pe de altă parte, datorită desfătării, deveniseră 
prea trândavi ca să îndure ponosul luptelor. începuseră să decadă până şi căpeteniile lor şi nici bătrânii, nici 
magistraţii nu mai erau aleşi după cum cerea legea .Israeliții nu-şi duceau viața decât pe ogoare, atraşi doar de 
plăceri şi de câştiguri. în traiul lor plin de destrăbălare şi ne-chibzuinţă a survenit o gravă tulburare; de aici au 
ajuns chiar să se încaiere între ei şi pricina războiului a fost următoarea. 

8. Un bărbat din rândul leviţilor, locuind în ţinutul care prin tragere la sorţi revenise seminţiei lui Efraim, şi-a 
luat o soţie din Bethleem; or, această localitate aparţinea seminţiei lui Iuda. întrucât îşi iubea foarte mult soţia, 
fiind robit de frumuseţea ei, a suferit mult pentru faptul că dragostea nu-i era împărtăşită. Deoarece ea se purta ca 
o străină, iar focul patimii lui se aprindea din ce în ce mai mult, între ei izbucneau certuri zilnice. Până la urmă, 
femeia, nemulțumită de această situaţie, în cea de-a patra lună şi-a părăsit bărbatul şi s-a întors la părinţii ei. 
îndurând cu greu despărțirea datorită iubirii ce i-o purta, soţul s-a dus la socrii săi, care au aplanat conflictele şi l- 
au împăcat cu soţia lui. Patru zile a zăbovit acolo omul, fiind primit prieteneşte de socri, iar în a cincea zi, când 
s-a hotărât să plece, a pornit la drum după amiază; părinţii nu se îndurau să se despartă de fiica lor şi au reținut-o 
pînă spre seară. în călătorie îi însoțea o singură slugă, urmată de un asin, pe spinarea căruia drumeţea femeia. 
Când au ajuns aproape de Hierosolyma (căci străbătuseră deja treizeci de stadii), sluga 1-a sfătuit să poposească 
undeva şi să nu călătorească în timpul nopţii, spre a nu se expune primejdiilor, mai ales că duşmanii nu erau 
departe, bezna făcând nesigură şi îndoielnică chiar şi o regiune prietenoasă. Levitul nu a urmat acest sfat, 

5 Un înger divin s-a suit din Ghilgal către Bochim şi Bethel şi a transmis israeliților cuvintele lui Dumnezeu (Cartea Judecătorilor, II, 1-5). 

fiindcă nu vroia să fie oaspete într-o ţară străină (în Hierosolyma locuiau canaaneeni), ci a socotit că era mai bine 
să străbată încă vreo douăzeci de stadii, până va sosi într-un oraş israelit. Fiindcă planul lui a fost adoptat, 
drumeţii au ajuns la Gaba”, cetate a seminţiei lui Beniamin. Cum soarele asfinţise între timp, nimeni dintre cei ce 
treceau prin piață nu i-a poftit acasă, ca să-i găzduiască. Un bătrân întors de la câmp, care făcea parte din 
seminția lui Efraim şi locuia atunci în Gaba, a dat de ei şi i-a întrebat cine erau şi cum au ajuns acolo la lăsarea 
întunericului, ca să-şi caute un loc unde să cineze. Atunci omul i-a răspuns că era levit şi că-şi aducea acasă soția, 
care-şi vizitase părinţii, arătându-i apoi că locuia în ținutul tras la sorți de efraimiți. Pentru faptul că pe de o parte 
erau rude, pe de altă parte locuinţa lor se afla în aceeaşi seminție şi întâmplarea i-a scos în calea lui, bătrânul a 
vrut ca ei să-i fie oaspeţi. Dar cîţiva tineri gabaoniţi, care o văzuseră pe femeie în piață şi rămăseseră surprinşi de 
frumuseţea ei,după ce au prins de veste că străinii poposiseră la bătrâni, au bătut la uşa casei, ținând seama de 
slăbiciunea şi de numărul mic al celor dinăuntru. Bătrânul i-a rugat stăruitor să plece, fără să recurgă la forță sau 
silnicie, însă tinerii i-au cerut să le fie predată numai străina, ei neavând nici o treabă cu dânsul. Când gazda le-a 
spus că-i era rudă şi levită şi că ei vor comite o mare nelegiuire, încălcând legile de dragul plăcerii, aceştia au 
disprețuit dreptatea şi l-au luat în zeflemea; apoi l-au şi ameninţat cu moartea dacă se mai opune mult poftelor 
lor. Ajuns la ananghie şi, pentru ca oaspeţii lui să nu îndure vreo ocară, bătrânul s-a oferit să le dea propria lui 
fiică!%, zicând că păcatul lor va fi mai mic dacă îşi vor astâmpăra pofta cu ea, decât să-şi lase invitaţii pradă 
batjocoririi lor. Nădăjduia că, prin ceea ce a întreprins el, îi va cruța de astfel de jigniri. Deoarece tinerii nu 


conteneau s-o ceară pe cea găzduită de el, ci stăruiau cu şi mai mare îndârjire să le-o predea, bătrânul i-a rugat în 
genunchi să nu cuteze să-i facă vreo nedreptate. Folosind forţa în pătimaşa dezlănţuire a poftelor lor, aceştia au 
răpit femeia, au dus-o acasă, au batjocorit-o, s-au desfătat cu ea toată noaptea şi abia spre dimineaţă i-au dat 
drumul 

” Oraş al leviţilor beniaminiţi, situat la nord de Ierusalim (în Biblie, Ghibeea). 

' La fel a procedat Lot când sodomiţii i-au cerut să le predea pe cei doi tineri găzduiţi de el, care erau solii lui Dumnezeu (vezi Cartea I, cap. 
21, paragr. 3). 

să plece. Foarte întristată de ceea ce i se întâmplase, ea s-a întors la locul unde fusese găzduită. Copleşită de 
durerea datorată siluirii şi ruşinii, n-a îndrăznit să-şi privească în față soţul (fiindcă îşi închipuia cât de greu va 
îndura acesta faptele care se petrecuseră) şi s-a prăvălit la pământ, dându-şi sufletul. Convins că femeia căzuse 
într-un somn adânc şi fără să bănuiască nimic, bărbatul s-a străduit s-o trezească, hotărât fiind să-i aline tristeţea, 
căci credea că ea nu se lăsase de bunăvoie în seama siluitorilor, ci fusese smulsă cu forța de la propria-i gazdă. 
Dar când a înţeles că murise, şi-a păstrat cumpătul în faţa cumplitei nenorociri, a pus neînsuflețitul trup al soției 
pe spinarea asinului său şi l-a dus acasă; acolo I-a tăiat în douăsprezece părți şi a trimis câte o bucată fiecărei 
seminţii, dezvăluind în acelaşi timp pricina morții şi injuria pe care o îndurase femeia lui. 

9. Cutremuraţi de ceea ce au putut să vadă şi să audă în legătură cu fapta nespus de crudă, cum nu le mai fusese 
dat să întâlnească până atunci, şi cuprinşi de-o îndreptăţită mânie, isra-eliții s-au adunat la Silo în fața 
Tabernacolului, au pus repede mâna pe arme, hotărând să se avânte în războiul împotriva gaba-oniţilor. Lor [i s- 
au împotrivit bătrânii, care au spus că nu se cade să pornească pe neaşteptate lupta împotriva unor confrați de 
seminție, mai înainte ca disputele să nu fie cumpănite prin vorbe. Legea nu le permite să înceapă războiul nici 
măcar cu străinii, dacă n-au trimis din vreme solii care să stabilească ce nedreptate s-a făcut şi să încerce prin 
aceste mijloace să aducă duşmanii pe calea cea bună. Drept este, potrivit prevederilor legii, să fie trimişi nişte 
soli la gabaoniţi, care să le ceară prinderea nelegiuiţilor şi, dacă aceştia acceptă să li-i predea pe vinovaţi, ei 
trebuie să se mulțumească doar cu pedepsirea lor. în cazul când gabaoniţii se împotriveau, abia atunci urma să li 
se declare război. Ca atare, israeliţii şi-au trimis la gabaoniţi solii, care i-au învinuit pe tineri de siluirea femeii şi 
au cerut, drept pedeapsă pentru nelegiuirea lor, ca ei să fie condamnaţi la moarte, după cum şi merită. Gabaoniţii 
nu i-au predat pe tineri, convinşi că s-ar înjosi dacă, de teama războiului, ar asculta ordinele străine, socotind 
că,în privinţa armelor, a numărului de trupe şi a vitejiei lor, nu erau mai prejos de celelalte popoare. Ei s-au 
înarmat cu mult zel, alături de ceilalți fraţi de seminţie, căci şi aceştia vădeau acelaşi 

curaj şi credeau că-i vor întâmpina astfel mai bine pe cei veniţi să-i pedepsească. 

10. Cum li s-a dat răspunsul privitor la intenţiile gabaoniţilor, israeliţii au şi jurat că nu-şi vor mai căsători fiicele 
cu bărbaţi din seminţia lui Beniamin, ci vor porni război împotriva acestora, fiind mai supăraţi pe ei decât 
strămoşii lor pe canaaneeni. Numaidecât au pornit în marş spre Gaba cu o oaste alcătuită din patru sute de mii de 
oşteni bine înarmaţi, în vreme ce beniaminiţii erau în număr de douăzeci şi cinci de mii de oameni, cinci sute 
dintre ei fiind neîntrecuţi prăştiaşi, ce se foloseau de mâna stângă. în lupta care s-a încins la Gaba, israeliții au 
fost puşi pe fugă de beniaminiţi; douăzeci şi două de mii dintre ei au căzut în bătălie şi ar fi pierit încă şi mai 
mulți dacă n-ar fi venit noaptea, să pună capăt luptelor. Beniaminiţii s-au întors nespus de bucuroşi în oraşul lor, 
dar israeliţii au revenit în tabără, descurajaţi de măcel. A doua. zi s-au bătut din nou şi beniaminiţii au ieşit iarăşi 
victorioşi; au fost răpuşi opt mii dintre israeliți, care, temându-se să nu fie ucişi, au fugit spre tabăra lor. Când au 
ajuns la Bethel, oraş situat în apropiere, au poposit în ziua următoare şi prin mijlocirea Marelui Preot Phinees |- 
au rugat pe Dumnezeu să nu mai fie mânios pe ei şi, satisfăcut de cele două măceluri, să le dea putere şi izbânda 
asupra duşmanilor. Domnul le-a făgăduit, prin intermediul lui Phinees, că la va asculta ruga. 

11. Israeliţii şi-au împărţit atunci oastea în două: o parte a rămas la pândă în ascunzătorile din preajma oraşului; 
cealaltă parte s-a încleştat în luptă cu beniaminiţii. Pe ultimii i-au hărțuit beniaminiţii, iar evreii au luat-o la fugă, 
căutând să-i facă pe toți să iasă din oraş, astfel încât şi bătrânii, ca şi adolescenţii a căror vârstă nu era aptă pentru 
război şi de aceea fuseseră lăsaţi în oraş, s-au avântat pe urmele fugarilor, din dorinţa ca tot poporul să ia parte la 
înfrângerea vrăjmaşului. După ce s-au îndepărtat suficient de oraş, evreii şi-au întrerupt fuga, s-au întors, 
punându-se în ordine de bătaie, şi au dat de îndată cuvenitul semnal către cei rămaşi la pândă în ascunzători. 
Aceştia au ieşit deodată la iveală şi, cu strigăte puternice, s-au năpustit asupra duşmanilor!!. De îndată ce au 
priceput că au fost atraşi în cursă, beniaminiţii au 


dat înapoi şi n-au ştiut ce să mai facă, lăsându-se împinşi de-a valma într-o vale. împresuraţi în această 
adâncitură, ei au fost împroşcaţi cu sulițe şi săgeți, astfel că au pierit toţi, în afară de şase sute, care au scăpat 
teferi. Ei s-au grupat şi, croindu-şi un drum prin mijlocul vrăjmaşilor, au izbutit să fugă spre munții învecinați, 
unde au rămas ascunşi multă vreme. Toţi ceilalți, în număr de douăzeci şi cinci de mii, au fost trecuţi prin 
ascuțişul săbiei. Israeliţii au dat foc Gabei şi au omorât, deopotrivă, femeile şi băieţii care nu atinseseră vârsta 
majoratului, hărăzind aceeaşi soartă şi celorlalte oraşe ale beniaminiţilor. Erau atât de mânioşi, încât au trimis 
douăsprezece mii de oşteni destoinici cu ordinul de a distruge Iabison, oraş din Galaditis!?, fiindcă refuzase să le 
dea ajutor împotriva beniaminiţilor. Au fost ucişi cei ce erau în stare să mânuiască arme, împreună cu femeile şi 
copiii, necruțând decât patru sute de fete. Aşa de departe i-a dus mânia pe israeliți fiindcă, în afară de siluirea 
soţiei unui levit!?, aveau de căinat şi pieirea atâtor luptători viteji. 

12. După aceea, israeliţii s-au căit amarnic că i-au măcelărit pe beniaminiţi şi au intrat în post!“, în pofida faptului 
că ei îşi meritaseră pe deplin pedeapsa, fiindcă încălcaseră legile Domnului. Ei au trimis soli să-i recheme pe cei 
şase sute care se refugiaseră pe o stâncă din deşert numită Rhoa;$. Solii au deplâns nu numai jalnica soartă a 
fugarilor, ci şi pieirea atâtor consângeni, şi i-au îndemnat să îndure cu seninătate nenorocirea, reîntor-cându-se 
acasă, pentru ca, aşa cum era de aşteptat, să nu se stingă întreaga seminţie a lui Beniamin. „Noi vrem, le-au spus 
ei, să vă 

"! Iosua a folosit o tactică similară când a cucerit oraşul Anna, reşedinţă regală canaaneeană (vezi cap. I, para gr. 15). 

"2 Sau Galadena, ţinut situat la răsărit de Iordan. 

* Biblia o prezintă ca o concubină din Bethleemul Iudeii luată de un levit care trăia pe coasta muntelui Efraim. în urma certurilor, cuplul s-a 
destrămat şi concubina s-a întors acasă. Levitul a venit la părinţii ei s-o ceară înapoi (Cartea Judecătorilor, XIX, 1-3). Tinerii desfrânaţi din 
Gaba (Ghibeea) au încălcat legea ospeţiei, făcându-se vinovaţi de viol şi de omor. Aceste grave delicte au solidarizat toate triburile israelite 
împotriva celor din seminţia lui Beniamin, dezlănțuind un război fratricid cu substrat religios pe care Biblia îl situează la sfârşitul Cărții 
Judecătorilor (cap. XM-XXI), după episoadele privitoare la Barac şi Debora, Ghedeon, Abimelec, Samson etc. introduse de Flavius Josephus 
abia ulterior. 

1% Atât în scopul ispăşirii, cât şi ca semn de doliu. 

15 Cei şase sute de supraviețuitori au rămas patru luni pe stânca lui Rimon (Cartea Judecătorilor, XX, 47). 

cedăm întregul teritoriu al seminţiei voastre şi atâta pradă câtă sunteți în stare să duceți cu voi!" Recunoscând că 
asupra lor se abătuse pedeapsa lui Dumnezeu, ca o condamnare a nelegiuirii pe care o comiseseră, beniaminiţii i- 
au ascultat şi s-au întors în patria semințţiei lor. Israeliții le-au dat ca soţii pe cele patru sute de fete ale 
iabisonilor, apoi au supus dezbaterilor felul cum pot să le procure şi celorlalți alte două sute de neveste, 
asigurându-i pe beniaminiţi în privința urmaşilor. Dar deoarece înainte de izbucnirea războiului ei se juraseră că 
nu-şi vor căsători fiicele cu vreunul dintre beniaminiţi, câţiva au socotit că jurământul nu trebuia respectat, de 
vreme ce el fusese rostit sub imboldul mâniei, fără să țină seama de părerea şi judecata fiecăruia. Nimeni nu va 
atrage asupra lui supărarea Domnului, dacă va salva de la pieire o întreagă seminție ajunsă în pragul dispariției. 
Sperjurul nu este dăunător şi periculos când decurge dintr-o necesitate, ci doar atunci când el se va dovedi perfid. 
Bătrânii, dimpotrivă, au protestat vehement chiar şi la simpla menționare a sperjurului. Atunci cineva a susținut 
că ştia el o cale prin care aceste căsătorii se pot încheia şi fără încălcarea jurământului lor. Când a fost întrebat la 
ce anume se gândea, acela le-a spus următoarele: „De trei ori pe an'€ noi ne întrunim la Silo, fiind însoţiţi la 
sărbătoare de propriile noastre soţii şi fiice. Ultimele pot fi răpite şi luate în căsătorie de beniaminiţi, fără ca noi 
să-i stârnim sau să-i împiedicăm. Dacă părintele vreuneia dintre ele va veni să se plângă şi va cere pedepsirea 
răpitorului, ne rămâne să le răspundem că vina o poartă ei înşişi, fiindcă nu şi-au păzit cum trebuie fetele şi nu se 
cade să ne mai vărsăm mânia asupra beniaminiţilor, fiindcă am făcut asta mai înainte fără să păstrăm măsura!" 
Cum această propunere s-a bucurat de o primire favorabilă, s-a hotărât să li se ofere beniaminiţilor prilejul să-şi 
răpească soțiile. Cu ocazia sărbătorilor, cei două sute de tineri, câte doi sau câte trei laolaltă, au adăstat în 
preajma oraşului, pândind în vii sau în alte locuri potrivite sosirea fetelor la festivitate. în vreme ce, fără să 
bănuiască nimic şi fără să fie păzite, ele se îndreptau spre horă, tinerii le-au luat prin surprindere, prinzându-le 
după împrăştierea 

' La cele trei mari ceremonii biblice: Pesah (Pastele sau Sărbătoarea Azimelor), Şavuot (Sărbătoarea Săptămânilor) şi Sucot (Sărbătoarea 
Corturilor). 

lor. Astfel şi-au făcut rost de soții!” şi s-au apucat sârguincios de muncile câmpului, ca să-şi redobândească 
prosperitatea de altădată seminția lui Beniamin, care, aflată la un pas de totală dispariție, a fost salvată, după cum 
am arătat, de înțeleaptă purtare a israeliților. în scurtă vreme ea a reînflorit şi curând a sporit mult numărul 
oamenilor şi al avuţiilor. lată cum s-a încheiat acest război. 


CAPITOLUL III 


1. De o nenorocire asemănătoare a fost lovită şi seminţia lui Dan, pricina necazului ei fiind următoarea. 
Deoarece israeliți îşi părăsiseră îndeletnicirile războinice şi erau preocupaţi doar de muncile agricole, 
canaaneenii au început să-i disprețuiască, adu-nându-şi trupe, nu pentru că s-ar fi temut de atacurile lor, ci în 
speranţa că, prin doborârea evreilor, siguranţa traiului lor va creşte în oraşele proprii. Ei şi-au pregătit de luptă 
carele şi şi-au strâns laolaltă oastea; oraşele [i s-au alăturat şi de partea lor au trecut Ascalonul şi Accaronul din 
ținutul seminţiei lui luda, precum şi multe alte cetăţi din câmpie; pe daniţi i-au silit să se refugieze în munţi, 
nelăsându-le nici o fâşie din ţinutul de şes, unde să-şi pună piciorul. Deoarece erau prea slabi ca să le declare 
război şi nu deţineau teren agricol îndestulător, au trimis cinci oameni de-ai lor înspre interiorul ţării, ca să 
găsească teritorii propice întemeierii unor colonii. Nu departe de muntele Liban şi de izvoarele Iordanului mic, în 
marea câmpie a Sidonului, aceştia au găsit, după un drum de o zi, o regiune fertilă, şi şi-au anunţat concetăţenii, 
care au venit de îndată cu oaste şi au fondat 


17 Cei două sute de tineri din decimata seminţie a lui Beniamin au anticipat cu câteva secole răpirea sabinelor, care au fost capturate de 
supuşii lui Romulus tot cu prilejul unor sărbători religioase. 

oraşul Dana!, chemându-se la fel cu un fiu al lui Iacob, de unde se trăgea şi numele seminției lor. 

2. Puterea israeliților slăbea necontenit fiindcă ei se dez-văţaseră de muncă şi nesocoteau cinstirea Domnului. 
Dezobiş-nuindu-se de păstrarea ordinii şi disciplinei în cetate, au procedat astfel încât viaţa lor să fie închinată 
plăcerilor. Aşa se face că în curând la ei s-au cuibărit cu prisosință aceleaşi vicii care erau familiare 
canaaneenilor. De aceea, Dumnezeu s-a mâniat pe israe-liți şi prosperitatea pe care şi-o dobândiseră, cu preţul 
atâtor osteneli, singuri au irosit-o prin desfrâul lor. lar când Chusartes, regele asirienilor”, le-a declarat război, ei 
au suferit mari pierderi în cursul luptelor, mulți fiind capturați după un asediu greu. Alţii s-au predat din teama 
lor faţă de rege şi au fost siliți să dea un bir pe care de-abia l-au putut plăti, îndurând tot felul de batjocoriri 
vreme de opt ani. După acest răstimp, ei au fost eliberaţi în felul următor. 

3. Cineva din seminţia lui Iuda, pe nume Otniel, fiul lui Chenez, bărbat neobosit şi plin de îndrăzneală, a fost 
vestit printr-un oracol divin să nu mai îngăduie ca israeliţii să fie asupriţi în continuare, ci să aibă curajul de a 
obţine eliberarea lor. Acesta şi-a strâns cu multe primejdii câțiva tovarăşi (puţini erau cei ce se ruşinau de felul 
cum se înfățişau lucrurile atunci şi doreau schimbarea lor în bine) şi în primul rând a răpus garnizoana lăsată de 
Chusartes. Numărul celor care luptau alături de el a crescut repede, fiindcă prima lui încercare n-a dat greş. Apoi 
el s-a luptat cu asirienii şi, întrucât toţi aceştia au fost puşi pe fugă, i-a alungat dincolo de Eufrat. După ce a dat 
strălucita dovadă a vitejiei sale, a primit de la popor ca răsplată comanda supremă şi funcţia de judecător”. A 
cârmuit vreme de patruzeci de ani apoi s-a stins din viaţă. 


! Daniţii au cucerit cetatea Laiş, neocrotită de Sidon, clădind deasupra ei o alta, căreia i-au dat numele strămoşilor lor (Cartea Judecătorilor, 
XXIII, 28). 

2 Cuşan-Rişeataim (Cartea Judecătorilor, III, 9-10), rege asirian care a domnit mai probabil în Edom decât în Mesopotamia Superioară. 
Numele său, Cuşan-de-doud-ori-inrăitul, aduce a poreclă. 

* După moartea lui losua, Otniel deschide seria marilor Judecători, eroi naţionali care au adus eliberarea evreilor de trecătoarele subjugări, 
funcţia lor fiind asemănătoare cu cea de sufet>cel mai înalt magistrat din oraşele Tyr şi Cartagina (au fost şi judecători mai puţin importanți). 
Judecătorul (şofet) ţinea loc de rege. 

CAPITOLUL IV 


1. După moartea lui Otniel, puterea israeliților a decăzut iarăşi datorită lipsei unui conducător şi situaţia s-a 
înrăutățit din ce în ce mai mult, deoarece ei nici nu-i dădeau lui Dumnezeu cinstea cuvenită, nici nu se supuneau 
legilor. Aşadar, Eglon, regele moabiţilor, care îi dispreţuia pentru dezordinea din statul lor, s-a războit cu ei şi, 
învingându-i în mai multe bătălii, după ce i-a supus pe cei ce i se mai împotriveau, a adus puterea tuturor sub 


jugul său şi le-a impus un bir apăsător. Reşedinţa regală şi-a stabilit-o la Ierihon şi a chinuit poporul în fel şi chip, 
lăsându-l să se zbată în lipsuri cumplite vreme de optsprezece ani. în cele din urmă, Dumnezeu s-a înduioşat de 
nenorocirile îndurate de israeliți şi, înduplecat de rugile lor fierbinţi, i-a scăpat de jugul moabiţilor. Eliberarea lor 
a avut loc în următoarea împrejurare. 

2. Un tânăr din seminţia lui Beniamin, numit lehud!, fiul lui Gheras, pe cât de curajos la fire, pe atât de viguros 
la trup (ce folosea cu precădere mâna stângă, în care stătea întreaga-i putere), locuia în Ierihon şi ţinea strânse 
legături cu Eglon', pe care ştiuse să-l cucerească prin felurite daruri şi prin deosebitele sale linguşeli, aşa că 
ajunsese să fie îndrăgit chiar şi de ceilalți oameni din preajma regelui. Ducând într-o zi nişte daruri suveranului, 
însoţit de doi dintre slujitorii săi, şi-a ascuns sub haină, la şoldul drept, un jungher şi a intrat astfel la rege. Era în 
toiul verii, pe la amiază, aşa că străjile se arătau mai delăsătoare în misiunea lor, pe de o parte din pricina arşiţei, 
pe de altă parte datorită orei când luau prânzul. După ce şi-a oferit darurile regelui (stând pe un jilț care în timpul 
verii se afla într-un foişor), a început să sporovăiască cu el. Acum rămăseseră singuri, fiindcă regele poruncise 
slugilor să iasă, în timpul conversaţiei sale cu Ehud. Dar regele trona într-un jilț şi Ehud s-a temut că lovitura lui 
va da greş, provocându-i o rană mai puţin primejdioasă. L-a făcut să se scoale, spunându-i că are să-i 
povestească un vis, din porunca lui Dumnezeu. Şi când regele, bucuros că i se va povesti visul divin, s-a sculat 
din jilţ, Ehud 1-a înfipt jungherul în inimă, 

' Biblicul Aod (Cartea Judecătorilor, UI, 15-30). 

lăsându-l împlântat în rană, apoi a ieşit repede şi a încuiat uşa foişorului în urma lui. Slujitorii s-au dedat odihnei, 
siguri că şi regele căzuse într-un somn adânc. 

3. După ce a dezvăluit pe ascuns locuitorilor din Ierihon cele întâmplate, Ehud i-a îndemnat să-şi redobândească 
libertatea. Bucurându-se de cele aflate, aceştia şi-au luat singuri armele şi au răspândit vestea în tot ţinutul cu 
ajutorul trâmbiţelor din corn de berbec: în felul acesta chemau strămoşii poporul la adunare. Slujitorii lui Eglon 
n-au*ştiut multă vreme cum stăteau lucrurile. Dar spre seară, cuprinşi de teamă că s-a întâmplat o nenorocire, ei 
au intrat în foişor şi, găsindu-l pe rege mort, au fost puşi în mare încurcătură. Mai înainte ca să fie în stare să se 
apere, gărzile au fost împresurate de mulțimea israeliților. Unele au fost ucise pe loc, altele au luat-o la fugă, ca 
să se refugieze în țara moabi-ţilor: erau în număr de peste zece mii. Dar israeliții au ocupat din vreme vadurile 
Iordanului, pe unde se făcea trecerea, şi-au urmărit duşmanii şi i-au ucis în timpul trecerii fluviului, nici unul 
nescăpând viu din mâinile lor. Aşa s-au eliberat evreii din robia moabitică. Drept mulțumire, lui lehud i s-a 
încredințat comanda supremă asupra întregului popor şi el a murit după ce a deținut-o timp de optzeci de ani. A 
fost un bărbat demn de toată lauda, chiar şi fără să fi săvârşit vestita faptă pe care am pomenit-o. După el a fost 
ales comandant Sanagar, fiul lui Anath?, care a murit în primul an al cârmuirii sale. 


CAPITOLUL V 


1. Dar israeliți (care nu învăţaseră nimic din nenorocirile îndurate până atunci şi nu-l cinsteau pe Dumnezeu, 
nici nu se 

? Şamgar a ucis şase sute de filisteni cu un băț cu un bold de mânat boii (Cartea Judecătorilor, UL, 31). 

supuneau legilor lui), de-abia apucaseră să respire puţin după robia moabitică şi iarăşi au fost subjugaţi, de către 
Iabin, regele canaaneenilor. Acesta s-a ivit în faţa oraşului Asor (care era situat mai sus de lacul Semechonitis!) 
cu o oaste numărând trei sute de mii de pedestraşi, zece mii de călăreţi şi trei mii de care. Cu trupele sale 
comandate de Sisares, care se bucura de înalta favoare a regelui, s-a năpusit asupra israeliților, provocându-le o 
grea înfrângere, astfel încât i-a silit să-i plătească bir. 

2. Vreme de douăzeci de ani au suportat israeliții stăpânirea aceasta fără ca nenorocirile să-i facă mai cuminţi şi 
Dumnezeu vroia să-i pedepsească în continuare pentru trufia şi ingratitudinea lor, când, în sfârşit, ei şi-au dat 
seama că năpastele lor se datorau dispreţuirii legilor. Atunci i-au cerut proorociţei Debora (al cărei nume 
înseamnă în ebraică „albină") să-l roage pe Dumnezeu să se îndure de soarta lor, nelăsându-i să fie nimiciţi de 
canaaniţi. Domnul le-a făgăduit mântuirea şi l-a ales drept comandant pe Barac, din seminţia lui Neftali. Barac 
are în limba ebraică înţelesul de „fulger". 

3. Chemându-l pe Barac, Debora i-a poruncit să adune zece mii de tineri dintre cei mai destoinici şi să pornească 
cu ei împotriva duşmanului: numărul lor va fi îndestulător, fiindcă aşa a prezis Dumnezeu, care le-a promis 
victoria. Când însă Barac i-a spus că nu vrea să conducă oastea dacă nu va împărți împreună cu el comanda, 
Debora i-a răspuns îmbufnată: „Iţi vei împărţi, prin urmare, cu o femeie gloria pe care ţi-o dăruie Dumnezeu, dar 
cu nu mă dau în lături să primesc!" După ce au strâns zece mii de oşteni, ei şi-au aşezat tabăra pe muntele 
Itabyrion. în întâmpinarea lor a venit Sisares, la porunca regelui, şi şi-a instalat oastea nu departe de duşmani. 
înspăimântați de mulţimea vrăjmaşilor, israeliţii şi Barac se gândeau să se retragă, dar Debora i-a oprit şi le-a 
cerut să înceapă lupta în aceeaşi zi: căci cu ajutorul şi sprijinul Domnului izbânda va fi a lor. 

4. Aşadar, bătălia s-a pornit şi, când ostile s-au înfruntat, asupra lor au căzut ploi torențiale şi grindină. Vântul şi 
şuvoaiele de apă i-au lovit în față pe canaaneeni, ceața întunecându-le privirea, astfel că nici arcurile, praştiile nu 


le-au adus nici un folos, iar cei înzestrați cu armament greu n-au fost în stare să ţină săbiile 
Lacul Merom din Galileea (=Hule). 

în mână din pricina frigului. Furtuna îi mâna însă din spate şi-i stânjenea mai puţin pe israeliţii care au prins 
astfel mult curaj, convinşi că Dumnezeu venise în ajutorul lor; au năvălit în mijlocul duşmanilor şi i-au măcelărit 
pe mulți dintre ei. Unii au fost răpuşi de israeliți, alții au căzut speriați de propria lor călărime sau au murit sub 
carele de luptă, pierind striviţi de ele. Când a văzut că ai lui au întors“spatele vrăjmaşului, a sărit din carul său, 
luând-o la fugă spre femeia lui Chenez, numită laie?, care a primit să-l ascundă, aşa cum a rugat-o, şi i-a dat lapte 
stricat, ca să-şi potolească setea. După ce a băut peste măsură, Sisares a căzut într-un somn adânc; în timp ce 
dormea, laie i-a împlântat cu ciocanul un piron de fier în gură, între buze, țintuindu-l astfel de pământ. Oştenilor 
lui Barac, sosiți curând după aceea, le-a arătat vrăjmaşul pironit în țărână. Şi, întocmai cum prezisese Debora, 
această victorie a fost obţinută de femei”. Barac s-a îndreptat cu oastea spre Asor şi l-a omorât pe labin, venit în 
întâmpinarea lui. După ce l-a ucis pe comandant şi a distrus din temelii oraşul, Barac i-a cârmuit pe israeliți 
vreme de patruzeci de ani. 


CAPITOLUL VI 


1. Dar după ce Barac şi Debora şi-au dat sfârşitul aproape în acelaşi timp, madianiţii, cu ajutorul amaleciţilor şi 


al arabilor, au 

? Taela, soţia lui Heber Cheneul, a cărui casă era în bune relaţii cu Iabin, regele Haţorului (Canea Judecătorilor, IV, 17). 

* Cutezătoarea faptă a Iaelei, soţia lui Heber Cheneul, şi jalnicul sfârşit al generalului canaaneean au fost celebrate în Cântarea Deborei ţi a 
lui Barac, unde proorocită demonstrează şi un autentic talent poetic, fiind autoarea unuia dintre cele mai vechi texte lirice ale Bibliei, compus 
la scurtă vreme după eveniment (Cartea Judecătorilor, cap. 5). Flavius Josephus nu menţionează deloc celebra cântare a judecătoarei biblice 
(1200 î.e.n.)- 

declarat război israeliților şi, învingându-i într-o mare bătălie, le-au devastat lanurile şi au dus cu ei pradă bogată. 
Hărţuiţi vreme de şapte ani fără întrerupere, israeliţii au părăsit în întregime câmpia, retrăgându-se în munți, şi 
şi-au săpat galerii în grote, unde şi-au pus la adăpost tot ce mai scăpase din mâinile duşmanilor. Căci madianiţii 
porneau în expedițiile lor numai vara, lăsân-du-i pe israeliți să-şi însămânţeze ogoarele în timpul iernii, ca să 
poată prăda ceea ce agonisiseră aceştia cu multă trudă. Lipsa bucatelor a dus la instaurarea foametei şi de aceea 
şi-au îndreptat ei rugile spre Dumnezeu, implorându-l să-i ajute. 

2. Ghedeon, fiul lui loas, unul dintre rarele mădulare ale seminţiei lui Manasses, cară acasă nişte snopi de grâu 
va să-i treiere pe ascuns în teascul său, temându-se să facă acest lucru pe arie, din cauza duşmanilor. Duhul ce i 
s-a arătat atunci avea înfăţişarea unui tânăr! şi l-a numit un om fericit şi alesul lui Dumnezeu, la care el i-a 
răspuns, spunându-i: „lată şi marea dovadă a binecuvântării Sale: faptul că folosesc teascul în locul ariei!" Dar 
tânărul l-a îndemnat să-şi arate curajul, străduindu-se să-şi elibereze poporul. Ghedeon i-a spus că aşa ceva nu-i 
cu putință: căci seminţia din care se trăgea era puțin numeroasă, iar el însuşi, mult prea tânăr ca să se poată gândi 
la o asemenea ispravă. Domnul i-a făgăduit că-l va înzestra el cu ceea ce îi lipseşte şi că va dărui israeliților 
victoria dacă Ghedeon se va afla în fruntea lor. 

3. Ghedeon a povestit această întâlnire unor tineri, câştigând încrederea lor: drept urmare, şi-a strâns degrabă o 
oaste de zece mii de oameni. Dar Dumnezeu i s-a arătat în vis lui Ghedeon şi i-a spus că, prin firea lor, oamenii 
erau făcuţi să se iubească doar pe ei înşişi şi să-i urască pe cei deosebit de virtuoşi, astfel încât recunoşteau cu 
greu că lui Dumnezeu îi revenea meritul victoriei, pe care ei şi-o atribuia!.! mai degrabă lor şi unei oştiri 
numeroase, în stare să întâmpine cum se cuvine vrăjmaşul. Pentru ca ei să afle că izbânda a fost obținută numai 
cu sprijinul lui Dumnezeu, l-a sfătuit pe Ghedeon ca la amiază, când arşiţa era în toi, să-şi ducă oastea până la 
fluviu şi pe cei care îşi vor pleca genunchii să bea apă, să-i socotească bărbaţi viteji; în schimb, privitor la cei ce 
vor sorbi apa cu şovăială şi îngrijorare, să fie convins că 

! îngerul Domnului (Cartea Judecătorilor, VI, 11-12). 

o făceau din frica lor față de duşmani. Când Ghedeon a făcut această încercare, ascultând de îndemnul 
Domnului, s-au găsit trei sute de oşteni care i-au dus apa la gură cu mâinile grijulii şi fremătătoare. Atunci 
Dumnezeu i-a poruncit lui Ghedeon să pornească doar cu aceştia împotriva vrăjmaşului. Ei şi-au aşezat tabăra 
lângă fluviul Iordan, urmând să-l străbată a doua zi. 

4. întrucât Ghedeon era încercat de frică (căci primise porunca divină de a da atacul în timpul nopții), 
Dumnezeu, care dorea să-l lecuiască de orice teamă, i-a cerut să se strecoare până la corturile madianiţilor, 
împreună cu unul dintre oştenii lui; acolo îşi va recăpăta încrederea şi curajul. Ascultând porunca primită, 
Ghedeon a şi pornit la drum; îl însoțea slujitorul său Phara. Când au ajuns în preajma unui cort, ei au zărit nişte 
luptători stând de veghe şi unul povestea celui cu care împărțea cortul visul pe care Ghedeon putea să-l asculte şi 
el. I-a fost dat să audă următoarele. Vorbitorului 1 s-a părut că vede o pâine rotundă de orz atât de rea încât 
oamenii de-abia o puteau mânca. Aceasta s-a rostoglit prin mijlocul taberei, doborând cortul regelui, apoi şi pe 
cele ale tuturor oştenilor. Celălalt i-a spus că visul prevestea pieirea oştirii întregi, dezvăluind şi pe ce se întemeia 
tălmăcirea lui: „Dintre toate grăunţele, orzul este fără îndoială cel mai dezgustător. între toate popoarele din Asia, 
israeliții sunt acum cei mai înjosiţi, aidoma boabelor de orz. Cei care se dovedesc mai viteji din rândul israeliților 
erau Ghedeon şi ostaşii săi. Deoarece susţii că ai văzut cum pâinea de orz ne-a răsturnat cortul, tare mă tem că 


Domnul îi va dărui lui Ghedeon izbânda asupra noastră!"? 


5. Visul acesta, ajuns la urechile lui, a dat imbold speranţelor şi curajului lui Ghedeon care a înfățişat prevestirea 
duşmanilor şi soţilor săi, dându-le porunca să se înarmeze. îmbărbătați de visul ce le-a fost povestit, aceştia s-au 
arătat gata să-i aducă la îndeplinire ordinul. La cea de-a patra strajă, Ghedeon a condus la luptă trupele sale, 
împărţite în trei cete: fiecare număra o sută de ostaşi. Toţi purtau câte o amforă goală unde se afla o torță aprinsă 
pentru ca duşmanii să nu observe înaintarea lor, iar în mâna stângă aveau coarne de berbec, ţinând loc de 
trâmbiţe. Mare era suprafaţa ocupată de tabăra duşmanilor (căci ei stăpâneau un uriaş număr de cămile), şi toţi 
erau aşezaţi în cerc, împărțirea 

2 Vezi Cartea Judecătorilor, VII, 13-14 

făcându-se după popoarele din care făceau parte. Evreii fuseseră avertizaţi ca, de îndată ce vor ajunge în 
apropierea duşmanilor, la primirea semnalului convenit, să trâmbiţeze din coarnele de berbec şi, după ce şi-au 
spart amforele, să năvălească cu torțele în mână asupra duşmanilor, scoțând strigăte puternice. Astfel vor obține 
ei victoria pe care Dumnezeu 1-0 făgăduise lui Ghedeon, şi luptătorii lui au făcut întocmai cum [i s-a poruncit. 
Treziţi pe neaşteptate din somn, oamenii au fost cuprinşi de o mare buimăceală şi spaimă, fiindcă era încă noapte 
şi Dumnezeu tocmai asta urmărise. Puţini dintre ei au fost ucişi de vrăjmaşi, cei mai mulți fiind însă răpuşi de 
propriii lor aliaţi, deoarece limbile pe care le vorbeau se deosebeau din cale-afară. Cum s-a stârnit zarva, toți îi 
luau drept duşmani pe cei ce le ieşeau în cale şi îi ucideau pe loc. A fost un măcel cumplit şi când vestea izbânzii 
lui Ghedeon a răzbit la israeliți, aceştia au şi pus mâna pe arme. Pornind pe urmele fugarilor, ei i-au ajuns din 
urmă pe duşmani într-o văgăună înconjurată de torenți, unde nu mai puteau înainta deloc. încolțiți din toate 
părţile de israeliți, vrăjmaşii au fost răpuşi împreună cu cei doi regi ai lor, Oreb şi Zeb. Ceilalţi comandanţi au 
plecat apoi cu oastea care le mai rămăsese (erau aproape optsprezece mii de luptători”) şi şi-au așezat tabăra nu 
prea departe de israeliți. Ghedeon nu s-a arătat istovit de eforturile depuse, ci i-a urmărit cu oastea lui întreagă şi 
i-a ucis pe toți duşmanii care l-au înfruntat, luându-i prizonieri pe ultimii comandanţi, Zebes şi Salmanas. Dintre 
madianiţii şi arabii care veniseră în ajutorul lor, au căzut în această bătălie o sută şi douăzeci de mii de oameni. 
în mâinile evreilor au încăput multe prăzi: aur, argint, ţesături, cămile şi vite. După ce 1-a ucis pe regii 
moabiţilor“, Ghedeon s-a întors în patria lui, Efran. 

6. Cei din seminția lui Efraim erau foarte geloşi pe izbânzile obţinute de Ghedeon şi s-au hotărât să se răfuiască 
cu el, invocând faptul că îi atacase pe duşmani fără să le comunice nimic. Fiind un bărbat chibzuit şi plin de 


virtuți, Ghedeon le-a răspuns că n-a pornit împotriva vrăjmaşilor de capul lui, ci la porunca 
* Numărul soldaţilor lui Zebah şi Țalmuna se ridica la 15.000 (Cartea Judecătorilor, VIII, 10). 
1 Ghedeon i-a ucis cu mâna lui pe regii capturați, fiindcă oamenii săi au refuzat să-i execute (Cartea Judecătorilor, VIII, 20-21). 

Domnului, aşa că poate să-i socotească şi pe ei părtaşi la victorie, alături de cei care au luptat pentru înfăptuirea 
ei. Prin aceste vorbe le-a potolit mânia, făcând evreilor un serviciu mai mare decât cel adus de strălucitele 
izbânzi asupra duşmanului. în felul acesta, el i-a ferit pe evrei de primejdia unei învrăjbiri între cetăţeni. Pentru 
trufia ei, seminția avea să-şi primească pedeapsa cuvenită, după cum vom arăta la momentul potrivit. 

7. Ghedeon era dispus să renunţe la domnie, dar a fost silit s-o dețină vreme de patruzeci de ani. Ca Judecător, a 
împărțit dreptatea în pricinile care au ajuns la el şi toate sentinţele date de el au fost socotite fără cusur. După ce 
şi-a dat sfârşitul la bătrâneţi adânci, a fost înmormântat în patria lui, Efran. 


CAPITOLUL VII 


1. Ela zămislit şaptezeci de fii legitimi (fiindcă avea mai multe femei) şi un copil din flori de la concubina lui, 
Druma, cu numele de Abimelec. După ce tatăl său a murit, acesta s-a dus la rudele mamei sale din Sichim (căci 
acolo venise pe lume), primind bani de la ele, care se distinseseră prin multe nelegiuiri. S-a întors cu aceştia la 
casa părintească, omorându-şi toți fraţii, cu excepţia lui loatham, care a avut norocul să scape cu fuga!, în tot 
ceea ce a înfăptuit Abimelec, s-a purtat ca un tiran, socotind că era drept numai ceca ce poftea el şi-i urmărea cu 
îndârjire-pe cei ce apărau legile. 

2. O dată, când în Sichim era o sărbătoare obştească şi întregul popor se îndrepta într-acolo, fratele său loatham, 
despre care am spus că a scăpat cu fuga, s-a urcat pe piscul muntelui Garizin (situat aproape de oraşul Sichim) şi 
strigând cu glas 

' Mezinul lui Ghedeon s-a ascuns (Cartea Judecătorilor, DC, 5). 

puternic, spre a fi auzit, a cerut mulțimii să facă linişte ca să dea ascultare vorbelor sale. Când s-a făcut tăcere, el 
a povestit că, înzestrați odinioară cu grai omenesc, arborii au mers la întrunire, rugând smochinul să domnească 
asupra lor. Când acesta le-a respins cererea, fiindcă voia să se mulţumească cu cinstea adusă de propriile sale 
fructe, aşa cum ceilalți pomi nu erau în stare să le producă, arborii n-au încetat să renunţe în favoarea altora la 
onoarea de a fi rege, hotărând, aşadar, să acorde demnitatea viței de vie. Şi viţa de vie, când a fost aleasă, s-a 
sustras de la înscăunare cu cuvintele folosite de smochin. Deoarece măslinul a refuzat, de asemenea, această 
onoare, mărăcinele, care s-a oferit singur să domnească asupra arborilor (căci alături de lemne, şi el putea să ia 
repede foc), a susținut că va prelua el stăpânirea, făgăduind că o să guverneze fără preget. Se cuvine însă ca ei să 


stea în umbra lui: dacă îi vor unelti cumva pieirea, va arunca focul peste ei, ca să-i nimicească”. loathan a spus că 
a povestit acestea nu de dragul glumei, ci fiindcă cei care au primit atâtea binefaceri din partea lui Ghedeon au 
privit nepăsători cum Abimelec a pus mâna pe putere şi s-au făcut părtaşi la uciderea fraţilor acestuia, firea lui 
nedeosebindu-se deloc de foc. După ce a cuvântat astfel, loathan a fugit iar şi, vreme de trei ani, a trăit ascuns în 
munţi de teama lui Abimelec. 

3. N-a trecut mult de la această sărbătoare şi sichimiţii (care se căiau fiindcă îngăduiseră uciderea fiilor lui 
Ghedeon) l-au alungat din oraşul şi seminţia lor pe Abimelec. Dar el şi ai săi puneau la cale pedepsirea oraşului. 
Deşi sosise vremea când se recoltau strugurii, sichimiţii se temeau să se ducă pe câmp la culesul roadelor, să nu 
le pricinuiască vreun rău Abimelec. Tocmai atunci sosise la ei Gaal, unul dintre căpeteniile lor, împreună cu o 
ceată de oameni bine înarmaţi şi cu rudele sale, aşa că sichimiţii l-au rugat să le asigure paza în timpul culesului 
viilor. După ce ei au primit această cinste, sichimiții au plecat la câmp împreună cu Gaal şi ceata lui de oşteni. 
Au putut să-şi aducă acasă recolta în siguranţă, au sărbătorit alianţa printr-un ospăț, cutezând să-l blesteme fără 


înconjur pe Abimelec. Comandantul a ocupat 
? Prima fabulă biblică (Cartea Judecătorilor, DC, 8-15) este cu câteva secole mai vârstnică decât fabuliştii elini, care tratează un subiect 
similar, dar cu personaje animaliere. 

locurile de pândă din jurul oraşului şi a prins pe mulţi dintre luptătorii lui Abimelec, omorându-i pe loc. 

4. Dar aşa-numitul Zebul, una dintre căpeteniile sichimiţilor şi prietenul lui Abimelec, l-a anunţat prin solii săi 
felul cum Gaal aţâţa poporul împotriva lui, îndemnându-l totodată să stea la pândă în preajma cetăţii. Singur îl va 
convinge pe Gaal să pornească împotriva lui Abimelec, stând astfel în puterea acestuia să se răzbune pe el. Dacă 
va fi aşa, Zebul îi făgăduia că poporul se va împăca din nou cu dânsul. Abimelec s-a aşezat aşadar la pândă, iar 
Gaal aştepta nepăsător în poarta cetăţii, Zebul fiind în preajma lui. Când a zărit apropierea unor oşteni bine 
înarmaţi, Gaal i-a strigat lui Zebul că spre ei vin nişte oameni cu arma în mână. Zebul i-a răspuns că nu erau 
decât umbrele stâncilor. Când aceştia s-au apropiat şi s-a văzut limpede ceea ce erau, Gaal i-a spus că nu de 
umbre era vorba, ci de o ceată de oşteni. Zebul i-a replicat atunci: „Au nu l-ai învinuit tu pe Abimelec de laşitate? 
De ce nu arăţi acum că eşti bărbat, ducându-te să-l înfrunţi făţiş?" Luat prin surprindere, Gaal şi-a măsurat 
puterile cu Abimelec şi unii dintre ai săi au căzut în luptă, el însuşi retrăgându-se în oraş cu cei ce scăpaseră 
teferi. între timp, Zebul a făcut în aşa fel încât Gaal să fie alungat din oraş şi l-a ponegrit că în încleştarea cu 
oştenii lui Abimelec fusese lipsit de curaj şi laş. De altfel, Abimelec, cunoscând faptul că sichimiţii vor ieşi din 
nou la culesul strugurilor, s-a pus la pândă în preajma oraşului. Când locuitorii au ieşit în câmp, a treia parte a 
oştirii sale a ocupat porțile cetăţii, ca să împiedice reîntoarcerea cetățenilor, celelalte două părți i-au împrăştiat pe 
sichimiţi şi au pornit în urmărirea lor, cu toţii găsindu-şi sfârşitul. Abimelec a distrus oraşul din temelii (căci el s- 
a predat fără asediu), a presărat sare pe ruinele sale, apoi a plecat mai departe; astfel şi-au pierdut viaţa toți 
sichimiţii. Dar cei care scăpaseră de primejdie“şi se răspândiseră în ținutul din jur, s-au strâns laolaltă, 
instalându-se pe o stâncă inaccesibilă, şi s-au pregătit s-o înconjoare cu un zid de apărare”. Când a aflat de 
intenţia lor, Abimelec le-a luat-o înainte, s-a îndreptat cu întreaga lui oaste într-acolo. A adus el însuşi o legătură 
de lemne uscate, dornic să împresoare locul, şi a dat poruncă oştirii sale să-i urmeze pilda. După ce lemnele au 
fost îngrămădite în scurtă 

? Cei aflaţi în turnul Sichemului s-au refugiat în tumul capiştei lui Baal-Berit (Cartea Judecătorilor, DC, 46). 

vreme de jur împrejurul stâncii, a azvârlit deasupra lor torţe şi materiale care se aprind şi ard lesne, stârnind o 
vâlvătaie uriaşă. Nimeni dintre cei refugiați pe stâncă n-a scăpat cu viață, ci toți bărbaţii au fost mistuiți de 
flăcări, alături de soțiile şi copiii lor, în număr de cincisprezece mii“, iar dintre ceilalţi o mulţime numeroasă. O 
asemenea nenorocire cumplită s-a abătut asupra sichimiţilor şi jalea ar fi fost încă şi mai mare dacă ea n-ar fi fost 
primită ca o dreaptă pedeapsă pentru răul pe care îl pricinuiseră unui bărbat atât de merituos ca Ghedeon. 

5. Abimelec, care stârnise groază în rândul israeliților prin stârpirea sichimiţilor, arăta pe față că va întreprinde 
fapte şi mai îndrăzneţe, neîncetând să recurgă la silnicie mai înainte de nimicirea tuturora. A pornit, aşadar, 
împotriva Thebei” printr-o incursiune rapidă. Deoarece şi acolo se găsea un turn întărit în care se adăpostise 
întreaga mulțime, Abimelec a vrut să-l ase-dieze. Atunci când el însuşi s-a năpustit plin de curaj asupra porţii, o 
femeie a aruncat dintr-un turn o bucată de piatră de râşniţă“ în creştetul capului său. Abimelec a căzut atunci la 
pământ, ru-gându-se de scutierul său să-l omoare de-a binelea, ca nu cumva să se spună că a fost răpus de o 
femeie. Acesta i-a îndeplinit porunca. Astfel şi-a-primit Abimelec pedeapsa pentru uciderea fraților săi şi pentru 
nenorocirile pe care a cutezat să le căşuneze sichimiţilor. Aşa şi-a plătit el nelegiuirea, întocmai cum prezisese 
loatham. Oştenii care îl însoțeau pe Abimelec s-au împrăştiat după moartea acestuia, întorcându-se la vetrele lor. 
6. Apoi, ocârmuirea israeliților a preluat-o Zaires” galaadeanul din seminţia lui Manasses, bărbat norocos în toate 
privinţele, dar mai ales pentru faptul că a zămislit copii voinici, în număr de treizeci, călăreţi destoinici şi care 
deţineau în oraşele din Galaad rangul de magistrați. După ce a stăpânit asupra lor vreme de douăzeci şi doi de 


ani, el a murit la adânci bătrâneţi şi a fost îngropat în oraşul galaadean Camon. 

+ în tumul Sichemului au murit aproape o mie de bărbaţi şi de femei (Cartea Judecătorilor, IX, 49). 

* Numele oraşului eră Teveţ (Cartea Judecătorilor, K, 50). 

* Râşniţa alcătuită din bucățele de piatră era folosită la măcinarea cerealelor. 

7 După moartea lui Abimelec, Judecătorul lui Israel vreme de douăzeci şi trei de ani a fost Tola, fiul lui Pua, din seminţia lui Isahar (Cartea 


Judecătorilor, X, l-2). 

7. Deoarece în toate triburile evreilor se instauraseră neorânduiala şi încălcarea legilor Domnului, ammaniţii şi 
filistenii îi priveau cu dispreţ, prădându-le ţara cu o oaste mare şi, după ce ocupaseră Pereat întreagă, au cutezat 
să cucerească şi restul teritoriului lor. Nenorocirile îndurate au redat înțelepciunea evreilor, care au adresat rugi 
Domnului, i-au închinat jertfe, l-au implorat să-şi domolească severitatea şi, înduplecat de stăruințele lor, să-şi 
alunge supărarea. Devenind mai blând şi mai împăciuitor, Dumnezeu le-a făgăduit că-i va ajuta. 

8. Când ammaniţii au pătruns în ţinutul galaadean, localnicii s-au retras spre munți, lipsiţi de un conducător. 
Trăia pe atunci un anume lephtes, care se trăgea dintr-un vechi neam nobil şi întreținea pe cheltuiala lui o oaste 
proprie. Evreii i-au trimis soli şi l-au rugat să vină în ajutorul lor, făgăduind să se supună domniei sale atâta timp 
cât va trăi. lephtes nu le-a acceptat rugămintea, imputându-le faptul că nici ei nu i-au dat vreun sprijin când a fost 
nedreptăţit pe față de către fraţii lui. Căci nu le era frate de sânge, ci fusese născut de o femeie străină care 
cucerise iubirea tatălui lor şi ca atare fusese alungat, diprețuindu-i-se slăbiciunea. De atunci el locuia în ţinutul 
numit Galaditis şi-i lua în solda lui pe toţi cei ce se refugiau la dânsul. în cele din urmă, lephtes s-a lăsat 
înduplecat de rugămințile şi de jurământul lor că primeau să se supună puterii sale pentru totdeauna, pregă-tindu- 
şi oastea de război. 

9. După ce s-a îngrijit repede să-şi procure lucrurile necesare, lephtes şi-a încartiruit trupele în oraşul Masphath,- 
mânându-şi solii la regele ammaniţilor, ca să se plângă de expediţia lui de cucerire. Acesta şi-a trimis propriii săi 
soli şi a imputat israeliților plecarea lor din Egipt, cerându-le totodată să părăsească Amorea, care aparținuse 
odinioară strămoşilor săi. lephtes i-a răspuns regelui că reproşează fără temei israeliților isprava precursorilor 
care puseseră stăpânire pe Amorea, căci mai degrabă ar trebui să le mulțumească pentru faptul că ei au cruțat ţara 
ammaniţilor (fiindcă Moise ar fi fost în stare s-o cucerească). lar dacă regele poruncea israeliților să-i părăsească 
ţara pe care o stăpâneau de trei sute de ani, prin îngăduința Domnului, reieşea de la sine că trebuie să se recurgă 


la folosirea armelor. 
* Regiune a Palestinei, situată dincolo de Iordan. 

10. După rostirea acestor vorbe, lephtes a lăsat solii să plece şi l-a rugat pe Dumnezeu să-i dăruie izbânda, 
făcând solemnul legământ că, dacă se va întoarce teafăr acasă, va aduce jertfă Domnului prima făptură care va 
veni în întâmpinarea lui. Apoi s-a ciocnit cu duşmanii, i-a învins şi a omorât mulți dintre ei, urmărindu-i până în 
oraşul Maliath. A năvălit şi în ținuturile ammaniţilor, a dărâmat multe oraşe şi s-a ales cu o pradă bogată, 
eliberându-şi propriul popor de o robie pe care a îndurat-o vreme de douăzeci şi doi de ani. Ajuns acasă, a dat 
peste el o nenorocire care nu se potrivea deloc cu norocoasa lui expediţie: la reîntoarcere, i-a ieşit în întâmpinare, 
cea dintâi, singura lui fată, care era neprihănită. în amamica-i durere, a gemut adânc şi şi-a certat fiica pentru 
graba ei de a-l întâmpina: potrivit legământului său, trebuia s-o aducă jertfă lui Dumnezeu. Iar ea şi-a primit fără 
să crâcnească soarta ce-o aştepta: aceea de a muri pentru victoria propriului părinte şi eliberarea concetăţenilor 
ei. A cerut s-o păsuiască două luni, ca să-şi deplângă tinereţea alături de concetăţenii ei; abia atunci va fi gata să-i 
aducă la îndeplinire solemnul legământ. lephtes a îngăduit fiicei sale răgazul cerut şi, după scurgerea lui, şi-a 
adus fiica jertfă arderii de tot, făcând ceea ce nici în spiritul legii, nici pe placul lui Dumezeu nu era”, fără să se 
preocupe de viitor şi de ce vor gândi urmaşii despre fapta lui, când va ajunge la ei. 

11. Dar cei din seminţia lui Efraim l-au ameninţat cu războiul fiindcă nu i-a luat ca părtaşi la expediţia împotriva 
ammaniţilor, ci şi-a păstrat doar pentru el prada şi faima faptelor eroice. lephtes le-a răspuns că nu le era străin 
faptul că rudele lor de sânge erau pândite de război şi n-au venit când au fost chemaţi în ajutor, deşi s-ar fi 
cuvenit să sosească degrabă, fără să fie rugați, la aflarea ştirii. Apoi le-a cerut să cumpănească la nedreptatea 
faptei lor, fiindcă îşi atacau propriile rude, ei, care nu îndrăzniseră să lupte cu vrăjmaşii. l-a mai ameninţat că îi 
va pedepsi pe efraimiţi cu asprime, prin voința Domnului, dacă nu vor dovedi înțelepciune. Fiindcă ei nu s-au 
lăsat înduplecaţi prin vorbe, ci şi-au strâns 

” După cum a reieşit din episodul privitor la Abraham şi la propriul său fiu, Isaac, Dumnezeu nu agrează aducerea de jertfe omeneşti, spre 


deosebire de Artemis, care îl obligă pe Agamemnon s-o sacrifice pe fiica lui, Ifigenia, pentru ca flota aheană, condusă de el, să poată pleca 
din portul beoţian spre Troia. 

trupele ca să-l întâmpine, el şi-a chemat oastea din Galaad şi le-a pricinuit o grea înfrângere. După aceea i-a 
urmărit pe fugari şi, ocupând vadurile Iordanului, a ucis patruzeci şi două de mii dintre ei. 

12. lephtes s-a stins din viaţă, după ce i-a cârmuit pe israeliți timp de şase ani şi a fost înmormântat în patria lui, 
la Sebe, un oraş din ţinutul Galadenei. 

13. După moartea lui lephtes, rangul de conducător l-a primit Apsan din oraşul Bethleem, aparținând seminţiei 
lui Iuda. Acesta avea şaizeci de copii: treizeci de feciori şi acelaşi număr de fete; când el şi-a dat duhul, toți erau 
în viaţă; fiicelor le-a găsit soți şi fiilor, soții pe măsură. Nu mai rămâne altceva demn de menţionat despre 
domnia lui de şapte ani; a murit la adânci bătrâneţi, fiind îngropat în patria lui. 

14. După moartea lui Apsan, cârmuirea a preluat-o Eleon din seminţia lui Zabulon; nici despre domnia lui, care a 
durat zece ani, nu avem nimic de semnalat. 

15. Despre Abdon, fiul lui Heldel din seminția lui Efraim, originar din oraşul Pharathon, care a deţinut puterea 


după Apsan, se pomeneşte doar faptul că a avut copii buni. Deoarece a trăit în timp de pace şi linişte, n-a avut 
prilejul să îndeplinească strălucite fapte de arme. EI a zămislit patruzeci de fii, de la care a avut treizeci de 
nepoți. Toţi cei şaptezeci erau călăreţi neîntrecuţi şi obişnuiau să călărească alături de ei; toți mai trăiau când el a 
murit de bătrânețe, fiind înmormântat cu mult fast în Pharathon. 


CAPITOLUL VIII 


1. După ce Abdon s-a stins din viaţă, filistenii i-au biruit pe israeliți şi le-au cerut bir vreme de patruzeci de ani. 
De această asuprire au fost eliberaţi în felul următor. 

2. Manoch, unul dintre puţinii daniţi nobili şi fără îndoială cel mai de vază din patria lui, avea o femeie de o mare 
frumuseţe şi le întrecea pe toate cele de seama ei. Nu-i născuse însă nici un copil şi el îndura cu greu lipsa 
odraslelor, ieşind adesea la marginea oraşului (unde era un câmp întins), spre a-l ruga pe Dumnezeu să-i 
dăruiască şi lui copii legitimi. Deoarece îşi iubea nespus de mult soţia, era stăpânit de o gelozie fără margini. Pe 
când se afla singură acasă, femeii i s-a arătat un duh, îngerul Domnului, sub înfăţişarea unui tânăr chipeş şi măreț 
care i-a adus îmbucurătoarea veste că, prin voinţa lui Dumnezeu, va naşte un fiu frumos şi deosebit de puternic şi 
că, ajuns la vârsta bărbăţiei, el îi va înfrânge pe filisteni. îngerul a îndemnat-o să nu-i tundă părul şi să nu-i dea 
nici o altă băutură în afară de apă!, fiindcă aceasta era voia Domnului. După rostirea acestor vorbe, îngerul s-a 
făcut nevăzut, venirea lui fiind legată de voinţa divină. 

3. După întoarcerea lui acasă, femeia a povestit soţului ce aflase de la înger, lăudând totodată frumuseţea şi 
măreţia tânărului, încât bărbatul a fost cuprins de gelozie şi a început s-o bănuiască că s-a îndrăgostit de el. Ca să 
înlăture necugetata supărare a soțului, ea l-a rugat pe Dumnezeu să-i trimită din nou îngerul, pentru ca şi bărbatul 
ei să-l vadă la faţă. Prin graţia lui Dumnezeu, îngerul a revenit pe când ea se afla în afara oraşului şi i s-a arătat 
după ce soţul tocmai se îndepărtase. Femeia l-a implorat să mai zăbovească puţin până la întoarcerea lui. îngerul 
şi-a dat încuviințarea şi femeia l-a chemat atunci pe Manoch. De îndată ce a văzut îngerul, acesta tot n-a încetat 
să-l bănuiască şi de aceea l-a rugat să-i împărtăşească şi lui lucrurile pe care le vestise soției sale. Iar când îngerul 
i-a răspuns că trebuie să se mulțumească cu ceea ce i-a încredințat numai femeii, Manoch a dorit să-i spună cine 
este?, ca să-şi arate recunoştinţa după naşterea fiului său, putând să-i ofere un dar. Când îngerul i-a răspuns că n- 
are nevoie de aşa ceva (fiindcă nu din această pricină venise el ca să-i aducă vestea bună a naşterii unui fiu), 
Manoch l-a rugat să mai rămână, ca să-l poată găzdui. îngerul nu s-a învoit, dar apoi a cedat stăruințelor sale şi a 


rămas până ce i se aducea darul 

' Impunerea acestor restricţii denota că viitorul ei fiu va fi un nazireu pe viaţă, ferindu-se să bea vin, să mănânce ceva necurat sau să-şi taie 
pletele. 

? Nici îngerul biblic nu-şi dezvăluia numele, răspunzând lui Manoch că el este minunat (Cartea Judecătorilor, XII, 17-18). 

de ospeţie. Când Manoch a înjunghiat repede un ied, cerând soţiei sale să-l gătească pentru cină şi toate au fost 
gata, îngerul a poruncit ca pâinea şi carnea să fie puse pe o stâncă, lăsând deoparte vasele. După ce s-a făcut aşa 
cum a cerut, cu toiagul pe care îl avea la el, îngerul a atins carnea şi numaidecât a ţâşnit o flacără care a mistuit-o 
împreună cu pâinea:. Slujindu-se de fum ca de un car, îngerul s-a înălţat la cer în văzul gazdelor. Deoarece 
Manoch s-a temut nespus că şi-au atras asupra lor primejdia pentru că-l zăriseră pe Domnul, soţia lui l-a 
încurajat, spunându-i că faptul de a-l fi văzut pe Domnul le va aduce binecuvântarea. 

4. Ea a rămas grea şi a ținut seamă de recomandările primite, aducând pe lume un fiu ce s-a chemat Samson: 
numele acesta înseamnă voinic. EI a crescut repede şi era vădit că va deveni prooroc, fiindcă era cumpătat la 
mâncare şi nu-şi tundea pletele. 

5. Când s-a dus împreună cu părinții lui la Thamna, oraş al filistenilor, în timpul sărbătorilor cetății, Samson s-a 
îndrăgostit de o fată din partea locului, rugându-şi părinții să-l însoare cu această copilă. Ei i-au respins mai întâi 
cererea, de vreme ce ea era de alt neam, dar, întrucât Dumnezeu a socotit că această căsătorie era în folosul 
evreilor, Samson a reuşit să obţină căsătoria cu fata aceea. Deoarece venea acum deseori în vizită la părinții fetei, 
s-a întâlnit pe drum cu un leu şi, în pofida faptului că era neînarmat, s-a năpustit asupra lui, l-a sugrumat cu 
mâinile goale“ şi l-a zvârlit într-un tufiş la marginea drumului. 

6. Când s-a dus din nou la fata dragă lui, Samson a întâlnit un roi de albine care se cuibăriseră în pieptul leului 
ucis5, luând de acolo trei faguri de miere, pe care le-a oferit copilei, alături de celelalte daruri aduse pentru dânsa. 
Când a făcut ospăţul de nuntă (la care i-a poftit pe toţi), thamniţii 1-au dat treizeci de flăcăi foarte puternici, care 
să-l însoţească, chipurile, ca nuntaşi, în realitate însă ca să-l supravegheze, să nu întreprindă nici o faptă mai 
îndrăzneață. După ce cheful s-a întețit şi ei s-au dedat 

* Holocaustul este semnalat şi de Biblie (Cartea Judecătorilor, XIII, 16 şi 20). 

* La fel a ucis eroul grec Heracles leul din Nemeea, pe care nu l-a putut dobori nici cu săgețile, nici cu ghioaga lui. Potrivit Bibliei, Samson a 
sfâşiat leul ca pe un ied (Cartea Judecătorilor, XIV, 6). 

* Aristeu şi-a regenerat albinele răpuse de molimă şi foame, înjunghiind patru tauri mari, din burţile cărora au apărut noile roiuri de albine 
sănătoase (Vergiliu, Georgice, IV, 554-558). 

glumelor, aşa cum se obişnuieşte în asemenea prilejuri, Samson le-a zis următoarele: „Aşadar, dacă veți dezlega 
în răstimp de şapte zile“ ghicitoarea pe care v-o spun acum, voi dărui drept răsplată fiecărui bărbat câte o cămaşă 


de in şi un rând de haine". Ca să-şi dovedească agerimea minţii şi totodată să se aleagă cu un câştig, tinerii l-au 
rugat să le rostească ghicitoarea, care suna astfel: „Atotdevoratorul silnic a dat din el aleasă hrană, dulceaţa-i 
rămânând neîntrecută". După trei zile de gândire, ei n-au fost în stare să dezlege ghicitoarea şi au implorat-o pe 
mireasă să afle de la mirele ei tâlcul enigmei, ca să li—I dezvăluie lor (ameninţând-o că o vor azvârli în foc dacă 
n-o va face). Când ea I-a rugat pe Samson să-i dea la iveală taina, acesta s-a împotrivit la început; apoi, fiindcă ea 
a stăruit mult şi a vărsat lacrimi, găsind o dovadă sigură că n-o iubea în faptul că nu voia să-i destăinuie tâlcul 
cimiliturii, Samson i-a povestit că a sugrumat un leu şi că de la albinele descoperite în pieptul fiarei i-a adus în 
dar trei faguri de miere. Fără să-şi închipuie că fusese amăgit, Samson i-a mărturisit dezlegarea ghicitorii, iar ea a 
destăinut-o numaidecât tinerilor. în a şaptea zi, când ei trebuiau să dea răspunsul la enigma propusă tinerii s-au 
întrunit înainte de răsăritul soarelui şi i-au spus lui Samson: „Nimic nu e mai silnic decât leul, nimic nu e mai 
dulce decât mierea”. lar Samson a adăugat: „Nu-i ființă mai şireată ca femeia, cea care mi-a dat vorbele-n 
vileag". A dat totuşi tinerilor ceea ce le făgăduise, căci el a prădat nişte ascalo-niţi, întâlniți în calea lui (căci şi ei 
ţineau de filisteni). După aceea a părăsit nunta, iar fata, pe care o tratase cu dispreţ din cauza mâniei sale, s-a 
măritat cu prietenul lui, mijlocitorul primei legături. 7. înfuriat de batjocura pe care o suferise, Samson s-a 
hotărât să se răzbune pe toţi filistenii din pricina soției sale. Cum era în toiul verii şi lanurile dădeau în copt, el a 
prins trei sute de vulpi, a legat făclii aprinse de cozile lor şi le-a dat drumul prin grânele filistenilor. Astfel s-a 
mistuit în flăcări recolta întreagă. Când au aflat că Samson pusese la cale isprava şi au cunoscut ce anume l-a 
împins la acest lucru, filistenii şi-au trimis magistraţii la Thamna, iar cea care-i fusese soţie şi rudele sale 


apropiate au fost date pradă focului, fiind pricina acestei nenorociri. 
' Atât dura ospăţul de nuntă. 

8. Omorând în câmpie numeroşi filisteni, Samson s-a dus să locuiască pe Aeta, o stâncă fortificată din seminția 
lui Iuda. Filistenii au pornit cu oastea împotriva seminţiei lor. Când locuitorii au întrebat de ce trebuie să tragă pe 
nedrept ponoasele pentru păcatele lui Samson, mai ales că sunt la zi cu plata tuturor birurilor, li s-a răspuns că, 
dacă vor să treacă drept nevinovaţi să-l predea pe Samson. Deloc dornici să aibă noi neplăceri, cei din seminția 
lui luda au trimis trei mii de oameni bine înarmaţi, până la stânca Aeta. Ei au deplâns neleguirile pe care Samson 
a cutezat să le comită împotriva filistenilor, ceea ce putea să atragă după sine pieirea întregului neam evreiesc, 
explicându-i că veniseră să-l prindă şi să-l dea legat filistenilor şi l-au rugat să se predea de bunăvoie. După ce i- 
a pus să jure că nu-i vor face nici un rău, în afară de faptul că îl vor încredința duşmanilor, Samson a coborât de 
pe stâncă şi a încăput pe mâinile oamenilor din seminţia lui. Aceştia l-au legat cu două funii şi l-au dus să-l 
predea filistenilor. Când au ajuns la locul care, datorită faptei săvârşite de Samson se cheamă Falca”, dar 
odinioară nu avea nici un nume, filistenii, a căror tabără era situată nu prea departe, au venit în întâmpinarea lui 
cu strigăte de bucurie, ca şi cum dorințele lor ar fi fost pe deplin satisfăcute. Dar Samson şi-a smuls legăturile şi, 
înşfăcând o falcă de asin care zăcea la picioarele lui, s-a năpustit asupra vrăjmaşilor; (cu această falcă) a ucis o 
mie de oşteni, iar ceilalți au luat-o la fugă înspăimântați. 

9. Atunci Samson a devenit mai încrezut decât se cuvenea în urma faptei sale pe care n-o socotea că se datora 
ajutorului dat de Dumnezeu, ci şi-o atribuia numai forței sale, fălindu-se că el a doborât o parte din vrăjmaşii săi 
şi a pus pe fugă cealaltă parte. Chinuit o dată de o sete cumplită, a fost nevoit să accepte că puterile omului sunt 
slabe şi că doar Dumnezeu poate să facă totul, rugându-l să nu-şi reverse mânia pe el din pricina vorbelor pe care 
le rostise şi să nu-l dea pe mâna duşmanilor, ci să-l sprijine, ca să scape teafăr din necazul de acum. Dumnezeu s- 
a lăsat înduplecat de ruga lui şi a făcut ca din stâncă să ţâşnească un izvor cu apă dulce şi îmbelşugată. Samson a 
numit acest loc „Falca"t şi el se cheamă aşa până în zilele noastre. 

10. După această luptă, Samson i-a disprețuit pe filisteni şi s-a dus la Gaza unde a tras la un han”. Când 
magistraţii din Gaza au primit vestea sosirii lui acolo, au ocupat piaţa din fața porţilor cetății, ca el să nu plece pe 
furiş. Dar Samson (căruia nu i-a scăpat ce puneau ei la cale) s-a năpustit la miezul nopţii cu furie asupra porții, a 
ridicat-o împreună cu uşorii, zăvorul şi întreaga-i lemnărie şi, ducând-o în spinare până la un munte din preajma 
Hebronului!, a lăsat-o acolo. 

11. Mai târziu, Samson s-a abătut de la datinile strămoşeşti şi ducea o viaţă păcătoasă, imitând obiceiurile 
străine: acesta este începutul tuturor relelor. Căci s-a îndrăgostit de o femeie dintre desfrânatele filistine care se 
numea Dalila, trăind cu ea. Cei ce stăteau în fruntea treburilor publice ale filistenilor au venit la dânsa ca s-o 
convingă prin darurile lor să afle de la Samson pe ce se întemeiază puterea lui, făcându-l de neînvins. Dalila s-a 
învoit şi, în timp ce chefuiau şi făceau dragoste, şi-a mărturisit admiraţia față de faptele eroice ale lui Samson, 
străduindu-se să descopere de ce deținea o putere atât de mare. Dar Samson (care-şi păstrase mintea întreagă) a 
dejucat viclenia prin vicleşug şi i-a spus Dalilei că, dacă va fi legat cu şapte curmeie de viţă, care pot fi lesne în- 
doite, atunci şi el va deveni mai slab decât toţi ceilalți. Mulțumită de acest răspuns, a transmis totul filistenilor 
fruntaşi, ascunzând în casa ei câțiva oşteni. în timp ce Samson căzuse într-un somn adânc, ameţit de băutură, 
aceştia l-au cetluit cu curmeie de viţă cât mai zdravăn cu putință; apoi Dalila i-a strigat că era împresurat de 
duşmani. Samson şi-a rupt legăturile din curmeie de viță şi s-a pregătit să se apere de oricine l-ar fi atacat. Apoi 
femeia, în timp ce întreținea iar legături cu Samson, s-a arătat jignită de faptul că, neîncrezător în fidelitatea ei, n- 
a vrut să-i dezvăluie ceea ce ţinea atât de mult să ştie, ca şi cum n-ar fi fost în stare să tacă din gură, nedivulgând 


ceea ce ar putea să-i facă rău. Dar Samson a amăgit-o din nou pe Dalila când i-a spus că, dacă va fi legat cu şapte 


funii trainice, puterile lui ar slăbi, ceea ce n-a avut urmările aşteptate. A treia oară a susţinut că pletele lui trebuie 
7 Ramat-Lehi ( Cartea Judecătorilor, XV, 17). 

* „Izvonil celui ce strigă” se chema locul din Lehi unde şi-a astâmpărat setea Samson şi duhul lui s-a înviorat (Cartea Judecătorilor, XV, 19). 
” în Gaza, Samson a dormit la o femeie desfrânată (Cartea Judecătorilor, XVI, 1). 

' Distanţa dintre Gaza şi Hebron este de 60 de km., pe care biblicul Heracles a străbătut-o cu poarta cetăţii în spinare. 

să fie împletite!!. Cum nici acest lucru nu s-a dovedit adevărat, Dalila şi-a sporit şi mai mult insistenţele, astfel 
încât, în sfârşit, Samson (căci era dinainte hărăzit să cadă în nenorocire), dornic să recâştige favoarea Dalilei, i-a 
zis următoarele: „Domnul, ce-mi poartă de grijă, datorită căruia am şi venit pe lume, mi-a poruncit să las să-mi 
crească părul şi să nu-l tund niciodată. îmi voi păstra puterea şi ea va spori câtă vreme îmi voi păstra şi îngriji 
pletele!?!" Când a aflat în cele din urmă adevărata pricină, Dalila i-a tăiat în taină părul lui Samson şi l-a predat 
vrăjmaşilor, cărora n-a mai fost în stare să li se împotrivească. Duşmanii i-au scos ochii şi l-au pus în lanţuri. 

12. După câtăva vreme, părul lui Samson a crescut din nou. Pe când filistenii celebrau o sărbătoare obştească”, 
iar fruntaşii şi bărbaţii lor cei mai de vază benchetuiau în acelaşi loc (adică într-o casă al cărei acoperiş era 
susținut de doi stâlpi), a fost chemat Samson la ospăț pentru ca oamenii să râdă de el în timpul chefului. Socotind 
cea mai mare nenorocire faptul că ajunsese batjocura lor şi nu se putea răzbuna pe ei, Samson l-a convins pe 
băiatul care-l ducea de mână să-l călăuzească până la stâlpi, după ce 1-a spus că era istovit şi simţea nevoia să se 
odihnească. O dată ajuns în preajma lor, i-a împins cu toată puterea şi a dărâmat stâlpii de susținere, astfel încât 
casa s-a prăbuşit şi, printre cei trei mii de oameni care au pierit sub ruine, s-a numărat şi Samson însuşi. De un 
asemenea sfârşit a avut parte cel ce a fost Judecătorul israeliților vreme de douăzeci de ani. Demn de toată 
admirația este acest bărbat pentru vitejia şi voinicia lui, precum şi pentru curajul cu care şi-a înfruntat moartea. 
Faptul că a fost viclenit de o femeie trebuie pus pe seama firii omeneşti, care se lasă lesne ademenită de păcat. 


Oricum, trebuie să i se recunoască meritul că în toate celelalte privinţe a fost un om 

„De vei împleti şapte şuviţe de păr din capul meu şi le vei prinde cu un cui de sulul de la războiul de țesut, atunci eu voi slăbi şi voi fi ca 
ceilalți oameni" (Cartea Judecătorilor, XVI, 13). Când s-a deşteptat, la venirea filistenilor, Samson a smucit războiul împreună cu țăsătura. 
"2 Dezvăluind legământul său de nazireu trădătoarei Dalila, credulul erou devine vulnerabil şi îşi grăbeşte singur sfârşitul. 

5 Filistenii îşi cinsteau cu acest prilej idolul lor, marele Dagon, zeu important din zona Eufratului mijlociu, cultul său fiind răspândit în Siria 
şi Palestina. Templul lui Dagon din Aşdod va fi distrus de Macabei. 

deosebit şi plin de virtuţi. Rudele sale i-au luat trupul şi l-au îngropat alături de strămoşii săi în oraşul de baştină, 
Sariasa!*. 


CAPITOLUL IX 


1. După moartea lui Samson, israeliţii au fost cârmuiți de Marele Preot Eli. în vremea aceea, ca urmare a 
foametei care bântuia ținutul, Elimelec din Bethleem (oraşul aparţine seminţiei lui Iuda) n-a mai putut să rabde 
această năpastă şi s-a strămutat în țara moabiţilor împreună cu soția lui, Naamis, şi cu fiii săi, Chellion şi Mallon. 
întrucât acolo lucrurile i-au mers aşa cum şi-a dorit, el şi-a însurat feciorii cu femei moabite: Chellion cu Orpha 
şi Mallon cu Rut!. Când s-au împlinit zece ani, Elimelec şi fiii săi au murit la scurtă vreme unul după celălalt, iar 
Naamis, îndurând cu greu ceea ce i se întâmplase , nu s-a mai împăcat cu însingurarea şi pierderea făpturilor 
celor mai scumpe, de dragul cărora îşi părăsise țara, întorcându-se în patria ei. Auzise că acolo toate se 
îndreptaseră şi domnea prosperitatea. Nurorile n-au vrut să se despartă de ea şi, oricât le-a rugat să nu pornească 
la drum împreună, ele nu şi-au schimbat hotărârea. Atunci Naamis a insistat şi le-a urat o căsnicie mai fericită 
decât cea pe care o avuseseră împreună cu fiii ei, precum şi însuşirea celorlalte bunuri şi, pentru ca să aibă parte 
de toate acestea, le-a implorat să rămână acasă şi să nu-şi părăsească patria, avântându-se împreună spre un viitor 
nesigur. Orpha, care s-a lăsat convinsă, a rămas. Dar pe Rut n-a înduplecat-o în nici un chip şi a mers cu ea, 
urmând să împartă aceeaşi soartă. 


"1 Samson şi-a găsit odihna de veci între Țora şi Eştaol, în mormântul tatălui său (Cartea Judecătorilor, XVI, 31). 
' Numele soţilor înseamnă: „oftica” şi „boala"; al soțiilor: „cea care îşi arată ceafa" şi „prietenia". 

2. Când Rut şi soacra ei au ajuns la Bethleem, ele au fost primite în gazdă de Boaz, ruda lui Elimelec. Privitor la 
numele pe care îl purta, Naamis a adresat alor săi cuvintele: „mai drept ar fi să-mi ziceţi Mara!", fiindcă în limba 
ebraică Naamis înseamnă „noroc", iar Mara, „amărăciune". De îndată ce a sosit vremea recoltei, Rut s-a dus la 
soacra ei şi i-a cerut voie să culeagă spicele din lanuri?, ca să aibă cu ce să se hrănească, tocmai când Boaz se 
îndrepta întâmplător spre țarina lui. De îndată ce a ajuns-o din urmă şi a dat cu ochii de ea, şi-a întrebat între 
patru ochi vechilul a cui era tânăra. Acela i-a spus stăpânului său tot ce aflase mai înainte despre dânsa. Din 
simpatie faţă de soacra ei şi în amintirea fiului acesteia, care fusese soțul lui Rut, Boaz a îmbrăţişat-o călduros pe 


tânăra femeie, cu multe urări de bine. Nu numai că i-a îngăduit să culeagă spice de pe urma secerătorilor, ci i-a 
dat voie să recolteze atâta cât era în stare să strângă şi să ducă acasă; a poruncit vechilului ca nu numai să n-o 
stânjenească pe Rut, ci să şi împartă cu ea mâncarea şi băutura oferită secerătorilor. Rut şi-a.păstrat turta de orz 
primită la prânz şi a dus-o soacrei sale, împreună cu spicele adunate (dar şi Naamis i-a pus la îndemână o parte 
din mâncarea pe care vecinii ei plini de bunăvoință i-o aduseseră). Rut a redat întocmai soacrei sale vorbele pe 
care 1 le-a spus Boaz. Când Naamis i-a zis că el era ruda lor şi că din cucernicie îi va purta de grijă, Rut s-a dus şi 
în ziua următoare, împreună cu slujnicele lui Boaz, la culesul spicelor din lanuri. 

3. După câteva zile, când orzul fusese treierat, Boaz a venit din nou şi s-a culcat pe arie. Prinzând de veste, 
Naamis a fost de părere ca Rut să doarmă în preajma lui (căci s-a gândit că va fi în folosul lor dacă el va vorbi cu 
Rut) şi a trimis-o pe tânăra femeie să se culce la picioarele sale. Iar Rut, în grija ei deosebită de a nu-şi contrazice 
cu nici un prilej propria soacră, s-a dus la arie şi s-a furişat lângă Boaz, care nu i-a observat prezența, dormind 
adânc?. Dar, pe la miezul nopții, el s-a trezit şi, simțind că o femeie era culcată în preajma lui, a întrebat-o cine 
era. Ruth şi-a rostit numele şi, spunându-i că venise să stea lângă stăpânul 


? Săracii aveau acest drept, care depindea de bunăvoința proprietarilor țarinei. 
3 Acest episod din Cartea Rut, III, 7-8 i-a inspirat lui Victor Hugo celebrul său poem Somnul lui Booz din Legenda secolelor. 

ei, Boaz a tăcut atunci. Dar, dis-de-dimineaţă, înainte ca slujitorii să se scoale pentru începerea lucrului, a trezit-o 
pe Rut şi i-a poruncit să ia orz cât putea să ducă, întorcându-se la soacra ei mai înainte ca cineva să afle că ea 
dormise acolo. înțelepciunea le cerea să se ferească de clevetiri, mai ales că nu se întâmplase nimic necuviincios 
între ei. I-a zis apoi: „în toată această întâmplare, am luat următoarea hotărâre. Mai întâi trebuie să-l întreb pe cel 
ce-ţi este rudă mai apropiată dacă vrea să se însoare cu tine. Dacă se va învoi, te vei mărita cu el; dacă însă va 
refuza, tu vei fi soția mea potrivit legii!" 

4. Când Rut a repetat soacrei sale aceste vorbe, Naami a fost cuprinsă de speranţa că Boaz le va lua sub ocrotirea 
lui. Pe la jumătatea zilei, Boaz a venit în oraş, a strâns laolaltă bătrânii cetăţii, chemând-o pe Rut împreună cu 
ruda ei apropiată. Când s-a înfățişat ultimul, Boaz l-a întrebat: „Vrei ca moştenirea lui Elimelec şi a fiilor săi să 
intre în stăpânirea ta?" Acela a primit, căci legea îi dădea acest drept, ca rudă apropiată, şi Boaz i-a zis: „Dar nu 
mai înainte ca tu să respecţi şi cea de-a doua jumătate a legii, îndeplinind toate prevederile ei. Femeia care a 
venit aici este văduva lui Mallon şi, potrivit legii, trebuie s-o iei de nevastă, dacă vrei să primeşti moştenirea!" 
Omul a cedat femeia şi moştenirea lui Boaz, care era de asemenea rudă a răposatului, recunoscând că el avea şi 
nevastă, şi copii. Boaz a chemat bătrânii cetăţii ca martori şi i-a poruncit femeii să vină şi să-i descalțe ruda de-o 
sanda, scuipând-o în obraz?. Făcând ceea ce i s-a spus, Rut a devenit soţia lui Boaz şi după un an i-a născut un 
fiu. El a fost dădăcit de Naamis, care, la îndemnul celorlalte femei, i-a dat numele de Obed, fiindcă ea l-a crescut 
ca să-i poarte de grijă la bătrâneţe. în limba evreiască, Obed înseamnă „slujitor"”. Din 


+ Prin aceste gesturi, femeia îşi arată disprețul față de bărbatul care nu voia s-o ia de nevastă în numele fratelui său defunct. Cel ce-şi punea 
piciorul pe un teren sau îşi arunca încălțămintea pe el intra în stăpânirea lui. Sa.ndaua devine simbolul dreptului de proprietate. Când 
proprietarul şi-o descalță şi o dă cumpărătorului, renunță astfel la acest drept. în Cartea Rut, Boaz propune rudei sale să cumpere țarina 
cuvenită fratelui lor Elimelec. Acesta este dispus s-o facă, dar n-o poate lua de nevastă pe văduva unuia dintre fiii lui Elimelec, pentru a 
păstra numele celui mort în moştenirea lui. în aceeaşi sursă biblică întâlnim următoarea precizare: „Era în Israel obiceiul acesta: unul îşi 
descălța sandaua şi o da celuilalt, care primea dreptul de rudenie cea mai apropiată" (vezi Cartea Rut, IV, 7). 

Obed se trage Iessacu, şi din aceasta David, care a fost rege, lăsându-şi moştenire tronul urmaşilor săi până în a 
douăzeci şi una spiţă. lată ce am crezut că trebuie să povestesc despre Rut, vrând să arăt puterea lui Dumnezeu, 
care poate lesne să înalțe până şi oamenii de rând la rangul cel mai înalt, precum David trăgându-se din părinți 
neînsemnați. 


CAPITOLUL X 


1. De îndată ce lucrurile le-au mers tot mai rău, evreii au început să poarte iară război cu filistenii din următoarea 
pricină. Marele Preot Eli avea doi fii: Ophnis şi Phinees. La fel de sfidători cu oamenii pe cât de lipsiţi de evlavie 
erau faţă de Dumnezeu, aceştia nu se abţineau de la nici o nelegiuire. Nu se mulțumeau să-şi însuşească 
ofrandele care li se cuveneau pe drept, ci pe celelalte le luau cu japca. Femeile venite la Tabernacol, aduse de 
pioşenia lor, erau corupte prin darurile pe care le primeau, unele fiind supuse cu de-a sila, altele seduse cu 
felurite atenţii. Aşadar, prin felul lor de viaţă, amândoi nu se deosebeau cu nimic de nişte tirani. Tatăl însuşi era 
foarte supărat pe ei şi aştepta mereu ca Dumnezeu să-i pedepsească pentru blestemăţiile lor, iar poporul îi mustra 
cu asprime. După ce Dumnezeu a vestit viitoarea pieire a fiilor săi, atât lui Eli cât şi profetului Samuel, care pe 
atunci era de-abia copil, părintele a şi început să-şi bocească feciorii. 

2. Vreau să povestesc câteva lucruri despre prooroc mai înainte de a depăna cele privitoare la fiii lui Eli şi la 
nenorocirea care s-a abătut aupra întregului popor al evreilor. Alcanes, un levit nu prea bogat din seminţia lui 
Efraim, care locuia în oraşul Armatha, avea două soții: Anna şi Phenanna. Ultima îi născu şi câţiva copii, dar 
continua s-o iubească mai mult pe cea dintâi, în 

pofida faptului că nu era zămislitoare de prunci. Când Alcanes a venit împreună cu soțiile sale să aducă jertfe în 


oraşul Silo (fiindcă acolo se afla Tabernacolul, aşa cum am spus mai înainte) şi la ospăț a împărțit soțiilor şi 
copiilor câte o bucată de carne fiecăruia, Anna, văzând odraslele celeilalte femei strânse în jurul mamei lor, a 
izbucnit în lacrimi şi şi-a deplâns sterpăciunea şi singurătatea. Deoarece bărbatul n-a putut să-i alunge amără- 
ciunea, ea s-a dus la Tabernacol şi l-a implorat pe Dumnezeu să-i dăruiască un fiu şi s-o facă mamă, făgăduindu-i 
că primul ei născut va fi pus în slujba Domnului şi că va fi crescut cu totul altfel decât celelalte mădulare ale 
familiei. Când a văzut că se ruga de prea multă vreme, Marele Preot Eli (care stătea în fața Tabernacolului) a 
socotit că era ameţită de vin, spunându-i să plece de acolo. Femeia i-a răspuns că nu băuse decât apă şi că era 
foarte abătută pentru faptul că nu avea copii, ceea ce o făcuse să ceară ajutorul Domnului. Atunci Eli a mângâiat- 
O şi i-a zis să nu-şi piardă curajul, deoarece Dumnezeu îi va dărui un fiu. 

3. Anna a revenit plină de speranţe la soţul ei, a luat parte la ospăț şi, după ce s-a întors acasă, a rămas grea. A 
născut apoi un fiu căruia i-a dat numele de Samuel, ceea ce înseamnă „obţinut de la Dumnezeu". împreună au 
plecat din nou la Silo, ca să aducă jertfa de mulțumire pentru noul născut şi să plătească zeciuiala cuvenită. 
Femeia şi-a amintit de legământul făcut în legătură cu naşterea copilului şi l-a încredinţat lui Eli, ca să-l 
afierosească drept viitor prooroc al lui Dumnezeu. Băiatul şi-a lăsat pletele să-i crească nestingherit şi n-a băut 
decăt apă!. Aşadar, Samuel a rămas în preajma Tabernacolului şi a crescut acolo. Alcanes a mai avut de la Anna 
alţi fii şi trei fete?. 

4. încă de la împlinirea vârstei de doisprezece ani, Samuel a început să rostească proorociri. O dată, în timp ce 
dormea, Domnul l-a strigat pe nume. Crezând că fusese chemat de Marele Preot, s-a înfățişat înaintea lui. Când 
însă Marele Preot i-a zis că nu l-a chemat, Domnul I-a strigat de trei ori. Atunci s-a dumirit şi i-a vorbit astfel: 


„Samuele, acum şi mai înainte, am păstrat tăcerea; Domnul este cel ce te strigă. Aşadar, dă-i de ştire că eşti 
' La fel ca nazireul Samson. 
? Binecuvântaţi de Eli, Elcanes şi Anna au avut alţi copii în locul celui afierosit (Cartea I a Regilor, 1,20-21). 

gata să-l asculţi!" De îndată ce l-a auzit iarăşi pe Domnul, Samuel l-a rugat să-şi arate bunăvoința, dezvăluindu-i 
prezicerile sale; oricare ar fi sarcina pe care va dori să i-o încredinţeze, el nu va zăbovi s-o îndeplinească. Apoi, 
Domnul i-a grăit astfel: „Fiindcă eşti de față, află că israeliții sunt ameninţaţi de o nenorociră care întrece tot ce 
poate fi rostit sau crezut. Feciorii lui Eli vor muri într-o singură zi şi preoţia va fi transmisă familiei lui Eleazar. 
Căci dragostea faţă de propriii săi fii el a pus-o mai presus de slujire?, şi asta numai în dauna lui!" Eli l-a silit prin 
jurământ pe prooroc să vorbească (deoarece Samuel nu s-a încumetat să-i spună, ca să nu-l întristeze prea mult), 
aşa că el ştia dinainte de picirea fiilor săi. Faima lui Samuel a sporit din ce în ce mai mult şi toate proorocirile 
sale s-au adeverit pe deplin. 


CAPITOLUL XI 


1. în vremea aceea, filistenii au purces la război împotriva israeliților, aşezându-şi tabăra lângă oraşul Afeca. 
Deoarece israeliţii erau pregătiți să-i întâmpine, bătălia s-a dat în ziua următoare şi izbânda a fost de partea 
filistenilor. Au pierit vreo patru mii din rândul israeliților, mulțimea rămasă fiind urmărită până în tabăra proprie. 
2. Ajunşi la ananghie, evreii au trimis bătrânilor şi Marelui Preot o solie prin care cereau să li se dea Chivotul 
Domnului, pantru ca, prin aducerea lui, să-i poată înfrânge pe duşmani în luptă. Ei nu s-au gândit că cel ce 
hotărâse pieirea lor era mai puternic decât Chivotul şi doar El trebuia să fie venerat. Chivotul a sosit împreună cu 
fiii Marelui Preot, acesta dându-le porunca să nu se mai arate vreodată în faţa ochilor lui dacă au rămas fără 

* Eli a tolerat abuzurile fiilor săi, compromiţându-şi autoritatea de Mare Preot, şi a devenit pasibil de pedeapsa divină, care nu iartă pe 
NIMenI. 

Chivot şi încă nu s-au săturat de viață. Phinees îndeplinea deja înalta funcție preoțească pe care tatăl său i-o 
încredințase fiindcă era prea înaintat în vârstă. încrederea evreilor în forțele proprii a crescut mult, ca şi cum 
aducerea Chivotului le asigura superioritatea asupra vrăjmaşilor; în schimb, duşmanii erau înspăimântați, 
temându-se că Chivotul îi va pune pe israeliți sub ocrotirea lui. Dar lucrurile au luat cu totul altă întorsătură decât 
se aşteptau ambele tabere: când ele s-au înfruntat, victoria pe care o sperau evreii a trecut de partea filistenilor; 
iar înfrângerea de care se temuseră aceştia a fost hărăzită evreilor, încrederea lor în Chivot dovedindu-se 
neîntemeiată. Bătălia cu potrivnicii lor de-abia începuse când ei au şi rupt-o la fugă, iar numărul celor căzuţi în 
luptă s-a ridicat la treizeci de mii de oşteni, printre aceştia aflându-se şi fiii Marelui Preot. Chivotul a intrat în 
stăpânirea duşmanilor. 

3. Ştirea înfrângerii şi a capturării Chivotului s-a răspândit în Silo (căci vestea fusese adusă de un tânăr din 
seminția lui Beniamin, participant la bătălie) şi întregul oraş s-a umplut de vaiete. Când Marele Preot Eli (care 


stătea pe un jilţ înalt la una dintre cele două porţi ale cetăţii) a auzit gemetele, a bănuit numaidecât că 
nenorocirea s-a abătut peste ai săi şi l-a chemat pe tânărul acela. Aflând de la el cum s-a încheiat bătălia, a 
îndurat mai uşor moartea fiilor săi, precum şi faptul că oastea fusese nimicită, deoarece Domnul îi prezisese totul 
şi ştia dinainte că aşa o să se întâmple. Foarte mult l-au întristat însă nenorocirile venite pe neaşteptate: când a 
auzit că Chivotul încăpuse pe mâinile vrăjmaşilor, surprinzătoarea veste i-a pricinuit o atât de mare durere încât 
s-a prăbuşit din jilţ şi şi-a dat duhul. A murit la vârsta de nouăzeci şi opt de ani, după ce deținuse puterea vreme 
de patruzeci de ani. 

4. în aceeaşi zi a murit şi soția fiului său Phinees, care n-a vrut să mai trăiască după pieirea bărbatului ei. Era 
gravidă într-un stadiu înaintat când a primit ştirea pieirii soțului ei şi a născut un prunc la şapte luni, care se părea 
că avea zile. L-a numit lochab (nume care înseamnă „ruşine"), amintind înjosirea pe care o suferise oastea. 

5. Eli a fost primul Mare Preot din familia lui Ithamar, cel de-al doilea fiu al lui Aaron, căci mai înainte preoția 
aparținuse casei lui Eleazar, demnitatea transmiţându-se din tată în fiu; 


290 

291 

Eleazar a lăsat-o fiului său Abiezer, de la care a obținut-o fiul acestuia, Buzi. Preoția a moştenit-o apoi fiul său, 
Ozis, de la care a dobândit-o Eli, pomenit de noi mai înainte. Acest neam a deţinut rangul de Mare Preot până în 
timpul dormiiei lui Solomon; după aceea, el a fost preluat iarăşi de urmaşii lui Eleazar. 


CARTEA A VI-A 

CONȚINUTUL CÂRTII A ŞASEA: 


[A 

8. 

Năpasta abătută asupra filistenilor şi a 
ținuturilor lor, ca urmare a mâniei 
Domnului, fiindcă îi răpiseră Chivotul, şi 
felul cum l-au înapoiat ei evreilor. 
Expediția filistenilor împotriva acestora şi 
victoria dobândită de evrei sub comanda 
profetului Samuel. 

Cum Samuel, devenit neputincios din 
pricina bătrâneţii să mai conducă 
treburile obşteşti, a transmis fiilor săi 
grija lor. 

Cum poporul, nemulțumit de proasta 
cârmuire, a fost cuprins de mânie, cerând 
să aibă un rege. 

Samuel este indignat de acest fapt, dar îi 
prescrie un rege cu numele de Saul, după 
porunca dată de Dumnezeu. 

Saul îşi duce oastea împotriva neamului 
ammaniţilor şi îi nimiceşte pe duşmani, 
prădându-i. 

Cum filistenii şi-au ridicat iarăşi armele 
împotriva evreilor, fiind biruiţi de ei. 
Războiul lui Saul împotriva amaleciţilor 
şi izbânda asupra lor. 

295 

9. Fiindcă Saul a încălcat poruncile profetului, Samuel alege în taină alt rege, cu numele de 
David, potrivit vrerii lui Dumnezeu. 

10. Cum filistenii au pornit într-o nouă expediţie împotriva evreilor, în timpul domniei lui 
Saul. 


11. Lupta în doi dintre David şi Goliat, cel mai viteaz din rândul filistenilor, şi înfrângerea lui 
Goliat, urmata de triumful asupra filistenilor. 

12. Cum Saul, admirând bărbăţia lui David, i-o dă în căsătorie pe fiica lui. 

13. Cum, mai târziu, regele, care a început să-l bănuiască pe David, a căutat să-l ucidă. 

14. Cum, de câteva ori, David, ameninţat de Saul să-şi piardă viaţa, a scăpat teafăr şi, deşi l-a 
avut de două ori pe Saul la cheremul lui, putând să-l ucidă, 

l-a cruțat. 

15. Aflaţi în război cu filistenii, evreii sunt învinşi şi regele Saul piere, împreună cu fiii săi în 
lupta împotriva duşmanilor. 

Cartea cuprinde un interval de 23 de ani. 


CAPITOLULI 


1. După ce au capturat Chivotul evreilor, aşa cum am spus ceva mai înainte, filistenii l-au dus în oraşul Azot, 
punându-l ca pe o pradă de război în preajma zeului lor: acesta se numea Dagon!. Toţi cei care au pătruns la 
începutul zilei următoare în templu, ca să se roage propriului zeu, l-au găsit chiar pe el în postura de închinător al 
Chivotului: zăcea pe podea, prăvălit de pe soclul unde stătuse până atunci. L-au pus din nou la locul său, 
suportând cu greu cele întâmplate. Dar întrucât adeseori, când se duceau la Dagon, l-au găsit de asemenea 
prosternat înaintea Chivotului, cu faţa la pământ, filistenii au fost cuprinşi de-o adâncă nelinişte şi frământare 
sufletească. în sfârşit, Dumnezeu a trimis asupra oraşului Azot şi a ținutului împrejmuitor mari năpaste şi 
molime. Căci oamenii mureau de pântecăraie şi chinuri cumplite, având parte de un sfârşit groaznic: mai înainte 
ca sufletul să-şi părăsească trupul în zbaterile morţii, măruntaiele lor, intrate în putrefacție, ca urmare a bolii, se 
revărsau de la sine. în întreaga regiune şoareci nenumărați s-au ivit din pământ şi făceau prăpăd, necruţând nici 
paiul, nici rodul. Când locuitorii din Azot au fost copleşiți de rele şi n-au mai putut să-şi îndure nenorocirile, ei 
şi-au dat seama că numai Chivotul Domnului i-a târât într-un asemenea necaz, izbânda şi capturarea Chivotului 
fiind plătite de ei nespus de scump. Au trimis soli la ascaloniți, rugându-i să primească ei Chivotul. Acestora nu 
le-a displăcut rugămintea celor din Azot, de aceea au încuviinţat-o fără şovăială. Cum au preluat Chivotul, le-au 
căzut pe cap aceleaşi năpaste: nenorocirile locuitorilor din Azot erau aduse împreună cu 

! Arhaic zeu sirian al vegetației şi agriculturii; această divinitate antropomorfă era adorată de filisteni şi fenicieni. 

Chivotul în mijlocul celor care îl luau în primire. La rândul lor, ascaloniţii au dat altora Chivotul. Nici la aceştia 
n-a rămas prea mult: de îndată ce şi ei erau bântuiţi de molime, îl şi expediau repede în oraşul învecinat. Astfel 
Chivotul a cutreierat ţara, poposind în cele din urmă în cele cinci oraşe ale filistenilor, şi fiecare şi-a plătit în 
aceeaşi măsură birul pentru faptul că a sosit la ele. 

2. Atunci, atât cei ce fuseseră tocmai loviți de aceste nenorociri ca şi cei care doar auziseră despre ele şi fuseseră 
avertizaţi prin pilda celorlalți să nu plătească cu un preţ atât de scump prezenţa Chivotului, s-au gândit la calea 
sau mijlocul prin care să se descotorosească de el. S-au întrunit, aşadar, căpeteniile celor cinci oraşe: Gitta şi 
Accaron, şi Ascalon, aşijderea Gaza şi Azot, ca să vadă împreună ce aveau de făcut. Primii au fost de părere ca 
Chivotul să fie trimis înapoi evreilor, căci era vădit că Dumnezeu însuşi căşunase nenorocirile asupra oraşelor lor 
ca să se răzbune pentru că îl adăpostiseră între zidurile lor. Dar ceilalţi au susținut că lucrurile nu pot să stea aşa 
şi se înşală cei ce pretind că asta ar fi pricina nenorocirilor abătute asupra lor. Chivotul nu poate să fie înzestrat 
cu atâta putere. Dacă Dumnezeu ar fi ţinut atât de mult la el, atunci nu l-ar fi lăsat să încapă pe mâinile oamenilor 
străini. Aceştia îşi sfătuiau semenii să se liniştească şi să întâmpine cu inima curată şi împăcată orice se întâmplă, 
gândindu-se că pricina trebuie căutată chiar în sânul naturii şi că în scurgerea vremii este firesc ca şi trupurile, şi 
pământul, şi plantele, şi toţi muritorii să fie supuşi unor asemenea schimbări. Asupra opiniilor înfăţişate mai 
înainte a triumfat sfatul acelor bărbaţi care dăduseră dintotdeauna dovadă de pricepere şi înţelepciune, fiind şi de 
data asta cei mai indicaţi să aducă dezlegarea disputei. Ei au fost de părere ca Chivotul să nu fie nici păstrat, nici 
înapoiat, mai degrabă să se toarne cinci statuete de aur, câte una pentru fiecare oraş, ca nişte daruri aduse lui 
Dumnezeu, fiindcă a salvat locuitorii cetăților şi le-a cruțat viaţa atunci când aceştia au fost copleşiți de 
nenorociri cărora nu le mai puteau face faţă. Totodată să se facă şi mulți şoareci de aur, aidoma celor care 
năpădiseră ținutul şi-l pustiiseră. Statuetele şi rozătoarele de aur urmau să fie închise într-o lădiță şi puse 
deasupra Chivotului, înjghebându-se un car nou pentru acestea. La el să fie înjugate două vaci care fătaseră 
prima oară, iar viţeii lor să fie opriți şi 

închişi în grajd, ca să nu fugă după mamele lor, stânjenindu-le, încât, mânate de dorul lor, ele să se întoarcă acasă 
mai repede. Vacile înhămate la carul cu Chivotul să fie conduse la o răspântie unde să fie lăsate de izbelişte, ca să 
poată porni încotro vor dori. Dacă se vor îndrepta înspre evrei şi vor înainta către ţinuturile lor, să se deducă din 
asta că Chivotul a fost sursa nenorocirilor. Dacă însă pornea într-o altă direcție, după spusele sfătuitorilor carul 
trebuia să fie urmărit şi adus înapoi, dovedindu-se faptul că Chivotul nu avea puterea să pricinuiască asemenea 


nenorociri. 

3. Sfatul acesta a fost socotit mai înțelept şi s-a trecut la transpunerea lui în faptă. După ce toate au fost 
îndeplinite aşa cum am spus mai înainte, carul a fost mânat până la răspântie, după care însoțitorii l-au părăsit 
întorcându-se acasă. Vacile au mers înainte şi şi-au văzut de drum, ca şi cum cineva le-ar fi condus; le urmau 
îndeaproape căpeteniile filistenilor, dornice să afle unde se vor opri vitele şi încotro se vor îndrepta ele. în preaj- 
mă se afla un sat al seminţiei lui luda, denumit Bethsama. Până la hotarul lui au venit vacile şi, cu toate că, dacă 
mai înaintau, ar fi dat de un câmp mare şi frumos, ele n-au mers mai departe, oprindu-şi carul în acel loc. Pentru 
săteni a fost o privelişte frumoasă, care i-a înveselit. Era chiar în toiul verii, aşa că toţi se aflau pe câmp la 
strângerea recoltei; de îndată ce au văzut Chivotul, mânaţi de curiozitate, mâinile lor şi-au întrerupt lucrul, ei 
alergând bucuroşi înspre car. Au luat din el Chivotul şi lădiţa unde se găseau statuetele şi şoarecii de aur, 
punându-le împreună pe o piatră mare aflată pe câmp. Au închinat strălucite jertfe Domnului şi s-au ospătat, 
aducând drept ardere de tot carul împreună cu vacile înhămate la el. Văzând acestea, căpeteniile filistenilor s-au 
întors şi s-au îndreptat spre casele lor. 

4. Cumplita mânie a Domnului i-a urmărit pe localnici şi pe cei şaptezeci de bărbaţi din Bethsama?, care 
atinseseră Chivotul fără să fie demni de aşa ceva (căci nu erau preoţi), fiind răpuşi de un trăsnet. Locuitorii 
satului acela i-au plâns pe cei ucişi şi au purtat după ei doliul îngăduit de datină pentru cei pedepsiți de dreptatea 
lui Dumnezeu, fiecare bocindu-şi ruda apropiată. De aceea s-au socotit nedemni să mai păstreze la ei Chivotul şi 
au 

? Satul se numea Betsemeş, iar numărul celor loviți de trăsnet s-a ridicat la 50.070 de oameni (Cartea întâi a Regilor, VI, 19). 

trimis soli la obştescul Sfat al evreilor, ca să-l anunţe că filistenii au înapoiat Chivotul. De îndată ce au primit 
vestea, evreii l-au strămutat la Cariathiarim”, un oraş care se învecinează cu Bethsama. Acolo a fost depus în casa 
levitului Aminadab, bu-curându-se de o deosebită preţuire datorită faptului că avea o fire dreaptă şi se temea de 
Dumezeu, căci locul unde sălăşluieşte un om drept este pe placul Domnului. De slujirea Chivotului s-au îngrijit 
fiii lui Aminadab vreme de douăzeci de ani. Atâta timp a rămas Chivotul la Cariathiarim, după ce s-a aflat patru 
luni“ în stăpânirea filistenilor. 


CAPITOLUL II 


1. Deoarece în tot răstimpul cât Chivotul a fost în stăpânirea oraşului Cariathiarim întregul popor s-a dedicat 
rugăciunilor şi jertfelor şi a dovedit multă evlavie şi râvnă în slujirea lui Dumnezeu, proorocul Samuel, văzând 
supunerea lui, a socotit că a venit momentul potrivit să-i vorbească despre libertate şi binefacerile ei. De aceea, el 
a adresat israeliților un discurs foarte adecvat, cu scopul de a-i atrage de partea lui, urmărind să-i convingă. Ei le- 
a zis următoarele: „Bărbaţi cărora filistenii le sunt acum duşmani aprigi, dar Dumnezeu a început să le redevină 
favorabil şi prietenos, voi trebuie nu numai să năzuiți spre libertate, ci să faceți şi ceea ce se cuvine pentru 
dobândirea ei! Nu puteţi râvni să scăpaţi de dominaţia străină fără să porniţi împotriva celora ce vă ţin în robie. 
Respectaţi, aşadar, dreptatea, alungaţi nechibzuinţa din cugetele voastre, slujiți cu credință şi rugați-vă din tot 
sufletul Domnului, stăruind mereu în cinstirea 

3 Chiriat-learim, oraş din Iudeea, situat la graniţa apuseană a seminţiei lui Iuda cu cea a lui Beniamin. 

* Potrivit Bibliei, şapte luni (Canea întâi a Regilor, VI, 1). 

Lui! Câtă vreme veţi face aşa, bunurile se vor revărsa asupra voastră, veţi scăpa de robie şi veţi triumfa asupra 
vrăjmaşilor, ceea ce n-aţi putea obţine altfel nici cu armele, nici cu puterea trupească, nici cu ajutorul unor oşti 
numeroase. Nu unor asemenea mijloace le-a făgăduit Dumnezeu izbânda, ci evlaviei şi dreptății. Eu vă asigur că 
această promisiune va fi dusă la îndeplinire!" Vorbele rostite de el au stârnit avântul poporului, care a primit cu 
bucurie îndemnul său, consimţind să facă ceea ce era pe placul lui Dumnezeu. Samuel l-a chemat atunci să se 
întrunească în oraşul ce se cheamă Masphath!. Numele acesta înseamnă în limba ebraică „învederat”. Acolo au 
scos apă din fântâni, au adus libaţii şi s-au ospătat o zi întreagă, închinându-se. 2. Această întrunire n-a rămas 
ascunsă filistenilor, de îndată ce au aflat de ea, aceştia au venit împotriva evreilor cu o oaste numeroasă, sperând 
să-i ia prin surprindere şi nepregătiți. Consternaţi de acest fapt, ei au început să facă larmă şi să se înspăimântate, 
alergând până la Samuel, căruia i-au vorbit astfel: „Cum amintirea recentelor înfrângeri stăruie încă, frica a 
pătruns în sufletele noastre şi de aceea preferăm să stăm liniştiţi, ca să nu ațâțăm şi mai mult puterea duşmanilor. 
Adunați aici sub conducerea ta, doar pentru rugi, jertfe şi legăminte solemne, împotriva noastră, goi şi dezarmațţi, 
îşi pornesc atacul duşmanii. Altă scăpare nu mai avem decât la tine şi la Dumnezeu, pe care tu să-l rogi să ne 
scape din mâinile filistenilor!" Samuel i-a îndemnat pe evrei să nu-şi piardă cumpătul şi le-a făgăduit că va cere 
el însuşi ajutorul Domnului. EI a înşfăcat un miel neînțărcat şi l-a dus drept jertfă pentru popor, implorându-l pe 
Dumnezeu să-l apere în bătălie de urgia filistenilor, fără să-i mai lase iarăşi pradă nenorocirilor. Domnul i-a 
ascultat ruga şi a primit cu dragă inimă şi înţelegere jertfa, promițând că va dărui evreilor izbânda şi sporirea 
puterii lor. Pe când victima se mai afla pe jertfelnic, nemistuită în întregime de flacăra sacră, trupele vrăjmaşe au 
ieşit din tabăra lor şi s-au pregătit de luptă, însuflețite de speranţa victoriei, închipuindu-şi că iudeii erau lipsiţi de 
apărare, fiindcă nu aveau arme şi nici locul nu era potrivit pentru bătălie. Dar lucrurile au luat o asemenea 
întorsătură încât, chiar dacă o prezicea 


' în Biblie, Miţpa („strajă" în ebraică), lăcaş sfânt şi loc de întrunire al vechilor evrei (Cartea întâi a Regilor, VII, 5-6). 

cineva, nu l-ar fi crezut nimeni. Căci mai întâi Dumnezeu a stârnit dedesubtul filistenilor un cutremur de pământ 
şi 1-a zgâlțâit atât de tare încât nu se mai puteau ține pe picioare, bălăbănindu-se încolo şi încoace sau alunecând 
în crăpăturile ivite în glie. Apoi a prăvălit asupra lor tunete cumplite şi fulgere învăpăiate, pentru ca feţele lor să 
pară că erau pârjolite; astfel, duşmanii şi-au aruncat armele din mâini, rupând-o la fugă, fără să mai aibă nimic pe 
ei. Atunci Samuel a năvălit cu întregul popor asupra fugarilor, i-a ucis pe mulţi dintre ei, iar pe ceilalți i-a urmărit 
până la Correa, loc care se cheamă şi astăzi aşa. Aici a înălțat el, ca o adeverire a victoriei şi a fugii duşmanilor, 
un stei de stâncă pe care l-a numit „Voinicul", deoarece Dumnezeu le-a dat iudeilor voinicia de a-şi învinge 
vrăjmaşii. 

3. După acest măcel, filistenii nu s-au mai încumetat să mai poarte război cu israeliţii, ci s-au potolit, cuprinşi de 
frică şi amin-tindu-şi de cele întâmplate. Deplina încredere care îi însufleţise odinioară pe filisteni în luptele lor 
cu israeliții a dispărut o dată cu victoria acestora asupra lor. lar Samuel a pornit cu trupe puternice împotriva 
filistenilor, pricinuindu-le o grea înfrângere şi a umilit astfel pentru totdeauna trufia lor. De asemenea, le-a luat şi 
ținutul pe care l-au răpit de la iudei când i-au biruit în război. EI se întindea de la hotarul Gittei şi până la oraşul 
Accaron. Ceilalţi canaaniţi au păstrat în vremea aceea legăturile de pace şi prietenie cu israeliți. 


CAPITOLUL III 


1. După aceea proorocul Samuel a împărțit poporul aşa cum se cuvenea şi fiecărei părți i-a hărăzit câte o singură 
cetate, poruncind ca acolo să se adune cei care aveau de dezbătut pricinile 

lor controversate. De două ori pe an, el se ducea în acele oraşe ca să facă dreptate şi multă vreme a împărțit 
judecăţi fără cusur. 

2. După aceea, când bătrâneţea l-a împovărat, încât nu-şi mai putea îndeplini obişnuitele îndatoriri, Samuel a 
încredinţat fiilor săi conducerea şi grijile statului: numele celui mai mare era Ioel, iar al mezinului Abia. Unul 
urma să aibă reşedinţa la Bethel, altul la Barsube! şi să facă dreptate, împărțind între ei poporul care li se 
supunea. Amândoi au fost o pildă grăitoare şi o dovadă că nu toţi au o fire asemănătoare cu cei ce i-au zămislit şi 
adesea din părinţi răi se nasc copii buni şi drepți, în timp ce din părinți cumsecade răsar odrasle neizbutite. Căci 
abătându-se de la purtarea cinstită a tatălui lor, ei au mers pe o cale opusă şi, ahtiaţi după daruri şi câştiguri, au 
dat judecăţi strâmbe şi în sentinţele lor nu se călăzeau după adevăr, ci după interesul personal. Atraşi de desfătări 
voluptuoase, ei se împotriveau voinței Domnului şi autorităţii proorocului?, tatăl lor, care se străduise atât de 
mult ca să sădească spiritul dreptăţii în mijlocul mulțimii. 

3. Când însă fiii proorocului au zdruncinat prin nelegiuirile lor ordinea de odinioară a statului, poporul nu s-a 
împăcat deloc cu isprăvile lor şi venea în număr mare la Samuel, care locuia pe atunci la Armatha:, fără a-i 
înfățişa numai nedreptăţile fiilor lui, ci plângându-se de faptul că bătrâneţea şi slăbiciunile vârstei nu-i mai 
îngăduie să conducă treburile la fel ca în vremurile de demult. Toţi îl rugau şi stăruiau să le aleagă el însuşi un 
rege“ care să poată cârmui neamul şi să-i tragă la răspundere pe filisteni pentru nedreptăţile pe care le-au făcut 
odinioară. Aceste vorbe l-au tulburat adânc şi l-au frământat pe Samuel, datorită înnăscutului simţ de dreptate şi 
urii sale faţă de regi. El avea o deosebită predilecție pentru domnia celor aleşi, un stat în măsură să facă 
popoarele fericite şi asemenea zeilor. Pretenţiile mulțimii l-au îngrijorat şi preocupat atât de mult, încât nu mai 
ştia nici de 

' Oraş din seminţia lui Simeon. în fiecare an Samuel rostise rând pe rând sentinţe în Bethel, Ghilgal şi Miţpa (Cartea întâi a Regilor, VII, 
16). 

= Dai îmbina prestigiul de profet cu cel de Judecător, fiind comandant suprem în timp în timp de război şi înțelept guvernator în timp de 
pace. 


* Bătrânii triburilor au venit la Samuel, care locuia la Rama (Cartea întâi a Regilor, VIII, 2). 
* Funcţia de judecător fusese până atunci unica autoritate impusă în Israel. 

mâncare, nici de somn, ci rămânea de veghe noaptea întreagă, chibzuind în sinea lui la starea lucrurilor. 

4. Pe când se zbuciuma în felul acesta, i s-a arătat Dumnezeu şi l-a mângâiat cu următoarele vorbe: „Nu se cade 
să te mâhnească prea mult poftele mulțimii, fiindcă, de fapt, nu atât pe tine, cât mai degrabă pe mine mă 
dispreţuieşte când doreşte să-i fiu nu numai eu rege. încă de pe vremea când i-am scos din Egipt, evreii au 
început să nu mă mai recunoască drept conducător. Dar în curând se vor căi adânc, deoarece nimic nu poate 
împiedica inevitabilul să se întâmple. Ei vor deplânge amarnic faptul că m-au disprețuit, dovedindu-se 
nerecunoscători atât faţă de sfaturile mele, cât şi față de tine, proorocul lor. îţi cer totuşi acum să le alegi un rege 
pe care ţi-l voi indica. Mai întâi să le zugrăveşti pe îndelete necazurile pe care le vor îndura sub sceptrul regilor 
şi le vei atrage atenţia asupra schimbării dorite de ei cu atâta lipsă de chibzuinţă!" 

5. La auzul acestor vorbe, Samuel i-a chemat în zorii zilei pe iudei la o adunare şi s-a arătat gata să le aleagă un 
rege. A spus însă că mai întâi se cuvine să le descrie ce-o să li se întâmple sub domnia regilor şi ce neajunsuri vor 
avea de întâmpinat: „Aflaţi, aşadar, că mai întâi ei vă vor lua copiii şi pe unii îi vor face vizitii carelor, pe alții 
călăreţi şi străji în gărzile de corp; aşijderea, alergători cercetaşi, căpetenii peste o mie sau peste o sută de ostaşi; 
pe ceilalţi îi vor face, la rândul lor, meşteşugari, făuritorii armelor, carelor de război şi uneltelor lor, ba chiar îi 


vor folosi fie ca lucrători sau paznici de ţarini, fie ca argaţi la viile proprii. Nu va rămâne nici un lucru pe care să 
nu-l înfăptuiască la poruncă, la fel ca nişte robi cumpăraţi de ei. Şi fiicele voastre vor fi luate ca să le prepare 
pomezi şi să le gătească mâncare sau să le coacă pâinile şi vor îndeplini toate treburile pe care sunt silite să le 
facă sclavele stăpânite de teama bătăilor şi chinurilor. Regii vă vor lua şi proprietăţile ca să le dăruiască 
famenilor şi însoțitorilor lor, iar" turmele vi le vor împărți la unii şi la alţii. Ca să scurtez vorbele, voi şi toţi ai 
voştri vor deveni robi şi slujitorii regilor. Şi când acestea se vor înfăptui întocmai, poate că atunci vă veţi aminti 
de vorbele mele şi, căinându-vă pentru relele îndurate, îl veţi implora pe Dumnezeu să se milostivească de voi şi 
să vă slobo-zească de domnia regilor. Dar el nu va asculta rugile voastre şi 

vă va lăsa să ispăşiți păcatul, primindu-vă pedeapsa cuvenită pentru proasta hotărâre luată acum 
6. Mulțimea a rămas însă surdă la ceea ce îi prezisese proorocul şi a persistat în părerea care i se înrădăcinase în 
minte. Ea nu putea să renunțe la propria-i propunere şi nu s-a sinchisit de vorbele lui Samuel, ci a stăruit cu 
încăpățânare, cerând să aibă un rege, fără să se îngrijoreze de ce-i hărăzea viitorul. Ca să se răzbune pe duşmanii 
lui, poporul avea nevoie de un rege care să-i conducă pe câmpul de luptă. Nu era lipsit de noimă faptul că, atâta 
vreme cât vecinii îşi aveau regii lor, şi el să-şi dorească unul aidoma acestora. Când a văzut că oamenii nu au fost 
deloc tulburaţi de proorocirile lui, ci stăruiau în hotărârea lor, Samuel le-a zis: „Să plece acum fiecare la casa lui 
şi, la momentul potrivit, de îndată ce Dumnezeu mi-l va numi pe cel ales să vă fie rege, vă voi chema din nou la 
mine!" 


CAPITOLUL IV 


1. Era pe atunci în seminţia lui Beniamin un om de obârşie aleasă şi cu obiceiuri bune, care se numea Chiş. El 
avea un fiu. Tânărul era foarte chipeş la înfăţişare şi înalt de statură, curajul şi mintea lui stând mai presus de 
înfăţişarea exterioară. El se chema Saul. într-o zi, acestui Chiş i-au dispărut de pe izlaz cele mai frumoase asine 


(căci el avea în stăpânirea lui un număr mare de asini). în căutarea asinelor rătăcite, şi-a trimis ca atare propriul 
* Discursul lui Samuel nu este fictiv, ci apelează la argumentele antimonarhice folosite de ultimul Judecător iudeu (Cartea întâi a Regilor, 
VIII, 11-18). 

* Judecătorul-prooroc îşi face datoria avertizându-şi poporul asupra dezavantajelor pe care i le va aduce regalitatea, dar nu se opune voinţei 
acestuia, aprobată de Dumnezeu, acceptând fără entuziasm cotitura istorică de la forma prestatală la statul monarhic al Israelului. 

fiu, împreună cu o slugă. După ce a cutreierat pe urmele asinelor seminţia părintească, a trecut la altele; deoarece 
şi acolo le-a căutat în zadar, el a hotărât să se întoarcă acasă, astfel ca părintele lui să nu-şi facă griji în privinţa 
întârzierii sale. O dată ajunşi aproape de oraşul Armatha, slujitorul lui l-a anunţat că acolo se afla un adevărat 
prooroc, sfătuindu-l să meargă la el (în speranţa că va afla de la el ce s-a întâmplat cu asinele), dar Saul i-a spus 
că nu i-a mai rămas ca să-l plătească pe prooroc, fiindcă şi-a cheltuit banii cu hrana din timpul călătoriei. 
Slujitorul i-a răspuns că mai avea a patra parte dintr-un siclu, pe care putea să o dea proorocului (el se înşela în 
această privinţă, neştiind că proorocul nu accepta nici o răsplată), aşa că s-au îndreptat spre el. La porțile cetăţii 
ei au dat peste nişte fete venite să ia apă şi le-au întrebat unde locuia proorocul. Fetele le-au arătat casa, 
îndemnându-i să se grăbească înainte ca gazda să se aşeze la masă: el invitase mulţi oameni la ospăț şi datoria lui 
era să ia loc înainte de sosirea invitaţilor. Dar Samuel poftise numeroşi oameni la ospăț cu un scop anume. 
întrucât el se rugase zilnic ca Dumnezeu să-i dezvăluie cine va fi rege, Domnul i-a promis cu o zi înainte că în 
dimineața următoare va da totul la iveală, trimiţându-i la timpul potrivit un tânăr din seminţia lui Beniamin. 
Proorocul stătea atunci pe acoperişul casei sale şi aştepta sosirea tânărului, iar la ora potrivită a coborât ca să 
meargă la masă. L-a întâlnit pe Saul la uşa casei sale şi Dumnezeu i-a arătat printr-un semn că el va fi regele 
poporului. Saul s-a îndreptat spre Samuel, i-a dat bineţe şi l-a rugat să-i arate unde locuia proorocul, fiindcă era 
străin şi nu ştia. Gazda i-a răspuns că era chiar el, l-a condus la masă şi i-a spus că, în privinţa asineior, să nu-şi 
mai facă griji; el însuşi va dobândi cea mai mare cinste. Atunci Saul i-a zis: „Aceasta întrece toate aşteptările 
mele, stăpâne, şi seminţia mea pare prea măruntă ca să dea din rândurile sale un rege. Iar familia mea este mai 
neînsemnată decât celelalte familii. Tu glumeşti şi râzi de mine câtă vreme vorbeşti despre lucruri prea mari ca să 
le pot atinge!" Dar proorocul l-a condus la masă, unde l-a aşezat împreună cu slujitorul său în fruntea celorlalți 


invitaţi, care erau în număr de şaptezeci. A poruncit slugilor lui să-i dea porţia regească!. 
' Bucătarul a pus înaintea lui Saul „spata şi cele care erau cu ea”, tânărului dându-i-se locul cel dintâi între cei treizeci de oaspeţi ai 
proorocului Samuel (Cartea întâi a Regilor, IX, 22-24). 

Când a venit ceasul odihnei, ceilalți oaspeţi s-au dus la ei acasă. Dar Saul a rămas peste noapte sub acoperişul 
proorocului, împreună cu slujitorul lui. 

2. Când s-au ivit zorii zilei, Samuel l-a sculat din pat pe Saul şi au purces împreună la drum. De îndată ce au ieşit 
în afara oraşului, l-a îndemnat să-şi trimită slujitorul înainte, iar el însuşi să rămână pe loc, fiindcă vroia să-i 
spună ceva fără să mai fie nimeni de faţă. Atunci Saul şi-a îndepărtat slujitorul. Luând dintr-un vas untdelemn 
sfânt, Samuel l-a turnat pe capul tânărului, apoi l-a sărutat şi i-a zis: „Află că Dumnezeu te vrea rege ca să te 
războieşti cu filistenii şi să-i răzbuni pe evrei. Ceea ce doresc să spun va fi semnul care-ţi va adeveri acestea. 
Când vei pleca de aici, vei întâlni pe drum trei oameni îndreptându-se spre Bethel, să se închine. Primul va duce 


trei pâini, al doilea — un ied, iar cel de-al treilea — un burduf cu vin. Ei toți vor da bineţe, vorbindu-ţi 
prieteneşte, şi-ţi vor dărui două pâini pe care tu să le primeşti. De acolo vei ajunge la locul ce se cheamă 
mormântul Rachelei, unde vei da de nişte oameni care te vor vesti că asinele au fost găsite. Apoi vei sosi la 
Gabatha, unde vei întâlni o ceată de prooroci şi, pătruns de duhul Domnului, vei începe să prooroceşti şi tu, astfel 
încât toţi cei ce te vor vedea, uluiți de minunea întâmplată, îşi vor spune: «Cum de are parte de această fericire 
fiul lui Chiş?» Când ţi se vor adeveri aceste semne prevestitoare, să ştii că Dumnezeu este cu tine; urmează după 
aceea bun găsit tatălui şi rudelor tale. Vei veni la Galgala atunci când te voi chema ca să aducem Domnului jertfă 
de împăcare pentru ajutorul pe care ni-l dă!" După ce i-a spus şi i-a dezvăluit aceste lucruri, Samuel I-a lăsat pe 
tânăr să plece. Lui Saul i s-au adeverit întocmai cele prezise de Samuel. 

3. Cu prilejul întoarcerii acasă, când ruda lui, Abenar (căci el îi era cel mai drag dintre toate neamurile sale), l-a 
întrebat cum a decurs călătoria şi ce i s-a întâmplat pe drum, Saul nu i-a ascuns nimic, nici că a fost la proorocul 
Samuel, nici că acesta i-a spus că asinele fuseseră găsite. A păstrat însă tăcerea despre domnia lui şi despre cele 
ce o priveau, fiindcă s-a temut că va stârni invidie şi nu va fi crezut pe cuvânt. Saul a găsit de cuviinţă că nu era 
sigur şi nici înțelept să împărtăşească acestuia propria taină, cu toate că-i era cel mai bun prieten dintre rude şi 
cel mai iubit dintre consângenii lui. După părerea mea el a socotit că firea 

omenească este făcută astfel încât chiar şi celui mai bun prieten sau rudă apropiată nu-şi păstrează bunăvoința 
până la capăt şi că simțămintele nu rămân la fel faţă de cel înzestrat de Dumnezeu cu mult noroc, stârnind 
răutatea şi invidia celor mai nobili. 

4. Apoi Samuel a chemat în oraşul Masphath poporul şi i-a adresat cuvintele pe care Dumnezeu i-a poruncit să le 
spună: după ce le-a dăruit libertatea şi le-a supus duşmanii, evreii nu şi-au mai amintit de binefacerile sale, 
neştiind că EI era cel mai potrivit să cârmuiască, nefiind un alt conducător mai bun decât Dumnezeu. Cu toate 
acestea, ei preferă să aibă drept rege un om care îi va înjuga ca pe nişte vite, după pofta şi bunul plac al firii sale 
pătimaşe, fără să pună frâu puterii ce-o deţine. Oricum, craiul nu va fi în stare să apere şi să ocrotească neamul 
omenesc, aşa ca Dumnezeu, care l-a creat. Dar fiindcă aceasta le e vrerea şi i-au adus Domnului o asemenea 
jignire, barem să se grupeze după seminţii şi familii, ca să se facă tragerea la sorți. 

5. Când însă evreii au făcut ceea ce li s-a cerut, sorții au căzut asupra seminției lui Beniamin. Ajungându-se la 
rude, sorții au ales familia Matris şi, când a venit rândul bărbaţilor, domnia a fost atribuită lui Saul, fiul lui Chiş. 
La primirea veştii, el s-a ascuns, ca să nu pară, după opinia mea, că era atât de ahtiat după putere. Căci Saul îşi 
vădea astfel cumpătarea şi modestia, fiindcă în vreme ce alţii de-abia îşi stăpânesc bucuria pricinuită de un 
succes mărunt şi se ivesc în faţa tuturor, el, care fusese ales să fie rege peste un popor numeros, se arăta atât de 
puţin dispus să se fălească cu noua sa demnitate, încât se ascundea de cei pe care urma să-i cârmuiască, silindu-i 
pe aceştia să-şi dea osteneala să-l caute. Saul nu-şi făcea apariţia de nicăieri, ceea ce a stârnit îngrijorarea şi 
neliniştea mulțimii, aşa că Samuel l-a rugat pe Dumnezeu să-i indice unde se află, pentru ca tânărul să poată fi 
văzut de toţi. Când Dumnezeu i-a dezvăluit ascunzătoarea în care se adăpostea Saul, Samuel a trimis pe cineva 
să-l aducă, iar după sosirea lui, l-a aşezat în mijlocul mulțimii. EI îi depăşea pe toți şi înfăţişarea lui era cu 
adevărat regească. 

6. Apoi proorocul a spus: „Acesta este cel pe care Domnul vi l-a dat ca rege. Iată cum îi întrece pe toți şi merită 
să vă fie conducător!" Atunci poporul a strigat: „Trăiască regele!", dar proorocul, care aşternuse în scris 
evenimentele viitoare, le-a citit în prezența regelui, depunând cartea în Tabernacol, spre a fi o 

mărturie pentru totdeauna a celor prezise de el. După ce a făcut acestea, a împrăştiat mulțimea; el însuşi s-a 
întors în oraşul Armatha, care era locul său de baştină. Dar Saul s-a îndreptat spre Gabatha, de unde se trăgea, 
însoţit de urările de bine ale multora, care i-au arătat cinstea cuvenită unui rege. Au fost însă şi unii netrebnici 
care l-au disprețuit, alții l-au şi batjocorit, neaducându-i nici un dar, şi prin faptele şi vorbele lor au vrut să arate 
că Saul nu era pe placul lor. 


CAPITOLUL V 


1. După o lună, Saul şi-a întărit autoritatea în faţa tuturora datorită războiului pe care l-a purtat cu Naases, regele 
ammaniţilor. Acesta a întreprins o expediţie împotriva iudeilor care locuiau dincolo de Iordan şi le-a pricinuit 
multe rele, căci nu numai că le-a cucerit oraşele, ci i-a subjugat cu brutalitate şi prin născocirile sale iscusite şi 
viclene nu le-a mai dat posibilitatea să scape de domnia lui, chiar dacă ei ar fi dorit acest lucru. Celor care se 
predaseră de bunăvoie sau fuseseră luaţi prizonieri în război, el le scotea ochiul drept, în intenția de a-i face 
inapți pentru luptă, întrucât ochiul stâng era acoperit de scut. După ce-i jefuise pe iudeii de dincolo de Iordan, 
regele ammaniţilor şi-a condus oastea şi împotriva celor ce se numeau galadeni. Şi-a făcut tabăra lângă capitala 
lor (adică Jabis) şi a trimis locuitorilor crainici cu înspăimântătoarea veste: fie să se predea, ca să i se scoată 
ochiul drept, fie să se expună unui asediu greu şi distrugerii oraşului lor. Aveau, aşadar, de ales între a-şi pierde 
un mădular al trupului şi între a pieri în întregime. Această solie i-a înspăimântat de-a binelea pe galadeni, care 
au şovăit să răspundă la vreuna dintre propuneri: să depună armele sau să-şi încerce norocul în război. Locuitorii 
au cerut un armistițiu de şapte zile, 

ca să trimită soli la semințiile înrudite, cerându-le ajutorul lor. Dacă primeau ajutoare de la acestea, ei se 
pronunțau pentru război, sau, în celălalt caz, spuneau că nu se vor preda, ca să le facă regele orice avea de gând. 
2. Naases, care-i disprețuia deopotrivă şi pe galaadeni şi răspunsul lor, le-a admis armistițiul, lăsându-i să cheme 
în ajutor pe cine doreau ei. Asediaţii au trimis tuturor oraşelor israelite soli, ca să le înfăţişeze amenințările lui 
Naases şi impasul în care ajunseseră. Când au aflat de năpasta abătută asupra jabisenilor, isra-eliţii au izbucnit în 
lacrimi din pricina mâhnirii care îi cuprinsese; teama 1-a făcut să lase deoparte orice treabă. De îndată ce solii au 
ajuns şi în oraşul regelui Saul şi când au vestit primejdia care plana asupra jabisenilor, poporul a simţit aceeaşi 
durere ca şi ceilalți (fiindcă îl stăpânea tristeţea pricinuită de nenorocirea fraţilor lui). întors de la muncile 
câmpului în oraş, Saul şi-a găsit concetăţenii cu ochii înlăcrămaţi şi, la întrebarea lui a aflat de la aceştia veştile 
aduse de soli. Duhul Domnului coborând asupra sa, Saul i-a trimis pe jabiseni înapoi şi le-a făgăduit că a treia zi 
va veni în ajutorul lor şi că, înainte de răsăritul soarelui, prin biruinţa asupra duşmanului, îi va scăpa de frică. N-a 
păstrat decât pe câțiva dintre soli, ca să-i slujească drept călăuze. 

3. Dornic să atragă poporul în războiul împotriva ammaniţilor prin teama de pedeapsa corporală şi să-l facă să se 
întrunească mai repede, Saul a tăiat vinele boilor săi! şi a rostit ameninţarea că va proceda la fel şi cu cei ce nu 
vor veni ca să fie de faţă în ziua următoare, în preajma Iordanului, cu armele în mână, ur-mându-l pe el şi pe 
proorocul Samuel. De frica pedepsei ce-i ameninţa, oamenii înarmaţi s-au strâns de-a valma, la timpul cuvenit, 
numărătoarea lor făcându-se în oraşul Bala. Cu excepţia seminţiei lui Iuda, a cărei oaste întrunea singură suma 
de şaptezeci de mii, numărul celorlalţi se ridica la şapte sute de mii de oameni?. Saul a trecut apoi fluviul Iordan, 


a mărşăluit o noapte întreagă preţ de zece shoine: şi, înainte de răsăritul soarelui, a 

' Saul şi-a tăiat perechea de boi în bucăţi pe care le-a trimis prin împuterniciţi în toate hotarele din Israel, spunând că aceeaşi soartă o vor 
avea boii celor absenți de pe câmpul de luptă (Canea întâi a Regilor, XI, 7). 

? Biblia atribuie tribului lui Iuda doar treizeci de mii de luptători, iar întreaga oaste a lui Saul număra 300.000 (Cartea întâi a Regilor, XI, 8). 
* Măsură egipteană care avea 60 de stadii (Herodot, II, 6). 

şi ajuns la destinaţie. Şi-a împărţit oastea în trei tabere şi a atacat din toate părțile pe neaşteptate inamicul, pe 
câmpul de luptă căzând o mulţime de ammoniţi, printre care şi regele Naases însuşi. Această bătălie i-a adus lui 
Saul în faţa tuturor israeliților o faimă mai mare decât laudele şi admiraţia lor. Până şi cei care îl dispreţuiseră 
mai înainte şi-au schimbat părerea şi l-au prețuit ca pe cel mai bun dintre toţi. Nu s-a mulțumit numai cu salvarea 
jabisenilor, ci a năvălit şi în ţinutul ammaniţilor, pe care l-a pustiit, alegându-se cu o pradă bogată, şi s-a întors 
acasă aureolat de glorie. Acest succes al lui Saul a bucurat nespus de mult mulțimea, mândră de faptul că avea un 
asemenea rege. în dauna celor care susțineau odinioară că domnia lui nu-i folositoare, nici înfloritoare, se rosteau 
următoarele mustrări. „Unde sunt aceştia acum? Să-şi ispăşească pedeapsa cuvenită!" Ei erau condamnaţi aşa 
cum obişnuieşte poporul atunci când norocul îl îmboldeşte împotriva celor care i-au disprețuit mai înainte 
favoritul. Saul le-a mulțumit pentru zelul arătat, ca şi pentru bunăvoința lor față de el, şi s-a opus prin jurământ 
ca unul dintre frații din seminţie să sufere în ziua aceea supliciul morții. | se părea fără noimă ca izbânda dăruită 
de Dumnezeu să fie pângărită prin uciderea unui consângean. Era mai nimerit ca această zi să fie sărbătorită prin 
iubire frăţească şi prin ospeţe. 

4. Când Samuel a spus că Saul trebuie să fie uns din nou, spre a fi confirmat rege, toţi s-au adunat în oraşul 
Galgala: în acel loc le poruncise Samuel să se întrunească. în văzul mulțimii, proorocul l-a uns iarăşi cu 
untdelemnul sfânt pe Saul, numindu-l rege pentru a doua oară. în acest chip, statul evreilor s-a schimbat în regat“. 
în timpul lui Moise şi al discipolului său Iesus, care a stat în fruntea oştirii, cârmuirea a aparţinut celor aleşi. 
După moartea amândurora, vreme de optsprezece ani, poporul n-a mai avut parte de un conducător. După aceea 
s-a revenit la vechea formă de guvernare, unde decizia supremă era de fiecare dată încredinţată celui care se 
dovedise cel mai destoinic în război, distin-gându-se prin vitejia lui. De aceea, întreaga perioadă în care s-a 


folosit această formă de guvernare a fost numită a Judecătorilor. 
1 Flavius Josephus se referă la secolul XI î.e.n., domnia lui Saul începând în jurul anului 1020 î.e.n. 

5. Proorocul Samuel, care-i chemase pe evrei la adunare, le-a cuvântat astfel: „Pe atotputernicul Dumnezeu, care 
i-a adus la viaţă pe frații minunaţi, vorbesc de Moise şi Aaron, iar pe strămoşii noştri i-a scăpat de dominația 
egiptenilor şi de robie la care erau supuşi, vă conjur ca, fără să fiți stăpâniţi de ruşine, nici cuprinşi de teamă ori 
de alt simțământ, să mărturisiți dacă am săvârşit vreun rău sau vreo strâmbătate, fie din setea de câştig, fie din fi- 
reasca dorință de îmbogăţire, fie că l-am părtinit pe unul în dauna celuilalt. Mă puteţi învinui că am luat un vițel, 
o oaie sau ceva asemănător (deşi eşti scutit de vină dacă ţi le-ai însuşit pentru hrană), luând vita de povară a 
cuiva, spre a o folosi pentru lucrările mele în paguba altuia. Toate acestea să le spuneți pe şleau, în prezența 
regelui nostru!" Ei i-au strigat că n-a săvârşit nicicând asemenea isprăvi, ci a împărțit poporului dreptatea cu 
cinste şi pricepere. 

6. După ce a primit strălucita confirmare a faptelor sale din partea tuturora, Samuel le-a mai zis următoarele: 
„Deoarece ați admis că n-aveţi să-mi reproşaţi nici o nelegiuire, îngăduiţi-mi acum şi mie să vă declar deschis cât 
de grav aţi greşit față de Dumnezeu când v-aţi dorit un rege. Trebuie să vă amintiți că strămoşul vostru Iacob a 
sosit în Egipt prigonit de foamete, împreună cu doar şaptezeci de oameni din neamul nostru. Când aici au răsărit 
din el mii şi mii de vlăstare, pe care egiptenii îi supuneau unei robii grele şi strigătoare la cer, Dumnezeu, îndu- 


plecat de rugile părinților noştri, a scos poporul din năpastă fără ajutorul vreunui rege, trimiţându-i pe cei doi 
fraţi, Moise şi Aaron, iar ei v-au condus până în ţara stăpânită acum de noi. în pofida binefacerilor Domnului, voi 
aţi nesocotit, totuşi, evlavia şi cinstirea lui. Cu toate acestea, EI v-a eliberat iarăşi din jugul duşmanilor noştri: 
mai întâi v-a făcut să depăşiţi puterea asiri-enilor, apoi v-a lăsat să-i învingeţi pe ammaniţi, pe moabiţi şi, în cele 
din urmă, pe filisteni. Aţi înfăptuit acestea nu cu ajutorul regilor, ci sub conducerea lui lephtes şi Ghedeon. Ce 
nebunie v-a împins să vă sustrageți puterii divine, consimţind să vă supuneți regelui? Eu v-am ales totuşi un rege 
pe care Dumnezeu l-a indicat. Pentru a da la iveală mânia şi indignarea Domnului împotriva voastră, fiindcă v-aţi 
dorit cârmuirea unui rege, voi face în aşa fel încât să vă convingeți singuri prin semne divine de netăgăduit. îl voi 
ruga pe Domnul ca, acum, în toiul verii, să vă 

facă martorii unei furtuni cum nu s-a mai văzut niciodată pe aceste meleaguri!" De-abia spusese Samuel 
poporului acestea, că s-a şi dezlănţuit o cumplită furtună, cu tunete şi trăsnete şi grindină, ca o adeverire a 
faptului că Domnul întărea toate vorbele profetului, încât oamenii pătrunşi de groază, au recunoscut ca greşiseră 
din nechibzuință. Aşadar, l-au rugat pe prooroc ca, aidoma unui părinte bun şi blând, să implore îndurarea 
Domnului pentru ei, astfel încât să le ierte păcatul prin care l-au înfruntat şi nedreptăţit. Samuel le-a făgăduit că 
va cere pentru ei îndurarea lui Dumnezeu, înduplecându-l imediat. Dar el i-a sfătuit să stăruie pe calea binelui şi 
a dreptăţii, fără să uite niciodată pacostea îndurată pentru faptul că s-au abătut de la virtute, de asemenea să-şi 
amintească de minunile săvârşite de Dumnezeu şi de Legile date de Moise, dacă ţin la propria bunăstare şi ţin la 
fericirea regelui lor. Le-a spus că, de îndată ce nu vor asculta îndemnurile sale, şi peste ei, şi peste regele lor se 
va prăvăli cumplita lovitură a Domnului. După ce a vorbit astfel evreilor, Samuel i-a lăsat să plece la casele lor, 
domnia lui Saul fiind din nou confirmată. 


CAPITOLUL VI 


1. Din rândurile poporului, Saul a ales vreo trei mii de oameni, două mii fiind păstraţi pentru garda lui de corp, 
iar sediul lor era oraşul Bethel. Pe ceilalți i-a dat să fie gărzile de corp ale fiului său lonatas şi i-a trimis la Gaba. 
EI însuşi a luat cu asalt o tabără de apărare a filistenilor, situată nu departe de Galgala. Căci filistenii care locuiau 
în Gaba îi biruiseră pe iudei, le luaseră armele şi în cele mai întărite locuri ale ținutului au pus garnizoane, 
interzicându-le atât făurirea obiectelor din fier, cât şi folosirea celor făcute din el. Prin această oprelişte, 
agricultorii care aveau nevoie de scule, ca de pildă brăzdarul plugului, cazmaua sau orice altă unealtă necesară la 
munca câmpului, trebuiau 

să meargă la filisteni, spre a fi făurite de aceştia. Când au primit vestea distrugerii taberei lor de apărare, filistenii 
s-au indignat şi, socotind că i se aducea o mare jignire, au pornit războiul împotriva iudeilor. Oastea lor era 
alcătuită din trei sute de mii de pedestraşi şi treizeci de mii de care de luptă şi şase mii de călăreţi, iar tabăra şi-au 
instalat-o lângă oraşul Machma. De îndată ce a aflat ştirea, Saul, regele evreilor, s-a îndreptat spre Galgala şi a 
trimis în întreaga ţara crainici, ca să cheme poporul la luptă împotriva filistenilor, pentru apărarea libertăţii, 
preamărindu-i prin vorbe puterea şi ponegrindu-i ca demni de dispreț pe vrăjmaşii lui, astfel încât iudeii n-au 
arătat nici o şovăială ca să-i înfrunte în luptă pe aceştia. Dar când au dat cu ochii de uriaşa mulţime a filistenilor, 
trupele lui Saul s-au înspăimântat cumplit, iar unele dintre ele s-au ascuns în peşteri, cele mai multe fugind spre 
ţinutul de dincolo de Iordan, care aparţinea seminţiilor Gad şi Rubel!. 2. Saul a trimis proorocului soli care să-l 
cheme, ca să se sfătuiască împreună în privința războiului şi a desfăşurării evenimentelor. Samuel i-a cerut să-l 
aştepte şi să pregătească victimele hărăzite jertfelnicului; după şase zile va veni el însuşi şi în a şaptea zi vor 
aduce jertfa şi abia după aceea să înceapă lupta cu duşmanii. Saul a aşteptat vreme de şase zile, aşa cum îi 
spusese proorocul, dar nu s-a supus pe deplin poruncilor sale şi, văzând că proorocul zăbovea şi că oştenii i se 
împrăştiau, a luat victimele şi le-a jertfit pe altar. Când a aflat după aceea că proorocul sosea în sfârşit, a ieşit în 
întâmpinarea lui. Acesta l-a mustrat că nu a făcut bine şi nu i-a ascultat până la capăt porunca, neaşteptând 
venirea lui; nepotrivită şi cutezătoare a fost iniţiativa lui de a aduce singur ofranda, ca şi cum prin voinţa 
Domnului ar fi fost îndreptăţit să înalțe rugi şi să facă jertfe în numele poporului. Saul s-a dezvinovăţit spunând 
că a aşteptat atâtea zile câte a cerut Samuel şi că a fost silit să aducă jertfa datorită faptului că oştenii lui 
începuseră să se împrăştie de teama vrăjmaşului care îşi avea tabăra la Machma, răspândindu-se vestea că 
duşmanul însuşi urma să coboare la Galgala, ca să aducă jertfe. Atunci Samuel i-a spus: „Dacă ai fi fost drept, m- 
ai fi ascultat întru totul şi n-ai fi încălcat poruncile încredințate mie de Dumnezeu, înfăptuind cu prea mare grabă 
jertfa, de o domnie lungă te-ai fi bucurat, 


' Numai Ionatan şi Saul aveau săbii şi sulițe, nu şi poporul care l-a însoţit pe ultimul (Canea întâi a Regilor, XIII, 22). 

împreună cu urmaşii tăi!" Apoi Samuel s-a întors acasă necăjit de fapta care se întâmplase, iar Saul, alături de 
fiul său lonathas, s-a îndreptat spre oraşul Gabaon, având sub comanda lui şase sute de oşteni. Cei mai mulţi 
dintre ei nu aveau arme, ținutul ducând lipsă de fier, ca şi de cei care să făurească armele: căci, aşa cum am spus 
ceva mai înainte, vrăjmaşii interziseseră acest lucru. Apoi filistenii şi-au împărţit oastea în trei cete şi au năvălit 
pe tot atâtea căi, ca să pustiască ţara evreilor, pe când regele acestora şi fiul lui, lonathas, asistau neputincioşi, 
nefiind în stare să-şi apere pământul (căci nu aveau decât şase sute de oameni). în timp ce Saul, fiul lui şi Marele 
Preot Achias, un urmaş al Marelui Preot Eli, stăteau pe o culme şi urmăreau de sus devastarea ținutului lor, cu 
sufletele adânc întristate, fiul lui Saul şi purtătorul armelor sale au hotărât să se strecoare pe ascuns în tabăra 
duşmană şi să stârnească acolo zarvă şi panică. După ce purtătorul de arme a făgăduit solemn că-l va urma 
oriunde, chiar dacă va înfrunta primejdia morţii, lonathas împreună cu tânărul său ajutor au coborât de pe culme, 
îndreptându-se spre vrăjmaşi. Tabăra lor era situată într-o regiune povârnită, care se întindea între trei piscuri 
impresionante prin semeţia lor şi îngrădită de nişte stânci, părând adevărate metereze în calea atacatorilor. Aşa se 
face că nu se sinchisea nimeni de paza taberei, întrucât tabăra era sigură din toate părţile chiar prin natura 
locului, filistenii având ferma convingere că nimeni nu se putea apropia, necum să se urce până la ea. Când au 
dat de tabără, lonathas şi-a îndemnat purtătorul de arme să-şi păstreze cumpătul, apoi i-a spus: „Să pornim spre 
duşmani; dacă, atunci când au dat cu ochii de noi, vor porunci să coborâm până la ei, din asta vom deduce că 
misiunea noastră va reuşi; dacă însă vrăjmaşii vor păstra tăcerea şi nu ne vor striga, atunci să facem cale 
întoarsă!" De îndată ce, la ivirea zorilor, ei s-au apropiat şi mai mult de tabără, filistenii care i-au zărit şi-au zis 
între ei: „lată că evreii au ieşit din cotloanele peşterilor lor şi vin acum spre noi!" Apoi au adresat lui lonathas şi 
purtătorului său de arme următoarele vorbe: „Urcaţi-vă până la noi ca să vă pedepsim cum se cuvine pentru 
îndrăzneala voastră!" De îndată ce le-a auzit strigătul, fiul lui Saul a recunoscut în el, cu bucurie în suflet, un 
semn al izbânzii, apoi s-a îndepărtat de locul unde fuseseră văzuţi de vrăjmaşi. Amândoi au ajuns până la o 
stâncă neprevăzută cu străji din pricina siguranţei pe care o prezenta. Cu prețul multor eforturi, au depăşit 
dificultățile naturale ale 

terenului, s-au năpustit asupra vrăjmaşilor, i-au atacat în timp ce dormeau şi au ucis vreo douăzeci dintre ei. Unii 
au fost atât de înspăimântați încât au luat-o la fugă fără a-şi mai lua armele, cei mai mulți însă, care nu-i 
cunoşteau pe ai lor, fiindcă oastea era alcătuită din mai multe neamuri, i-au luat drept nişte duşmani şi au început 
lupta (nebanuind că doar doi evrei se infiltraseră în tabăra lor). Unii dintre ei au pierit omorându-se între ei cu 
armele, alţii s-au prăbuşit în fuga lor de pe stâncile abrupte. 

3. Când însă strâjile lui Saul au înfăţişat regelui toate tulburările izbucnite în tabăra filistenilor, el a întrebat dacă 
plecase vreunul dintre ai săi. După ce a aflat că propriu-i fiu şi purtătorul de arme dispăruseră, a poruncit Marelui 
Preot să-şi pună veşmântul sacerdotal? şi să-i prezică viitorul. La primirea răspunsului că va ieşi biruitor şi va 
depăşi forţele vrăjmaşului, Saul a pornit atacul împotriva filistenilor cuprinşi de derută, străpungându-se unii pe 
alţii cu fierul. 1 s-au alăturat şi cei care se refugiaseră în galerii şi peşteri, de îndată ce au primit vestea victoriei 
lui Saul. Când oastea lui a ajuns la vreo zece mii de evrei, regele i-a urmărit pe vrăjmaşi în întreaga regiune unde 
se împrăştiaseră. Fie datorită bucuriei pe care i-a adus-o nesperata victorie (căci este greu să dea dovadă de-o 
matură chibzuinţă cei ce au parte de un asemenea noroc), fie neştiinţei lui, Saul a comis o gravă greşeală şi o 
nebunie cu urmări nefaste. Nerăbdător să se răzbune pe filisteni şi să le dea pedeapsa meritată cu prisosință, el a 
afurisit şi a înfierat cu blesteme grele pe fiece evreu care va curma uciderea duşmanilor, ca să se hrănească mai 
înainte ca venirea nopţii să pună capăt căsăpirii şi urmăririi vrăjmaşilor. Aşa vorbise Saul ostaşilor săi, după care 
aceştia au ajuns într-o pădure deasă şi bogată în albine, aparținând seminţiei lui Efraim. Fiul lui Saul, care nu ştia 
de blestemul tatălui său şi de consimțământul poporului, a stors miere din faguri şi a mâncat. De-abia după ce a 
aflat de cumplitul blestem regesc care interzicea fiecăruia să pună ceva în gură înainte de asfinţitul soarelui, 
lonathas s-a abținut de la mâncare, dar a găsit nedreaptă opreliştea impusă de tatăl lui, căci, dacă s-ar fi întremat 
cu puțină hrană, evreii i-ar fi 

2 Efodul, ale cărui pietre preţioase căpătau strălucire în ajunul izbânzii evreilor. în Cartea întâi a Regilor, XIV, 18, Saul i-a spus lui Achias să 
aducă Chivotul lui Dumnezeu, care în vremea aceea era cu fiii lui Israel. 

urmărit cu puteri sporite şi o mai mare agerime pe duşmani, capturând mai mulți dintre ei sau străpungându-i cu 
fierul. 

4. Aşadar, după ce răpuseseră mii şi mii de filisteni, evreii s-au întors la coborârea serii să jefuiască tabăra lor, 
unde şi-au însuşit o pradă bogată şi nenumărate vite, din care au înjunghiat o mulțime, mâncându-le apoi cu 
sânge cu tot. Regele a fost anunţat de către grămăticii săi că grosul oştenilor greşise în privinţa jertfei închinate 
Domnului, deoarece, înainte ca sângele să se fi scurs din ea în întregime şi s-o purifice astfel, carnea fusese 
mâncată numaidecât. Atunci Saul a poruncit ca o stâncă uriaşă să fie rostogolită la mijloc, cerând ca mulțimea 
să-şi aducă jertfele deasupra ei, dar carnea să nu fie mâncată împreună cu sângele, fiindcă aşa ceva nu era pe 
placul lui Dumnezeu. După ce toate au fost îndeplinite potrivit poruncii regelui, Saul a înălțat în locul acela un 
altar, pe care a adus Domnului o jertfă ardere de tot. Acesta a fost primul jertfelnic ridicat de Saul. 

5. Dornic să-şi urmărească numaidecât vrăjmaşii până la tabăra lor şi s-o devasteze în întregime, înainte de 
ivirea zorilor, mai ales că oastea nu se împotrivea să-l urmeze şi pentru ca să obţină o şi mai mare adeziune la 
poruncile sale, regele l-a chemat pe Marele Preot Achitob, poruncindu-i să cerceteze dacă Dumnezeu îi îngăduie 
să se îndrepte spre tabăra duşmană şi să-i ucidă pe toți cei aflaţi acolo. Când Marele Preot Achitob i-a spus că 
Dumnezeu nu vrea să-i răspundă, Saul i-a zis la rândul lui: „Domnul are un temeinic motiv să nu ne dea 
răspunsul cerut, aşa cum a făcut cu toate prilejurile de mai înainte, ba chiar şi atunci când nici nu l-am ascultat. O 
tăinuită greşeală a noastră trebuie să fie pricina tăcerii Sale. Mă jur că-l voi ucide chiar eu pe cel ce-a comis acest 
păcat, chiar dacă vinovatul ar fi fiul meu lonathas, şi în felul acesta sper că-l voi împăca pe Dumnezeu. Ca şi 
cum ar fi vorba de un străin şi nicidecum de mine, asupra mea voi revărsa îndreptăţită pedeapsă!" Fiindcă 
mulțimea a încuviințat prin strigăte să facă acest lucru, pe toți ceilalți 1-a aşezat deoparte, iar de cealaltă parte au 
rămas doar el şi fiul său, apoi s-a tras la sorți, ca să iasă adevărul la iveală. Sorţii au arătat că vinovat era 
lonathas. întrebat de părintele său care fapt său greşeală îi mustră sufletul şi ce ticăloşie sau nelegiuire comisese, 
el a răspuns: „Tată, n-am greşit cu nimic în afara faptului că ieri, în timpul urmăririi duşmanilor, am mâncat 
miere dintr-un fagure, fără să fi aflat încă de afurisenia şi de blestemul tău!" Atunci Saul 

s-a jurat că-l va ucide şi că nici înrudirea, nici părinteasca lui înclinare nu-l vor face să-şi încalce jurământul. 
lonathas nu s-a arătat câtuşi de puţin înspăimântat de amenințarea cu moartea, ci a păşit în mijlocul mulțimii şi a 
spus cu demnitate şi mărinimie: „Nu te rog deloc, tată, să-mi cruți viața! Plăcută îmi este această moarte pe care 
eu o îndur, pentru că, pe de o parte, îţi adeveresc evlavia, pe de altă parte, ea vine după o victorie strălucită. Cea 
mai mare mângâiere a mea este faptul că îi las pe evrei victorioşi asupra filistenilor!" Dar întregul popor a fost 
atât de impresionat încât i-a deplâns soarta şi a jurat la rândul lui că nu va îngădui să fie ucis tocmai autorul 
victoriei”. Aşa l-a scăpat mulţimea pe lonathas de afurisenia tatălui său, înălţându-şi rugile ei spre Dumnezeu, ca 
să-i ierte tinerescul păcat. 

6. După ce a răpus vreo şaizeci de mii de vrăjmaşi, Saul s-a reîntors în oraşul său. Acolo a avut o domnie fericită, 
s-a războit cu noroadele învecinate şi i-a supus pe ammaniţi, moabiţi şi pe filisteni, idumeeni, amaleciţi, ba chiar 
şi pe regele din Soba. Saul a avut copii, şi anume trei fii: lonathas, lesus şi Melchis, ca şi două fiice: Merob şi 
Michal. Drept comandant al oştii l-a ales pe Abener, fiul unchiului său, care se numea Nerus. Acest Nerus şi Chiş 
tatăl lui Saul, erau fraţi şi fiii lui Abiel. Saul dispunea de multe care de luptă şi de numeroşi călăreți şi a ieşit 
biruitor în fiecare război pe care l-a dus. în timpul domniei lui evreii au avut parte de o mare prosperitate şi mult 
noroc, devenind mai puternici decât toate celelalte popoare. Garda lui de corp era alcătuită din tinerii cei mai 
înalți şi mai voinici. 

CAPITOLUL VII 

1. După aceea a sosit, la Saul, Samuel, trimis de Dumnezeu, potrivit spuselor sale, şi l-a îndemnat ca, ţinând 


seama de faptul 
* Mulțimea se opune înfăptuirii afuriseniei lui Saul printr-un jurământ care o anihilează, împiedicând uciderea unui erou inocent. 

că dintre toţi ceilalţi l-a ales pe el ca rege, cuvine-se să-i dea ascultare Domnului şi să trăiască după voinţa Lui: 
precum Saul domneşte peste popoare, aşa şi Dumnezeu să fie stăpân peste toate făpturile! A zis apoi că Domnul 
i-a adresat lui Saul următoarele vorbe: „Deoarece amaleciţii au pricinuit evreilor în pustiu nenumărate necazuri, 
de la ieşirea lor din Egipt, până ce au ajuns în această țară, îţi poruncesc să porneşti la război împotriva lor şi, 
după obţinerea victoriei, să nu mai laşi în viaţă pe nimeni, ci să-i stârpeşti pe toți, începând cu femeile şi copiii 
lor, şi să-i pedepseşti astfel pentru răul pe care l-au făcut străbunilor noştri! Dar să nu cruţi nici măcar vitele sau 
turmele de oi şi să nu le păstrezi în folosul tău, ci să aduci jertfă totul lui Dumnezeu. lar numele de Amalec să 
piară de pe suprafața pământului, ca să se înfăptuiască porunca dată de Moise!" 

2. Saul a făgăduit că va îndeplini porunca întocmai şi a susținut că-şi va arăta supunerea față de Dumnezeu nu 
numai prin faptul că-şi va conduce oastea împotriva filistenilor, ci şi prin punctualitatea şi promptitudinea 
executării ordinelor primite. El şi-a adunat aşadar toate trupele şi le-a făcut numărătoarea la Galgala, socotind că, 
în afara celor din seminţia lui Iuda, israeliţii erau vreo patru sute de mii: căci seminţia aceasta însuma singură 


treizeci de mii. Saul a pătruns cu oastea în ținutul amaleciţilor, dar a întins multe curse şi a pus puternice trupe în 
preajma fluviului, ca să nu-i înfrunte pe amaleciţi doar în luptă deschisă, ci să-i atace şi prin surprindere ori pe 
drumuri, încercuind şi omorând vrăjmaşii pe loc. Când oastea a dezlănţuit bătălia decisivă, duşmanii au şi luat-o 
la goană şi în timpul urmăririi fugarii au pierit până la unul. Deoarece expediţia sa începuse sub zodia norocoasă, 
potrivit prezicerii divine, Saul a luat cu asalt şi oraşele amaleciţilor, aducându-le cu forţa în puterea lui, fie prin 
şiretlicuri războinice, fie prin galerii săpate pe sub ziduri sau prin lucrări de asediu făcute în faţa meterezelor, fie 
prin foame şi sete, ori le-a cucerit prin alte mijloace. Apoi a trecut la uciderea femeilor şi copiilor, fără să creadă 
că săvârşea o faptă crudă sau contrară firii omeneşti, pe de o parte, fiindcă erau duşmanii lui, pe de altă parte, 
pentru că urma porunca dată de Dumnezeu, neascultarea lui fiind pândită de primejdii. Saul l-a luat prizonier 
chiar şi pe regele vrăjmaşilor, Agag; impresionat de frumuseţea şi de 

trupul său plin de măreție, a găsit cu cale să-l cruțe, fără să facă asta după voia Domnului, ci biruit de propria 
bunătate şi milă, cedând la momentul nepotrivit şi nu fără să-şi amenințe singur situația. Căci Dumnezeu ura atât 
de mult norodul amaleciţilor încât poruncise să nu fie cruțați nici măcar copiii, față de care suntem înclinați să ne 
arătăm mai miloşi. lar Saul l-a lăsat în viaţă chiar pe regele lor, pricinuitorul tuturor relelor îndurate de evrei, fără 
să-şi amintească de poruncile lui Dumnezeu, punând mai mult preţ pe frumuseţea vrăjmaşului. La fel a păcătuit 
şi poporul: a cruțat şi vitele, şi turmele de oi, pe care le-a luat drept pradă, deşi Dumnezeu poruncise ca nici una 
să nu rămână neînjunghiată. Tot el a mai păstrat şi alte obiecte şi avuţii şi doar pe cele lipsite de orice valoare le- 
a hărăzit pieirii. 

3. Când a subjugat toate noroadele care ocupau teritoriul de la Pelusium din Egipt şi până la Marea Roşie, Saul a 
devastat ţara duşmană, cruțând numai neamul sichimiţilor. Ei locuiau în mijlocul ținutului madianiţilor. Pe 
aceştia i-a avertizat prin soli încă înainte de izbucnirea războiului să se strămute pentru a nu împărtăşi soarta 
amaleciţilor. Saul a vrut să-i ocrotească fiindcă prin Raguel, socrul lui Moise, se înrudeau cu el. 

4. Saul s-a întors acasă bucuros de succesele sale, ca şi cum n-ar fi nesocotit nici una dintre poruncile date de 
prooroc privitoare la războiul împotriva amaleciţilor, ci după victoria duşmanului le-ar fi îndeplinit pe toate exact 
aşa cum i-au fost cerute, însă Dumnezeu era supărat că regele amaleciţilor fusese cruțat şi că poporul luase cu el 
vitele, ca pradă de război, fiindcă EI nu-i îngăduise să facă aşa ceva. I se părea condamnabil faptul că, biruind şi 
supunând duşmanul cu generosul său sprijin, totuşi, Saul l-a disprețuit şi înjosit, fără să-l trateze barem ca pe un 
rege pământean. Domnul i-a spus proorocului Samuel că-i pare rău acum că l-a făcut rege pe Saul, întrucât 
acesta nu se îngrijeşte să-i îndeplinească poruncile întocmai, procedând aşa cum crede el de cuviință. Când a 
auzit acestea, Samuel s-a speriat foarte tare şi o noapte întreagă a înălțat rugi Domnului, să-l ierte pe Saul şi să nu 
mai fie mânios pe el. Dar, în pofida rugăminților proorocului, EI s-a împotrivit iertării lui Saul, căci a socotit 
nepotrivit să se treacă cu vederea greşelile lui Saul la stăruinţele lui Samuel. Asta deoarece nimic nu contribuie 
mai ales la înmulțirea păcatelor 

decât îngăduinţa prea mare față de păcătoşi şi, în vreme ce bunătatea şi toleranța îşi sporesc faima, se trece peste 
faptul că ele devin pretextul pentru a se păcătui. Aşadar, întrucât Dumnezeu n-a dat curs rugăminţilor proorocului 
şi era limpede că nu vroia să-şi schimbe hotărârea, Samuel a plecat dis-de-dimineaţă spre Saul la Galgala, unde 
se afla acesta. De îndată ce l-a văzut, regele i-a ieşit în întâmpinare, i-a dat bineţe şi i-a zis: „Mulţumesc lui 
Dumnezeu, care mi-a dăruit victoria: toate poruncile sale au fost aduse la îndeplinire!" Spusele sale au atras 
următoarea replică a lui Samuel: „Dar de ce în tabără aud zarva făcută de turme de oi şi vite?" Regele i-a răspuns 
că poporul le-a păstrat pentru jertfă; în schimb, întregul norod al amaleciţilor a fost dat pieirii, potrivit poruncii 
divine, şi n-a mai rămas viu nimeni, în afara regelui, pe care l-a adus ca prizonier. Ce trebuia să se întâmple cu el 
urmau să stabilească împreună. Atunci proorocul i-a spus la rândul lui: „Pe Dumnezeu îl încântă nu atât vitele 
hărăzite jertfelnicului, cât mai ales oamenii buni şi drepți: ei sunt cei ce ascultă de voinţa şi de porunca 
Domnului şi socotesc bună doar fapta pe care Domnul le-a cerut-o. El se crede disprețuit nu numai atunci când 
nu i se aduce jertfă, ci şi când i se pare că nu-i sunt ascultate vorbele. Cei care nu i se supun pe deplin nu aduc 
cinstirea adevărată şi singura pe placul lui Dumnezeu, chiar dacă îi jertfesc victime multe şi grase sau îi oferă 
strălucitoare daruri din aur şi din argint, pe care El nici nu le primeşte cu blândeţe şi bunăvoință, socotindu-le 
drept dovezi ale răutăţii şi nicidecum ale pietăţii, în schimb, Domnul îi îndrăgeşte pe oamenii care țin minte doar 
ceea ce le-a spus sau poruncit şi preferă să înfrunte moartea decât să se abată de la ele, şi nici nu aşteaptă ca 
aceştia să-i închine jertfe. Cât priveşte jertfele care i se aduc, Dumnezeu le primeşte mai degrabă pe cele mărunte 
şi venite din sărăcie, decât ofrandele bogătanilor. Aşadar, tu ai stârnit cumplita mânie a Domnului fiindcă i-ai 
disprețuit şi nesocotit poruncile. Cum poţi să-ți închipui că-ți va primi cu bunăvoință victima pregătită din rândul 
celor hărăzite de el pieirii din capul locului? Doar dacă ţi se pare unul şi acelaşi lucru să jertfeşti sau să nimiceşti. 
De aceea trebuie să te aştepţi ca El să te despoaie de regeasca putere care te-a făcut să devii trufaş şi s-o foloseşti 
în dauna celui ce ţi-a dăruit-o!" Saul a recunoscut că a greşit într-adevăr şi nu şi-a negat păcatul: a 

încălcat porunca dată de prooroc, dar numai fiindcă s-a temut că oştenii lui, ahtiați după prada de război, nu se 
vor lăsa constrânşi să renunţe la ea. „Fii iertător şi îndurător — i-a strigat el — căci de acum încolo voi căuta să 


nu mai greşesc!" L-a rugat pe prooroc să se întoarcă şi să aducă jertfă de împăcare lui Dumnezeu. Dar, ştiind că 
nu mai există nici o speranţă ca el să obțină iertarea Domnului, Samuel nu s-a lăsat înduplecat şi a pornit spre 
casă. 5. Hotărât să-l facă pe Samuel să rămână, Saul l-a înhăţat de mantie şi, când Samuel s-a smucit cu mai 
multă putere, ca să pornească la drum, şi-a sfârtecat veşmântul. Profetul i-a spus că la fel, va fi smulsă domnia şi 
transmisă altui bărbat, bun şi drept (căci Dumnezeu stăruia neclintit în hotărârea lui, deoarece nu se potrivea cu 
atotputernicia lui ca, după pilda nestatorniciei omeneşti, să-şi schimbe părerea sau să se abată de la ea). Saul a 
spus că a păcătuit într-adevăr, dar întrucât nu poate schimba cele întâmplate în lucruri neîntâmplate, l-a rugat pe 
profet să-i facă barem cinstea de a-l chema în faţa întregului popor pe Dumnezeu, pentru el anume. Samuel s-a 
învoit pe loc şi, alături de rege, a plecat să se roage Domnului. După aceea a fost adus la el Agag, regele 
amaleciţilor. Când acesta a adus vorba despre amarnicul gust al morţii, proorocul 1-a răspuns: „Aşa cum ai adus 
şi tu numai amărăciuni şi bocet mamelor evreice prin uciderea fiilor lor, la fel să se întristeze şi mama ta când va 
primi vestea că ai pierit! " Numaidecât Samuel a hotărât ca el să fie ucis la Galgala şi s-a întors în Armatha. 


CAPITOLUL VIII 


1. Regele Saul a văzut ce necaz şi-a adus singur atunci când şi-a atras duşmănia lui Dumnezeu şi s-a întors la 
reşedinţa lui, Gaba (al cărei nume înseamnă „colină"). Iar din ziua aceea n-a 

mai văzut vreodată chipul proorocului. Deoarece Samuel era întristat de soarta lui, Dumnezeu, hotărât să pună 
capăt mâhnirii sale, i-a poruncit să ia cu el untdelemnul sfânt şi să meargă în oraşul Bethleem, la lessaeu, fiul lui 
Obed, ca să-l ungă rege pe acela dintre feciorii acestuia pe care îl va indica EI însuşi. Samuel i-a spus că se temea 
să nu prindă de veste Saul şi pe căi ascunse sau pe față să-i urzească pieirea. Făgăduindu-i însă Domnul că va 
face astfel încât să călătorească în siguranţă, el a sosit în oraşul pe care l-am numit mai sus. Acolo toţi l-au primit 
cu urări de bun venit şi l-au întrebat ce intenţii avea. Proorocul le-a răspuns că sosise ca să aducă o jertfă lui 
Dumnezeu. De îndată ce a pregătit ceremonia divină, a poftit la ospăţul jertfei pe lessaeu, împreună cu feciorii 
lui. Cum l-a văzut pe cel mai vârstnic dintre fii, care era mare şi frumos, luându-se după înfăţişarea lui aleasă, 
Samuel a socotit că acesta va fi viitorul rege. Dar el se înşelase în privinţa hotărârii divine. Când a întrebat dacă-l 
unge pe tânărul pe care l-a admirat adineauri şi-l crede demn să fie rege, Domnul i-a răspuns că altceva aşteaptă 
el de la oameni, spunându-i: „Tu ai în vedere doar falnica statură a tânărului şi de aceea îl socoteşti potrivit 
pentru domnie. Eu nu ofer această demnitate ca pe o răsplată a frumuseții trupeşti, ci a virtuții sufletului, şi caut 
un om înzestrat cu o sumă întreagă de calităţi, precum evlavia, dreptatea, vitejia şi supunerea, prin ele ieşind la 
iveală frumuseţea spiritului!" După ce Domnul i-a vorbit astfel, Samuel i-a cerut lui lessaeu să-şi dea la iveală 
feciorii. El a lăsat să intre alţi cinci fii, cel mai vârstnic dintre ei fiind Elab; al doilea era Aminadab, al treilea 
Samal, al patrulea Nathanael, al cincilea se numea Rael, iar al şaselea Asam. Când i-a văzut şi s-a convins că nu 
rămâneau mai prejos la înfăţişare decât fratele lor cel mare, proorocul l-a întrebat pe Domnul care dintre ei va fi 
ales rege. Răspunsul primit de el a fost: „Nici unul!", de aceea a căutat să afle de la lessacu dacă nu mai are şi 
alţi copii. Acela i-a spus că a mai rămas unul cu numele de David, care era cioban şi acum îşi păştea oile. Samuel 
i-a cerut lui lessaeu să-l cheme, fiindcă fără el nu puteau să înceapă solemnul ospăț. Atunci când, la chemarea 
tatălui său, s-a înfățişat şi David, ca un băieţandru bălan, cu ochi scânteietori şi deosebit de frumos, Samuel şi-a 
zis în sinea lui: „Pe acesta l-a ales Dumnezeu să fie rege!" Apoi s-a aşezat la masă, lângă el l-a 

pus pe David şi după aceea pe lessaeu, împreună cu ceilalți fii ai lui. A luat untdelemnul, sub privirile lui David, 
l-a uns şi i-a şoptit la ureche că acesta era semnul potrivit căruia Domnul îl alesese rege. L-a îndemnat să apere 
dreptatea şi să dea ascultare poruncilor divine; astfel va avea o domnie lungă şi casa lui va fi strălucitoare şi 
vestită. EI îi va birui pe filisteni şi toate popoarele cu care se va lupta, dobândind în timpul vieţii o faimă ce se va 
răsfrânge asupra urmaşilor săi. 

2. Dându-i aceste sfaturi, Samuel a plecat, iar Dumnezeu l-a părăsit de îndată pe Saul şi a trecut de partea lui 
David. După ce Duhul Domnului s-a strămutat la el, a şi început să rostească preziceri; în schimb, Saul era 
cuprins de nelinişte şi bântuit de duhuri rele, care îi provocau sufocări şi strangulări. Aşa se face că vracii lui n- 
au mai ştiut să-i prescrie altă cale de leac decât aflarea unui cântăreţ şi harfist iscusit. Ei au cerut să fie găsit un 
om în stare ca, ori de câte ori era bântuit de duhuri rele şi de spaime, să-l îngrijească şi să-i stea la creştet, zicând 
din liră şi intonându-i cântece. Saul n-a şovăit, ci a poruncit să-i fie adus numaidecât un asemenea meşter. Cineva 
dintre cei prezenţi a spus că el văzuse în Bethleem pe fiul lui lessaeu, aflat încă la vârsta tinereţii, dar bine făcut 
şi frumos, printre deosebitele sale însuşiri numărându-se darul de a mânui harfa şi a înălța cântece, ca şi iscusinţa 
lui în întrecerile războinice. Saul i-a trimis lui lessaeu un sol şi i-a poruncit să-l ia pe David de lângă turma lui, 
trimițându-l la dânsul: vrea să-l vadă la faţă, fiindcă i-au ajuns la ureche multe veşti bune privitoare la 
frumuseţea şi destoinicia tânărului. lessacu şi-a trimis aşadar feciorul, dându-i şi nişte daruri, ca să le înmâneze 
lui Saul. De îndată ce l-a văzut pe David, Saul a rămas încântat, l-a făcut purtătorul său de arme şi i-a arătat 
întreaga preţuire. David îl descânta pe rege împotriva tulburărilor pricinuite de duhurile rele, ori de câte ori îl 
bântuiau acestea, şi era singurul său vraci, strunindu-şi lira şi cântându-i cântece şi, pe această cale Saul îşi 
recăpăta stăpânirea de sine. Regele a trimis un sol la lessaeu, tatăl băiețandrului, şi l-a rugat să-l lase la el, căci 
înfăţişarea lui i-a făcut o impresie deosebită. lesseus, nevrând să-l contrazică pe rege, s-a învoit ca David să 


rămână alături de dânsul. 

CAPITOLUL IX 


1. După câtăva vreme, filistenii s-au.adunat din nou şi, strângând laolaltă trupe numeroase, au pornit războiul cu 
israeliții. Şi-au aşezat tabăra în regiunea situată între Sochus şi Azeca. Saul şi-a dus oastea împotriva lor şi faptul 
că s-a instalat cu ai săi pe un munte i-a făcut pe filisteni să-şi părăsească prima tabără şi să-şi instaleze alta tot pe 
un munte, aflat în ţinutul în care venise Saul. Oştirile rivale erau despărțite astfel de o vale,întinzându-se între 
munții unde erau taberele. Din tabăra filistenilor a coborât un anume Goliath din oraşul Gitta, bărbat cu o statură 
uriaşă, căci măsura şase coţi şi o palmă, armura fiind şi ea pe măsura trupului său nespus de mare. Platoşa care îl 
înveşmânta cântărea cinci mii de sicii. Coiful şi pulparele de aramă erau croite pentru bărbatul ale cărui membre 
uriaşe le acopereau. Suliţa lui, povară deloc uşoară, n-o ţinea în mâna dreaptă, ci sprijinită pe umăr; măsura şi ea 
şase sute de sicii de fier şi îl însoțeau numeroşi purtători de arme. Acest Goliath a păşit între cele două oşti şi, 
folosindu-se din plin de glasul său puternic, a strigat către Saul şi evrei: „Vin să vă scap de cazna şi primejdia 
luptei. De ce este neapărată nevoie ca ostile noastre să se înfrunte, îndurând atâtea rele? Alegeţi pe unul dintre 
voi să se măsoare cu mine printr-o luptă în doi şi sfârşitul războiului va fi decis de cine învinge. Ceilalţi să 
devină robii celor al căror cetăţean a ieşit biruitor. Mult mai bine şi mai chibzuit este să expui primejdiei pe unul 
singur în locul tuturora!" După ce a spus asta, el s-a întors în tabăra lui. în ziua următoare a venit din nou, a rostit 
aceleaşi vorbe şi vreme de patruzeci de zile n-a încetat să-şi provoace duşmanii, Saul şi oştenii lui fiind stăpâniţi 
de o mare frică. Ei se înarmau pentru luptă, dar nici una dintre cele două tabere nu cuteza să-şi atace adversarul 
cea dintâi. 

2. Cum a izbucnit războiul dintre evrei şi filisteni, Saul l-a lăsat pe David să plece acasă la tatăl său, mulțumindu- 
se cu trei dintre ceilalți fii ai lui lessaeu, care îi trimisese între timp în sprijinul regelui, spre a înfrunta primejdiile 
luptei. La început, David a primit iar stânele şi turmele de oi, ca să le ducă la păşune. La 

scurtă vreme după aceea, el a sosit în tabăra evreilor, trimis la fraţii lui, să le ducă merinde şi să afle veşti de la 
ei. Dar chiar atunci a venit din nou Goliath, i-a provocat la duel pe evrei şi i-a mustrat că nici unul nu avea tăria 
să se măsoare cu el în luptă, în timp ce vorbea cu fraţii săi despre ceea ce-i încredințase tatăl lor, David a auzit 
cum oastea era ocărâtă şi batjocorită de un filistean şi, clocotind de mânie, şi-a înştiințat fraţii că era pregătit să 
primească lupta în doi cu vrăjmaşul. Fratele său mai mare, Eliab, l-a certat însă cu asprime şi i-a spus că 
îndrăzneala lui nu era deloc potrivită cu vârsta pe care o avea şi că nici nu era în stare să priceapă cum stau 
lucrurile, dându-i porunca să se întoarcă la turmele sale şi la tatăl lor. Din sfială față de propriul frate, David a 
plecat, dar a dat frâu liber vorbelor față de alţi oşteni, arătând că dorea să se măsoare cu cel care îl provoca. 
Propunerea tânărului a fost transmisă de aceştia lui Saul, care l-a şi chemat, întrebându-l ce anume dorea să-i 
spună. David i-a zis: „O, rege, să nu fii nici abătut, nici descurajat! Eu vreau să frâng trufia duşmanului, şi dacă 
mă voi lupta cu dânsul, voi învinge, în pofida faptului că e mai mare şi mai voinic decât mine. El va ajunge 
batjocura tuturora, în schimb oastea ta îşi va păstra faima neştirbită, dacă va fi biruit nu de un bărbat înarmat 
până-n dinți şi cu multă experienţă războinică, ci de unul care pare că-i băiețandru, având de fapt o vârstă 
fragedă!" 

3. Saul i-a prețuit avântul şi cutezanţa, dar n-a avut încredere în el din pricina tinereții sale şi i-a spus că-i prea 
plăpând ca să se măsoare cu un om priceput în treburile războinice. David i-a răspuns astfel: „Mă încumet să fac 
asta, încredinţat că Domnul va fi de partea mea, căci ajutorul lui l-am simţit şi mai înainte. Când un leu mi-a 
atacat odinioară turma şi mi-a răpit mielul, l-am urmărit, am smuls prada din ghearele fiarei şi, de îndată ce a tă- 
bărât asupra mea, am înşfăcat-o de coadă, izbind-o de pământ până ce a murit de-a binelea. La fel am avut de 
înfruntat un urs şi l-am răpus. Sunt de părere că duşmanul de acum e mai prejos decât dihăniile acelea, Domnul 
însuşi îl va da pe mâna mea, fiindcă prea ne-a batjocorit oastea, afurisindu-l pe Dumnezeul nostru!" 

4. Atunci Saul l-a rugat pe Dumnezeu să-i dea sorţi de izbândă tânărului în planurile sale cutezătoare, zicându-i: 
„Du-te la luptă!" I-a pus coiful şi platoşa, l-a încins cu sabia lui, apoi l-a lăsat să plece. David s-a simțit prea 
împovărat de armură (căci nu era 

deprins să poarte asemenea arme) şi a zis: „Acestea sunt, o, rege, podoabele tale, pe care doar tu ai şi priceperea 
să le porţi. Dar îngăduie-mi mie, slujitorul tău, să mă lupt aşa cum vreau eu!" S-a despuiat de arme, şi-a luat 
toiagul şi cinci pietre de pârâu, pe care le-a pus în traista sa de păstor şi, ţinând praştia în mâna dreaptă, s-a 
îndreptat apoi spre Goliath. Când l-a văzut pe potrivnicul care venea să-l întâmpine astfel, acesta l-a măsurat cu 
dispreţ şi l-a batjocorit că nu purta armele pe care le folosesc oamenii îndeobşte, când se luptă între ei, ci pe cele 
întrebuințate împotriva câinilor, ca să se apere de ei. îl crede cumva dulău şi nu un om? David i-a răspuns că nu-l 
socoteşte făptură omenească, ci chiar mai rău decât un câine. Goliath a devenit furios, l-a împroşcat cu blesteme 
în numele zeilor săi şi l-a ameninţat pe tânăr că-i va arunca trupul să fie sfâşiat de fiarele pământului sau 
sfârtecat de păsările văzduhului. David i-a zis, la rândul său: „Te îndrepţi spre mine cu sabia lungă, cu lancea şi 
platoşa, iar eu vin asupra ta având ca armură pe Domnul, cel ce va face ca tu şi întreaga-ţi oaste să încăpeţi pe 
mâinile noastre, spre pieirea voastră. Chiar astăzi îți voi tăia capul şi restul trupului tău va fi dat pradă câinilor, 


care sunt rudele tale de sânge! Să ştie toată lumea că în fruntea evreilor se află Dumnezeu şi că ocrotirea lui 
înseamnă pavăza şi tăria noastră. Aşadar, armele şi puterea au mai mică importanţă dacă Dumnezeu nu este de la 
început alături de noi!" Filisteanul, împovărat de greutatea armelor pe care le purta, mergea mai încet pe drumul 
către David, fără să-şi ascundă disprețul față de el şi pe deplin încredinţat că-l va putea înlătura lesne pe cel 
neînarmat şi încă un copilandru. 

5. Tânărul i-a ieşit în cale însoțit de un ajutor, pe care duşmanul nu-l vedea: acela era Dumnezeu. A luat din 
traista sa o piatră scoasă din pârâu, a pus-o în praştie, rotind-o iute, şi l-a izbit pe Goliath în frunte cu atâta putere 
încât ea 1 s-a înfipt în creier; astfel că, biruit de ameţeală, uriaşul s-a prăbuşit cu fața la pâmânt. Atunci David a 
alergat până la el, s-a oprit deasupra duşmanului doborât, trăgându-i sabia din teacă, fiindcă el însuşi n-avea nici 
una, şi i-a tăiat capul. După căderea lui Goliath, filistenii au luat-o la goană, fiindcă fuseseră învinşi. De îndată ce 
l-au văzut pe bărbatul lor cel mai de vază cum zăcea neînsufleţit, s-au temut de soarta care-i aştepta şi, hotărâți să 
nu mai rămână pe loc, au găsit că doar fuga ruşinoasă mai putea să-i scoată la liman. Dar 

Saul şi întreaga lui oştire s-au năpustit cu strigăte puternice asupra duşmanilor, omorându-i pe mulți dintre ei, şi 
i-au urmărit pe supraviețuitori până la hotarul Gittei şi la porţile Ascalonului. Din rândul filistenilor au murit 
vreo treizeci de mii şi de două ori mai mare a fost numărul celor răniţi. Saul s-a întors apoi la tabăra duşmană, i-a 
distrus şi incendiat fortificațiile, capul lui Goliath fiind adus de David în cortul său, iar sabia, închinată 
Domnului. 


CAPITOLUL X 


1. Femeile au stârnit însă pizma şi ura lui Saul împotriva lui David. leşind în calea oştirii biruitorilor cu sunete de 
chimvale şi timpane şi cu felurite cântece vesele, femeile ziceau că Saul ucisese filistenii cu miile, în timp ce 
fetele suțineau că David îi doborâse cu zecile de mii. Când regele a auzit că i se recunoşteau merite mai mici 
decât tânărului căruia i se atribuia uciderea a zeci de mii de duşmani, el şi-a zis că acestor glorificări nu le mai 
lipsea decât domnia, începând să-i fie teamă de David şi să-l bănuiască. L-a îndepărtat din funcţiile pe care le 
deţinea mai înainte (fiindcă s-a temut ca, prin faptul că-i era purtător de arme, David să nu se afle prea aproape 
de el) şi l-a făcut căpetenie peste o mie de oşteni. Demnitatea era, fireşte, mai aleasă decât cea veche, dar 
periculoasă pentru deținător, după părerea regelui. S-a hotărât să-l trimită pe David împotriva duşmanului şi în 
toiul luptelor, ca să piară, înfruntând primejdiile. 

2. Dar David se bucura pretutindeni de sprijinul lui Dumnezeu, lucrurile îi mergeau strună şi toate isprăvile 
întreprinse de el aveau sorţi de izbândă, aşa că nu numai poporul îl prețuia mult pentru vitejia-i deosebită, ci şi o 
fată lui Saul, încă nemăritată, se îndrăgostise de el, iubirea fiindu-i atât de puternică încât în cele din urmă ştirea 
a ajuns la urechile părintelui. Văzând în asta 

un bun prilej de a urzi pieirea lui David, a ascultat totul cu plăcere, iar celor care i-au adus vestea că fiica lui era 
îndrăgostită, Saul le-a spus că bucuros îşi va da copila de soţie tânărului, în speranța că va găsi astfel pretextul 
să-l piardă. „Primesc— şi-a zis el — ca fata mea să devină soţia lui David, când îmi va aduce şase sute de capete 
ale vrăjmaşilor!. Dacă-şi propune să dobândească o răsplată aşa de mare şi ţine cu orice preţ să cucerească gloria 
printr-o ispravă primejdioasă şi de necrezut, el este decis să se grăbească şi să treacă la înfăptuirea ei. Dar atunci 
filistenii îl vor ucide, îndeplinind întocmai planul meu în privinţa lui. Astfel voi scăpa lesne de el fără să-l fi atins 
măcar cu mâna!" A poruncit, aşadar, slujitorilor săi să afle de la David ce intenții avea în privinţa căsătoriei cu 
fiica lui. Aceştia au început prin a-i spune că însuşi regele Saul şi întregul popor îl înconjoară cu dragostea lor, 
cel dintâi arătându-se gata să i-o dea de soţie pe propria-i fiică. David le-a răspuns astfel: „Oare vi se pare vouă 
uşor lucru a fi ginerele regelui? Mie nu mi se pare deloc aşa, mai ales că sunt un om simplu, lipsit de glorie şi 
onoruri!" Când slujiorii i-au reprodus răspunsul lui David, Saul le-a zis: „Vestiţi-l că n-am nevoie de zestre sau 
de bani (căci asta ar însemna să-mi vând fata şi nu s-o văd la casa ei), ci mai degrabă de un ginere înzestrat cu 
vitejie şi cu toate virtuțile deţinute de el cu prisosință. La căsătoria fiicei mele nu vreau să-mi aducă nici aur, nici 
argint pe care să le ia din averea părintească, ci numai şi numai răzbunarea revărsată asupra filistenilor, ca şi şase 
sute de capete ale lor. Nu mi se poate face un dar mai minunat şi mai prețios decât acesta şi mult mai pe placul 
fiicei mele decât îndătinata zestre ar fi această căsătorie cu un bărbat care să-i aducă strălucita dovadă a victoriei 
lui asupra vrăjmaşilor!" 

3. Când 1-a fost dat să audă asemenea vorbe, David s-a bucurat nespus de mult că Saul dorea într-adevăr o atât de 
strânsă înrudire cu el. Mai înainte de a ţine seama ori de a chibzui în sinea lui dacă poate să îndeplinească sau nu 
condiția impusă, s-a năpustit numaidecât cu soții lui de arme asupra vrăjmaşilor, punându-se pe treabă ca să ducă 
la îndeplinire înţelegerea pri- 


1 Regele nu voieşte zestre decât numai o sută de prepuţuri filistene ca răzbunare împotriva vrăjmaşilor regelui." /Cartea întâi a Regilor, 
XVIII, 25). David va ucide două sute de filisteni, înfăţişând lui Saul prepuţurile lor. 

vitoare la încheierea nunţii. Dar cum Dumnezeu făcea ca pentru David toate lucrurile să pară uşoare şi posibile, 
el a ucis o mulțime de duşmani, la şase sute dintre ei le-a tăiat capetele, aducân-du-le la rege, şi în schimbul lor, 


potrivit convenției, i-a cerut mâna fiicei sale. Fiindcă nu mai avea ce să mai invoce, ca să nu-şi țină cuvântul 
(căci ar fi fost ruşinos să pară un mincinos sau nunta pusă la cale să se dovedească o cursă întinsă lui David, 
pentru ca, prints-o misiune primejdioasă, să-i curme viaţa), Saul i-a dat în căsătorie pe fiica lui, Michal. 


CAPITOLUL XI 


1. Totuşi, Saul n-avea cum să se potolească pentru multă vreme. Când însă a văzut că David le era tare drag şi lui 
Dumnezeu, şi mulțimii, a tremurat pentru propria sa soartă. Deoarece nu putea să-şi ascundă frica pricinuită de 
lucruri mari, precum domnia şi viaţa, pierderea uneia dintre ele însemnând o mare nenorocire, în mintea lui Saul 
a încolțit gândul de a-l ucide pe David şi le-a încredinţat fiului său lonathas şi slujitorilor săi cei mai credincioşi 
sarcina de a-l înlătura. lonathas s-a minunat că tatăl său şi-a schimbat dintr-o dată simțămintele faţă de David, 
încât, după ce mai înbainte îi arătase atâta bunăvoință, voia acuma nu numai să-l rănească uşor, ci să-l ucidă de-a 
dreptul. Fiindcă îl iubea pe tânăr şi-l preţuia mult pentru virtuțile sale, i-a dezvăluit tainicele intenţii ale părintelui 
său, sfătuindu-l prieteneşte să se ferească şi să nu se arate la față a doua zi. Bl dorea ca între timp să se ducă la 
tatăl lui şi, sub pretextul de a-i da binețe, să se folosească de prilejul de a vorbi cu el despre soarta lui David. 
După ce afla motivul sumbrei porniri, el vroia să-i micşoreze însemnătatea, fiindcă nu se cădea ca, de dragul lui, 
să împingă la pierzanie un om care a adus multe binefaceri poporului şi regelui 

prin meritele sale strălucite, ci mai degrabă să-i acorde iertarea, oricât de gravă i-ar fi fost greşeala. Abia după 
aceea urma să-i dezvăluie propriului prieten intenția tatălui său. Aşadar, David a dat ascultare sfatului său bun, 
căutând să rămână ascuns privirilor regelui. 

2. în ziua următoare, lonathas s-a dus la Saul şi, găsindu-l vesel şi bine dispus, a început să discute cu el despre 
David: „Tată, prin care păcat mare sau mic socoti că s-a făcut vinovat față de tine David, încât ai luat hotărârea 
să-l ucizi pe acest bărbat care a făcut doar lucruri pentru binele tău şi a pricinuit o grea înfrângere filistenilor? 
Oare n-a scăpat el poporul evreu de înjosirea şi batjocura îndurate vreme de patruzeci de zile şi a fost singurul 
care a îndrăznit, la provocarea duşmanului, să pornească lupta în doi, aducând apoi atâtea capete de duşmani câte 
i-au fost cerute pentru a primi drept răsplată mâna surorii mele, astfel că acum moartea lui ar fi pentru noi un 
prilej de doliu amarnic, nu numai pentru propria-i vitejie, ci şi pentru strânsa noastră înrudire? Prin moartea lui ar 
îndura o mare nedreptate şi fiica ta, hărăzită văduviei mai înainte de a fi zămislit copii de pe urma legăturilor sale 
conjugale. Chibzuieşte la aceste lucruri şi arată-te îngăduitor, fără a pricinui nici un rău bărbatului care ne-a adus 
tuturora mari foloase, iar pe tine te-a vindecat, atunci când a alungat duhurile rele ce te bântuiau, redând 
sufletului tău liniştea, iar pe duşmanii noştri i-a tras la răspundere. De altfel, ar fi urât din partea ta să dai totul 
uitării!" Prin aceste vorbe, lonathas l-a înduplecat pe Saul, care l-a asigurat pe fiul său prin jurământ că nu-i va 
face nici un rău lui David. Mânia şi teama lui au fost îndepărtate prin dreapta lui apărare. lonathas l-a chemat la 
el pe David, i-a dezvăluit binefăcătoarea schimbare a purtării tatălui său, conducându-l până la dânsul. lar David 
a rămas alături de rege, ca mai înainte. 

3. Tocmai la vremea aceea, când filistenii şi-au pornit iarăşi trupele împotriva evreilor, David a fost trimis de 
Saul în fruntea unei oşti să se războiască cu aceştia . EI le-a pricinuit pierderi mari şi s-a întors victorios la regele 
său. Totuşi, Saul nu l-a primit aşa cum s-ar fi aşteptat după o asemenea izbândă, părând mai degrabă supărat de 
succesele lui militare, ca şi cum ele ar fi însemnat o primejdie pentru domnia lui. Când l-an invadat din nou 
duhurile rele şi i-au tulburat sufletul, l-a chemat în încăperea unde 

zăcea pe David, poruncindu-i să-i cânte din liră în vreme ce el însuşi ținea în mână o suliță. în timp ce acesta îi 
îndeplinea porunca, Saul şi-a zvârlit sulița asupra lui. Prevăzându-i traiectoria, David s-a ferit din calea ei şi s-a 
refugiat în casa lui, unde a rămas 

O zi întreagă. 

4. Regele a trimis nişte pândari care să-l păzească pe David până în zorii zilei, pentru ca acesta să nu fugă şi să se 
ascundă, . fiindcă dorea să-l dea în judecată şi să-l condamne la moarte. Dar Michal, soţia lui David şi fiica 
regelui, care a ghicit planul tatălui său, şovăind între teamă şi speranță, fiindcă era îngrijorată şi de soarta ei şi nu 
putea să trăiască fără David, s-a dus la soţul ei şi i-a zis următoarele: „Ai grijă ca soarele să nu te mai găsească 
dimineaţă aici, căci altfel nu vei mai avea parte de lumina lui de-acum încolo. Fugi de acasă, atâta vreme cât te 
ocroteşte bezna nopții, şi deie Domnul ca ea să se îndesească. Află că, o dată încăput pe mâinile lui, tatăl meu te 
va sorti pieirii!" Ea l-a lăsat să fugă pe fereastră, scăpându-l astfel de primejdie. Apoi i-a aşternut patul ca pentru 
un om bolnav, iar sub cuvertură a pus ficatul unei capre. Când propriu-i părinte şi-a trimis oamenii după David în 
zorii zilei, Michal le-a spus că el se zbuciumase o noapte întreagă, a arătat celor de față patul acoperit şi, prin 
zvâcniturile ficatului de capră care mişca cuvertura!, i-a făcut să creadă lesne că dedesubt zăcea David abia 
trăgându-şi suflarea. Vestea că David se îmbolnăvise în timpul nopţii a fost adusă de slujitori lui Saul, care le-a 
dat porunca să-l aducă aşa bolnav cum era, fiindcă voia să-l ucidă. Solii s-au reîntors şi când au dezvelit patul, 
descoperind şiretlicul pus la cale de soţia lui David, i-au adus regelui ştirea aceasta. Saul şi-a mustrat copila că |- 
a salvat pe duşmanul său şi că şi-a păcălit părintele. Dar ea şi-a găsit următoarea scuză, demnă de a fi crezută. A 
spus că David ar fi ameninţat-o cu moartea şi că numai frica a împins-o să cedeze, spre a scăpa cu viață. 


1 se cuvenea aşadar iertarea, fiindcă făcuse totul cu de-a sila şi nu de bunăvoie. Apoi a adăugat: „Nu cred că ţii la 


uciderea 

' Stratagema relatată de Flavius Josephus este mai ingenioasă, dar şi mai grotescă decât cea biblică. După ce i-a dat drumul lui David să fugă 
pe fereastră, Michal a luat un idol şi l-a pus în pat, a pus o piele de capră pe capul lui şi l-a învelit cu o haină. Gestul fiicei lui Saul 
demonstrează lipsa ei de considerație față de idoli (vezi Cartea întâi a Regilor, XIX, 12-13). 

duşmanului tău mai mult decât la viața mea!" Saul şi-a iertat atuncv fiica. Dar David a fugit şi s-a îndreptat spre 
Armatha, la proorocul Samuel, căruia i-a înfățişat cursele şi că puţin a lipsit ca el să fie străpuns de sulița lui 
Saul, deşi nu-i pricinuise nici un rău şi nu se dovedise vreodată laş în faţa vrăjmaşilor, având mereu noroc în 
luptă, mulţumită sprijinului dat de Dumnezeu. Or, tocmai acesta era motivul pentru care Saul îl ura atât de mult 
pe David. 

5. Când a aflat cât de nedrept a fost regele cu David, proorocul a părăsit Armatha, plecând împreună cu David 
spre lăcaşul denumit Galbaath?, unde a rămas câtăva vreme. De îndată ce a primit vestea că David se aciuase în 
preajma proorocului, a trimis oameni bine înarmaţi, dându-le porunca să-l prindă şi să-l aducă la dânsul. Când 
aceştia au ajuns la Samuel şi au întâlnit ceata lui de prooroci, s-a pogorât Duhul Domnului asupra lor şi au 
început să proorocească la rândul lor. Auzind ce s-a întâmplat cu ei, Saul a trimis alți soli să-l prindă pe David, 
iar când şi aceştia au avut soarta celor dintâi, a mânat alții pe urmele lor. Dar şi al treilea rând de soli s-a apucat 
să proorocească; astfel că, plin de mânie, a plecat el însuşi într-acolo. După ce a sosit aproape de locul acela, 
Samuel, mai înainte de a da ochi cu el, l-a făcut să rostească proorociri. O dată ajuns în preajma lui Samuel, Saul 
a fost atât de pătruns de Duhul Domnului încât şi-a pierdut stăpânirea de sine. El s-a dezbrăcat de haine şi aşa a 
stat toată ziua şi noaptea întreagă, întins pe pământ, sub privirile lui Samuel şi ale lui David. 

6. De acolo, David s-a dus la Ionathas, fiul lui Saul, căruia i s-a plâns de capcanele întinse de tatăl său, zicând că 
propriu-i părinte ţine cu orice preţ să-l ucidă, în pofida faptului că nu l-a nedreptăţit şi nu i-a greşit cu nimic. 
Ionathas l-a rugat să nu dea ascultare bănuielilor sale, nici calomniilor altora, orice ar cuteza aceştia să susțină, ci 
să aibă nădejde şi încredere numai în el: tatăl său nu urzeşte asemenea planuri ucigaşe împotriva lui. Căci altfel 
acesta i le-ar fi dezvăluit numaidecât şi ei s-ar fi sfătuit împreună, pentru ca toate să fie făcute de comun acord. 
David s-ajurat că aşa va proceda şi l-a rugat să se gândească mai degrabă la salvarea lui decât să se îndoiască de 


adevărul vorbelor sale şi să 
? în Biblie, David şi Samuel se opresc la Naiotul cel din Rama /Cartea întâi a Regilor, XIX „18).,.Naiot" sau,.Nawit" este o casă ori un schit 
al proorocilor evrei Harul profetic se răsfrânge şi asupra solilor lui Saul, veniţi să-l prindă pe David. 

creadă că toate au fost aievea de-abia după ce va vedea sau va auzi că s-a stins din viață. David a adăugat că de 
aceea părintele său nu vrea să-i destăinuie nimic, tocmai fiindcă prieteneasca-i înclinare spre el îi era cunoscută. 
7. Convins în acest fel de adevăratele intenții ale lui Saul, lonathas s-a posomorât şi l-a întrebat ce anume vrea 
să facă ceva pentru el. David i-a zis: „Eu ştiu că tu îmi îndeplineşti bucuros toate rugămințile mele. Mâine este 
lună nouă şi în această zi datina cere să iau masa împreună cu regele meu. în cazul când socoteşti că e bine, aş 
pleca din oraş şi m-aş ascunde la ţară. De întreabă cumva de mine, spune-i regelui că m-am îndreptat spre 
Bethleem, oraşul de baştină, pentru că seminția mea celebrează mare sărbătoare, având dezlegarea ta să fac acest 
lucru. Dacă însă, aşa cum se obişnuieşte atunci când un prieten îți pleacă într-o călătorie, Saul îmi va ura „Drum 
bun!", poţi să înţelegi din asta că nu are faţă de mine planuri viclene sau duşmănoase. Simplul fapt că răspunsul 
lui va suna altfel poate să fie dovada că urzeşte ceva împotriva mea. Atunci tu îmi vei dezvălui vrerea tatălui tău, 
pe de-o parte din milă, pe de altă parte, din prietenia pe care ţi-o port şi pe care tu, ca stăpân al meu, ai arătat-o 
slugii tale. Dacă însă găseşti că am vreo vină, ucide-mă tu însuţi, luând-o înaintea părintelui tău!" 

8. Profund mişcat de ultimele sale cuvinte, lonathas i-a promis lui David să-i îndeplinească cererile şi, dacă tatăl 
său se va arăta crud şi duşmănos, va veni să-i dea de veste. Ca să-i câştige încrederea, l-a dus într-un loc liber şi 
curat, întărind printr-un jurământ legământul că nu se va da în lături de la nimic pentru izbăvirea lui David. El i-a 
zis apoi: „Pe cel despre care ştii tu că este mare şi pretutindeni de față, pe cunoscătorul gândurilor mele mai 
înainte ca ele să fie rostite, pe Dumnezeu îl chem drept chezaş al înțelegerii încheiate cu tine, că voi continua să 
iscodesc în fel şi chip voinţa tatălui meu în privinţa ta, până ce voi afla dacă în mintea lui se ascunde vreun gând 
nesănătos. Orice descoperire a mea o voi da în vileag şi nu ţi-o voi ascunde, fie că e un lucru bun, fie că e unul 
rău. Domnul cunoaşte faptul că-l rog întruna să ţi se arate binevoitor în toate privinţele. întrucât este acum de 
partea ta, El nu te va părăsi nici în viitor şi o va face chiar dacă tatăl meu sau eu însumi ne vom împotrivi din 
răsputeri. Gravează-ţi în amintire acest legământ şi, dacă voi muri cumva, 

îngrijeşte-te de copiii mei, răsplătind astfel ceea ce îmi datorezi!" După rostirea jurământului, lonathas i-a 
poruncit lui David să se ascundă pe câmp, în locul unde obişnuia să-şi desfăşoare exerciţiile corporale. De îndată 
ce a aflat intenţia tatălui său, el va veni acolo însoțit numai de un băiat. „Dacă însă, după ce am slobozit spre 
țintă trei săgeți, voi cere băiatului să mi le aducă (ele aflân-du-se chiar în faţa lui), atunci poţi fi sigur că nu te 
pândeşte nici un rău din partea tatălui meu. Dacă mă vei auzi rostind cuvinte potrivnice acestora, aşteaptă-te la 
potrivnicia regelui. Şi într-un caz, şi în altul, mă voi îngriji de siguranţa ta, ca să nu păţeşti nici un rău. Când vor 


veni şi pentru tine vremuri mai bune, amin-teşte-ți de aceasta şi revarsă grija ta asupra copiilor mei!" După ce a 
primit asigurările lui lonathas, David s-a îndreptat spre locul asupra căruia conveniseră mai înainte. 

9. în ziua următoare, când era lună nouă, după ce şi-a făcut purificarea cerută de datină, regele a venit la masă. 
Deoarece la dreapta lui s-a aşezat lonathas, iar la stânga, comandantul oștilor sale, Abener, văzând că locul lui 
David rămăsese gol, Saul a păstrat deocamdată tăcerea, convins că acesta nu se curățase de pe urma legăturii cu 
propria-i soţie. Dar când el nu şi-a ocupat locul nici a doua zi după luna nouă, Saul l-a întrebat pe fiul său 
lonathas de ce fiul lui lesseus a lipsit de la masă atât ieri, cât şi azi. lonathas i-a răspuns că, potrivit unei 
înţelegeri şi primindu-i încuviințarea, David s-a dus în oraşul său de baştină, unde seminţia lui celebra o 
sărbătoare, fiind invitat şi el acolo. „Dacă-mi dai dezlegarea — a mai spus el — m-aş duce şi eu până la el, 
fiindcă ştii cât îmi este el drag!" Astfel vroia Ionathas să afle cât de pornit era tatăl său împotriva lui David şi să 
cunoască hotărârea pe care a luat-o în ceea ce-l privea. Saul nu şi-a mai stăpânit mânia şi l-a împroşcat cu ocări, 
numindu-l fiu de fugar şi duşmanul său şi i-a zis că era cirac şi complice al lui David. EI o batjocoreşte şi pe 
mama lui dacă gândeşte în felul acesta şi nu recunoaşte faptul că, atâta timp cât mai este în viaţă David, domnia 
lui i se pare nesigură. Să-l aducă, aşadar, degrabă — a adăugat el — ca să primească binemeritata condamnare! 
Când însă lonathas I-a întrebat ce păcat comisese David încât era atât de pornit împotriva lui, nu s-a mai mărginit 
să-şi dea în vileag mânia numai prin vorbe şi blesteme, ci şi-a înşfăcat sulița şi a aţintit-o asupra lui lonathas, 
hărăzindu-l pieirii. Nu şi-a adus gândul la îndeplinire fiindcă l-au oprit 

prietenii s-o facă. în schimb, fiul său nu s-a mai putut îndoi de ura cu care Saul îl urmărea pe David şi de 
hotărârea lui de a-l ucide; puţin a lipsit să-şi omoare fiul cu mâna lui din pricina lui David. 10. Atunci fiul regelui 
s-a ridicat de la masă, fiindcă din pricina mâhnirii nu s-a mai putut atinge de bucate. Noaptea şi-a petrecut-o 
rămânând treaz şi cu ochii scăldaţi în lacrimi, fiindcă nu numai viaţa lui era în primejdie, ci şi David părea sortit 
să moară. Dis-de-dimineaaţă s-a dus pe câmpul din faţa oraşului, chipurile, pentru a-şi face zilnicele exerciţii, în 
realitate, pentru a-i dezvălui lui David simţămintele tatălui său faţă de el, aşa cum fusese înţelegerea lor. După ce 
a făcut tot ceea ce conveniseră mai dinainte, l-a trimis în oraş pe copilul care îl însoțea, apoi s-a dus să-l 
întâlnească pe David şi să stea de vorbă cu el în singurătate. De îndată ce l-a zărit, David a îngenuncheat la 
picioarele lui şi l-a numit salvatorul vieții sale. Dar lonathas i-a poruncit să se scoale, şi-au încolăcit brațele în 
jurul gâtului, s-au sărutat multă vreme, apoi şi-au căinat printre lacrimi soarta şi faptul că la vârsta lor prietenia le 
era prigonită de ură, viitoarea despărţire şi distanţele dintre ei părându-li-se puţin deosebite de moartea însăşi. 
Când tristeţea li s-a mai potolit, s-au încurajat unul pe altul şi, fiecare jurând credință celuilalt, s-au despărțit în 
cele din urmă. 


CAPITOLUL XII 


1. Fugind de rege şi de ameninţaţea lui cu moartea, David a sosit în oraşul Naba, la preotul Achimelec, care s-a 
mirat când l-a văzut că venise singur, fără prieteni şi slujitori, şi a fost dornic să ştie de ce venise neînsoțit de 
nimeni. David i-a răspuns că regele i-a încredințat o tainică misiune, a cărei îndeplinire excludea orice însoțitor. 
Se înţelesese cu slujitorul său să-şi dea întâlnire în locul acela. Apoi l-a rugat să-i dea provizii de drum, în 

schimbul cărora urma să-i facă un serviciu prietenesc şi să-i acorde sprijinul său. După obţinerea merindelor, i-a 
cerut şi nişte arme pe care le avea la îndemână, sabie sau suliță. întâmplător de față era şi o slugă a lui Saul, de 
obârşie siriană, care se numea Doec şi păştea catârii regelui. Preotul i-a spus că nu avea nici o armă, în afară de 
sabia lui Goliath, care fusese închinată Domnului după uciderea filisteanului. 

2. David a luat cu el această sabie şi a fugit dincolo de ținuturile stăpânite de evrei, în oraşul filistenilor, Gitta, 
unde domnea Anchus. Oamenii de casă ai regelui l-au recunoscut şi l-au vestit că la ei se află David, cel care 
răpusese atâtea mii de filisteni. Temându-se să nu fie ucis de rege şi să se expună şi aici primejdiei din cauza 
căreia fugise de Saul, David s-a prefăcut nebun şi apucat, a lăsat să-i curgă balele pe barbă şi s-a dedat la alte 
năzdrăvănii ale smintiţilor, ca să-l convingă pe regele gittenilor că nu-şi mai stăpânea cugetul. Acesta s-a supărat 
pe oamenii săi de casă, pentru că i-au adus pe cap un om care-şi pierduse minţile, dându-le porunca să-l alunge 
pe David cât mai repede. 

3. Aşa a scăpat David teafăr din Gitta şi s-a dus la seminţia lui Iuda. Aici s-a adăpostit într-o peşteră din 
apropierea oraşului Adullama, trimițând la frații lui soli care să-i vestească unde se află acum. Aceştia au venit la 
el împreună cu toate cimotiile lor şi cu mulți alții care erau strâmtoraţi sau se temeau de regele Saul, revărsându- 
se în jurul lui, dispuşi să îndeplinească orice porunci le-ar fi dat dânsul. Numărul tuturor se ridica la vreo patru 
sute. îmbărbătat de convingerea că ei se vor înmulți şi vor veni noi ajutoare, David a părăsit acest loc şi s-a dus la 
regele moabiţilor, rugându-l să-i găzduiască părinții în ţara lui şi să-i ocrotească până ce i se va limpezi situaţia. 
El i-a încuviinţat cererea şi părinţii lui David s-au bucurat de multă cinste atâta vreme cât au stat la curtea lui. 

4. La porunca proorocului, David a plecat din deşert şi a venit să locuiască în ţinutul sortit seminţiei lui Iuda şi, 
supunându-se ordinului primit, s-a oprit în oraşul Sara. La auzul veştii că David fusese văzut însoțit de o ceată 
numeroasă, au sporit teama şi neliniştea lui Saul. Ştiind că era un bărbat viteaz şi cutezător, bănuia că uneltea 
împotriva lui o faptă deosebită, care să-i aducă numai jale şi necaz. Şi-a strâns laolaltă prietenii, conducătorii de 
oşti, precum şi întreaga seminţie din care făcea parte, pe muntele unde îşi avea reşedinţa şi, oprindu-se în locul 


care se numea Arura, 

înconjurat de mulți curteni şi de garda lui de corp, le-a spus următoarele: „Bărbaţi din propria mea seminţie, cred 
că mai ţineţi minte binefacerile aduse de mine, ogoarele peste care v-am făcut stăpâni, funcțiile şi onorurile pe 
care vi le-am împărțit! Vă întreb acum dacă nu aşteptaţi daruri şi mai mari din partea fiului lui lesseus, întrucât 
am auzit că toți tindeţi spre el, de vreme ce propriul meu fiu se străduieşte din răsputeri să-l sprijine, convin- 
gându-vă şi pe voi să-l susțineți. Nu mi-e străin legământul pecetluit prin jurământ pe care l-a încheiat cu David, 
nici faptul că, prin vorbă şi faptă, îi favorizează uneltirile împotriva mea. Totuşi, voi nu vă sinchisiţi de nimic, ci 
aşteptaţi în linişte ceea ce urmează să se întâmple!" Când regele a tăcut şi nici unul dintre oamenii de faţă nu i-a 
dat vreun răspuns, sirianul Doec, păzitorul turmelor de catâri, a spus că a văzut cum David a venit în oraşul 
Naba, la Marele Preot Achimelec, ca să-i prezică ce-l aştepta în viitor, primind de la el provizii de drum, sabia lui 
Goliath, precum şi călăuze sigure până la ţinta călătoriei sale. 

5. Saul l-a chemat atunci pe Marele Preot, împreună cu întreaga lui familie, şi i-a vorbit astfel: „Ce rău sau 
nedreptate ţi-am pricinuit pentru ca tu să-l primeşti cu braţele deschise pe fiul lui Iesseus, care îmi sapă domnia, 
înzestrându-l apoi cu provizii şi cu arme? De ce i-ai rostit preziceri privitoare la viitor? Sau n-ai aflat că el a fugit 
de la mine şi că-mi urăşte casa?" Marele Preot n-a tăgăduit faptul că a făcut daruri şi a recunoscut deschis că şi-a 
ajutat oaspetele, dar nu spre a-i fi pe placul lui David, ci de dragul regelui. EI i-a zis: „N-am ştiut deloc că ţi-a 
devenit duşman, ci l-am socotit drept slujitorul cel mai credincios şi comandantul tău peste o mie de oşteni, chiar 
mai mult decât atât: ca pe un ginere al regelui şi o rudă apropiată! Căci oamenii obişnuiesc să acorde asemenea 
distincţii nu unor duşmani, ci celor mai binevoitori şi mai demni de încredere. De altfel, nu rostesc acum pentru 
prima oară preziceri, căci am făcut adesea acest lucru şi mai înainte, şi în alte locuri. Deoarece mi-a zis că a 
plecat în mare grabă într-o misiune încredințată de tine, dacă nu i-aş fi dat ceea ce îşi dorea, ar fi însemnat că te 
refuz mai degrabă pe tine, decât pe el. Nu trebuie să-ţi faci o părere greşită despre mine sau, pentru că aflu abia 
acum de uneltirile lui David, să mă suspectezi, după cum se pare, de prietenie față de el. Căci această simpatie 
am arătat-o față de prietenul, ginerele şi comandantul tău peste o mie de oşteni, nu față de vrăjmaş!" 

6. Spusele Marelui Preot nu l-au convins însă pe Saul, a cărui teamă era atât de mare, încât n-a vrut să aibă 
încredere nici măcar în nişte scuze cinstite. E] a poruncit oştenilor înarmați din preajma lui să-l ucidă pe 
Achimelec, împreună cu întreaga lui familie. Dar fiindcă aceştia n-au cutezat să-şi ridice mâna asupra Marelui 
Preot, temându-se mai degrabă de jignirea adusă lui Dumnezeu decât de nesupunerea faţă de rege, Saul i-a 
poruncit lui Doec să fie el călăul. împreună cu alți ticăloşi de teapa lui, el I-a ucis pe Achimelec şi pe toate rudele 
sale. întregul lor număr se ridica la trei sute şi optzeci şi cinci de oameni. Saul şi-a trimis zbirii în cetatea 
preoțească Naba, ca să-i treacă prin ascuțişul săbiei pe toţi locuitorii, fără să cruţe nici femeile, nici copiii, nici pe 
cei de altă vârstă, apoi să dea foc oraşului. A scăpat cu viață un singur fiu al lui Achimelec, numit Abiathar. Aşa 
s-a îndeplinit ceea ce-i prezisese odinioară Dumnezeu Marelui Preot Eli, că, datorită nelegiuirii ambilor fii, 
urmaşiii lui vor pieri în întregime. 

7. Crâncena faptă săvârşită de regele Saul, care a căsăpit o întreagă familie sacerdotală, fără să aibă milă de 
vârsta fragedă sau respect față de bătrâni, ca şi nimicirea cetăţii alese de Dumnezeu să fie patria şi şcoala 
preoţilor şi a proorocilor, îngăduie tuturor să înțeleagă şi să pătrundă firea omenească. Atâta timp cât duc o viaţă 
domestică şi nu sunt răsfăţaţi de noroc, fiindcă nu pot să-şi asculte înclinarea naturală şi nu cutează să acționeze 
după bunul lor plac, oamenii sunt buni şi cumpătaţi şi nu urmăresc altceva decât dreptatea, punându-și tot 
sufletul şi dându-şi întreaga osteneală. Atunci ei sunt pe deplin convinşi că Dumnezeu ia parte la toate faptele 
îndeplinite de oameni în timpul vieţii lor şi nu numai că le vede realizările, ci le cunoştea dinainte gândurile, du- 
când la îndeplinirea acestora. Când însă au dobândit puterea şi cinstirea, ei se leapădă de toate datinile şi 
obiceiurile proprii, îşi scot masca, aidoma actorilor aflați pe scenă, spre a-şi dovedi îndrăzneala, aroganţa şi 
disprețul față de tradiţiile omeneşti şi divine. Cu toate că ceea ce li s-ar potrivi cel mai mult ar fi să tindă spre 
evlavie şi dreptate, de vreme ce sunt cei mai expuşi invidiei, întrucât gândurile şi isprăvile lor sunt în atenţia 
tuturora, ei se poartă atunci în toate privinţele în chip sfidător, ca şi cum Dumnezeu i-ar fi pierdut din vedere, ba 
chiar se sperie de puterea lor. Dacă se tem, fiindcă au auzit un zvon, dacă urăsc, fiindcă aşa li s-a năzărit, sau 
dimpotrivă, iubesc fără rost, li se pare că asta trebuie să fie în mod sigur şi aievea pe placul oamenilor şi al lui 

Dumnezeu. Dar la viitor nu se gândesc şi cinstesc mai întâi pe cei ce s-au ostenit mult pentru ei, ca mai târziu să- 
i pizmuiască. Pe bărbatul care a fost înaintat la un rang foarte înalt, după aceea ei nu numai că-l deposedează de 
tot, ci atentează chiar şi la viaţa lui, atribuindu-i crime atât de mari, încât îţi vine greu să le crez:. Condamnările 
nu se dau pentru nelegiuiri demne de a fi pedepsite, ci pentru clevetiri şi denunţuri scutite de o cercetare prea- 
labilă, iar ele se abat nu asupra celor care le merită cu prisosinţă, ci asupra celor care nu pot scăpa de moarte. 
Toate acestea au fost confirmate de către Saul, fiul lui Chiş, primul rege al evreilor după ce s-a încheiat 
dominaţia aleşilor şi cârmuirea Judecătorilor, cel care a ucis trei sute de preoți şi de prooroci, apoi le-a distrus din 
temelii cetatea, lipsind templul Domnului de sacrificatori şi prezicători, fără să le cruţe oraşul de baştină, unde s- 
ar fi putut forma urmaşii lor. 


8. Dar Abiathar, fiul lui Achimelec, singurul care a scăpat teafăr din familia preoțească masacrată de Saul, a fugit 
la David, vestindu-i nenorocirea ce s-a abătut peste toți ai săi şi mai ales că şi-a pierdut tatăl. Gazda i-a spus că, 
atunci când l-a văzut pe Doec, nu s-a îndoit că el punea ceva la cale. Numaidecât i s-a trezit bănuiala că el era 
pricina nenorocirilor sale. Apoi i-a cerut lui Abiathar să rămână la el, fiindcă nu se putea ascunde nicăieri mai 
bine decât acolo. 


CAPITOLUL XIII 


1. Aflând între timp că filistenii năvăliseră în ținutul cillanilor şi-l pustiiseră, David s-a oferit să pornească cu 
oastea împotriva lor dacă Dumnezeu, întrebat de prooroc, îi va îngădui şi îi va făgădui victoria. Deoarece 
Domnul i-a dat un răspuns favorabil, el s-a năpustit cu tovarăşii săi asupra filistenilor, a ucis pe mulți dintre 
aceştia, alegându-se cu o pradă bogată, dar a mai 

zăbovit la cillani până ce aceştia şi-au adus în siguranţă recolta de la arie. De popasul lui David a aflat şi regele 
Saul. Expediția pe care a cutezat s-o întreprindă şi succesul care a încununat-o nu puteau să rămână zăvorâte în 
ţinutul unde se desfăşuraseră faptele, astfel că vestea s-a răspândit în lung şi-n lat, ajungând la urechile tuturor, 
inclusiv ale regelui, împreună cu numele acelui ce obținuse victoria. Saul s-a bucurat nespus când a auzit că 
David era la Cilla, convins că Dumnezeu l-a dat pe mâna lui, fiindcă l-a silit să intre într-o cetate înzestrată cu 
ziduri, porți şi zăvoare. A poruncit, aşadar, întregului popor să-şi îndrepte oastea împotriva Cillei, să-l prindă pe 
asediatul David şi să-l ucidă. Când a înţeles cum stau lucrurile şi Dumnezeu i-a dezvăluit că cillanii îl vor preda 
lui Saul dacă va rămâne în mijlocul lor, David şi-a luat cu el cei patru sute de oameni, îndreptându-se spre pustiul 
situat mai sus de Enghedain. De îndată ce a auzit că David reuşise să scape de cillani, Saul a pornit războiul 
împotriva lui. 

2. De acolo, David a purces spre localitatea din ţinutul Zif, care se numea Căina („Cea nouă"), unde lonathas, 
fiul lui Saul, s-a întâlnit cu el şi l-a salutat. L-a îndemnat să nu-şi piardă cumpătul, ci să-şi pună speranţa în 
viitor, fără să se încline în faţa greutăților de acum. Căci el va fi rege şi toate trupele evreilor vor ajunge sub 
comanda lui: asemenea țeluri înalte nu pot fi atinse decât cu prețul unor mari eforturi. Apoi ajurat iarăşi că, atât 
cât va trăi, el va păstra cu sfinţenie credinţa şi prietenia dintre ei, luându-l pe Dumnezeu ca martor al 
legământului, şi a chemat blestemul asupra lui dacă-şi va încălca învoiala. După aceea, lonathas l-a părăsit, 
eliberându-l de teamă şi de griji, şi s-a întors acasă. Ca să-şi atragă favoarea regelui, zifenii l-au anunţat pe Saul 
că David se află pe meleagurile lor şi că vor să-l dea în mâna lui de va binevoi să vină el însuşi: de îndată ce 
zifenii ocupă trecă-toarea, fugarul nu mai are scăpare. Regele i-a lăudat pentru zelul lor, le-a mulţumit pentru că 
i-au arătat unde era duşmanul său, făgăduindu-le să-şi arate în curând recunoştinţa prin răsplata ce li se cuvenea, 
apoi şi-a trimis zbirii să-l caute pe David şi să cutreiere pustiul. Le-a dat asigurarea că-i va urma în curând. Dar 
zifenii s-au străduit să-l caute şi-l prindă pe David înainte de venirea regelui, ca să-şi asigure pretenţiile lor la 
recunoştinţa crăiască nu numai pentru faptul că l-au dat în vileag, ci mai ales fiindcă l-au predat în mâinile lui. 
Intenţia lor a fost nedreaptă şi 

ticăloasă, căci, în pofida faptului că nu-i ameninţa nici o primejdie dacă nu l-ar fi denunţat pe David lui Saul, 
numai din dorinţa de linguşire şi râvna de a obţine câştiguri de la rege, zifenii l-au înfierat şi au promis să-l 
captureze pe bărbatul îndrăgit de Dumnezeu şi condamnat fără vină la moarte, deşi putea să rămână ascuns. 
Aflând însă de la Dumnezeu vicleşugul plănuit de zifeni cu prilejul sosirii regelui, David le-a părăsit ţinutul prin 
trecătoarea lor, fugind spre o stâncă înaltă din pustia Maon. 

3. Dar Saul s-a grăbit să-l urmărească pe David. înştiinţat între timp că îşi găsise scăparea prin trecătoare, el s-a 
îndreptat spre cealaltă parte a stâncii'. Tocmai când îl hărțuia pe David şi era gata să pună mâna pe el, Saul a fost 
chemat să se întoarcă, primind vestea că în teritoriul evreilor năvăliseră din nou filistenii. A făcut aşadar cale 
întoarsă, mărşăluind împotriva lor, căci a socotit că era mult mai necesar să le pedepsească îndrăzneala, fără să-şi 
lase ţara la discreţia invadatorilor, decât să-şi hăituiască un duşman personal. 

4. Aşa a scăpat David de primejdie când îşi pierduse orice speranță şi s-a îndreptat iarăşi spre strâmtorile din 
Enghedain. După ce i-a respins pe filisteni, Saul a primit ştirea că David se ascunsese în ţinutul enghedainilor. A 
plecat într-acolo însoţit de trei mii dintre ostaşii săi cei mai destoinici. în timp ce se afla departe de ţinta dorită, 
regele a văzut lângă drum o peşteră adâncă şi scobită, foarte întinsă şi în lungime şi în lăţime, înlăuntrul căreia se 
ascunseseră, din întâmplare, David cu cei patru sute de însoțitori ai săi. Deoarece natura îi cerea să-şi facă 
nevoile, Saul a intrat de unul singur în peşteră. Zărit de unul dintre soții lui David, acesta i-a spus că l-a văzut şi 
că sosise momentul să-şi ucidă vrăjmaşul pe care Dumnezeu îl scosese în calea lui, sfătuin-du-l să taie capul lui 
Saul şi să pună o dată capăt vieții sale rătăcitoare, plină de necazuri. David s-a sculat şi 1-a tăiat numai poala 
hainei de deasupra, apoi s-a căit, părându-i-se o faptă nedreaptă să-şi omoare stăpânul pe care Domnul îl ridicase 
la rangul regesc. Chiar dacă el venise cu gânduri ucigaşe, nu se cuvenea să se poarte aidoma lui. După ce a ieşit 
din peşteră Saul, David s-a grăbit să-l ajungă din urmă şi l-a strigat să-i dea 

! De aici i s-a tras numele de Sela-Hemahlecot = 5**nca împărţirii (Cartea întâi a Regilor, XXIII, 27). 

ascultare. Când regele şi-a întors privirea, David s-a aruncat cu faţa la pământ, cum cerea datina închinăciunii, şi 


i-a spus următoarele: „Rege, nu se cade să-ţi pleci urechile la calomniile răutăcioase şi deşarte urzite pe seama 
celor demni de încrederea ta, şi să te îndoieşti de cei pe care poți să-i numeşti prietenii tăi cei mai buni, ci mai 
ales prin faptele propriu-zise să vezi cât de mult ţine fiecare la tine. Calomniile sunt amăgitoare, pe când toate 
faptele scot la lumină bunele intenții pe care le avem aievea. Căci vorbele rostesc în aceeaşi măsură şi adevărul şi 
minciuna, pe când faptele ne îngăduie să privim în faţă sufletul gol. Din ele poţi să deduci cât de binevoitor sunt 
față de tine şi de familia ta, şi nu din infamiile atribuite mie, pe care nici nu le-am conceput şi nici nu le-aş fi 
putut înfăptui. Cu toate acestea, îmi hărțuieşti sufletul cu îndârjire, zi şi noapte nu chibzuieşti la nimic altceva 
decât la felul în care să-mi iei viaţa şi vai! cât de nedrept eşti cu mine! Cum de-ai putut să cazi în marea greşeală 
de-a fi convins că eu urmăresc să te ucid? Şi cum nu-ţi dovedeşti lipsa de evlavie faţă de Dumnezeu câtă vreme 
îmi doreşti moartea, de parcă ţi-aş fi duşman, mie, omul care astăzi te-a cruțat când putea prea bine să se răzbune 
pe tine şi să te pedepsească. Dacă aş fi dorit într-adevăr pieirea ta, nu m-aş fi folosit de această ocazie favorabilă, 
nelăsându-te să-mi scapi printre degete? Atunci când ţi-am tăiat poala de la haină, puteam la fel de lesne să-ţi 
zbor capul de pe umeri!" Pentru a-şi adeveri vorbele, David a arătat poala veşmântului, apoi a adăugat: „Eu m- 
am abținut de la îndreptăţită mea răzbunare; pe când tu nu te sfieşti deloc să mă urmăreşti cu neiertătoarea ta ură! 
Fie ca Domnul să se pronunţe în favoarea mea sau a ta şi să ne judece după purtarea fiecăruia!" Saul a rămas 
înmărmurit când şi-a dat seama de primejdia prin care trecuse şi, înduioşat de cumpătarea şi noblețea tânărului, a 
oftat adânc. David i-a urmat pilda şi atunci el i-a spus: „Sunt mai îndreptăţit decât tine să oftez! Mi-ai hărăzit 
numai binele, pe când eu ţi-am pricinuit numai răul. Ai dovedit azi că în tine dăinuie simțul de dreptate al 
străbunilor noştri, lăsând să rămână în viață duşmanul capturat în pustietate. Acum recunosc că domnia ţi-e 
sortită de Dumnezeu şi că vei deţine puterea peste toți evreii. Făgăduieşte-mi prin jurământ că nu-mi vei stârpi 
neamul, amin-tindu-ţi de nedreptăţile ce ţi le-am făcut, şi nu vei grăbi pieirea copiilor mei, că-mi vei apăra şi 
ocroti familia!" David a depus 

jurământul cerut şi l-a lăsat pe Saul să plece spre casa lui, iar el s-a reîntors la strungile din munţii Mastheron. 

5. în vremea aceea a murit proorocul Samuel, bărbat pe care evreii l-au cinstit foarte mult. Aleasa lui virtute şi 
prețuirea pe care i-a arătat-o poporul au reieşit din adânca jale a acestuia, ca şi din faptul că, la înmormântare, 
funeraliile sale s-au desfăşurat cu mare pompă. A fost îngropat în Armatha, locul său de baştină, şi mulțimea l-a 
deplâns multe zile în şir, dar nu ca la un doliu public pe care îl porți după un străin, ci ca şi cum fiecare ar fi 
pierdut o rudă apropiată. Fusese făcut de natură să fie nespus de drept şi de bun, fiind iubit de Dumnezeu tocmai 
pentru asta. După moartea Marelui Preot Eli, a cârmuit singur poporul vreme de doisprezece ani şi a mai trăit 
încă optsprezece ani sub domnia lui Saul. 

6. Pe atunci, printre zifenii din oraşul Emma se număra un om bogat, cu numeroase turme. Avea la păşunat trei 
mii de oi şi o mie de capre. David poruncise oamenilor săi să lase neatinse turmele bogătaşului şi să nu-l 
păgubească, fie din lăcomie, fie constrânşi de nevoie sau legănaţi de iluzia că vor rămâne nedescoperiţi în deşert. 
Datina mai veche a tuturor era să nu aduci daune nimănui, însuşirea bunurilor unui străin nefiind îngăduită de 
Dumnezeu. David îşi instruise astfel însoțitorii pentru că trăgea nădejdea să câştige bunăvoința unui om 
cumsecade şi demn de grija ce i se purta. Dar Nabal (căci aşa se numea el) avea, dimpotrivă, o fire aspră, 
năravuri rele şi ducea un trai ursuz; în schimb, nevasta lui era bună, chibzuită şi frumoasă la chip. La vremea 
când se tundeau oile, David a trimis la acest Nabal pe zece dintre oamenii săi, să-l salute şi să-i ureze ca mulți 
ani de acum încolo să aibă aceeaşi îndeletnicire. Apoi l-a rugat să-i dea ceva din ceea ce îi prisosea, fiindcă ştia 
de la păstorii săi că el cutreiera de multă vreme deşertul, fără să aducă daune, ci mai degrabă ocrotindu-i şi 
turmele, şi paznicii lor. Nu va regreta mai târziu faptul că i-a dat ceva lui David. Dar când trimişii săi au ajuns la 
Nabal, acesta le-a făcut o primire neprietenoasă şi morocănoasă. EI i-a întrebat cine era, de fapt, David şi când a 
auzit că-i fiul lui lessacu, a răspuns: „Atât de înfumuraţi au devenit robii evadați, purtându-se fără pic de ruşine 
după ce au fugit de la stăpânii lor!" Când aceste vorbe au ajuns la urechile sale, David a fost cuprins de o furie 
năprasnică şi a poruncit ca patru sute 

dintre oamenii săi bine înarmaţi să-l urmeze, alți două sute fiind lăsaţi să păzească bagajele (căci numărul celor 
strânşi în jurul lui se ridica la şase sute), apoi a pornit împotriva lui Nabal, după ce s-ajurat că în aceeaşi noapte îi 
va prăda casa şi întreaga avuţie. David era foarte pornit împotriva lui nu numai pentru că Nabal se arătase 
nerecunoscător, nedăruindu-i nimic, deşi se purtase cu el atâta de frumos, ci fiindcă îl şi batjocorise, în pofida 
faptului că nu-l jignise cu nimic. 

7. Un rob dintre cei care păzeau turmele lui Nabal a povestit însă stăpânei sale, soţia acestuia, că David, 
trimițându-şi oamenii la soţul ei să-i ceară o favoare, nu numai că n-a obţinut de la el meritata răsplată, ci a fost 


întâmpinat cu grele vorbe de ocară, deşi David fusese ocrotitorul turmelor şi-şi dovedise cu prisosință 
bunăvoința. Această faptă putea să aducă ponoase stăpânului său. De îndată ce a primit vestea, Abigaea (căci 
acesta era numele ei) a poruncit robului să pună samarul pe spinarea asinei sale, încărcând-o cu tot felul de daruri 
şi, fără să sufle nici un cuvânt despre asta soţului ei (a cărui minte era ameţită de băutură), a plecat înaintea lui 
David. L-a întâlnit într-o trecătoare a muntelui, însoțit de patru sute de oameni bine înarmaţi, mărşăluind îm- 
potriva lui Nabal. Cum a dat cu ochii de el, femeia a sărit de pe spinarea asinei şi a căzut cu faţa la pământ, în 
semn de închinăciune, şi l-a implorat pe David să uite cuvintele lui Nabal: . nimeni nu ignoră că numele i se 
potrivea de minune (fiindcă în limba ebraică Nabal înseamnă „nebunie"). Ea s-a scuzat că nu-l văzuse pe nici 
unul dintre solii lui, apoi a adăugat: „Te rog, aşadar, să mă ierţi şi să-i mulțumeşti lui Dumnezeu că te-a împie- 
dicat să-ţi pătezi mâinile cu sânge omenesc. El se va răzbuna pe cei care îţi doresc răul, dacă tu vei rămâne 
nepângărit de omor. Nenorocirea care îl pândea pe Nabal să cadă pe creştetul vrăjmaşilor tăi! Arată-te binevoitor 
cu mine şi socoteşte că sunt demne de tine darurile acestea, iar mânia cu care îmi urmăreşti soţul şi casa lui 
alung-o de dragul meu! Se cuvine ca tu să fii îngăduitor şi omenos, mai ales că-ţi este hărăzit să domneşti!" 
David i-a primit darurile şi i-a zis: „Mila Domnului te-a trimis acum înaintea mea, femeie, altfel n-ai mai fi 
apucat ziua de mâine! Am jurat să nimicesc în această noapte casa lui Nabal şi să nu mai las în viaţă nici unul din 
familia omului rău şi nerecunoscător față de mine şi de însoțitorii mei. Prin grija ce ţi-o poartă Domnul, 

mi-ai ieşit în întâmpinare la momentul potrivit, ca să-mi potoleşti apriga mânie. Dar Nabal, care a fost ocolit de 
moarte, mulțumită ţie, tot nu va scăpa până la urmă de pedeapsă. Căci răutatea lui îl va sorti pieirii cu alt prilej!" 
8. După rostirea acestor cuvinte, David a lăsat femeia să-şi vadă de drum. La întoarcerea ei acasă, şi-a găsit soţul 
petrecând la un ospăț alături de mulţi invitaţi, şi cum era ameţit de vin n-a vrut atunci să-i spună nimic despre 
cele întâmplate. Dar a doua zi, după ce se trezise din beţie, femeia i-a dezvăluit totul şi, datorită cuvintelor ei şi 
durerii pe care i-au pricinuit-o, şi-a pierdut puterile întregul său trup, rămânând ţeapăn, ca un mort. La vreo 
câteva zile, zece la număr, Nabal s-a stins din viață. Când a primit vestea morții lui, David a zis că Dumnezeu l-a 
pedepsit pe bună dreptate; propria lui răutate i-a adus pieirea, fără să mai fie nevoie ca el să-şi mânjească mâinile 
cu sânge. De aici a tras el învățătura că Domnul îi osândeşte pe ticăloşi şi că se preocupă de fiecare om în parte, 
cei buni fiind răsplătiți prin lucruri asemănătoare, în timp ce nelegiuiţii primesc o pedeapsă aspră. A trimis numa- 
decât soli la văduva lui Nabal şi a chemat-o să-i devină soţie. Celor sosiți la ea le-a spus că nu era demnă nici 
măcar să îmbrăţişeze picioarele lui David, dar a venit, în cele din urmă, cu tot respectul cuvenit. lar David a luat- 
o de nevastă, făcându-i această cinste, pentru modestia, buna purtare şi frumuseţea ei. David a avut şi mai înainte 
o soţie, pe care o adusese din oraşul Abisar. Iar pe Michal, fiica lui Saul, care fusese de asemenea căsătorită mai 
întâi cu David, propriul ei părinte a dat-o de nevastă lui Pheltias, fiul lui Lis din oraşul Gethla. 

9. După câtăva vreme, nişte zifei l-au vestit pe Saul că David se pripăşise din nou în ţinutul lor şi că sunt în stare 
să-l captureze lesne dacă el ar veni în ajutorul lor. Atunci Saul s-a îndreptat spre ei cu trei mii de oşteni aleşi şi, la 
sosirea nopții, şi-a aşezat tabăra în locul numit Secela. Când a aflat că Saul pornise împotriva lui, David a trimis 
iscoade cărora le-a poruncit să-l anunţe în ce loc al ținutului poposise regele. De îndată ce aceştia i-au spus că 
Saul sosise la Secela, el a plecat pe ascuns în timpul nopții, însoțit de Abisa, fiul surorii sale Saruia, şi de 
Achimelec din Chetta şi s-a furişat împreună cu ei în tabăra lui Saul. în timp ce regele dormea adânc, în jurul lui 
stând culcați oştenii în frunte cu Abener, căpetenia oștirii, David s-a strecurat în cortul regesc, uşor de re- 

cunoscut după pat şi după suliță (aceasta era înfiptă în pământ la căpătâiul lui). David n-a cutezat să-şi ridice 
mâna împotriva lui Saul şi nu 1-a îngăduit să facă acest lucru nici lui Abisa, care ardea de nerăbdare şi era gata 
să-l străpungă. El socotea drept o cumplită greşeală să curmi viaţa unui rege uns de Dumnezeu, oricât de rău ar fi 
fost acesta (fiindcă pedepsirea lui va veni la momentul potrivit, din partea celui care i-a dăruit puterea). Pentru a 
dovedi totuşi că a fost în tabără, ca să-l ucidă pe rege, dar se abţinuse s-o facă, David a luat cu el sulița şi vasul 
cu apă, aflate întâmplător în preajma locului unde se odihnea Saul, şi, fără să bage de seamă nimeni, fiindcă erau 
adormiţi cu toții, s-a îndepărtat nestingherit, după ce înfăptuise sub ocrotirea întunericului ceea ce plănuise 
împotriva oştenilor regelui. A trecut apoi peste un torent şi s-a urcat pe vârful unui munte, de unde putea fi auzit 
mai bine. De acolo i-a strigat pe oştenii lui Saul şi pe Abener, căpetenia oştirii, adresându-se pe această cale 
mulțimii. Când l-a auzit căpetenia oştirii şi a întrebat cine l-a strigat pe numele său, David 1-a răspuns astfel: 


„Sunt eu, fiul lui lessaeu, cel silit să fugă de voi! Dar-cum se face că tu, bărbatul puternic, pe care regele l-a pus 
mai presus decât ceilalți curteni, păzeşti în atâta delăsare trupul stăpânului tău? Te îmbie oare somnul dulce, în 
loc să te îngrijeşti de ocrotirea lui? Pentru aşa ceva meritaţi să vi se dea pedeapsa cu moartea, fiindcă n-aţi băgat 
de seamă că unii dintre noi s-au furişat în tabără până în preajma regelui şi a tuturor celorlalți. Caută, aşadar, 
sulița regelui şi vasul său de apă şi pricepe singur că tabăra a fost pândită de primejdie fără ca nimeni să simtă 
ceva!" Saul a recunoscut glasul lui David şi a înțeles că, datorită somnului şi neglijenţei străjilor sale, fusese la 
cheremul lui, dar că el l-a cruțat, deşi ar fi fost pe deplin îndreptățit să-l ucidă pe loc. Saul i-a adus mulțumiri 
pentru propria izbăvire şi l-a îndemnat pe David să-şi recapete încrederea şi să-şi alunge teama că-i va mai 
pricinui un rău, întorcându-se la casa lui. S-a convins acum că el însuşi nu se iubeşte atât de mult cât îl îndrăgeşte 
pe el David, cel care l-a oblăduit adesea, dându-i numeroase dovezi de bunăvoință, deşi era urmărit întruna. 
Chiar dacă de-atâtea ori fusese trimis în surghiun şi nevoit să îndure multe chinuri sufleteşti, departe de ceata 
prietenilor şi a rudelor sale, el n-a încetat să-i rămână credincios, salvându-i în câteva rânduri viaţa, aflată 
neîndoielnic în primejdie de moarte. David 

i-a cerut lui Saul să-i trimită pe cineva care să-i aducă sulița şi vasul de apă, apoi a adăugat: „Dumnezeu ne va 
judeca pe fiecare după firea şi faptele noastre, EI ştiind bine că azi aş fi putut să te ucid, dar m-am abținut s-o 
fac!" 

10. Scăpat teafăr şi a doua oară din mâinile lui David, Saul s-a întors la cetatea sa de scaun şi de baştină. 
Temându-se să nu fie prins de Saul dacă mai rămânea, David a găsit că era mai înțelept să fugă în ţara filistenilor, 
adăstând între hotarele ei. Cu cei şase sute de oameni strânşi în jurul lui, s-a dus la Anchus, regele din Gitta, unul 
dintre cele cinci oraşe filistene. Regele I-a primit prieteneşte pe el şi însoțitorii lui, dându-le locuinţele cuvenite, 
şi David a vieţuit astfel la Gitta, împreună cu ambele sale soții, Achima şi Abigaea. Când i-a parvenit această 
ştire, Saul a renunţat să mai plece împotriva lui sau să-şi trimită oştenii pe urmele sale: îşi primejduise până 
acum de două ori viaţa şi puţin a lipsit să cadă în mâinile celui pe care vroia să-l prindă. Dar David n-a vrut să 
rămână în oraşul gittenilor şi l-a rugat pe regele care l-a primit cu braţele deschise să-i dea o cetăţuie din ținutul 
său unde să locuiască singur. El se temea că, prin şederea lui îndelungată în oraş, să nu devină o pacoste şi o 
povară. Atunci Anchus i-a dăruit un târguşor cu numele de Secela, pe care David l-a îndrăgit atât de mult încât, o 
dată ajuns rege, l-a îngrijit ca pe proprietatea sa, urmaşii lui procedând la fel. Dar despre asta vom mai vorbi cu 
alt prilej. Răstimpul petrecut de David în Secela a fost de patru luni şi douăzeci de zile. în această vreme el a 
întreprins pe ascuns incursiuni în ţinuturile serreţilor şi amaleciţilor, învecinaţi cu filistenii, le-a pustiit ţara şi, ca 
pradă, a strâns multe vite şi cămile. Nu i-a cruțat însă pe prizonieri,de teamă că-l vor pâri regelui Anchus, căruia 
i-a trimis în dar o parte din pradă. La întrebarea regelui, de la ce duşman provenea captura, David a răspuns: „De 
la iudeii care locuiesc către miazăzi şi spre şes". Anchus a dat crezare spuselor sale. El trăgea nădejdea că David 
va fi stăpânit de ură față de neamul său şi, cât va trăi, îi va fi slugă, locuind în ţara lui. 

CAPITOLUL XIV 


1. în vremea aceea, filistenii au hotărât să facă o nouă expediţie împotriva israeliților şi, trimițând tuturor aliaţilor 
din jurul lor chemarea să-şi dea întâlnirea pentru război la Renga, de unde urma să pornească asaltul general 
împotriva evreilor, Anchus, regele gittenilor, i-a cerut lui David să vină cu ceata lui de oşteni, spre a lua parte la 
lupta cu evreii. El i-a făgăduit numaidecât sprijinul său şi a zis că sosise momentul să-şi arate recunoştinţa pentru 
binefacerile aduse şi pentru ospitalitatea cu care fusese primit. Dornic să-l atragă de partea lui şi mai mult, regele 
i-a promis lui David că, dacă va ieşi biruitor în luptă şi războiul se va desfăşura după aşteptările sale, îl va 
introduce în garda lui de corp. 

2. Saul, regele evreilor, alungase din ţara lui ghicitorii şi ventrilocii şi pe toţi cei care practicau asemenea arte, cu 
excepția proorocilor. Când a auzit că filistenii se apropiau în marş şi îşi aşezaseră tabăra în şesul din preajma 
oraşului Suna, s-a grăbit să-i întâmpine cu trupele sale. După ce a ajuns pe muntele numit Gelboe, el şi-a aşezat 
propria tabără faţă în faţă cu cea a vrăjmaşilor. Tulburarea care l-a cuprins n-a fost mică atunci când a văzut că 
oastea duşmană părea vădit mai numeroasă şi mai puternică decât a lui. Prin intermediul proorocilor săi l-a rugat 
pe Dumnezeu să aibă bunăvoința de a-i destăinui deznodământul bătăliei. Deoarece Domnul nu i-a dat nici un 
răspuns, spaima lui a sporit încât tot curajul i-a pierit, întrezărind în sinea lui înfrângerea care părea inevitabilă 
dacă nu primea ajutorul lui Dumnezeu. De aceea a poruncit să fie găsită o femeie ventrilocă şi în stare să cheme 
sufletele morților, ca să afle de la ea cum îi vor merge treburile. Fiindcă ginta ventrilocilor aduce din lumea 
cealaltă duhurile răposaţilor şi cu ajutorul acestora prezice viitorul celor dornici să-l cunoască din vreme. Unul 
dintre slujitorii săi l-a înştiinţat că o asemenea făptură se găsea în oraşul Endor şi, fără ştirea oştirii întregi, după 
schimbarea veşmintelor regeşti, Saul a luat doi slujitori dintre cei mai credincioşi şi, în toiul nopții, s-a dus la 
femeia din Endor, spre a-i cere să-i prezică viitorul, chemând sufletul unui mort numit de el. Dar femeia l-a 
refuzat 

şi 1-a spus că nu-l poate dispreţui pe rege, care alungase din ţara lui tagma prezicătorilor. N-ar fi deloc o dovadă 
de omenie ca, fără să-i fi pricinuit cândva o nedreptate, el s-o momească la săvârşirea unei fapte interzise, a cărei 
descoperire atrăgea după sine pedeapsa cu moartea. Dar regele s-a jurat că nimeni nu va afla nimic şi că nu va 
dezvălui altuia prezicerea ei, punând-o astfel în afară de orice pericol. După ce prin jurământul său i-a alungat 
orice teamă, Saul i-a poruncit să aducă sufletul lui Samuel. Neştiind cine era Samuel, femeia l-a chemat din 
tărâmul subpă-mântean. La apariția acestuia, femeia s-a fâstâcit în faţa bărbatului semeţ şi plin de măreție divină 
şi, tulburată de înfăţişarea lui, a exclamat: „Oare nu eşti tu regele Saul?" Căci Samuel îi arătase cine era el. Când 
Saul a încuviinţat acest lucru şi a întrebat-o ce anume o speriase, femeia i-a spus că vede un bărbat cu înfăţişarea 
divină, ieşind din pământ. El i-a cerut să-i vorbească despre chipul, îmbrăcămintea şi vârsta lui, iar femeia i-a 
răspuns că era un bătrân cu figură aleasă, îmbrăcat într-o lungă haină preoțească. Devenind acum limpede că era 
Samuel, regele a căzut cu faţa la pământ şi s-a închinat. Când sufletul lui Samuel a întrebat ce l-a făcut să-i 
tulbure liniştea şi să-l aducă de pe tărâmul celălalt, Saul s-a plâns că nevoia l-a silit s-o facă. Duşmani de temut 
au tăbărât asupra lui, fără ca el să se poată opune nenorocirilor prezente, Domnul l-a părăsit şi nu vrea nici prin 
prooroci, nici prin vise prevestitoare să-i dezvăluie viitorul: de aceea a recurs la dânsul, care l-a ajutat şi mai 
înainte. Dar Samuel, care ştia că sfârşitul vieţii lui Saul era aproape, l-a asigurat că nu mai avea nici un rost să-şi 
cunoască viitorul câtă vreme Domnul se depărtase de el. A adăugat apoi: „Se cuvine să ştii că-i este sortit lui 
David să fie rege şi el va încheia cu bine războiul. în schimb, tu, aşa cum ţi-am prezis pe când mai trăiam încă, îţi 
vei pierde, deopotrivă, puterea şi viaţa, fiindcă în războiul dus împotriva amaleciţilor nu te-ai supus lui 
Dumnezeu şi ai încălcat poruncile sale. Afla, aşadar, că EI îţi va da oastea pe mâinile duşmanului, iar tu şi fiii tăi, 
căzând în bătălia de mâine, veţi fi împreună cu mine!" 

3. La auzul acestor vorbe, Saul a amuţit de supărare şi s-a prăbuşit la pământ, fie din cauza durerii pe care i-o 
pricinuise proorocirea, fie din cauza istovirii (fiindcă de-a lungul zilei trecute, precum şi al nopţii, nu pusese un 
dumicat în gură). După ce Saul 


L] 
şi-a revenit cu mare greutate, femeia l-a îmbiat stăruitor să mănânce ceva şi i-a cerut să-i acorde această favoare 
pentru teme-rara-i prezicere, pe care, deşi n-ar fi avut voie s-o facă, de teama lui, necunoscându-l câtuşi de puțin, 
a luat-o asupra ei şi a rostit-o. De aceea, l-a rugat să se aşeze la masă şi, înfruptându-se din bucatele ei, să-şi 
recapete puterile şi să se întoarcă teafăr la oastea lui. Dar fiindcă el se codea şi, în adânca-i mâhnire, nu se 
atingea de nimic, femeia a stăruit până ce l-a convins în cele din urmă. Ea nu avea decât un vițel pe care se 
străduise să-l crească în casa ei, ca femeie sărmană care trăia din truda mâinilor sale, mulțu-mindu-se cu singura- 
i avuţie. S-a grăbit să taie viţelul, i-a fript carnea şi a pus-o în faţa slujitorilor şi a lui. Saul a plecat apoi spre 
propria-i tabără în cursul aceleiaşi nopți. 
4. Se cuvine să lăudăm dărnicia acestei femei simple. Deşi regele, fără s-o vadă niciodată la față, îi interzisese- 
să-şi desfăşoare meseria prin care treburile gospodăriei ar fi mers mai bine şi ar fi prosperat, ea n-a ţinut seama 
de faptul că o nedreptăţise prin condamnarea ştiinţei sale, nici nu l-a disprețuit şi alungat ca pe un străin sau ca 
pe un necunoscut, ci s-a arătat miloasă, l-a mângâiat, l-a îmbiat să se înfrupte din mâncarea privită multă vreme 
cu dezgust şi, din marea-i sărăcie, 1-a dat din belşug şi cu dragă inimă ce avea, fără să-şi pună nădejdea în 
răsplată sau recunoştinţă (ştiind prea bine că Saul urma să moară). Firea oamenilor este făcută anume să-şi arate 
înclinarea de a face un bine tuturor celor de la care pot să primească, la rândul lor, o favoare, dându-le satisfacție 
deplină. Să urmăm minunata pildă a acestei femei şi să dăm sprijinul nostru tuturor celor nevoiaşi şi să socotim 
că nimic nu este mai util şi mai convenabil neamului omenesc şi totodată mai drag lui Dumnezeu decât râvna de 
a împărți binefaceri. Dar despre această femeie am spus destule lucruri. Cuvântarea mea are acum în vedere ceea 
ce este spre folosul oraşelor, popoarelor şi ginţilor şi pe placul oamenilor buni, fiindcă îi îndeamnă pe toți să 
susțină virtutea, să dobândească gloria şi să-şi deschidă calea către veşnica lor dăinuire, stimulând dorinţa 
cârmuitorilor de neamuri şi căpeteniilor de cetăţi să înfăptuiască fapte vitejeşti, încât să înfrunte primejdiile sau 
să moară pentru patrie, chiar dacă învață să întâmpine cele mai mari nenorociri. Saul, regele evreilor, mi-a dat 
prilejul menţionării acestor lucruri. Deşi ştia ce-o să se întâmple şi, potrivit 

prezicerii proorocului, moartea lui era aproape, n-a vrut să fugă de ea sau, de dragul vieții, să-şi dea oastea în 
mâinile vrăjmaşilor şi astfel să-şi înjosească demnitatea regească, ci s-a expus de bunăvoie primejdiilor pe sine, 
întreaga casă şi pe copiii săi, căci i s-a părut mai glorios ca, împreună cu ei, să piară luptându-se pentru propriul 
popor. El a preferat să-şi hărăzească morţii feciorii, care erau nişte viteji, decât să-i păstreze în viaţă, fără să fie 
sigur de soarta lor viitoare: în loc de moştenitori şi urmaşi, lăsa în urma lui faima şi o amintire veşnică. De aceea 
doar pe el îl cred un bărbat drept, viteaz şi înțelept şi oricine a fost sau va fi aidoma lui poate să se bizuie pe 


unanima recunoaştere a virtuţilor sale. Nu mi se pare drept să fie numiţi eroi cei care pleacă la război cu 
certitudinea victoriei şi cu speranţa că se vor întoarce nevătămaţi, oricâte fapte au săvârşit ei, chiar dacă în istorii 
sau alte scrieri ei sunt menţionaţi ca atare. Vorbe de laudă, fireşte, merită şi aceştia; totuşi, bărbaţi de ispravă, 
foarte curajoşi şi dispreţuitori de primejdii pot fi numiţi într-adevăr numai cei ce urmează pilda lui Saul. Cel 
care, străin de ceea ce-l aşteaptă în război, nu şovăie deloc să pornească, ci se avântă în luptă, nesigur de viitorul 
lui, nu dă dovadă de un deosebit curaj, oricâte isprăvi mari ar săvârşi. îl socotesc un bărbat puternic şi într-adevăr 
viteaz mai degrabă pe cel ce, atunci când nu se simte animat de gânduri liniştitoare şi cunoaşte dinainte că se 
îndreaptă spre o moarte sigură, se aruncă în iureşul bătăliei, fără să se înfricoşeze, fără să se sperie de pericol, ci 
mergând cu bună ştiinţă în întâmpinarea lui. Aşa a făcut Saul, spre a dovedi că la fel trebuie să procedeze toţi cei 
ce vor să dobândească gloria postumă, mai ales regii, care, prin faptul că dețin cel mai înalt rang al puterii, 
departe de a putea pricinui vreun rău supuşilor lor, au datoria să pară nespus de buni față de ei. Despre Saul şi 
neasemuita lui vitejie mai avem multe de zis în afara acestora, dar materialul înfăţişat deja mi se pare 
îndestulător. Ca să nu dau impresia că laudele mele au întrecut măsura, mă întorc să-mi duc povestirea mai 
departe. 

5. Când filistenii, cum am spus mai sus, şi-au aşezat tabăra, înregistrându-şi trupele după neamuri, regi şi 
provincii, printre ultimii a sosit şi regele Anchus cu oastea lui, căreia i se alăturase ceata celor şase sute de oşteni 
ai lui David. Când au dat cu ochii de ei, căpeteniile filistenilor l-au întrebat pe rege de unde veneau 

aceşti evrei şi cine îi chemase. Acesta le-a răspuns că era David, care fugise de la stăpânul său, Saul, fiind bine 
primit la sosirea lui; iar acum, hotărât să-şi arate recunoştinţa pentru ospitalitatea ce i se arătase şi să se răzbune 
pe Saul, era gata să lupte alături de filisteni. Dar căpeteniile l-au mustrat pe rege că a chemat în ajutor un bărbat 
cu gânduri duşmane şi l-au sfătuit să-l îndepărteze pe David, ca să nu aducă în chip necugetat mari daune 
prietenilor săi: dacă întâmplător puterea lor slăbea, ei îi ofereau prilejul de a se împăca cu stăpânul său. Spre a se 
arăta prevăzători, căpeteniile i-au poruncit lui Anchus să-l trimită pe David împreună cu cei şase sute de oameni 
în locul pe care îl primiseră drept locuinţă. Căci despre acest David spuneau fetele în cântecele lor că răpusese 
filisteni cu miile. Când a auzit aceste vorbe, regele din Gitta a socotit că sfatul lor era înţelept şi, chemându-l pe 
David, i-a zis: „Eu ţi-am pus la încercare râvna şi credinţa şi de-aceea te-am adus ca aliat; căpeteniile au însă altă 
părere despre tine. întoarce-te numaidecât la locul pe care ţi l-am oferit în dar şi, fără să mi-o iei în nume de rău, 
păzeşte-mi acolo ţara, nu cumva s-o cotropească vrăjmaşii, căci şi aşa arăţi că-mi eşti aliat!" David a ascultat 
porunca regelui din Gitta şi s-a întors la Secela. Dar în timp ce el fusese plecat ca să aducă ajutor filistenilor, 
ama-leciţii au făcut o incursiune, au luat cu asalt Secela, au incendiat-o şi, aducând de acolo multe prăzi şi ce mai 
rămăsese din recolta filistenilor, s-au întors apoi la casele lor. 

6. Când a aflat că Secela fusese devastată şi jefuită în întregime şi că soțiile sale (căci avea două), împreună cu 
nevestele şi copiii tovarăşilor lui, purtau jugul sclaviei, David şi-a sfâşiat numaidecât veşmintele, bocind şi 
plângând alături de cei dragi până ce i-au secat lacrimile. L-a pândit chiar şi primejdia de a fi ucis cu pietre de 
către însoțitorii lui, adânc îndureraţi de faptul că nevestele şi odraslele plecaseră în robie: el era socotit vinovat 
pentru cele întâmplate. După ce şi-a mai potolit amărăciunea, nădejdea şi-a pus-o în Dumnezeu şi l-a rugat pe 
Marele Preot Abiathar să-şi pună veşmântul sacerdotal, ca să-l întrebe pe Domnul printr-un oracol dacă se bucură 
de sprijinul lui urmărirea amaleciţilor, pentru redobândirea nevestelor şi copiilor şi pedepsirea duşmanilor. 
Primind de la Marele Preot porunca să plece, David a şi pornit pe urmele vrăjmaşilor, cu cei şase sute de oşteni 
ai săi. Când au ajuns la un torent cu numele Basel, a 

întâlnit în calea lui un om rătăcitor, de obârşie egipteană, care era istovit de lipsuri şi de foame (căci vreme de 
trei zile şi trei nopți cutreierase deşertul, fără să aibă ce să mănânce). După ce 1-a dat hrană şi apă şi bărbatul s-a 
înzdrăvenit, David l-a întrebat cine era şi de unde venea el. Străinul i-a spus că patria lui era Egiptul şi că 
stăpânul său îl lepădase,, fiindcă nu l-a mai putut însoți din pricina sănătăţii lui şubrede. I-a mărturisit că a făcut 
parte dintre cei care au incendiat şi prădat Secela, precum şi alte locuri din ludeea. David l-a folosit drept călăuză 
în urmărirea amaleciţilor, pe care i-a găsit întinşi pe pământ, fie că se ospătau, fie că erau ameţiţi de băutură, 
încântați de prăzile lor. David a năvălit peste ei pe neaşteptate, făcând un mare măcel în rândurile lor. I-a găsit 
neînarmaţi, fără să se aştepte deloc la un atac şi, preocupaţi numai de mâncare şi băutură, amaleciţii au putut fi 
lesne învinşi. Unii dintre ei au fost surprinşi şi înjunghiați în timp ce prânzeau, astfel că sângele lor a mânjit 
bucatele şi proviziile, alţii au fost răpuşi când îşi sorbeau vinul sau în timpul somnului, moleşiţi de beție. Cei 
care apucaseră să se înarmeze spre a înfrunta asaltul vrăjmaşilor au fost la fel de lesne trecuţi prin sabie ca şi cei 
neînarmați, Oştenii lui David au desfăşurat măcelul din primul ceas al zilei până seara, încât n-au scăpat cu viață 
decât vreo patru sute de amaleciţi, care s-au suit pe cămilele lor şi au fugit. Aşadar, David a luat înapoi tot ceea 
ce îi răpiseră duşmanii, nu numai ambele sale soţii, ci şi pe cele ale propriilor tovarăşi. Când s-au întors la locul 
unde cei două sute de oameni care nu fuseseră în stare să-i însoţească rămăseseră să păzească bagajele, ceata 
celor patru sute de biruitori a refuzat să împartă cu ei răsplățile şi prada de război, deoarece n-au fost soţi de 
drum şi din laşitate nu şi-au urmărit vrăjmaşii, invocând că trebuie să fie mulțumiți că şi-au recăpătat soțiile şi 
copiii. Dar David a socotit această părere necinstită şi nedreaptă: întrucât Domnul i-a ajutat să se răzbune pe 


duşmani şi să-şi recupereze în întregime bunurile lor, cu-vine-se ca toți oştenii să aibă parte în mod egal de 
pradă, câtă vreme rămăseseră să păzească bagajele. De atunci datează legea, îndreptăţind pe cei rămaşi să 
păzească tabăra să primească o pradă egală cu a celor care au câştigat bătălia. De îndată ce a sosit la Secela, 
David a trimis o parte din prada de război tuturor rudelor şi prietenilor săi din seminţia lui luda. Aşa s-au petrecut 
lucrurile la jefuirea Secelei, precum şi la măcelărirea amaleciţilor. 

7. Filistenii s-au înfruntat cu israeliți într-o crâncenă bătălie şi izbânda a surâs filistenilor, făcând numeroase 
victime în tabăra adversă. Saul, regele israeliților, şi fiii săi au luptat cu multă îndârjire şi dăruire totală, numai ca 
să aibă o moarte frumoasă, măsurându-se vitejeşte cu vrăjmaşii lor. Mare a fost gloria de care s-au acoperit (căci 
nimeni n-a făcut mai mult decât ei), respingând toate trupele duşmane şi au răspândit moarte în rândurile 
filistenilor, dar au fost copleşiţi de cei din jurul lor. Fiii lui Saul se numeau lonathas, Aminadab şi Melchis. Când 
aceştia au căzut în luptă, trupele evreilor au luat-o la fugă, urmărite îndeaproape de vrăjmaşi, în mijlocul lor 
instaurându-se dezordinea şi vărsarea de sânge. Şi Saul se retrăgea înconjurat de puternicele lui cete, dar filistenii 
au trimis împotriva lor prăştiaşii şi arcaşii, doborând o mare parte dintre ei. Saul însuşi, care se bătuse cu vitejie 
şi primise atâtea răni încât nu mai era în stare nici să lupte, nici să le mai îndure, fiind şi prea slab ca să-şi pună 
capăt singur zilelor, a poruncit purtătorului său de arme să-l străpungă cu sabia, altfel încăpea viu pe mâinile 
propriilor vrăjmaşi. Fiindcă purtătorul de arme n-a îndrăznit să-şi ucidă stăpânul, Saul şi-a tras sabia din teacă, 
şi-a îndreptat vârful spre piept, gata să se arunce în ea. Dar, deoarece nu se mai simţea capabil să-şi împlânte 
sabia în trup şi să se străpungă cu ea, şi-a purtat privirile de jur împrejur. A zărit atunci un tânăr aflat întâmplător 
în preajma lui, l-a întrebat cine era şi, auzind că era amalecit, l-a rugat să-i înfigă sabia în piept, ceea ce mâinile 
sale nu mai erau în măsură să facă, şi să-i aducă moartea mult dorită. Acesta a îndeplinit dorinţa lui Saul, i-a 
smuls brățările de aur de la încheieturi şi cununa regească din creştet, apoi a fugit cu ele. Când a văzut moartea 
regelui, purtătorul de arme şi-a luat singur viaţa. Nici unul din corpul de gardă al lui Saul n-a reuşit să scape 
teafăr, ci toți au căzut în luptă pe muntele Gelboe. De îndată ce evreii care locuiau în valea situată dincolo de 
Iordan au auzit că Saul şi fiii săi fuseseră răpuşi şi împreună cu ei pierise oastea întreagă, şi-au părăsit oraşele, 
refugiindu-se în fortărețele lor. Filistenii s-au strămutat în oraşele care fuseseră lăsate în părăsire. 

8. A doua zi, când şi-au jefuit duşmanii căzuţi în luptă, filistenii au dat de leşul lui Saul şi de cele ale fiilor săi şi 
au tăiat capetele acestora; au trimis apoi soli în întreaga ţară, răspândind vestea că oastea duşmană fusese 
înfrântă. Armurile lor le-au pus ca 

ofrandă în capiştea lui Astarte, trupurile fiindu-le crucificate pe zidurile oraşului Bethsana, care azi se numeşte 
Scythopolis. Dar, după ce locuitorii din Jabis, oraş în ținutul galaadiţilor, au aflat că leşul lui Saul şi cele ale fiilor 
săi fuseseră descăpăţânate, au socotit că ar fi fost nedemn pentru ei să le lase neîngropate. S-au ridicat, aşadar, 
oamenii cei mai puternici şi îndrăzneți (căci oraşul acesta numără mulţi bărbaţi voinici şi cutezători) şi au mers o 
noapte întreagă, fără întrerupere, până la oraşul Bethsana. Apoi s-au apropiat de zidurile duşmanilor, au luat 
trupul lui Saul şi cele ale fiilor lui şi le-au dus la Jabis, fără ca duşmanii să-i împiedice deloc, fie că nu erau în 
stare s-o facă, fie că nu s-au încumetat datorită bărbăţiei duşmanilor. Toţi iabisenii au deplâns şi au înmormântat 
leşurile în cel mai frumos loc din ţinutul lor, numit Arura. De-a lungul a şapte zile i-au bocit, împreună cu soțiile 
şi copiii lor, lovindu-şi piepturile şi vărsând lacrimi pentru rege şi fiii lui, fără să se atingă nici de mâncare, nici 
de băutură. 

9. Aşa s-a sfârşit Saul, întocmai cum prezisese Samuel, fiindcă nu a îndeplinit poruncile Domnului privitoare la 
amaleciţi şi a ucis tot neamul Marelui Preot Achimelec şi pe Achimelec însuşi, nimicind oraşul său preoţesc. în 
timpul cât mai trăia Samuel, a domnit optsprezece ani, iar după moartea lui, alţi douăzeci şi doi de ani. Saul s-a 
stins din viaţă aşa cum am spus mai sus. 

CARTEA A VII-A 
CONȚINUTUL CÂRTII A VII-A: 


1. Cum David a domnit în oraşul Hebron asupra unei seminții, iar fiul lui Saul a cârmuit 
restul poporului. 

2. Cum, după uciderea acestuia prin uneltirile prietenilor săi, David a ajuns să fie regele 
tuturor. 

3. Cum David a asediat şi cucerit Hierosolyma şi, alungându-i din oraş pe canaaneeni, l-a 
dat iudeilor, 

să-l locuiască. 

4. Cum filistenii au pornit războiul împotriva lui David, dar au fost biruiți de acesta la 
Hierosolyma. 


5. Tratatul de prietenie între Hiram, regele Tyrului, şi David. 

6. Cum David a întreprins expediţii împotriva noroadelor învecinate, le-a învins şi le-a silit 
să-i plătească bir. 

7. Cum David luptă cu oastea locuitorilor Damascului şi o învinge. 

8. Cum s-a războit David cu mesopotamienii şi i-a învins. 

9. Cum s-au răzvrătit rudele împotriva lui David, iar propriul său fiu l-a izgonit de 

pe tron, şi cum a fugit el dincolo de Iordan. 

10. Cum Abesalom s-a luptat cu tatăl său, David, şi a pierit împreună 

cu oastea lui. 

11. Cum David şi-a recăpătat domnia şi a dus un trai fericit. 

12. Cum, încă din timpul vieţii sale, David l-a numit rege pe Solomon. 

13. David moare şi lasă fiului său moştenire grămezi de aur şi pietre prețioase pentru 
construirea unui templu. 


Cartea aceasta cuprinde un interval de 40 de ani. 
360 


CAPITOLULI 


1. întâmplarea a făcut ca bătălia menționată mai sus să se desfăşoare în ziua în care David se întorcea de la 
Secela, obținând victoria asupra amaleciţilor. După ce a stat două zile la Secela, a treia zi s-a înfăţişat la el, 
scăpat teafăr din bătălia cu filistenii, cel care îl ucisese pe Saul; cu hainele rupte şi ţărână presărată pe cap, i s-a 
prăbuşit la genunchii. Când l-a văzut David cum arăta şi l-a întrebat de unde venea, oşteanul i-a răspuns: din 
lupta pe care israeliţii au dus-o cu filistenii, cu un deznodământ foarte trist, întrucât au pierit multe mii de evrei, 
regele Saul însuşi, precum şi fiii săi, găsindu-şi sfârşitul. I-a transmis apoi vestea că, atunci când evreii învinşi au 
luat-o la fugă, l-a întâlnit, grav rănit, pe regele care, aflat în primejdia de a fi capturat de duşmani, l-a rugat pe el 
să-l ucidă. Căci, deşi zăcea prăvălit pe sabia lui, din pricina rănilor numeroase, era prea slab să-şi curme singur 
viaţa. Ca dovezi ale pieirii lui Saul, i-a arătat brăţările de aur de la încheietură, precum şi cununa regească, pe 
care 1 le-a smuls după moartea lui Saul ca să le înmâneze lui David. Când n-a mai fost nici un temei să se 
îndoiască, având înainte văditele semne ale dispariţiei lui Saul, David şi-a rupt hainele sale şi, în tovărăşia 
oamenilor apropiaţi, şi-a petrecut ziua întreagă plângând şi bocind. Jalea cea mai mare i-a provocat-o însă 
moartea lui lonathas, cel mai credincios prieten şi izbăvitorul zilelor sale. Acum şi-a demonstrat David noblețea 
şi marea-i bunăvoință faţă de Saul, deoarece nu numai că a fost profund mişcat de moartea lui, în pofida faptului 
că, din pricina lui, viaţa i-a fost deseori ameninţată, ci l-a executat şi pe cel care îl ucisese. A invocat faptul că 
singur s-a învinuit de uciderea regelui, iar atunci când a auzit că se trăgea din neamul amaleciţilor, l-a condamnat 

pe loc la moarte. După aceea, David a compus bocetul şi funebrul elogiu închinat lui Saul şi lui Ionathas, care au 
dăinuit până azil. 

2. După ce a adus regelui cuvenita cinstire şi doliul a luat sfârşit, David a întrebat, printr-un prooroc, pe care 
dintre cetăţile seminției Iuda i-o hărăzeşte drept lăcaş Domnul. Când acesta i-a răspuns că-i dăruieşte Hebronul, 
David a părăsit Secela, îndrep-tându-se într-acolo, împreună cu soțiile (căci avea două) şi cu ceata lui de oşteni. 
Atunci întreaga seminţie a venit la el şi l-a ales rege. Cum a primit vestea că jabisenii, locuitorii unui oraş din 
ținutul din Galaditis, l-au înmormântat pe Saul şi pe fiii lui, a trimis la ei soli care să laude şi să încuviinţeze 
fapta lor, făgăduind să le aducă mulțumiri pentru evlavia dovedită față de răposaţi; totodată, le-a dat vestea că 
seminţia lui Iuda l-a ales rege. 

3. De îndată ce a primit vestea că regele, împreună cu lonathas şi cu alţi doi fii ai săi, căzuseră în luptă, Abener, 
căpetenia oştirii lui Saul, fiul lui Ner, bărbat întreprinzător şi bine intenţionat, s-a întors degrabă în tabără şi a pus 
mâna pe singurul fiu al regelui rămas în viață (care se numea lebost), trecând cu el dincolo de Iordan, unde l-a 
proclamat rege al tuturor israeliților, cu excepția seminţiei lui Iuda. I-a ales ca sălaş regesc localitatea care în 
limba băştinaşilor se numeşte Manalis, iar în limba grecească înseamnă „Iabără". De acolo, Abener s-a grăbit să 
plece cu o oaste aleasă, dornic mai întâi de toate să se ia la harță cu seminţia lui Iuda, indignat de faptul că ea îl 
proclamase rege pe David. I-a ieşit în întâmpinare loab, fiul Sarviei şi al lui Suri, zămislit de sora lui David şi 
căpetenia oştirilor sale, însoțit fiind de fraţii săi Abessa şi Asael, precum şi de toate trupele lui David. L-a întâlnit 
la izvorul de lângă oraşul Gabaon şi şi-a pregătit oastea de atac. Deoarece Abener i-a spus lui loab că ar vrea să 
ştie care dintre cele două tabere deţine cei mai buni oşteni, ei au convenit să fie triaţi câte doisprezece oşteni de 
fiecare parte. Cei doisprezece aleşi de ambii conducători de oşti au păşit în intervalul dintre cele două oşti, şi-au 
aruncat sulițele împotriva adversarilor, şi-au tras săbiile din teacă, s-au prins de cap unul pe altul, împlântându-şi 
fiecare tăişul în coastele şi în măruntaiele celuilalt, astfel încât toţi au căzut la pământ, aşa cum fusese 


înţelegerea. 

! Vezi Cartea a doua a Regilor, 1, 19—27. 

După pieirea luptătorilor, ceilalți războinici din ambele tabere s-au înfruntat într-o bătălie aprigă, în urma căreia 
oştenii lui Abener au fost biruiţi. loab n-a încetat să-i hărțuiască pe fugari, îndemnându-şi oştenii să-i 
urmărească, fără să dea semne de oboseală în căsăpirea lor. Şi fraţii lui loab luptau vitejeşte, dar cu mult 
deasupra celorlalți s-a ridicat mezinul, Asael, ştiut ca foarte sprinten de picior (căci prin iuţeala lui îi depăşea, 
zice-se, nu numai pe oameni, ci până şi caii de curse, care rămâneau mai prejos decât el). Acesta îl urmărea pe 
Abener din răsputeri şi fără înconjur, neuitându-se nici în dreapta, nici în stânga. Când Abener a privit înapoi, a 
căutat să-i întrerupă goana şi să-l facă să se mulțumească cu unul dintre oşteni, luându-i armura. Nereuşind să-l 
înduplece, l-a rugat stăruitor să pună capăt urmăririi sale, spre a nu fi silit să-l omoare, ceea ce fratele său nu i-ar 
ierta niciodată. Fiindcă nici prin aceste vorbe nu l-a convins şi Asael a continuat să-l urmărească, Abener şi-a 
aruncat din fugă sulița înapoia lui şi l-a străpuns în aşa fel încât I-a ucis pe loc. Când însă cei ce îl urmăreau 
deopotrivă pe Abener au ajuns în locul unde zăcea Asael, ei s-au oprit în dreptul mortului, fără să-şi mai 
hăituiască vrăjmaşul. Dar loab şi fratele său Abessa, cuprinşi de o şi mai crâncenă mânie împotriva lui Abener 
din cauza uciderii lui Asael, au trecut dincolo de leşul lui şi l-au urmărit pe făptaş cu o aprigă râvnă până la 
asfinţitul soarelui, ajungând în localitatea care se numea Ammata. Aici s-au urcat pe o culme, unde loab s-a oprit 
împreună cu cei din seminţia lui Beniamin, şi printre ei l-a zărit pe Abener. Acesta şi-a înălțat glasul şi a strigat 
că nu se cuvine ca nişte consângeni să se învrăjbească şi să lupte între ei, fiindcă de vină fusese fratele lor, care, 
în pofida rugilor stăruitoare, nu s-a lăsat convins să-şi curme urmărirea, fiind străpuns de suliță din această 
pricină. loab a fost de aceeaşi părere şi a socotit că avea datoria să-i asculte cuvintele şi, prin sunetul de trâmbiţă, 
i-a chemat pe ai săi, încetând să-şi vâneze semenii. El a înnoptat în locul unde-şi avea bivuacul, dar Abener şi-a 
continuat drumul în cursul nopţii şi, trecând dincolo de Iordan, a sosit la tabăra lui lebost, fiul lui Saul. în ziua 
următoare, loab şi-a însărcinat oamenii să numere leşurile celor căzuţi în luptă şi să-i îngroape pe toți. Din 

? Biblia menţionează apartenenţa tuturor celor răpuşi de davidieni la tribul lui Veniamin, din care făcuse parte Saul. 

oastea lui Abener pieriseră vreo trei sute şi şaizeci de oşteni?, iar din cea a lui David numai nouăsprezece, în 
afară de Asael; loab şi Abessa i-au dus trupul la Bethleem şi l-au pus în mormânt alături de părintele său, după 
care amândoi s-au întors în Hebron, la David. De atunci s-a întețit războiul fratricid dintre evrei, care a durat 
multă vreme, astfel încât puterea susținătorilor lui David a sporit mereu, cu toate primejdiile înfruntate, pe când 
cea a fiului lui Saul şi a celor care îi dădeau ascultare a scăzut de la o zi la alta. 4. în acest răstimp, numărul 
copiilor lui David s-a ridicat la şase, născuţi de tot atâtea neveste. Cel mai mare dintre ei o avea ca mamă pe 
Achima şi se numea Amnon; Daniel, cel de-al doilea, provenea de la soţia lui Abigaca; Abesalom se chema cel 
de-al treilea fiu, născut de Machama, fiica lui Tholomeus, rege al gessirilor; celui de-al patrulea, dăruit de soția 
lui Agittha, i se zicea Adonias; cel de al cincilea, Sapathias, era de la Abitaal, iar pe cel de-al şaselea fiu, numit 
Gethraamas, îl născuse Aegla. A izbucnit un război fratricid în care ostile celor doi regi s-au înfruntat de multe 
ori. Abener, comandant al oştirii fiilor lui Saul, care era un bărbat chibzuit şi exercita o mare influență asupra 
poporului, a ştiut să-i atragă pe toţi de partea lui lebost, rămânându-i credincios câtăva vreme. Mai târziu, când a 
fost însă învinuit că avusese legături de dragoste cu o concubină a lui Saul care se numea Raespha, fiica lui 
Sibath, şi-şi atrăsese asprele dojeni ale lui Ilebost, Abener s-a mâhnit şi s-a mâniat totodată pentru faptul că nu i-a 
arătat deplină recunoştinţă după meritele sale cel ale cărui interese le-a apărat cu toate puterile lui, amenințând 
atunci că va transmite domnia lui David, spre a dovedi că lebost n-a obţinut stăpânirea peste ținutul situat 
dincolo de Iordan prin pro-pria-i vitejie şi înţelepciune, ci numai prin războinica destoinicie de comandant şi 
credinţa lui Abener. Şi-a trimis într-adevăr la Hebron solii către David, pe care l-a rugat să se lege prin jurământ 
că-l va trata ca tovarăş şi prieten dacă va îndupleca poporul să se lepede de fiul lui Saul, recunoscându-l pe el 
drept rege al tuturor israeliților. După ce încheiase cu el legământul (fiindcă l-a încântat nespus de mult ceea ce îi 
propusese Abener prin solii săi), i-a cerut ca dovada cea dintâi a fidelității sale să-i fie de folos în redobândirea 
soţiei sale Michal. O câştigase prin înfruntarea unor mari primejdii, aducând tatălui ei, Saul, capetele a şase sute 

de filisteni. Abenner i-a trimis-o pe Michal, după ce a luat-o de la Pheltia, cu care era atunci măritată, bucurându- 
se chiar de sprijinul lui lebost. Acesta i-a scris lui David că-şi va reprimi soţia, fiindcă era dreptul lui. 
Chemându-i la el pe bătrânii poporului, alături de fruntaşi şi de căpeteniile a peste o mie de oşteni, Abener le-a 
zis: „Voi înşivă aţi avut mai înainte intenţia să vă lepădaţi de lebost şi să treceţi de partea lui David, dar v-am 
oprit eu să faceţi acest lucru. Vă dau acum voie să vă duceţi la cine vreţi. lată, am aflat că Dumnezeu, prin glasul 
proorocului Samuel, a prezis că David este sortit să devină regele tuturor evreilor şi el îi va învinge şi subjuga pe 
filisteni". Când bătrânii din popor şi căpeteniile de oşti au auzit cu urechile lor că Abener a ajuns la părerea pe 
care o avuseseră şi ei mai înainte, au trecut numaidecât de partea lui David. După ce i-a convins pe aceştia, 
Abener i-a chemat şi pe cei din seminţia lui Beniamin (fiindcă din acest trib proveneau toți însoțitorii lui lebost) 


şi le-a adresat aceleaşi cuvinte. Când a constatat că şi aceştia erau de părerea lui, s-a dus la David, alături de 
douăzeci dintre tovarăşii săi, ca să depună în faţa lui jurământul (întrucât ceea ce facem chiar noi pare mai sigur 
decât orice obținem prin intermediul altora), dezvăluindu-i şi lui cuvântarea pe care o ţinuse în fața căpeteniilor 
de oaste şi a întregii seminţii a lui Beniamin. Fiind primit prieteneşte şi ospătat regeşte de către David timp de 
câteva zile, Abener i-a cerut îngăduinţa să plece spre a-i aduce oastea, încredințându-i comanda de faţă cu el şi 
sub privirile sale. 

5. De îndată ce David îi îngăduise să plece, iar Abener de abia părăsise Hebronul, a sosit loab, comandantul 
oştirii, care a aflat că Abener tocmai fusese în vizită la el şi orânduise lucrurile privitoare la comanda supremă. 
Temându-se că acesta va ocupa în viitor primul loc în ierarhie, după David, ca unul care îi asigurase domnia, pe 
lângă faptul că era înzestrat cu o minte ageră care prevedea lucrurile şi se adapta vremurilor, precum şi că el 
însuşi va fi pus în umbră şi va pierde comanda oştirii, loab a conceput un plan mârşav şi perfid. Mai întâi l-a 
defăimat pe Abener în faţa regelui şi l-a îndemnat să nu aibă nici o încredere în el: toate strădaniile sale urmăresc 
să întărească domnia fiului lui Saul. A venit cu gânduri amăgitoare şi viclene la David, plecând apoi de la dânsul 
plin de speranță, după ce-şi desfăşurase deja toate intrigile 

sale. Dar fiindcă nu l-a convins deloc pe David şi n-a avut nici o înrâurire asupra lui, loab a hotărât să treacă la 
fapte şi mai îndrăzneţe, suprimându-l pe Abener. A trimis, aşadar, pe urmele sale nişte soli care primiseră 
misiunea să-l întoarcă din drum în numele lui David, ca şi cum acesta mai avea să-i spună câteva lucruri, scăpate 
din vedere cu prilejul întâlnirii lor precedente. Când a primit această poruncă de la solii lui loab (care l-au întâl- 
nit în localitatea Besira, situată la douăzeci de stadii de Hebron), Abener a făcut cale întoarsă, fără să bănuiască 
nimic. loab l-a întâmpinat la poartă şi l-a primit binevoitor, ca şi cum i-ar fi fost prietenul cel mai apropiat (aşa 
cum, deseori, cei ce urzesc în cugetul lor o nelegiuire obişnuiesc să adopte cu fățărnicie o atitudine cordială, ca 
să nu trezească bănuiala că urmăresc altceva). L-a atras departe de însoțitorii săi, să-i spună ceva sub acoperirea 
tainei, şi l-a dus într-un loc singuratic, unde se afla numai fratele său Abessa, împlântându-i sabia în pântecul 
său. Astfel a fost ucis Abener mişeleşte de Ioab, fiindcă, după spusele sale, l-a răzbunat, chipurile, pe fratele său 
Asael, ucis în bătălia de la Hebron de Abener, după o îndârjită urmărire. în realitate, loab se temea că va pierde 
comanda oştirii şi favoarea regelui, Abener fiind cel ce primea primul rang din partea lui David. De aici putem să 
ne dăm seama câte anume şi cel fel de fapte cutează să săvârşească oamenii care tind să cucerească cu orice preţ 
cele mai înalte funcții şi să dețină puterea, nedându-se în lături de la nimic. Ca să-şi atingă ţelurile lor, ei sunt în 
stare de nenumărate infamii şi, înfricoşându-se că vor pierde un lucru în loc să-l păstreze cât mai multă vreme, 
nu se mai feresc de nici o josnicie. Dânşii socotesc mai puţin grav faptul că n-ai ajuns în culmea puterii decât 
acela de a trebui s-o părăseşti, după ce te-ai deprins cu ea. Aceasta fiind nenorocirea lor cea mai mare, teama că- 
şi vor pierde toate bunurile îi împinge să facă orice şi să îndrăznească orice, numai să rămână în posesia lor. 
Puținele mele poveşti privitoare la subiectul de mai sus mi se par suficiente. 

6. Când David a aflat că a pierit Abener, sufletul său a fost cuprins de o jale adâncă şi a ridicat mâna dreaptă spre 
Domnul, mărturisind în faţa tuturor cu glas tare că n-a ştiut nimic despre moartea lui Abener şi că fapta nu s-a 
săvârşit din porunca lui şi prin voinţa lui: pe înfăptuitorul omorului l-a blestemat, ame- 

nințând că pedeapsa cu moartea o va primi, împreună cu întreaga familie, alături de complicii săi la crimă. Era 
îngrijorat să nu se creadă că el îl ucisese pe Abener, în pofida legământului de credință dintre ei. A îndemnat apoi 
întregul popor să jelească şi să-şi vădească durerea față de Abener, să-i înconjoare trupul cu cele mai înalte 
cinstiri, să-şi sfâşie hainele şi să se acopere cu saci, fiecare făcând aceste lucruri în timpul trecerii sale prin fața 
catafalcului. A mers el însuşi în urma acestuia, împreună cu bătrânii poporului şi căpeteniile sale, dovedind prin 
planşete şi tânguiri cât de drag i-a fost Abener pe când mai trăia şi cât de mult îl regretă acum pe răposat, care 
fusese ucis fără voia lui. După ce Abener a fost înmormântat cu solemnitate la Hebron şi i-a închinat un cântec 
funebru, David s-a apropiat cel dintâi de mormânt şi l-a stropit cu lacrimile sale, făcându-i şi pe alţii să-l 
jelească. Pieirea lui Abener îl tulburase atât de mult că n-a vrut să mănânce ceva, cu toate stăruinţele prietenilor 
săi, ba chiar s-a jurat că nu va pune nici un dumicat în gură până la asfințitul soarelui. Prin purtarea lui a cucerit 
numaidecât inima mulțimii din jur. Cei care îl iubeau sincer pe Abener au prețuit nespus de mult deosebita 
cinstire dată defunctului de David, precum şi faptul că l-a socotit demn de întreaga ceremonie a unei înmor- 
mântări serioase, de parcă i-ar fi fost rudă şi prieten apropiat, fără a se învoi să-l îngroape în chip josnic, ca pe un 
duşman odios. Totuşi au fost bucuroşi că David avea o fire blândă şi bună şi fiecare îşi spunea în sinea lui că 
regele îl va trata cu o dragoste asemănătoare cu aceea pe care o vădise față de sărmanul Abener. Aşadar, David 
şi-a dobândit un bun renume şi s-a trudit mult, nevrând să lase loc nici unei bănuieli că ar fi ştiut dinainte de 
moartea lui Abener. Totodată, el a adresat poporului următoarele cuvinte: „N-a fost deloc mică durerea pe care 
mi-a pricinuit-o moartea acestui bărbat de seamă, cum n-o să fie neînsemnată nici năpasta ce se abate asupra 
evreilor prin pierderea lui Abener, care i-ar fi putut ocroti şi izbăvi de primejdii prin sfatul înțelept şi braţul său 
puternic la izbucnirea unui război. Dumnezeu — a adăugat el —, cel care are grijă de toate, nu-l va lăsa 
nerăzbunat. Aflaţi că sunt prea slab ca să întreprind ceva împotriva lui loab şi a lui Abessa fiii Sarviei, dar 


Domnul le va da o pedeapsă pe măsura nelegiuirii lor!" în acest fel şi-a găsit sfârşitul Abener. 

CAPITOLUL II 


1. Când a primit vestea morţii lui Abener, lebost, fiul lui Saul, n-a îndurat-o uşor, fiindcă îşi pierduse o rudă 
apropiată, care îl ajutase să obțină domnia, şi a fost foarte tulburat, pieirea lui Abener pricinuindu-i o mare 
tristețe. Nici el nu i-a supravieţuit prea mult, căci a fost ucis prin vicleşug de fiii lui Hieremmon (dintre care unul 
se numea Banaothas, iar celălalt Thannus). Deoarece erau din neamul lui Beniamin şi aveau o situaţie privile- 
giată, ei şi-au închipuit că David îi va răsplăti cu daruri mari şi le va dărui comanda oştirii sau alte funcţii înalte 
dacă îl vor suprima pe Iebost. într-o zi, găsindu-l pe Ilebost singur în iatacul său, la ceasul amiezii, cufundat într- 
un somn adânc, fiindcă nu erau de față nici gărzile sale de corp, nici portarul casei, care adormise biruit de 
oboseală, de truda mâinilor sale şi de arşiță, ei au pătruns în încăperea unde se odihnea fiul lui Saul şi l-au ucis în 
somn. l-au tăiat apoi capul şi vreme de o zi şi o noapte întreagă au străbătut în grabă drumul, fugind de pedeapsa 
urmăritorilor, ca să primească recompensa regelui şi un adăpost sigur. La sosirea în Hebron, au arătat capul lui 
Iebost şi s-au fălit cu isprăvile lor, ca să câştige favoarea lui David, deoarece l-au înlăturat pe cel ce-i era duşman 
şi rival la tron. Dar David nu s-a arătat deloc încântat de fapta lor, aşa cum sperau ei, ci le-a vorbit astfel: 
„Netrebnicilor, care veţi fi condamnaţi la moarte pentru crima voastră! Oare nu ştiaţi cum l-am pedepsit pe 
ucigaşul lui Saul, care mi-a adus cununa daurită, convins că prin acest omor îi făcea hatârul ca să nu cadă în 
mâinile duşmanilor săi? Socotiţi cumva că m-am schimbat atât de mult şi nu mai sunt acelaşi, încât să fiu 
încântat de nişte ticăloşi şi să trag foloase de pe urma unui stăpân ucis de voi, care aţi înjunghiat în patul său un 
om nevinovat, cu toate că nu v-a pricinuit nici un rău, ci dimpotrivă, v-a arătat deplina lui bunăvoință şi v-a 
distins cu înalte onoruri? De aceea, să înduraţi pedeapsa cu moartea nu numai pentru nelegiuirea voastră, ci şi 
pentru că aţi crezut că pieirea lui mă va face să tresalt de bucurie. Căci nimic n-ar fi putut să vă irosească pre- 
țuirea mea decât faptul că aţi putut gândi aşa ceva despre mine!" 

De îndată ce a cuvântat astfel, David a poruncit ca amândoi să fie dați pradă morţii în cele mai cumplite chinuri 
şi capul lui lebost I-a îngropat în mormântul lui Abener. 

2. în urma acestor întâmplări, toţi cei aflaţi în fruntea oştirii evreilor au venit să se închine lui David la Hebron, 
împreună cu căpeteniile a peste o mie de soldaţi şi cu conducătorii lor, amin-tindu-i de bunele lor intenții față de 
el încă din timpul vieții lui Saul, precum şi de deosebita cinstire pe care i-au arătat-o în calitatea lui de 
comandant suprem. Ei au evidenţiat de asemenea faptul că, prin intermediul proorocului Samuel, Domnul l-a 
ales rege împreună cu feciorii săi şi că era singurul hărăzit de Dumnezeu să-i biruie pe filisteni, izbăvind ţara de 
robia lor. David i-a lăudat pentru neaşteptatul lor zel, i-a îndemnat să rămână la fel şi în viitor (deoarece nu se 
vor căi vreodată că au făcut acest lucru) şi, după ce i-a ospătat regeşte, i-a lăsat să plece, ca să li se alăture 
întregul popor. Din partea seminţiei lui Iuda s-au adunat şase mii şi opt sute de oşteni înarmaţi cu scuturi şi 
sulițe: ei fuseseră alături de fiul lui Saul (deoarece tribul Iuda îl alesese rege pe David, împotriva voinţei lui). De 
la seminţia lui Simeon au venit şapte mii şi o sută de oameni; de la seminția lui Levi, patru mii şapte sute de 
luptători, în frunte cu conducătorul lor, lodam. După aceştia au venit Marele Preot Sadoc, alături de douăzeci de 
căpetenii înrudite cu el. Din partea seminţiei lui Beniamin s-au înfăţişat patru mii de oşteni: căci acest trib era 
încă nehotărât, aşteptând să ajungă la domnie un membru al familiei lui Saul. Apoi, din seminţia lui Efraim au 
sosit douăzeci de mii şi opt sute de oameni dintre cei mai viteji şi mai de vază; din jumătatea seminţiei lui 
Manasses, au fost optsprezece mii de oşteni deosebit de puternici; din seminția lui Isachar, două sute de oameni 
care prevedeau viitorul şi douăzeci de mii de luptători; din seminţia lui Zabalon, cincizeci de mii de oşteni aleşi; 
acest trib a fost singurul care a trecut în întregime de partea lui David. Toţi aceştia erau înarmaţi, la fel ca şi cei 
din seminţia lui Gad. Din seminţia lui Neftali au sosit o mie de bărbaţi însemnați şi căpetenii, care foloseau 
scuturi şi sulițe, ei fiind însoţiţi de un mare număr de trupe din tribul lor!. Din seminţia lui Dan au fost douăzeci 
şi şapte de mii şase sute 

1 „Treizeci şi şapte de mii cu scuturi şi cu sulițe” (Cartea întâi Paralipomena, XIL, 34), cifră omisă de Flavius Josephus. 

de oşteni aleşi cu grijă; din seminţia lui Aser, patruzeci de mii. Din ambele seminţii de dincolo de Iordan”, ca şi 
din cealaltă jumătate a seminţiei lui Manasses s-au strâns o sută şi douăzeci de mii de oşteni înzestrați cu scut, 
suliță, coif şi sabie. Chiar şi celelalte seminții purtau săbii. Aceste mulţimi s-au adunat în Hebron, la David, cu 
mari provizii de grâne, vin şi bucate pentru hrană zilnică şi toţi l-au ales ca rege pe David. După ce poporul a 
petrecut trei zile în sărbători şi ospeţe, David a plecat cu întreaga lui oştire spre Hierosolyma. 


CAPITOLUL HI 


1. Oraşul era locuit de iebusei! (trăgându-şi obârşia din canaaneeni), care şi-au închis porţile şi şi-au înţesat 


zidurile de apărare cu orbi, şchiopi şi tot felul de ciungi, ca să-şi bată joc de rege, strigându-i că mutilaţii îl vor 
împiedica să intre în cetate. (Ei făceau acest lucru din dispreţ, siguri fiind de trăinicia zidurilor.) Plin de mânie, 
David a început de îndată asediul. A trecut la atac cu multă ardoare şi grabă, spre a-şi dovedi puterea printr-o 
cucerire rapidă, inspirând astfel teamă celorlalţi, care aveau o atitudine asemănătoare cu a iebuseilor. A reuşit să 
cucerească partea de jos a oraşului. Cum însă cetăţuia i se mai împotrivea, regele a hotărât să instituie o răsplată 
şi distincții militare, pentru a da imbold vitejiei luptătorilor săi, făgăduind că-l va numi comandant al întregii sale 


oştiri pe cel ce va înfrunta povârnişul abrupt şi va pătrunde primul în cetăţuie, ca s-o cucerească. Toţi 

? Este vorba de triburile lui Ruben şi Gad. 

! Biblia îi menţionează alături de alte şase neamuri mari şi puternice: heteii, ghergheseii, amoreii, canaaneii, ferezeii şi heveii, toate urmând 
să fie date pe mâna israeliților, care trebuiau să le nimicească, fără să cruţe pe nici unul (Deuteronomul, VII, 1-2). 

au fost cuprinşi de râvna întrecerii şi n-au drămuit nici un efort, din apriga dorinţă de a dobândi promisa 
conducere a oştirii, înaintea tuturora, loab, fiul Sarviei, a pătruns cel dintâi în cetăţuie, strigându-i de sus regelui 
să-i încredințeze mult râvnita comandă supremă. 

2. David i-a izgonit însă pe iebusei din cetate şi s-a instalat el însuşi în Hierosolyma, numindu-o Oraşul lui 
David, şi, cât timp a deținut puterea, a locuit acolo. Răstimpul în care a domnit el la Hebron numai asupra 
seminţiei lui Iuda a fost de şapte ani şi şase luni?. După ce şi-a aşezat reşedinţa regală la Hierosolyma, treburile 
au început să-i meargă din ce în ce mai bine de la o zi la alta, fiindcă Dumnezeu a avut grijă ca situația să 1 se 
îmbunătăţească şi puterea să-i sporească. Hiram, regele Tyrului?, i-a trimis o solie şi a încheiat cu el un tratat de 
alianţă. EI i-a trimis aşijderea daruri, mai ales lemn de cedru, punându-i la îndemână şi lucrători destoinici, 
dulgheri şi meşteri zidari, care să-i construiască un palat la Hierosolyma. David a unit oraşul de jos cu cetățuia, 
spre a face un singur corp, pe care l-a înconjurat cu ziduri, avându-l drept apărător al lor pe loab. (Aşadar, după 
ce i-a alungat pe iebusei din Hierosolyma, David a dat oraşului numele său: căci, potrivit strămoşului nostru 
Abraham, el se chema Solyma. De aceea, după spusele unora, şi Homer l-a numit Solyma*: în limba ebraică, 
templului i se zicea Solyma, ceea ce înseamnă „Siguranță"). Din vremea când comandantul lesus şi-a dus oastea 
împotriva canaaneenilor şi, după înfrângerea lor, le-a împărțit ţara între evrei şi până când David a înfăptuit ceea 
ce nu reuşise nimeni până la el, anume să-i izgonească pe canaaneeni din Hierosolyma şi să le cucerească oraşul, 
au trecut cinci sute şi cincisprezece ani. 

3. Se cuvine să amintesc aici pe un anume Oronnas, bogătaşul iebuseu care n-a fost ucis de David când a cucerit 


Hierosolyma, pentru marea lui bunăvoință faţă de evrei şi pentru purtarea 

? La Ierusalim JDavid a domnit 33 de ani peste tot Israelul şi Iuda, devenind rege la 30 de ani (Cartea a doua a Regilor, V, 4-5). 

* Hiram (Ahiram) a cârmuit vestitul oraş-cetate al fenicienilor între 969-936 î.e.n., apucând ultimii ani ai domniei lui David (1004-965 î.e.n.). 
1 Iliada (VI, 184 şi 204) se referă însă la duşmanii Iycienilor, solymii, care locuiau în sud-vestul Asiei Mici, pe coastele Munţilor Taurus, 
viteazul Belerofon fiind nevoit să lupte cu ei. 

prietenească şi îndatoritoare faţă de rege, urmând să vorbesc despre asta mai târziu, la momentul potrivit. în afara 
femeilor luate în căsătorie, David a mai avut alte neveste şi concubine. Acestea i-au născut unsprezece fii, care s- 
au numit: Amnus, Emnus, Eban, Nathan, Solomon, lebar, Elien, Phalna, Ennaphen, lenac, Eliphale, precum şi o 
fiică: Thamara. De la soțiile sale legitime, David a avut nouă fii, doi dintre ei menţionaţi la urmă aparținând însă 
concubinelor. Thamara şi Abesalom au fost născuţi de aceeaşi mamă. 


CAPITOLUL IV 


1. De îndată ce au auzit că David a fost ales rege de către evrei, filistenii şi-au dus oastea împotriva lui la 
Hierosolyma, ocupând ceea ce se cheamă „Valea Uriaşilor" (loc aflat nu departe de oraş, unde şi-au aşezat 
tabăra. Dar regele iudeilor (care nu-şi îngăduiau să întreprindă nimic fără porunca Domnului sau fără solemna lui 
promisiune privind viitorul) a poruncit Marelui Preot să-i dezvăluie voinţa lui Dumnezeu şi deznodământul 
bătăliei. Când i s-a prezis izbânda şi supremaţia, David şi-a îndreptat trupele împotriva filistenilor, i-a atacat prin 
surprindere de la spate şi pe unii i-a ucis, iar pe alţii i-a pus pe fugă. Să nu-şi închipuie nimeni că filistenii au 
venit să-i înfrunte pe evrei cu o oaste neînsemnată, nici să tragă concluzia că ei s-au purtat ca nişte laşi şi fricoşi, 
din repeziciunea cu care au fost bătuți şi din faptul că nu au înfăptuit nimic demn de semnalat. Trebuie să se ştie 
că întreaga Sirie şi Fenicie, în afară de multe alte neamuri războinice, le-au venit în ajutor, luând parte la luptă. 
Acesta era motivul pentru care, deşi fuseseră învinşi de nenumărate ori şi pierduseră atâtea mii de luptători, 
porneau din nou războiul împotriva evreilor, cu trupe şi mai numeroase. Cu toate înfrângerile suferite 

în luptă, filistenii s-au îndreptat împotriva lui David cu o oaste de trei ori mai mare, aşezându-şi tabăra în acelaşi 
loc. Regele isra-eliţilor I-a întrebat iarăşi pe Dumnezeu cum se va încheia bătălia, iar Marele Preot i-a poruncit 
să-şi ducă oastea în dumbrava căreia i se spunea a Gemetelor, situată nu departe de tabăra duşmanilor, şi să nu se 
clintească din loc, nepornind la luptă înainte ca dumbrava să se umple de freamăt fără ca vântul să sufle deloc. 
De îndată ce dumbrava s-a frământat şi momentul propice, prezis de Dumnezeu, sosise, nezăbovind o clipă, 
David s-a îndreptat spre o victorie sigură şi lipsită de orice riscuri. Rândurile vrăjmaşilor n-au rezistat la asaltul 
evreilor şi la prima ciocnire au luat-o la fugă. A urmat un măcel cumplit şi urmărirea duşmanilor s-a extins până 
la Gaza (care trece drept ultimul lor hotar). Apoi David a prădat tabăra duşmană, unde a găsit numeroase comori, 


punând pe foc idolii lor. 

2. La norocoasa încheiere a războiului, după ce a convocat peste o mie de oşteni, David a hotărât să adune din 
toate ținuturile pe acei oameni ai semințiilor care erau în floarea vârstei, apoi pe preoți şi leviţi, ca să meargă 
împreună cu ei până în oraşul Cariathiarim, aducând de acolo Chivotul Domnului în Hierosolyma, unde el urma 
să fie expus şi să primească jertfele şi celelalte sfinţiri îndrăgite de Dumnezeu. Căci acolo fusese lăsat din 
vremea domniei lui Saul Chivotul, fără să fi îndurat vreo daună. După ce întregul popor s-a adunat precum 
primise porunca, regele s-a îndreptat împreună cu el spre Chivot. Preoţii l-au scos din casa lui Aminadab, l-au 
pus într-un car nou, apoi au înjugat boii, îngăduinţa de a-i mâna primind-o fraţii şi fiii lui Aminadab. Regele şi 
poporul păşeau înaintea lor, închinau imnuri Domnului, intonând tot felul de cântece şi versuri din întreaga ţară 
şi în zumzetul instrumentelor şi lirelor, în dansuri şi coruri, în sunetul trâmbiţelor şi cimbalelor, au dus Chivotul 
până la Hierosolyma. După ce au ajuns în „Aria lui Chidon", cum se numea atunci locul acela, Domnul, în mânia 
lui, i-a dat lui Ozas pedeapsa cu moartea. Fiindcă boii erau gata să răstoarne Chivotul şi el a vrut să-l sprijine cu 
mâna, atingându-l fără să fie preot, Dumnezeu l-a făcut să moară pe loc. Regele şi poporul au fost adânc întristaţi 
de sfârşitul lui Ozas. Locul unde şi-a dat el duhul se cheamă până azi „Lovitura lui Ozas”. întrucât s-a temut că 
poate să pățească la fel ca Ozas, dacă Chivotul ajungea în cetate şi în casa lui, 

fiindcă acela pierise pentru simplul fapt că îl atinsese cu mâna, David n-a vrut să-l ducă în oraş, ci s-a îndreptat 
spre ogorul unui om drept, numit Obedam, de neam levit, şi a lăsat Chivotul la el. Acolo-a fost găzduit vreme de 
trei luni întregi şi a sporit avuţia casei lui Obedam, el însuşi alegându-se cu mari foloase. După ce a aflat că 
treburile lui Obedam mergeau strună şi, de unde mai înainte fusese sărac şi umil, acum bogăţia se revărsa 
întruna, încât toţi îl numeau un om norocos, căci vedeau cum casa lui prospera şi se acoperea de faimă, David a 
prins curaj, convins că n-o să i se întâmple nici un rău, şi a luat la dânsul Chivotul. îl purtau preoţii şi şapte coruri 
alese de David păşeau înainte, în vreme ce el însuşi cânta din liră ori bătea din palme. Văzându-i, aşadar, con- 
duita, Michal, soţia lui, fiica primului rege, Saul, l-a batjocorit. Când Chivotul a fost strămutat în oraş şi aşezat în 
cortul dinainte pregătit, David a adus solemne jertfe de împăcare prin înjunghierea unor paşnice victime şi a 
ospătat întreaga mulțime, împă-ţind şi femeilor, şi bărbaţilor, şi copiilor câte o pâinişoară, o bucată friptă din 
carnea victimelor, precum şi o turtă. După ce şi-a săturat astfel poporul, David l-a lăsat să plece acasă, întor- 
cându-se el însuşi la palatul său. 

3. Acolo i-a ieşit în întâmpinare soția lui, Michal, fiica lui Saul, i-a urat mult noroc şi l-a rugat pe Dumnezeu să-i 
hărăzească toate darurile pe care le împarte cu bunăvoință. L-a mustrat că totuşi el, marele rege, dănţuise 
necuviincios şi, în timpul jocului, se descoperise în faţa robilor şi slujnicelor sale. David i-a răspuns că nu se 
ruşinează de ceea ce este pe placul Domnului, care I-a ales pe el în locul tatălui ei şi al tuturor celorlalți, şi că va 
juca şi va dănţui adesea, fără a se sinchisi că o să pară necuviincios față de slujnicele lui. Căci din legăturile sale 
cu David, Michal n-a rămas niciodată grea, cu toate că mai târziu, după ce tatăl ei a măritat-o cu alt bărbat (de la 
care fusese luată înapoi), zămislise cinci copii. Dar despre aceasta vom mai vorbi cu alt prilej. 

4. Când a văzut că, prin voinţa Domnului, toate treburile îi mergeau din ce în ce mai bine, David a crezut că el 
păcătuia, locuind într-o casă de cedru, înaltă şi împodobită cu meşteşug, în timp ce Chivotul zăcea adăpostit într- 
un cort. A hotărât, aşadar, să clădească un templu aşa cum prezisese odinioară Moise. David a cerut sfatul 
proorocului Nathan, iar acesta l-a încurajat să facă ceea ce îşi pusese în gând, fiindcă Domnul îl va sprijini în 
toate 

privinţele, dorinţa de a înălța templul a devenit şi mai arzătoare. Dar Dumnezeu i s-a arătat lui Nathan în timpul 
nopții şi i-a poruncit să-l vestească pe David că buna intenţie şi râvna lui i-au plăcut, mai ales că nimeni înaintea 
lui nu s-a gândit să-i înalțe un templu. Totuşi, chiar dacă în mintea lui s-a înfiripat acest plan, nu poate să-i 
încredinţeze făurirea templului, deoarece a purtat multe războaie şi are mâinile mânjite de sângele duşmanilor. 
Dar, după ce va îmbătrâni şi moartea va pune capăt vieţii sale îndelungate, templul va fi construit de un fiu al 
său, care va domni după el şi se va numi Solomon. Domnul îi promite că va avea grijă de Solomon ca de propriul 
său fiu, astfel încât domnia va fi păstrată şi transmisă urmaşilor săi. Dacă însă va greşi cumva el însuşi, drept 
pedeapsă se va îmbolnăvi şi pământul va fi lipsit de rodnicie. Când a aflat acestea de la prooroc, David a fost cu- 
prins de o bucurie fără margini, fiindcă ştia acum că domnia lui va fi durabilă şi trainică, propria-i casă va avea 
parte de strălucire şi renume. David s-a îndreptat spre Chivot, a căzut cu faţa la pământ înaintea lui şi s-a rugat, 
mulțumindu-i Domnului pentru toate binefacerile sale, pe care i le-a arătat, prin faptul că de la umila stare de 
păstor l-a ridicat la o aşa de mare putere; aşijderea, pentru ceea ce a făgăduit urmaşilor săi; în sfârşit, pentru că s- 
a preocupat mereu de evrei şi de libertatea lor. După ce s-a rugat astfel şi a închinat Domnului un psalm!, David 
s-a îndepărtat de cort. 


CAPITOLUL V 


1. După scurtă vreme David a găsit de cuviinţă că trebuie să se războiască cu filistenii şi să nu îngăduie faptelor 


sale nici cel mai mic prilej de răgaz sau lâncezeală ci, aşa cum îi poruncise 
A 


' Acest psalm de laudă a Domnului, dat de David prin Asaf şi fraţii lui, slujitorii Chivotului, figurează în Cartea întâi, Paralipomena, XVI, 8- 


36. 

Dumnezeu, să-şi înfrângă vrăjmaşii, lăsând ca în viitor regii din neamul său să-şi cârmuiască ţara în pace. Şi-a 
adunat iarăşi oastea, dându-i ordinul să se înarmeze şi să pornească la război şi, cum a văzut că toate pregătirile 
trupelor se încheiaseră cu bine, a părăsit Hierosolyma, mărşăluind împotriva filistenilor. După ce i-a biruit în 
luptă, a luat o mare bucată din ţara lor şi a alipit-o la ţinuturile evreilor, purtând apoi război cu moabiţii. în urma 
izbândei sale în luptă, David a străpuns cu sabia două părţi din oştirea lui, iar pe cei rămaşi în viaţă i-a adus în 
stare de robie. Le-a impus un tribut anual, apoi şi-a dus numaidecât trupele împotriva lui Adrazar, fiul lui Araus 
şi rege din Sophene. în bătălia care s-a dat în preajma Eufratului, David a ucis din oastea lui vreo douăzeci de mii 
de filisteni şi şapte mii de călăreţi. A capturat totodată o mie de care, nepăstrând pentru el decât o sută, şi a dat 
pradă focului cea mai mare parte dintre ele. 

2. Cum a aflat că David purta război cu Adrazar, Adad, rege al Damascului şi al Siriei întregi, s-a grăbit să-i vină 
în ajutor cu trupe puternice, fiind vorba de prietenul lui. Confruntarea cu David a avut loc pe malul fluviului 
Eufrat, dar, contrar aşteptărilor sale, el şi-a pierdut în bătălie o mare parte din oaste. Căci din trupele lui Adad au 
căzut pe câmpul de luptă douăzeci de mii de oşteni, ucişi de evrei, toți ceilalți căutându-şi scăparea în fugă. 

în Cartea a patra din Istoria sa, Nicolaos! îl pomeneşte pe acest rege în următorii termeni: „Multă vreme după 
aceea, întâietatea asupra localnicilor a dobândit-o un bărbat cu numele de Adad, care a domnit în Damasc şi 
Siria, cu excepţia Feniciei. într-un război purtat cu David, regele Iudeii, înfruntându-se în mai multe bătălii, a 
fost în cele din urmă învins, el, cel mai de seamă dintre regi, atât prin putere, cât şi prin vitejie!" Autorul îi 
menționează şi succesorii, care, după stingerea lui din viaţă, au ocupat tronul şi 1-au păstrat numele, recurgând la 
aceste afirmaţii: „După moartea lui Adad, urmaşii săi au domnit vreme de zece generaţii, fiecare primind de la 
propriu-i părinte, o dată cu puterea, şi 

! Nicolaos din Damasc, istoric grec din sec. I î.e.n., citat de Flavius Josephus şi în Războiul iudeilor împotriva romanilor. 

numele, aşa cum s-a întâmplat şi cu Ptolemeii” din Egipt. Cel mai vestit dintre toţi a fost al treilea care, dornic să 
refacă cu forţa regatul bunicului său, a pustiit ţara numită acum Samaria." El nu se abate aici de la adevăr. Este 
vorba despre Adad:, care, în timp ce Achab era regele israeliților, a invadat Samaria: dar despre asta vom vorbi la 
momentul potrivit. 

3. în expediţia sa împotriva Damascului şi a restului Siriei, David a supus în întregime această ţară, a lăsat 
garnizoane în ținuturile sale, a pus locuitorii să-i plătească tribut şi, la întoarcerea acasă, a adus tablele de aur şi 
armurile gărzilor de corp ale lui Adad la Hierosolyma, închinându-le Domnului. Mai târziu, Susak*, regele 
egiptenilor, când şi-a dus oastea împotriva nepotului lui David, Roboam, şi l-a învins, le-a luat cu el din 
Hierosolyma împreună cu numeroase alte bogății. Dar despre acestea vom vorbi mai pe larg la locul cuvenit. 
întrucât Domnul proteja faptele întreprinse de el şi avea grijă ca războaiele lui să fie încununate de succes, David 
şi-a dus oastea şi împotriva celor mai frumoase oraşe ale lui Adrazar, Bettaea şi Machon, pe care le-a cucerit şi 
prădat. în ele a găsit o mare cantitate de aur şi de argint, aşijderea un soi de aramă care era mai prețioasă decât 
aurul. Din ea a făcut Solomon uriaşul bazin care se numeşte mare? precum şi frumoasele vase împodobind 
templul. 

4. După ce a aflat ce s-a întâmplat cu Adrazar şi a auzit că trupele sale fuseseră nimicite, regele din Amathe s-a 
temut să nu-i împărtăşească soarta, hotărând să încheie un tratat de prietenie cu David, mai înainte de a fi atacat 
el însuşi. L-a trimis la el pe propriu-i fiu Adoram, ca să-l felicite în numele său pentru izbânda asupra lui 


Adrazar, care-i era deopotrivă ostil, făcând un legământ 

Toţi cei 15 suverani din dinastia macedoneană care a cârmuit Egiptul elenistic din 315 până în anul 30 î.e.n. au purtat numele celui care o 
întemeiase: diadohul Ptolemeu, fiul lui Lagos (367-283 î.e.n.) 

* Ben-Hadad II, rege arameic al Damascului (860-843 î.e.n.), în prima sa campanie împotriva lui Ahab, cârmuitorul Regatului Israel (871-852 
î.e.n.), a ajuns până în Samaria, asediind fără succes reşedinţa regală. 

* Faraonul Seşonk (947-925 î.e.n.) a întreprins o campanie împotriva lui Roboam, suveran al regatului ludeei (928-911), jefuind lerusalimul 
şi templul lui Solomon. 

* Vezi descrierea lui în Cartea a VUl-a, cap. III, paragr. 5. 

de prieteşug. I-a oferit în dar vase de aur, argint şi aramă făcute în vechime. David i-a încheiat alianța cu Thaenus 
(căci aşa se numea regele din Amathe) şi i-a primit darurile, apoi l-a trimis înapoi pe fiul său, tratându-l cu toată 
cinstea pe care şi-o datorau unul altuia. După plecarea lui Adoram, David i-a închinat lui Dumnezeu darurile 
sale, împreună cu restul de aur şi de argint adunat de la oraşele şi popoarele subjugate. Domnul i-a adus victoria 
în toate bătăliile nu numai regelui, ci şi lui Abessa, fiul lui Ioab, trimis de David în fruntea oştii lui împotriva 
idumeilor: optsprezece mii dintre ai au căzut pe câmpul de luptă în înfruntarea cu Abessa. Regele a silit întreaga 


Idumee să-i plătească bir atât pentru ogoare, cât şi pentru fiecare idumean în parte. David avea o fire dreaptă şi în 
judecăţile sale se arăta nepărtinitor. Căpetenia oştirii sale întregi era loab iar pe losaphat, fiul lui Achilus, l-a 
făcut cronicarul faptelor sale. Pe Sadok din casa lui Phinees, împreună cu Abiathar (care-i era prieten bun), i-a 
numit Mari Preoţi. Drept grămătic l-a ales pe Sisas; comanda gărzilor sale de corp a încredinţat-o lui Banaias, 
fiul lui load. Pe fiii cei mai mari i-a numit în gărzile sale de corp şi lor le-a revenit propria-i siguranță. 

5. David a ţinut minte chiar şi legăturile sale cu Ionathas, fiul lui Saul, şi jurămintele lor de credință, precum şi 
prietenia şi râvna acestuia față de el. Căci tuturor celorlalte virtuți pe care le avea o adăuga şi pe aceea de a-şi 
aminti mereu de cei ce i-au făcut un bine. Regele a poruncit să se facă amănunțite cercetări dacă mai 
supravieţuise cineva din neamul lui lonathas, faţă de care să-şi arate recunoştinţa pentru prietenia lor de 
odinioară. Când în faţa lui a fost adus un bărbat dezrobit de Saul, care putea să ştie dacă mai rămăsese în viață 
vreunul din familia lui, David l-a întrebat ce urmaş din sângele lui lonathas mai trăia, ca să-l poată răsplăti pentru 
binefacerile aduse cândva de lonathas. Omul i-a răspuns că mai supraviețuise doar un fiu al său, numit 
Memfibost cel şchiop de picioare (căci de îndată ce a primit vestea că tatăl şi bunicul băiatului căzuseră în luptă, 
doica lui l-a înşfăcat la repezeală şi în timpul fugii pruncul 1-a căzut de pe umăr, rămânând schilod la picioare). 
Când a aflat unde se afla şi cine crescuse copilul, David a trimis soli în oraşul Labatha, la un anume Machir (cum 
se numea cel care-l crescuse pe fiul lui 

lonathas), ca să-l cheme la el pe orfan. O dată ajuns în faţa regelui, Memfibost a căzut cu faţa la pământ şi i s-a 
închinat. David i-a spus să fie încrezător, căci avea parte de mult bine din partea lui. I-a dat înapoi casa 
părintească şi tot ce aparținuse cândva bunicului său, poruncindu-i să se aşeze mereu la regeasca masă, ca să ia 
parte la ospăț, fără să lipsească măcar o singură zi. După ce băiatul i-a mulțumit călduros pentru frumoasele 
vorbe şi darurile sale, regele l-a chemat pe Sibas şi i-a spus că-i oferă lui Memfibost casa părintească şi toată 
averea lui Saul. I-a cerut să-şi lucreze el însuşi țarinile, aducând la Hierosolyma întregul venit. David l-a chemat 
în fiecare zi la masa lui pe orfan, dăruindu-i lui Memfibost pe Sibas, cu fiii lui (în total cincisprezece), împreună 
cu slugile sale (care erau în număr de douăzeci). De îndată ce regele a orânduit astfel lucrurile, Sibas s-a despărțit 
de el, cu adâncă plecăciune, spunându-i că va face întocmai tot ce i s-a cerat. Dar fiul lui lonathas a rămas să 
locuiască în Hierosolyma, stând la masă alături de rege şi s-a bucurat de întreaga cinstire, ca şi cum ar fi fost fiul 
lui. Mai târziu, Memfibost a avut un fiu cu numele de Michas. 


CAPITOLUL VI 


1. în acest fel i-a cinstit David pe cei ce mai rămăseseră în viață din familia lui Saul şi lonathas. între timp s-a 
stins din viață Naases, regele ammaniţilor! (prieten cu David) şi la tron a urmat fiul său, căruia David i-a trimis 
soli, ca să-i transmită condoleanţele sale, îndemnându-l să nu fie prea îndurerat de moartea părintelui său, iar 


legăturile de prietenie întreținute cu el să dăinuie şi de acum încolo. Dar căpeteniile ammaniţilor au 
' Biblia îi numeşte amoniţi (Cartea a doua a Regilor, cap. X). 

întâmpinat solia cu intenţii rele şi nu în sensul dorit de David; ei l-au aţâţat pe noul rege, spunându-i că, sub 
pretextul mângâierilor, David îi trimisese pe aceşti bărbaţi pentru a-i spiona ţara şi trupele sale. Ei l-au sfătuit 
deopotrivă să fie prevăzător şi să nu se încreadă aşa de lesne în cuvintele lui David, căzând într-o nenorocire fără 
leac pentru el. Naases, regele ammaniţilor, a pus însă în vorbele căpeteniilor sale mai mult temei decât îi cerea 
înțelepciunea, lăsându-se convins, şi i-a batjocorit pe solii lui David. A pus să li se radă bărbile pe o singură parte 
şi să i se taie hainele pe jumătate, apoi le-a dat drumul să plece astfel, în loc să le dea un răspuns. Când a văzut 
asta, regele israeliților a fost din cale-afară de mânios şi a spus că nu va privi cu braţele încrucişate asemenea 
sfidare amestecată cu batjocura, ci va declara război ammaniţilor, spre a-l pedepsi pe regele lor, care-i supusese 
silniciilor pe solii săi. După ce prietenii apropiaţi ai regelui şi comandanții de oşti şi-au dat seama că se făcuseră 
vinovaţi de ruperea legăturilor cu David şi urmau să-şi ispăşească nelegiuirea, s-au pregătit grabnic de luptă şi au 
trimis soli la regele mesopotamienilor, Syrus, şi i-au făgăduit o mie de talanți, dacă va veni în ajutorul lor, făcând 
un legământ asemănător şi cu Subas. Regii aceştia aveau douăzeci de mii de pedestraşi. I-au tocmit cu plată pe 
regele amaleciţilor şi pe un al patrulea, numit Istob, amândoi aducând cu ei douăsprezece mii de oşteni bine 
înarmaţi. 

2. David nu s-a speriat de această tovărăşie de arme cu trupele ammaniţilor. Se încredea mai mult în Dumnezeu, 
căci el avea de gând să pornească un război pentru pedepsirea nedreptăţii care i se făcuse, trimiţându-şi întreaga 
oaste, în frunte cu Ioab, împotriva vrăjmaşilor. Acesta s-a îndreptat spre oraşul cel mai de seamă al ammaniţilor, 
la Rabatha, unde şi-a aşezat tabăra. Duşmanii au ieşit din oraş, dar nu s-au aşezat laolaltă, ci fiecare pe linia lui 
de luptă (trupele chemate în ajutor au rămas afară, în câmp liber, pe când oastea ammaniţilor îşi strânsese 
rândurile înaintea porţilor oraşului, drept în faţa evreilor). Când a văzut cum stau lucrurile, loab şi-a făcut un 
plan ce se potrivea cu situaţia: şi-a ales oştenii cei mai viteji şi i-a grupat în faţa sirienilor şi a celorlalți regi. A 
încredințat comanda restului oştirii fratelui său Abessa şi 1-a poruncit să-şi ducă trupele împotriva ammaniţilor, 

sfătuindu-l ca, în cazul când sirienii vor fi mai puternici, să sară cu oastea în ajutorul lui; el însuşi va face acelaşi 
lucru, dacă va vedea că ammaniţii l-au încolţit prea tare. Apoi l-a rugat pe fratele său să ducă totul până la capăt 


cu bărbăţie şi destoinicie, fără să pară un fricos plin de laşitate, ci un luptător cu suflet de viteaz. loab l-a trimis 
pe Abessa să lupte împotriva ammaniţilor, el însuşi poruncind să-i înfrunte pe sirieni. Aceştia au opus o dârză 
rezistență, dar după ce loab a răpus o mare parte dintre ei, pe ceilalţi i-au pus pe fugă. Văzând ammaniţii ce s-a 
întâmplat, de teama lui Abessa şi a oştirii sale, nici n-au început măcar lupta, ci au urmat pilda tovarăşilor lor şi 
s-au refugiat în oraş. De îndată ce şi-a biruit şi fugărit vrăjmaşii, loab s-a întors la regele său în Hierosolyma, 
dintr-o strălucită expediţie. 

3. Totuşi, această înfrângere nu i-a convins pe ammaniţi nici să se astâmpere, nici să încheie pacea cu evreii mai 
puternici decât ei; dimpotrivă, şi-au trimis solii la Chalamas, regele sirienilor de dincolo de Eufrat, a cărui oaste 
condusă de Sabek număra optsprezece mii de pedestraşi şi zece mii de călăreți, cumpărându-i alianţa cu bani. 
După ce a aflat că ammaniţii adunaseră iarăşi trupe nespus de multe împotriva lui, regele evreilor a hotărât să nu 
mai ducă războiul prin intermediul comandanților săi, trecând el însuşi Iordanul în fruntea oştirii întregi, şi-a 
întâmpinat duşmanii, s-a luptat cu ei şi a învins. Din rândurile vrăjmaşilor au căzut în bătălie vreo patrusprezece 
mii de pedestraşi şi şapte mii de călăreți. Chiar şi Sabek, comandantul oştirii lui Chalamas, s-a ales cu rană grea, 
în urma căreia a şi murit. în urma norocosului deznodământ al luptei, mesopotamienii s-au supus lui David şi 1- 
au oferit daruri. Deoarece iarna se apropia, David s-a întors la Hierosolyma, iar la sosirea primăverii. l-a trimis 
pe Ioab, comandantul suprem al oştirii sale, să se războiască cu ammaniţii. în timpul acestei incursiuni, el le-a 
devastat toate ogoarele, silind locuitorii să se adune în oraşul lor de seamă, Rabatha, unde i-a supus asediului. 

CAPITOLUL VII 


1. Chiar şi David, care avea o fire dreaptă şi evlavioasă, respectând cu stricteţe legile strămoşeşti, a căzut atunci 
într-un mare păcat. Pe când se afla într-o zi pe acoperişul casei domneşti, unde obişnuia să se plimbe la ceasul 
înserării, David şi-a purtat privirile în jur şi a văzut cum în locuinţa ei se scălda în apă rece o femeie deosebit de 
chipeşă şi desăvârşită în toate privinţele (numele ei era Beersabe!), fiind atât de cucerit de frumuseţea ei încât nu 
şi-a mai putut stăpâni patima, ci a chemat-o la dânsul, apoi au păcătuit împreună. Deoarece a rămas însărcinată, 
femeia a trimis ştirea regelui şi l-a rugat să tăinuiască greşeala lor (căci, potrivit datinilor străbune, ea trebuia să- 
şi piardă viaţa pentru adulter). David l-a chemat de la asediul Rabathei pe soţul femeii, purtătorul de arme al lui 
load, care se numea Uriaş. După sosirea lui, David i-a cerut să-i dea veşti despre oaste şi despre asediul oraşului. 
Uriaş răspunzându-i că toate treburile mergeau după pofta inimii lui, David l-a trimis să mănânce bucate de la 
propria-i masă şi i-a poruncit să meargă la soţia lui, să se culce cu ea. Dar Uriaş n-a făcut aşa, ci a dormit alături 
de ceilalți purtători de arme ai regelui. Când a aflat acest lucru, David l-a întrebat de ce nu s-a dus acasă după ce 
fusese atâta vreme departe de soția lui, toți oamenii fiind înclinați să tânjească după vatra lor, atunci când au stat 
multă vreme pe meleaguri străine. Uriaş i-a răspuns că nu i s-a părut cuviincios ca el să aibă parte de desfătările 
soției, pe când soţii lui de arme, în frunte cu comandantul lor, dorm pe pământul gol în tabără. La atrzul vorbelor 
sale, David i-a poruncit să mai rămână acolo în ziua aceea, pentru ca în următoarea să plece la comandantul 
oştirii. Uriaş a fost poftit apoi la masa regelui, unde a băut până s-a îmbătat, David însuşi oferindu-i dinadins 
numeroase cupe cu vin, astfel că şi de astă dată a dormit în fața porții regeşti, fără să se simtă deloc atras de soția 


lui. Mâniat de această purtare, regele I-a însărcinat printr-o scrisoare 
! în Biblie, Batşeba, ce va deveni mama lui Solomon (Cartea a doua a Regilor, XI, 3) 

pe Ioab să-l condamne pe Uriaş (ceea ce dovedea că greşise), indicându-i şi felul cum trebuia îndeplinită 
pedeapsa, nu cumva să reiasă că ea a venit din dorinţa lui. I-a poruncit să-l trimită pe Uriaş împotriva 
duşmanului, acolo unde lupta era mai crâncenă, lăsându-l să se expună primejdiilor, spre a fi părăsit de ceilalți. 
De îndată ce bătălia s-a încins, tovarăşii săi de luptă să se tragă deoparte. David şi-a pecetluit scrisoarea cu 
propriul său sigiliu şi i-a dat-o lui Uriaş, s-o ducă lui Ioab. De îndată ce a primit scrisoarea şi a aflat din ea 
dorinţa regelui, load l-a aşezat pe Uriaş într-un loc unde ştia că vrăjmaşul va lupta cu cea mai mare îndârjire, 
dându-i ca însoțitori câțiva oşteni viteji. Comandantul l-a asigurat că toate trupele sale vor veni în ajutorul lor 
dacă vor izbuti să dărâme o parte a zidului, ca să pătrundă în oraş. Deoarece era un oştean destoinic şi datorită 
bărbăţiei lui se bucura de întreaga prețuire a regelui şi a semenilor săi, l-a sfătuit să-şi îndeplinească misiunea cu 
multă abnegaţie, neprecupeţind nici un efort. Iar când Uriaş a pornit cu avânt la treabă, load a dat tovarăşilor săi 
un semn tainic şi le-a spus să-l lase de izbelişte atunci când vor vedea duşmanii năvălind asupra lor. Aşadar de 
îndată ce evreii s-au apropiat de oraş, ammaniţii s-au temut că, în locul unde se oprise Uriaş, duşmanii se 
grăbeau să escaladeze zidul. Au pus în față luptătorii lor cei mai viteji, au deschis poarta cetăţii pe neaşteptate şi 
au dezlănţuit un atac năprasnic. Când oştenii lui Uriaş i-au văzut apropiindu-se, au bătut cu toții în retragere, aşa 
cum le spusese mai înainte Ioab. Lui Uriaş i-a fost ruşine să fugă şi să-şi părăsească postul, aşa că şi-a aşteptat 
vrăjmaşii, le-a întâmpinat cu bărbăţie asaltul, omorând pe mulţi dintre ei; în cele din urmă, a fost însă împresurat, 
prins la mijloc şi ucis, împreună cu el căzând şi unii dintre tovarăşii săi. 

2. După aceea, loab i-a trimis regelui o solie care să-i ducă vestea că el îşi dăduse osteneala să cucerească mai 
degrabă oraşul, dar, când a vrut să se caţăre pe ziduri, el a fost silit să se retragă cu multe pierderi. l-a mai 
poruncit solului ca, văzând cumva că regele se va înfuria la primirea ştirii, el să-i anunţe moartea lui Uriaş. Cele 
aflate de la solul său l-au supărat pe rege, care le-a spus că au greşit atunci când au vrut să escaladeze zidurile, în 


loc să sape galerii pe sub ele sau să folosească şiretlicuri pentru cucerirea oraşului. Le-a dat ca exemplu pe 
Abimelec, fiul lui 

Ghedeon, care, vrând să ia cu asalt un turn din Theba, a fost ucis de piatra aruncată de o bătrână şi, în pofida 
faptului că era un bărbat foarte viteaz, a avut parte de un sfârşit ruşinos din pricina dificultăților întâmpinate. La 
asta trebuiau să se gândească mai înainte de a se năpusti asupra zidurilor oraşului. Este spre folosul nostru să 
ținem minte toate întâmplările din războaiele de odinioară, şi pe cele frumoase, şi pe cele urâte, învățând ce se 
cuvine să imităm şi ce anume să evităm. Când însă solul l-a înştiințat pe mâniosul rege că Uriaş murise în luptă, 
furia lui s-a domolit numaidecât. David i-a poruncit apoi solului sa se întoarcă la loab şi să-i spună că păţania lui 
Uriaş i se pare cât se poate de omenească şi că, prin însăşi natura lui, războiul face ca uneori norocul să surâdă o 
dată vrăjmaşului, altă dată taberei celeilalte. Deci, asediul trebuie să fie pregătit de acum încolo cu grijă, nici un 
lucru să nu fie lăsat deoparte, ci să se înalțe parapete şi, prin asedierea lui cu maşini de război, oraşul să fie 
capturat, apoi distrus din temelii, toţi locuitorii fiind ucişi fără excepţie. Cu aceste porunci s-a întors degrabă 
solul la Ioab. După ce Beersabe, soţia lui Uriaş, a aflat de moartea bărbatului ei, l-a bocit vreme de câteva zile. 
Când însă doliul s-a încheiat şi lacrimile vărsate pentru Uriaş au încetat să curgă, regele a luat-o de soţie şi a avut 
de la ea un fiu. 

3. Dar această nuntă n-a fost privită cu ochi buni de Dumnezeu, care s-a mâniat pe David şi, arătându-se în vis 
proorocului Nathan, i-a adus grave învinuiri regelui. Deoarece era un bărbat binecrescut şi prevăzător, Nathan şi- 
a dat seama că regii, când sunt cuprinşi de mânie, pun îndeobşte ceea ce simt mai presus de dreptate, hotărând să 
treagă sub tăcere amenințările Domnului şi să recurgă la alte vorbe folositoare, adresate lui David, astfel ca, pe 
această cale, el să priceapă singur care erau adevăratele sale gânduri. EI i-a spus lui David: „în acelaşi oraş 
locuiau doi oameni, dintre care unul era bogat şi stăpânea multe turme de oi şi vite de povară, celălalt era foarte 
sărac şi nu avea decât o mioară. Aceasta fusese crescută împreună cu copiii lui, primind una şi aceeaşi hrană, şi 
el o îndrăgea la fel ca pe fata lui. Când bogătaşului i-a venit un oaspete, acesta n-a vrut să jertfească vreuna 
dintre vitele sale, ca să-i gătească ceva prietenului său, ci şi-a trimis oamenii să ia mioara sărăntocului, pe care a 
servit-o la masă 

oaspetelui său!" Cuvântarea aceasta l-a mâhnit pe rege şi faţă de Nathan el l-a numit nelegiuit pe omul care a 
cutezat să săvârşească o asemenea faptă, şi a spus că ar fi drept să plătească de patru ori preţul oiței, fiind după 
aceea vrednic să fie condamnat la moarte. Atunci Nathan s-a slujit de vorbele sale şi i-a spus că el însuşi merită 
să primească o atare pedeapsă, rostindu-şi singur sentința, deoarece cutezase să săvârşească o cumplită 
nelegiuire. I-a înfăţişat apoi şi i-a dat în vileag mânia Domnului, care l-a pus rege peste toţi evreii, l-a făcut 
stăpân peste atât de multe şi mari popoare învecinate şi l-a scăpat cândva din mâinile lui Saul, lăsându-l să aibă 
soții legitime. Şi totuşi, el l-a disprețuit şi jignit acum, când a luat de nevastă o străină, pe al cărei bărbat l-a dat 
mişeleşte în mâinile duşmanilor, spre a fi ucis. Pentru fapta aceasta, Domnul îl va osândi şi o soţie de-a lui va fi 
necinstită de unul dintre fiii săi, care va unelti să-i răpească viața, pedepsind astfel în văzul lumii păcatul comis 
în mare taină. Chiar şi copilul născut de soţia lui va muri în scurtă vreme. Regele a fost cuprins de spaimă şi 
tulburare, prin lacrimile şi gemetele sale recunoscând în faţa lui Dumnezeu că greşise (fiindcă era fără îndoială 
un bărbat pios şi întreaga lui viaţă rămăsese curat şi nepătat, cu excepţia purtării sale față de soția lui Uriaş). De 
aceea, Domnul s-a îndurat de el, luându-l iarăşi sub ocrotirea lui, şi i-a făgăduit că-i va cruța şi zilele şi domnia. 
Ca urmare a faptului că David se caia sincer, Dumnezeu i-a zis că nu mai vrea să fie supărat pe el. După ce i-a 
dezvăluit regelui soarta care-l aştepta, Nathan s-a întors la casa lui. 

4. Asupra copilului pe care David l-a avut de la femeia lui Uriaş a trimis Dumnezeu o boală grea. Acest lucru l-a 
întristat pe David atât de mult încât, cu toate stăruințele oamenilor de casă, vreme de şapte zile n-a pus un 
dumicat în gură, ci a purtat veşmânt negru şi s-a culcat pe pământ îmbrăcat într-un sac, im-plorându-l pe Domnul 
să izbăvească pruncul: mama lui îi era nespus de dragă. Când copilul a murit în a şaptea zi, slujitorii s-au temut 
să-i transmită lui David ştirea, închipuindu-şi că, la aflarea ei, regele se va sinchisi şi mai puţin de hrană şi de 
îngrijirea trupului, din pricina doliului după fiul său, de vreme ce boala lui îl întristase peste măsură. Simţind că 
oamenii săi de casă erau foarte tulburaţi, ca şi cum ar fi vrut să-i ascundă ceva, regele a 

priceput că i-a murit copilul. A chemat pe unul dintre slujitori şi, cum a aflat adevărul, s-a sculat de la pământ, s- 
a spălat, şi-a pus veşmânt alb şi s-a dus la Tabernacol; apoi a cerut să i se aducă cina. Această nouă şi neaşteptată 
purtare a lui a stârnit nedumerirea rudelor şi a slujitorilor, deoarece cât timp mai trăia copilul, n-a făcut nimic 
asemănător, iar după moartea copilului le împlinea pe toate. Ei l-au întrebat ce anume a prilejuit schimbarea 
atitudinii sale, după ce, fireşte, i-au cerut voie să facă acest lucru. David le-a răspuns că, după părerea lui, ei 
dovedeau că sunt lipsiţi de înţelegerea lucrurilor; câtă vreme copilul lui era viu şi mai nutrea speranţa că se va 
însănătoşi, a făcut tot ce i-a stat în putință, având convingerea că-l va îndupleca pe Dumnezeu, întrucât copilul a 
murit, jalea a devenit nefolositoare, pierzându-și rostul. La auzul acestor vorbe, toți au lăudat înțelepciunea şi 
prudenţa regelui. După ce s-a culcat iarăşi cu soția lui, Beersabe a rămas din .nou însărcinată şi a zămislit un fiu 
pe care David, ascultând sfatul lui Nathan, l-a numit Solomon. 


5. între timp, loab a întețit şi mai mult asediul ammaniţilor şi le-a tăiat sursele de aprovizionare cu apă şi hrană, 
astfel că lipsa băuturii şi a mâncării îi chinuia amarnic. Ei nu aveau decât o sărmană fântână pe care o drămuiau 
cu zgârcenie, şi nu făcea față nicidecum nevoilor lor mai mari. loab l-a înştiinţat printr-o scrisoare pe rege şi l-a 
rugat să-şi grăbească sosirea în vederea capturării oraşului, ca să-şi însuşească el gloria cuceririi lui. Regele i-a 
lăudat bunăvoința şi devotamentul, şi-a strâns trupele pe care le mai avea şi a venit să ia cu asalt Rabatha, pe care 
a cucerit-o repede, îngăduind oştenilor săi s-o jefuiască. Pentru el şi-a păstrat coroana regelui ammaniţilor, care 
cântărea un talant, având în mijloc preţioase pietre de sardonix. David o purta întruna pe capul lui. în afara ei, a 
mai găsit în oraş strălucite şi costisitoare prăzi de război, iar pe bărbaţii capturați i-a ucis în chinuri grele. Nu s-a 
arătat mai blând nici cu celelalte oraşe ammanite, cucerite de el. 

CAPITOLUL VIII 


1. De îndată ce regele s-a întors la Hierosolyma, casa lui a fost lovită de o nenorocire, din următoarea pricină. El 
avea o copilă, încă fecioară, care era înzestrată cu o frumuseţe atât de mare încât le întrecea şi pe cele mai 
chipeşe femei, se numea Thamara şi avea aceeaşi mamă cu Abesalom. De ea s-a îndrăgostit cel mai vârstnic 
dintre fiii lui David şi, deoarece era păzită cu străşnicie, căci era fată mare şi nu putea să-şi satisfacă pofta, 
Amnon s-a îmbolnăvit, durerea făcându-l să slăbească văzând cu ochii şi şi-a pierdut strălucirea din obraji. Dar 
Ionathas, ruda şi prietenul său, a băgat de seamă acest lucru, el fiind bărbat deosebit de şiret şi ager la minte. 
Când a văzut că, zi de zi, Amnon se împuţina la trup, contrar firii lui, a venit la el şi i-a cerut să-i spună care-i 
pricina suferinței lui. Potrivit părerii sale, avea convingerea că de vină era numai dragostea. După ce Amnon a 
recunoscut că aşa stăteau lucrurile, i-a mărturisit că o iubea pe sora lui, zămislită de acelaşi tată, Ilonathas i-a 
înfățişat calea şi şiretlicul în măsură să-l ducă spre ţinta dorită. L-a sfătuit să stea întins, făcând pe bolnavul; l-a 
îndemnat apoi să-l roage pe tatăl său, venit să-l vadă ce are, să i-o trimită pe sora lui, care să-l îngrijească: aşa 
nădăjduia el să se facă bine, scăpând mai repede de boală. Amnon s-a culcat aşadar în pat, chipurile, că ar fi 
bolnav, precum îl povăţuise Ionathas. Când tatăl său a venit să-l viziteze şi l-a întrebat de sănătate, Amnon i-a 
cerut s-o trimită la el pe sora lui. David a poruncit fără înconjur ca ea să fie chemată la bolnav. La sosirea 
Thamarei, Amnon a rugat-o să-i facă nişte prăjituri, fiindcă le va mânca mai cu poftă dacă sunt făcute de mâna 
ei. De faţă cu fratele ei, a frământat făina, a făcut turtele, le-a copt şi le-a adus înaintea lui. Dar el n-a vrut să se 
înfrupte din ele, ci a poruncit ca, mai întâi, toate slugile să părăsească încăperea, deoarece vroia să se odihnească, 
scăpând de forfota şi larma lor. După ce porunca i-a fost ascultată, Amnon i-a cerut surorii sale să-i aducă 
mâncarea în odaia din fund. Când fata i-a îndeplinit rugămintea, a înşfăcat-o şi i-a cerut să se culce cu el. Atunci 
fata a strigat şi 

i-a zis: „Nu mă silnici, frate, şi nu mă batjocori, fiindcă astfel încâlci legile de care ar trebui să te ruşinezi singur. 
Abţine-te de la satisfacerea poftei, care n-ar aduce familiei noastre decât dojana şi hulă!" Thamara i-a dat sfatul 
să vorbească cu tatăl lor şi el nu se va împotrivi s-o dea după el. Prin vorbele sale, fata căuta să-i domolească, 
până una-alta, pofta arzătoare. Fratele nu i-a dat ascultare ci a obţinut de la ea cu de-a sila ceea ce i-au cerut 
imperios iubirea şi patima. După ce şi-a siluit sora, Amnon a început s-o urască pe loc şi, împroşcând-o cu ocări, 
i-a spus să se scoale şi să plece. Când Thamara i-a reproşat că nelegiuirea lui se agrava dacă, de vreme ce a 
batjocorit-o, nu-i îngăduia să rămână măcar până la sosirea nopţii, ci îi cerea să plece la lumina zilei, ca înjosirea 
să-i fie şi mai mare, Amnon a dat slugii sale porunca s-o scoată pe uşă afară. Jignirea şi siluirea ei au îndurerat-o 
atât de mult încât ea şi-a sfâşiat haina (după datina străveche, hainele cu mâneci lungi, purtate de fete, ajungeau 
până la călcâie, ca să le acopere în întregime), şi-a presărat cenuşă pe cap şi a trecut prin mijlocul oraşului, 
plângând şi strigând că fusese siluită. Fratele ei Abesalom a întâlnit-o întâmplător pe drum şi a întrebat-o ce 
nenorocire i s-a întâmplat, că se poartă aşa. Când sărmana i-a descris pângărirea pe care o îndurase, a mângâiat- 
0, i-a dat sfatul să se liniştească şi să-şi aline durerea, fără să socotească o ruşine că fusese necinstită de fratele ei. 
Thamara s-a lăsat convinsă şi a încetat să strige şi să dezvăluie mulțimii faptul că fusese siluită, stând multă 
vreme retrasă la fratele ei Abesalom. 

2. Când şi tatăl ei a aflat cum s-au petrecut lucrurile, David a fost foarte supărat, dar fiindcă ţinea mult la Amnon 
(căci el era întâiul său născut), nu s-a îndurat să-i facă nici un rău. în schimb Abesalom îl ura cumplit şi a aşteptat 
în ascuns prilejul potrivit spre a-l pedepsi pentru mârşăvia lui. După ce trecuseră deja doi ani de la întâmplarea 
trăită de sora lui, iar Abesalom avea de gând să se ducă la Belsephon (un oraş din seminţia lui Efraim), să-şi 
tundă oile, şi-a rugat propriul părinte, precum şi pe fraţii săi, să vină la el ca oaspeți. Când tatăl lui s-a scuzat că 
nu poate veni, ca să nu devină o povară pentru el, Abesalom l-a rugat să-i trimită barem frățiorii. La sosirea 
acestora, a poruncit slugilor sale ca, 

388 

de îndată ce vor băga de seamă că Amnon a adormit, amețit de vin, să nu le fie frică de nimeni şi să-l ucidă pe 
loc. 

3. Când această poruncă i-a fost îndeplinită, o mare spaimă a pus stăpânire pe fraţii lui Abesalom, care, temându- 
se pentru soarta lor, au încălecat degrabă pe cai şi s-au dus la tatăl lor. Cineva s-a grăbit să le-o ia înainte şi l-a 
vestit pe David că toți fiii lui fuseseră ucişi. Primind, aşadar, vestea că-şi pierduse dintr-o dată toți fiii prin 


fărădelegea unuia dintre frați, David a fost cuprins de o jale cumplită, care a sporit şi mai mult când a auzit cine 
era făptaşul omorului. Fără să se întrebe asupra temeiului infamiei, fără să mai aştepte deloc să mai afle şi ştiri 
proaspete, aşa cum se şi cuvenea când era vorba de o nelegiuire înspăimântătoare şi atât de greu de crezut din 
pricina cruzimii sale, regele şi-a rupt hainele şi s-a aruncat la pământ, deplângându-şi deopotrivă toţi fiii, atât pe 
cei ucişi, cât şi pe ucigaşul lor. Dar Ionathas, fiul lui Samas, fratele regelui, l-a rugat să-şi mai stăvilească la- 
crimile şi să nu creadă cumva că toți ceilalți au murit (n-avea nici un motiv să-şi închipuie aşa ceva). I-a zis să 
facă cercetări în privința lui Amnon: se prea poate ca Abesalom să fi cutezat să-l ucidă ca urmare a faptului că o 
siluise pe Thamara. între timp, s-a şi auzit zarva făcută de tropotul cailor şi au zărit o ceată care se apropia. Erau 
fiii regelui, care fugiseră de la ospăţul fratelui lor. în timp ce aceştia plângeau, i-a întâmpinat părintele lor, 
mâhnit, cu toate că, împotriva aşteptărilor lui, îi vedea teferi pe cei despre care ceva mai înainte aflase că erau 
morți. Toţi vărsau lacrimi şi boceau: ei, pentru fratele lor stins din viață, regele, pentru fiul său ucis. Abesalom a 
fugit însă la Gethsura!, la bunicul său după mamă, care era regele acestei țări şi a rămas acolo vreme de trei ani. 
4. Fiindcă David avea intenţia să-l aducă acasă pe fiul său Abesalom, dar nu în vederea pedepsirii acestuia, ci 
numai ca să-l aibă în preajma lui (căci între timp mânia lui se mai domolise), loab, comandantul oştirii, l-a 
încurajat să facă ce şi-a propus. A trimis la el o femeie împovărată de ani, îmbrăcată în haine de jale, care să-i 
spună că între cei doi fii ai săi, aflați pe țarină, a izbucnit o sfadă împinsă până la încăierare şi, neavând cine să-i 
despartă, 


' Regat sirian situat la nord de lacul Ghenezaret. 

unul l-a lovit pe celălalt şi l-a omorât. Ea l-a implorat apoi să-i cruţe feciorul de rudele care s-au sculat împotriva 
ucigaşului şi urmăreau să-l omoare şi să-i înduplece prin rugile sale, stru-nindu-i pe cei ce cereau moartea fiului 
ei, rămas ca sprijin de bătrâneţe şi unică speranţă. Căci numai prin teamă față de dânsul pot fi împiedicaţi aceştia 
să-şi ducă la îndeplinire planurile lor. De îndată ce a primit încuviințarea cererii sale, femeia a adresat regelui 
următoarele vorbe: „îţi sunt recunoscătoare pentru bunătatea ta, prin care ţi-ai arătat mila față de bătrânețea şi de 
singurătatea mea. Dar ca să cred şi eu aievea în omenia ta față de mine, atunci împacă-te aşijderea cu propriul tău 
fiu şi încetează de a mai fi mânios pe el. Cum altfel ai putea să mă convingi că ai fost într-adevăr îndurător cu 
mine, câtă vreme îţi urăşti încă feciorul pentru o nelegiuire asemănătoare? La urma urmei, ar fi o faptă 
necugetată ca, după ce unul dintre feciori a fost ucis fără voia ta, să doreşti ca şi al doilea să meargă pe acelaşi 
drum!" Atunci regele şi-a dat seama că povestea fusese născocită de loab, din dragostea lui față de Abesalom. 
După ce, din întrebările puse bătrânei, a aflat că lucrurile stăteau aşa, regele l-a chemat la el pe Ioab şi i-a spus că 
aprobă propunerea pe care i-a făcut-o, po-runcindu-i să-l repatrieze pe Abesalom: nu mai era supărat pe dânsul şi 
nu-i mai purta nici un fel de duşmănie sau ură. loab i-a mulțumit regelui, ale cărui vorbe le-a ascultat cu bucurie, 
gră-bindu-se să ajungă la Gethsura, de unde l-a readus pe Abesalom la Hierosolyma. 

5. Cum a auzit că i se întoarce fiul, regele a trimis înaintea lui un sol şi a poruncit să i se pregătească o casă 
aparte, deoarece nu era deloc dispus să dea ochii cu el chiar la întoarcerea lui. Potrivit poruncii părintelui său, 
Abesalom nu l-a văzut la faţă, ci a stat mai mult acasă, mulțumindu-se cu semnele de dragoste pe care i le arătau 
ai săi. în pofida amărăciunii şi a faptului că nu se bucura de grija cuvenită îndeobşte unui fiu de rege, frumuseţea 
lui Abesalom nu scădea cu nimic, căci el îi întrecea pe toți prin farmecul înfăţişării şi înălțimea trupului său, fiind 
mai presus de cei ce trăiau răsfăţaţi de numeroase plăceri. Pletele sale erau atât de încâlcite, încât cu greu puteau 
fi tunse după opt zile şi cântăreau două sute de sicii: ceea ce înseamnă cinci mine?. Abesalom 

2 O mină avea 4,363 gr. 

a locuit în Hierosolyma doi ani, răstimp în care a zămislit trei fii şi o fată nespus de frumoasă;, ajungând apoi 
soția lui Roboam, fiul lui Solomon; ea i-a dăruit un fiu cu numele de Abias. După aceea, Abesalom a trimis la 
Ioab un sol prin care i-a cerut să-l înduplece pe tatăl său, rugându-l să obțină de la el îngăduinţa de a-l vedea la 
față şi a-i vorbi în sfârşit. Fiindcă Ioab n-a vrut să facă acest lucru, el a trimis câteva dintre slugile sale să dea foc 
țarinei acestuia, vecină cu a lui. Când a aflat de această nelegiuire, loab a venit la Abesalom să se plângă şi l-a 
întrebat de ce a făcut acest lucru. EI i-a răspuns: „Am pus la cale acest şiretlic ca să te pot aduce la mine, 
deoarece nu ţi-ai îndeplinit misiunea, împăcându-mă cu părintele meu. Fiind acum în fața mea, te rog, înduplecă- 
| pe tata să mă ierte. Căci dacă părintele meu stăruie în supărarea lui, la reîntoarcerea acasă mă aflu într-o situație 
mai rea decât atunci când eram în surghiun!" Atunci loab s-a lăsat convins, îndurându-se de necazul său, a 
intervenit pentru el pe lângă rege şi prin vorbele sale privitoare la fiul său Abesalom l-a înduioşat atât de mult, 
încât l-a chemat numaidecât la el. Când Abesalom a căzut cu faţa la pământ înaintea regelui, implorându-l să-l 
ierte, David l-a ridicat de jos şi i-a făgăduit că o să dea uitării trecutul. 


CAPITOLUL IX 


1. După reuşita demersului pe lângă tatăl şi regele său, Abesalom şi-a procurat în scurtă vreme numeroşi cai şi 
multe care, precum şi cincizeci de însoțitori bine înarmați. Zilnic se ducea dis-de-dimineaţă la palatul regal şi 


întreținea conversații amicale cu cei ce veniseră să-şi apere dreptul, dar îşi pierduseră 
3 Ea se numea Thamara, la fel ca unica soră a tatălui ei, siluită de propriu-i frate, Amnon, asasinat de Abesalom. 

procesul, spunându-le că tatăl său nu avea sfetnici buni şi de aceea [i s-a dat o sentință nedreaptă, şi pe toți îi 
mângâia cu multă bunăvoință, asigurându-i totodată: dacă puterea îi va fi încredințată, el îi va ajuta să recapete 
ceea ce [i se cuvenea aievea. Prin aceste linguşiri şi-a atras poporul şi, convins că de acum se poate bizui pe 
sprijinul sigur al mulțimii, când se împliniseră patru ani de la împăcarea cu tatăl său, i-a cerut acestuia îngăduința 
de a pleca la Hebron, ca să închine Domnului o jertfă pe care 1-0 făgăduise din timpul surghiunului. David a 
aprobat cererea lui de plecare şi Abesalom a trimis pretutindeni soli ca să strângă laolaltă o uriaşă mulțime, 
plecând apoi spre Hebron. 

2. Printre mulţi alţii se aflau acolo şi sfetnicul lui David, Achitofel Gelmoneanul, împreună cu două sute de 
bărbaţi veniţi din Hierosolyma, fără să ştie nimic de ceea ce se punea la cale, atraşi fiind de aducerea jertfei. La 
acest şiretlic a recurs Abesalom, ca să fie numit rege de către toţi cei de față. După ce David a primit acesta 
veste, tulburat peste măsură la auzul celor uneltite de fiul său, David s-a speriat şi deopotrivă a rămas surprins de 
cutezanţa şi ticăloşia lui Abesalom, care nu numai că dăduse repede uitării iertarea păcatului său, ci îi adăugase 
fapte mai rele şi mai nedrepte, adică să-i smulgă mai întâi domnia dăruită de Dumnezeu, răpind mai apoi până şi 
viaţa propriului său tată. David a hotărât, aşadar, să fugă dincolo de Iordan; şi-a chemat prietenii cei mai 
credincioşi, cărora le-a cerut părerea referitor la temeritatea fiului său, şi-a lăsat toate treburile în seama lui 
Dumnezeu şi zece dintre concubinele sale au rămas să păzească regescul lăcaş. EI a plecat din Hierosolyma, 
însoţit de o impresionantă mulțime care îl urma de bunăvoie, precum şi de şase sute de oameni din garda lui de 
corp, fiind nedespărțiţii lui tovarăşi în vechile prigoane din timpul domniei lui Saul. Dar pe Marii Preoţi Abiathar 
şi Sadoc, care intenționau să-i fie alături în surghiun, precum şi pe toţi leviţii, i-a convins să rămână acasă, pentru 
ca Domnul să-l ocrotească de primejdii chiar dacă Chivotul său nu mai călătorea împreună cu el. David le-a dat 
misiunea să-i transmită pe ascuns veşti despre fiecare eveniment aparte. Cei mai credincioşi dintre slujitorii săi s- 
au dovedit copiii Marilor Preoţi, Achimas, fiul lui Sadoc, şi lonathas, fiul lui Abiathar. împreună cu el a plecat şi 
Ethi din Gitta, chiar şi fără asentimentul lui David, care nu l-a putut convinge să rămână; de aici a dedus re- 

gele deosebita lui fidelitate față de dânsul. în timp ce cu picioarele desculțe urca pe Muntele Măslinilor şi toți 
însoțitorii lui aveau ochii înlăcrimaţi, i-a sosit ştirea că Achitofel se afla împreună cu Abesalom şi că a trecut de 
partea lui. Primire;! acestei veşti i-a sporit şi mai mult jalea; l-a implorat pe Dumnezeu să înstrăineze cugetul lui 
Abesalom de Achitofel. David se temea că, prin sfaturile care-i erau potrivnice, va câştiga încrederea lui 
Abesalom, ştiind că era un bărbat înțelept şi cu mult discernământ în găsirea hotărârilor celor mai urgente. După 
ce ajuns în vârful muntelui, David şi-a întors privirea spre oraş şi rugile pe care le-a înălțat lui Dumnezeu au fost 
stropite cu multe lacrimi, de parcă şi-ar fi pierdut deja tronul. în calea lui a ieşit atunci un prieten bun şi 
credincios, care se numea Chusi. Văzându-l că-şi sfâşiase hainele, îşi presărase cenuşă pe cap şi deplângea 
jalnica lui soartă, David l-a mângâiat, şi i-a cerut să pună capăt mâhnirii sale. L-a rugat apoi pe Chusi să se ducă 
la Abesalom, prefăcându-se că a trecut în tabăra lui, să afle ce planuri tainice avea şi să zădărnicească sfaturile 
lui Achitofel. Rămânând alături de el, n-ar putea să-i fie mai folositor decât dacă s-ar afla în preajma lui 
Abesalom. Convins astfel de către David, Chusi l-a părăsit pe rege şi s-a îndreptat spre Hierosolyma, unde a sosit 
în scurtă vreme şi Abesalom. 

3. După ce David a mai înaintat puţin, l-a întâmpinat Sibas, sluga lui Memfibost, trimis de acesta să-i îngrijească 
moşia pe care regele însuşi i-o dăruise, ca fiu al lui lonathas, la rândul său fiul lui Saul. El mâna doi asini 
încărcaţi cu merinde necesare traiului zilnic şi l-a rugat să ia din ele atâta cât avea nevoie, întrebat de David unde 
îl lăsase pe Memfibost, Sibas i-a răspuns că el rămăsese la Hierosolyma, unde trăgea speranţă să fie ales rege de 
mulțimea intrată în vălmăşagul tulburărilor, convins că va fi preferat de popor, ținând minte meritele lui Saul. 
Mâniat de acest lucru, regele i-a dăruit lui Sibas tot ceea ce îi oferise mai înainte lui Memfibost: merita mult mai 
mult decât el să le stăpânească. Iar Sibas a fost din cale-afară de bucuros. 

4. Când a ajuns într-un loc denumit Bauris, David a întâlnit o rudă a lui Saul, care se chema Semei, fiul lui 
Geras, iar el a început să arunce asupra lui pietre şi vorbe de ocară. Deşi prietenii regelui l-au înconjurat, ca să-l 
ocrotească, Semei a continuat să-l blesteme şi mai rău, strigându-i că era băutor de sânge 

şi vinovat de toate nenorocirile. Fiindcă era impur şi nelegiuit, el îi cerea să părăsească ţinutul şi-i mulțumea lui 
Dumnezeu că a binevoit să-i ia domnia şi prin propriul său fiu îl pedepseşte pentru păcatele pe care le-a săvârşit, 
în pofida Domnului. Deoarece împotriva lui s-a dezlănțuit mânia tuturor, mai ales a lui Abesseus, care avea de 
gând să-l ucidă pe Semei, David a stăvilit elanul celor mânioşi, spunând: „Departe fie de noi gândul de-a adăuga 


nenorocirilor de faţă încă una nouă! Nu mă ruşinez şi nici nu sunt îngrijorat de lătrăturile acestui câine care 
spumegă turbat, ci mă plec în faţa Domnului, care l-a asmuţit împotriva mea. Nu mă mir deloc că îndur acest 
lucru, câtă vreme propriul meu fiu mă hăituieşte acum. Dar poate că Domnul îşi va arăta mila față de noi, ca prin 
voinţa lui să-i supunem pe duşmanii noştri!" David şi-a văzut de drumul său, fără să se sinchisească de Semei, 
care alerga pe cealaltă coastă a muntelui şi-l blestema amarnic. Cum a sosit la malul Iordanului, David a îngăduit 
alor săi, istoviţi de marş, să-şi împrospăteze puterile. 

5. De îndată ce Abesalom şi sfetnicul său Achitofel, urmaţi de întregul popor, au ajuns în Hierosolyma, chiar şi 
prietenul lui David şi-a făcut apariţia şi, aruncându-se la pământ înaintea lui Abesalom, i-a urat o domnie lungă, 
care să dăinuie un veac întreg. Acesta i-a zis atunci: „Cum se face că tu, care te numărai printre cei mai buni 
amici ai tatălui meu şi i-ai fost credincios în toate privinţele, acum nu te mai afli alături de el, ci l-ai părăsit, 
trecând de partea mea?" Răspunzând cu înțelepciune, Chusi i-a spus că datoria lui era să meargă pe calea aleasă 
de Dumnezeu şi de întregul popor: „Stăpâne, am văzut, aşadar, că amândoi sunt alături de tine şi de aceea îi 
urmez aşa cum se cuvine: căci tu ai primit domnia de la Dumnezeu. Socotindu-mă prietenul tău, te voi sluji cu 
credinţa şi râvna cu care l-am urmat şi pe tatăl tău, aşa cum bine ştii tu însuţi. Nici nu se cuvenea să mă pun de-a 
curmezişul acestei stări de lucruri. De altfel, domnia nu trece la o altă familie, ci rămâne la una şi aceeaşi, fiul 
fiind urmaşul tatălui!" Abesalom s-a încrezut în vorbele sale şi a renunţat la bănuielile pe care le avea în privinţa 
lui. L-a chemat apoi pe Achitofel, să hotărască împreună cu el ce trebuia să întreprindă. El l-a sfătuit să aibă de-a 
face cu concubinele lăsate de tatăl său spre a-i păzi casa. în felul acesta — i-a zis Achitofel — poporul va auzi şi 
va crede că nu mai există nici o cale de împăcare între amândoi şi 

va lupta cu mai multă dârzenie împotriva tatălui său. Până acum el s-a ferit să-i arate o duşmănie fățişă, aşteptând 
o eventuală împăcare între taberele adverse. Abesalom a urmat sfatul acesta şi a poruncit slugilor sale să înalțe 
deasupra casei regale un cort în văzul mulțimii: a intrat în el şi s-a culcat cu concubinele tatălui său. Aşa s-a 
adeverit ceea ce prezisese cândva Nathan, anume că va fi batjocorit de unul dintre fiii săi. 

6. După ce a urmat întocmai îndemnul lui Achitofel, Abesalom l-a rugat să-i dea alte sfaturi privitoare la războiul 
pe care-l va purta împotriva tatălui său. Achitofel i-a cerut zece mii de oşteni destoinici, cu ajutorul cărora 
plănuia să-l ucidă pe pro-priu-i părinte, David, şi să-i captureze pe susținătorii lui care n-au căzut în luptă. L-a 
asigurat pe Abesalom că domnia lui va fi sigură şi trainică numai dacă David nu va mai fi printre cei vii. Planul 
acesta a fost pe placul lui Abesalom, care l-a chemat însă şi pe Chusi, prietenul lui David (cum obişnuia el să-l 
numească), i-a înfățişat părerea lui Achitofel şi i-a cerut să-i spună ce credea în această privință. Chusi şi-a dat 
seama că, făcând Abesalom ceea ce l-a sfătuit Achitofel, David va fi expus primejdiei de a fi prins şi ucis, aşa că 
şi-a dat osteneala să-i insufle o părere contrară. EI i-a zis: „O, rege, nu ţi-e necunoscută vitejia tatălui tău şi a 
însoţitorilor lui, alături de care a purtat nenumărate războaie, şi de fiecare dată a ieşit până la urmă biruitor. 
Dibaci în scornirea şiretlicurilor războinice şi priceput în dejucarea curselor întinse de duşmani, el stă de pază, 
pare-se, şi acum în tabăra lui. Dar în timpul nopții îi păzeşte pe ai săi, ca să se ascundă într-o vale, ori ca să 
pândească pe o stâncă. Iar atunci când trupa noastră porneşte la atac, oştenii lui se retrag pentru scurtă vreme, 
apoi pe neaşteptate se îmbărbătează, întrucât în apropierea lor se află regele, şi opun o dârză împotrivire. lar când 
lupta e în plină desfăşurare, tatăl tău se iveşte dintr-o dată şi insuflă oamenilor săi curajul de a înfrunta 
primejdiile, stârnind în rândurile noastre panică. Cântăreşte sfatul meu şi, dacă-l găseşti mai bun, respinge planul 
lui Achitofel şi trimite-ţi soli în toate ţinuturile evreilor, chemân-du-i la o expediție împotriva tatălui tău. După ce 
trupele tale s-au strâns laolaltă, conducerea războiului să-ți aparţină în întregime, neîncredinţând altuia comanda 
lor. Te poţi aştepta la o victorie uşoară asupra lui David, dacă-l vei întâlni în câmp deschis, având în preajma lui 
oameni puţini, în vreme ce de ordinele tale vor asculta multe mii de oşteni, care doresc din toată inima să-ți arate 

râvna şi devotamentul lor. lar dacă părintele tău va căuta adăpostul meterezelor spre a fi supus asediului, lesne îi 
vom cuceri cetatea cu ajutorul maşinilor de război şi al galeriilor săpate pe sub ziduri!" Vorbele sale au avut mai 
multă trecere decât cele rostite de Achitofel: Abesalom a preferat sfatul lui părerii celuilalt. Vrerea lui Dumnezeu 
a făcut ca propunerea lui Chusi să-i pară lui Abesalom mai bună. 

7. Chusi s-a dus degrabă la Marii Preoţi Sadoc şi Abiathar, le-a înfăţişat pe larg sfatul lui Achitofel şi pe cel dat 
de el şi le-a spus că Abesalom l-a socotit cel mai demn de urmat pe ultimul. Apoi le-a poruncit amândurora să-i 
trimită soli care să-i înfățişeze lui David aceste sfaturi şi totodată să-l îndemne să treacă fără întârziere dincolo de 
Iordan, ca nu cumva fiul său să-şi schimbe planul, pornind în urmărirea regelui, şi să-l prindă mai înainte ca el să 
se afle în siguranţă. Marii Preoţi se îngrijiseră din vreme ca fiii lor să se ascundă în afara oraşului, ca să-i 
transmită lui David veşti despre ce s-a mai întâmplat între timp. La aceştia au trimis preoții o slujitoare 
credincioasă, care să le comunice hotărârea luată de Abesalom, adăugându-şi cererea ca, prin grija lor, tainele 
acestea să ajungă cît mai repede la David. Fiii preoților n-au zăbovit deloc, ci s-au dovedit fideli şi devotați 
slujitori ai misiunii încredințate de părinţii lor, de îndată ce au primit-o; de aceea, au şi pornit numaidecât la 
drum spre David, dându-şi seama că repeziciunea fără pereche era meritul lor cel mai mare. Nu se îndepărtaseră 
decât două stadii de oraş, cînd i-au văzut întâmplător nişte călăreţi, care l-au şi prevenit pe Abesalom, Acesta i-a 
trimis numaidecât să-i prindă pe amândoi. Când fiii preoților au prins de veste, s-au abătut din drum şi s-au 


îndreptat spre un sat situat nu prea departe de Hierosolyma (satul se numea Bachures). Acolo s-au rugat de o 
femeie să le găsească o ascunzătoare sigură. Aceasta i-a coborât pe cei doi tineri într-o fântână, acoperindu-i gura 
cu nişte lână agonisită de ea. Când urmăritorii au intrat în ogradă şi au întrebat-o dacă nu-i zărise pe cei doi, ea n- 
a tăgăduit că 1-a văzut, numai că tinerii s-au odihnit puţin şi au plecat imediat. Le-a spus că-i vor prinde lesne 
dacă vor porni pe urmele lor. După ce i-au urmărit multă vreme pe fugari fără să-i prindă, călăreții au venit 
înapoi. Când a văzut că urmăritorii s-au întors de unde veniseră şi primejdia de a fi prinşi nu-i mai pândea pe cei 
doi tineri, femeia i-a scos cu funia din fântână şi le-a cerut să plece. Străduindu-se să meargă cât mai repede, ei 

au ajuns la David şi i-au spus pe îndelete ceea ce hotărâse Abesalom în privinţa lui. Regele a poruncit tuturor 
însoţitorilor săi să treacă fără zăbavă dincolo de Iordan, chiar dacă era noapte. 8. Cum a văzut că planul său n-a 
fost urmat, Achitofel a încălecat pe asinul său şi s-a înturnat la Gelmon, în oraşul său de baştină, unde şi-a 
chemat toate rudele, le-a înfăţişat sfatul pe care l-a dat lui Abesalom şi, întrucât nu i-a dat ascultare, moartea lui 
va surveni în curând. Căci David va ieşi biruitor şi îşi va redobândi domnia. A spus că mai potrivit era să-şi ia de 
bunăvoie viața decât să-l condamne la moarte David, deoarece îl sprijinise pe Abesalom împotriva lui. Cum a 
rostit aceste vorbe, a pătruns în interiorul casei, unde s-a spânzurat. Achitofel luându-şi în felul acesta viaţa după 
propria-i judecată, rudele sale l-au scos din ştreang şi l-au înmormântat. Aşa cum am spus, David a trecut dincolo 
de Iordan şi a ajuns în Parembolai, oraş nespus de frumos şi fortificat. Toţi fruntaşii ținutului l-au primit cu dragă 
inimă, fie că le-a fost milă de un bict fugar, fie din respect faţă de uriaşul lui noroc de odinioară. Aceştia erau 
Berzelaeus Galaditeanul, Siphar, regele ammaniţilor, şi Machir, fruntaşul ținutului. Ei au pus la îndemâna lui şi a 
însoţitorilor săi tot ceea ce aveau nevoie pentru traiul zilnic, având grijă să nu ducă lipsă de pături, pâine şi vin, 
oferindu-le cu dărnicie turme mari de vite şi tot ce aveau nevoie ca să se odihnească şi să-şi refacă puterile sleite. 


CAPITOLUL X 


1. Astfel se prezentau, aşadar, lucrurile. între timp, Abesalom a strâns o mare oaste împotriva prietenului său, a 
trecut fluviul lordan şi tabăra şi-a instalat-o la Parembolai!, în ţinutul gala-diţilor. în locul lui loab, ruda lui, l-a 


numit comandant suprem 
' în limba elină, Paremboles înseamnă castru sau tabără militară. 

al oştirii sale pe Amessas. Tatăl acestuia se numea Jetharsa, iar mama lui, Abigaca; ea, împreună cu Sarvia, 
mama lui loab, erau surorile lui David. La numărarea trupelor sale, David a găsit patru mii de oşteni şi a hotărât 
să nu mai aştepte atacul lui Abesalom, numind căpetenii peste o mie şi peste o sută de oameni, pe care i-a 
împărțit în trei; comanda primei părți a încredințat-o lui loab, a celei de-a doua, fratelui său Abessa, iar a celei 
de-a treia, lui Ethi, care-i era amic credincios şi locuia în oraşul Gitta. Când a vrut să ia parte el însuşi la bătălie, 
prietenii săi l-au împiedicat să plece, prin mult mai chibzuita lor înţelepciune. Iată ce i-au spus: în cazul când va 
fi înfrânt, toate speranţele lor s-au năruit pentru totdeauna. Dacă însă a fost biruită doar o parte a oştirii, cu 
cealaltă parte el s-ar putea retrage, ca să-şi strângă forțe proaspete. Cum e şi firesc, duşmanii ar bănui că el mai 
dispune de o altă oaste. David s-a lăsat convins de acest sfat şi a hotărât să rămână la Parembolai. Atunci şi-a 
trimis la război prietenii şi comandanții de oşti. David i-a îndemnat să fie bravi şi credincioşi, recunoscând că le- 
a adus binefaceri odinioară. Dacă vor obţine victoria, i-a rugat stăruitor să-l cruţe pe fiul său Abesalom, pentru ca 
moartea lui să nu-l împingă şi pe el la un gest disperat. După ce i-a urat victorie strălucită, a lăsat oştirea să plece. 
2. Când Ioab şi-a desfăşurat trupele înaintea duşmanului, în Marea câmpie, având spatele acoperit de o pădure, 
Abesalom a adus împotriva lui oastea şi ambele tabere s-au înfruntat cu mare curaj şi multă dârzenie. Cei care 
luptau pentru ca David să-şi recâştige domnia pierdută nu se fereau de nici o primejdie şi de nici un obstacol, 
dovedind o vitejie fără margini, potrivnicii lor făceau tot ce le stătea în putinţă ca nu cumva să-l piardă pe 
Abesalom, iar ei să cadă în mâinile tatălui acestuia şi să fie traşi la răspundere de rege. Aceştia, fiindcă erau mult 
mai numeroşi, nu vroiau să se lase întrecuțţi de puţinii luptători ai lui loab şi ai căpeteniilor sale (căci asta ar fi 
însemnat să se acopere de-o mare ruşine). La rândul lor, luptătorii lui David socoteau că era o cinste pentru ei să 
învingă atâţia mii de vrăjmaşi. Şi de o parte, şi de alta, încleştarea a fost crâncenă. în cele din urmă, victoria a 
aparținut davidienilor, care erau mai voinici şi mai pricepuţi în meşteşugul războiului. Hăituindu-i pe duşmani 
prin păduri şi văi adânci, pe unii i-au capturat, dar pe cei mai mulți i-au ucis, aşa că mai numeroşi au fost cei 
secerați în timpul fugii decât cei 

căzuţi în luptă. în ziua aceea au murit vreo douăzeci de mii de oşteni. Toţi davidienii au năvălit asupra lui 
Abesalom: putea fi lesne recunoscut prin frumuseţea şi măreția lui. Temându-se să nu cadă viu în mâinile 
vrăjmaşilor, el a încălecat pe catârul său regesc şi a fugit. în goana aceea nestăvilită şi avântată, căci era un 
călăreț ager şi neasemuit, pletele lui s-au încâlcit în coroana unui copac noduros cu crengi mari. Abesalom a 
rămas spânzurat, încât catârul a fugit sprinten mai departe, ca şi cum pe spinarea lui s-ar mai fi aflat stăpânul 
care stătea aninat de copac, fiind înconjurat de vrăjmaşii săi. Un oştean al lui David l-a văzut şi i-a adus vestea 
lui loab. Comandantul i-a făgăduit cincizeci de sicii dacă-l va străpunge pe Abesalom. Dar oşteanul i-a răspuns: 
„De mi-ai fi dat şi o mie de sicii, nici atunci nu l-aş fi atins pe fiul regelui meu, mai ales că ne-a cerut în auzul 
tuturor să-l ocrotim pe tânăr!" loab i-a cerut să-i arate unde anume spânzura Abesalom, s-a dus la fața locului şi, 


străpungându-i inima cu o săgeată, l-a ucis. Purtătorii de arme ai lui loab au înconjurat copacul, smulgând dintre 
crengile sale leşul, pe care l-au azvârlit într-o râpă adâncă şi întunecoasă, aruncând în ea o grămadă de pietre, 
până au astupat-o în întregime, dându-i forma şi înfăţişarea unei movile de mormânt. Apoi loab a sunat 
retragerea şi şi-a împiedicat oştenii să mai verse sânge, din compătimire faţă de adversarul său, cu care era strâns 
înrudit. 

3. La două stadii distanță de Hierosolyma, în valea regilor, Abesalom înălțase o coloană, căreia 1-a zis înscrisul 
lui, susţinând că, chiar dacă îi vor pieri copiii, numele său va dăinui prin acest monument. A avut trei odrasle, 
dintre care doi fii şi o singură fată, numită Thamara, aşa cum am mai spus. Ea s-a măritat cu nepotul lui David, 
Roboam, şi a născut un fiu, pe Abia, care a ajuns să domnească după aceea. Dar despre el vom vorbi mai pe larg 
la momentul potrivit?. Ca urmare a morţii lui Abesalom, mulţi care l-au susținut s-au împrăştiat, unul câte unul 
întorcându-se la locul său de baştină. 

4. După aceea, Achimas, fiul Marelui Preot Sadoc, a venit la Ioab şi i-a cerut voie să-i ducă lui David vestea 
victoriei şi să-i dezvăluie că, mulțumită ajutorului şi judecății lui Dumnezeu, toate s-au încheiat cu bine. loab i-a 
zis că nu se cuvenea ca tocmai el, care i-a dus totdeauna numai veşti bune, să meargă acum la 


? Vezi Cartea a VUL-a, cap. XI, paragr. 3. 

rege cu ştirea morţii fiului său, rugându-l pe Achimas să mai zăbovească. L-a chemat pe Chusi şi i-a cerut să 
înfățişeze regelui ceea ce văzuse cu ochii lui. Când însă Achimas i-a cerut din nou voie să ducă el solia (căci voia 
să menţioneze numai victoria propriu-zisă şi să treacă sub tăcere moartea fiului său Abesalom), loab i-a îngăduit, 
în sfârşit, să plece la David. Deoarece a mers pe un drum mai de-a dreptul (cunoscut doar de el), Achimas a ajuns 
la rege înaintea lui Chusi. David şedea atunci între cele două porți şi aştepta sosirea din vălmăşagul bătăliei a 
unui sol, ca să-i înfățişeze deznodământul. O strajă a lui, care l-a zărit pe Achimas fugind, fără să-l recunoască 
însă, 1-a spus lui David că a văzut pe cineva îndreptându-se spre ei. Regele i-a răspuns că-şi dorea mult să 
primească o veste bună. La scurtă vreme după aceea, straja a observat venirea celuilalt sol, având grijă ca şi 
regele să afle acest lucru. Când David şi-a repetat dorinţa privitoare la vestea cea bună, straja, care între timp îl 
recunoscuse pe primul sol, l-a anunţat că era vorba de Achimas, fiul Marelui Preot. David a fost foarte bucuros, 
exprimându-și părerea că acesta era neîndoielnic aducătorul veştilor bune pe care spera el să le primească în 
legătură cu bătălia. 

5. în timp ce-şi rostea vorbele sale, s-a arătat Achimas, s-a închinat adânc în faţa regelui, care căuta să afle cum 
se încheiase lupta şi i-a vestit victoria şi păstrarea domniei. Când regele l-a întrebat ce se întâmplase cu fiul său, 
Achimas i-a răspuns că, de îndată ce vrăjmaşii au fost puşi pe fugă, el a şi pornit în mare grabă la drum, dar a 
auzit, totuşi, cum oştenii îl urmăreau pe Abesalom cu strigăte puternice. în afară de asta n-a mai putut auzi nimic, 
fiindcă loab l-a zorit să-i ducă lui David cât mai repede ştirea izbânzii. între timp a sosit şi Chusi, s-a înclinat 
adânc în faţa regelui şi i-a vestit la rândul său victoria, fiind întrebat de David ce s-a întâmplat cu fiul său. Solul 
i-a răspuns astfel: „O, de-ar avea toți duşmanii tăi soarta lui Abesalom!" Acestor vorbe [i s-a datorat faptul că nici 
regele şi nici cei din jurul lui n-au putut simţi în continuare marea bucurie a victoriei recente. David însuşi s-a 
urcat în cel mai înalt foişor al oraşului, a plâns după feciorul său, şi-a lovit pieptul cu palmele, şi-a smuls părul 
din cap, strigând cu toată deznădejdea de care era cuprins: „Fiul meu, de ce n-a dat moartea şi peste mine, ca să- 
mi găsesc sfârşitul alături de tine!" Deşi îi iubea nespus de mult pe toţi ai săi, David avea o deosebită afecțiune 
fată de Abesalom. Când oastea si loab au 

aflat că regele îşi compătimea atât de mult fiul, toţi s-au ruşinat să pătrundă triumfător în oraş şi au intrat 
doborâţi de jale şi cu lacrimi în ochi, de parcă ar fi suferit o înfrângere. Văzând că regele avea fața acoperită şi 
gemea amarnic după fiul său, loab a pătruns la dânsul şi, ca să-l îmbuneze, i-a vorbit astfel: „Stăpâne, prin 
purtarea ta te faci singur de ocară, câtă vreme se pare că-i urăşti pe cei ce te iubesc şi înfruntă toate primejdiile 
care te pasc şi că ţi-e silă până şi de propria ta familie, în schimb îi îndrăgeşti pe vrăjmaşii tăi, tânjind după cei ce 
şi-au primit moartea pe deplin meritată. Dacă Abesalom ieşea învingător şi ar fi fost proclamat rege, n-ar fi 
scăpat teafăr nici unul dintre noi, ci pe noi toți, împreună cu tine şi ai tăi, ne-ar fi sortit pieirii în chip jalnic. Duş- 
manii n-ar fi plâns după noi, ci dimpotrivă, s-ar fi bucurat nespus şi i-ar fi pedepsit aspru pe cei întristaţi de 
nenorocirea noastră. Nu te sfieşti să căinezi un om care te-a duşmănit şi, în pofida faptului că era fiul tău, şi-a 
dovedit nelegiuirea faţă de tine. Alun-gă-ţi jalea nedreaptă, iveşte-te în faţa oştenilor tăi şi mulțumeşte-le pentru 
vitejia cu care s-au luptat pentru izbândă. Dacă mai faci în continuare acelaşi lucru, chiar azi voi convinge 
poporul să te înlăture şi să pună alt rege în locul tău, pentru ca abia atunci tristeţea ta să devină cu adevărat 
amară!" Prin vorbele sale, loab a îndepărtat tristeţea regelui şi l-a făcut să chibzuiască la situaţia lui. David şi-a 
schimbat înfăţişarea exterioară, aşa că a fost în măsură să se arate mulțimii. EI s-a ivit în fața porții şi, cum a aflat 
vestea, mulțimea a şi venit să-l salute. Iată felul în care s-a purtat aceasta. 


CAPITOLUL XI 


1. Evreii care îl susținuseră pe Abesalom şi scăpaseră teferi din luptă, o dată întorşi la casele lor, au trimis în 


oraşele din jur soli şi le-au amintit locuitorilor lor că David le adusese numeroase 

binefaceri şi prin multe şi grele războaie îi ajutase să obțină libertatea. Lor le părea, aşadar, rău să-l înlăture pe 
David din domnie, ca s-o transmită altuia, şi acum, după ce-şi găsise sfârşitul cel ales de ei să fie rege, îl 
implorau pe David să-şi alunge supărarea şi, rearătându-se plin de bunăvoință, să 1a din nou asupra sa grijile 
ocârmuirii, cu râvna dovedită de el odinioară. Cu aceleaşi rugi veneau numeroşi soli la David, care, la rândul lui, 
i-a trimis pe Marii Preoţi Sadoc şi Abiathar să le spună căpeteniilor semințiilor lui Iuda ce înjositor ar fi pentru ei 
ca alte seminții să propună realegerea ca rege a lui David, mai înaintea celor care erau din acelaşi neam şi rude 
de sânge. După aceea a lăsat să i se transmită comandantului de oaste Amessa întrebarea: de ce el, care-i era fiul 
surorii sale, nu-şi îndeamnă poporul să-l realeagă rege pe David? EI nu trebuie să se bizuie doar pe faptul că va fi 
iertat, ceea ce a şi obținut de altfel, ci, că va deveni chiar comandantul oştirii întregi, la fel cum a fost sub 
Abesalom. Marii Preoţi au vorbit cu căpeteniile seminţiei, înduplecându-l şi pe Amessa să se supună regelui şi să 
ceară readucerea regelui. Acesta şi-a convins seminţia să trimită de îndată soli la David, spre a-l ruga să-şi ia 
înapoi domnia. Lucrul acesta l-au făcut toți isra-eliţii, la îndemnul lui Amessa. 

2. După ce solii au ajuns la el, David s-a îndreptat spre Hierosolyma. înaintea tuturor celor de-o seamă cu ea, 
seminţia lui Iuda a venit în întâmpinarea regelui la fluviul Iordan, având alături pe Semei, fiul lui Geras, însoțit 
de o mie de bărbaţi din propria-i seminţie, aduşi de el, precum şi pe Sibas, robul eliberat de Saul, împreună cu cei 
cincisprezece fii ai săi şi cu douăzeci de slujitori. Aceştia, împreună cu cei din seminția lui Iuda, au făcut un pod 
peste Iordan, pentru ca regele să-l treacă fără a se osteni deloc. Când David a ajuns la Iordan, i-a urat mai întâi 
bun venit seminţia lui Iuda; apoi s-a urcat pe pod Semei şi, cuprin-zându-i picioarele, l-a rugat pe rege să ierte 
greşeala pe care a comis-o faţă de el şi să nu se arate sever, spre a nu-şi începe recâştigată domnie printr-o 
pedeapsă, ci să ţină seama că-i pare rău de păcatul său şi a venit cel dintâi să-l salute. Pe când cerea iertare, 
căutând să-l înduioşeze pe rege prin vorbele sale, Abessa, fratele lui load, i-a zis: „Cum oare să nu meriți 
moartea tu, care l-ai blestemat pe cel urcat de Dumnezeu pe tron regesc?" Dar 

David s-a întors spre el şi i-a răspuns: „Nu vreţi să vă potoliţi, fii ai Sarviei? Nu mai stârniţi noi necazuri, după 
ce abia s-au potolit vechile tulburări şi revolte! Nu trebuie să ignoraţi faptul că azi îmi redobândesc domnia. De 
aceea, jur să-i cruţ de pedeapsă pe toți cei ce au comis nelegiuiri împotriva mea şi să dau uitării păcatele lor. Tu, 
Semei, prinde curaj şi nu te teme că vei primi cândva pedeapsa cu moartea!" Semei s-a aruncat la picioarele 
regelui, ca să-i mulțumească, apoi a plecat mai departe. 

3. în întâmpinarea regelui a ieşit şi nepotul lui Saul, Memfibost, îmbrăcat în haine murdare şi cu părul neîngrijit. 
După fuga lui David nu şi-a mai tuns pletele şi nu şi-a curăţat hainele din pricina supărării, socotind schimbarea 
regelui drept o nefericire personală. Pe de altă parte, el fusese învinuit pe nedrept de vechilul său, Sibas. De 
îndată ce I-a salutat pe rege, arătându-şi veneraţia cuvenită faţă de el, David a început să-l descoasă de ce n-a 
plecat împreună cu el şi n-a luat parte la fuga lui. Memfibost i-a răspuns că vina o poartă Sibas: „De toate 
ordinele mele ca să facă pregătirile de drum n-a vrut să ţină seama, dis-prețuindu-mi vorbele, ca şi cum aş fi fost 
robul lui! Dacă aş fi avut picioare sănătoase, de bună seamă, nu m-aş fi despărţit de tine, câtă vreme ele m-ar fi 
ajutat să fug. Dar el nu s-a mulțumit să-mi zădărnicească strădania de a-mi arăta credinţa faţă de tine, stăpâne, ci 
m-a clevetit şi a înşirat minciuni pe seama mea. Dar eu ştiu că ele n-au cum să răzbată în cugetul tău, care este 
drept şi iubeşte adevărul, potrivit dorinței lui Dumnezeu. Din cauza bunicului meu, ai avut de îndurat destule 
suferinţe care te-ar fi îndreptăţit să nimiceşti întreaga noastră familie; tu te-ai arătat, totuşi, iertător şi generos şi 
ai dat uitării toate nedreptăţile atunci când puterea îţi îngăduia să te răzbuni. Ai avut bunăvoința să mă treci în 
rândul prietenilor şi zilnic m-ai poftit la masa ta, cinstindu-mă atât de mult încât n-am rămas cu nimic mai prejos 
decât rudele tale apropiate!" Datorită acestor vorbe, regele nu s-a mai îndurat să-l pedepsească pe Memfibost, 
nici să-l judece pe Sibas, pentru minciunile sale. David i-a răspuns că, deoarece nu I-a întâlnit pe el mai repede 
decât pe Sibas, a dăruit acestuia întreaga-i avuţie; dar acum vrea să-i dea jumătate din ea înapoi, în semn de 
iertare. Memfibost i-a răspuns: „Sibas poate să-şi 

însuşească întreaga mea avuţie; mie mi-e de-ajuns că ţi-ai redobândit domnia!" 

4. Berzelaeus Galaditeanul, bărbat venerabil şi prietenos, care în timpul şederii regelui la Parembolai îi fusese de 
mare ajutor şi-l însoţise până la Iordan, a fost poftit de David să meargă cu el la Hierosolyma; 1-a făgăduit să-i 
înconjoare bătrâneţea cu toată cinstea cuvenită şi să-i poarte de grijă ca unui părinte. De dragul casei vechi şi al 
familiei sale, Berzelaeus i-a refuzat invitaţia şi a invocat faptul că era prea bătrân ca să se lase atras de plăceri, 
întrucât ajunsese deja la vârsta de optzeci de ani, gândindu-se mai degrabă la moarte şi la mormânt. De aceea, 
dacă vrea într-adevăr să fie pe placul său, mai bine l-ar lăsa să plece acasă. Datorită vârstei înaintate, plăcerile 
mâncării şi ale băuturii nu mai au nici o noimă pentru el, iar urechile sale sunt prea surde ca să mai audă sunetele 
fluierelor şi viersuirea celorlalte instrumente cu care îndeobşte se desfată cei ce trăiesc în preajma regilor. 
Ascultând stăruitoarea lui rugăminte, regele i-a zis: „ie îți dau voie să pleci, dar încredințează-mi barem pe fiul 
tău Achiman, ca să-l răsplătesc pentru binefacerile tale!" Berzelacus i l-a lăsat, aşadar, pe fiul său, s-a înclinat în 
fața regelui şi i-a urat să fie încununat de succes tot ceea ce şi-a pus în gând şi s-a întors apoi acasă. David a 


ajuns însă la Galgala, însoțit de jumătate din întregul popor şi de seminţia lui Iuda. 

5. în Galgala au venit la David mai-marii țării, însoțiți de o uriaşă mulţime, şi s-au plâns de seminţia lui Iuda, 
care s-a dus la el pe ascuns, deşi trebuiau să-l întâmpine deopotrivă cu toţii. Căpeteniile seminţiei lui Iuda i-au 
rugat să nu le ia în nume de rău faptul că le-au luat-o înainte. întrucât sunt rudele lui apropiate, de aceea trebuie 
să-l îngrijească şi să-l iubească pe David mai mult decât ceilalţi, dar nu în speranța de a primi totuşi niscaiva 
daruri pentru întâietatea lor, astfel ca ceilalți să nu aibă motiv să se plângă că au sosit mai târziu. Prin vorbele 
acestea, căpeteniile seminţiei lui Iuda nu i-au domolit pe fruntaşii celorlalte seminții, care le-au răspuns în felul 
următor: „Suntem uimiţi, fraţilor, că voi îl numiţi pe rege numai ruda voastră! Deoarece David a primit de la 
Domnul puterea asupra tuturora, putem să socotim şi noi toți că ne înrudim cu el. Câtă vreme restul poporului 
numără unsprezece părţi, iar voi una singură, şi pe deasupra suntem şi 

ceva mai vârstnici, n-aţi fost oameni drepți când l-aţi primit pe furiş, fără ştirea noastră!" 

6. Pe când căpeteniile se sfădeau astfel între ei, un om netrebnic şi pus pe harță, numit Sabaeus, fiul lui 
Bochorias din seminţia lui Beniamin, a năvălit în mijlocul lor şi a strigat cu glas tare mulțimii: „Nici unul dintre 
noi nu are nimic de împărțit cu David şi cu soarta fiului lui lessaeu!" După rostirea acestor vorbe, el a sunat din 
trâmbiță şi i-a declarat război regelui. Atunci toţi l-au urmat pe Sabaeus, părăsindu-l pe David. Nu i-a păstrat cre- 
dință decât seminţia lui Iuda şi l-a însoțit până la casa lui regească din Hierosolyma. Cât priveşte concubinele 
care se destrăbălaseră cu fiul său Abesalom, David le-a mutat într-o casă deosebită, le-a pus pe toate sub 
supraveghere, a avut grijă să nu ducă lipsă de nimic , dar nu s-a mai dus la ele. L-a numit apoi pe Amessas mare 
comandant, dându-i funcţia deținutăă până atunci de loab, şi i-a poruncit să strângă cât mai multe trupe din 
mijlocul seminţiilor lui Iuda, iar după trei zile să se înfățişeze înaintea lui, ca să-i încredinţeze comanda oştirii 
întregi şi să pornească împotriva fiului lui Bochorias. Deoarece Amessas a plecat şi tărăgăna adunarea trupelor 
sale, şi nu s-a întors la timp, în a treia zi, regele i-a zis lui loab că nu se cuvine să-i acorde lui Sabaeus un răgaz 
mai mare, care să-i înlesnească sporirea trupelor în stare să le provoace mai multe necazuri decât Abesalom: „Nu 
întârzia deloc, ci ia cu tine oştenii pe care-i ai la îndemână, precum şi ceata celor şase sute de luptători, plecând 
împreună cu fratele tău în căutarea duşmanului şi, oriunde îl vei întâlni, treci la atac. Grăbeşte-te să i-o iei înainte 
de a aduce oraşele fortificate în stăpânirea lui, făcându-ne să ducem lupte grele!" 

7. loab a hotărât să nu mai zăbovească deloc, luându-și şi fratele şi pe cei şase sute de luptători, a poruncit 
celorlalți oşteni aflați la Hierosolyma să-l urmeze şi împreună cu ei a plecat în urmărirea lui Sabaeus. Când a 
sosit la Gabaon (un târg situat la o distanță de patruzeci de stadii de Hierosolyma), l-a întâlnit pe Amessas, 
aducând cu el o oaste numeroasă. încins cu sabia la şold şi prevăzut cu o platoşă, loab şi-a lăsat intenționat să-i 
cadă arma din teacă atunci când Amessas s-a apropiat să-l salute. S-a aplecat după ca s-o ridice de jos şi, cu 
cealaltă mână, l-a apucat de barbă pe Amessas, care nu bănuia nimic, chipurile, ca să-l 

sărute, şi cu sabia i-a străpuns pântecul, omorându-l. A săvârşit astfel o faptă nelegiuită şi foarte josnică, întrucât 
l-a răpus pe bunul tânăr care-i era şi rudă şi nu-i făcuse nici un rău, doar fiindcă îl invidia din pricina rangului de 
comandant suprem, egalând cinstirea arătată şi lui de către rege. Din acelaşi motiv îl omorâse mai înainte şi pe 
Abener. Barem atunci avusese onesta scuză că pedepsea nelegiuirea celui care îl răpusese pe fratele său Asacl. 
Pentru asasinarea lui Amessas nu se mai putea sluji de un pretext asemănător. După moartea comandantului 
suprem, loab a pornit în urmărirea lui Sabaeus, lăsând lângă leş un paznic căruia i-a poruncit să strige în faţa 
mulțimii că Amessas fusese ucis pe drept, primindu-şi pedeapsa meritată; cei care au rămas credincioşi regelui 
trebuie să se ducă după Ioab, care a primit comanda supremă, şi după fratele său, Abessa. Deoarece trupul 
neînsuflețit zăcea în drum şi întreaga mulțime se îngrămădea în jurul lui, ca să stea şi să se minuneze, cum 
obişnuia gloata, paznicul l-a târât pe un câmp din apropierea drumului, acoperindu-l cu o mantie. După ce a făcut 
acest lucru, toți au pornit pe urmele lui loab. Acesta l-a căutat pe Sabaeus în întreaga ţară a israeliților, până când 
a aflat, în sfârşit, că el se refugiase într-un oraş fortificat, numit Abelmachea. De aceea, loab s-a dus într-acolo, a 
împresurat oraşul, l-a înconjurat cu un val de pământ, poruncind oştenilor să sape galerii pe sub ziduri şi să le 
dărâme. îndârjirea împotriva oraşului se datora cetăţenilor lui, care refuzaseră să-l primească, aprinzându-i 
mânia. 

8. Trăia acolo o femeie cinstită şi înțeleaptă, care, văzându-şi oraşul de baştină ameninţat de o mare primejdie, s- 
a urcat pe zidul de apărare şi, cu ajutorul oştenilor, l-a chemat pe loab, să stea de vorbă cu el. La sosirea lui loab, 
femeia a început să-i spună următoarele: „Domnul a orânduit regi şi comandanţi de oşti ca să-i izgonească pe 
duşmanii evreilor şi să instaureze pacea între ei. Tu însă te străduieşti să cucereşti şi să distrugi o cetate, mama 
oraşelor din Israel, care nu ţi-a greşit cu nimic!"loab i-a răspuns că-l roagă pe Dumnezeu să-l ferească de aşa 
ceva, căci el nu are de gând să urzească pieirea unui singur om din popor, nici să nimicească un oraş atât de 
mare. Dar dacă locuitorii primesc să-l predea pe Sabaeus, fiul lui Bochorias, care s-a răzvrătit împotriva regelui, 
ca să-şi primească pedeapsa cuvenită, el va 

406 

ridica de îndată asediul şi-şi va retrage oastea. După ce a auzit vorbele lui loab, femeia l-a rugat ca, pentru scurtă 
vreme, să se abțină de la orice atac (căci capul vrăjmaşului va fi azvârlit peste zidul cetăţii), a coborât la 


concetăţenii ei şi le-a zis: „Vreţi oare, oameni răi ce sunteți, să pieriţi în chip jalnic, împreună cu copiii şi 
nevestele voastre, din pricina unui om nelegiuit şi aproape necunoscut, proclamându-l rege în locul lui David, 
care ne-a adus atâtea binefaceri? Credeţi că un singur oraş poate să înfrunte o oaste atât de mare şi de puternică?" 
La îndemnurile femeii, orăşenii i-au tăiat capul lui Sabacus şi l-au aruncat oştenilor lui loab. Atunci căpetenia 
ostaşilor regelui, primind ceea ce ceruse, a pus capăt asedierii oraşului şi s-a întors la Hierosolyma, unde a fost 
numit comandantul oştirii. Apoi regele l-a pus în fruntea celor şase sute de luptători pe Banaias, pe Adoram l-a 
făcut culegătorul dărilor, Sabathes şi Achilaus erau cronicari, Susas fiind secretar, iar Sadoc şi Abiathar, Mari 
Preoți. 


CAPITOLUL XII 


1. Când ţara a fost bântuită după aceea de foamete, David l-a implorat pe Domnul să se îndure de popor şi să-i 
dezvăluie pricina răului şi leacul îndreptării lui. Proorocul i-a răspuns că Dumnezeu cerea să fie răzbunaţi 
gabaoniţii pe care regele Saul, prin vicleşug şi contrar dreptăţii legii, îi măcelărise, încălcând jurământul rostit 
odinioară de comandantul lesus şi de Adunarea bătrânilor. Dacă regele gabaoniţilor acceptă acum, ca răzbunare a 
cetățenilor săi ucişi cândva, o satisfacție, orice ar fi dorit el să ceară, Domnul promitea să se împace cu poporul 
său şi să-l scape de nenorocire. După ce, mulțumită proorocilor, a aflat voinţa lui Dumnezeu, David i-a chemat la 
el pe gabaoniţi şi i-a întrebat ce anume doreau în schimb. Deoarece ei au cerut să li se dea şapte 

dintre vlăstarele lui Saul, spre a fi pedepsite cu moartea, regele le-a încredinţat victimele, cu condiţia ca 
Memfibost, fiul lui lonathas, să fie cruțat. De îndată ce au primit bărbaţii pe care-i ceruseră, gabaoniţii i-au 
pedepsit cum au găsit de cuviinţă. Cum s-a înfăptuit acest lucru, Dumnezeu a trimis ploaia şi pământul a început 
să dea din nou roade, scăpat de secetă. Peste ţara evreilor s-a revărsat iarăşi belşugul. La scurtă vreme după 
aceea, regele a dezlănţuit un război împotriva filistenilor şi, după ce i-a pus pe fugă, în cursul urmăririi lor a 
rămas singur. Deoarece David era obosit, l-a zărit un duşman cu numele de Acmon, fiul lui Araphas. El se trăgea 
din neamul uriaşilor;, purta o suliță al cărei mâner cântărea două sute de sicii, o cămaşă de zale şi o sabie. 
Luptătorul şi-a întrerupt fuga şi s-a năpustit asupra lui cu hotărârea nechibzuită de a-l ucide pe regele 
vrăjmaşilor, care era sleit de puteri. A apărut deodată Abessa, fratele lui Ioab, l-a ocrotit pe regele întins la 
pământ şi l-a omorât pe duşman. Faptul că puțin a lipsit ca David să-şi piardă viaţa a nemulțumit profund 
mulțimea, iar comandanții s-au jurat să-i interzică regelui de a mai lua parte la luptă, ca nu cumva, mânat de 
vitejia şi războinicul său avânt, să nu i se întâmple o nenorocire, încât poporul să rămână fără binefacerile sale, 
nu numai cele primite până acum, ci şi cele pe care urma să le aducă viaţa lui îndelungată. 2. Dar filistenii s-au 
adunat iarăşi în oraşul Gazară şi când a auzit că puneau la cale ceva, regele şi-a trimis oastea împotriva lor. A 
luptat atunci cu îndârjire şi s-a acoperit de faimă Sobacches Heteul, unul dintre războinicii cei mai voinici pe 
care i-a avut David. EI a ucis mulți duşmani care se lăudau că se trăgeau din neamul uriaşilor şi prin vitejia 
faptelor sale a contribuit în bună măsură la izbânda evreilor. După această înfrângere, filistenii au dezlănţuit un 
alt război. David şi-a trimis din nou oastea împotriva lor şi în bătălie s-a distins mai ales Nephanus, ruda lui 
apropiată. El a luptat atunci de unul singur cu cel mai destoinic oştean al filistenilor, l-a ucis, şi pe ceilalți i-a pus 
pe fugă, mulţi dintre ei pierind în acest război. După scurtă vreme, ei şi-au aşezat tabăra la Gitta, oraş situat nu 
prea departe de hotarul cu ţara evreilor. Filistenii au adus cu ei un bărbat care avea înălțimea de şase coţi, iar la 
ambele picioare şi la ambele mâini mai multe degete decât îngăduie firea omenească. Pe acesta l-a înfruntat de 
unul singur Ionathas, fiul lui Samas, din oastea trimisă de David împotriva filistenilor, l-a răpus şi a adus o mare 
contribuţie la întregirea victoriei asupra vrăjmaşilor, obţinând prin isprăvile sale vitejeşti o glorie mare. în urma 
acestei bătălii, filistenii nu s-au mai luptat cu israeliți. 

3. După ce a purtat atâtea războaie şi a înfruntat atâtea primejdii, David s-a bucurat de-atunci încolo de o pace 
deplină, închinând Domnului ode şi imnuri! pe care le-a compus în versuri diferite: pe unele în trimetru?, pe 
celelalte în pentametru?. A pus să se construiască felurite instrumente muzicale şi i-a învăţat pe leviţi să cânte la 
ele,înălţând laude lui Dumnezeu, nu numai cu prilejul sabatului, ci şi în celelalte zile de sărbătoare. Aceste ins- 
trumente sunt de categorii diferite. Cinyra avea zece corzi întinse, care erau mânuite cu plectrul, nabla număra 
douăsprezece corzi care erau atinse cu degetul. Cimbalele” făcute din aramă erau mari şi plate. Cele spuse de noi 
în această privinţă sunt suficiente ca să ne facem o părere despre natura instrumentelor. 

4. Toţi oamenii din imediata apropiere a regelui erau adevărate pilde de bărbăţie. Cei ce s-au distins prin faptele 
lor de vitejie şi se bucurau de un deosebit renume sunt în număr de treizeci şi opt“, dar dintre ei voi menţiona 
pentru eroicele lor isprăvi doar cinci, ca să ofer o vedere de ansamblu asupra virtuţilor lor. Ei erau înzestrați cu 


atâta putere, încât au izbutit să supună ținuturi 

! Capitolul XXII din Cartea a doua a Regilor cuprinde Cântarea de mulțumire a lui David pentru izbăvirea de vrăjmaşi. Prin ode, Flavius 
Josephus subînțelege psalmii (7chilim = cântece de laudă). 

? Numit şi senar, căci era alcătuit din şase picioare (trei dipodii iambice), trimetru], alături de eroicul hexametru, a fost cel mai uzitat vers în 
antichitate. Poate de aceea autorul recurge la terminologia versificației greco-romane. 

3 Având un picior în minus decât hexametrul, pentametrul era al doilea element de bază al distihului elegiac (utilizat în elegii şi epigrame). 
* Un soi de liră cu tonalitate tristă, ale cărei corzi erau lovite cu un beţişor pe care instrumentiştii îl țineau în mâna dreaptă. Vechii egipteni 
foloseau mai multe tipuri de plectru, adaptat de greci abia în secolul VII î.e.n., la multă vreme după moartea psalmistului David. 


* Cimbala era un instrument de percuție răspândit în cultele orgiastice orientale, unde preoții izbeau ritmic două discuri de alamă. 

* Catalogul eroilor din timpul luptelor lui David cu filistenii conţine 37 de nume, ultimul fiind Urie Heteul (Cartea a doua a Regilor, XXIII, 
8-39). 

întregi şi să învingă noroade numeroase. Primul a fost Jessaemus, fiul lui Achemaeus, care adesea a năvălit în 
mijlocul cetei de vrăjmaşi şi nu punea capăt luptei sale până nu omora nouă sute dintre ei. Al doilea a fost 
Eleazar, fiul lui Dodias, care se afla împreună cu regele său la Arasa. O dată, când israeliţii se retrăseseră speriaţi 
de numărul mare al duşmanilor, a rămas singur şi a ucis atât de mulţi vrăjmaşi strânşi grămadă, încât sângele 
curs i-a lipit sabia de mâna sa. Văzând că duşmanii au luat-o la fugă, s-au coborât şi israeliții din munți, au pornit 
în urmărirea lor şi au obținut o strălucitoare victorie, în timp ce Eleazar continua să măcelărească filistenii, iar 
mulțimea îi vâna şi-i prăda pe cei căzuți. Al treilea a fost fiul lui Ilus.care se chema Cesabaeus. în lupta cu 
filistenii, care s-a dat în locul numit „Fălcile", şi acesta a înfruntat trupele duşmane, după ce evreii fugiseră iarăşi 
înfricoşați de mulţimea lor, opunându-se de unul singur, şi pe unii vrăjmaşi i-a culcat la pământ, iar pe alții i-a 
urmărit şi i-a pus pe fugă, fiindcă nimeni nu se, putea împotrivi avântului său. Acestea sunt eroicele fapte ale 
celor trei bărbaţi însemnați, cărora li se mai adaugă cea care urmează. într-o vreme când regele se afla la 
Hierosolyma şi oastea filistenilor năvălise pe neaşteptate în ţară, David s-a urcat în cetățuia oraşului pe care l-am 
menționat mai înainte, ca să-l întrebe pe Dumnezeu despre soarta războiului. Fiindcă tabăra vrăjmaşilor era 
instalată chiar în valea care ducea până la Bethleem, douăzeci de stadii despărțind acest oraş de Hierosolyma, 
regele le-a zis soților săi: „Avem o apă aşa de bună în patria noastră, mai ales cea din fântâna de la poarta 
învecinată! Dacă cineva mi-ar aduce-o să mă adăp din ea, mi-ar face o mare plăcere, ca şi cum mi-ar dărui o 
comoară de preţ!" De cum au auzit aceste vorbe, cei trei bărbaţi au şi pornit la drum, au trecut prin mijlocul 
taberei duşmane, au ajuns la Bethleem şi au luat apă din fântână şi la întoarcere au străbătut iarăşi tabăra, 
revenind la regele lor. Uluiţi de cutezanţa şi tăria lor sufletească, filistenii au păstrat tăcerea, neîndrăznind să le 
facă nimic, deşi disprețuiau numărul lor mic. Când i-a fost adusă apa, regele n-a vrut să se adape din ea şi a zis 
că fusese adusă cu primejdia vărsării sângelui unor oameni şi de aceea nu se încumeta s-o bea. Apa a adus-o 
libaţie în cinstea lui Dumnezeu, ca mulțumire pentru faptul că salvase viaţa celor trei bărbați. După ei venea la 
rând Abessa, fratele lui 

Ioab: într-o singură zi a ucis şase sute de vrăjmaşi. Cel de-al cincilea era Banaias, ce se trăgea dintr-o familie de 
preoţi. încolţit de doi fraţi care aveau o mare faimă printre moabiţi, i-a biruit prin puterea lui. Provocat la luptă de 
un bărbat de neam egiptean, având o statură falnică şi arme la îndemână, în timp ce el era neînarmat, Banaias i-a 
smuls sulița şi l-a ucis cu ea. L-a răpus, aşadar, cu propria lui armă. în afara acestor isprăvi vitejeşti, se cade să 
mai pomenim o faptă care merită să fie pusă alături de cele dintâi ținând seama de curajul cu care a fost dusă la 
capăt. Când Domnul a trimis o dată zăpadă pe pământ, un leu a căzut într-o fântână şi, întrucât marginile ei erau 
acoperite cu nea, fiara se afla în primejdie de moarte. A început aşadar, să urle năprasnic după ajutor. Banaias a 
auzit fiara (căci trecea întâmplător pe drum), s-a îndreptat spre locul de unde venea urletul, a coborât în fântână 
şi, respingând leul cu loviturile băţului pe care-l avea în mână, l-a ucis în cele din urmă. La fel de viteji erau şi 
ceilalți treizeci şi trei de bărbaţi. 


CAPITOLUL XIII 


1. Regele David a vrut să ştie cât de multe mii întrunea norodul său, fără să ţină minte porunca lui Moise prin 
prevederea căreia cel care număra poporul trebuia să-i ofere lui Dumnezeu câte o jumătate de siclu pentru fiecare 
om, şi i-a dat lui loab, comandantul oştirii sale, ordinul să cutreiere ţara şi să-i socotească întreaga mulțime de 
locuitori. E] a fost de părere că această numărătoare nu-şi avea rostul, dar nu l-a convins pe rege, care i-a 
poruncit să plece fără întârziere şi să facă recensământul evreilor. loab a luat cu el căpeteniile de seminţii, 
precum şi nişte grămătici, ca să străbată ţara israeliților şi să socotească mulţimea lor. După nouă luni şi douăzeci 
de zilejoab s-a întors în 

Hierosolyma la regele său şi i-a spus cât de numeros era poporul întreg, cu excepţia seminţiei lui Beniamin: nu-i 
sootise încă pe ei, şi nici pe cei din seminţia lui Levi. Dar regele să caia acum că făcuse recensământul, fiindcă 
greşise astfel față de Dumnezeu. Numărul bărbaţilor în stare să mânuiască armele şi să fie oşteni se ridica la nouă 
sute de mii, dintre care cei din seminţia lui Iuda însumau singuri patru sute de mii. 

2. După ce proorocii l-au vestit că stârnise mânia Domnului, David a căutat să-l implore, să fie îndurător şi să-i 


ierte greşeala. Atunci Dumnezeu însuşi l-a trimis pe proorocul Gad cu trei pedepse, pentru ca el s-o aleagă pe cea 
mai potrivită dintre toate: ori ca ţara lui să fie bântuită de foamete vreme de şapte ani; ori să ducă un război de 
trei luni, unde să sufere numai înfrângeri; ori ca ciuma să facă ravagii în popor trei zile. Fiindcă era greu să te 
decizi între nişte nenorociri atât de mari, David se afla în grea cumpănă şi mare zbucium. Când proorocul i-a 
explicat că era obligatoriu să facă acest lucru şi 1-a cerut să-i dea răspunsul pe loc, deoarece Domnul aştepta să 
afle preferința lui, regele şi-a zis în sinea lui: dacă alegea foametea, putea să reiasă că a făcut-o în dauna 
supuşilor săi, de vreme ce teama l-ar fi ocolit pe el, care dispunea de mari provizii de grâu, fapt privit de toţi cu 
ochi răi; dacă se pronunţa pentru cele trei luni de luptă, iarăşi i s-ar fi reproşat că a fost rău intenționat, întrucât îl 
ocroteau oştenii viteji şi îşi găsea refugiul în fortărețe puternice, războiul neavând, aşadar, cum să-l înfricoşeze. 
Tocmai de aceea, David a optat pentru molimă, care-i lovea, deopotrivă, şi pe rege şi pe supuşii săi, aşa că 
temerile erau împărtăşite de toţi; după părerea lui, mai bine încăpea pe mâinile Domnului decât să ajungă în 
puterea duşmanilor. 

3. Cum a primit acest răspuns, proorocul l-a şi dus lui Dumnezeu. Atunci EI a trimis ciuma şi moartea asupra 
evreilor. N-au murit însă toți în acelaşi fel, aşa că boala era greu de recunoscut. Răul era unul singur, dar pricinile 
şi prilejurile apariţiei sale erau nenumărate, nimeni neputând să-şi facă o părere. Oamenii piereau rând pe rând şi, 
de-abia cuibărită, boala te ducea repede spre o moarte sigură. Unii îşi dădeau dintr-o dată duhul în dureri şi 
chinuri cumplite, alţii slăbeau atât de mult încât nu 

mai aveai ce să îngropi, molima mistuindu-i în întregime. Peste ochii unora se aşternea întunericul şi ei scoteau 
strigăte puternice, pierind sufocați. Asupra altora, care-şi duceau la groapă rudele din casă, moartea cobora 
înainte de terminarea înmormântării. Ciuma care bântuise din zorii zilei şi până la amiază, a secerat şaptezeci de 
mii de oameni'. Atunci îngerul Domnului şi-a întins mâna asupra Hierosolymei, ca să se pripăşească molima şi 
acolo. Dar regele, înveşmântat într-un sac, l-a conjurat pe Domnul să pună capăt ciumei şi să se mdeclare 
satisfăcut cu cei ce muriseră deja. Când şi-a ridicat ochii în văzduh, zărind îngerul cu sabia trasă din teacă, 
îndreptată împotriva Hierosolymei, regele a strigat către Domnul că, deşi păstorul merită această pedeapsă, 
cuvine-se să-i salveze turma, care nu i-a greşit cu nimic. Apoi a cerut în genunchi ca mânia Domnului să se abată 
asupra casei sale, dar să-i cruţe poporul. 

4. Atunci Dumnezeu i-a ascultat ruga, a pus capăt molimei şi l-a trimis la el pe proorocul Gad, poruncindu-i să 
urce numaidecât până la aria lui Oronnas lebuseul şi să înalțe în cinstea Domnului un altar, unde să-i aducă o 
jertfă. La auzul acestei porunci, David n-a şovăit să plece de îndată la locul indicat. Ocupat cu treieratul grâului 
său, Oronnas l-a văzut pe rege îndreptându-se spre el, însoțit de toţi fiii săi, şi i-a ieşit înainte, să i se închine 
până la pământ. El era din neamul iebuseilor, prieten bun al lui David; de aceea, nu s-a supărat pentru răul pe 
care i l-a pricinuit atunci când i-a dărâmat oraşul, aşa cum am spus ceva mai înainte. Când Oronnas l-a întrebat 
de ce vine la sluga lui stăpânul, David i-a răspuns că vrea să-i cumpere aria, ca să înalțe un altar, pe care să aducă 
o jertfă Domnului. Oronnas s-a oferit să-i dăruie aria, plugul de lemn şi boii săi pentru ardere de tot, rugându-l pe 
Dumnezeu să-i primească cu dragă inimă sacrificiul. Regele i-a replicat că-i este nespus de dragă simplitatea şi 
dărnicia lui şi că-i mulţumeşte pentru oferta făcută. Dar David a stăruit să-i spună ce preț cerea pentru toate, 
fiindcă nu se cădea să aducă o jertfă fără plata cuvenită victimelor. Când Oronnas 1-a spus că se mulţumeşte cu 
cât îi dă el, regele i-a cumpărat aria cu cincizeci de 

' Biblia dă aceeaşi cifră (Cartea a doua a Regilor, XXIV, 15), dar nu descrie simptomele epidemiei cumplite care a bântuit la sfârşitul 
domniei lui David. 

sicii. A clădit deasupra un altar pe care a adus arderea de tot a victimelor şi jertfele de împăcare; astfel l-a 
îmbunat pe Dumnezeu, a cărui milostivire a recâştigat-o”. întâmplător, aria era locul unde Abraham venise 
odinioară cu fiul său, Isaac, ca să-l aducă ardere de tot lui Dumnezeu şi, când se pregătea să-şi înjunghie băiatul, 
a apărut din senin un berbec pe care l-a jertfit în locul propriului vlăstar, aşa cum am arătat mai înainte. Văzând 
că Domnul îi ascultase ruga şi-i primise cu bunăvoință jertfa, David a hotărât să numească locul acela „Altarul 
întregului norod" şi să clădească un templu închinat Domnului. Numele acesta l-a dat în vederea viitoarelor sale 
destinaţii. Printr-un prooroc trimis de el, Dumnezeu l-a vestit pe David că fiul său, care-i va urma la domnie, va 
construi în locul acela un templu falnic. 


CAPITOLUL XIV 


1. După primirea unei proorociri, regele a poruncit să se facă numărătoarea locuitorilor străini şi a găsit că ei erau 
o sută şi optsprezece mii. Optzeci de mii dintre ei au fost puşi să cioplească pietre, iar ceilalți să le care, trei mii 
şi cinci sute fiind aleşi supraveghetori ai muncitorilor. A strâns pentru lucrarea sa o sumedenie de fier şi de 
aramă, precum şi o grămadă de trunchiuri de cedru uimitor de înalţi, care-i fuseseră trimişi de tyrieni şi sido- 
nieni. Căci el i-a rugat printr-o scrisoare să-i trimită lemnul acesta şi a mărturisit prietenilor săi că a întreprins 
deja pregătiri ca să-i lase fiului ce-i va urma la tron materialul necesar construirii unui templu. El îl strânge?, de 


pe acum, pentru ca fiul său, care era 
? Cu acest holocaust al lui David, dornic să se împace cu Dumnezeu, se încheie Cartea a doua a Regilor (cap. XXIV). 

tânăr şi n-avea încă experienţă în acest domeniu, să nu mai fie nevoit s-o facă, ci să treacă repede la înfăptuirea 
lucrării. 

2. Apoi David l-a chemat pe fiul său Solomon şi i-a poruncit ca, de îndată ce va ajunge rege, să zidească un 
templu închinat Domnului, spunându-i că el însuşi plănuise acest lucru, dar Dumnezeu îl împiedicase s-o facă, 
deoarece era pângărit de sângele vărsat în războaie. El i-a prezis că templul său va fi înălţat de fiul său cel mai 
mic, Solomon, care va purta acest nume!, şi a făgăduit că-l va lua sub părinteasca lui ocrotire, ţara evreilor 
bucurându-se în timpul ocârmuirii sale de fericire şi prosperitate, precum şi de ceea ce stă mai presus de toate: 
pacea din partea vrăjmaşilor şi liniştea din partea concetăţenilor învrăjbiţi. „Tu, însă, — i-a spus David — cel 
sortit să fie rege înainte de a se naşte, dă-ți osteneala să te arăţi demn de pronia Domnului, prin slujirea evlaviei, 
dreptăţii şi bărbăţiei, urmând poruncile sale şi legile pe care le-a transmis Moise, fără să-i laşi nici pe alţii să le 
încalce. Fă tot ce eşti în stare ca să isprăveşti templul pe care Dumnezeu vrea să-l vadă înălţat în timpul domniei 
tale şi nu te lăsa copleşit de măreția lucrării, nici speriat de greutăţile iscate de zidirea ei. îți voi procura tot ce ai 
nevoie, mai înainte de a-mi da obştescul sfârşit. Află că ţi-am adunat deja o mie de talanţi de aur şi o sută de mii 
de talanţi de argint. Ți-am strâns şi mari grămezi de aramă şi de fier, aşijderea pietre şi lemn în cantităţi uriaşe. în 
afară de asta, ai la îndemână multe mii de pietrari şi de lemnari, iar ceea ce-ţi mai lipseşte poţi să întregeşti şi 
singur. Dacă-ţi desăvârşeşti construcţia, vei fi pe placul Domnului şi te vei bucura de protecţia lui!" David i-a 
îndemnat apoi pe mai-marii norodului să-l sprijine pe fiul său în construirea templului şi, scutiţi de orice necaz, 
să se dedice cinstirii lui Dumnezeu. Ca atare, ei vor avea parte de o pace îndelungată şi de o guvernare înțeleaptă, 
cu care Dumnezeu îi blagosloveşte îndeobşte pe oamenii pioşi şi drepți. Regele a mai poruncit ca, după ce 
templul va fi fost înălțat, să fie aduse în-lăuntrul lui Chivotul şi sfintele vase. Ele trebuiau să aibă de multă vreme 
sacrul lor lăcaş, dacă strămoşii noştri n-ar fi neglijat porunca Domnului, care !e-a cerut să înalțe un templu de 
îndată ce" 

! De la „pace", „bunăstare" în ebraică. Nathan I-a educat pe Solomon şi l-a numit ledida (Iubitul lui Dumnezeu). 

vor fi ajuns stăpânii acestei ţări. Asemenea îndemnuri a adresat David fruntaşilor norodului şi propriului său fiu. 
3. Deoarece regele ajunsese la adânci bătrâneţi, trupul său suferea de frig din pricina vârstei înaintate, încât nici 
numeroasele haine cu care era acoperit nu-l mai încălzeau. Atunci, vracii lui s-au sfătuit şi au prescris căutarea în 
întreaga țară a unei fete deosebit de frumoase, care să se culce alături de rege (căci acesta era leacul cel mai bun 
împotriva frigului; căldura revărsată de copilă). A fost găsită în oraş o femeie mai chipeşă decât toate celelalte, 
cu numele de Abesace, care dormea împreună cu David numai ca să-şi dăruie căldura trupească: din pricina 
bătrâneții, el nu mai putea să aibă legături de dragoste cu femeile. Dar despre această fată vom vorbi mai încolo. 
4. Cel de-al patrulea fiu al lui David, născut cu soția lui Aeghita şi numit Adonias, era un tânăr chipeş şi înalt, 
asemănător la fire cu Abesalom şi, trăgând nădejdea să ajungă»rege, a spus prietenilor săi că lui i se cuvenea 
domnia. Şi-a pregătit un mare număr de care de război şi de cai, precum şi cincizeci de oameni care să-i alerge 
înainte. Deşi a văzut acest lucru, tatăl său nu i-a spus vorbe de dojana, n-a stăvilit planurile pe care le urzea în 
mintea lui, nici nu l-a întrebat de ce proceda aşa şi ce scop urmărea. Adonias avea ca susținători pe loab, 
comandantul oştirii, şi pe Marele Preot Abiathar, iar împotriva lui erau Marele Preot Sadoc, proorocul Nathan, 
Banaias şi comandantul gărzilor de corp, Semeis, prietenul lui David şi ceata bărbaților viteji. în afara oraşului, 
lângă fântâna unei grădini regeşti, Adonias a dat un ospăț la care şi-a chemat toţi fraţii, cu excepția lui Solomon, 
poftindu-i de asemenea pe loab, comandantul oştirii, pe Abiathar şi pe conducătorii seminţiei lui Iuda; toți au 
răspuns la invitaţia lui. Adonias nu i-a invitat la ospăţul lui pe Marele Preot Sadoc, pe proorocul Nathan, pe 
Banaias, comandantul gărzilor de corp, şi pe toţi cei ce făceau parte din tabăra adversă. Pe Beersabe, mama lui 
Solomon . a înştiințat-o proorocul Nathan că Adonias se purta ca şi cum ar fi deja rege, iar David nu ştia nimic. A 
sfătuit-o să se îngrijească de propria-i salvare şi de cea a fiului ei, Solomon, şi să intre singură la David, spre a-i 
spune că, deşi el ajurat să-l facă succesor la tron pe Solomon, între timp Adonias a şi pus mâna pe domnie. 
Proorocul i-a zis că, în vreme ce ea vor- 

bea regelui despre asta, se va înfăţişa el însuşi acolo, să întărească spusele sale. Beersabe a urmat sfatul lui 
Nathan şi s-a dus la rege; după ce i s-a închinat şi a primit îngăduința să vorbească, i-a înfățişat acestuia tot ceea 
ce îi spusese proorocul: că Adonias dă un mare ospăț la care i-a invitat pe loab, comandantul oştirii, pe Marele 
Preot Abiathar şi pe toți fiii, în afară de Solomon, precum şi pe prietenii regelui. I-a arătat apoi că poporul 
aşteaptă, cu încordare, să vadă pe cine va proclama el rege, şi l-a rugat să chib-zuiască la faptul că, dacă Adonias 
va ajunge la domnie după moartea lui, atât ea cât şi Solomon erau sortiți pieirii. 

5. în timp ce femeia îi spunea aceste lucruri regelui, cămăraşul său i-a adus vestea sosirii lui Nathan, care dorea 
să-l vadă. Când David i-a poruncit să-l primească, Nathan a intrat şi a întrebat dacă l-a numit rege astăzi pe 
Adonias, transmiţându-i astfel puterea. El a pregătit un strălucitor ospăț, unde şi-a poftit toţi fraţii, cu excepția lui 
Solomon, precum şi pe comandantul oştirii, loab; aceştia petrec acum şi printre aplauze şi glume nenumărate 
urează gazdei o domnie fără sfârşit. Dar nu i-a chemat la ospăț nici pe el, nici pe Marele Preot Sadoc, nici pe 
Banaias, comandantul gărzilor de corp. S-ar cuveni să ştie toată lumea că lucrurile acestea se desfăşoară cu 
încuviințarea regelui. După ce Nathan i-a cuvântat astfel, David a chemat-o înapoi pe Beersabe, care la sosirea 


lui Nathan părăsise încăperea unde se odihnea regele. Cum a ajuns femeia în faţa lui, regele i-a spus următoarele: 
„îți Jur pe preamăritul Dumnezeu că fiul tău Solomon va domni în mod sigur, aşa cum am jurat mai înainte, şi că 
el va sta pe tronul meu chiar de azi!" Femeia s-a plecat adânc în faţa regelui şi i-a urat o viaţă lungă. David i-a 
chemat la el pe Marele Preot Sadoc şi pe comandantul gărzilor de corp, Banaias. Le-a poruncit apoi ca, împreună 
cu proorocul Nathan, însoțiți de toţi oştenii aflați în clipa aceea la curte, să-l pună pe propriul său fiu Solomon 
călare pe catârul domnesc şi să-l ducă în afara oraşului, la fântâna numită Geon, unde îl vor unge cu untdelemnul 
sfânt, proclamându-l rege. Ultima sarcină a fost încredințată Marelui Preot Sadoc şi proorocului Nathan; ceilalți 
au primit misiunea să-l conducă pe Solomon prin mijlocul oraşului şi, sunând din corn de berbec, să strige: 
„Trăiască-n veci regele Solomon!" în felul acesta, poporul va afla că Solomon fusese făcut rege de tatăl său. 
Privitor la propria-i 

domnie, David i-a recomandat lui Solomon să fie un cârmuitor evlavios şi drept al poporului evreu şi al seminţiei 
lui Iuda. Banaias i-a menit să aibă parte de binecuvântarea Domnului şi, fără nici o zăbavă, Solomon a fost urcat 
pe spinarea catârului, dus în afara oraşului până la fântână, uns cu untdelemnul sfințit şi condus din nou în oraş, 
cu urări de noroc şi de rugi ca domnia să-i fie lungă. Ajuns iarăşi în casa regelui, a ocupat tronul părintelui său. 
Apoi, întregul popor şi-a început ziua de sărbătoare cu ospeţe de bucurie şi s-a desfătat cu coruri şi cântecul 
fluierelor, aşa că pământul şi cerul răsunau de sunetul nenumăratelor instrumente. 

6. Dar, după ce Adonias şi oaspeţii săi au auzit aceste chiote, teama a pus stăpânire pe ei şi comandantul loab a 
spus că muzica şi trâmbiţele nu erau pe placul lui. Aşadar, ospăţul a fost lăsat deoparte şi nimeni nu s-a mai atins 
de bucate, căci toţi erau îngânduraţi, şi atunci s-a ivit pe neaşteptate Ionathas, fiul Marelui Preot Abiathar. 
Privirile lui Adonias s-au luminat la vederea tânărului şi el l-a numit aducător de veşti bune. Dar, când acesta a 
povestit toate evenimentele trăite de Solomon prin voinţa lui David, Adonias şi invitații lui s-au ridicat repede de 
la masă, grăbindu-se fiecare să ajungă acasă. Speriat că l-a supărat pe noul rege prin ceea ce făptuise în dauna 
lui, Adonias s-a dus să se roage Domnului şi s-a prins cu mâinile de coarnele jertfelnicului, care ieşeau în afară. 
Solomon a aflat de fapta lui Adonias, care îl ruga să-i făgăduiască cu jurământ că nu va ţine minte jignirea pe 
care 1-a adus-o şi nu-i va pricinui nici un rău. Cu multă blândețe şi înţelepciune, Solomon i-a promis iertarea şi 
scutirea de caznă şi l-a prevenit că numai în cazul când va mai fi prins că pune la cale fapte asemănătoare îşi va 
primi pedeapsa meritată. A trimis apoi pe cineva să-l ridice din locul unde venise să ceară îndurarea divină. După 
ce Adonias a venit şi s-a închinat cu respectul ce i se cuvenea, Solomon i-a spus să plece fără nici o teamă la casa 
lui, dar l-a sfătuit ca în viitor să dea dovadă de bună purtare şi să facă numai ce era în folosul lui. 

7. Fiindcă avea intenţia să-l proclame pe fiul său regele întregului popor, David a chemat la Hierosolyma 
căpeteniile şi preoții, alături de leviţi. A făcut prima lor numărătoare şi a găsit că bărbaţii de la treizeci la 
cincizeci de ani erau treizeci şi opt 

de mii. Dintre aceştia, David a rânduit ca douăzeci şi trei de mii să fie supraveghetori ai construirii templului, 
şase mii să fie judecători ai poporului şi scriitori; patru mii să fie portarii Casei Domnului şi tot atâţia să-l 
slăvească pe Dumnezeu, cântând în coruri sau din instrumentele lor muzicale. După ce i-a împărțit pe familii, i-a 
separat pe preoți de celelalte seminţii şi a găsit că erau douăzeci şi patru de familii: şaisprezece din casa lui 
Eleazar şi opt din casa lui Ithamaras. Regele a decis ca fiecare familie să-l slujească pe Domnul vreme de opt 
zile, de la un sabat la celălalt sabat. Aşadar, în prezenţa lui David, a Marilor Preoţi Sadoc şi Abiathar şi a tuturor 
căpeteniilor, familiile au făcut tragerea la sorţi. Familia al cărui sorț a ieşit cel dintâi a fost trecută prima, a doua, 
cea cu sorțul următor şi aşa mai departe, până ce se ajungea la numărul de douăzeci şi patru. Această împărţire a 
dăinuit până în zilele noastre. David a orânduit la fel şi seminţia leviţilor în douăzeci şi patru de clase şi le-a 
distribuit slujbele prin tragere la sorți, tot ca la preoți câte opt zile de fiecare. O deosebită preţuire a fost arătată 
urmaşilor lui Moise: pe ei i-a pus să păzească tezaurul Domnului şi darurile care i-au fost închinate de regi. Apoi 
a poruncit ca toţi leviţii şi preoții să fie zi şi noapte în slujba lui Dumnezeu, aşa cum hotărâse cândva Moise. 

8. David şi-a împărțit întreaga oştire în douăsprezece pâlcuri egale şi la fiecare a numit un comandant suprem, 
căpeteniile peste sute şi căpeteniile peste miile de oşteni. Fiecare pâlc număra douăzeci şi patru de mii de oameni 
şi David a poruncit ca ele să fie în slujba lui Solomon, împreună cu căpeteniile peste mii şi căpeteniile lor peste 
sute, vreme de treizeci de zile, de la începutul până la sfârşitul lunii. în fruntea fiecărui pâlc a pus oameni 
destoinici şi drepți şi i-a numit pe unii tezaurari, epistaţi ai satelor şi ogoarelor, pe alții i-a făcut slujbaşi peste 
turme, dar mi s-a părut de prisos să numesc pe fiecare în parte. 

9. După ce a rânduit aceste lucruri pe îndelete, aşa cum am spus, David a chemat la adunare căpeteniile evreilor, 
fruntaşii semințiilor, comandanții de oşti şi pe toţi slujbaşii care deţineau ranguri domneşti şi, urcat pe o tribună 
foarte înaltă, regele s-a adresat mulțimii astfel: „Fraţi şi compatrioți ai mei, vreau să vă destăinuiesc că am de 
gând să înalț un templu închinat Domnului şi în acest scop am strâns deja mult aur şi o sută de 

mii de talanți de argint. Prin glasul proorocului Nathan, Dumnezeu mi-a interzis să-l clădesc eu însumi, deoarece 
am purtat multe războaie în numele vostru şi mâinile îmi sunt mânjite de sânge omenesc. Vrerea lui a fost ca fiul 
şi urmaşul meu la domnie să fie făuritorul acestui templu. Precum ştiţi bine voi înşivă, deşi strămoşul nostru 
Iacob a avut doisprezece fii, numai luda a vrut cinstea să domnească, şi eu însumi, care mai aveam alţi şase frați, 
am fost pus de Dumnezeu pe tronul regesc, fără ca nici unul dintre ei să-şi arate nemulțumirea. Ca atare şi eu 
stărui mult pe lângă copiii mei să nu se răzvrătească pentru că Solomon a fost proclamat rege, ci dimpotrivă, să-l 
recunoască drept ales al Domnului şi să-l accepte de bunăvoie ca stăpânul lor. Căci dacă aşa vrea Dumnezeu, nu 
este greu să fii chiar în slujba unui domn străin; se cuvine deci să vă socotiți nespus de fericiți când propriul 
vostru frate a ajuns să obțină cea mai înaltă cinstire, fiind şi voi părtaşi la norocul său. în ce mă priveşte, doresc 
ca promisiunile Domnului să se înfăptuiască şi prosperitatea pe care Dumnezeu vrea s-o reverse asupra țării în 
timpul domniei lui Solomon să se răspândească pretutindeni şi să dăinuie de-a pururi! Toate se vor împlini 
întocmai şi vor cunoaşte un fericit deznodământ, dacă tu, fiul meu, vei dovedi că eşti evlavios şi drept, fiind 
ocrotitorul şi apărătorul legilor străbune. Dacă, în schimb, eşti împotriva lor, aşteaptă-te să ai parte doar de 
nenorociri!" 

10. Cu aceste vorbe, regele şi-a încheiat discursul său. Sub privirile tuturor, i-a înmânat lui Solomon schiţa şi 
planul construcției templului, cu temelia şi încăperile sale inferioare şi superioare, aşijderea numărul, înălțimea şi 
lățimea acestora; apoi era menționată greutatea aurului şi argintului necesar obiectelor de cult. Prin cuvintele 
sale, David şi-a îndemnat fiul să se aplece asupra lucrării cu cea mai mare râvnă, iar pe mai-marii şi pe cei din 
seminţia lui Levi, să vină în ajutorul lui Solomon, câtă vreme era prea tânăr şi Dumnezeu l-a ales pe el să 
construiască templul şi totodată să cârmuiască poporul. Le-a arătat apoi că nu va întâmpina dificultăţi şi osteneli 
prea mari la înălțarea templului, deoarece el a strâns deja mulți talanţi de aur, şi mai mulți talanți de argint, de 
asemenea lemne şi lemnari, şi pietrari, şi smaralde şi tot felul de pietre preţioase. Iar acum el va dona din 
veniturile Casei domneşti mai întâi două sute, mai apoi încă trei mii de 

talanţi de aur curat, atât pentru templu cât şi pentru heruvimii de la Carul Domnului, care vor fi puşi deasupra 
Chivotului, ca să-l acopere. După ce David a tăcut, căpeteniile triburilor, preoţii şi seminţia leviţilor au arătat o 
mare generozitate, anunţându-şi contribuţia lor plină de generozitate şi strălucire. Căci ei s-au oferit să mai 
dăruiască cinci mii de talanţi aur şi zece mii de stateri?, zece mii de talanţi de argint, precum şi multe mii de 
talanţi de fier. Cine dispunea de o piatră prețioasă o aducea la tezaur, a cărui păstrare a fost încredinţată lui Ialus, 
un urmaş al lui Moise. 

11. Bucuria a cuprins întregul popor, ca şi pe David, când acesta a văzut cum căpeteniile,preoții şi toți ceilalți se 
întreceau cu mult zel să-şi aducă obolul la lucrare. Cu glas puternic a început să-l slăvească pe Domnul, 
numindu-l părinte şi creatorul lumii întregi şi făuritorul lucrărilor omeneşti, cel care l-a lăsat să aibă grijă de 
neamul evreilor şi de fericirea lor atunci când i-a încredinţat lui domnia. Apoi a urat întregului popor mult noroc, 
iar fiului său, să aibă parte de o minte sănătoasă, dreaptă şi înzestrată cu toate virtuțile. După aceea a poruncit 
proorocului să se închine Domnului. Oamenii s-au culcat cu fața la pământ, s-au rugat lui Dumnezeu şi i-au 
mulțumit apoi lui David pentru toate binefacerile de care au avut parte în timpul domniei sale. în ziua următoare 
au închinat prinoase Domnului, aducând arderea de tot a o mie de viței şi la fel de mulţi berbeci şi miei, iar ca 
jertfă de împăcare au înjunghiat mai multe mii de vite. O zi întreagă regele şi tot poporul s-au ospătat împreună, 
iar Solomon a fost uns încă o dată cu untdelemn sfânt şi proclamat rege. Mare Preot al întregului popor a fost 
ales Sadoc?. Apoi mulţimea l-a condus pe Solomon până la regescul lăcaș. L-au pus pe tronul tatălui său şi din 


ziua aceea i s-au supus de voie. 

> Monede de aur sau argint greceşti ori ebraice, valorând patru drahme. 

* Abiathar a fost îndepărtat din preoţie de Solomon, fiindcă participase la ospăţul dat de Adonias, f3când parte din tabăra potrivnică 
înscăunării lui (Cartea a treia a Regilor, Il, 26-27). 

CAPITOLUL XV 


1. La scurtă vreme după aceea, David a căzut bolnav la pat din pricina bătrâneţii şi, când a văzut că se apropia 
ceasul din urmă, l-a chemat la el pe Solomon şi i-a spus următoarele cuvinte: „Fiul meu, eu sunt acum silit de 
soartă să mă duc la părinții mei şi să pornesc pe drumul pe care trebuie să-l străbată toţi cei ce trăiesc acum sau 
vor veni după noi, fără ca nimeni să se mai întoarcă vreodată pentru a afla ce s-a mai întâmplat în lumea asta 
după aceea. Dar, fiindcă mai sunt în viață şi moartea se apropie repede de mine, îți reamintesc încă o dată ceea ce 
ţi-am spus mai înainte: te sfătuiesc să fii drept cu supuşii tăi şi evlavios față de Dumnezeu, care ţi-a dăruit rangul 
de rege, şi să respecţi legile sale, date de el prin intermediul lui Moise, fără să treci cu vederea încălcarea 
acestora, lăsându-te tentat de favoruri, de linguşeli, de alte pofte sau slăbiciuni sufleteşti. Pierzi indulgenţa lui 
Dumnezeu dacă nu-i asculţi poruncile şi-ţi înstrăinezi singur toate binefacerile şi binecuvântările sale. Câtă 
vreme te vei purta aşa cum se cuvine şi cum te îndemn eu s-o faci, sceptrul regesc va fi păstrat în familie şi nici o 
altă casă în afara noastră nu va mai domni asupra evreilor, în vecii vecilor. Aminteşte-ţi de nelegiuirea co- 
mandantului suprem loab, care, mânat de invidie, a ucis două bune şi cinstite căpetenii ale oştirii israelite: 


Abener, fiul lui Ner, şi Amessas, fiul lui Jetharsas. Răzbună moartea celor doi cum crezi tu de cuviinţă, căci loab 
a stat mai presus de puterile mele, fiind prea influent ca să-l pot pedepsi până acum. îţi recomand să-i ai în 
vedere mai ales pe fiii lui Berzelaeus Galaaditul, cărora să le arăţi toată cinstea şi grija, de dragul meu. îi voi 
răsplăti astfel pentru serviciile pe care mi le-a făcut tatăl lor, atunci când am fost silit de Abesalom să plec în 
surghiun. în schimb, pe Semei, fiul lui Geras, din seminţia lui Beniamin, care m-a împroşcat cu ocară în timpul 
fugii mele spre Parembolai, urmărindu-mă până la Iordan, unde a scăpat cu viaţă datorită mie, pedepseşte-l când 
vei găsi momentul potrivit!" 

2. înfăţişând astfel pe îndelete fiului său toate lucrurile privitoare la domnie, la prieteni, ca şi la cei pe care i-a 
socotit demni să fie pedepsiţi, David s-a stins din viaţă la vârsta de şaptezeci de ani, după ce a domnit la Hebron 
asupra seminţiei lui Iuda şapte ani şi şase luni, iar la Hierosolyma, asupra ţării întregi, vreme de treizeci şi trei de 
ani. E] a fost un bărbat deosebit, înzestrat cu toate virtuțile pe care trebuie să le aibă regele hărăzit să aducă 
bunăstare unui popor atât de numeros. Nimeni nu era mai viteaz decât el şi, când îşi conducea poporul la război, 
înfrunta primejdiile cel dintâi şi îşi îmbărbăta oştenii la împlinirea unor fapte vitejeşti şi strălucite pilde de 
eroism, nu prin ordine, aşa cum obişnuiesc unii stăpânitori. Cu privirile lui agere pătrundea şi desluşea repede 
atât lucrurile viitoare, cât şi pe cele în curs de desfăşurare, şi era chibzuit, blând, înțelegător față de cei loviți de 
nenorociri, drept şi uman. El deţinea aşadar calitățile pe care şi le atribuie îndeobşte regii şi n-a abuzat niciodată 
de puterea lui, în afară de fapta lui privitoare la soția lui Uriaş. în plus, el a lăsat în urma lui atâta avere cât n-a 
mai agonisit nici un alt rege al evreilor sau al altor popoare!. 

3. Fiul său Solomon i-a făcut o înmormântare fastuoasă la Hierosolyma şi, pe lângă toate ceremoniile care sunt 
respectate de obicei la funeraliile regilor, a îngropat cu el nenumărate bogății, mărimea lor putând fi lesne dedusă 
din următoarea întâmplare. La o mie trei sute de ani de la acest eveniment, Marele Preot Hyrcanus, împresurat de 
Antioh, căruia i se spunea cel Pios şi era fiul lui Demetetrius, s-a arătat dornic să-i dea o însemnată sumă de bani 
daca ridică asediul şi îşi retrăgea oastea. Deoarece nu dispunea de bani, el a deschis o încăpere a mormântului lui 
David, de unde a scos trei mii de talanți, din care a dat o parte lui Antioh, şi astfel a scăpat de asediu, aşa cum 
vom arăta mai departe”. Mai târziu, după ce s-an scurs iarăşi mulţi ani, regele Herodes a deschis din nou o altă 
încăpere a mormântului, scoțând 


' Cu urcarea pe tron a lui Solomon şi cu moartea lui David se încheie şi Cartea întâi a Cronicilor sau Paralipomena | (cap. XXDC). Cartea 
a XIII-a, cap. VIII, paragr. 3. 

de acolo mari bogății”. Nici unul dintre ei n-a ajuns însă până la lăcaşul unde se aflau rămăşiţele regelui, care 
erau atât de bine ascunse în pământ încât oricine ar fi intrat în mormânt n-ar fi dat de urma lor. Dar spusele mele 
despre acest subiect mi se par deocamdată îndestulătoare. 


CARTEA A VIII-A 


* Despre violările mormântului lui David, pentru jefuirea bogățiilor pe care le conţinea, a vorbit Flavius Josephus şi în Războiul iudeilor 
Împotriva romanilor. 

CONȚINUTUL CĂRȚII A VIII-A: 

1. Felul cum Solomon a obţinut domnia şi şi-a ucis duşmanii. 

2. Despre înțelepciunile, ştiinţa şi bogăţiile sale. 

3.  Cuma construit la Hierosolyma primul templu închinat Domnului. 

4. Cum, după moartea lui Solomon, poporul s-a separat de fiul său Roboam şi zece triburi l- 
au ales rege pe leroboam, doar două triburi rămânându-i credincioase. 

5. Cum Susak, regele egiptenilor, şi-a dus oastea împotriva Hierosolymei, a cucerit oraşul şi 
i-a dus comorile în Egipt. 

6. Expediția lui leroboam, regele israeliților, împotriva lui Abias, fiul lui Roboam, şi 
înfrângerea lui. 

7. Cum aşa-numitul Basanes a stârpit neamul lui leroboam şi a pus mâna pe domnie, pe care 
a deținut-o câtăva vreme. 


8. Expediția etiopienilor împotriva hierosolymitanilor, când regele lor era 

Asanes, fiul lui Abias, şi pieirea oştirii duşmane. 

9. Cum, după stârpirea neamului lui 

Basanes, asupra israeliților a domnit Zamaras, apoi fiul său Achab. 

10. Cum Adad, regele Damascului şi al Siriei, s-a luptat de două ori împotriva lui Achab şi a 
fost înfrânt. 


11. Ammaniţii şi moabiţii, care i-au declarat război lui losaphat, regele Hierosolymei, 
au fost biruiți. 
12. Cum Achab, pornind într-o expediţie împotriva sirienilor, a fost înfrânt, căzând în luptă. 


Cartea conţine un interval de 163 de ani. 

CAPITOLULI 


1. în cartea anterioară, l-am înfăţişat pe David şi destoinicia lui, câte binefaceri a adus concetăţenilor săi, câte 
strălucite fapte războinice a săvârşit în lupte şi cum a murit la o vârstă înaintată. Fiul său Solomon era încă 
nespus de tânăr când a primit domnia, fiind proclamat rege al poporului de propriu-i părinte încă din timpul 
vieţii", potrivit voinţei lui Dumnezeu. La suirea pe tron, aşa cum se obişnuieşte la începutul unei ocârmuiri, 
întreaga mulțime i-a urat mult noroc şi toate să-i meargă din plin, treburile regatului să cunoască o mare înflorire, 
iar el să ajungă la adânci bătrâneți. 

2. Dar Adonias, care pe când încă mai trăia tatăl său avusese de gând să pună mâna pe putere, s-a dus la 
Beersabe, mama regelui, i s-a închinat cu adânc respect şi, spunându-şi păsul atunci când a fost întrebat ce 
anume venise să-i ceară, a primit asigurarea că dorinţa îi va fi împlinită. Ea ştia bine că, ţinând seama de vârsta 
pe care o avea şi de voinţa poporului, domnia i s-ar fi cuvenit lui. Dar, întrucât aceasta i-a revenit fiului ei, 
potrivit voinţei Domnului, Adonias s-a arătat gata să i se supună şi să se împace cu situaţia de față. O ruga doar 
să intervină pe lângă fratele lui şi să-l convingă să i-o dea de soţie pe Abisace, care dormise cu tatăl lor; datorită 
vârstei sale înaintate, David nu avusese legături de dragoste cu ea, astfel că rămăsese fecioară. Beersabe i-a 
făgăduit lui Adonias că, prin propria-i strădanie, nunta proiectată va avea loc; fratele lui îi va face cu dragă inimă 
această favoare, mai ales că stăruitoarea rugăminte venea chiar "in partea ei. Adonias a plecat legănat de speranța 
că va ajunge 

Vreme de doi ani, Solomon a fost coregent, domnia lui fiindu-i aproape 'a fel de lungă ca a lui David (965-928 î.e.n.). 

la căsătorie, iar mama lui Solomon s-a îndreptat spre fiul ei, ca să stea de vorbă despre cererea lui Adonias. Fiul 
însuşi i-a ieşit în întâmpinare, a îmbrăţişat-o cu dragoste, a condus-o până la sala tronului şi s-a aşezat pe el, 
făcând mamei sale un semn să stea în dreapta lui. După ce a luat loc, Beersabe 1-a zis: „Fiul meu, îndeplineşte-mi 
o singură rugăminte şi nu mi-o respinge făcând pe morocănosul şi pe urâciosul!" Solomon i-a poruncit să-i vor- 
bească deschis (căci se cuvine să-i dea unei mame orice îi cere), după aceea a mustrat-o că nu era sigură de 
faptul că va face aşa cum doreşte cea, ci se teme că va fi refuzată. Atunci Beersabe l-a rugat pe Solomon să i-o dea 
de soţie pe Abisace lui Adonias. 

3. Cuprins de mânie la auzul acestor vorbe, regele şi-a lăsat mama să plece şi a zis că Adonias urmărea țeluri şi 
mai cutezătoare, ba chiar s-a mirat că nu-i pretinde şi domnia, ca frate mai mare, atunci când îi cerea să 1-o dea 
de nevastă pe Abisace, printre prietenii săi puternici numărându-se comandantul de oaste Ioab şi Marele Preot 
Abiathar. L-a chemat numaidecât pe Banaias, comandantul gărzilor de corp, şi l-a trimis să-l omoare pe fratele 
său Adonias. Apoi l-a adus la el pe Marele Preot Abiathar şi 1-a zis: „De pedeapsa cu moartea te salvează 
necazurile îndurate alături de tatăl meu şi Chivotul pe care, împreună cu el, l-ai adus la Hierosolyma. Pentru că l- 
ai urmat pe Adonias şi eşti susținătorul lui zelos, eu îți dau această pedeapsă potrivit căreia nu vei mai rămâne 
aici şi nu te vei mai arăta în faţa ochilor mei, ci vei merge în patria ta, unde îţi vei lucra moşia, şi astfel vei trăi 
până la sfârşitul vieţii, fiindcă greşeala nu-ţi îngăduie să mai rămâi în funcţia pe care o ocupi acum!" Din pricina 
menționată mai sus, casa lui Ithamar a pierdut cinstea de a deține Marea Preoţie, întocmai cum îi prezisese 
Dumnezeu lui Eli, bunicul lui Abiathar, anume că ea va reveni lui Sadoc din neamul Phinees. în răstimpul cât 
supremaţia preoțească i-a revenit casei lui Ithamar, care a şi păstrat-o, Eli fiind primul ei deţinător, au rămas fără 
mare demnitate sacerdotală următorii: Boccias, fiul Marelui Preot Josephus; apoi fiul lui Boccias, loatham; fiul 
lui loatham, Maraioth; fiul acestuia, Arophaeus şi fiul lui Arophaeus, Achitob. Fiul lui Achitob a fost Sadoc, care 
a ajuns Mare Preot în timpul domniei lui David. 

4. Auzind de moartea lui Adonias, comandantul de oaste loab s-a înspăimântat de-a binelea: fusese mai prieten 
cu el decât cu 

regele Solomon. Mânat de primejdia care-l ameninţa, căci această înclinare a lui îl făcuse bănuitor, loab s-a 
refugiat la jertfelnic, încredinţat că acolo va fi pus la adăpost de respectul regelui față de Dumnezeu. De îndată ce 
a aflat de la unii hotărârea luată de Ioab, Solomon l-a trimis pe Banaias la el, poruncindu-i să se înfăţişeze la 
judecată, să-şi apere cauza. loab i-a zis însă că nu va părăsi cu nici un preţ jertfelnicul, fiindcă preferă să moară 
în acel loc decât în altă parte. Când Banaias 1-a comunicat regelui răspunsul, Solomon i-a cerut să-i împlinească 
dorinţa şi să-i taie capul pe loc, pedepsind astfel pieirea celor doi comandanţi de oşti, pe care el îi ucisese 
mişeleşte. Apoi să-i îngroape trupul, pentru ca păcatul să se răsfrângă asupra neamului acestuia, el şi tatăl său 
rămânând neatinşi de moartea lui loab. Banaias a executat misiunea ce-i fusese încredinţată şi a fost numit 
comandant suprem al oştirii, Sadoc rămânând singurul Mare Preot pus de rege în locul lui Abiathar. 

5. Apoi Solomon i-a cerut lui Semei să-şi facă o casă în Hierosolyma şi să locuiască în permanenţă acolo, fără a 
cuteza să treacă dincolo de pârâul Chedron. Dacă nu va urma întocmai această poruncă, el va primi pedeapsa cu 
moartea. Nu s-a mulțumit doar cu marea lui amenințare, ci l-a pus să se lege şi prin jurământ că-i va asculta 
porunca, făcându-l să-şi părăsească locul de baştină şi să se mute în Hierosolyma. Trecuseră între timp trei ani, 
când a primit vestea că doi dintre robii săi fugiseră, îndrep-tându-se spre Gitta, aşa că s-a grăbit să-i readucă 
înapoi. După ce a aflat că el se întorsese împreună cu aceştia şi încălcase astfel porunca, fără să ţină seamă de 
legământul său față de Dumnezeu, regele s-a indignat şi, chemându-l la el, i-a zis: „Oare n-ai jurat să nu te 
desparți nicicând de mine şi să te duci în alt oraş? Nu vei scăpa de pedeapsa ce ţi se cuvine pentru sperjur, ca şi 
pentru batjocoririle aduse părintelui meu, silit să fugă în surghiun, primindu-ţi răsplata pentru nelegiuirile tale! 
Află, aşadar, om ticălos, că zadamică-i bucuria răufăcătorilor că n-au fost pedepsiţi pe loc şi că întotdeauna, chiar 
şi când se cred la adăpost de sancţiuni, vina lor sporeşte şi osânda devine şi mai mare decât in cazul când le-ar fi 
venit în momentul înfăptuirii crimei!" La Porunca regelui, Banaias l-a ucis pe Semel. 

CAPITOLUL II 


1. Când şi-a întărit astfel domnia prin înlăturarea vrăjmaşilor săi, Solomon a luat-o de soţie pe fiica Faraonului!, 
regele Egiptului, a consolidat zidurile Hierosolymei, făcându-le să fie mai mari şi mai trainice decât înainte, iar 
în cârmuirea țării a păstrat o pace deplină. Tinereţea nu-l împiedica nici să se pună în slujba dreptăţii şi a 
respectării legilor, nici să-şi amintească mereu de sfaturile pe care le primise de la tatăl său cu limbă de moarte. 
EI se purta la fel ca un om matur şi plin de chibzuinţă, dovedind o bună înţelegere a tuturor lucrurilor. Solomon a 
hotărât să plece la Hebron şi pe jertfelnicul de aramă, făurit de Moise, a închinat jertfe Domnului, aducându-i 
arderi de tot o mie de victime. în felul acesta el a arătat că-l cinstea mult pe Dumnezeu. în noaptea următoare, 
Domnul i s-a arătat în somn şi i-a poruncit să-i spună ce răsplată pretinde pentru pilda lui de evlavie .Solomon i-a 
cerut ceea ce era mai frumos şi mai bun, fiind oferit cu multă plăcere de Dumnezeu, căci aducea cel mai mare 
folos omului. EI n-a pretins să-i dea nici aur, nici argint, nici alte avuţii pe care şi le-ar fi dorit îndeobşte un tânăr 
(căci dintre darurile Domnului, numai acestea sunt socotite cele mai preţioase de majoritatea oamenilor), ci i-a 
zis următoarele: „Dă-mi, Doamne, o minte sănătoasă şi o gândire înțeleaptă, ca să împart adevărul şi dreptatea 
când sunt chemat să judec poporul!" Această rugăminte i-a plăcut mult lui Dumnezeu, care i-a dat lui Solomon şi 
lucrurile nerâvnite de el, precum bogăţie,glorie, izbândă asupra vrăjmaşilor şi, mai presus de toate, pricepere şi 
înţelepciune, atâta cât n-a mai avut nici un rege şi nici un alt om. De îndată ce a aflat aceasta de la Dumnezeu, 
Solomon s-a sculat din patul său şi s-a întors la Hierosolyma, unde a dus numeroase jertfe înaintea 
Tabernacolului, ospătându-şi toți supuşii. 

2. în zilele acelea i-a fost dat să judece o pricină încurcată, a cărei dezlegare părea de negăsit. Cauza supusă 
dezbaterii mi s-a părut demnă de a fi descrisă pe larg, pentru ca cititorul să-şi 

' Suveran din Dinastia 21 (tanită), aparţinând Regatului Târziu. 

dea seama cât de grea a fost găsirea soluţiei, iar cei aflaţi într-o situație asemănătoare să poată lua ca pildă 
agerimea cu care regele a izbutit să se descurce în ițele disputei. Au venit în faţa lui Solomon două femei 
desfrânate, dintre care una, socotindu-se nedreptățită de cealaltă, i-a spus următoarele: „O, rege, eu locuiesc 
împreună cu dânsa în aceeaşi încăpere. întâmplarea a făcut ca amândouă să aducem pe lume în aceeaşi zi şi la 
aceeaşi oră câte un băiat. Dar în a treia zi femeia a adormit peste fiul ei şi l-a strivit, apoi mi-a luat pe ascuns fiul 


de la sân şi, în vreme ce dormeam adânc, a strecurat în braţele mele pruncul mort. Dimineaţa, când am vrut să-mi 
duc copilul la sân, să-l alăptez, nu l-am mai găsit pe al meu, ci l-am văzut pe fiul ei mort, zăcând alături. Că 
lucrurile stau într-adevăr aşa, am stabilit prin cercetări amănunțite. De aceea îmi cer copilul înapoi şi, întrucât ea 
nu vrea să mi-l dea, am venit la tine, stăpâne, să-ţi cer ajutorul. Fiindcă eram numai noi două şi nu se teme de 
nimeni, care s-o dea de gol, ea tăgăduieşte fapta cu încăpățânare şi obrăznicie!" După ce femeia a vorbit astfel, 
regele a întrebat-o pe cealaltă ce avea de obiectat. Aceasta a negat că ar fi făcut ceea ce i se impută şi a susținut 
că fiul ei mai trăia, dar cel al reclamantei sale murise. Deoarece nimeni nu s-a putut pronunţa asupra verdictului 
şi toţi îşi băteau capul, străduindu-se ca nişte orbi să dezlege taina, regele a fost singurul care a găsit soluţia. 
Solomon a cerut să fie adus pruncul viu şi pruncul mort şi a chemat un oştean din garda personală, căruia i-a 
poruncit să-şi scoată sabia din teacă şi să taie amândoi copiii în părți egale, urmând ca fiecare mamă să 
primească o jumătate atât din cel viu, cât şi din cel mort. De aceea, toată mulțimea care era de față a râs pe 
ascuns de hotărârea regelui ca de o copilărie. între timp, însă, mama adevărată a strigat, cerând în gura mare să 
nu se facă una ca asta, ci mai degrabă să i se dea celeilalte femei copilul său, căci ea va fi mulțumită că-l vedea 
viu, chiar dacă era al alteia. Cealaltă mamă s-a arătat dispusă să-şi vadă fiul tăiat în două, fiindcă vroia să-i 
pricinuiască mamei adevărate chinuri cumplite. Dându-şi seama din cuvintele amândurora de adevăratele lor 
simțăminte, regele a spus că pruncul aparţinea celei care strigase (căci ea era adevărata mamă); pe cealaltă 
femeie a pedepsit-o pentru răutatea ei, întrucât, după ce-şi omorâse propriul copil, dorea să vadă cum moare şi 


cel născut de prietena ei. Poporul a văzut în această judecată o mare dovadă 
A 

şi adeverire a înțelepciunii şi agerimii regelui lor; de atunci încolo, toţi i-au dat ascultare, căci era înzestrat cu o 
chibzuinţă dumnezeiască. 

3. Căpeteniile militare erau totodată şi dregătorii unui întreg teritoriu. In fruntea ținutului Efraim se afla Ures, iar 
în regiunea Bethleem, Dioclerus. Meleagul Dora şi tot țărmul mării se supuneau lui Aminadab, căsătorit cu o 
fiică a lui Solomon. Marea câmpie? şi regiunea care se întindea până la Iordan asculta de Banaias, fiul lui 
Achilus. Provinciile Galadis şi Gaulanitis, până la muntele Liban, pe suprafaţa cărora se găseau şaizeci de oraşe 
mari şi fortificate, erau cârmuite de Gabares. Achinadab, căsătorit aşijderea cu o fiică a lui Solomon, numită 
Basima, guverna întreaga Galilee până la Sidon. Maritimul meleag din preajma oraşului fenician Arke i-a revenit 
lui Banachates, iar lui Saphates, munții Itabyrion şi Cârmei, precum şi Galileea (până la fluviul Iordan). Peste tot 
ținutul acesta a mai venit un cârmuitor aparte. Căci Semeis a fost numit mai mare şi peste meleagul seminţiei lui 
Beniamin, iar Gabares, peste regiunea de dincolo de Iordan. Mai presus de ei a fost pus un guvernator aparte. 
Minunată a fost prosperitatea atinsă de norodul evreilor şi mai ales de seminţia lui Iuda, toţi lăsându-se atraşi de 
cultivarea ogoarelor şi de grija acordată pământului arabil. întrucât se bucurau de traiul paşnic şi erau cruţaţi de 
războaie şi tulburări civile, căci aveau parte de mult dorita libertate în faptele întreprinse de ei, fiecare îşi dădea 
întreaga osteneală să-şi sporească avuţia, făcând-o şi mai prețioasă. 

4. Regele avea însă şi alți ispravnici, aflați în fruntea tuturor ținuturilor siriene şi ale celorlalţi străini de la fluviul 
Eufrat şi până în Egipt, adunând birurile de la noroadele din partea locului. Acestea trebuiau să procure zilnic 
pentru masa regelui şi ospeţele sale câte treizeci de korp din cea mai bună făină de grâu, şaizeci de kore din 
preparate de făină, zece boi îngrăşați şi douăzeci de boi din cei ce păşteau iarbă şi douăzeci de miei îngrăşaţi. Pe 
lângă toate acestea, Solomon primea zilnic de la regii noroadelor străine sălbăticiuni vânate, cerbi, bivoli,păsări 


şi peşte. Numărul carelor 
? Situată la hotarul dintre Galileea şi Samaria. 
* Kor — măsură ebraică de cereale, 1 kor=10 bath; 1 bath=6 hin; 1 hin=12 log; 1 log=conţinutul a şase coji de ouă. 

lui Solomon era atât de mare încât avea patruzeci de mii de iesle pentru caii înhămaţi la care. Pe lângă asta, mai 
dispunea de douăsprezece mii de cai de călărie, jumătate dintre ei aflându-se la Hierosolyma, în preajma regelui, 
iar cealaltă jumătate era împrăştiată prin oraşele domneşti, care îi slujeau drept adăpost. Ispravnicii care se 
ocupau de aprovizionarea cămărilor regelui aveau grijă de nutreţul cailor, în orice loc l-ar fi însoțit pe rege. 5. 
Dumnezeu i-a dat lui Solomon atâta înţelepciune şi pricepere încât i-a depăşit pe oamenii din timpurile vechi şi 
nici măcar egiptenii, care îi întrec, zice-se, pe toți prin ştiinţa lor, nu se pot asemui cu el, regele dovedindu-se mai 
ager la minte decât ei. Prin prestigiul înţelepciunii sale s-a situat mai presus şi i-a depăşit chiar şi pe aceia dintre 
evreii din vremea lui care au devenit renumiţi pentru chibzuinţă lor; nu voi trece sub tăcere numele acestora. Este 
vorba de Ethan şi Aeman, Chalkeus şi Dardan, fiii lui Emaon. Solomon a scris o mie şi cinci cărți de ode şi 
cântări, precum şi trei mii de pilde şi proverbe?. Fiecărui arbore în parte i-a închinat câte o parabolă, de la isop şi 
până la cedrul din Liban. A procedat la fel cu animalele de povară şi cu toate celelalte făpturi, ca şi cu cele ce 
trăiau în apă sau în văzduh;. N-a trecut cu vederea şi nu a lăsat necercetat nici un domeniu al naturii şi, firesc, 
despre toate a vorbit în termeni filosofici, dovedind că şi-a însuşit ştiinţa însuşirilor lor de căpătâi. Dumnezeu l-a 
învăţat arta de a combate demonii şi priceperea de a-i vindeca pe oameni prin îndepărtarea lor. El a compus 
descântece pentru lecuirea bolii, lăsând chiar şi nişte invocaţii care alungau duhurile rele şi le împiedicau să se 
întoarcă. Această metodă de vindecare mai are încă mare trecere la noi. Am văzut, de pildă, cu ochii mei cum 
concetățeanul meu, numit Eleazar, i-a eliberat pe unii care fuseseră în puterea demonilor, de faţă fiind Vespasian, 


fiii săi, tribunii şi alți războinici. Vindecarea s-a făcut în felul următor. El a apropiat de nasul celui stăpânit de 
demoni un inel în care era vârâtă una din rădăcinile folosite de Solomon în acest scop, l-a pus pe bolnav s-o 
adulmece, silind duhurile rele să iasă pe nări. Posedatul s-a prăbuşit la pământ şi a conjurat demonul să nu se mai 


întoarcă vreodată, a pomenit numele lui Solomon şi 
* Aluzie la Pildele lui Solomon şi la Ecclesiastul (Kohelet). 
* Vezi Cartea a treia a Regilor, IV, 32-33). 


435 

a recitat invocaţiile compuse de elf. Vrând să-i convingă pe cei prezenţi că a stat în puterea lui să facă acest lucru, 
Eleazar a pus în apropiere un păhărel plin cu apă sau un lighenaş şi a poruncit demonului ca, atunci când va ieşi 
din omul posedat, să-l răstoarne, asigurându-şi astfel privitorii că a părăsit bolnavul. Ceea ce s-a întâmplat 
aievea, şi astfel s-au adeverit înțelepciunea şi ştiinţa lui Solomon. Am găsit de cuviinţă să vorbesc despre aceste 
lucruri ca să ştie toată lumea cât de mare a fost înțelepciunea lui şi cât de mult I-a îndrăgit Domnul, nimănui 
dintre cei luminaţi de soare nerămânându-i străine deosebitele lui virtuţi în orice domeniu. 

6. Când Hiram, regele tyrienilor, a aflat că Solomon s-a urcat pe tronul părintesc, a fost cuprins de bucurie (căci 
David îi fusese bun prieten) şi i-a trimis prin solii săi urări de bine şi felicitări pentru norocul de acum. lar 
Solomon i-a trimis următoarea scrisoare: 

SOLOMON CĂTRE REGELE HIRAM, 

„Cum ştii şi tu, tatăl meu avea de gând să înalțe un templu închinat Domnului, dar războaiele şi repetatele sale 
expediţii l-au împiedicat să-şi îndeplinească planul. Căci el n-a încetat să se lupte cu duşmanii săi până ce nu i-a 
constrâns pe toţi să-i plătească tribut. în schimb, eu îi mulţumesc Domnului pentru pacea de care mă bucur acum 
şi, întrucât am destul răgaz pentru aşa ceva, vreau să-i construiesc lăcaşul lui Dumnezeu: eu îi voi fi făuritorul, 
aşa cum mi-a prezis tatăl meu. De aceea, te rog ca, împreună cu solii mei, să trimiţi câţiva lucrători în Munţii 
Liban, ca să doboare trunchiuri de cedri. La tăierea copacilor, sidonienii se pricep mult mai bine decât oamenii 
mei. Sunt gata să plătesc fiecărui lemnar simbria pe care o hotărăşti singur!" 

7. Cum a citit această scrisoare, Hiram, încântat de sarcina pe care o primise, i-a trimis lui Solomon următorul 
răspuns: 

REGELE HIRAM CĂTRE REGELE SOLOMON, 

„Domnului i se cuvin laude pentru faptul că tatăl tău ţi-a încredinţat domnia ție, un bărbat înţelept şi înzestrat cu 


toate 
* Biblia nu menţionează faptul că Solomon a practicat exorcismul, dar lui i se atribuiau legendare puteri asupra spiritelor din aer şi din ape. 

virtuțile. Cu dragă inimă voi transpune în faptă tot ce mi-ai cerut să fac prin scrisoarea ta. Voi pune să se doboare 
o puzderie de copaci, atât de cedru cu trunchi înalt, cât şi de chiparos, şi voi avea grijă ca oamenii mei să-i ducă 
până la mare, dându-le porunca să-i poarte cu plutele până la un loc de pe țărmul tău şi să-i descarce. Apoi 
oamenii tăi vor putea să-i ducă la Hierosolyma. la seama ca în schimbul lor să-mi trimiţi grâne, de care ducem 
lipsă, noi, locuitorii unei insule." 

8. Până astăzi s-au păstrat copiile acestor scrisori, nu numai în cărţile noastre”, ci şi în cele ale tyrienilor. Cine 
vrea să le vadă îndeaproape, n-are decât să se roage de păstrătorii arhivelor publice din Tyr şi să se convingă 
singur că scrisorile reproduse de noi aici concordă cu cele de acolo. Fac aceste precizări fiindcă vreau ca cititorii 
mei să ştie că intenţia mea a fost să scriu numai şi numai adevărul, ca să scap de învinuirea că am introdus în 
opera mea lucruri neverosimile de dragul amăgirii şi al desfătării oamenilor, pretinzând ca povestirea să se 
bucure de încrederea lor. Nu cer nici să mi se facă vreo concesie şi să fiu scutit de mustrări dacă mă abat de la 
adevăr în scrierea istoriei şi stăruitoarea mea rugăminte este ca nimeni să nu ia drept bună relatarea mea, câtă 
vreme ea nu poate fi confirmată prin dovezi sigure. 

9. Când a primit scrisoarea de răspuns a regelui tyrienilor, Solomon i-a lăudat firea îndatoritoare şi bunăvoința şi, 
plin de recunoştinţă, a hotărât să-i trimită la rândul lui în fiecare an câte douăzeci de mii de kore de grâu şi tot 
atâţia bath de untdelemn de măsline. Un bath cuprinde şaptezeci şi două de sextariiă. I-a oferit totodată şi aceeaşi 
cantitate de vin. După aceste prime semne, prieteşugul dintre Hiram şi Solomon a devenit tot mai mare şi şi-au 
jurat unul altuia că el va dăinui veşnic. Regele a poruncit să se recruteze din întregul popor treizeci de mii de 
lucrători, a căror corvoadă a căutat s-o facă mai uşoară printr-o înțeleaptă împărțire a lor. A stabilit, aşadar, ca 
zece mii dintre ei să doboare copacii din Munţii Liban timp de o lună, apoi să se întoarcă acasă şi să se întremeze 
în următoarele două luni, până când ceilalți douăzeci de mii şi-au dus la capăt munca lor. La încheierea acestui 


răgaz, primii zece mii se vor întoarce, în a patra 
7 Vezi Cartea a treia a Regilor, V, 2-9. 
8. Măsură pentru lichide — circa o jumătate de litru. 

lună, la treabă. Adoram a fost numit să conducă întreaga corvoadă. Dintre locuitorii de obârşie străină, lăsaţi de 
David pentru muncile grele, şaptezeci de mii au fost puşi să care pietre şi alte materiale de construcție, iar 
optzeci de mii erau tăietori de pietre. Supraveghetorii ce urmăreau munca lor erau în număr de trei mii şi cinci 
sute. Ei au primit mai întâi sarcina să taie mari stane de piatră pentru temelia templului, să le îmbine sus în munți 
şi abia după aceea să le aducă în oraş. Această treabă era făcută nu numai de muncitorii băştinaşi, ci si de 


meşterii trimişi de Hiram. 


CAPITOLUL III 


1. Solomon a început să zidească templul, în cel de-al patrulea an al domniei sale, în luna a doua, numită de 
macedoneni Artemision!, iar de evrei Iyar, după cinci sute nouăzeci şi trei de ani? de la ieşirea israeliților din 
Egipt, după o mie şi douăzeci de ani de la strămutarea lui Abraham din Mesopotamia în Canaan şi după o mie 
patru sute şi patruzeci de ani de la potop. De la crearea lui Adam şi până în epoca în care Solomon şi-a construit 
templul s-au perindat, în total trei mii o sută şi doi ani. Atunci când Solomon s-a apucat să-şi înalțe templul, 
Hiram se afla în al unsprezecelea an al domniei sale: asupra Tyrului. De la întemeierea Tyrului şi până la clădirea 
templului trecuseră deja patru sute şi douăzeci de ani. 

2. Regele a împlântat zdravăn, la o foarte mare adâncime în pământ, temeliile templului, făcute din durabilul 
material al pietrei, să reziste vitregiei timpului şi să se îngemăneze perfect cu solul, spre a constitui un temeinic 
sprijin pentru clădirea ce 

! Corespunde lunii mai din calendarul romanic. 


? Cartea a treia a Regilor (VI,L) reduce acest interval la 480 de ani. 
* Adică în 958 î.e.n., anul urcării pe tron a lui Hiram fiind 969. 

urma să se înalțe deasupra şi prin robusteţea suportului să susțină mai lesne nu numai impunătoarea clădire, ci şi 
frumoasele-i podoabe. Greutatea acestora nu urma să fie mai mică decât ansamblul construcţiei, care fusese 
concepută ca, în măreţia şi grația ei, să fie înaltă şi întinsă. De la bază şi până la acoperiş, edificiul era făurit din 
marmură albă. înălţimea lui atingea şaizeci de coți“, tot atât cât măsura şi lungimea, lăţimea fiind de douăzeci de 
coţi. Deasupra se afla o zidire cu dimensiuni identice, astfel că întreaga înălțime a templului însuma o sută şi 
douăzeci de coți. EI era orientat spre răsărit. Pridvorul de dinainte avea, potrivit lățimii edificiului, douăzeci de 
coţi în lungime, zece coți în lăţime şi o sută şi douăzeci de coți în înălțime. De jurul împrejurul templului se 
înălțau treizeci de case mai mici, care îl împrejmuiau pe dinafară şi, prin numărul şi strânsa lor alăturare, aveau 
menirea să ţină laolaltă construcția. Ele erau făcute să dea din una în alta prin nişte uşi. Fiecare căsuță avea cinci 
coți în lăţime şi tot atâţia în lungime, atingând înălțimea de zece coţi. Deasupra lor s-a mai construit un rând, 
apoi încă un alt rând de încăperi, egale ca dimensiune şi număr, astfel încât toate, împreună cu catul de jos, să 
atingă înălțimea părţii inferioare a templului, fără ca zona lui superioară să fie înconjurată de vreun fel de 
încăperi. Acoperişul lor era făcut din lemn de cedru. Fiecare căsuţă avea propriul ei acoperiş, care nu se unca cu 
acoperişurile învecinate şi, în afara lor, întregul era ocrotit de un acoperiş comun, sprijinit de bârne deosebit de 
lungi, întinzându-se dintr-o parte în alta, astfel încât pereţii despărțitori se îmbinau strâns prin aceste lemne şi 
aveau o susţinere mai bună. Acoperişurile situate dedesuptul bârnelor erau făcute tot din lemn, fiind cioplite cu 
barda şi ferecate cu aur cizelat. în schimb, pereţii erau acoperiţi cu plăci din lemn de cedru cu pojghiță aurită, 
astfel că interiorul templului revărsa o strălucire vie, privirile celor ce intrau rămânând orbite de splendoarea 
aurului, venită de pretutindeni. Templul era construit cu atâta meşteşug din pietre cioplite strâns şi armonios 


îmbinate între ele încât ochiul nu putea distinge urma maiului sau a unei alte unelte, 

1 Un cot evreiesc = 0,525 m. 

* „Când s-a zidit templul, la zidirea lui au întrebuințat pietre cioplite lucrate mai înainte. Așa că nici ciocan, nici topor, nici altă unealtă de fier 
nu s-a auzit la zidirea lui" (Cartea a treia a Regilor, VI, 7). Conform unei credinţe orientale, fierul era socotit un metal impur, folosirea lui 
fiind interzisă. 

ci îngemănările păreau a fi făcute dintr-o singură bucată, dând impresia că s-ar fi unit parcă de la sine prin 
folosirea sculelor. Pentru urcarea la caturile de sus, regele a născocit o scară spirală, împlântată în grosimea 
peretelui. Nu exista o poartă mare, orientată spre răsărit, ca la catul de jos, intrarea făcându-se doar prin uşiţe 
laterale. Nu numai înăuntru, ci şi în afară, templul avea bârne de cedru, legate între ele cu lanţuri grele, ca să dea 
întregului mai multă trăinicie şi putere. 

3. Regele a împărțit Templul în două părți: despărțitura din fund, măsurând douăzeci de coţi, a izolat-o ca pe un 
sanctuar; despărțitura din față, de patruzeci de coți, a hărăzit-o cultului. în peretele care separa cele două 
despărțituri a făcut o uşă din lemn de cedru, împodobită cu mult aur şi gravuri în relief. înaintea ei a întins o 
draperie de pânză din inul cel mai fin şi mai moale, împodobită cu felurite flori de culoare purpurie, albastră ca 
stân-jenelul şi stacojie. Pentru sanctuar a făcut doi heruvimi din aur curat, care măsurau douăzeci de coţi în 
lungime şi tot atâţia în lățime, înălțimea amândurora fiind de cinci coți. Aripile fiecăruia aveau o întindere de 
cinci coţi. Heruvimii erau aşezaţi aproape unul de altul, deoarece câte o aripă a lor, desfăşurată, atingea peretele 
de miazăzi, respectiv peretele de miazănoapte al sanctuarului, cealaltă pereche de aripi strânse acoperea Chivotul 
sfânt, pus la mijloc. Dar cum arătau aceşti heruvimi, nimeni nu poate s-o spună sau să şi-o închipuie. Pardoseala 
templului era acoperită cu foiţă de aur. Poarta templului era astfel făcută încât să se potrivească cu înălțimea 
pereţilor şi atingea lăţimea de douăzeci de coţi, ea fiind aşijderea împodobită cu aur. Ca să scurtăm vorba, 
Solomon n-a lăsat nici o parte a templului, atât în exterior cât şi în interior, care să nu fie căptuşită cu aur. în 
afară de asta, poarta era ocrotită de o draperie, la fel ca partea dinăuntru. Poarta pridvorului nu era prevăzută cu 
aşa cevaf. 

4. Solomon i-a cerut regelui Hiram să-i trimită din Tyr pe meşterul cu numele Cheiramos, a cărui mamă se trăgea 


din seminția Neftali (căci ea era din acest trib), tatăl său, Uriaş, fiind 
* O amplă descriere a celui de-al doilea templu înălțat la Ierusalim după întoarcerea evreilor din captivitatea babiloniană a fost făcută de 
Flavius Josephus în Războiul iudeilor împotriva romanilor, V, 5 (Editura Hasefer, Bucureşti, 1991, p. 392-398). 

de obârşie israelită. El era cel mai iscusit în oricare ştiinţă a făurarilor, deosebit de priceput îndeobşte în 
prelucrarea aurului, argintului şi a aramei: toate podoabele Templului care ţineau de meşteşugul lui, potrivit 
voinţei regelui, au fost înfăptuite de el. Pentru pridvorul sanctuarului, Cheiramos a făurit doi stâlpi de aramă cu o 
grosime de patru degete. Aceşti stâlpi aveau o înălțime de optsprezece coţi, măsurând de jur împrejur 
douăsprezece degete. în vârful fiecărui stâlp a pus un creştet turnat în formă de crin, care atingea înălțimea de 
cinci coți şi avea deasupra o împletitură de aramă, din mlădiţe de palmier, ca să acopere crinul. De jur împrejur 
atârnau două şiruri de rodii, două sute la număr. Stâlpul situat în partea dreaptă a pridvorului se numea Iachis, iar 
cel din partea stângă se chema Boaz. 

5. Meşterul a turnat şi marea de aramă, sub forma unei emisfere. Această lucrare a primit numele de mare 
datorită mărimii sale. Marginea acestui bazin avea un diametru de zece coți, iar grosimea peretelui său era de un 
lat de palmă. Rezervorul se sprijinea la mijloc pe un soclu răsucit în zece spirale, având diametrul de un cot. De 
jur împrejur erau aşezate douăsprezece juninci cu faţa spre cele patru vânturi, câte trei în direcția fiecărui vânt, şi 
spinările îndreptate spre interior, aşa că emisfera se proptea pe ele, potrivit adânciturii vasului. Aşa-zisa mare 
conţinea trei mii de bathuri. 

6. Cheiramos a făcut apoi zece postamente pătrate de aramă pentru lighenele de spălat. Fiecare dintre ele avea 
lungimea de cinci coți, lăţimea de patru coţi şi înălțimea de şase coți. Aceste postamente ale căror părți erau 
cizelate separat se asamblau în felul următor. în tot atâtea colţuri erau aşezate patru coloane pătrate între care 
tăbliţele adaptate bazei postamentului pătrundeau în acelaşi timp. Acestea erau împărțite în trei, pe fiecare parte 
fiind înfățişat un munte. La poalele sale fusese gravat câte un leu, un taur sau un vultur. Colonetele aveau laturile 
cizelate şi împodobite la fel ca şi tăblițele. Toată lucrarea era aşezată pe patru roți, turnate din acelaşi metal, osia 
împreună cu spiţele lor având diametrul de un cot şi jumătate. îţi încântau privirea curbura roţilor şi felul cum 
spiţele lor se împlântau perfect în arcuitele obezi: nu mai întâlncai nicăieri aşa ceva. Din colţurile superioare ale 
postamentului ieşeau patru suporturi de forma unor braţe de la umăr în sus, unde se afla o spirală pe care se 
proptea fundul 

vasului de spălat. Acesta era sprijinit de gheare de vultur şi labe de leu, atât de bine adaptate la suporturi încât 
privitorii aveau impresia că se contopeau cu ele. între gheare se zăreau ramuri de palmier cizelate. Astfel arătau 
cele zece postamente. în afara lor, meşterul a mai făcut zece rotunde lighene de aramă ce se cheamă 
cythrogaulos, fiecare cuprinzând câte patruzeci de choe. Fiecare lighean avea o înălțime de patru coți, tot atâta 
măsurând şi marginea lui de la un capăt la celălalt. Toate aceste ligheane au fost puse pe postamentele ce se 
numesc mechonoth. Cinci lighene au fost puse în partea stângă a templului (adică spre miazănoapte) şi tot atâtea 
în partea dreaptă, aşadar spre miazăzi. Marea de aramă a fost aşezată tot în dreapta. Apoi, bazinele şi marea de 
aramă au fost umplute cu apă. Marea de aramă fusese făcută pentru ca să-şi spele în ea mâinile şi picioarele 
preoţii care urcau la jertfelnic. Celelalte lighene slujeau la spălarea măruntaielor şi a picioarelor de vite aduse 
ardere de tot. 

7. Meşterul a făurit apoi jertfelnicul cu lungimea de douăzeci de coți, tot atât cât lățimea şi înălțimea de zece coți, 
el fiind hărăzit arderilor de tot. I-a făcut şi cuvenitele vase, toate din aramă, oale şi lighene. Cheiramos a meşterit 
pentru jertfelnic cleşti şi cârlige, tot felul de scule lucrate din aramă şi frumos împodobite cu aur strălucitor. 
Regele a cerut să se facă o mulțime de mese, dintre care una era mare şi de aur, pe care se punea pâinea pentru 
Dumnezeu, precum şi alte multe mii, în diverse scopuri. Deasupra lor a aşezat ceşti şi pocale pentru libaţii, 
douăzeci de mii de aur şi patruzeci de mii de argint. Lor li s-au adăugat mii şi mii de candelabre, potrivit 
învățăturilor lui Moise. Unul dintre ele a fost adus în templu, unde trebuia să ardă şi ziua, aşa cum cerea legea. 
Massa cu pâine a aşezat-o în latura de miazănoapte a templului şi candelabrul în partea opusă, adică spre miazăzi. 
între amândouă se afla jertfelnicul de aur. Toate acestea se găseau în partea din față a templului, care măsura 
patruzeci de coţi, în faţa draperiei din dreptul sanctuarului unde urma să fie adus Chivotul. 

8. Regele a avut grijă să se facă de asemenea ulcioare de vin, optzeci de mii la număr, precum şi cupe de aur, 
zece mii de aur şi douăzeci de mii de argint; aşijderea, tăblițe de aur, unde se aducea la altar lamura făinii de 
grâu, înmuiată cu untdelemn, optzeci de mii de bucăţi, iar numărul celor de argint era de două 

ori mai mare; în sfârşit, vase mari în care lamura făinii de grâu era amestecată cu untdelemn, şaisprezece mii 
fiind de aur şi de două ori mai multe, cele de argint. Lor li s-au adăugat măsurile pentru lamura făinii de grâu, 
douăzeci de mii de aur şi de două ori mai multe de argint, asemănătoare celor numite hin sau assaron de urmaşii 
lui Moise. Regele a înzestrat templul şi cu cădelniţe de aur pentru buna răspândire a miresmelor. Aidoma lor, 
erau alte cincisprezece mii de cădelniţe care aduceau focul de la jertfelnicul mare la jertfelnicul mic, în interiorul 
templului. Solomon a dăruit o mie de veşminte pentru Marii Preoţi şi o mie de mantii lungi până la glezne, 
pieptare şi pietre prețioase. Dar diadema pe care Moise scrisese cândva numele lui Dumnezeu era una singură şi 
ea s-a păstrat până în zilele noastre. A făcut veşminte preoţeşti din cea mai fină pânză de in, împreună cu brâie de 


purpură pentru fiecare, în număr de zece mii, precum şi două sute de mii de trâmbiţe, făurite la porunca lui 
Moise; două sute de mii era şi numărul veşmintelor din pânză fină de in pentru coriştii din rândul leviţilor; în 
sfârşit, a mai înjghebat şi patruzeci de mii de instrumente muzicale din electrum', pentru acompaniamentul 
cântărilor, numele acestora fiind nabla şi cinyra. 9. Toate acestea le-a înfăptuit Solomon, care nu şi-a drămuit 
cheltuielile, ci a arătat o mare dărnicie în înfrumusețarea templului, împodobindu-l cu fast şi strălucire, ca un 
depunător în tezaurul lui Dumnezeu. De jur împrejurul templului a ridicat un zid numit in limba localnicilor 
geision , iar în cea a grecilor fhrinkos, care avea înălţimea de trei coţi, pentru a împiedica mulțimea să pătrundă 
în el, devenind limpede că numai pentru preoți intrarea era liberă. în afara acestui zid a construit un templu 
aparte de forma unui pătrat cu porticuri mari şi late şi porți înalte larg deschise spre cele patru vânturi şi aurite pe 
dinafară. Acolo puteau să intre toți oamenii care nu erau pângăriți şi se supuneau legilor. Cuvintele nu se arătau 
în stare să descrie şi ochilor nu le venea să creadă cât de minunat era exteriorul acestui templu. 'agauni mari în 
care privirile nu cutezau să coboare din pricina adâncimii lor, regele le-a astupat cu grămezi de pământ şi, 


facându-le să se ridice cu patru sute de coți, ele au ajuns la nivelul 
7 După spusele lui Pliniu cel Bătrân (Istoria naturala, XXXIIL, 80), acest wetal de culoarea chihlimbarului era un aliaj din trei părți de aur şi 
o parte argint. 

muntelui, unde a fost clădit templul. De aceea, împrejurimile sanctuarului egalau frumuseţea templului. Regele |- 
a înconjurat cu o dublă galerie susținută de coloane care se sprijineau pe bucăţi de stâncă din partea locului, fiind 
acoperite cu lambriuri din lemn de cedru. Toate porţile templului au fost făcute din argint:. 


CAPITOLUL IV 


1. Această lucrare, cuprinzând vasta şi frumoasa construcţie şi dotarea templului cu zestrea lui interioară, 
Solomon a desăvârşit-o în şapte ani şi a dovedit astfel nu numai uriaşa-i bogăţie, ci şi exemplara lui râvnă, 
întrucât ceea ce ar fi cerut durata unei vieţi omeneşti, el a împlinit într-un interval scurt în comparaţie cu măreția 
sanctuarului. Apoi a trimis scrisori căpeteniilor de seminții şi bătrânilor neamului evreu şi i-a chemat împreună 
cu întregul popor la Hierosolyma, ca să vadă cum arată templul şi să mute Chivotul sfânt înlăuntrul lui. După ce 
s-a răspândit ştirea ca toți să se îndrepte spre Hierosolyma, oamenii au sosit acolo în luna a şaptea, pe care 
localnicii o numea Thişri, iar macedonenii îi zic Hyperberetaios!. în vremea aceea avea loc şi Sărbătoarea 
Corturilor, cea mai sfântă şi mai mare festivitate a evreilor. Atunci au fost luate Chivotul sfânt, împreună cu 
cortul făcut de Moise anume pentru el, dar şi obiectele de cult, şi au fost aduse în templu. în frunte păşea regele 
însuşi împreună cu poporul, mânând animalele de jertfă, precum şi leviţii care turnau pe drum libaţii şi sângele 
multor victime, arzând o imensă cantitate de 

* Biblia nu pomeneşte de un al doilea templu, destinat poporului şi învecinat cu marele sanctuar rezervat exclusiv preoţilor. 

! în calendarul romanic, octombrie, când evreii celebrează Sucot — Sărbătoarea Corturilor sau a Strângerii Roadelor, care în Israel durează 
opt zile şi în diaspora nouă zile. 

aromate, astfel încât în întregul aer din Jur se răspândiseră miresme dulci şi se împrăştiase vestea că Domnul 
pornise la drum şi, după părerea oamenilor, era gata să vină, spre a locui şi rămâne în casa recent construită şi 
închinată lui. Nici imnurile, nici corurile n-au încetat să răsune până ce alaiul a ajuns la templu, fără să dea 
semne de oboseală. în acest fel a fost adus Chivotul sfânt. Când urma ca el să fie introdus în sanctuar, restul 
mulțimii s-a tras deoparte, numai preoţii care l-au purtat aşezându-l în sanctuar între cei doi heruvimi. Aripile lor 
îl atingeau (fiindcă ele fuseseră făcute anume de meşter), ca să ocrotească Chivotul ca un cort sau ca o cupolă de 
templu. Chivotul sfânt nu conţinea nimic altceva în afara celor două table de piatră pe care erau săpate zece 
porunci, date lui Moise de Dumnezeu pe muntele Sinai. Candelabrul, masa de aur şi jertfelnicul de aur au fost 
puse în templu, în fața sanctuarului, în acelaşi loc pe care îl ocupaseră odinioară în Tabernacol, pe ele aşezându- 
se numaidecât ofrandele. Dar altarul de aramă şi-a aflat locul înaintea intrării, în partea opusă ieşirii, astfel încât 
la deschiderea ei să apară în faţa ochilor ceremonia sacră şi marea bogăţie a jertfelor. Toate celelalte obiecte 
destinate cultului au fost puse în interiorul templului. 

2. După ce preoţii care au orânduit lucrurile din preajma Chivotului sfânt au ieşit din sanctuar, dintr-o dată s-a 
lăsat asupra templului un nor gros, nu atât de dens şi doldora de ploaie ca în anotimpul iernii, ci molcuț şi liniştit, 
şi o negură atât de deasă a acoperit ochii sacerdoților, încât ei nu s-au mai putut zări unul pe altul. în închipuirea 
şi cugetul tuturor s-a cuibărit gândul că Dumnezeu a coborât în templu, ales de EI cu dragă inimă drept lăcaş. 
Aşa îşi spuneau aceştia în sinea lor. Atunci regele Solomon (care stătea pe un jilţ) s-a ridicat şi a dedicat 
Domnului următoarele cuvinte, socotindu-le potrivite cu natura divină şi pe propria lui măsură: „lată, Doamne, 
că ai un veşnic lăcaş pe care singur ţi l-ai făurit din văzduh, aer, pământ şi mare, umplându-l acum în întregime, 
fără ca el să te poată adăposti în interiorul lui! Am clădit acest templu în numele tău, ca să-ţi aducem jertfe şi 
rugăciuni pe care să le înălțăm către tine, având convingerea că eşti de față şi nu i-ai părăsit pe ai tăi. Căci dacă le 
vezi pe toate şi le auzi pe toate, câtă vreme sălăşluieşti acum printre noi, te vei îngriji de ocrotirea tuturora şi-ţi 
vei vădi prezenţa în fața oricui va 

veni să te roage!" După ce a înălțat aceste vorbe spre Domnul, Solomon s-a adresat poporului şi i-a arătat puterea 
şi prevestirea lui Dumnezeu: i-a prezis tatălui său toate întâmplările viitoare, dintre care multe s-au şi înfăptuit, 
iar celelalte urmează să se împlinească; i-a dezvăluit nu numai că va avea un fiu, ci şi cum se va chema, 
numindu-l pe el drept ziditor al templului, pe care-l va înălța după moartea părintelui său. întrucât toţi au văzut 
minunata adeverire a prezicerilor, Solomon i-a îndemnat să-l binecuvânteze pe Dumnezeu şi să nu se îndoiască 
de promisiunile pe care le-a făcut pentru fericirea lor, întărindu-şi credința prin ceea ce au văzut cu ochii lor. 

3. După ce a spus acestea poporului, regele şi-a întors iarăşi privirea către templu şi, cu mâna dreaptă întinsă spre 
mulțime, a cuvântat astfel: „Oamenii nu sunt în stare să-i mulțumească lui Dumnezeu pentru binefacerile pe care 
le-au primit de la el căci dvinitatea nu are nevoie de mulțumiri, fiind prea mare ca să primească o asemenea 
răsplată. Dar pentru că ne-ai aşezat, stăpâne, deasupra celorlalte făpturi, datori suntem să-ţi proslăvim măreția şi 
să-ţi aducem mulțumiri pentru ceea ce ai avut bunătatea să dărui casei mele şi poporului evreu. Cum am putea 
mai lesne să-ţi îmblânzim mânia şi să atragem asupra noastră favoarea şi milostenia ta, decât prin cuvântul pe 
care-l sorbim din văzduh şi tot prin văzduh îl trimitem spre tine? Pentru binefacerea ta trebuie să-ți aduc fierbinți 
mulțumiri, mai întâi pentru tatăl meu, pe care l-ai ridicat în culmea gloriei din starea lui umilă, apoi pentru faptul 
că până în ziua de azi mi-ai îndeplinit toate făgăduielile tale. Te rog ca şi de-acum înainte să-mi dăruieşti ceea ce 
Dumnezeu oferă îndeobşte oamenilor pe care vrea să-i umple de noroc şi să te înduri să asiguri veşnica dăinuire 
a neamului meu, aşa cum i-ai promis tatălui meu, atât în timpul vieţii, cât şi pe patul lui de moarte: anume, că 
domnia o vom păstra pentru noi, transmițându-se unui mare număr de urmaşi. De aceea îţi cer să hărăzeşti 
copiilor mei virtutea care ţi-e nespus de dragă. în genunchi te implor să-ţi strămuțţi o parte din duh în templul 
acesta, ca să te simțim pe pământ, alături de noi. Deşi cerul, care are o mare adâncime, este un lăcaş prea mic să 
te cuprindă, cu atât mai puţin acest sancuiar, te rog să-l cruţi de orice prădăciune duşmană şi să-l ocroteşti, 
păstrându-l ca pe un tezaur al tău. Dacă însă poporul va greşi cândva faţă de tine şi pentru păcatul săvârşit 

vei trimite drept pedeapsă asupra lui seceta, molima ciumei sau altă plagă, încât singur să-şi dea seama că a 
încălcat legile sfinte, fugind după aceea în mare număr spre templu, spăşit, spre a-şi căuta scăparea — ascultă 
rugile lui, ca şi cum ai locui în sanctuar, îndură-te de el şi scapă-l de năpastă! Te rog să fii îndurător nu numai cu 
evreii căzuți în păcat, ci chiar şi cu cel ce vine la tine de la capătul lumii sau din oricare loc, dornic să ceară 
sprijinul tău, dându-i ajutorul cerut. Astfel va deveni limpede pentru toți că tu însuţi ai vrut să înalţi la noi acest 
templu, pentru ca nimeni să nu ne asemuiască cu cei lipsiţi de omenie, nedrepţi şi duşmănoşi cu străinii, ci că toți 
primim laolaltă ocrotirea şi sprijinul, mulțumită generozităţii tale!" 

4. Aşa a cuvântat Solomon şi s-a aruncat cu faţa la pământ stând într-o îndelungată rugăciune, apoi s-a ridicat şi 
s-a dus la jertfelnic. După ce a pus pentru ardere de tot numeroase victime, şi-a dat seama din cele mai strălucite 
semne că jertfele erau pe placul lui Dumnezeu. Din cer a pogorât o flacără şi, sub privirile tuturor, s-a prăvălit pe 
altar, răpind şi mistuind în întregime victimele. Din această vădită minune, pe care a văzut-o cu ochii lui, poporul 
a dedus că Dumnezeu şi-a dat consimțământul să locuiască în templu şi, cuprins de bucurie, s-a aruncat la 
pământ, să se închine Celui de Sus. Regele a început să-l proslăvească pe Dumnezeu şi şi-a îndemnat supuşii să 
facă acelaşi lucru, căci au avut dovada că Dumnezeu s-a arătat binvoitor, şi să-l roage pe EI să le îndeplinească 
mereu propriile lor dorinţe, să le păstreze cugetul curat şi ferit de toate păcatele şi să-şi vădească îndurarea, 
încurajându-i să ducă o viaţă călăuzită de dreptate, cinstirea divinității şi respectarea legilor date de Dumnezeu 
prin intermediul lui Moise. Doar aşa va cunoaşte neamul evreu deplina prosperitate şi va fi mai fericit decât spiţa 
tuturor celorlalți oameni. Totodată le-a amintit că avuţiile pe care le-au strâns până acum trebuie să şi le păstreze, 
ba chiar să le înmulțească. Să nu li se pară de ajuns că le-au dobândit prin evlavie şi dreptate, ci să aibă 
stăruitoarea grijă de a le asigura stabilitatea. Oamenii nu întâmpină mai mari greutăţi la strângerea unei averi, 
decât la menţinerea agoniselii lor şi la neînjosirea ei printr-un păcat. 

5. După ce a vorbit astfel mulțimii, regele a împrăştiat adunarea, aducând mai întâi jertfe în numele său şi al 
tuturor evreilor: a înjunghiat, astfel, douăzeci de mii de viței şi o sută douăzeci 

de mii de oi. Atunci a fost stropit pentru prima oară templul cu sângele victimelor şi toţi evreii, împreună cu 
soțiile şi copiii lor, s-au ospătat din belşug. Apoi, prăznuind aşa-numita Sărbătoare a Corturilor, regele a petrecut 
împreună cu întregul popor în ospeţe strălucite şi minunate de două ori câte şapte zile?. 

6. După ce s-au desfătat în această sărbătoare, fără să uite nici una din cucernicele lor îndatoriri față de 
Dumnezeu, şi şi-au luat rămas bun de la rege, s-au întors cu toții acasă, binecuvântându-şi mai întâi cârmuitorul 
prin osteneala căruia ei fuseseră înzestrați cu o minunată construcție, şi au adresat Domnului rugi fierbinţi ca 


Solomon să rămână cât mai multă vreme pe tronul regal. Făcând cale întoarsă, şi-au dat frâu liber bucuriei şi 
veseliei, au cântat imnuri de slavă Domnului, astfel încât întregul lor drum spre casă a fost o adevărată încântare, 
fără să-i simtă oboseala. Cei ce aduseseră Chivotul în sanctuar şi avuseseră prilejul să-i admire măreția şi 
frumuseţea interioară, luând parte la marile jertfe şi prăznuiri, s-au întors şi ei în oraşul de baştină al fiecăruia. 
Dar, în timpul somnului său de noapte, regele a avut un vis în care Domnul însuşi a spus că i-a auzit rugăciunea 
şi vrea să ia templul sub pavăza lui, locuind mereu într-însul, dacă urmaşii lui şi întregul popor vor continua să 
meargă pe calea dreptăţii. Dacă va urma întocmai sfaturile părintelui său, l-a asigurat că mai întâi el însuşi va 
urca pe culmea fericirii şi a măreției neasemuite şi apoi din neamul său şi din seminţia lui luda va fi ales mereu 
regele întregii țări. Dacă însă se va depărta de legile sale sau le va da uitării şi se va închina zeilor străini, El îl va 
smulge din rădăcini, încât nu va mai rămâne vreo urmă din propria-i familie şi de pieire nu vor scăpa nici măcar 
israeliți. Prin războaie şi mari nenorociri îi va stârpi pe aceştfa şi-i va izgoni din ţara pe care a dat-o străbunilor 
lor, trimiţându-i în robie pe meleaguri străine. Templul înălțat acum va fi ars şi prădat de vrăjmaşi, iar oraşul va fi 
dărâmat de mâinile duşmane. Nenorocirile îndurate de evrei vor ajunge de pomină şi vor fi atât de cumplite, 
încât cu greu vor fi crezute aievea. Când popoarele vecine, care vor rămâne înmărmurite la auzul acestor 
nenorociri, vor întreba din curiozitate de ce i-a urât atât de mult pe evrei Dumnezeu, care odinioară le-a 

? „Sfinţirea jertfelnicului a durat şapte zile, iar sărbătoare, alte şapte zile" (Cartea a doua Paralipomena, VII, 9). 

dăruit cinstiri şi avuţii, atunci supraviețuitorii să le dea următorul răspuns: Drept pedeapsă pentru păcatele lor şi 
pentru încălcarea datinilor strămoşeşti. Că Dumnezeu i-a vorbit astfel lui Solomon în vis, avem mărturia Cărţilor 
sfinte?. 


CAPITOLUL V 


1. După ce a zidit templul de-a lungul a şapte ani, cum am mai spus, Solomon a trecut la clădirea palatului său 
regal, pe care l-a terminat de-abia în treisprezece ani. N-a dovedit în această lucrare aceeaşi râvnă, ca în cazul 
templului. Făurirea lui într-un răstimp uimitor de scurt, având în vedere mărimea sanctuarului, se explică prin 
ajutorul lui Dumnezeu, căruia i-a şi fost închinat, el fiind cel ce l-a terminat în anii pe care i-am menţionat. 
Măreţia palatului nu se putea asemui cu cea a templului şi, deoarece materialele nu fuseseră strânse cu zel şi 
pregătite din vreme, ne-fiind o casă hărăzită Domnului, ci regilor, înălțarea lui a durat mai mult. Totuşi, 
construcția era demnă de toată lauda şi grăitoare pentru bunăstarea țării şi a regelui. Se cuvine să descriem, pe 
îndelete, cum era orânduit şi împărțit, pentru ca eventualii mei cititori să-şi facă o părere despre somptuozitatea 
lui. 

2. Palatul era mare şi frumos, sprijinit pe numeroşi stâlpi şi destinat să primească poporul, care îşi spunea 
păsurile şi cerea să i se judece pricinile, fiind destul de încăpător să cuprindă mulţimea venită să 1 se facă 
dreptate. Avea lungimea de o sută de coţi, lăţimea de treizeci de coți şi înălțimea de treizeci de coți. Stâlpii de 
susținere erau pătrați, în întregime din lemn de cedru, în stil corintic, aidoma uşilor care aveau trei canaturi 


cizelate, 
* Flavius Josephus a redat în stil indirect prevestitoarele vorbe adresate de Dumnezeu lui Solomon în vis, după sfinţirea şi închinarea 
templului din Ierusalim (Cartea a treia a Regilor, IX, 3-9). 

slujind ca podoabă şi mijloc de apărare. Lângă clădirea principală, pe întreaga ei lăţime, se afla la mijloc o altă 
casă pătrată, lată de treizeci de coți, stând față în faţă cu templul şi susținută de coloane înalte. în interiorul ei era 
sala tronului magnific pe care se aşeza regele când judeca. Alături se înălța încă o casă, hărăzită să slujească 
drept locuinţa reginei!, precum şi alte încăperi pentru ospeţe sau pentru refacerea regelui după terminarea 
zilnicelor treburi de stat, toate fiind îmbrăcate în lemn de cedru. Aceste case erau construite din blocuri de stâncă 
de zece coţi, dar pereţii erau acoperiţi cu bucăţi de piatră cioplită şi costisitoare cu care sunt împodobite 
îndeobşte templele şi încrustate palatele regeşti de pe faţa pământului, fălindu-se cu noblețea înfăţişării lor. 
Exterioarele clădirilor erau înfrumuseţate prin trei rânduri de coloane şi cu o a patra parte alcătuită din 
admirabile sculpturi ce întruchipau arbori şi felurite plante, pe care atârnau umbroase crengi şi frunze, toate 
lucrate cu atâta măiestrie, încât aveai impresia că se mişcă, ascunzând astfel piatra. Restul zidurilor până la 
acoperiş era acoperit cu tencuială şi cu tot felul de vopseli sau picturi. în afara acestora, Solomon a mai făurit 
clădiri unde putea să se dedea desfătărilor, de asemenea un foarte lung portic, situat într-un frumos loc al 
palatului, şi o fastuoasă sală pentru ospeţe şi petreceri, aurul strălucind pretutindeni. Aşijderea şi vasele folosite 
acolo: tot ceea ce întrebuinţau oaspeţii la mâncare şi băutură era numai din aur. Nu-i cu putinţă să descrii sau să 
redai măreția şi diversitatea curţii regale: câte case mari avea şi câte mai mici, ce încăperi se aflau sub pământ 
sau prea îndepărtate ca să le vezi; cu atât mai puţin, cele mai frumoase locuri de contemplație şi dumbrăvile care 
încântau ochii sau puneau trupurile la adăpost de arşiţă, ferindu-le de ea. într-un cuvânt, întregul edificiu era 
înjghebat din piatră strălucitoare, lemn de cedru, aur şi argint. Faptul că şi acoperişul şi pereţii conţineau pietre 
încrustate cu aur, la fel de împodobite ca şi templul Domnului, dovedeşte acest lucru. Regele şi-a făcut şi un 
uriaş tron de fildeş, ca o tribună, numărând şase trepte. De fiecare parte erau câte doi lei şi tot atâția deasupra 


tronului său. Pe locul unde se aşeza regele 
' Solomon i-a făcut reginei o locuinţă aparte, în afara cetăţii lui David, pentru ca fiica faraonului să nu stea în Casa sfântă, în care a intrat 
Chivotul Domnului (Cartea a doua Paralipomena, VII, 11). 

erau întruchipate nişte mâini gata să-l primească pe rege, iar spătarul aducea cu o jumătate de taur cu spinarea 
înclinată, deopotrivă ferecată în aur. 

3. Solomon a desăvârşit aceste construcţii în douăzeci de ani, fiindcă pentru înălțarea lor a primit de la Hiram, 
regele Tyrului, mult aur, iar argint şi mai din belşug, precum şi lemn de cedru, chiparos şi pin. La rândul lui, l-a 
răsplătit cu daruri bogate pe Hiram, oferindu-i în fiecare an grâu, vin şi untdelemn, de care insula unde locuia 
regele ducea mereu lipsă, aşa cum am spus mai înainte. în afară de asta, i-a dăruit şi nişte cetăți din Galileea, 
douăzeci la număr, situate în vecinătatea Tyrului. Când Hiram s-a dus şi le-a cercetat, darul n-a fost pe placul lui; 
a trimis, aşadar, soli la Solomon ca să-i spună că el n-avea nevoie de aceste cetăţi şi de atunci acest ținut s-a 
numit Chabalon. Căci în lumea feniciană Chabalon înseamnă „neplăcut". Regele Tyrienilor i-a trimis aşijderea 
lui Solomon subtile vorbe cu tâlc şi ghicitori, rugându-l să le dezlege şi să-i explice încâlcitul lor conţinut, 
înzestrat cu o minte foarte ascuţită şi înțeleaptă, regele nu s-a ferit de ele şi, după ce a biruit toate dificultăţile lor 
şi a înţeles ce urmăreau, le-a lămurit sensul. Cei doi regi sunt menţionaţi chiar şi de Menandru?, care a tradus din 
limba feniciană în graiul elin arhivele tyrienilor, scriind următoarele: „După moartea lui Abibalos, urmaşul 
tronului a fost fiul său Hiram, care a domnit treizeci şi patru de ani, trăind până la cincizeci şi trei de ani. A 
construit aşa-zisul Dig mare, a închinat un stâlp de aur templului lui Zeus, apoi s-a dus în muntele ce se cheamă 
Liban, unde sub supravegherea lui au fost tăiați copaci pentru acoperişul templelor. A pus să se dărâme vechile 
temple şi a înălţat temple noi pentru Heracles” şi Astarte, cel al lui Heracles fiind clădit în luna Peritios*. A 
întreprins o expediţie împotriva jykeilor”, fiindcă nu-i mai plăteau bir, şi, după ce i-a subjugat din nou, s-a întors 
acasă. 

2 Nu este vorba de celebrul poet dramatic grec Menandru (324-293 î.e.n.), creatorul comediei eline noi, ci de un istoric omonim. 

* Templul lui Heracles din Tyr, descris de Herodot (Istorii, IL, 44), era împodobit cu doi stâlpi: unul de aur şi altul din piatră de smarald, 
vechimea sanctuarului fiind de 2300 de ani, potrivit preoților locali. în Fenicia, Heracles era cunoscut sub numele de Melkart. 


+ Februarie, în calendarul romanic. 
* Popor sirian. 

în vremea aceea a trăit fiul cel mai mic al lui Abdemon, care s-a priceput să dezlege de fiecare dată dificilele 
ghicitori trimise de Solomon, regele Hierosolymei, lui Hiram şi să le găsească tâlcul." Ei sunt pomeniţi şi de 
Dios, prin următoarele cuvinte: „După moartea lui Abibalos, a domnit fiul săul Hiram, care a construit un dig în 
partea de răsărit a oraşului şi a mărit astfel cetatea“; a umplut cu pământ spaţiul care o separa de templul lui Zeus 
Olimpianul, situat de cealaltă parte, şi l-a unit cu oraşul, înzes-trându-l cu ofrande din aur. Apoi s-a suit pe 
muntele Liban, unde a tăiat copaci pentru înjghebarea templelor". Dios mai adaugă că Solomon, care domnea 
atunci în Hierosolyma, i-a trimis nişte ghicitori, cerându-i să trimită el însuşi cimiliturile sale, cu condiţia ca 
primitorul neînstare să dezlege enigmele să plătească trimi-ţătorului o amendă usturătoare. Hiram a acceptat 
condiţia şi, fiindcă n-a putut să tălmăcească ghicitoarea lui Solomon, a fost nevoit să plătească drept ispaşă o 
ăumă mare. Mai târziu, el a reuşit să găsească dezlegarea cu ajutorul lui Abdemon, bărbat tyrian, şi i-a trimis, la 
rândul lui, o altă ghicitoare lui Solomon. Acesta n-a reuşit s-o dezlege, aşa că a trebuit să-i dea lui Hiram o 
amendă substanțială. Informaţia o deţinem de la Dios. 


CAPITOLUL VI 


1. Când regele a văzut că zidurile Hierosolymei nu erau prevăzute cu turnuri de apărare (căci el socotea că oraşul 
avea nevoie de asemenea întărituri, pe măsura numelui său), regele a trecut la faptă şi a construit deasupra 


meterezelor foişoare mari. 
7 întrucât Tyrul fusese întemeiat pe o insulă stâncoasă din faţa litoralului fenician, Hiram i-a sporit suprafaţa, unind-o cu o insuliţă vecină, 
unde se afla probabil templul lui Zeus. 

Apoi a întemeiat şi oraşe, care se numărau printre cele mai puternice din ţară, precum Asor, Magedo şi Gazară, 
situate în ţinutul filistenilor. împotriva celui de-al treilea, Faraonul, regele egiptenilor, a pornit o expediţie, l-a 
asediat, l-a luat cu asalt şi, după măcelărirea locuitorilor săi, l-a făcut una cu pământul, dăsuindu-l apoi fiicei 
sale, la nunta ei cu Solomon. Regele I-a înălţat din nou, deoarece natura însăşi întărise oraşul care aducea foloase 
la izbucnirea războiului, fiind făcut pentru vremuri de restrişte. Nu prea departe de Gazară a construit încă două 
oraşe, dintre care unul se numea Betchora, iar celălalt Baleth. în afara acestora, a mai înălţat şi alte oraşe, situate 
în locuri hărăzite să ofere desfătări şi delicii prin aerul lor curat, prin abundența fructelor văratice şi bogăţia 
izvoarelor lor. S-a dus apoi în deşertul ce se întindea mai sus de Siria şi a întemeiat acolo un mare oraş, aflat la 
două zile de mers faţă de Siria superioară, la o singură zi față de Eufrat şi la şase zile de drumeție până la mărețul 


Babilon. Ceea ce explică situarea oraşului atât de departe de meleagurile locuite ale Siriei este faptul că, dincolo 
de el, pământul nu mai are apă, fiind unicul loc unde se găsesc izvoare şi fântâni!. Regele a înconjurat oraşul cu 
ziduri puternice şi l-a numit Thadamor, cum se cheamă şi azi printre sirieni, dar grecii îi spun Palmyra. 

2. Cu asemenea treburi s-a îndeletnicit regele Solomon. Pentru cei ce se întreabă de ce s-au numit Faraon toţi 
regii Egiptului, de la Minaios?, întemeietorul oraşului Memphis, care a trăit cu mult înainte de strămoşul nostru 
Abraham şi până la Solomon, într-un răstimp mai mare de o mie trei sute de ani, Faraoni che-mându-se şi cei ce 
au domnit după aceea, am găsit de cuviință să le înlătur neştiinţa şi să le explic adevăratul motiv. Faraon la 
egipteni înseamnă, de fapt, „rege"”. Socot că în tinereţe, regii s-au chemat altfel, dar la urcarea lor pe tron au 
adoptat acest nume, care în limba țării era acordat funcției lor. Aşa [i s-a zis şi regilor din Alexandria, care au 


avut mai înainte alt nume, dar după urcarea pe tron s-au chemat la fel ca primul dintre ei, Ptolemeu. 

! Oaza în jurul căreia a apărut oraşul caravanier din deşertul sirian, aşezat pe drumul comercial care unea Mediterana cu Mesopotamia. 
Min sau Menes, primul faraon din dinastia 1, legendar fondator al statului “g'ptean (circa 3100 î.e.n.), neatestat de izvoarele arheologice şi 
identificat cu Narmer. 


453 

Asijderea, împărații romani, care la naştere s-au chemat într-un fel sau altul, şi-au luat obştescul titlu de Caesar, 
atribuit domniei şi demnităţii lor, renunțând cu totul la numele lor părintesc. Asta cred eu că l-a făcut pe Herodot 
din Halicarnas să-i numească la fel ca pe Minaios, întemeietorul Memfisului, pe cei trei sute şi treizeci de regi 
care au domnit în Egipt”, fără să le menţioneze numele: toţi se cheamă, deopotrivă, Faraon. Dar de îndată ce s-a 
urcat pe tron o regină, a şi spus că se cheamă Nicaule“, evident fiindcă toţi regii bărbaţi au putut purta acelaşi 
nume, ceea ce nu se potrivea cu o femeie, de aceea i-a şi dat numele. în cronicile poporului meu am citit că după 
Faraonul care a fost socrul lui Solomon, nici un rege al egiptenilor n-a mai primit acest nume şi că femeia 
pomenită mai înainte, care l-a vizitat pe Solomon, este denumită regină atât a Egiptului, cât şi a Etiopiei. Despre 
dânsa voi vorbi mai pe larg după aceea. Am menţionat aceste lucruri ca să arăt cum cronicile noastre concordă cu 
cele ale egiptenilor. 

3. Regele Solomon s-a îndreptat apoi împotriva canaa-ncenilor, neascultători, care locuiau de la muntele Liban 
şi până la oraşul Amathe, i-a adus sub puterea lui şi ca tribut i-a silit să-i fie slujitori la muncile de corvoadă, 
trimițându-i în fiecare an lucrători pentru cultivarea ogoarelor. Nici un evreu nu făcea atunci treburi de rob (nu 
era nevoie ca, de vreme ce Dumnezeu strânsese atâtea popoare sub jugul lor, ei să mai fie argaţi, când puteau să-i 
coboare pe supuşii lor la condiţia de slujitori). Toţi preferau să fie în slujba armelor şi să meargă la câmp aduşi de 
caii înhămați la carele de lupte, decât să îndure truda de rob. Peste canaaneenii pe care i-a luat în serviciul lui, 
Solomon a numit cinci sute şi cincizeci de ispravnici, să aibă grijă ca toți să se subordoneze poruncii regelui şi 
să-i facă apți şi iscusiţi în muncile pe care trebuiau să le îndeplinească în numele lui. 

4. Regele a construit numeroase corăbii în limanul egiptean, într-un loc de lângă Marea Roşie, aşa-zisul 


Gasiongabel, situat 

* Dintre care optsprezece bărbaţi etiopieni şi o femeie băştinaşă. Vezi Herodot, op. cit., II, 100. 
* La Herodot (II, 100), ea se numeşte Nitocris, la fel ca şi legendara regină a Babilonului. 

* Numele unor regine ale Egiptului din dinastia Lagizilor, purtat de câteva oraşe elenistice. 

nu departe de oraşul Aelana, al cărui nume actual este Berenice5. Odinioară, acel ţinut era în stăpânirea evreilor. 
Chiar şi această flotă a fost înjghebată prin dărnicia lui Hiram, regele tyrienilor, şi prin sprijinul lui nepregetat. I- 
a pus la îndemână sute de cârmaci şi corăbieri deprinşi să cutreiere marea, pe care Solomon i-a trimis împreună 
cu un vistiernic de-al său să navigheze până la Sophira, care azi se numeşte Țara Aurului (ea se află în India”), ca 
să-i aducă preţiosul metal. După ce au strâns patru sute de talanţi de aur, ei s-au întors la regele evreu. 

5. Femeia care domnea în Egipt şi în Etiopia şi năzuia după înţelepciune, remarcabilă şi în alte privinţe, a auzit 
despre virtutea şi chibzuinţă lui Solomon, dorinţa ei arzătoare fiind să-l vadă cu ochii ei şi zile în şir să întreţină 
discuţii privitoare la grijile ce-o bântuiau. Preocupată să-l cunoască personal şi nu pe calea faimei şi a zvonurilor 
(fiindcă cel ce se sprijină în întregime pe mărturia povestitorului îşi face îndeobşte o părere care poate fi greşită, 
adesea contrară adevărului), a hotărât să-l întâlnească pe Solomon cu scopul învederat de a-i pune la încercare 
înţelepciunea, înfățişând lucrurile care o puneau în încurcătură, cu rugămintea de a primi cuvenitele lămuriri. 
Regina a venit, aşadar, la Hierosolyma, însoţită de glorie mare şi multe avuţii: în alaiul ei erau cămile încărcate 
cu aur, felurite mirodenii şi pietre preţioase. Regele şi-a primit vizitatoarea cu braţele deschise, şi-a plecat 
urechea la păsurile ei şi, cu agerimea minţii sale, i-a priceput lesne necazurile, dând răspuns subtilelor întrebări 
mai repede decât era de aşteptat. Regina a rămas surprinsă de înţelepciunea lui Solomon când şi-a dat seama că 
ea nu numai că o întrecea pe a sa, ci se situa mai presus de faima ce o înconjura. l-a admirat mai ales palatul 
regal, pentru frumuseţea şi măreţia lui, şi nu mai puţin iscusita orânduire a clădirilor alăturate: căci şi în acestea 
se întrezărea marea înţelepciune a regelui. în mod aparte au încântat-o sala denumită „Pădurea Libanului" şi 
strălucirea meselor zilnice, iar bogăția mobilierului, ornamentelor şi veşmintelor purtate de slujitorii regelui, 
precum şi îndemânarea cu care îl slujeau, o umpleau de o uimire fără margini. N-au interesat-o în mai mică 
măsură nici jertfele închinate zi de zi lui Dumnezeu, asijderea grija şi râvna 


— 
* Autorul situează misteriosul El Dorado al lui Solomon pe coasta somaleză, “i pe cea indiană, fabulosul Ofir nefiind localizat nici până azi. 

cu care slujeau preoţii şi leviţii. Văzând mereu aceste lucruri, regina a rămas atât de impresionată, încât n-a mai 
putut să se abţină şi şi-a mărturisit întreaga admirație. S-a dus la Solomon şi i-a arătat într-un discurs că 
aşteptările ei au fost întrecute în mare măsură, spunându-i următoarele:,O, rege, toate faimele larg răspândite, o 
dată ajunse la noi, atrag după ele o oarecare îndoială. Bogăţiile tale, pe care le ai, adică înţelepciunea şi 
prevederea, precum şi comorile cu care te-a înzestrat domnia, nu se dovedesc vorbe goale, iar faima nu este 
amăgitoare, ci rămâne în urma adevărului, căci propria-ţi fericire, văzută acum cu ochii mei, a răzbit până la 
mine mult ştirbită. Faima poate să ne farmece auzurile fără să înfățişeze faptele aşa cum sunt ele, dar eu le-am 
văzut cu ochii mei şi le-am constatat la faţa locului. Aşa că veştile care au ajuns la urechile mele, oricât de 
minunate şi de neverosimile, sunt prea palide în comparaţie cu ceea ce-mi oferă privirile. Cred că au parte de 
fericire poporul evreu, slujitorii şi prietenii tăi, cărora le e dat să-ți vadă zilnic chipul şi să-ţi asculte vorbele 
înțelepte. Lăudat fie Domnul, care îndrăgeşte atât de mult această ţară şi pe locuitorii ei, lăsând ca tu să fii regele 
lor!" 

6. Pentru ospitalitatea cu care a primit-o, regina şi-a arătat recunoştinţa faţă de Solomon nu numai prin vorbe, ci 
şi-a vădit prețuirea față de înțelepciunea lui şi prin daruri. Astfel, i-a dat nu numai douăzeci de talanţi de aur, ci şi 
o sumedenie de mirodenii şi de pietre prețioase. Cică tot de la această femeie a primit în dar rădăcina balsamilor, 
copăcei” care cresc şi azi pe la noi. La rândul lui, Solomon i-a adus daruri multe, potrivit dorințelor pe care şi le-a 
exprimat. N-a refuzat să-i dea nimic din ceea ce i-a cerut şi s-a grăbit să-i ofere de la sine orice ar fi râvnit să 
obţină, dovedindu-şi astfel firea generoasă. După ce a adus daruri şi Solomon i-a urmat pilda, regina egiptenilor 


şi a etiopienilor, despre care am vorbit mai sus, s-a întors în patria: ei. 

7 Sucul lor, în contact cu aerul, devine răşină. Balsamul a fost foarte prețuit în antichitate pentru aroma plăcută şi pentru virtuțile lui 
medicinale. 

* Sfârşitul domniei lui Solomon coincide cu înscăunarea lui Seşonk sau Sişak, primul faraon din Dinastia a 22-a, libiana (947-720 î.e.n.), 
Dinastia a 25-a, etiopiana, cârmuind Egiptul mai târziu (745-650 î.e.n.). Hatşepsut, unica regină a Egiptului (1504-148 2 î.€.n.), în calitate de 
regentă, în numele suveranului minor 

CAPITOLUL VII 


1. Regele a primit atunci din aşa-numita Ţară a Aurului pietre prețioase şi lemn de pin, întrebuințat la facerea 
balustradelor pentru templul Domnului şi palatul regelui şi la făurirea instrumentelor muzicale, precum chitara şi 
nabla, cu care leviţii îşi acompaniau imnurile lor închinate lui Dumnezeu. Ca frumuseţe şi mărime, ele le 
întreceau pe cele ce fuseseră aduse mai înainte sau erau folosite în zilele acelea. Nimănui n-o să-i vină să creadă 
că lemnul de pin de atunci este acelaşi cu cel care se cheamă astăzi aşa, primind acest nume din partea 
negustorilor, ca să stârnească admiraţia cumpărătorilor. Căci el semăna cu lemnul de smochin, doar că era mai 
alb şi mai strălucitor. Am socotit necesar să fac aceste precizări pentru ca mintea omenească să cunoască 
lucrurile limpede şi la momentul potrivit şi nimeni să nu se îndoiască de adevărata natură a lemnului de pin, 
întrebuințat de rege. 

2. Şase sute şi şaizeci şi şase de talanţi cântărea aurul primit anual de Solomon, fără să mai punem la socoteală 
cel pe care el însuşi îl cumpăra de la negustori şi cel oferit în dar de către căpeteniile de ținuturi sau regii Arabiei. 
A întrebuințat acest aur la făurirea a două sute de paveze, câte şase sute de sicii măsurând fiecare pavăză în parte. 
A mai făcut trei sute de scuturi care cântăreau trei mine de aur. Aceste scuturi le-a atârnat în sala denumită 
„Pădurea Libanului". Până şi pocalele folosite la banchete erau făurite cu multă măiestrie din aur şi pietre 
preţioase, celelalte vase fiind făcute în întregime din aur. Nimeni nu era dornic să cumpere sau să vândă argint. 
în aşa-numita Mare Tarsiş, Solomon avea un mare număr de corăbii prin care trimitea popoarelor de pe țărmurile 


sale felurite mărfuri; în schimbul lor, regelui i se aduceau aur, argint, fildeş, robi etiopieni şi maimuțe. Pentru 
Tutmes III, a întreprins o expediţie în Ţara Punt (pe coasta Africii răsăritene) ca să aducă mirodenii de care egiptenii duceau lipsă. Biblia 
vorbeşte însă de regina din Saba, stat din Peninsula Arabiei (pe teritoriul Yemenului actual). Regatul Saba *-a constituit abia în secolul VIII 
î.e.n., cunoscând ulterior o mare înflorire. Regi sau regine sabaite au existat probabil şi înainte de înființarea puternicului stat teocratic, a 
cărui prosperitate se baza pe exportul de plante aromate. 

ca să se ducă şi să se întoarcă, corăbiile trebuiau să călătorească timp de trei ani. 

3. Faima virtuţii şi înțelepciunii lui Solomon a sporit şi s-a răspândit în ţinuturile situate de jur împrejur, şi 
pretutindeni regii, care nu aveau prea mare încredere în vorbe, ardeau de nerăbdare să-l vadă, căutând să-i atragă 
bunăvoința prin darurile lor deosebite. Aceştia îi trimiteau vase din aur şi argint, veşminte de purpură, multe 
feluri de mirodenii, cai şi care, precum şi catâri pentru poveri mari, prin puterea şi frumuseţea cărgra sperau să-l 
mulțumească pe Solomon. Pe această cale, carele şi caii aflaţi deja în stăpânirea lui s-au înmulțit, numărul 


carelor crescând cu patru sute (mai înainte avusese el însuşi o mie), iar cel al cailor, cu două mii (mai înainte 
avusese douăzeci de mii de telegari). Caii fuseseră instruiți să se distingă prin aspectul şi viteza lor, de aceea 
semenii lor nu puteau să le stea alături nici în privinţa frumuseţii, nici în cea a iuţelii, ci doar ei se dovedeau mai 
arătoşi decât toţi şi mai rapizi. La aceasta se adăuga şi distincţia celor care îi încălecau, tineri în floarea vârstei, 
cu înfăţişare plăcută şi mult mai înalţi la statură decât cei de o seamă cu ei, purtând plete lungi şi tunici de 
purpură tyriană. Zi de zi îşi pudrau părul cu pulbere aurie, astfel încât creştetele lor năpădite de razele soarelui 
revărsau strălucirea aurului. Regele i-a înzestrat cu arcuri şi arme şi, înconjurat de ei, obişnuia să iasă din oraş 
înveşmântat în alb şi mânându-şi singur carul. Se îndrepta spre un loc situat la două shoine distanţă de 
Hierosolyma, care se numea Etham, fiind bogat în grădini încântătoare şi în izvoare. Cu acest alai minunat ieşea 
regele la plimbare. 

4. întrucât Solomon îşi orienta suprafireasca înţelepciune şi râvnă în toate direcțiile, fiind mare iubitor de frumos, 
el s-a arătat grijuliu şi faţă de starea drumurilor, iar pe cele care duceau la regescul oraş Hierosolyma le-a pavat 
cu piatră neagră!, ca să facă mai plăcută drumeţia călătorilor şi să-şi dovedească bogăţia şi măreţia puterii sale. 
Şi-a împărțit carele şi le-a distribuit astfel ca fiecărui oraş să-i revină un număr oarecare dintre ele, puţine fiind 
cele pe care le-a păstrat pentru folosul său. Pe acestea, Solomon le-a numit Oraşe-cu-care. A adus în 
Hierosolyma atâta 

' Cu bazalt din preajma Arnonului, fluviu care-i despărțea pe moabiţi de amoriţi. 

458 

argint încât putea să se ia la întrecere cu pietrele şi în câmpiile ludeei a plantat cedri, nemaintâlniţi până atunci, şi 
sicomori. De la negustorii egipteni cumpăra cu şase sute de drahme care cu doi cai, pe care le trimitea în dar 
regilor din Siria şi de dincolo de Eufrat. 5. După ce a devenit cel mai vestit rege dintre toţi regii şi cel mai 
îndrăgit de Dumnezeu, prin înţelepciunea şi bogăţiile lui întrecându-i pe cei ce fuseseră cârmuitorii evreilor, 
Solomon n-a perseverat în purtarea sa până la capăt, ci s-a înstrăinat de datinile strămoşeşti, astfel că sfârşitul lui 
n-a semănat cu propria-i viaţă. Pătimaşa iubire a nevestelor şi lipsa de măsură în dragoste l-au făcut să nu se mai 
mulţumească cu femeile localnice, ci s-a nuntit şi cu cele de alt neam: sidoniene, tyriene, ammanite şi idumeene, 
încălcând legea lui Moise, care interzicea căsătoriile cu străinele. De dragul nevestelor lui, a început totodată să 
se închine idolilor acestora. De aceea, Legiuitorul n-a privit cu ochi buni şi a avertizat că nuntirile cu femeile 
străine nu erau îngăduite, ca nu cumva evreii să se lase atraşi de riturile din afară şi să le părăsească pe cele 
străbune, de dragul cinstirii idolilor acestora, încetând să se mai închine lui Dumnezeu. Prins în ameţitorul vârtej 
al plăcerilor, Solomon n-a ţinut seamă de acest lucru. în afara fiicei lui Faraon, el a mai avut şapte sute de soții şi 
trei sute de concubine. Patima l-a făcut să ajungă la cheremul lor şi să le adopte obiceiurile, socotind că pentru a 
da dovada marii sale iubiri, era necesar să treacă la credinţa din ţara lor natală. Datorită vârstei înaintate şi 
faptului că judecata lui era prea slabă ca să-i readucă în memorie orânduielile strămoşilor, a uitat să se mai 
închine Dumnezeului propriu, cinstindu-i pe idolii nevestelor sale. Solomon păcătuise şi mai înainte şi se abătuse 
de la litera legilor când a modelat junincile de aramă puse în jurul soclului de la ofranda adusă templului, 
denumită Marea de aramă, aşijderea când a făurit statuile leilor din preajma tronului său (căci nu mai avea 
nevoie să facă chipuri cioplite). După ce a avut în față frumoasa şi înălțătoarea pildă a virtuţii şi gloriei tatălui 
său, care au fost lăsate fiului ca răsplată a desăvârşitei devoțiuni faţă de Dumnezeu, după ce acesta i-a apărut de 
două ori în somn şi l-a îndemnat să meargă pe urmele paşilor părinteşti, Solomon s-a abătut de la drumul drept, 
moartea lui fiind lipsită de glorie. S-a Pit şi un prooroc trimis de Dumnezeu, care l-a înştiinţat că nelegiuirea lui a 
ieşit la iveală, spunându-i că n-o să se mai bucure 


hi 

mult de faptele sale. Domnia nu-i va fi răpită câtă vreme mai trăia, deoarece Domnul făgăduise să-l facă urmaşul 
lui David. După ce va muri, pedeapsa se va abate asupra fiului său, chiar dacă nu întregul popor i se va arăta 
necredincios căci zece seminţii îi vor contesta puterea şi doar celelalte două vor rămâne supuse nepotului lui 
David, de dragul bunicului, pe care Domnul l-a iubit, şi de dragul Hierosolymei, unde el plănuise să-i închine un 
jertfelnic. 

6. La auzul acestor prevestiri, Solomon a fost cuprins de-o durere amarnică şi sufletul său s-a tulburat la gândul 
că toate lucrurile bune care îl făcuseră fericit se vor schimba în nenorociri. N-a trecut multă vreme de la aflarea 
veştilor aduse de prooroc până când Dumnezeu i-a scos în cale un duşman, cu numele de Ader,; pricina 
duşmăniei acestuia decurgea din împrejurările următoare. EI fusese un copil din neamul idumeenilor, care avea 
obârşie regească. Atunci când loab, comandantul oştirii lui David, a supus Idumeca şi vreme de şase luni i-a 
măcelărit pe toți bărbaţii în stare să mânuiască armele, el a fost singurul care a izbutit să fugă, ducându-se la 
Faraon, regele Egiptului. Acesta s-a arătat bucuros să-l găzduiască, i-a dăruit casă şi pământ care să-i asigure 
hrana zilnică, apoi, după ce a ajuns bărbat, i-a devenit atât de drag, încât i-a dat-o în căsătorie pe sora soţiei sale, 
numită Taphine. Fiul care i s-a născut a fost crescut împreună cu copiii lui Faraon. Când a aflat în Egipt de 
moartea lui David, cât şi de cea a lui loab, Ader s-a dus la Faraon, cerându-i să-i dea voie să se întoarcă în țara 
lui. Faraon l-a întrebat dacă ducea lipsă de ceva, ori a suferit o nedreptate, încât avea motiv să-l părăsească. 


Multă vreme Ader a stăruit să-l roage adesea pe rege, dar fără nici un folos, aşa că s-a hotărât să rămână. Dar 
când treburile lui Solomon au început să meargă prost ca urmare a păcatelor sale pomenite mai înainte, care 
stârniseră mânia lui Dumnezeu, Faraon i-a permis, în sfârşit, lui Ader să se întoarcă în Idumeea. Aici a încercat 
zadarnic să ridice ţara împotriva lui Solomon (căci ea avea o puternică garnizoană, care ar fi înăbuşit numaidecât 
orice mişcare de dezrobire). De aceea, Ader s-a dus în Siria. Acolo s-a întâlnit cu un oarecare Raazar, care fugise 
de la stăpânul său, regele Adrazar din Sophene, şi prin jafurile sale tulbura liniştea țării. A făcut legământ de 
prietenie cu această căpetenie şi, plecând cu banda lui de hoţi, a cucerit o parte a Siriei 

si s-a proclamat rege. Chiar din timpul când el a făcut incursiuni în ţinuturile israeliților, pe care le-a prădat şi 
pustiit. Astfel a devenit Ader o pacoste pentru evrei. 

m 7. împotriva lui Solomon s-a mai ridicat şi un om din acelaşi neam cu el, leroboam, fiul lui Nabataeus, care, 
încrezător într-o proorocire primită cândva, trăgea nădejde să ajungă rege el însuşi. Rămas orfan de tată pe când 
era copil, fusese crescut de mama lui. Prin purtarea lui curajoasă şi nobilă, i-a atras atenţia lui Solomon, care l-a 
pus dregător peste lucrătorii de corvoadă atunci când zidurile din jurul Hierosolymei au fost întărite. EI şi-a 
îndeplinit cu atâta râvnă funcţia, încât regele l-a prețuit şi lăudat, numindu-l drept răsplată căpetenia tribului lui 
Iosif. Cu prilejul despre care vorbim acum, tocmai când părăsea Hierosolyma, leroboam a întâlnit un prooroc din 
Silo, numit Achias. EI l-a salutat, l-a dus alături de drum într-un câmp, unde nu se afla altcineva în afara lor, şi-a 
rupt mantia în douăsprezece bucăţi şi, poruncindu-i lui leroboam să ia zece dintre ele, i-a zis: „Potrivit 
făgăduinţei pe care i-a făcut-o lui David, Dumnezeu vrea să sfârtece regatul lui Solomon şi să-i dea fiului său un 
trib, împreună cu cel învecinat, iar ţie să ţi le ofere pe celelalte zece, fiindcă Solomon a căzut în mare păcat, 
trecând cu totul de partea idolilor la care se închină nevestele sale. Acum, deoarece cunoşti motivul pentru care 
Domnul şi-a schimbat atitudinea față de Solomon, pune-te în slujba dreptăţii şi respectă legile, căci doar pentru 
evlavia şi credinţa ta în Dumnezeu ţi se încredințează înalta funcţie pe care a primit-o cândva David!" 

8. Tânăr înflăcărat şi pus pe fapte mari, leroboam n-a mai cunoscut astâmpărul după ce a auzit vorbele 
proorocului. De îndată ce şi-a ocupat postul, el şi-a amintit de ceea ce îi prezisese Achias şi a început să aţâţe 
poporul să se ridice împotriva lui Solomon şi, în urma unei răscoale, să aducă domnia în mâinile sale. Când a 
aflat ce anume urmăreşte şi unelteşte dregătorul său, Solomon s-a hotărât să-l prindă şi să-l omoare. Cunoscând 
din vreme intenţia lui, leroboam a fugit la Susak, regele egiptenilor, unde a rămas până la moartea lui Solomon, 
ca să nu păţească nici un rău, urmând ca tronul să-i revină lui. Dar Solomon s-a stins din viață la adânci 
bătrâneţi, după ce a domnit optzeci de ani! şi 

' Flavius Josephus dublează numărul anilor de domnie ai lui Solomon (9%*55—928 î.eji.), care n-a atins o vârstă atât de înaintată. 

a atins vârsta de 94 de ani, fiind înmormântat la Hierosolyma. A fost cel mai norocos, mai bogat şi mai înţelept 
dintre toţi regii, cu singura vină că la bătrâneţe a greşit, lăsându-se târât în păcat de nevestele sale. Despre aceste 
lucruri şi despre ponoasele pe care le-au avut de tras evreii de pe urma lor, vom mai avea ocazia să vorbim şi cu 
alte prilejuri. 


CAPITOLUL VIII 


1. După moartea lui Solomon, al cărui urmaş la tron a fost fiul său Roboam, mama lui fiind o femeie ammanită, 
cu numele de Nooma, căpeteniile poporului au şi trimis soli în Egipt, ca să-l cheme pe Ieroboam. EI a venit în 
oraşul Sicima, unde sosise între timp Roboam,; era dorinţa lui să se înfăţişeze singur ca rege în fața israeliților 
adunaţi acolo. Căpeteniile, împreună cu leroboam, l-au rugat să le uşureze corvezile şi să fie mai clement decât 
părintele său. Ei au îndurat cu greu jugul lui; purtându-se mai îngăduitor, îl vor sluji cu mai mult devotament 
dacă se arată milostiv, în loc să-i constrângă prin frică. Roboam le-a zis că le va da răspunsul peste trei zile, ceea 
ce a stârnit bănuiala că nu vrea să-şi plece urechea numaidecât la cererile lor. După părerea lor, în tinereţe mintea 
omenească era mai înclinată spre bunătate şi omenie. Au socotit un semn bun faptul că le-a cerut un răgaz de 
gândire şi nu i-a respins din capul locului. 

2. Convocându-i pe prietenii tatălui său, Roboam i-a întrebat ce răspuns trebuie să dea el poporului. Cum era de 
aşteptat din partea unor bărbaţi bine intenţionaţi, care cunoşteau îndeaproape firea mulțimii, bătrânii l-au sfătuit 
să se poarte prietenos cu poporul, să-i vorbească cu blândeţe şi să fie ceva mai îngăduitor decât obişnuiesc să se 
arate regii. Pe această cale el va câştiga favoarea mulțimii, căci, prin felul lor de a fi, supuşii nu-i iubesc decât pe 
regii binevoitori şi care îi tratează de la egal la egal. 

Roboam a refuzat să primească sfatul lor util, dacă nu pentru orice prilej, barem pentru cel de acum, când urma 
să fie ales rege. Cred că Dumnezeu l-a făcut şi pe el să respingă ceea ce era în interesul lui. Roboam i-a chemat 
în schimb pe tinerii care fuseseră crescuţi împreună cu el, le-a înfățişat sfatul dat de bătrâni şi le-a cerut să-i 
spună propria lor părere. Fiindcă nici tinereţea şi nici Dumnezeu nu le îngăduia să vadă lucrurile mai bine, ei l-au 
sfătuit să răspundă poporului că degetul lui mic e mai gros decât mijlocul tatălui său; dacă în timpul domniei lui 
Solomon, mulțimea a simţit cumva apăsarea robiei, mai greu şi mai apăsător va fi jugul pe care-l va purta de- 
acum înainte şi, dacă dânsul a mustrat-o cu harapnicele, el însuşi o va pedepsi cu ajutorul scorpionilor. Sfatul lor 
a fost pe placul regelui, care a socotit că răspunsul era mai potrivit cu demnitatea lui de suveran. A treia zi, când 


poporul s-a adunat să-l asculte şi toţi erau nerăbdători să audă spusele regelui, convinşi că vorbele sale vor fi 
blânde şi pline de omenie, în răspunsul lui Roboam a lepădat sfatul prietenilor vârstnici, adoptând părerea celor 
tineri. Aceasta era dorinţa lui Dumnezeu, pentru ca să se adeverească cele prezise de Achias. 

3. Cuvintele lui Roboam au lovit ca o sabie în poporul care, la auzul vorbelor sale, a rămas înmărmurit, de parcă 
urma să fie supus caznelor. După aceea, toţi au fost cuprinşi de indignare şi, într-un singur glas, au strigat că de 
azi înainte nu vor să mai aibă legătură cu David şi cu urmaşii lui şi, adăugând că nu-i lasă decât templul, fiindcă 
fusese clădit de părintele său, l-au ameninţat pe Roboam că-l părăsesc. Ei au fost atât de furioşi şi de porniţi 
împotriva lui, încât atunci când regele [i l-a trimis pe Adoram, căpetenia peste strânsul dărilor, ca să-i potolească 
pe răzvrătiți şi să le ceară iertare dacă spusele sale au fost pline de cutezanță tinerească şi prea aspre, aceştia nici 
nu l-au lăsat să cuvânteze, ci l-au omorât, aruncând pietre asupra lui. Când a văzut una ca asta, Roboam şi-a zis 
că pot să-l lovească şi pe el pietrele care l-au ucis pe dregătorul său şi, temându-se să nu i se întâmple vreo 
nenorocire, s-a urcat degrabă în carul său şi a fugit la Hierosolyma. Seminţia lui Iuda şi cea a lui Beniamin l-au 
ales rege pe el, dar restul poporului s-a despărţit de neamul lui David, proclamându-l “ge pe Ieroboam. Roboam, 
fiul lui Solomon, a chemat să vină la adunare cele două triburi care îi rămăseseră credincioase şi din 

A 

rândurile lor a înjghebat o oaste de o sută optzeci de mii de luptători aleşi şi s-a pregătit să pornească împotriva 
lui leroboam şi a poporului, silindu-l prin forța armelor să i se supună. A fost împiedicat să pornească în 
expediţie printr-un prooroc trimis de Dumnezeu (care i-a spus că nu se cădea să poarte război cu cei din neamul 
lui, mai ales că Domnul fusese cel ce hotărâse scindarea poporului), aşa că Roboam n-a mai pornit la drum. 
Intenţionez ca mai întâi să vorbesc despre ce a întreprins leroboam şi abia după aceea să înfățişez faptele lui 
Roboam, regele celor două seminţii. Aceasta va fi ordinea respectată în întreaga noastră istorie!, 

4. leroboam şi-a construit atunci în oraşul Sichim un palat regal şi a locuit într-însul; s-a îngrijit apoi să-şi mai 
înalțe unul în oraşul numit Phanuel. Deoarece nu mai era mult până la Sărbătoarea Corturilor, şi-a zis în sinea 
lui: dacă poporul se va duce la Hierosolyma să se închine Domnului, prăznuirea va avea loc acolo şi poate că, 
ademenită de strălucirea templului şi a slujbelor divine, mulțimea se va căi, se va întoarce la regele de mai 
înainte şi-l va părăsi, viaţa lui fiind pusă în mare primejdie. Şi-a întocmit, aşadar, următorul plan. A făcut doi 
viței şi a construit pentru ei două capişti, una în oraşul Bethel, cealaltă în Dan (situat lângă izvoarele Iordanului 
mic). în fiecare din sus-zisele oraşe a pus câte un vițel de aur. leroboam a întrunit cele zece seminţii peste care 
domnea şi la adunare a ţinut următorul discurs: „Bărbaţi înrudiţi prin semințiile noastre, cred că nu vi-e străin 
faptul că Dumnezeu se află în orice loc şi că nu întâlneşti nici un meleag unde să nu fie de faţă, căci EI ascultă 
pretutindeni rugile închinătorilor săi. Aşa stând lucrurile, eu nu vreau să vă silesc să străbateţi un drum lung până 
la oraşul potrivnic Hierosolyma, spre a îngenunchea înaintea Lui. Templul acela a fost construit tot de un om. Ca 
atare, am făcut şi eu doi viței din aur, în numele lui Dumnezeu, închinându-l pe unul oraşului Bethel, iar pe 


celălalt oraşului Dan, pentru ca fiecare să se ducă spre cel mai apropiat de casa lui, ca să se roage Domnului. Din 
Ca urmare a dezmembrării statului unificat, din pricina disensiunilor dintre triburi, Flavius Josephus înfăţişează paralel şirul suveranilor din 
Regatul Israel (928-724 î.e.n.) şi al celor din Regatul Iudeii (928-586 î.e.n.), semnalând delimitările şi interferențele ambelor state înrudite, 
care s-au scindat în detrimentul lor. 

rândurile voastre, voi numi preoţi şi leviţi, încât să nu mai aveţi nevoie de seminţia lui Levi şi de urmaşii lui 
Aaron. Cel ce simte dorinţa să fie preot n-are decât să jertfească Domnului un vițel si un berbec, la fel cum a 
făcut şi cel dintâi preot, Aaron!" Prin aceste vorbe, leroboam a înşelat poporul, îndemnându-l să se lepede de 
credinţa strămoşească şi să-i încalce legile. Aceasta a însemnat pentru evrei începutul nenorocirilor şi pricina 
pentru care au fost ei biruiți de popoare străine şi duşi în captivitate. Dar despre asta vom povesti la momentul 
potrivit. 

5. în luna a şaptea, când avea loc sărbătoarea, leroboam a vrut s-o prăznuiască la Bethel, în acelaşi timp cu cele 
două seminții din Hierosolyma; a înălţat, aşadar, înaintea viţelului un jertfelnic, spre care a urcat împreună cu 
preoții, el însuşi fiind Mare Preot?. Dar, în clipa când se pregătea, în văzul mulțimii, să pună pe jertfelnic victima 
pentru arderea de tot, ca trimis al Domnului a venit de la Hierosolyma un prooroc, ce se numea Jadon; s-a aşezat 
în mijlocul poporului şi, cu faţa spre jertfelnic, ca să fie auzit mai bine de rege, a cuvântat astfel: „Domnul îţi 
prevesteşte prin mine că din neamul lui David se va naşte un om, numit losias:, care va jertfi deasupra ta pe 
preoții mincinoşi ai vremii acesteia, arzând peste tine oasele lor de înşelători, amăgitori şi nelegiuiţi. Pentru 
convingerea celor de față că aşa vor decurge lucrurile, voi prezice semnul faptelor ce se vor petrece curând. 
Acest jertfelnic se va despica şi toată grăsimea victimelor aflate pe el se va scurge în țărână!" Vorbele rostite de 
prooroc au stârnit mânia lui leroboam, care a întins mâna spre el, poruncind să fie prins. Dar mâna întinsă a 
înlemnit pe neaşteptate şi n-a mai putut să şi-o tragă înapoi, fiind cuprinsă de o toropeală vecină cu moartea. în 
scurtă vreme s-a despicat şi jertfelnicul şi tot ce se afla deasupra s-a împrăştiat, aşa cum prezisese proorocul. 


Când s-a convins că omul spusese adevărul şi suflul divin îi inspirase prezicerile, regele l-a 

? leroboam I, primul suveran al Regatului Israel (928-907 î.e.n.), a căutat să se delimiteze de Iudeea vecină nu numai politic, ci şi religios, 
interzicând supuşilor săi pelerinajul la Ierusalim, şi a încurajat cultul taurului. încercarea lui de a întruni în persoana lui monarhia şi 
demnitatea sacerdotală supremă este în spiritul tradiţiei orientale. 

Suveran din perioada târzie a Regatului ludeu, losia (640—609 î.e.n.) a desființat sanctuarele şi cuiburile de idolatrie din provincie. Despre 


domnia lui 'a fi vorba în Cartea a X-a, cap. IV. 

implorat să intervină pe lângă Dumnezeu, să-i înzdrăvenească mâna dreaptă. Proorocul l-a rugat pe Domnul să 
îndeplinească dorinţa regelui. Când a văzut că mâna i-a revenit la starea ei firească, leroboam s-a bucurat şi l-a 
pofitit să prânzească cu el. Jadon i-a răspuns că nu cutează să intre în casa lui, nici să mănânce pâine sau să bea 
apă în acest oraş, întrucât Dumnezeu însuşi îi interzisese acest lucru. I-a spus că n-avea voie nici măcar să se 
întoarcă pe drumul pe care venise, la întoarcere urmând să aleagă altă cale. Regele a rămas mirat de cumpătarea 
proorocului dar l-a îngrijorat soarta acestuia, temându-se să nu-l pândească vreo nenorocire. 


CAPITOLUL IX 


1. în oraş trăia pe atunci un bătrân ticălos, fals profet, pe care Ieroboam îl preţuia nespus de mult, de vreme ce 
spunea numai lucruri plăcute, amăgindu-l în felul acesta. EI stătea țintuit la pat, deoarece era sleit de puteri din 
pricina vârstei înaintate. Când fiii săi i-au povestit despre proorocul venit de la Hierosolyma, despre semnele 
minunilor şi felul cum, rugându-l pe Dumnezeu, care înţepenise mâna dreaptă a lui leroboam, aceasta s-a 
îndreptat iarăşi, bătrânul s-a temut că străinul va dobândi o mai mare trecere în fața regelui decât o avea el, 
bucurându-se de o deplină cinstire. A poruncit fiilor săi să pună numaidecât şaua pe asin, fiindcă voia să plece la 
drum. Aceştia i-au îndeplinit porunca pe loc, iar el a încălecat şi a pornit pe urmele proorocului, aflându-l pe 
drumeţ sub un stejar înalt şi umbros, unde se odihnea. Mai întâi l-a salutat, apoi l-a dojenit că nu trecuse pe la el 
să-i ceară găzduire. Când Jadon i-a răspuns că Dumnezeu îi interzisese să se lase ospătat de vreunul din locuitorii 
oraşului, bătrânul i-a zis: „Sunt sigur că Dumnezeu nu ţi-a interzis să iei masa la mine, căci şi eu sunt 

466 

prooroc şi-l cinstesc în aceeaşi măsură. M-a trimis adineaori la tine, să te aduc oaspete în casa mea!" Jadon l-a 
crezut pe mincinos şi s-a întors din drum. în vreme ce stătea la masă într-o plăcută conversaţie cu gazda, Domnul 
i s-a arătat lui Jadon şi i-a spus că, întrucât nu s-a supus poruncii sale, îl va pedepsi aspru, arătându-i şi cum va 
face acest lucru. I-a spus că, la întoarcere, va întâlni pe drum un leu, care îl va ucide, aşadar nu-şi va găsi odihna 
veşnică în mormântul strămoşilor săi. După părerea mea, Dumnezeu a vrut să se întâmple aşa, pentru ca 
Ieroboam să nu se încreadă în vorbele lui Jadon, socotindu-le minciună sfruntată. Pe drumul său de întoarcere la 
Hierosolyma, Jadon s-a întâlnit cu un leu, care l-a smuls din şaua animalului său de povară şi l-a omorât. N-a 
făcut însă nici un rău asinului. S-a aşezat lângă leşul proorocului şi l-a păzit până când nişte drumeți l-au văzut 
şi, reîntorşi în oraş, l-au vestit pe falsul profet. Acesta şi-a trimis fiii să aducă leşul în oraş şi l-a îngropat acolo cu 
mare cinste. A cerut apoi feciorilor săi ca, după ce va muri el însuşi, să-l pună în acelaşi mormânt, asigurându-i 
că toate prezicerile lui Jadon privitoare la oraş, jertfelnic, preoți şi falşii profeţi, se vor adeveri cândva. După 
moarte nu va mai îndura injurii dacă va fi înmormântat alături de Jadon şi oasele sale vor rămâne neatinse, 
neputând fi deosebite de cele ale proorocului. De îndată ce a adus cuvenitele cinstirii lui Jadon şi le-a transmis 
fiilor săi ultima dorinţă, rău şi nelegiuit cum era, s-a dus la leroboam şi i-a zis: „Cum de ai rămas atât de tulburat 
de vorbele smintitului acela?" Când regele i-a povestit ce a pățit cu mâna lui la Jertfelnic şi l-a numit pe Jadon 
drept un adevărat şi mare prooroc al Domnului, a început cu şiretenie şi perfidie să-i clatine convingerile, punând 
sub semnul îndoielii verosimilitatea faptelor în care judecata lui credea. S-a străduit să-l convingă pe rege că 
mâna lui a înțepenit vlăguită de oboseală, deoarece cărase jertfele, dar, după ce s-a odihnit puţin, ea şi-a revenit 
de la sine. Jertfelnicul s-a despicat fiindcă era proaspăt construit şi, sub povara victimelor multe şi mari, n-a mai 
rezistat şi a crăpat în două. Bătrânul i-a anunţat apoi că autorul minunilor prevestitoare murise sfâşiat de un leu, 
ceea ce dovedea că nu era un prooroc adevărat. Prin aceste vorbe l-a convins pe rege şi a atras pe calea 
nelegiuirii cugetul său, care se îndepărtase tot mai mult de Dumnezeu, precum şi de faptele sfinte şi drepte. îl 
sfida pe Domnul şi-l batjocorea într-atât încât 

A 

zi de zi căuta să-l întâmpine cu o nouă ticăloşie, mai mare şi mai respingătoare. Ceea ce am spus până acum 
despre leroboam mi se pare îndestulător. 


CAPITOLUL X 


1. Roboam, fiul lui Solomon, care, aşa cum am arătat mai înainte, domnea peste două seminţii, a întărit sau a 
construit următoarele oraşe mari: Bethleem, Etame, Thecoe, Bethsura, Socho, Odollam, Ipan, Marissa, Zipha, 
Adoraim, Lachis, Azeca, Saraim, Elom şi Hebron. Ele au fost înălțate mai întâi în seminția lui luda. Dar el a 
construit apoi oraşe mari şi în seminţia lui Beniamin, le-a fortificat şi a instalat pretutindeni garnizoane şi 


comandanţi aparte, toate fiind înzestrate din belşug cu provizii de grâu, untdelemn şi alte mijloace de trai, 
precum şi cu scuturi şi sulițe pentru multe mii de războinici. La Hierosolyma s-au strâns în preajma lui Roboam 
preoţii şi leviţii din toate ținuturile israeliților, împreună cu oamenii din popor care rămăseseră buni şi drepți. 
Aceştia şi-au părăsit oraşele de baştină ca să-l poată cinsti după datină pe Dumnezeu în Hierosolyma: nu era pe 
placul lor să se închine zilnic viţeilor de aur, cum le cerea leroboam. Timp de trei ani, aceştia au sporit puterea 
lui Roboam. După ce se căsătorise mai înainte cu o rudă de-a lui, care i-a dăruit trei copii, el s-a însurat cu o altă 
rudă, numită Machane, fiica Thamarei, avându-l ca părinte pe Abesalom. Aceasta i-a născut un fiu ce se chema 
Abias. Şi de la celelalte soții a avut Roboam mai mulţi copii, dar cel mai mult a iubit-o pe Machane. în total, 
soțiile sale legitime au fost în număr de optsprezece, iar concubinele, în număr de treizeci. De la acestea s-a ales 
cu douăzeci şi opt de fii şi şaizeci de fete. Ca urmaş al său, l-a ales pe Abias, fiul lui Machane, căruia i-a 
încredinţat tezaurul şi oraşele sale întărite. 

468 

2. Cred că măreţia faptelor şi schimbarea lor în bine sunt îndeobşte pricina nenorocirilor şi nedreptăţilor 
omeneşti. Căci atunci când a văzut că puterea a început să-i crească tot mai mult, Roboam s-a dedat la tot felul 
de crime şi fărădelegi, dispreţuind cinstirea lui Dumnezeu, iar poporul n-a căutat decât să-i urmeze exemplul. 
Aşa se face că împreună cu moravurile regilor se pervertesc şi obiceiurile supuşilor, care, nevrând să veştejească 
desfrâul celor dintâi prin buna lor purtare, urmează viciile cârmuitorilor, la fel ca şi virtuțile. Dacă n-ar fi 
procedat aşa, s-ar fi tras concluzia că ei nu preţuiau destul faptele suveranilor lor. La fel s-a întâmplat şi cu 
supuşii lui Roboam, care, atunci când regele lor a început să calce fără sfială legile divine, s-au străduit să nu-şi 
jignească cumva cârmuitorul, rămânând ei oameni drepţi. Spre a-l pedepsi pentru fărădelegile sale, Dumnezeu |- 
a trimis în ţara lui pe Susac, regele egiptenilor. Faptele sale au fost atribuite, din greşeală, de Herodot lui 
Sesostris!. în al cincilea an al domniei lui Roboam, a pornit împotriva acestuia cu o oaste numeroasă. Era însoţit 
de o mie două sute de care de război, de şaizeci de mii de călăreţi şi de patruzeci de mii de pedestraşi. 
Majoritatea lor erau libieni şi etiopieni. împreună cu ei, a năvălit în ţara evreilor, a cucerit fără luptă cetăţile 
întărite ale lui Roboam, lăsând garnizoane puternice în fiecare, apoi s-a îndreptat spre Hierosolyma. 

3. Când Roboam şi poporul său au fost împresuraţi în oraş de oastea lui Susak, ei l-au implorat pe Dumnezeu să 
le dea izbânda şi izbăvirea, dar nu l-au putut îndupleca pe Domnul. Proorocul Samaeas le-a spus că Domnul le 
trimite vestea că-i lasă în mâinile vrăjmaşilor, aşa cum ei au părăsit slujbele lui. De îndată ce au auzit, evreii şi- 
au pierdut pe loc curajul şi, văzându-se fără nici o speranță de salvare, au început să recunoască singuri că 
Dumnezeu îi refuza pe bună dreptate, fiindcă au păcătuit faţă de el, prin faptul că i-au încălcat poruncile şi legile. 
Cum i-a zărit că erau abătuțţi şi se căiau de greşelile lor, Domnul le-a transmis 

! „Părintele istoriei” a preluat din tradiţia orală legendara figură a marelui cuceritor din Dinastia a XII-a, Sesostris al III-lea (1878-1842 î.e.n.), 


atribuindu-i victorii şi campanii ale unor faraoni ulteriori, printre care şi Ramses al II-lea (1304-1237 Î£ji.). Roboam (928-911 ten.) a fost 
contemporan cu faraonul Şişak sau Şeşonk (947-925 î.e.n.). 

prin proorocul său că nu vroia să-i dea pieirii, ci să-i supună egiptenilor, ca să simtă ei înşişi dacă era mai uşor să 
slujească unui om decât lui Dumnezeu. Susak a cucerit aşadar Hierosolyma fără luptă, fiindcă Roboam, cuprins 
de teamă, a deschis porţile oraşului, n-a mai rămas însă fidel pactului încheiat, ci a jefuit templul, a răpit tezaurul 
Domnului şi al regelui, cărând o mare cantitate de aur şi argint, fără să lase nimic în urma lui. Faraonul şi-a 
însuşit şi pavezele de aur şi scuturile făcute de Solomon; n-a cruțat nici tolbele de aur luate de David de la regele 
Sophene şi închinate Domnului. Apoi s-a întors acasă la el. Herodot din Halicarnas menţionează această 
expediţie, deşi se înşală în privinţa numelui purtat de rege, spunând că suveranul a invadat ţările multor popoare 
şi a cucerit Siria Palestinei, subjugându-i pe toţi oamenii din această regiune, care s-au predat fără luptă. E 
limpede că el a vrut să menţioneze norodul nostru ca fiind capturat de egipteni. Totodată povesteşte că, în ţările 
pe care le-a supus, regele a ridicat columne pe care erau săpate părţile ruşinii femeieşti?. Roboam, regele nostru, 
a fost cel ce a predat oraşul, fără ca mai înainte să pună mâna pe arme. Mai departe, Herodot spune că etiopienii 
au deprins de la egipteni obiceiul de a-şi tăia împrejur mădularul bărbătesc. Căci şi fenicienii, şi sirienii din 
Palestina au învăţat de la egipteni să se taie împrejur”. Este cunoscut faptul că în Palestina Siriei nimeni nu se 
mai taie împrejur, în afara noastră. Dar în privinţa asta fiecare poate gândi cum crede de cuviință. 

4. După retragerea lui Susak, regele Roboam şi-a înzestrat garda regală cu paveze şi scuturi făcute din aramă, la 
fel de numeroase ca şi cele din aur. Fiindcă nu-şi propunea să se distingă prin expediţii războinice şi strălucite 
isprăvi vitejeşti, cârmuirea lui a îmbinat pacea deplină cu teama de leroboam, cu care a trăit 

? Ca dovadă că erau lipsiţi de bărbăţie. Străvechile stele înălțate de legendarul Sesostris în diferite ţări cucerite de el n-au dăinuit decât în 
mică măsură. Herodot susţine că a văzut el însuşi câteva în Siria Palestinei, luând aminte la textele lor, însoţite de semnul infamant (Istorii, 
II, 106). în 1940 s-au descoperit la Beryhos, în Palestina, inscripții amintind victoriile lui Ramses al D-lea, repurtate pe aceste meleaguri, fără 
întruchiparea „ruşinii de femeie" la care se referă istoricul grec. 

3 „Dintre toţi oamenii, numai colchidienii, egiptenii şi etiopienii se taie împrejur de când e lumea Fenicienii şi sirienii din Palestina 
mărturisesc până şi ei că au luat acest obicei de la egipteni”. (Herodot, Istorii, IL, 104). 

într-o perpetuă duşmănie. A murit la vârsta de şaptezeci şi cinci de ani, dintre care şaptesprezece ani au revenit 
domniei sale. A fost un bărbat semeţ şi necugetat, care a pierdut o mare parte a regatului lăsat de tatăl său, 
neurmând sfaturile date de prietenii acestuia. A fost îngropat la Hierosolyma în mormântul regilor. I-a urmat la 


tron fiul său Abias, în al optsprezecelea an al domniei lui leroboam asupra celor zece seminţii. lată care a fost 
sfârşitul lui Roboam. Mai rămâne să vorbim despre leroboam şi despre felul cum şi-a încheiat şi el viaţa. Căci el 
nu s-a oprit şi nici n-a încetat să-l înfrunte pe Dumnezeu, ci a stăruit să înalțe jertfelnice pe înălțimile munţilor şi 
să numească preoţi din mijlocul poporului“. 


CAPITOLUL XI 


1. La scurtă vreme după aceea, Domnul a lăsat să cadă meritata pedeapsă pentru fărădelegile sale asupra 
creştetului lui leroboam şi a întregii familii. Tocmai atunci s-a îmbolnăvit fiul lui, care se numea Obimes, şi 
Ieroboam i-a cerut soţiei sale să-şi lepede hainele şi să pună veşmântul omului de rând, spre a se duce la 
proorocul Achias, acest bărbat având minunatul dar de-a prezice viitorul fără greş (căci el i-a proorocit că urma 
să fie ales rege). I-a poruncit ca, o dată ajunsă la Achias, să se poarte ca o străină şi să-l întrebe dacă fiul ei se va 
lecui de boala lui. Regina şi-a schimbat veşmintele, după porunca soţului ei, apoi s-a dus în oraşul Silo, unde 
locuia Achias. Pe când se pregătea să intre in casa proorocului, care îşi pierduse lumina ochilor din pricina 
bătrâneţii, Domnul i s-a arătat acestuia şi l-a vestit nu numai că soția lui leroboam se pregătea să-l viziteze, ci şi 
ce anume trebuia să răspundă la întrebările ei. Regina s-a dat drept o străină din 

Pseudosacerdoţii „pentru toate căpiştele înălțimilor care sunt în cetățile Samariei" (Cartea a treia a Regilor, XIII, 32). 

pătura de jos. De îndată ce a pătruns în casă, proorocul i-a strigat: „Intră, femeia lui leroboam, de ce te mai 
ascunzi de mine? Nu poţi să-i ascunzi nimic lui Dumnezeu, care mi s-a arătat şi m-a prevenit că vei veni, 
învăţându-mă şi ce trebuie să-ţi spun!" Când femeia se pregătea să se întoarcă la bărbatul ei, Achias i-a spus ce 
anume să-i transmită acestuia: „Deşi ai fost om de rând venit din mijlocul poporenilor, te-am ridicat la rang înalt, 
rupând regatul de la casa lui David, ca să ţi-l dau ţie. Dar tu n-ai ţinut seamă de acest lucru, ai înlăturat cinstirea 
mea, ţi-ai turnat nişte idoli de aur şi te-ai închinat lor. De aceea, te voi cobori din nou şi voi nimici întregul tău 
neam, făcându-l să ajungă pradă câinilor şi păsărilor cerului. Din rândul israeliților voi înălța un rege, ce nu va 
mai lăsa în viaţă pe nici unul din casa lui leroboam. La aspra pedeapsă va fi părtaş şi poporul, pe care îl voi 
azvârli din acest pământ bun, surghiunindu-l în ţinuturile de dincolo de Eufrat, fiindcă a devenit ortacul 
nelegiuirii regelui şi s-a închinat zeilor făuriţi de el, în loc să mă cinstească pe mine. Dar tu, femeie, întoarce-te 
la bărbatul tău şi du-i veştile acestea. Feciorul îl vei găsi fără suflare: de îndată ce piciorul tău va călca în cetate, 
copilul se va stinge din viaţă. întregul popor va jeli la înmormântarea lui, onorându-l cu doliul obştesc: er a fost 
singurul din casa lui leroboam la care s-a găsit un dram de bunătate!" Adânc tulburată de aceste prevestiri şi 
nemângâiată de apropiata moarte a fiului ei, regina a plecat repede, presărându-şi calea de întoarcere cu planşete 
şi tânguiri. Veştile rele şi nenorocirea o hărţuiau fără milă, propria-i grabă dăunând fiului ei (căci cu cât se zorea 
mai mult, cu atât mai repede aducea sfârşitul acestuia), dar se simţea datoare faţă de bărbatul ei să-şi iuţească 
paşii. La sosirea ei acasă, şi-a găsit copilul fără suflare şi i-a povestit regelui tot ceea ce i-a fost dat să întâmpine. 
2. leroboam nu s-a sinchisit de nimic, ci şi-a strâns o oaste numeroasă ca s-o ducă într-o expediţie, luptând 
împotriva lui Abias, fiul lui Roboam, care moştenise tronul părintelui său, domnind peste două triburi. îl privea 
cu dispreţ, datorită faptului că era prea tânăr. Când a auzit de venirea lui leroboam, Abia nu s-a înspăimântat 
deloc şi, dovedind un curaj neobişnuit pentru vârsta lui, mai presus de aşteptările vrăjmaşului, el şi-a înjghebat 
din cele două seminții o oaste cu care s-a dus să-l întâmpine pe leroboam într-un loc* numit Semaron. Şi-a 
aşezat tabăra în 

preajma lui şi a făcut pregătirile de război. Trupele sale erau în număr de patru sute de mii, oastea lui leroboam 
fiind de două ori mai mare. Când taberele adverse se aflau faţă în față, gata să înceapă lupta, cu primejdiile ei, şi 
să se înfrunte deschis, Abias s-a urcat pe o înălțime şi a făcut un semn cu mâna, rugându-l pe leroboam şi 
mulțimea din jur să-i dea ascultare. De îndată ce s-a înstăpânit liniştea pretutindeni, el a ţinut următoarea 
cuvântare: „Ştiţi, desigur, că Dumnezeu i-a hărăzit pentru totdeauna lui David şi urmaşilor săi domnia asupra 
voastră. De aceea mă mir că, părăsindu-l pe tatăl meu, v-aţi înhăitat cu sluga lui, leroboam, iar acum veniţi să 
luptaţi împotriva celor pe care Dumnezeu i-a pus să domnească, ca să le răpiți ce le-a mai rămas din moştenirea 
lor. Cea mai mare parte a regatului a încăput deja pe mâinile lui leroboam; trag. nădejdea că nu se va mai bucura 
de ea multă vreme. Domnul îl va pedepsi pentru păcatele pe care le-a comis, ca să pună capăt abuzurilor şi 
silniciilor sale, dar şi pentru faptul că v-a ademenit să-i urmaţi pilda, ca să fiți părtaşi la aceleaşi nelegiuiri. Tatăl 
meu nu v-a făcut nici o nedreptate în afară de faptul că, prost sfătuit de nişte oameni răuvoitori, a rostit cuvinte 
neplăcute într-o adunare, iar voi l-aţi părăsit pentru mânia lui trecătoare, îndepărtându-vă astfel de Dumnezeu şi 
încălcând legile sale. Fie pentru neştiinţa tânărului de a vorbi în întruniri publice, fie pentru binefacerile aduse de 
Solomon, părintele său, frumos ar fi fost să-i treceţi cu vederea nu numai cuvintele grele adresate vouă, ci şi 
vârsta necoaptă şi lipsa de experienţă care l-au mânat spre o faptă grea şi odioasă. Drept este ca meritele 
părinţilor să scuze greşelile urmaşilor. Dar voi nu v-aţi preocupat de aşa ceva mai înainte, şi nu vă preocupaţi nici 
acum, când aţi urnit împotriva noastră o oaste uriaşă. Pe ce se bizuie încrederea voastră în izbândă? Pe viţeii de 
aur şi pe jertfelnicele clădite pe înălţimi, care sunt dovezi nu ale evlaviei, ci ale necredinţei? Pe mulțimea 
trupelor voastre, mai numeroase ca ale noastre, se întemeiază speranța voastră în victorie? Ce importanţă are 
puterea unei oştiri uriaşe, atunci când ea duce un război nelegiuit? Căci numai pe dreptate şi evlavie se sprijină 


deplina certitudine a biruinţei asupra vrăjmaşilor. Or, ele sunt de partea noastră, fiindcă de la început noi am 
respectat legile şi l-am cinstit pe Dumnezeu, care nu poate fi plăsmuit de mâini omeneşti şi din materiale 
şubrede, nici de un rege nelegiuit, care îşi amăgeşte poporul, ci există prin sine 

însuşi, fiind începutul şi sfârşitul tuturor lucrurilor. Ca atare, vă îndemn acum să vă dezmeticiţi şi, dovedind o 
judecată mai înţeleaptă, să renunțaţi la război. Gândiţi-vă la datinile străbune, care v-au adus atâta fericire şi 
prosperitate!" 

3. Acestea au fost cuvintele adresate de Abias mulțimii. în timp ce vorbea, leroboam a trimis pe ascuns nişte 
războinici din tabăra lui care să meargă pe cărări tainice şi să-l învăluie pe Abias. Când s-au trezit în mijlocul 
duşmanilor înşiraţi de jur-împrejur, oştenii lui s-au înspăimântat, pierzându-și curajul. Dar Abias i-a îmbărbătat 
pe ai săi şi 1-a îndemnat să-şi pună nădejdea în Dumnezeu: vrăjmaşii nu puteau să-i menţină în încercuirea lor. 
Toţi l-au rugat deopotrivă pe Dumnezeu să-i ajute şi, în vreme ce preoţii sunau din trâmbiţe, ei s-au năpustit cu 
strigăte asupra potrivnicilor. Domnul a frânt curajul acestora, le-a slăbit puterea, lăsându-i să fie prididiți de 
oastea lui Abias. Atât de mulți au căzut din trupele lui leroboam, încât nu s-a mai pomenit un asemenea masacru 
în războaiele grecilor, nici ale barbarilori, minunată şi strălucitoare fiind victoria obţinută de oştenii lui Abias cu 
sprijinul lui Dumnezeu. Ei au ucis cinci sute de mii de duşmani, au cucerit şi prădat cetăţile lor întărite: Bethel şi 
cu ţinutul ce-i aparţinea, aşijderea Isana cu împrejurimile sale. După această grea înfrângere, leroboam n-a putut 
să-şi mai revină câtă vreme a mai trăit Abias. N-a trecut mult de la izbânda aceasta şi el a murit, după ce a 
domnit doar trei ani”, fiind înhumat în mormântul înaintaşilor săi. A lăsat în urma lui douăzeci şi doi de fii şi 
şaisprezece fiice; a avut toţi aceşti copii de la patrusprezece soţii. I-au urmat la tron Asanus şi mama lui, numită 
Machaia, căci era minor. în timpul domniei lui Asanus, țara israe-liților s-a bucurat de zece ani paşnici. 

4. Atâta am găsit cu cale să vă spun despre Abias, fiul lui Roboam şi nepotul lui Solomon. leroboam, rege peste 
zece seminţii, a murit şi el după o domnie de douăzeci şi trei de ani. I-a urmat la tron fiul său Nadab, când 


Asanus era în al doilea an al ocârmuirii sale. Fiul lui leroboam a domnit doi ani si a fost 

' Pentru vechii greci, toate popoarele din lume erau barbare, adică străine. 

2 între 911 şi 908 î.e.a, Abijah s-a aliat cu Ben-Hadad I, suveranul regatului arameic al Damascului, nereuşind să lichideze succesiunea. lui 
leroboam. 

* între 907-906 î.e.n. Uzurpatorul tronului celui de-al doilea suveran al Regatului Israel era unul dintre înalții ofiţeri de încredere ai lui 
Nadab. 

la fel de rău şi de nelegiuit ca şi tatăl său. în aceşti doi ani, el a asediat Gabatho, oraş din ţara filistenilor, 
străduindu-se să-l cucerească. A pierit acolo în urma unei capcane întinse de un prieten al său, numit Basanes, 
fiul lui Machelus. După moartea lui Nadab, acesta i-a ocupat tronul şi a stârpit întregul neam al lui leroboam. S- 
au împlinit astfel prezicerile Domnului, căci aceia dintre rudele lui leroboam care fuseseră ucişi în oraş au fost 
sfâşiați de câini, cei răpuşi pe ogoare căzând pradă păsărilor cerului. Aşa şi-a primit casa lui leroboam pedeapsa 
cuvenită pentru fărădelegile şi ticăloşiile ei. 


CAPITOLUL XII 


1. Asanus!, regele din Hierosolyma, era un om cu deprinderi foarte bune şi cu frică de Dumnezeu şi nu făcea, 
nici nu gândea nimic care să nu-i dovedească evlavia şi respectul legilor. în timpul domniei sale a păstrat 
ordinea, a smuls din rădăcină răul şi a înlăturat orice lucru necurat. Şi-a înjghebat o oaste de trei sute de mii de 
luptători aleşi, din seminţia lui Iuda, înarmaţi cu paveze şi lănci, precum şi două sute treizeci de mii din seminţia 
lui Beniamin, înzestrați cu scuturi şi arcuri. Când a împlinit zece ani de domnie, Zaraeus, regele Etiopiei, a pornit 
într-o expediție împotriva lui, în fruntea unei oştiri numeroase, alcătuită din nouă sute de mii de pedestraşi, o sută 
de mii de călăreți şi trei sute de care de război. Când a ajuns cu trupele sale la Marissa (situat în seminţia lui 
Iuda), i-a ieşit în întâmpinare Asanus, şi-a desfăşurat oastea pentru bătălie în valea numită Saphtha, din preajma 
oraşului, şi, având în fața ochilor mulţimea etiopienilor, cu glas puternic l-a rugat pe Dumnezeu să dea cât mai 


multe mii de 
Asa a cârmuit regatul Iudeii între anii 908 şi 867 î.e.n. fiind iniţial sub “genţa mamei sale. 

duşmani pe mâna lui, spunându-i: „în nimeni altul nu-mi pun încrederea decât în tine, Doamne, Tu, care ai făcut 
pe cei puţini să triumfe asupra celor mulţi şi pe cei slabi asupra celor tari. Numai cu ajutorul tău îndrăznesc să 
lupt cu oastea lui Zaraeus!" 

2. în timp ce Asanus rostea aceste cuvinte, Dumnezeu 1-a arătat semnul izbânzii, iar el a pornit vitejeşte la atac, a 
ucis un mare număr de etiopieni şi, silindu-i pe ceilalți s-o ia la fugă, i-a urmărit până în ţinutul Gerara. După ce 


au pus capăt vărsării de sânge, evreii au pornit să jefuiască oraşul (căci Gerara fusese cucerită) şi tabăra 
duşmană, unde au pus mâna pe o uriaşă pradă de aur şi argint, cămile şi vite deprinse cu poverile şi cu păşunatul. 
După această strălucită victorie, obţinută cu deplinul sprijin al lui Dumnezeu, Asanus s-a îndreptat, împreună cu 
oastea lui, spre Hicrosolyma. Nu prea departe de oraş le-a ieşit în cale un prooroc, numit Azarias, care i-a rugat 
să se oprească puţin şi le-a zis că Dumnezeu le-a dat această victorie deoarece s-au arătat întotdeauna drepţi şi 
cucernici şi în toate privinţele s-au supus voinței Domnului. A adăugat că, atâta vreme cât vor continua aşa cum 
au început, Dumnezeu îi va ajuta să-şi biruie vrăjmaşii şi să ducă o viaţă fericită. Dacă însă se vor lepăda de 
credinţă, Domnul va face ca lucmrile să se întoarcă împotriva lor şi va veni o vreme când în întregul popor nu se 
va găsi un singur prooroc adevărat şi nici un preot îndrituit. Le vor fi pustiite oraşele, norodul lor va fi împrăştiat 
în toate colțurile pământului, ducând o viaţă de oameni pripăşiţi şi rătăcitori. De aceea, proorocul i-a îndemnat 
ca, atâta vreme cât dispun de răgazul necesar, să stăruie în săvârşirea faptelor bune, atrăgându-şi binecuvântarea 
Domnului. Când au auzit cuvintele proorocului, s-au bucurat deopotrivă regele şi poporul, care l-au asigurat că 
erau dornici să respecte dreptatea şi legea nu numai în viața obştească, ci şi în cea personală, cu întreaga lor grijă 
şi atenție. Regele a trimis în întreaga ţară oameni de seamă care să supravegheze aplicarea legilor. 

3. Aşa mergeau treburile lui Asanus, regele celor două seminţii. Mă întorc acum la Basanes, regele poporului 
israelit, care l-a ucis pe Nadab, fiul lui Ieroboam, ocupându-i tronul. El s-a stabilit în oraşul Tharsa, unde şi-a 
făcut reşedinţa, a domnit douăzeci şi trei de ani” şi a fost mai necredincios şi mai nelegiuit 

? Cel de-al treilea suveran al Regatului Israel, uzurpatorul tronului iui Nadab, a domnit între 906-883 î.e.n. 

decât leroboam şi fiul său, asuprind poporul şi dispreţuindu-l pe Dumnezeu. Domnul i l-a trimis pe proorocul 
Iehu, spre a-l vesti că-i va stârpi familia printr-o plagă aidoma celei care s-a abătut asupra casei lui leroboam. 
Căci Basanes nu i-a răsplătit binefacerea de a deveni rege printr-o cârmuire dreaptă şi cucernică (aşa cum ar fi 
fost mai întâi spre binele său, mai apoi pe placul Domnului). Mai degrabă a luat ca model răutatea lui leroboam, 
al cărui suflet nelegiuit retrăieşte în el şi-şi vădeşte ticăloşia. în încheiere, lehu i-a spus că, de vreme ce a ajuns 
să-i semene leit lui leroboam, merită să îndure o pedeapsă asemănătoare. Deşi aflase dinainte nenorocirile de 
care va avea parte, împreună cu neamul său, pentru fărădelegile comise de el, urmând să se răsfrângă şi asupra 
propriilor urmaşi, Basanes n-a pus capăt mârşăviilor până la sfârşitul vieții, nici gând să încerce ca, prin căință, 
să-şi atragă îndurarea lui Dumnezeu. La fel ca omul momit de un premiu, care, după ce a pus ochii pe bunul 
altuia, se osteneşte necontenit să-l obţină, aşa şi Basanes, fără să ţină seamă de viitorul prezis de prooroc, s-a 
străduit să sporească numărul mişe-liilor, de parcă ar fi fost fapte bune, şi să-şi târască în prăpastie neamul şi 
propria-i casă, adăugând zi de zi o nelegiuire la alta, ca un adevărat atlet al răului. în cele din urmă, de îndată ce 
şi-a adunat o nouă oaste, a pornit împotriva unui oraş nelipsit de importanţă, numit Armathon, care se afla la o 
depărtare de patruzeci de stadii de Hierosolyma, l-a cucerit şi l-a întărit, propunân-du-şi dinainte să instaleze 
acolo o garnizoană şi prin incursiunile sale să tulbure regatul lui Asanus. 

4. Fapta întreprinsă de vrăjmaş l-a speriat pe Asanus, care, dându-şi seama câte pagube putea să aducă întregii 
sale țări oastea adăpostită în Armathon, a trimis regelui din Damasc, prin intermediul solilor, aur şi argint, ca să 
facă cu el o alianță, în amintirea legăturilor prieteneşti dintre părinţii amândurora. Regele a primit bucuros 
darurile şi a încheiat alianța, rupând legăturile lui de prietenie cu Basanes. Apoi şi-a trimis oştenii, în frunte cu 
comandanții lor, împotriva oraşelor din ţinuturile sale, ca să le atace. Trupele au pornit în marş şi fie au invadat, 
fie au prădat oraşele numite Abion, Dana, Abellane şi multe altele. Aflând ce se întâmplase între timp, regele 
israeliților a renunţat să mai construiască şi să întărească Armathonul şi s-a întors degrabă, ca să vină în ajutorul 
supuşilor săi, puşi la grea încercare. Cu 

materialele pregătite anume pentru întărirea Armathonului, Asanus a construit în aceeaşi regiune două cetăţi 
puternice: una numită Gaba, iar alta Maspha. După aceea, Basanes n-a apucat să întreprindă vreo expediție 
împotriva lui Asanus: l-a prins din urmă moartea. A fost înmormântat la Tharsa şi i-a urmat la tron fiul său 
Elanus. EI a pierit după ce a domnit doi ani?, din pricina uneltirilor lui Zamares*, mai mare peste jumătate din 
carele de război. O dată, când Elanus se ospăta la vistiernicul lui din Orsa, Zamares şi-a convins câţiva călăreți 
să-l însoţească şi să-l omoare, căci regele rămăsese fără comandanţi şi gărzile sale de corp: toți erau ocupați cu 
asedierea Gabathei, oraş al filistenilor. 

5. După ce l-a ucis mişeleşte pe Elanus, Zamares, mai-mare peste jumătate din carele de război, i-a smuls 
domnia şi a stârpit, de la primul până la ultimul, întregul neam al lui Basanes, aşa cum proorocise cândva Iehu. 
Familia lui a pierit, împărtăşind soarta casei lui leroboam, descrisă de mine mai înainte. Când trupele care 
asediaseră Gabatha au aflat ce a păţit regele şi că Zamares, ucigaşul lui, îi preluase domnia, l-au proclamat rege 
pe mai-marele oştirii, Amarinus5. Acesta a părăsit tabăra din Gabatha, s-a dus la reşedinţa regală din Tharsa şi, 
asediind oraşul, l-a luat cu asalt. Când a văzut oraşul pustiit, Zamares s-a refugiat în odaia din fund a palatului şi, 
dându-i foc, a ars împreună cu el, după o domnie de şapte zile. Atunci poporul israeliților s-a împărțit în două 
tabere, dintre care una îl vroia rege pe Thamnaceus, iar cealaltă, pe Amarinus. Deoarece au învins cei care îl 
susțineau pe ultimul, Thamnaceus a fost ucis, şi rege al întregului popor a devenit Amarinus. E] a urcat pe tron în 
al treizecelea an al domniei lui Asanus şi l-a ocupat vreme de doisprezece ani, dintre care şase i-a petrecut în 


oraşul Tharsa şi ceilalți şase în oraşul Semareon, numit de greci Samaria. Amarinus însuşi i-a spus aşa, după un 
anume Semar, cel care i-a vândut muntele unde s-au înălțat clădirile oraşului. între el şi regii care au domnit 


înaintea lui, singura deosebire constă în faptul că a fost mai hain decât aceştia. Toţi 

* între 883-882 î.e.n. 

1 Efemerul rege israelit Zimri (882 î.e.n.). 

> Omri, al şaselea suveran al Regatului Israel (882-871 î.e.n.),care părăseşte reşedinţa aleasă de leroboam I, Tirţa (Tirzah), făcând din 
Samaria central politic şi religios al statului său. 

şi-au dat osteneala de a înstrăina zi de zi poporul de Dumnezeu prin statornica săvârşire a fărădelegilor. De aceea 
a lăsat Domnul ca unul să-l ucidă pe celălalt şi nimeni din familia lor nu le-a supravieţuit. Amarinus a şi murit în 
Samaria, urmașul la tron fiind fiul său Achab*. 

6. De aici reiese limpede cât de mult se preocupă Dumnezeu de treburile omeneşti şi că numai cei buni îi sunt 
dragi, iar pe cei răi îi urăşte, sortindu-i pieirii. Din pricina nelegiuirii şi nedreptăţii lor, regii israeliților au pierit 
alături de întreaga lor familie, unul din vina celuilalt. în schimb, Asanus, regele Hierosolymei şi al celor două 
seminţii, a ajuns, graţie cucerniciei şi dreptăţii sale, la adânci bătrâneți, având o moarte frumoasă, după o domnie 
de patruzeci şi unu de ani. Când s-a stins din viaţă, tronul a fost ocupat de fiul său, losaphat, zămislit de Abida. 
Datorită virtuţii şi evlaviei sale, toți l-au socotit demn urmaş al străbunului său David. Despre lucrurile privitoare 
la acest rege vom vorbi acum. 


CAPITOLUL XIII 


1. în Samaria şi-a avut reşedinţa Achab, regele israeliților, asupra cărora a domnit vreme de douăzeci şi trei de 
ani. Nu s-a deosebit cu nimic de regii care au fost înaintaşii săi, decât prin faptul că s-a dedat celor mai josnice 
nelegiuiri. A imitat toate batjocurile şi jignirile aduse de aceştia lui Dumnezeu, luându-se la întrecere cu 
leroboam în privinţa mârşăviilor. Nu numai că s-a închinat viţeilor de aur întruchipaţi de acest rege, ci a născocit 
el însuşi alţi idoli şi mai năstruşnici. S-a căsătorit cu fiica lui Ithobal!, regele Tyrului şi Sidonului, numită 
lezabela, care l-a 


“ Al şaptelea suveran al Regatului Israel (871-852 î.e.n.). ! Ittobal (Ethbaal) a domnit în Tyr (887-856 î.e.n.) şi a supus Sidonul şi întreaga 
Fenicie, continuând tradiția bunelor legături ale țării sale cu Palestina. 

învăţat să-i venereze zeii părinteşti. Era o femeiuşcă întreprinzătoare şi atât de cutezătoare, încât a avut 
neruşinarea şi nesăbuinţa de a înălța o capişte zeului pe care tyrienii îl numesc Bel, sădind în jurul lui o 
dumbravă cu tot felul de pomi. Apoi şi-a înzestrat zeul cu preoți şi falşi profeţi. De multe tagme asemănătoare 
era înconjurat regele, care şi-a întrecut toţi premergătorii în necredință şi fărădelege. 

2. Un prooroc” din oraşul Thesbona, situat în ţinutul Galaadului, trimis de atotputernicul Dumnezeu, a venit la 
Achab şi i-a prevestit că Domnul nu-i va mai trimite ploaie în anii următori şi nici rouă nu va mai acoperi 
pământul, până ce nu se va ivi el din nou. După ce şi-a întărit vorbele printr-un jurământ, s-a îndreptat spre 
meleagul de miazăzi şi a sălăşluit lângă un pârâu care îi asigura apă de băut, fiindcă hrana i-o aduceau zilnic 
corbii. Dar când pârâul a secat din cauza secetei, Domnul i-a poruncit să plece în oraşul Sarephta, nu departe de 
Sidon şi Tyr (la jumătatea distanţei dintre ele): acolo va întâlni o femeie văduvă, care-l va hrăni. O dată ajuns 
aproape de poarta cetăţii, a văzut o femeie truditoare care aduna vreascuri. întrucât Domnul i-a arătat că aceasta 
era cea care urma să-i asigure hrana, proorocul s-a apropiat de ea, i-a dat bineţe şi a rugat-o să-i dea puţină apă 
de băut. După ce femeia plecase să-i aducă ce a cerut, proorocul a rechemat-o, poruncindu-i să vină şi cu o 
bucată de pâine. Ea s-a jurat că nu mai avea în casă decât o mână de făină şi puţin untdelemn şi tocmai plecase să 
adune vreascuri, ca să coacă pentru fiul ei o pâine. A adăugat apoi că, după ce o mâncau, nu le mai rămânea 
decât să moară de foame, deoarece altceva nu mai aveau. Atunci proorocul i-a zis: „Nu te teme şi nădăjduieşte că 
totul va fi bine! Fă-mi mai întâi mie un dumicat de pâine şi adu-l încoace. îţi prezic că făina din vasul tău nu va 
scădea şi untdelemnul din ulcior nu se va împuţina până când va da Domnul ploaie pe pământ!" Aşa 1-a vorbit 


proorocul şi femeia a intrat în casă, făcând ceea ce îi spusese el. De atunci încolo, şi femeia, 

? Zeul fenician al Soarelui şi stăpânul cerului (identificat cu babilonianul Enlil) se confundă aici cu mai ilustrul său fiu Baal Melkart, al cărui 
cult, larg răspândit în lumea semitică, a fost introdus în Israel de soţia lui Achab. 

* Providențialul prooroc se numeşte Ilie, iar pâiâul din care bea apă, Cherit (Cartea a treia a Regilor, XVII, 1-8). 

si fiul ei, şi proorocul au avut cu ce să se îndestuleze şi nici unul n-a îndurat vreo lipsă până la încetarea secetei. 
Absența ploilor o pomeneşte şi Menandru, care, istorisind faptele lui Ithobal, scrie următoarele: „în timpul 
domniei sale a bântuit o mare secetă, care a durat din luna Hyperberetaios* a unui an până la celălalt 
Hyperberataios al anului următor. După ce a înălțat rugi fierbinţi lui Dumnezeu, a urmat o ploaie cu fulgere 
puternice. El a întemeiat oraşele Botrys în Fenicia şi Auza în Libya." Astfel menţionează Menandru seceta din 
vremea lui Achab (căci pe atunci a domnit şi Ithobal asupra tyrienilor). 

3. Când femeii despre care am spus mai înainte că-l hrănea pe prooroc i s-a îmbolnăvit fiul atât de rău încât nu 
mai sufla deloc şi părea mort, ea a început să-l bocească şi să se lovească cu palmele, a scos un vaiet dureros şi a 
pus nenorocirea pe seama venirii proorocului, învinuindu-se singură de păcatul ce a adus după el pieirea 
copilului. Proorocul i-a cerut să-şi păstreze cumpătul şi să i-l dea pe fiul ei, fiindcă îl va primi înapoi viu. După 


ce l-a primit, l-a dus în foişorul unde-şi avea locuinţa şi l-a pus pe patul său. I-a strigat Domnului că nu merită o 
asemenea răsplată femeia care îl găzduia şi îngrijea. L-a rugat apoi pe Dumnezeu să-i redea copilului viața. 
Domnul s-a milostivit de nefericita mamă şi, ca să-i dovedească că nu-i trimisese proorocul spre nenorocul ei, i-a 
reînviat copilul când nimeni nu se mai aştepta la aşa ceva. Mama i-a mulțumit proorocului şi a mărturisit că 
acum recunoaşte pe faţă faptul că el vorbea în numele Domnului. 

4. La puţină vreme după aceea, proorocul s-a dus la regele Achab ca să-i vestească sosirea ploilor, îndeplinind 
astfel voința Domnului. O mare foamete bântuia atunci în întreaga ţară, încât lipsuri cumplite duceau nu numai 
oamenii, Ci chiar şi caii şi vitele celelalte, care nu aveau ce să mai pască pe pământul secătuit de secetă. Regele I- 
a chemat pe mai-marele curţii, Obedias, şi i-a poruncit să se ducă până unde curgeau izvoare şi pâraie şi, dacă 
găsea acolo niscaiva iarbă, s-o cosească şi s-o aducă, servind drept nutreţ vitelor. Aşijderea a trimis soli pe tot 
cuprinsul ţării, să-l caute pe proorocul Elias, dar aceştia n-au dat de urma lui. Achab i-a cerut lui Obedias să-l 
însoţească. Au pornit, aşadar, la drum, împărțindu-şi între ei ţara, s-o cutreiere: unul a mers pe un 

Denumire siro-macedoneană a lunii octombrie din calendarul romanic. 

drum, celălalt pe alt drum. Odinioară, când regina lezabel hotărâse să ucidă proorocii, Obedias a apucat să 
ascundă o sută dintre ei în peşteri subpământene, hrănindu-i numai cu apă şi pâine. De îndată ce se despărţise de 
rege, Obedias l-a întâlnit pe profetul Elias şi, aflând cine era, a căzut cu faţa la pământ înaintea lui. Proorocul i-a 
cerut să se ducă la rege şi să-l anunţe că el va veni acolo în curând. Drept răspuns, Obedias i-a zis: „Ce rău ţi-am 
făcut că mă trimiţi acum la cel care te-a căutat pe toată fața pământului, vrând să te dea pe mâna gâdelui său? 
Oare nu ştii că n-a mai rămas nici un loc unde Achab să nu fi trimis un sol ca să te prindă şi să te aducă degrabă, 
în vederea uciderii tale? Acum mă tem — a adăugat el — că după ce Dumnezeu ți se va fi arătat, tu vei pleca în 
altă parte, iar eu voi primi pedeapsa cu moartea fiindcă n-am îndeplinit porunca regelui şi n-am putut să dau de 
urma ta, cutreierând pământul. Te rog, aşadar, să mă scoţi din impas şi să te gândeşti la faptul că m-am străduit 
să-ți arăt bunăvoința mea când am salvat de la pieire o sută de prooroci, toți ceilalți fiind căsăpiţi de lezabela, 
căci eu îi hrănesc şi acum pe ascuns!" Dar proorocul i-a spus lui Obedias că poate să plece fără teamă la regele 
său, legându-se prin jurământ să se arate lui Achab în aceeaşi zi. 

5. După ce Obedias i-a indicat regelui locul de întâlnire cu Elias, Achab a ieşit în întâmpinarea proorocului şi, 
plin de mânie, l-a întrebat dacă el era cel ce a adus nenorocirea asupra poporului evreu, prin seceta pe care a 
stârnit-o. Fără să-l linguşească deloc, acesta i-a răspuns că el şi neamul lui poartă vina tuturor nenorocirilor, 
fiindcă au adus în ţară zeii străini, cărora [i se închină, în vreme ce l-au părăsit pe Domnul lor, singurul 
Dumnezeu adevărat, şi nu se mai sinchisesc de el. I-a cerut acum să plece şi să adune pe muntele Cârmei întregul 
popor, chemându-i pe proorocii soţiei sales, oricât de mulţi ar fi ei, precum şi pe preoții săi din dumbrava sacră“, 
în număr de patru sute. Atunci când pe muntele amintit mai înainte, la porunca regelui, s-au strâns toţi bărbaţii, 

* „Cei patru sute de prooroci ai Aşerei, care mănâncă la masa Izabelei (Cartea a treia a Regilor, XVIII, 19). „Aşera" era stâlpul făcut din 


lemn sfințit în cinstea Astartei, zeiţa feniciană a procreaţiei şi fecundității. Şi Solomon a cinstit această divinitate sidoniană. 
* Achab a ridicat în Samaria un jertfelnic în templul lui Baal, înconjurat de o pădure sfântă (Cartea a treia a Regilor, XVI, 32). 

împreună cu soțiile lor, Elias a păşit în mijlocul mulțimii şi a zis: „Cât timp veţi mai sta în cumpănă până să 
hotărâți ce fel de viaţă alegeţi? Dacă credeţi că Domnul strămoşilor este adevăratul şi singurul nostru Dumnezeu, 
urmaţi-l pe el şi poruncile sale; dacă însă socotiți că nu mai e bun de nimic şi găsiți de cuviință să vă închinaţi 
zeilor străini, atunci urmaţi calea acestora!" întrucât mulțimea n-a dat nici un răspuns, Elias le-a propus să pună 
la încercare puterea zeilor străini şi a Domnului său, în pofida faptului că el era singur şi proorocii în număr de 
patru sute, primind un juncan pe care să-l înjunghie şi să-l aşeze pe lemne, fără să facă însă focul. Ceilalți vor 
proceda la fel şi-şi vor chema zeii să aprindă lemnele. Din acest fapt va reieşi care este adevăratul Dumnezeu. 
Propunerea lui fiind acceptată, Elias a cerut ca mai întâi proorocii să-şi aleagă victima şi s-o pregătească de 
jertfă, invocându-şi apoi zeii. Deoarece nici rugile, nici invocaţiile n-au dat roadele aşteptate de proorocii care 
aduceau jertfa, Elias i-a luat în derâdere, îndemnându-i să strige mai tare la zeii lor: poate că erau plecați de 
acasă, poate că dormeau. De dimineaţă şi până la amiază s-au străduit ei în felul acesta şi, după datina lor 
strămoşească, se înțepau cu săbiile şi lănciile proprii. Cum a fost adus şi juncanul său pentru jertfă, Elias a 
poruncit celorlalți să se tragă deoparte şi a rugat mulțimea să se apropie, stând de veghe ca nu cumva să dea el 
foc lemnelor pe ascuns. Când oamenii s-au apropiat, a luat douăsprezece pietre, după numărul seminţiilor 
poporului evreu, apoi a ridicat din ele jertfelnicul, săpând împrejurul lui un şanţ adânc. A aşezat deasupra 
altarului lemnele tăiate, a poruncii să se toarne peste jertfelnic cofe atât de pline cu apă de izvor încât dădeau pe 
din afară, şanţul împrejmuitor umplându-se astfel cu apă în întregime. După aceste pregătiri, a început să-l roage 
pe Dumnezeu, căruia i-a strigat să-şi arate făţiş puterea faţă de poporul său rătăcind de multă vreme pe căi 
greşite. în timp ce vorbea, deodată s-a pogorât focul din cer, în văzul mulțimii, a căzut pe altar şi a mistuit Jertfa, 
împreună cu apa din Jur, lăsând locul uscat. 

6. Când au văzut această minune, israeliții au căzut cu faţa la pământ şi s-au rugat Domnului unic, pe care l-au 
numit cel mai mare şi singurul Dumnezeu adevărat, în vreme ce pe ceilalţi i-au proclamat închipuiri deşarte şi 
prosteşti ale oamenilor. I-au prins apoi pe falşii profeţi şi i-au ucis, aşa cum le-a poruncit Elias. El 

l-a îndemnat apoi pe rege să plece acasă, să se ospăteze bine, fără să-şi mai facă alte griji: în curând se va 
convinge singur că vine ploaia. Achab s-a îndepărtat, iar Elias s-a suit în vârful Carmelului, s-a aşezat pe pământ, 
şi-a atins genunchii cu faţa şi i-a poruncit ucenicului său să se urce pe o stâncă înaltă, având vederea spre mare, 
ca să-l prevină de îndată ce va vedea norii de ploaie. Dar cerul era încă senin şi curat. Ucenicul s-a dus şi s-a 
întors în repetate rânduri cu ştirea că nu a zărit nimic. A şaptea oară, a revenit şi i-a spus proorocului că a desluşit 
pe cer o pată neagră, nu mai mare decât urma unui picior omenesc. La auzul acestor vorbe, Elias şi-a trimis 
ucenicul la Achab, spre a-i cere să plece degrabă spre oraş, mai înainte ca norii să deschidă zăgazul ploilor. 
Regele s-a îndreptat numaidecât spre lesraela. N-a trecut mult timp şi văzduhul s-a întunecat, acoperindu-se de 
nori, s-au dezlănţuit vânturi năprasnice şi au adus o ploaie torențială. Purtat de duhul Domnului, proorocul a 
însoţit carul regelui până ce a ajuns în lesraela, oraşul Izarei. 

7. Când lezabela, soţia lui Achab, a auzit de minunile făcute de Elias şi de căsăpirea proorocilor ei, s-a mâniat şi 
i-a trimis soli care să-i dea vestea că va fi ucis la rândul lui, aşa cum i-a ucis el pe profeți. Speriat de ameninţare, 
Elias a fugit în oraşul Bersubee (care se află la capătul ținutului seminţiei lui Iuda, lângă Idumeea) şi, lăsându-şi 
ucenicul acolo, s-a dus singur mai departe în pustiu. EI îşi ruga moartea (căci, nesocotindu-se mai bun decât 
părinţii săi, după moartea acestora nu mai ținea la propria lui viață). S-a culcat sub un copac şi a adormit. Trezit 
de o făptură nevăzută, când s-a sculat, a găsit în preajma lui pâine şi apă. După ce a mâncat şi a băut, hrana i-a 
dat puteri noi. Elias a plecat mai departe spre muntele Sinai”, locul unde se zice că Moise a primit legile de la 
Dumnezeu. Acolo a dat peste o peşteră adâncă, a intrat şi s-a adăpostit în interiorul ei. Deodată, un glas, tăinuind 
pe cel căruia îi aparţinea, l-a întrebat de ce a părăsit oraşul venind aici. Elias a răspuns: fiindcă 1-a ucis pe 
proorocii zeilor străini şi a convins poporul că nu există decât un singur Dumnezeu, cel pe care l-a cinstit de la 
început, iar pentru fapta lui, soţia regelui caută să-i dea pedeapsa cu moartea. Apoi, acelaşi glas i-a poruncit să 
iasă a doua zi sub cerul liber (aşa va afla ce anume avea de 

” în Biblie, ţinta proorocului Ilie este Muntele Horeb (Cartea a treia a Regilor, XIX, »). 

făcut). Când a părăsit peştera, la ivirea zorilor, a simțit un cutremur puternic şi a zărit un foc orbitor. S-a lăsat o 
linişte deplină, apoi glasul Domnului l-a îndemnat să nu se sperie de nimeni (căci nici un duşman n-o să-i facă 
vreun rău). După aceea, i-a poruncit să se întoarcă acasă şi să-l ungă rege peste poporul său pe Iehu;, fiul lui 
Nemessaeus, să-l proclame rege peste sirienii din Damasc pe Azael, iar pe Elissaeus din oraşul Abela să-l facă 
prooroc în locul lui. Astfel, nelegiuiții din mijlocul poporului vor fi ucişi pe de o parte de Iehu, pe de altă parte de 
Azael. Auzind aceste cuvinte, Elias s-a întors în ţara evreilor, unde l-a întâmpinat Elissaeus, fiul lui Saphatus, 
care era împreună cu alții, având douăsprezece perechi de boi înjugaţi la pluguri. Cum a dat de el, şi-a aruncat 
deasupra lui mantia. Elissacus a început numaidecât să proorocească, părăsindu-şi boii în brazdă, şi l-a urmat pe 
Elias. A cerut însă voie acestuia să-şi îmbrățişeze părinţii înainte de plecare. Cu dezlegarea acestuia, şi-a luat 
rămas bun de la ai săi şi, cât timp a trăit Elias, l-a urmat ca ucenic şi slujitor. Aşa s-au petrecut lucrurile cu acest 
prooroc. 

8. Un anume Nabuth din oraşul Izara avea o vie în imediata apropiere a curţii regelui. Acesta l-a rugat ca, la 
preţul care îi convine lui, să-i dea lui via învecinată, pentru ca, unită cu averea lui, să intre sub o singură 
stăpânire. Dacă nu vroia să ia bani, era liber să-şi aleagă oricare din viile regale, după propriul său plac. Dar 
Nabuth s-a ferit să cadă la învoială cu dânsul, spunându-i că era hotărât să culeagă singur roadele viei pe care o 
primise moştenire de la părintele său. împotrivirea aceasta l-a mâhnit pe rege, care s-a simțit jignit de faptul că 
învoiala lui n-a fost primită, refuzând să se spele şi să mănânce ceva. Soţia lui, lezabela, I-a întrebat de ce era 
întristat şi n-a vrut nici să se îmbăieze, nici să se ospăteze. Regele i-a povestit cât de îndărătnic a fost Nabuth şi 
cum, în pofida faptului că vorbise prieteneşte şi aproape că-şi înjosise demnitatea, fusese batjocorit pentru că 
propunerea nu i-a fost primită. Regina l-a îndemnat să nu mai fie aşa de abătut, ci să-şi alunge supărarea, redând 
trupului său obişnuitele îngrijiri zilnice. Va avea ea grijă ca Nabuth să-şi primească pedeapsa cuvenită. în numele 


lui Achab, a trimis fruntaşilor israeliți scrisori prin care le cerea să introducă o zi de post şi să cheme poporul 
Cel de-al zecelea suveran al Regatului Israel (842-814 î.e.n.), care a persecutat cultul lui Baal, masacrându-i pe preoții lui. 
A 

la adunare, în care să i se asigure lui Nabuth un loc de cinste (fiindcă era de neam ales). Trebuiau să găsească trei 
bărbaţi înzestrați cu mult curaj ca să depună mărturie împotriva lui Nabuth, susținând că l-a hulit pe Dumnezeu şi 
pe rege şi după aceea să-] bată cu pietre şi să-l înlăture dintre cei vii. Nabuth a fost într-adevăr învinuit pe 
nedrept, aşa cum ceruse regina în scrisoare, că-l hulise pe Dumnezeu şi pe Achab, fiind bătut cu pietre şi ucis de 
mulţime. Cum a primit vestea bună, lezabela s-a şi înfățişat regelui şi i-a spus că de acum încolo poate să-şi 
însuşească via lui Nabuth pe degeaba. Fără să-şi mai strunească bucuria, Achab a sărit din patul său şi s-a dus să 
vadă via lui Nabuth. Cuprins de mânie, Dumnezeu l-a trimis pe Elias la ogorul lui Nabuth, ca să-l întâlnească pe 
rege şi să-i ceară socoteală pentru că l-a ucis pe stăpânul terenului, ca să devină pe nedrept proprietarul 
moştenirii. Când s-a ivit Elias, regele l-a întrebat ce avea să-i spună (fiindcă-i era ruşine să fie prins asupra 
faptului tocmai când păcătuia). Elias i-a răspuns astfel: Chiar în locul unde leşul lui Nabuth a fost mâncat de 
câini, va fi vărsat sângele lui şi al soţiei sale şi întregul său neam va pieri, fiindcă a cutezat să comită mârşăvia 
ca, batjocorind legea, să-şi ucidă concetăţeanul. Atunci, Achab a fost cuprins de remuşcări, s-a îmbrăcat peste 


trup în sac şi s-a abținut de la mâncare, recunoscându-şi vina. Ci Dumnezeu I-a iertat şi, prin intermediul 
proorocului, l-a vestit că pedeapsa nu-l va lovi pe el cât mai avea de trăit, fiindcă îşi regretă purtarea, ci abia în 
timpul domniei fiilor lui Achab, amenințările sale se vor adeveri. 


CAPITOLUL XIV 


1. Pe vremea când lui Achab i s-au întâmplat aceste lucruri, fiul lui Adad!, regele sirienilor şi al Damascului, a 


strâns toate 
' Ben-Hadad (Bar-Hadad) II, fiul lui Ben-Hadad I, suveranul regatului arameic, cu capitala la Damasc (860-843 î.e.n.), adversarul lui Achab. 

trupele ţării sale, şi-a luat drept aliaţi treizeci şi doi de prinți de dincolo de Eufrat şi a mărşăluit împotriva lui 
Achab. Fiindcă nu avea o oaste la fel de puternică, acesta n-a cutezat să-l înfrunte într-o bătălie, strângând în 
oraşe întărite pe toţi locuitorii țării sale, şi a rămas el însuşi în Samaria: zidurile sale păreau atât de puternice, 
încât străpungerea lor părea cu neputinţă. Regele Siriei s-a îndreptat cu trupele sale spre Samaria, pe care a 
împresurat-o cu oastea şi a supus-o asediului, trimiţându-şi crainicul la Achab, cu cererea de a-i primi soli, spre a 
afla de la aceştia ce anume dorea de la el. Regele s-a arătat de acord să-i primească şi, după sosirea lor, solii i-au 
spus, în numele propriului suveran, că averile, copiii şi soțiile sale trebuie să fie ale lui Adad. Dacă el primeşte 
această condiţie şi-i îngăduie să ia tot ce pofteşte, atunci el însuşi va retrage oastea din jurul oraşului şi va ridica 
asediul. Achab a poruncit solilor să se întoarcă la regele lor şi să-i comunice că el şi toți ai săi sunt la dispoziţia 
lui Adad. După ce i-au transmis mesajul, regele şi-a trimis încă o dată solii, să-i spună lui Achab că, de vreme ce 
a recunoscut că toate îi aparțin, să îngăduie a doua zi pătrunderea în oraş a trimişilor săi, care să cotrobăiască 
palatul regal, precum şi casele prietenilor şi rudelor, permițându-le să ia cu ei ceea ce [i s-a părut mai bun şi să 
lase ce le-a displăcut. Indignat de cea de-a doua solie a regelui sirienilor, Achab şi-a strâns poporul laolaltă şi i-a 
zis: că din dorinţa lui de a-şi salva supuşii şi pacea, el şi-a dat soțiile şi copiii pe mâinile duşmanului, renunțând 
în favoarea lui la toate avuţiile sale. Cu aceste cereri şi-a trimis sirianul prima lui solie. „Dar acum el are 
pretenția să-şi trimită slujitorii să ne scotocească toate casele şi să nu mai lase nici un lucru de preţ în stăpânirea 
noastră. E limpede că el urmăreşte să ne provoace la luptă, fiindcă ştie că, de dragul vostru, sunt gata să-i dau 
avuțiile mele, dar nu pot să dispun de ceea ce vă aparţine, pregătind în felul acesta pretextul dezlănțuirii 
ostilităților. Eu voi face însă aşa cum vreţi voi!" Poporul l-a îndemnat să nu accepte propunerile de supunere, ci 
să le respingă, înarmându-se de război. Achab a lăsat solii să plece, ducând regelui lor răspunsul că primeşte să 
îndeplinească prima cerere, ca să asigure liniştea poporului, fără să se împace cu cea de-a doua. 

2. Cum a primit neplăcuta veste, Adad şi-a dat frâu liber mâniei şi i-a trimis lui Achab o a treia solie, cu 
amenințarea că va înălța în jurul oraşului un val mai înalt decât zidurile de 

apărare, pe care le socotea jalnice, iar pentru asta era de ajuns ca fiecare oştean să aducă un pumn de țărână. 
Astfel îşi vădea regele mulțimea trupelor şi groaza pe care o răspândeau ele. Achab i-a răspuns că mândria 
armelor era deşartă, mai prețioasă fiind izbânda în luptă. Regele benchetuia împreună cu cei treizeci şi doi de 
prinți, aliaţii lui, când s-au întors solii, şi i-au adus răspunsul. Adad a poruncit numaidecât ca în jurul oraşului să 
se construiască un val de pământ şi palisade şi nici o lucrare privitoare la asediu să nu fie lăsată deoparte. în 
timpul acestor pregătiri, Achab şi întregul său popor au fost cuprinşi de frică. Şi-au recăpătat încrederea şi au 
alungat teama de îndată ce a venit la ei un prooroc care le-a spus că Domnul va da pe mâna lor zecile de mii de 
duşmani. Când regele l-a întrebat prin cine vor obţine ei izbânda, proorocul i-a răspuns: „Prin fiii căpeteniilor de 
peste ţinuturi, doar că trebuie să-i conduci chiar tu, fiindcă sunt lipsiţi de experienţă!" Achab i-a chemat pe fiii 
căpeteniilor (numărul lor s-a ridicat la două sute treizeci şi doi) şi, când a aflat că sirienii benchetuiau şi 
petrecerea lor era în toi, a deschis poarta tinerilor, lăsându-i să iasă din cetate. De îndată ce iscoadele au vorbit 
regelui despre ei, Adad a trimis în întâmpinarea tinerilor gărzile, cu următoarea poruncă: dacă veneau să se 
războiască, să fie aduşi la el înlănţuiţi; dacă însă veneau cu gânduri paşnice, să fie trataţi la fel. între timp, Achab 
şi-a pregătit de luptă întreaga oaste în interiorul oraşului. Fiii căpeteniilor s-au ciocnit cu gărzile, măcelărindu-i 
pe unii, iar pe ceilalți i-au pus pe fugă şi i-au urmărit până în tabără. Când a văzut izbânda lor, regele israeliților a 
poruncit ca toate trupele să se năpustească asupra vrăjmaşilor. Atacaţi prin surprindere, sirienii s-au împrăştiat. 
Fiindcă nu se aşteptau ca oastea să năvălească în afara oraşului, atacul i-a găsit nepregătiți şi neînarmaţi, fără 
armurile lor, aşa că au fugit din tabără, regele însuşi scăpând teafăr mulțumită iuțelii cailor săi. Achab i-a urmărit 
multă vreme pe sirieni şi i-a răpus pe mulţi dintre ei. Apoi a jefuit tabăra duşmană (care era ticsită de bogății, iar 
aurul şi argintul se găseau din belşug) şi, capturând carele de război şi caii lui Adad, s-a întors apoi în oraş. Dar 


proorocul l-a sfătuit pe Achab să-şi ţină trupele bine înarmate, fiindcă în anul următor regele sirienilor va porni 
într-o nouă expediţie împotriva lui, înfruntându-l iarăşi pe Achab. 

3. Cum s-a văzut în siguranță, împreună cu tot ce a mai putut salva din oastea lui la terminarea bătăliei, Adad s-a 
sfătuit cu prietenii săi, cum să pornească iarăşi un război împotriva israeliților. Aceştia n-au fost de părere să 
lupte cu ei în munți, fiindcă acolo era mai puternic Dumnezeul lor. Domnul îi ajută să triumfe în asemenea locuri 
şi de aceea au ieşit israeliții biruitori; de astă dată; potrivit spuselor lor, ei se vor dovedi cei mai tari dacă bătălia 
urma să se dea în vale. Apoi povaţa lor a fost ca să îngăduie prinților, cu care se aliase în război, să se întoarcă 
acasă, dar trupele să rămână în preajma lui Adad, urmând să fie înlocuiţi de propriii satrapi. Pierderile suferite de 
trupele sale, carele de război şi caii, trebuiau să fie acoperite de el în ţara lui. Această povaţă a fost pe placul lui 
Adad, care şi-a înarmat şi instruit oastea, numaidecât, aşa cum se cuvenea. 

4. La sosirea primăverii, a pornit cu trupele sale împotriva israeliților şi, când a ajuns la un anume oraş (care se 
numea Apheca), şi-a aşezat tabăra într-o câmpie întinsă. Achab şi-a adus oastea în întâmpinarea lui, punându-și 
tabăra în imediata apropiere, în comparaţie cu trupele vrăjmaşilor, oastea lui era mai puţin numeroasă. Proorocul 
a venit din nou la el şi i-a spus lui Achab că Dumnezeu îi va dărui victorie ca să dovedească faptul că, în pofida 
părerii sirienilor, puterea lui nu era mai mică în câmpie, decât la munte. Vreme de şapte zile, ambele oşti au stat 
liniştite față în faţă. în ultima din aceste zile, la ivirea zorilor, duşmanul s-a aşezat în ordine de bătaie. Achab şi-a 
înarmat, la rândul lui, trupele. Taberele s-au ciocnit, s-a dezlănţuit o luptă crâncenă şi ostile duşmane au rupt-o la 
fugă, suferind grele pierderi în timpul hărțuirii lor. Cei mai mulţi au fost răpuşi de roțile carelor de război sau de 
tovarăşi lor de luptă, puţini fiind cei ce şi-au găsit scăparea la Apheca, aflată în stăpânirea lor. Chiar şi acolo au 
pierit douăzeci şi şapte de mii de oameni, zidul de apărare prăbuşindu-se peste ei. în afara acestora, au mai căzut 
pe câmpul de luptă o sută de mii de oşteni. Adad, regele sirienilor, * fugit împreună cu slujitorii lui cei mai 
credincioşi şi s-a ascuns într-o cămară subpământeană. însoțitorii lui i-au spus că regii israeliților erau 
mărinimoşi şi îndurători şi trăgeau nădejdea să obţină grațierea lor de către Achab, dacă îl vor implora cu so- 
lemnitate. Au cerut voie lui Adad să plece, şi el le-a dat dezlegarea pe loc. Slujitorii şi-au încins saci peste 
coapsele lor, şi-au 

înfăşurat frânghii în jurul capului (după străvechea datină a sirienilor atunci când cereau îndurare) şi s-au dus la 
Achab, ru-gându-l să cruţe viaţa lui Adad: pentru această faptă bună, ei îi vor păstra o veşnică recunoştinţă. 
Regele le-a spus că-l hiritiseşte pentru faptul că a scăpat teafăr şi n-a păţit nici un necaz în bătălie, făgăduind să-l 
primească cu cinste şi prietenie, ca şi cum ar fi fratele său. După ce au obţinut de la el jurământul că lu: Adad nu 
i se va întâmpla vreo neplăcere când îşi va face apariţia, slujitorii l-au scos pe rege din casa unde stătea ascuns, 
aducându-l până la Achab într-un car. El s-a prosternat înaintea acestuia. Achab i-a întins mâna dreaptă, l-a urcat 
în carul său, l-a îmbrăţişat şi i-a cerut să-şi recapete calmul, căci nu-l pândea nici un rău. Adad i-a mulțumit lui 
Achab şi a promis că nu va da uitării, cât timp va mai trăi, binele pe care i l-a făcut. Apoi a făgăduit că va restitui 
israeliților oraşele pe care regii de dinaintea lui le-au cucerit şi că drumul către Damasc va fi deschis pentru 
Achab, la fel cum a fost Samaria la îndemâna părinților săi. Legământul l-au pecetluit amândoi printr-un 
jurământ şi, oferindu-i multe daruri lui Adad, Achab I-a lăsat să se întoarcă în regatul lui. Aşa s-a încheiat 
războiul lui Adad, regele sirienilor, împotriva lui Achab şi a israeliților. 

5. A venit atunci proorocul numit Michaeas la un israelit, şi i-a cerut să-l lovească la cap: aceasta era dorinţa lui 
Dumnezeu. Fiindcă acela nu s-a îndurat să o facă, proorocul i-a prezis că va fi sfâşiat de un leu, deoarece nu l-a 
ascultat pe Dumnezeu. Aşa s-a întâmplat cu omul acela şi proorocul a adresat altuia aceeaşi rugăminte. După ce 
omul l-a lovit zdravăn, rănindu-l la cap, iar el şi-a oblojit creştetul, proorocul s-a dus la rege şi i-a spus că se 
luase la harţă şi că fusese însărcinat de comandantul său să păzească un prizonier. Deoarece acesta a fugit, el s-a 
temut să nu fie executat de comandantul său: întrucât lăsase prizonierul să scape, pedeapsa cu moartea era ceea 
ce i se cuvenea. Când Achab i-a zis că-şi merită pe drept osânda, proorocul şi-a scos legătura din creştet, astfel ca 
regele să-şi dea seama că era Michaeas. EI a recurs la acest şiretlic pentru ca să se slujească de vorbele lui Achab. 
Ca atare, i-a spus următoarele: „Fiindcă ai dat drumul din mâinile tale, nepedepsit, unui om blestemat de 
Dumnezeu, Domnul te va pedepsi făcând ca tu să pieri prin mâna lui Adad şi poporul tău să fie răpus de oastea 
lui!" Mânios din cale-afara 

pe prooroc, Achab a poruncit ca el să fie zvârlit în închisoare. S-a întors la palatul său, foarte tulburat de 
cuvintele lui Michaeas. 


CAPITOLUL XV 


1. Aşa îi mergeau treburile lui Achab. Acum mă întorc la losaphat!, regele Hierosolymei. Acesta şi-a mărit 
regatul prin aducerea trupelor proprii nu numai în cetățile popoarelor subjugate, ci a instalat garnizoane şi în 
oraşele seminţiei lui Efraim, care fuseseră cucerite de bunicul său, Abia, de la Ieroboam, rege peste zece triburi. 
Dumnezeu s-a arătat binevoitor şi milostiv, fiindcă a fost drept şi cucernic şi a căutat să facă în fiecare zi numai 
lucruri pe placul Domnului. Toţi regii din jurul lui îl onorau prin darurile lor, astfel că el şi-a agonisit o mare 
bogăţie şi o glorie strălucitoare. 


2. în al treilea an al domniei sale, losaphat i-a chemat la el pe fruntaşii regiunilor, împreună cu preoții, şi le-a 
poruncit să cutreiere țara, spre a întreba din oraş în oraş, întregul său popor, despre legile lui Moise, învaţându-l 
să le urmeze şi, cu multă râvnă, să-l cinstească pe Dumnezeu. Toată mulțimea a fost atât de bucuroasă încât nu 
avea altă preocupare şi nu îndrăgea altceva decât supunerea faţă de legi. Vecinii lui losaphat au continuat să-l 
respecte şi au păstrat legăturile de pace. Filistenii îi plăteau un anumit tribut, iar arabii îi trimiteau an de an câte 
trei sute şaizeci de miei şi tot atâţia iezi. A luat măsuri de apărare a marilor oraşe, pe altele le-a întărit deopotrivă, 
trupele şi le-a pregătit şi înarmat in vederea confruntării cu duşmanul. Din partea seminţiei lui Iuda, oastea lui 
primea trei sute de mii de ostaşi aleşi, căpetenia lor fiind Ednaeus. Două sute de mii de oşteni avea în subordinea 
Cel de-al patrulea suveran al Regatului Iuda, fiul şi urmaşul lui Asa, a domnit între anii 867-864 î.e.n. 

lui Ioannes, care era comandant şi peste două sute de mii de pedestraşi-arcaşi din seminţia lui Beniamin. Altă 
căpetenie, numita Ochobatus, dispunea de o sută şi optsprezece mii de oşteni înzestrați cu armament greu, supuşi 
regelui, în afară de garnizoanele din locurile întărite. 

3. Pe fiul lui, loram, l-a căsătorit cu Gotholia?, fiica lui Achab, rege peste zece seminţii. Când s-a dus, curând 
după aceea, în Samaria, losaphat a fost bine primit de Achab, care i-a ospătat din belşug pe însoțitorii lui, 
oferindu-le pâine, vin şi carne, apoi l-a rugat să încheie alianţă cu el împotriva regelui sirienilor, ca să 
recucerească de la el oraşul Aramatha din ținutul Galadena, răpit cândva tatălui său. losaphat i-a promis sprijinul 
său (oastea lui nefiind mai mică decât a celuilalt) şi şi-a chemat trupele din Hierosolyma la Samaria. Amândoi 
regii au ieşit în afara oraşului şi, după ce s-au aşezat pe un tron propriu, fiecare a plătit solda oştenilor săi. între 
timp, losaphat a poruncit să fie chemaţi nişte prooroci, spre a fi întrebaţi dacă expediţia împotriva sirienilor se va 
desfăşura sub auspicii favorabile. Vreme de trei ani, Achab trăise în pace cu sirienii, din ziua când el îi lăsase să 
plece din captivitate. 

4. Achab şi-a chemat proorocii, în număr de patru sute, şi le-a cerut să-l întrebe pe Dumnezeu dacă oastea lui va 
obţine victoria asupra lui Adad, cucerind oraşul pentru care porneşte acest război. Deoarece proorocii l-au sfătuit 
să întreprindă această expediţie (căci el îi va birui pe sirieni ca şi mai înainte, luându-i prizonieri), losaphat a 
bănuit că aceştia erau nişte falşi profeți şi I-a întrebat pe Achab dacă nu avea la îndemână şi un prooroc al lui 
Dumnezeu, de la care să afle viitorul cu deplină siguran-ţă. Achab 1-a răspuns că mai avea unul singur, pe care el 
îl ura, fiindcă îi prezisese că va fi înfrânt de regele sirienilor şi ucis. De aceea îl şi ţinea acum închis în temniță: 
se numea Michaeas, fiul lui Jembleus. Fiindcă losaphat a stăruit pe lângă el să-l aducă, Achab şi-a trimis famenul 
să-l aducă pe Michaeas. Pe drum, famenul i-a spus că toți ceilalți prooroci au prezis victoria regelui. Michaeas 1- 


a asigurat că nu-şi putea permite să atribuie Domnului minciuni, ci va spune ceea ce i-a destăinuit Dumnezeu 
? Athalia, mama lui Ohozia şi protagonista tragediei lui Racine, care-i poartă numele. 

despre soarta regelui. Când a ajuns la Achab, acesta l-a implorat să dea glas adevărului. Proorocul i-a zis că 
Dumnezeu i-a arătat pe israeliți cum fugeau urmăriți de sirieni, risipindu-se prin munți, la fel ca turmele care nu 
mai aveau păstori. A mai adăugat că Domnul vroia să-l facă să înțeleagă că toți vor scăpa teferi, el fiind singurul 
care va cădea în bătălie. Ca urmare a vorbelor rostite de Michaeas, Achab i-a grăit lui losaphat astfel: „Oare n- 
am spus eu puțin mai înainte că omul ăsta îmi vrea răul şi că prooroceşte mereu împotriva mea?" Michaeas i-a 
răspuns că datoria lui era să dea ascultare tuturor cuvintelor Domnului, falşii profeţi fiind cei ce-l îndeamnă să 
plece la război, cu speranţa izbânzii, chiar dacă îl aşteaptă moartea pe câmpul de luptă. Regele a căzut pe 
gânduri, dar Sedechias, unul dintre falşii profeți, a venit şi l-a îndemnat să nu ţină seamă de Michaeas, căci nimic 
din ceea ce spune nu-i adevărat. Ca dovadă în sprijinul său l-a luat pe proorocul Elias, care, oricum, putea să 
prezică viitorul mai bine decât Michaeas. EI a zis: „Acela ţi-a proorocit că în via lui Nabuth, din preajma oraşului 
Izara, câinii îţi vor linge sângele regesc, aşa cum au lins sângele lui Nabuth, care a fost lovit cu pietre de poporul 
aţâţat de tine. E limpede că Michaeas ăsta minte, căci cutează să-l contrazică pe un prooroc mai bun decât el, 
susținând că vei muri în următoarele trei zile! Să dea dovada că e un prooroc adevărat şi că suflul divin 
sălăşluieşte într-însul! N-are decât să-mi înțepenească braţul cu care îl voi lovi peste obraz, aşa cum Jadon a 
înţepenit braţul drept al regelui leroboam, atunci când acesta a vrut să-l prindă. Sunt convins că ai auzit de 
această întâmplare!" Deoarece Sedechias l-a lovit pe Michaeas fără să pățească nimic, Achab s-a lecuit de teamă, 
pornind vitejeşte cu trupele sale împotriva sirienilor. Biruitoare a ieşit, după cum cred eu, soarta, care l-a făcut să 
aibă mai multă încredere în falşii profeți decât în cel adevărat, pentru ca ursita lui să se îndeplinească fără ocol. 
Sedechias şi-a făcut nişte coarne de fier Şi i-a explicat lui Achab că Dumnezeu i-a prezis prin ele nimicirea 
Siriei. Când însă Michaeas a proorocit că peste puţine zile Sedechias va fugi din cămară în cămară, căutându-şi o 
ascunzătoare, spre a scăpa de pedeapsa cuvenită pentru mincinoasa-i profeție, regele a poruncit ca el să fie dus 
lui Achamon, căpetenia oraşului lui, ca să fie zvârlit în temniță, unde să nu i se mai dea nimic altceva în afară de 
pâine şi apă. 

5. Aşadar, Achab şi losaphat, regele Hierosolymei, au pornit cu trupele lor, mărşăluind spre Aramatha, în ţinutul 
Galaadului. Cum a aflat de această expediţie, regele sirienilor a venit cu oastea în întâmpinarea lor, aşezându-şi 
tabăra nu departe de Aramatha. Achab şi losaphat s-au înţeles ca primul să-şi scoată straiele regeşti şi regele 
Hierosolymei să poarte în timpul luptei veşmintele lui Achab, ca să zădărnicească născocirea lui Michaeas. 


Soarta l-a găsit însă şi fără însemnele sale. Căci Adad, regele sirienilor, poruncise căpeteniilor sale să nu ucidă pe 
nimeni în afară de regele israeliților. La începutul bătăliei, sirienii l-au văzut pe losaphat, care stătea în fața 
oştirii, şi, convinşi că ele era Achab, s-au năpustit asupra lui. L-au înconjurat, dar, după ce s-au apropiat, şi-au dat 
seama că nu era el Achab, aşa că toți au dat înapoi. Deşi lupta a durat de la răsăritul soarelui şi până seara, având 
victoria de partea lor, sirienii n-au ucis pe nimeni, aşa cum le poruncise regele lor. Au căutat să-l omoare doar pe 
Achab, fără să-l găsească nicăieri. Un paj al regelui Adad, numit Aman, şi-a încordat arcul împotriva 
duşmanului, săgeata lui pă-trunzându-i prin încheietura armurii, până în plămân. Achab a căutat să ascundă 
trupelor sale nenorocirea care îl lovise, de teamă că aceştia o vor lua la fugă. Apoi a poruncit vizitiului său să 
retragă cariil şi să-l scoată din luptă, fiindcă fusese grav rănit. în pofida suferinței sale cumplite, regele a rămas în 
carul de război până la asfințitul soarelui, când şi-a pierdut cunoştinţa şi a murit. 

6. La sosirea nopţii, oastea siriană s-a retras în tabăra ei, dar, aflând de la un crainic vestea morţii lui Achab, ea s- 
a întors acasă. Leşul lui Achab a fost dus la Samaria, unde a fost înmormântat. Când a fost spălat la un izvor din 
Izara carul său (care era stropit de sângele regelui), s-a adeverit prezicerea lui Elias. Căci au venit câinii şi 1-au 
lins sângele şi după aceea a rămas obiceiul ca acolo să se scalde curtezanele. Regele a murit în Ramathon, aşa 
cum proorocise Michaeas. întrucât lui Achab i s-au întâmplat întocmai cele prezise de cei doi profeți, se cuvine, 
aşadar, să recunoaştem măreţia lui Dumnezeu şi să-l înconjurăm pretutindeni cu întreaga noastră cinstire şi 
venerație. Să avem grijă ca plăcerea şi voinţa proprie să nu ne pară mai demne de încredere decât adevărul însuşi 
şi să socotim că nimic nu ne slujeşte mai mult decât prezicerile şi cunoaşterea de către oameni a viitorului lor, 
fiindcă astfel aflăm care este voinţa Domnului şi de ce trebuie să ne ferim 

niai mult. Din ceea ce a păţit acest rege, se cuvine să deducem forța destinului, căci chiar dacă îl ştim dinainte, 
nu putem scăpa de el: în sufletele omeneşti se furişează dulcea speranță — până ce le ademeneşte acolo unde dau 
de nenoroc. în sinea lui, Achab s-a înşelat în privinţa ursitei sale, şi astfel şi-a pierdut viaţa, fiindcă nu s-a 
încrezut în prezicerea sfârşitului său, acordând mai mult credit dorințelor proprii. La tron i-a urmat fiul său, 


Ochozias;. 
* Ochozias (Akasiah), ce) de-al optulea suveran al Regatului Israel (852-851 î.e.n.). 
495 


N 


5 


ta 


CONȚINUTUL CÂRTII A IX-A 


Cum loram, fiul lui Achab, i-a învins în 
război pe moabiţi. 

Cum omonimul său, loram, regele 
Hierosolymei, a luat puterea asupra 
întregului regat, omorându-şi frații 

şi pe toți prietenii tatălui său. 

Cum ldumeea l-a părăsit şi arabii s-au 
războit cu el, şi cum i-a pierit întreaga 
oaste, împreună cu toți fiii săi, cu 
excepţia unuia singur, care era copil, şi 
după aceea, ducând o viaţă nelegiuită, a 
murit în chip jalnic. 

Expediția regilor din Siria şi Damasc 
împotriva lui loram, regele israeliților; 
cum loram, asediat în Samaria, a scăpat 
ca prin minune de primejdie. 

Cum loram, împreună cu întreaga lui 
familie, şi Ochozias, regele 
Hierosolymei, au fost ucişi de lehu, 
căpetenia călăreților. 


Cum, după moartea lui, a domnit peste 

israeliți lehu, avându-și reşedinţa în 

Samaria, la fel ca şi fiii lui până în cea 

de-a patra spiță. 

7. Cum o femeie cu numele de Gotholia a domnit cinci ani în Hierosolyma şi cum lodaus, 
Marele Preot, a ucis-o, făcându-l rege pe loas, fiul lui Ochozias. 

8. Expediția lui Azael, regele Damascului, împotriva israeliților. Ce pagube mari a adus ţării 
lor şi oraşului Samaria, cum s-a dus curând după aceea la Hierosolyma, silindu-l pe regele 
oraşului să-i dea o sumă mare de bani, după care s-a întors la Damasc. 

9. Cum Amasias, regele din Ierusalim, a întreprins o expediție împotriva idumeenilor şi 
amaleciţilor. 

10. Cum acelaşi, pornind războiul împotriva lui loas, regele israeliților, a fost capturat într-o 
bătălie şi, după ce a plătit o mare răscumpărare, a fost lăsat să plece iar în regatul său. Cum 
fiul său Ozias a subjugat popoarele învecinate. 

11. leroboam, regele israeliților, a pornit într-o expediție în Siria, de unde s-a întors biruitor. 
12. Cum regele asirienilor, venit cu o oaste împotriva Samariei, a stors o mare sumă de la 
regele Phakeas, revenind apoi în ţara lui. 

13. Cum Arases, regele din Damasc, a pornit cu oastea lui împotriva Hierosolymei şi l-a 
încolțit pe regele Achaz atât de rău, încât acesta a trimis daruri bogate regelui 

Asiriei, convingându-l astfel să asedieze Damascul. 

14. Cum regele asirienilor a cucerit Damascul şi l-a omorât pe regele său, strămutându-i 
poporul în Media, şi a colonizat Damascul cu alte neamuri. 

15. Cum Şalmanasar, regele asirienilor, şi-a ridicat armele împotriva Samariei şi, după un 
asediu de cinci ani, l-a ucis pe, regele acestuia, Oseas. Cum a surghiunit cele zece seminţii ale 
israeliților în Media şi a mutat în locul lor neamul cuthaeilor, adus din Persia, cărora grecii le 
zic samariteni. 

Cartea aceasta cuprinde un interval de o sută cincizeci de ani. 

CAPITOLULI 


1. întorcându-se acasă după ce-l ajutase pe Achab, regele israeliților, în războiul împotriva lui Adad, regele 
sirienilor, despre care am vorbit mai înainte, losaphat, regele Hierosolymei, a fost întâmpinat de proorocul lehu 
şi mustrat pentru că legase prietenie cu Achab, un om necredincios şi nelegiuit. I-a spus că, nemulțumit de fapta 
lui, Dumnezeu, cu toate că păcătuise față de el, l-a smuls din mâinile duşmanilor, fiindcă avea o fire bună şi 
evlavioasă. De aceea, regele i-a mulțumit şi a adus jertfe Domnului. Apoi a început să cutreiere toate ţinuturile de 
sub stăpânirea lui, ca să-şi instruiască poporul în legile date de Dumnezeu, prin intermediul lui Moise, precum şi 
în cinstirea Domnului. Regele a aşezat în fiecare cetate judecători, pe care i-a îndemnat să dea numai sentințe 
corecte poporului şi să nu mai urmărească decât dreptatea, fără să se lase influenţaţi nici de daruri, nici de 
situaţia celor ce deţineau puterea prin bogăţia şi obârşia lor nobilă. Ei trebuiau să împartă dreptatea tuturor în 
mod egal, ţinând seama de faptul că Dumnezeu vede orice, chiar şi faptele ce se petrec în taină. După ce a 
propovăduit acest lucru în oricare cetate din amândouă seminţiile, s-a întors la Hierosolyma. Şi în acest oraş a 
pus judecători din rândul preoților, locuitorilor şi fruntaşilor poporului, pe care i-a sfătuit să se dovedească oneşti 
şi drepți în toate procesele lor. Dacă însă pricini mai grele din alte oraşe vor fi supuse dezbaterilor lor, ei sunt 
datori să caute cu şi mai mare râvnă sentința dreaptă, fiindcă se cuvenea ca judecăţile să fie cât mai cinstite şi 
mai juste, în oraşul în care se află templul Domnului şi reşedinţa regelui. Drept căpetenii ale judecătorilor, regele 
i-a numit pe arhiereii Amasias şi Zabadias, amândoi din seminţia lui luda. Astfel a orânduit losaphat toate 
lucrurile. 

2. în vremea aceea, moabiţii şi ammaniţii, împreună cu o ceată de arabi, i-au declarat război lui losaphat şi şi-au 
aşezat tabăra lângă Lacul Asfaltitis! în Engaddi, distanţa dintre oraş şi Hierosolyma fiind la trei sute de stadii. 
Acolo creşteau palmieri frumoşi şi copăcei ce produceau balsam. Când a auzit că trecuseră dincolo de lac şi se 
pregăteau să intre în țara lui, losaphat s-a înfricoşat, a adunat poporul din Hierosolyma în pridvorul templului şi, 
stând în faţa sanctuarului, i-a cerut Domnului să-i dea puterea şi tăria de a înfrunta vrăjmaşul ce venea împotriva 


lui (căci l-au rugat şi cei care au zidit acest templu, să apere oraşul şi să-i alunge pe cei ce cutezau să-l atace); 
acum, adversarul venea cu intenţia de a-i răpi ţara ce i-a fost încredinţată de EI. Aşa îl implora regele în lacrimi, 
alături de întregul popor, împreună cu soțiile şi copiii. Atunci, un prooroc numit laziel a păşit în mijlocul 
adunării, şi-a ridicat glasul şi le-a spus regelui şi poporului că Dumnezeu le-a ascultat rugile, făgăduind să lupte 
şi EI împotriva duşmanului lor. I-a poruncit regelui ca în ziua următoare, însoţit de oastea lui, să pornească 
împotriva năvălitorilor. Va da de ei la coasta dintre Hierosolyma şi Engaddi, numită Coama. Dar nu trebuie să 
intre numaidecât în luptă, ci doar să stea şi să privească cum Dumnezeu se răfuia cu străinii. După ce proorocul a 
rostit aceste vorbe, regele, împreună cu poporul, s-au plecat cu faţa la pământ şi i-au adus mulțumiri Domnului şi 
închinăciuni, în vreme ce leviţii îi înălțau imnuri de slavă, acompaniaţi de instrumentele lor. 

3. Dis-de-dimineaţă, losaphat a mărşăluit până în pustiul situat mai jos de oraşul Thecoa şi i-a spus mulțimii că 
trebuia să aibă încredere în cuvintele proorocului şi nu se cuvenea să pornească la luptă, ci să-i pună în prima 
linie pe preoţi cu trâmbiţele lor, precum şi pe leviţi şi pe cântăreți, aducând mulțumiri Domnului, ca şi cum ţara 
ar fi scăpat deja de duşmani. Sfatul regelui a fost pe placul tuturora, aşa că a fost transpus în faptă. Dumnezeu le- 
a inspirat ammaniţilor frică şi consternare. Luându-i pe ceilalți drept duşmani, s-au omorât între ei, astfel că 
nimeni din oastea puternică n-a scăpat teafăr. Când şi-a aruncat privirea în valea unde vrăjmaşii îşi făcuseră 
tabăra şi a văzut-o năpădită de leşuri, losaphat a fost tare bucuros de ajutorul neaşteptat al lui 

! Vezi Cartta I, cap. K, n. 3. 

Dumnezeu, care le oferise victoria fără să-şi dea nici o osteneală, îngăduind oştenilor săi să pătrundă în tabăra 
duşmană, să despoaie leşurile. După ce au prădat vreme de trei zile, luptătorii au fost sleiți de puteri (atât de mare 
era numărul celor ucişi). în a patra zi, poporul întreg s-a adunat într-un loc scobit şi râpos şi au adus laude 
Domnului şi tocmai de aceea meleagul a fost denumit Valea Binecuvântării?. 

4. De îndată ce şi-a readus oastea în Hierosolyma, regele a petrecut mai multe zile în ospeţe şi jertfe. După aceea, 
vestea înfrângerii vrăjmaşilor a ajuns până la popoarele străine, care s-au înfricoşat toate de losaphat, deoarece 
au recunoscut că Dumnezeu era statornicul lui ajutor. De atunci încolo, losaphat a dus o viață înconjurată de o 
mare glorie, pe care o datora cucerniciei sale față de Dumnezeu. A întreținut legături prieteneşti şi cu fiul lui 
Achab, regele israeliților, şi a încheiat cu el legământul că vor înjgheba împreună corăbii care să plutească până 
la porturile din Pont şi Tracia. Din pricina faptului că erau prea mari, corăbiile au pierit, de aceea, n-a mai 
construit alte nave. Astfel s-a purtat losaphat, regele Hierosolymei. 


CAPITOLUL II 


1. Ochozias!, fiul lui Achab, domnea asupra israeliților, avându-și reşedinţa în Samaria. EI era un bărbat nelegiuit 
şi semăna în toate privinţele cu ambii săi părinţi, precum şi cu leroboam, cel dintâi care a avut neruşinarea să 
momească poporul pe calea răului. în al doilea an al domniei, regele moabiţilor s-a răzvrătit împotriva lui, 


încetând să-i mai dea birul pe care îl plătea 
Vezi Cartea a doua Paralipomena, XX, 26. ' Cel de-al optulea suveran al Regatului Israel (852-851 î.e.n.) a încurajat 
"dolatria adusă din afară de părinții lui, Achab şi lezebel. 

îndeobşte părintelui său. Când cobora o dată din foişorul casei domneşti, Ochozias a alunecat pe trepte şi s-a 
îmbolnăvit, aşa că s-a adresat zeiței Musca (aşa se numea această divinitate) din Accaron, cerându-i sfaturi 
privitoare la însănătoşirea lui. Dar Domnul evreilor i s-a arătat proorocului Elias şi i-a poruncit să iasă înaintea 
trimişilor lui Ochozias şi să-i întrebe dacă israeliţii n-au şi ei propriul lor Dumnezeu, de vreme ce conducătorul 
acestora a recurs la zei străini ca să-şi obţină vindecarea, îndemnând solii să se întoarcă din drum şi să-l 
vestească pe rege că boala lui nu va avea leac. Elias a făcut ceea ce i-a poruncit Dumnezeu şi solii s-au înapoiat 
numaidecât la rege, după ce au primit prevestirea proorocului. Uimit de rapida lor întoarcere, Ochozias şi-a 
întrebat solii care era pricina grabei lor. Aceştia i-au răspuns că pe drum au întâlnit un om care i-a îndemnat să nu 
meargă mai departe, ci să se întoarcă la rege şi, potrivit poruncii Domnului israeliților, să-i aducă vestea că boala 
lui se va agrava. Când regele a cerut solilor să-i spună cum arăta cel ce le-a spus astfel, ei au răspuns că era un 
om păros şi încins peste mijloc cu o cingătoare din piele. Dându-şi seama din descrierea solilor că era vorba de 
Elias, Ochozias a trimis o căpetenie de-a sa cu cincizeci de oşteni bine înarmaţi, având misiunea să-l aducă la el 
pe prooroc. Căpetenia expediată de rege l-a găsit pe Elias stând în vârful muntelui şi i-a poruncit să coboare, ca 
să-l însoţească până la rege, iar dacă se împotrivea ordinului său se vedea nevoit să-l constrângă. Elias 1-a spus 
că, spre adeverirea faptului că era adevăratul profet, va invoca cerul să trimită para care să-l mistuie împreună cu 
oştenii lui. E s-a rugat apoi şi focul coborât din văzduh a preschimbat în scrum căpetenia, împreună cu oştenii 
ei. Cum a aflat de această pierdere, regele s-a mâniat şi a trimis după Elias o altă căpetenie, însoţită de acelaşi 
număr de oşteni, ca şi cea dintâi. Când noua căpetenie l-a ameninţat pe prooroc că-l va duce cu sila, dacă nu 
vroia să coboare de bunăvoie din vârful muntelui, Elias şi-a înălțat ruga împotriva lui, iar focul a mistuit-o şi pe 
cealaltă căpetenie. Deşi auzjse ce i se întâmplase acesteia, regele a trimis o a treia căpetenie. Deoarece era un om 
chibzuit şi mai paşnic la fire, după ce a ajuns la locul unde adăsta atunci Elias, acesta 1-a vorbit cu duhul 
blândeţii. Proorocul ştia sigur că a venit la el contrar voinţei sale, la ordinul regelui şi, spre deosebire de 
căpeteniile care l-au precedat, n-a făcut-o cu dragă inimă, ci silit 

să se supună. Căpetenia l-a implorat să aibă milă de viaţa lui şi de cea a însoţitorilor lui, coborând de pe munte ca 
să-l urmeze până la rege. Cucerit de vorbele şi de purtarea prevenitoare a căpeteniei, Elias s-a lăsat înduplecat şi 
a coborât de pe munte, gata să-l întovărăşească până la rege. Ajuns în fața lui Ochozias, i-a proorocit ceea ce îi 
încredințase Domnul: „Deoarece m-ai disprețuit pe mine, ca şi cum n-aş fi fost chiar eu Dumnezeu, în stare să 
fac preziceri despre starea sănătăţii tale, şi ţi-ai trimis solii la zeița din Accaron, ca să ştii care va fi 
deznodământul bolii tale; află că vei muri în curând din pricina ei!" 

2. La scurtă vreme după aceea, aşa cum proorocise Elias, Ochozias a murit. l-a urmat la tron propriu-i frate, 
loram?, căci el s-a stins din viaţă fără să aibă copii. Nerămânând cu nimic dator faţă de răutatea părintelui său, 
acest loram a domnit doisprezece ani şi s-a dedat la toate fărădelegile şi dovezile lipsei de credinţă în Dumnezeu; 
a părăsit cinstirea lui spre a se închina zeilor străini. A fost însă un bărbat harnic şi un cârmuitor capabil, în 
vremea lui a dispărut din ochii oamenilor Elias şi nici până azi nu ştie nimeni care a fost sfârşitul lui. A lăsat 
totuşi, în urma lui un ucenic, Elissaeus, despre care am vorbit mai înainte. în Cărţile sfinte stă însă scris că atât 
Elias cât şi Enoch”, care a trăit înainte de potop, au dispărut fără urmă şi nimeni n-a aflat nimic despre moartea 
lor“. 

? oram (Jehoram), cel de-al nouălea suveran al Regatului Israel (851-842 îe.n.), a fost ultimul reprezentant al dinastiei întemeiate de generalul 
Omri în 882 îe.n. 

* Enoch (Anoch), fiul lui Iared şi tatăl lui Mathusalem (Mathusala), a trăit 365 de ani, ducându-se după aceea la Dumnezeu, fără să se mai 
ştie nimic despre data stingerii lui din viaţă (vezi Cartea 1, cap. III, paragr.4). 

* După ce proorocul a lovit cu mantia sa apa Iordanului şi a trecut prin albia lui ca pe uscat, s-a ivit un car cu cai de foc şi un vârtej de vânt l-a 
înălțat la cer Pe Ilie, despărțindu-l miraculos de discipolul său Elisei (Cartea a patra a Regilor 11,8-12). 

CAPITOLUL III 


1. Când s-a suit pe tron, loram a hotărât să declare război regelui moabitilor, care se numea Misan. Cum am 
menţionat deja, el îi trădase fratele, refuzând să mai dea birul de două sute de mii de oi netunse, pe care îl plătea 
tatălui lor. După ce şi-a strâns trupele proprii, loram a trimis soli la losaphat, pe care, având în vedere că fusese 
de la început prietenul părintelui său, l-a rugat să se alieze cu oastea lui, spre a porni războiul împotriva moa- 
bitilor, care se ridicaseră împotriva puterii sale. losaphat nu numai că i-a făgăduit să-i vină în ajutor, ci l-a tras în 
acest război şi pe regele idumeenilor, care depindea de el. De îndată ce a primit promisiunea alianţei lui losaphat, 
loram a venit cu oastea lui la Hierosolyma, unde a fost primit cu multă ospitalitate de regele hierosolymiţilor. Cei 
trei suverani întruniţi la Hierosolyma, regele Hierosolymei, cel al Samariei şi cel al Idumeei, au hotărât să 
mărşăluiască împotriva duşmanilor prin deşertul idumeean (fiindcă vrăjmaşii nu se aşteptau ca ei să aleagă 
drumul care străbătea pustiul). După ce I-a cutreierat vreme de şapte zile, deoarece călăuzele lor rătăciseră 
drumul, au început să ducă mare lipsă de apă, atât pentru vite, cât şi pentru trupe, şi îngrijorarea 1-a cuprins pe 
toți, mai ales pe loram, care l-a întrebat cu jale în glas pe Dumnezeu cu ce i-au greşit cei trei regi că-i dădea pe 
mâinile craiului moabiţilor fără luptă. Dar losaphat, fiind un om drept, l-a mângâiat şi încurajat, cerându-i să 
cerceteze dacă în tabără nu se afla printre însoțitori şi un prooroc al Domnului, ca să-l întrebe pe Dumnezeu ce 
anume trebuiau să facă. Deoarece un slujitor al regelui a spus că-l văzuse pe Elissacus, fiul lui Saphatus, ucenicul 
lui Elias, cei trei regi au pornit spre el, la îndemnul lui losaphat. Sosiţi la cortul proorocului (situat în afara 
taberei), l-au întrebat despre soarta care era hărăzită oştirii lor, cel mai dornic să ştie fiind loram. Elissacus i-a 
spus să nu-l mai sâcâie cu asemenea întrebări, ci să se ducă la profeţii tatălui şi ai mamei sale (căci doar ei erau 
adevărații prezicători!). loram a stăruit mult ca el să-i proorocească şi să-i scoată din impas. Atunci Elissacus l-a 
luat martor pe Domnul că n-ar fi dat nici un 

răspuns dacă losaphat n-ar fi fost un om sfânt şi drept. A venit anume un cântăreţ, care mânuia cu iscusință 
psalterionul (aşa cum dorise proorocul). în timp ce acesta psalmodia, Elissaeus a fost atins de suflul divin şi le-a 
poruncit regilor să sape în albia torentului mai multe şanţuri: „Fără să se zărească un nor, fără să se stârnească 
vântul sau să înceapă ploaia, veţi vedea cum fluviul se umple de apă, astfel că oştenii şi vitele voastre vor avea 
de unde să se adape. Nu veţi obţine numai asta de la Dumnezeu, ci vă veţi bucura de sprijinul lui în victoria 
asupra duşmanului, căci veţi cuceri cele mai frumoase şi mai întărite cetăți ale moabiţilor, le veți tăia pomii 
roditori, veţi pustii ţara lor, astupându-le cu pietre fântânile şi râurile!" 

2. După ce proorocul a rostit aceste vorbe, a doua zi, înainte de ivirea zorilor, fluviul avea albia plină (căci la trei 
zile de drum, în Idumeea, Dumnezeu trimisese ploi abundente), aşa încât oştenii şi vitele au găsit apă din belşug. 


Cum a aflat că trei regi au pornit împotriva lui şi că mărşăluiau prin deşert, regele moabiţilor şi-a adunat în grabă 
oastea, aşezându-şi tabăra pe un munte, pentru ca vrăjmaşul să nu poată pătrunde în ţară neobservat. La răsăritul 
soarelui, când au zărit undele fluviului (care curgea nu prea departe de țara moabiţilor), culoarea lor sângerie (din 
pricina răsfrângerii razelor solare) i-a făcut pe localnici să-şi închipuie în mod greşit că duşmanii se măcelăriseră 
între ei, chinuiţi de sete, şi de aceea apa se înroşise de sângele lor. Vrăjiţi de această amăgire, l-au rugat pe regele 
lor să-i trimită la vrăjmaşii răpuşi, spre a le jefui oştirea. Şi toţi, plecaţi cu gândul la pradă, s-au apropiat de 
tabăra duşmanilor, pe care îi socoteau morți de-a binelea. Speranţele moabiţilor au fost înşelate amarnic. 
Adversarii s-au năpustit de pretutindeni asupra lor, pe unii i-au ucis, iar pe alții i-au împrăştiat, fugărindu-i până 
în ţinuturile lor. Regii au năvălit, aşadar, în țara moabiţilor, le-au dărâmat cetăţile, le-au prădat ogoarele, 
acoperindu-le cu pietre kiate din râuri, le-au tăiat copacii cei mai buni, le-au astupat izvoarele de apă şi au culcat 
zidurile la pământ. Aliaţii l-au împresurat pe regele moabiţilor într-un oraş întărit, unde a fost silit să se 
refugieze. Când s-a văzut atât de ameninţat şi asediat, a pus la cale o străpungere împreună cu şapte sute de 
luptători, ca să străbată călare tabăra duşmană prin locurile unde străjile i s-au părut mai puţin numeroase. 
Tentativa lui de a ieşi din încercuire n-a reuşit, fiindcă 

în calea lui a dat de nişte gărzi puternice. S-a reîntors, aşadar, în oraş şi, în disperarea lui, a recurs la o faptă 
extremă. L-a luat deci pe fiul său cel întâi-născut, care urma să domnească după el, l-a urcat pe zidul de apărare, 
unde putea să fie mai bine zărit de duşmani, şi l-a jertfit zeului, aducându-l ardere de tot. Când au văzut această 
faptă, regii au fost cuprinşi de milă şi evlavie şi, îndurându-se de nenorocirea lui, au ridicat asediul şi au plecat 
acasă. losaphat s-a întors la Hierosolyma, unde a trăit în pace şi, la scurtă vreme după expediţie, şi-a dat 
obştescul sfârşit în al şaizecelea an al vieții şi în al douăzeci şi cincilea an al domniei sale. A fost înmormântat cu 
mare pompă la Hierosolyma, dove-dindu-se un zelos continuator al isprăvilor lui David. 


CAPITOLUL IV 


1. losaphat a lăsat după el mulţi fii, urmaşul pe care şi l-a ales fiind cel mai mare dintre ei: loram!. Un nume 
asemănător a purtat regele israeliților, care era fratele mamei sale şi fiul lui Achab. La întoarcerea din Moabitis în 
Samaria, regele israeliților a fost însoţit de proorocul Elissaeus, ale cărui fapte mari şi demne de a fi înfăţişate le 
voi descrie aşa cum mi-au parvenit ele din Cărţile sfinte. 

2. Acolo se arată că, într-o zi, a venit la Elissaeus soţia lui Obedias?, mai-marele curţii la Achab, să-i spună că 
ştia el însuşi faptul că soţul ei i-a salvat pe proorocii condamnaţi la moarte de lezabela, soţia lui Achab. Femeia 


susținea că ascunsese o sută de prooroci şi că împrumutase bani pentru întreţinerea lor. Acum 

' Ioram (Jehoram), al cincelea suveran al Regatului Iudeii (846-843 î.e.n.), nu trebuie confundat cu omonimul său, care a domnit în Regatul 
Israel (851-842 î.e.n.), fiul lui Achab şi al [ezebelei. 

2 Vezi Cartea VIII-a, cap. XIII, paragr.4. 

însă, după ce i-a murit bărbatul, au sosit creditorii s-o ducă în robie împreună cu fiii ei. L-a rugat, aşadar, pe 
Elissaeus ca, ţinând seama de generoasa faptă a fostului ei soţ, să se arate îndurător şi s-o ajute. La întrebarea 
proorocului ce anume mai avea în casă, ea a răspuns că nu-i mai rămăsese decât oleacă de untdelemn într-un 
ulcior. Atunci proorocul i-a poruncit să meargă acasă, să împrumute cât mai multe vase goale de la vecini, şi, 
zăvorând bine uşa casei, să toarne în toate oalele puţin untdelemn: Domnul va avea grijă să le umple. Femeia i-a 
îndeplinit porunca, punând pe fiecare dintre fiii ei să-i aducă vasele goale şi, după ce s-au umplut toate, s-a dus la 
prooroc să-i ducă vestea. Elissaeus a sfătuit-o să vândă untdelemnul şi să-i împace pe creditori. îi va mai rămâne 
câte ceva din banii încasaţi pe untdelemn încât să aibă din ce să trăiască, împreună cu copiii ei. Aşa a stins 
proorocul datoria văduvei şi a scăpat-o de persecuția creditorilor ei. 3. Apoi Elissaeus l-a prevenit din vreme pe 
loram să se ferească de un anume loc, căci acolo îşi puseseră sirienii oamenii lor la pândă, să-l ucidă. Regele l-a 
ascultat pe prooroc şi nu s-a mai dus la vânătoarea pusă la cale. Când a văzut că şiretlicul lui dăduse greş, Adad a 
bănuit că uneltirea fusese zădărnicită tocmai de apropiații lui, care îl trădaseră faţă de loram. Din cale-afară de 
mânios, şi-a chemat oamenii la el, învinuindu-i că ei i-au destăinuit regelui capcana, şi i-a ameninţat cu moartea, 
fiindcă i-au transmis duşmanului secretul pe care li-—1 încredințase numai lor. Unul dintre cei de față l-a sfătuit 
să nu îmbrăţişeze o părere greşită şi să-i bănuiască pe ai săi că au denunţat vrăjmaşului primirea de la regele lor a 
ordinului de a-l suprima. S-ar cuveni să ştie că proorocul Elissacus era cel care-i împărtăşea regelui duşman toate 
planurile sale. Convins de acest sfat, Adad şi-a expediat aşadar solii să cerceteze în ce oraş se afla Elissaeus. Cei 
ce primiseră misiunea lui s-au întors cu ştirea că proorocul sălăşuia în cetatea Dothaim. Adad a trimis atunci o 
mare ceată de călăreţi Şi care de război, să-l captureze pe Elissaeus. Ei au înconjurat întregul oraş, ca să-l ţină 
sub supravegherea lor. în zorii zilei, când a auzit că duşmanii veniseră să-l prindă pe stăpânul său, slujitorul m. 
proorocului s-a speriat şi, scoțând strigăte de spaimă, a fugit să-i ducă vestea. Acesta l-a îndemnat să nu-şi piardă 
cumpătul şi să-şi păstreze încrederea în Dumnezeu, pe care l-a rugat să-şi vădească puterea şi prezenţa, pentru ca 
slujitorul său să-şi recapete curajul 

SII 

şi tăria sufletească. Domnul a ascultat ruga proorocului şi l-a făcut pe slujitorul lui Elissacus să-şi vadă stăpânul 
înconjurat de o puzderie de călăreţi şi de care, încât el şi-a înlăturat frica, recă-pătându-şi calmul, ca martor al 


puternicei ocrotiri divine. Apoi Elissaeus l-a rugat pe Dumnezeu să învăluie privirile vrăjmaşilor, acoperindu-le 
cu negură, spre a nu fi în stare să-l recunoască. După ce i-a cerut Domnului acest lucru, s-a dus în mijlocul duş- 
manilor şi i-a întrebat pe cine au venit să caute. Când sirienii i-au răspuns că-l căutau pe Elissacus, acesta le-a 
promis că-l va da pe mâna lor dacă-l vor urma în oraşul în care locuia. Fiindcă Dumnezeu le întunecase ochii şi 
judecata, vrăjmaşii l-au însoţit pe prooroc fără şovăială. Elissaeus i-a condus până în Samaria şi i-a poruncit lui 
loram să închidă porţile oraşului şi să-i înconjoare cu trupele sale pe sirieni. L-a rugat din nou pe Domnul să le 
deschidă ochii, ridicând negura care îi acoperea. De îndată ce orbirea lor s-a destrămat, ei s-au trezit în mijlocul 
duşmanilor. Când sirienii au rămas adânc tulburați şi puşi în mare încurcătură de uimitoarea şi neprevăzuta 
întâmplare, cum era de aşteptat, regele I-a întrebat pe prooroc dacă era de părere să-i străpungă cu sulițele, dar 
Elissaeus s-a împotrivit. El i-a spus că era îndreptățită numai uciderea prizonierilor de război, totuşi, aceştia n-au 
provocat nici o pagubă țării, ci, fără ştirea lor, au fost aduşi încoace de voința Domnului. L-a sfătuit pe rege să-i 
primească prieteneşte şi să-i ospăteze, lăsându-i apoi să plece nevătămaţi. loram a ascultat sfatul proorocului, 
dându-le o masă strălucită sirienilor, după care i-a trimis înapoi la regele lor, Adad. 

4. Când sirienii s-au întors acasă şi au povestit întâmplările prin care au trecut, Adad a rămas uimit de această 
minune, de puterea şi perpetua prezenţă a Domnului israeliților, precum şi de făţişa ocrotire a proorocului. 
Temându-se de Elissaeus, a hotărât să nu mai întreprindă nimic pe ascuns împotriva regelui israeliților. A preferat 
să ducă un război deschis, fiindcă se credea superior adversarului prin puterea şi numărul trupelor sale. Şi-a 
strâns o oaste numeroasă, cu care a plecat să-l înfrunte pe loram. Acesta socotea însă că nu avea destule forţe să 
poată opune rezistență sirienilor, ;işa că s-a închis în Samaria, încrezător în trăinicia întăriturilor cetăţii. Chiar 
dacă nu dispunea de maşini de război ca să cucerească oraşul, Adad nădăjduia ca barem prin foame şi lipsa celor 
necesare traiului zilnic să pună stăpânire pe 

samarieni, mărşăluind cu oastea împotriva lor, să-i asedieze. Supuşii lui loram erau bântuiţi de o asemenea 
foamete încât între zidurile Samariei un cap de asin se vindea cu optzeci de sicii de argint, iar pentru un sextar” 
de găinaţ de porumbel, care ţinea loc de sare, evreii plăteau cinci sicii de argint. Aşa se face că loram se temea ca 
nu cumva vreun hămesit de foame să predea oraşul vrăjmaşului. De aceea, în fiecare zi el cutreiera zidurile 
cetății şi controla gărzile, să nu se furişeze cineva printre ele. Regele observa atent şi îşi dădea toată osteneala să 
surprindă pe oricine avea asemenea planuri sau le şi înfăptuia, împiedicându-l din capul locului să le ducă până 
la capăt. într-un astfel de rond, o femeie i-a strigat: „îndură-te de mine, Doamne!" Convins că venise să-i ceară 
de mâncare, regele s-a înfuriat, a afurisit-o în numele Domnului şi i-a spus că nu avea nici arie, nici teasc, să-i 
poată oferi ceva din prisosul său. Femeia i-a răspuns că n-aştepta asemenea lucruri de la el, căci nu pentru hrană 
îl necăjea, ci pentru judecarea unei pricini pe care o avea cu o altă femeie. Când regele i-a cerut să-i vorbească şi 
să-i dea lămuriri privitoare la cererea ei, străina i-a explicat că, întrucât n-a mai putut să îndure foamea cumplită, 
a convenit împreună cu o vecină şi prietenă a ei, să-şi sacrifice copiii (căci fiecare avea un băiat), mâncând într-o 
zi pe al uneia dintre ele, în altă zi pe al celeilalte. „Iar eu - a zis femeia - l-am înjunghiat mai întâi pe fiul meu; şi 
ieri ne-am ospătat amândouă din el“. Dar cealaltă nu vrea să facă la fel, ci şi-a încălcat legământul, ascunzându-şi 
copilul!" Rostirea acestor cuvinte l-a umplut pe loram de o durere atât de mare încât şi-a rupt hainele, a scos 
strigăte, apoi şi-a dezlănţuit mânia împotriva lui Elissaeus, pe care s-a hotărât să-l omoare, fiindcă nu l-a rugat pe 
Dumnezeu să lecuiască suferinţa, înlăturând nenorocirile lor. Regele a trimis de îndată pe cineva, să-i taie capul. 
Călăul s-a dus repede să-i îndeplinească porunca. Mânia regelui nu i-a rămas străină lui Elissaeus, care, stând în 
casă împreună cu ucenicii lui, i-a vestit pe aceştia că loram, fiul unui ucigaş, a trimis pe cineva să-i taie capul. 


Apoi a strigat: „Când va veni 
1 Măsură romană pentru lichide, 1/6 dintr-un „congius", cea. 1/2 de litru. Măria, fiica lui Eleazar din Bethezuba, şi-a mâncat propriul copil în 
timp <* Titus asedia Ierusalimul, fapta ei odioasă fiind descrisă de Flavius Josephus "i Războiul iudeilor împotriva romanilor. 

omul care a primit ordinul, voi să închideţi bine uşa şi să-l opriţi la intrare. Pe urmele sale va veni în curând şi 
regele, cu gânduri schimbate!" La sosirea omului însărcinat de rege să-l omoare pe Elissaeus, ucenicii au ascultat 
porunca dată de învățătorul lor. loram a regretat curând faptul că s-a mâniat pe prooroc şi, temându-se că acesta 
va fi ucis de slujitorul trimis să-i îndeplinească ordinul, s-a grăbit să împiedice omorul şi să-l salveze pe 
Elissaeus. De îndată ce a sosit la el, regele a început să se plângă că proorocul nu-i ceruse Domnului nici un leac 
împotriva relelor pe care le întâmpinau acum, fără să se sinchisească de nenorocirile căzute pe capul lor. Dar 
Elissaeus a promis că a doua zi, la ora sosirii regelui la el, cerealele vor fi din belşug şi două măsuri de orz vor fi 
cumpărate în târg cu un siclu, iar o măsură din făina cea mai curată va costa tot un siclu. loram şi cei din suita lui 
au primit vestea cu mare bucurie, căci ei nu se îndoiau de adevărul prezicerilor proorocului, ştiind că ele se 
adeveriseră şi mai înainte. Lipsurile şi greutăţile zilei aceleia au fost uşurate de speranţa în ziua următoare. Dar 
mai-marele peste a treia parte a oştirii, prietenul regelui, al cărui braţ îl sprijinea, i-a spus atunci lui Elissaeus: 
„De necrezut sunt vorbele tale, proorocule! Cele spuse de tine nu se pot îndeplini, aşa cum nu-i cu putinţă ca din 
cascadele cerului să curgă orzul şi lamura de făină!" Proorocul i-a răspuns astfel: „Cu ochii tăi te vei convinge că 
aşa vor sta lucrurile, dar din roade nu te vei înfrupta deloc!" 

5. Prezicerile lui Elissaeus s-au adeverit însă în felul următor. Potrivit unei legi din Samaria, leproşii care nu 
aveau trupul vindecat de această boală trebuiau să locuiască în afara oraşului. Din această pricină, patru oameni 


adăstau în fața porților cetăţii, fiindcă din pricina foametei cumplite nimeni din interiorul ei nu le aducea de-ale 
gurii şi nici ei nu erau lăsați de lege să pătrundă înăuntru. Ei şi-au zis că nu se aşteptau decât să moară de foame, 
câtă vreme rămâneau pe loc, să îndure lipsa hranei, aşa că s-au lăsat în seama duşmanilor, deoarece, dacă aceştia 
îi cruţau, scăpau cu viaţă, iar dacă îi ucideau, barem aveau parte de o moarte norocoasă. O dată ce au luat această 
hotărâre, leproşii s-au dus în timpul nopţii la tabăra duşmană. Domnul a început să-i înspăimânte şi să-i 
îngrijoreze pe sirieni, făcând ca în urechile lor sa răsune tropote de cai şi vuiet de arme, ca şi cum s-ar fi apropiat 
de ei o oaste în marş, astfel că bănuiala lor s-a înrădăcinat din 

ce în ce mai adânc. Minţile lor au fost atât de tulburate încât şi-au părăsit tabăra şi au fugit la Adad, spunându-i 
că loram, regele israeliților, venea cu trupe auxiliare, însoţit de regele Egiptului şi de regii insulelor, să tabere 
asupra lor. Ei desluşiseră limpede vuietul apropierii lor. Au adus această ştire lui Adad, care le-a dat crezare (căci 
şi el auzea zgomotele care răsunau în urechile oştenilor săi). Nespus de răvăşiți şi agitați, sirienii şi-au părăsit 
tabăra, caii şi vitele de povară, precum şi averile lor uriaşe, luând-o la fugă. Când leproşii menționați puţin mai 
înainte, care plecaseră din Samaria spre oastea siriană, au ajuns în tabără, au dat acolo de multă tăcere şi linişte. 
Pătrunzând în tabără, au intrat într-un cort în interiorul căruia n-au văzut pe nimeni, au mâncat şi au băut după 
pofta inimii, luând cu ei hainfc şi mult aur, după care şi-au ascuns prada în afara taberei. Apoi au intrat într-un alt 
cort, de unde au cărat de asemenea ceea ce au găsit înăuntru. Au făcut la fel a treia şi a patra oară, fără să vadă 
nici țipenie de om. De aici au dedus că duşmanii îşi luaseră tălpăşița şi s-au mustrat singuri că n-au dus această 
veste lui loram şi concetăţenilor lor. De îndată ce au ajuns lângă zidurile Samariei, 1-au strigat pe străjeri şi le-au 
spus ce se întâmplase cu vrăjmaşii. Portarii au transmis ştirea gărzilor regelui. Când loram a aflat acest lucru, şi-a 
convocat prietenii şi căpeteniile. Celor întruniţi la chemarea lui, le-a spus că, în spatele retragerii regelui 
sirienilor, el bănuia că se ascunde o capcană. „Pierzându-şi nădejdea că vă va subjuga prin înfometare, cu 
presupusa lui fugă, el caută să vă momească în tabără, ca s-o jefuiți, urmând să vă doboare prin surprindere şi să 
vă cucerească oraşul fără luptă. De aceea, vă sfătuiesc să vă apăraţi cetatea fără să o părăsiţi, neîncrezându-vă în 
retragerea vrăjmaşilor!" Unul dintre cei de faţă a afirmat că socoteşte sfatul regelui drept foarte bun şi foarte 
înţelept, dar a propus să fie trimişi, totuşi, doi călăreţi care să cerceteze întregul ţinut până la Iordan. Dacă ei vor 
fi prinşi, căzând în cursa întinsă de vrăjmaşi, oastea va fi avertizată să se ferească de o ieşire imprudentă din 
cetate, ca să nu aibă şi ea aceeaşi soartă. lar dacă duşmanii îi vor ucide pe călăreţii luaţi prizonieri, ei pot fi 
numărați printre cei ce şi aşa vor muri de foame. Planul a fost pe placul regelui, ce şi-a trimis călăreții în 
recunoaştere. în calea acestora s-a aşternut un drum nebântuit de vrăjmaşi; în schimb, ei l-au aflat acoperit de 
nenumărate provizii şi arme de care fugarii se 

descotorosiseră spre a se uşura, înlesnindu-şi goana nestrunită. După ce a ascultat spusele călăreţilor, regele i-a 
îngăduit mulţimii să jefuiască tabăra. Prada nu era deloc lipsită de preţ şi puțină, fiind alcătuită din mult aur şi 
argint şi din turme de vite de tot felul; aşijderea, din cereale, în cantităţi mai mari decât cele întrezărite în visele 
lor. Astfel, samarienii nu numai că au scăpat de lipsurile de mai înainte, ci abundența a fost atât de mare încât 
pentru două măsuri de orz plăteau un siclu, iar pentru o măsură din făina cea mai curată dădeau tot un siclu, aşa 
cum prezisese Elissaeus. O măsură cântărea o baniţă” italică plus încă jumătate. De acest belşug nu s-a putut 
bucura şi mai-marele peste a treia parte a oştirii. Pe el l-a pus de pază regele la poarta cetăţii, ca să stăvilească 
năvala mulţimii, să nu se calce în picioare unul pe altul. A fost strivit în îmbulzeală şi şi-a dat duhul, murind aşa 
cum îi spusese Elissaeus, atunci când proorocise că vor veni provizii îmbelşugate, el fiind singurul care n-a vrut 
să-l creadă. 

6. Când Adad, regele sirienilor, a ajuns teafăr în Damasc şi a înțeles că nu pătrunderea duşmanilor în tabără l-a 
înfricoşat, ci Dumnezeu însuşi inspirase întregii sale oştiri groaza şi panica, a fost întristat de faptul că Domnul îl 
duşmănea, căzând bolnav la pat. în vremea aceea a venit şi proorocul Elissaeus din patria lui în Damasc. De 
îndată ce a aflat acest lucru, Adad l-a trimis pe Azael, cel mai credincios slujitor al său, să-l întâlnească cu daruri 
în mână şi l-a însărcinat să-l întrebe despre boală, dacă va scăpa de amenințarea ei. însoţit de patruzeci de cămile 
cu cele mai mari comori din Damasc şi cu cele mai preţioase avuţii ale regelui, Azael a ieşit în întâmpinarea lui 
Elissaeus şi, după ce l-a salutat prieteneşte, i-a spus că fusese trimis de regele Adad să-i aducă daruri şi să-l 
întrebe despre boala lui, dacă se va mai însănătoşi vreodată. Proorocul I-a vestit pe Azael că stăpânul său va muri 
curând, dar i-a poruncit să nu-i sufle regelui nici o vorbă despre asta. Auzind ce-l aştepta pe rege, slujitorul s-a 
întristat, dar şi Elissaeus a început să plângă şi să verse pâraie de lacrimi, întrezărind nenorocirile de care era 
pândit poporul său după moartea lui Adad. Când Azael l-a întrebat de ce era atât de abătut, proorocul i-a răspuns 
astfel: „Plâng, fiindcă mă îndurerează relele care se vor abate asupra poporului israelit din cauza ta. Căci tu 

* Un modius roman, măsură de capacitate, întâlnită mai ales la grâne = 8.751. 

îi vei răpune pe cei mai buni dintre ei, vei da pradă cetăţile întărite, vei strivi cu pietre copiii lor de sân, 
despicând cu sabia femeile însărcinate!" La întrebarea lui Azael: de unde va avea puterea să facă aşa ceva?, 
Elissaeus i-a răspuns: Domnul îi dezvăluise că el va fi regele Siriei. Reîntors la Adad, Azael l-a anunţat că se va 
lecui de boală. Dar a doua zi i-a pus pe gură o plasă udată cu apă, omorându-l prin sufocare, apoi s-a proclamat 


rege în locul lui. Azael a fost un bărbat plin de vigoare, care a ştiut să-şi atragă prețuirea sirienilor şi a poporului 
din Damasc€. Atât Adad, cât şi Azael, care a domnit după el, sunt veneraţi şi azi ca nişte zei, drept mulţumire 
pentru binefacerile lor şi pentru templele cu care au împodobit Damascul. Mulțimea orânduieşte zilnic cortegii în 
onoarea domniei lor, lăudându-le vechimea, fără să ştie că ei aparţin unor vremuri mai noi şi că aceşti regi au 
cârmuit în urmă cu o mie şi o sută de ani. Când a aflat de moartea lui Adad, loram, rege al israeliților, a respirat 
uşurat, fără frica şi spaima inspirate de el, bucurându-se de binecuvântarea păcii. 


CAPITOLUL V 


1. loram, regele din Hierosolyma (care se numea la fel ca regele israeliților, cum am spus mai înainte), şi-a 
început domnia prin uciderea fraţilor lui, precum şi a prietenilor tatălui său având un rang înalt. Prin această 
faptă şi-a dovedit cu prisosință răutatea, fără să rămână deloc mai prejos decât regii israeliților, care au renunţat 
cei dintâi la datinile strămoşeşti şi la cinstirea lui Dumnezeu. Să înfăptuiască rele şi să se închine zeilor străini l-a 
învăţat propria-i soţie, Gotholia, fiica lui Achab. Datorită 

* în timpul domniei lui Hazael (843-796 î.e.n.), uzurpatorul tronului lui Ben-Hadad II (860-843 î.e.n), Regatul arameic al Damascului a atins 
apogeul puterii şi expansiunii sale teritoriale, cunoscând o mare înflorire. 

legământului pe care îl încheiase cândva cu David, Dumnezeu nu s-a îndurat să stingă neamul lui loram, în 
pofida faptului că zi de zi el comitea noi fărădelegi şi nu înceta să ducă spre pieire credința neamului său. In 
vremea aceea s-au răzvrătit împotriva lui idumeenii, care l-au ucis pe regele de mai înainte, fidel tatălui său, 
alegând un alt rege după cum au crezut ei de cuviință. Cu călăreţii aflaţi atunci sub comanda lui şi cu nişte care 
de război, loram a năvălit noaptea în Idumeea! şi i-a nimicit pe cei ce erau în imediata lui Vecinătate, fără să 
pătrundă mai departe. Aşadar, această expansiune nu i-a adus nici un folos, căci de stăpânirea lui s-au dezbărat 
toate celelalte populaţii care locuiau în aşa-nu-mitul ținut Laluna. în nebunia lui, a mers până acolo încât şi-a 
mânat propriul popor pe vârful muntelui, silindu-l să se închine acolo zeilor străini. 

2. în timp ce comitea aceste fapte mârşave şi căuta să înlăture cu desăvârşire amintirea orânduielilor tatălui său, 
loram a primit de la proorocul Elias (aflat atunci încă în ţară) o scrisoare care îl anunţa că Dumnezeu îl va 
pedepsi cu grele osânde pentru că n-a luat drept model datinile străbunilor săi, ci s-a slujit de nelegiuitele pilde 
ale regilor din Israel, silindu-i deopotrivă pe locuitorii din seminţia lui luda şi pe cetăţenii din Hierosolyma să 
părăsească sfânta credinţă strămoşească în Dumnezeu şi să se închine idolilor, la fel cum a făcut şi Achab cu 
israeliţii. îl mustra, aşijderea, pentru faptul că şi-a ucis fraţii”, împreună cu alţi oameni buni şi drepţi. Scrisoarea 
proorocului dezvăluia şi pedepsele prin care îşi va ispăşi aceste păcate. Poporul său va fi măcelărit, soțiile 
regelui, copiii lui vor pieri, el însuşi va muri în chinuri cumplite, din pricina unei boli a pântecelui, în urma 
căreia măruntaiele îi vor putrezi pe dinăuntru, ieşind de la sine afară din trup. Astfel, loram îşi va vedea cu ochii 
lui propria nenorocire, fără ca răul să aibă un mijloc de vindecare, dându-şi în cele din urmă duhul. Aceste 


lucruri le-a dezvăluit proorocul Elias în scrisoarea lui”. 

' Slăbirea puterii regatului iudeu în timpul domniei lui loram (846-843 î.e.n.) a permis Edomului să-şi cucerească independenţa politică, 
exemplul lui fiind urmat şi de Labina, regiune situată între Bethel şi Sichem. 

? osaphat dăruise celorlalţi fii ai săi: Azaria, Iehiel, Zaharia, Micael şi Şefatia aur, argint şi cetăţile întărite din Iuda (Cartea a doua 
Paralipomena, XXI, 2-3). 

* Flavius Josephus rezumă textul scrisorii atribuite proorocului Ilie din Cartea a doua Paralipomena, XXL, 12-15. 

3. După câtăva vreme, o oaste a arabilor care locuiau în vecinătatea Etiopiei, precum şi a filistenilor, a făcut o 
incursiune în regatul lui loram, a jefuit ţara şi palatul regal, omorându-i şi copiii şi soțiile. Doar un singur fiu, 
numit Ochozias, a scăpat din mâinile duşmanilor. După aceea regele a fost lovit de boala pe care i-o prezisese 
proorocul. S-a zbătut mult timp în chinuri grele (căci Domnul şi-a abătut mânia asupra pântecelui său) şi s-a stins 
din viaţă în chip jalnic, văzând cum măruntaiele îi ieşeau afară. Până şi leşul lui a fost disprețuit de popor. După 
socoteala mea, acesta a tras concluzia că nu era demn de funeralii regeşti cel care şi-a dat duhul lovit de mânia 
lui Dumnezeu. loram n-a fost aşezat în gropniţa părintelui său, nici n-a primit cinstiri deosebite”. A fost 
înmormântat mai degrabă ca un om de rând. Poporul din Hierosolyma a transmis domnia fiului său Ochozias?. 


CAPITOLUL VI 


1. După moartea lui Adad, loram, regele israeiliților, a tras nădejdea să smulgă Siriei oraşul Aramatha din ţinutul 
Galaaditis, mărşăluind într-acolo cu o oaste mare. în timpul asediului, săgeata unui sirian i-a provocat o rană care 
i-a curmat însă viaţa. S-a întors aşadar în orașul lesraela!, să-şi îngrijească rana, şi şi-a lăsat întreaga oaste sub 
comanda lui Iehu, fiul lui Nemessus, la Aramatha, oraşul fiind aproape cucerit. Intenţia lui loram era ca, după 
vindecarea rănii sale, să se războiască iar cu sirienii. între 


* La funeraliile lui loram poporul nu a mai ars aromate, aşa cum făcuse pentru părinţii lui. 

* Ohozia (Ahaziah), cel de-al şaselea suveran al Regatului Iudeii (843-842 îe.n.), fiul lui loram şi al Athaliei, nu trebuie confundat cu 
omonimul său, care a domnit în Regatul Israel (852-851 î.e.n.) 

1 Cea de-a doua reşedinţă a Regatului Israel 


519 

timp, proorocul Elissaeus l-a trimis pe un ucenic de-al său la Aramatha, cu untdelemnul sfânt, ca să-l ungă rege 
pe lehu, spunându-i că Dumnezeu însuşi l-a ales rege. Printre alte indicaţii pe care i le-a dat, proorocul i-a cerut 
să călătorească la fel ca un fugar şi să plece de acolo fără să fie văzul de nimeni. Când a sosit în oraş, ucenicul l-a 
găsit pe lehu stând în mijlocul comandanților oştirii, aşa cum îi prezisese Elissaeus. De îndată ce l-a găsit, i-a zis 
că vroia să-i vorbească despre ceva între patru ochi. Iehu s-a sculat şi l-a urmat într-o încăpere, unde tânărul a 
turnat unde-lemnul pe capul lui şi i-a spus că Domnul l-a ales pe el rege, să stârpească neamul lui Achab şi să 
răzbune sângele proorocilor ucişi mişeleşte de lezabela, spre a desființa casa lui leroboam, fiul lui Nabatacus, şi 
cea a lui Baasa”, distrugându-le din temelie pentru nelegiuirile lor, fără să lase în viaţă nici o sămânță din neamul 
lui Achab. După rostirea acestor vorbe, ucenicul a fugit numaidecât din încăpere, spre a nu fi văzut de cineva din 
oştire. 2. Iehu a părăsit casa şi s-a întors unde stătuse împreună cu comandanții săi. Aceştia l-au iscodit şi l-au 
rugat să le dezvăluie în ce scop venise la el tânărul acela despre care spuneau că nu părea zdravăn la minte. lehu 
le-a răspuns: „Presupunerile voastre sunt întemeiate, deoarece mi-a înşirat vorbe fără nici o noimă!" Când ei au 
stăruit să afle mai multe lucruri despre asta, lehu le-a spus că, potrivit spuselor tânărului, Dumnezeu l-a ales pe el 
să fie cârmuitorul poporului. Cum a rostit aceste cuvinte, fiecare şi-a scos haina, aşternând-o înaintea lui, şi în 
sunete de corn de berbec Iehu a fost proclamat rege. Acesta şi-a adunat oastea şi a plănuit să pornească împotriva 
lui loram, la lesraela, unde, aşa cum am menţionat, regele îşi îngrijea rana pe care o primise pe când asedia 
Aramatha. într-acolo se îndreptase şi Ochozias, regele Hierosolymei, care venise să vadă starea sănătăţii lui 
loram, datorită legăturilor lor de rudenie (căci era fiul surorii lui, cum am arătat mai sus). Deoarece vroia să-i ia 
prin surprindere pe loram şi pe însoțitorii lui, lehu a poruncit ca nici un oştean de-al său să nu fugă cumva din 
oraş, mergând la loram să-l dea de gol. Astfel puteau să-i arate limpede bunele lor intenții şi faptul că l-au 


proclamat rege cu gânduri cinstite. 
? Baasa (Basanus), ce] de-al treilea suveran al Regatului Israel (906-883 î.e.n.), care a uzurpat tronul lui Nadab şi i-a masacrat pe toţi urmaşii 
lui leroboam. 

3. Porunca lui lehu a fost primită cu bucurie de oştenii care au pus sub supraveghere drumurile, pentru ca nimeni 
să nu poată ajunge la lesraela, trădând regelui planul său. lehu şi-a luat cu el călăreţii cei mai destoinici, s-a urcat 
în carul său şi a mărşăluit spre lesraela. Când s-a apropiat, straja pusă de regele loram să ia aminte la cei ce 
urmăreau să intre în oraş a văzut trupele lui lehu, anunţându-l pe loram că sosea un pâlc de călăreți. EI a dat 
ordin să plece numaidecât un călăraş, să-i întâmpine şi să vadă cine erau călăreții. De îndată ce a ajuns la Iehu, 
călăraşul l-a întrebat ce veşti avea despre oaste, căci regele era dornic să le afle. lehu i-a spus să nu-şi facă griji 
în privinţa asta, ci să-l urmeze. Cum o observat acest lucru, straja l-a anunţat pe loram că solul se alăturase 
pâlcului, reîntorcându-se călare. lehu 1-a cerut şi celui de-al doilea sol al regelui să procedeze la fel ca primul. 
Straja a trimis şi această veste regelui. în cele din urmă, s-a urcat el însuşi în car, alături de Ochozias, regele 
Hierosolymei (care, aşa cum am menţionat, venise să vadă starea rănii lui, fiindcă-i era rudă), şi au pornit 
împreună în întâmpinarea lui lehu. Cu pâlcul lui lehu, care înainta mai încet, loram s-a întâlnit în țarina lui 
Nabuth şi l-a întrebat dacă treburile oştirii sale mergeau bine. Când Iehu l-a împroşcat cu batjocuri, numind-o pe 
mama lui vrăjitoare şi desfrânată, regele s-a temut că Iehu nu venise cu gânduri bune, aşa că şi-a întors repede 
carul şi a fugit, după ce i-a spus lui Ochozias că au căzut într-o capcană. lehu şi-a întins arcul şi săgeata lui l-a 
nimerit pe loram, străpungându-i inima. Regele a căzut numaidecât în genunchi şi şi-a dat duhul. lehu i-a dat 
ordin lui Badacru, căpetenie peste a treia parte a oştirii sale, să arunce leşul lui loram în țarina lui Nabuth, 
amintindu-şi de profeția proorocului Elias, care-i prezisese tatălui lui Achab, după uciderea lui Nabuth, că acolo 
va pieri, împreună cu întreaga familie. El însuşi auzise această prezicere rostită de gura proorocului odinioară, pe 
când şedea în car, în spatele lui Achab. Când loram s-a prăbuşit, Ochozias s-a temut pentru propria lui viaţă şi a 
mânat carul pe un alt drum, în speranţa că va scăpa astfel de lehu. Acesta l-a urmărit şi l-a surprins pe o colină, 
rănindu-l cu săgeata lui. Ochozias a părăsit carul şi, încălecând pe un cal, a fugit de lehu până în Mageddo. A 
murit după scurtă vreme, în timp ce îşi îngrijea rana. Ai săi i-au adus leşul la Hierosolyma, unde l-au 

înmormântat. Domnia lui a durat un an, timp în care şi-a întrecut părintele, în privinţa răutății. 

4. Când Ilehu a pătruns în lesraela, lezabela, gătită regeşte, s-a urcat într-un turn şi i-a strigat: „Slugă minunată, 


care ţi-ai ucis stăpânul!" Iehu şi-a ridicat ochii spre ea, a întrebat-o cine era şi i-a cerut să coboare, spre a veni 
până la dânsul. Apoi a dat poruncă famenilor s-o arunce din turn. în cădere, a stropit zidul de jur împrejur cu 
sângele ei, după aceea caii au călcat-o în picioare, sfârşind în chip jalnic. După împlinirea acestei fapte, lehu a 
pătruns în palatul regal şi el însuşi, cu prietenii săi, obosiţi de marş, şi-a reîmprospătat puterile printr-un ospăț 
sau alte mijloace asemănătoare. Slujitorilor săi, care curmaseră viaţa lezabelei, le-a cerut s-o înmormânteze cu 
toată cinstea cuvenită, fiindcă era de neam regesc. Dar cei ce fuseseră însărcinaţi s-o îngroape n-au găsit din 
trupul ei decât extremităţile: toate celelalte părți fuseseră devorate de câini. Când a auzit acest lucru, lehu s-a 
minunat de profeția lui Elias, care prezisese că lezabel va avea parte de-o asemenea moarte. 

5. Fiindcă Achab a lăsat în urma lui şaptezeci de fii, care erau crescuţi în Samaria, lehu a trimis două scrisori: 
una, îngrijitorilor lor, cealaltă, căpeteniilor samaritene. El le-a îndemnat pe acestea ca (de vreme ce fiii regelui 
aveau o sumedenie de care, de cai, arme, trupe şi chiar oraşe întărite) să proclame rege pe cel mai puternic dintre 
feciorii lui Achab, ca să răzbune moartea stăpânului lor. Prin aceste scrisori, lehu căuta să afle care erau 
sentimentele samaritenilor față de el. După citirea scrisorilor, căpeteniile şi îngrijitorii copiilor au fost cuprinşi de 
teamă, deoarece şi-au dat seama că nu puteau să facă nimic împotriva ucigaşului celor doi regi puternici. l-au 
scris, la rândul lor, că s-au înţeles să-l aleagă suveran pe el şi să ducă la îndeplinire toate poruncile sale. Atunci 
Iehu le-a trimis o nouă scrisoare prin care le poruncea să taie capetele fiilor lui Achab şi să i le trimită. 
Căpeteniile i-au chemat pe îngrijitorii fiilor regelui şi le-au cerut să le taie capetele, după înjunghierea acestora 
având grijă să le expedieze lui lehu. Cei chemaţi au îndeplinit porunca, fără să omită nimic, şi au strâns capetele 
în panere împletite, trimi-ţându-le apoi la Iesraela. lehu tocmai se ospăta cu prietenii săi când a primit vestea 
sosirii capetelor tăiate. EI a poruncit ca din aceste capete să se facă grămezi aşezate în ambele părți ale porții 

oraşului. După transpunerea vorbelor în faptă, lehu s-a dus în zorii zilei să cerceteze capetele şi, dând cu ochii de 
ele, a început să spună poporului care era de faţă că îşi dusese oastea împotriva stăpânului său, pe care l-a şi ucis, 
dar pe toţi aceştia nu i-a ucis el. Vroia să-i convingă pe cei din jur că neamului lui Achab i s-a întâmplat tot ceea 
ce îi sortise Dumnezeu, pierind aşa cum prezisese cândva proorocul Elias. După aceea, Iehu a ucis şi toate rudele 
lui Achab pe care le-a găsit în lesraela, apoi s-a îndreptat spre Samaria. Pe drum a întâlnit nişte călăreți, rude 
apropiate ale lui Ochozias, regele Hierosolymei, şi i-a întrebat încotro călătoresc. Ei i-au răspuns că veniseră în 
vizită, să-l salute pe Ioram şi pe regele Ochozias (căci ei nu ştiau nimic despre moartea amândorura). lehu a pus 
mâna pe ei şi a dat poruncă să fie omorâți, numărul oamenilor ridicându-se la patruzeci şi doi. 

6. A întâlnit apoi un bărbat bun şi drept, numit lonadab, vechi prieten de-al său, care l-a salutat şi a început să-l 
laude pentru tot ce făcuse potrivit voinţei lui Dumnezeu, stârpind casa lui Achab. Iehu i-a cerut să se urce în 
carul lui şi să-l însoţească până în Samaria, spunându-i că vrea să-i arate că nu cruţă nici un necredincios, ci-i va 
pedepsi cu moartea pe falşii profeţi şi pe preoţii amăgitori, precum şi pe cei ce au îndemnat poporul să se înde- 
părteze de cinstirea atotputernicului Dumnezeu, spre a se închina zeilor străini. Căci va fi un minunat şi plăcut 
prilej pentru un bărbat bun şi drept să asiste la pedepsirea unor nelegiuiţi. lonadab i-a dat ascultare şi s-a urcat în 
car, ajungând la Samaria. Acolo, Iehu a descoperit toate rudele lui Achab şi le-a ucis. Ferm hotărât ca nici unul 
dintre falşii profeţi sau preoţi ai lui Achab să nu scape de pedeapsa cu moartea, el a recurs la următorul şiretlic. 
Iehu a chemat la o mare adunare poporul, căruia i-a zis că dorea să venereze de două ori mai mulți zei decât cei 
pe care-i introdusese în ţară Achab, rugându-l să vegheze ca preoţii şi profeţii şi închinătorii idolilor să fie de 
față. El plănuia să aducă numeroase şi strălucite jertfe zeilor lui Achab şi preotul care va lipsi va fi condamnat la 
moarte. Zeul introdus de Achab se numea Baal. în ziua aleasă pentru celebrarea jertfei, a poruncit să fie aduşi 
preoţii lui Baal din întreaga ţară a israeliților. lehu a avut grijă ca toţi preoții să aibă odăjdiile lor. Când acestea s- 
au înfăptuit, s-a dus la tem-plu, împreună cu prietenul său lonadab, dând dispoziţie să se ia măsura ca nici un 
străin să nu se afle printre preoți: nu dorea ca 

în rândul preoților să se infiltreze vreun intrus. Atunci când a fost înştiinţat că prezenţa oricărui străin era exclusă 
şi că celebrarea jertfei începuse deja, Iehu a cerut ca porțile templului să fie ocupate de optzeci dintre cei mai 
credincioşi luptători ai săi, cărora le-a poruncit să-i ucidă pe falşii profeți, răzbunând acum îndelung dispreţuitele 
datini străbune de cinstire a lui Dumnezeu. Oştenii au fost ameninţaţi că vor plăti cu viaţa lor dacă va scăpa 
vreunul dintre ei. Aceştia i-au răpus pe toţi bărbaţii, au incendiat templul lui Baal şi au scăpat astfel Samaria de 
ceremoniile străine”. Baal era zeul oraşului Tyr. Ca să-i facă hatârul socrului său Ithobal, regele tyrienilor şi al 
sidonienilor, Achab îi înălțase în Samaria un templu, îi statornicise profeţi şi introdusese toate slujbele cultului 
său. După înlăturarea acestui idol, lehu a îngăduit, totuşi, israeliților să se închine viţeilor de aur. Deoarece a 
înfăptuit această faptă bună şi i-a pedepsit cum se cuvine pe necredincioşi, Dumnezeu i-a prezis printr-un 
prooroc al său că urmaşii lui vor domni asupra israeliților până la a patra spiţă. Aşa au stat lucrurile privitor la 
Iehu. 


CAPITOLUL VII 


1. Când a primit vestea pieirii fiului ei Ochozias, aşijderea a fratelui loram, ca şi a stingerii propriului neam 
regesc, Gotholia!, fiica lui Achab, s-a străduit să nu mai lase în viaţă pe nici unul din familia lui David, încât, 
stârpind întreaga lui spiță, 


* Prin eradicarea cultului lui Baal şi asasinarea lui Ochozias, Iehu a destrămat alianţa Israelului cu Femeia şi Iudeea, izolându-se şi prin 
menţinerea la Dan şi Bethel a venerării viţelului de aur. 

' După moartea soțului ei, loram (843 î.e.n.), şi asasinarea fiului ei, Ochozias (842 î.e.n.), Athalia a fost regină a ludeei (842-836 î.e.n.), 
urmărind exterminarea familiei domnitoare. 

nimeni din rândurile sale să nu mai poată obţine domnia. Ea a şi înfăptuit ceea ce şi-a propus; a scăpat, totuşi, 
teafăr unul dintre fiii lui Ochozias şi iată în ce fel a fost el ocolit de moarte. Ochozias, avea o soră bună, numită 
losabetha; ea era măritată cu Marele Preot lodaus. Când a intrat în palatul regal, sub leşurile celor ucişi, alături 
de doica lui, l-a găsit ascuns pe loas (căci aşa se numea băieţelul de un an). losabetha i-a luat pe amândoi, i-a dus 
în odaia de dormit şi, împreună cu soţul ei, lodaus, a crescut băiatul pe ascuns în templu, şase ani, răstimp în care 
Gotholia a domnit la Hierosolyma asupra celor două seminţii. 

2. în al şaptelea an, lodaus şi-a dezvăluit taina unor căpetenii de sute, cinci la număr, şi i-a convins să contribuie 
alături de el la înlăturarea Gotholiei şi la încoronarea copilului. Spre a fi mai sigur de ajutorul lor, i-a silit să 
depună jurământ, ceea ce i-a sporit nădejdea în izbânda uneltirii lui împotriva Gotholiei. Bărbaţii pe care Marele 
Preot lodaus i-a atras de partea lui la înfăptuirea planului au străbătut întreaga ţară şi i-au adunat pe preoți, pe 
leviţi şi pe căpeteniile seminţiilor, aducându-i apoi la Hierosolyma. lodaus i-a pus să jure că vor păstra numai 
pentru ei taina pe care o vor afla, tăcerea fiind la fel de necesară ca şi acțiunea hotărâtă. De îndată ce jurământul 
a fost rostit şi a socotit că nu mai era primejdios să le destăinuie planul, lodaus l-a adus în faţa lor pe băiatul din 
neamul lui David, crescut de el, şi le-a spus: „Acesta este regele vostru, provenit din casa despre care, ştiţi prea 
bine, Dumnezeu a făgăduit că va domni de-a pururi peste voi. Vă sfătuiesc, aşadar, ca o treime dintre voi să 
rămână în templu, spre a-l apăra pe rege; a patra parte să stea de strajă la poarta templului, având mare grijă şi de 
poarta, mereu deschisă, care dă spre palat. Restul mulțimii să adaste neînarmată în interior şi să nu îngăduie 
intrarea în templu a nici unui om înarmat, decât dacă aparţine preoţimii!" Apoi a cerut ca o parte dintre preoți şi 
leviţi să se grupeze în jurul regelui cu săbiile trase din teacă, aidoma oştenilor din garda regală, astfel încât să 
ucidă pe oricine îndrăznea să intre înarmat în templu, fiecare păzindu-şi suveranul cu străşnicie, fără să-i fie 
teamă de cineva. îndemnurile Marelui Preot au fost urmate potrivit spuselor sale, voinţa lui fiind transpusă în 
faptă. Intre timp, lodaus a deschis cămara armelor, care fusese orânduită în templu din vremea lui David, şi a 
împărțit căpeteniilor de peste sute, preoţilor şi leviţilor toate sulițele şi tolbele aflate 

acolo, precum şi diferite alte arme. Oameni bine înarmaţi au fost puşi de jur împrejurul templului, ca să 
împiedice intrarea celor cărora nu le era îngăduit acest lucru. După aceea, a fost adus în mijlocul mulțimii 
copilul, i s-a pus coroana regală pe creştet, în timp ce lodaus l-a uns cu untdelemn sfânt, proclamându-l rege. 
Poporul a scos chiote de bucurie, l-a salutat cu urale şi a strigat: „Trăiască regele!" 

3. La auzul zarvei neaşteptate şi al aplauzelor, Gotholia s-a înspăimântat de-a binelea şi a ieşit din palat, însoţită 
de garda ei. Când a sosit la templu, preoţii au lăsat-o să intre numai pe ea, iar escorta înarmată a fost împiedicată 
să treacă de cei ce fuseseră puşi să străjuiască poarta, din porunca Marelui Preot. Cum l-a văzut pe copilul care 
trona pe o tribună, gătit cu coroana regală, Gotholia şi-a rupt hainele sale, a scos un strigăt puternic şi a dat ordin 
să fie ucis băiatul, care căta să-i smulgă domnia prin vicleşuguri. lodaus le-a chemat atunci pe căpeteniile cele 
peste sute şi le-a poruncit s-o ducă pe Gotholia în valea Cedron şi s-o omoare acolo (căci el nu vroia să 
pângărească templul prin uciderea nemernicei femei). A adăugat apoi să fie sortiţi pieirii şi cei ce căutau să sară 
în ajutorul ei. Căpeteniile însărcinate să curme viaţa Gotholiei au pus mâna pe ea, au dus-o până la regeasca 
poartă a catârilor şi au omorât-o acolo. 

4. După ce uneltirea pusă la cale împotriva Gotholiei a fost astfel încununată de succes, lodaus a strâns poporul 
şi pe oşteni în templu, unde i-a pus să jure că se vor supune de bunăvoie regelui, făgăduind să-i ocrotească 
prosperitatea domniei şi să-i asigure paza. L-a obligat chiar şi pe rege prin jurământ să-l cinstească pe Dumnezeu 
şi să nu încalce legile lui Moise. Apoi a pornit împotriva templului lui Baal, înălțat de Gotholia şi de soţul ei, 
loram, pentru înjosirea lui Dumnezeu şi cinstirea lui Achab, l-au dărâmat din temelii, şi l-au ucis pe Maathas, 
care îi era atunci preot, slujindu-l cu credinţă. lodaus le-a încredinţat preoţilor şi leviţilor îngrijirea şi paza 
templului, după tradiţia lui David, şi le-a poruncit să aducă zilnic câte două jertfe, arderi de tot, aprinzând şi 
mirodenii, potrivit legilor scrise. Pe unii dintre leviţi i-a numit portari la intrările templului, pentru ca nici un om 
nepurificat să nu se strecoare în el. 

5. De îndată ce a orânduit astfel fiecare dregătorie în parte, el însuşi, împreună cu căpeteniile şi cu întregul 
popor, l-au 

petrecut pe loas de la templul Domnului până la Casa domnească. L-au aşezat pe tron şi toți au scos strigăte de 
bucurie, vreme de câteva zile veselindu-se împreună la ospeţe sărbătoreşti. Moartea Gotholiei n-a pricinuit nici o 
tulburare în oraş. Când a devenit rege, loas abia împlinise şapte ani. Mama lui se numea Sabia şi locul ei de 
baştină era Bersabee. Atât timp cât a trăit lodaus, regele a urmat cu stricteţe legile, închinându-se statornic lui 
Dumnezeu. Ajuns la vârsta însurătorii, şi-a luat două soţii, alese de Marele Preot, şi de la ele a avut deopotrivă 
băieţi şi fete. Atâtea am avut de istorisit despre regele loas”. privitor la felul cum a scăpat de urmărirea Gotholiei 
şi cum a dobândit demnitatea regală. 


CAPITOLUL VIII 


1. Azael, regele Siriei, a purtat război cu israeliţii şi regele acestora, Iehu, a pustiit regiunea situată dincolo de 
Iordan, spre răsărit, şi locuită de semințiile lui Rubei, Gad şi Manasses, precum şi ținuturile Galaaditis şi 
Batanaea, dând pradă focului şi jefuind totul în lung şi în lat, fără să cruţe viaţa nici unuia dintre cei ce cădeau în 
mâinile sale. Nu s-a grăbit să-l alunge din meleagurile prădate de el Iehu, care, înfruntându-l pe Dumnezeu şi 
dis-prețuind sfintele sale datini şi legi, s-a stins din viaţă după ce a domnit asupra israeliților vreme de douăzeci 


şi şapte de ani!. El a fost înmormântat în Samaria şi i-a urmat la tron fiul său loaz?. 

loas (lehoaş), nepotul şi urmaşul idolatrei Athalia (Gotholia), împotriva căreia s-au ridicat cercurile preoţeşti şi nobiliare, a fost cel de-al 
optulea suveran al Regatului Iudeii (836-798 î.e.n.). ! între 842 şi 814 î.e.n. 

loahaz (Jehoahaz), cel de-al unsprezecelea suveran al Regatului Israel, a “*mnit între anii 814 si 800 î.e.n. 

2. în schimb, Ioas, regele Hierosolymei, avea arzătoarea dorință de a restaura templul Domnului şi l-a chemat pe 
Marele Preot, poruncindu-i să trimită în întreaga ţară leviţi şi preoți care să ceară câte o jumătate de siclu pe 
fiecare cap de locuitor pentru refacerea sanctuarului părăginit în timpul domniei lui loram,a Gotholiei şi a 
urmaşilor acestora. Dar Marele Preot nu i-a urmat porunca, fiindcă ştia că nimeni n-o să plătească birul în arginți, 
în al douăzeci şi treilea an al cârmuirii sale, loas i-a chemat la el pe leviţi şi 1-a dojenit că nu i-au îndeplinit 
porunca şi, întrucât le-a cerut ca în viitor să se ocupe serios de repararea templului, lodaus a născocii un mijloc 
de colectare a banilor, care a fost pe placul mulțimii. A dispus să se facă o ladă din lemn, închisă de jur împrejur, 
având o singură deschizătură?. Apoi a pus-o în templu, lângă jertfelnic, şi a poruncit ca fiecare să arunce în ea 
prin deschizătură oricât găsea de cuviință, pentru refacerea sanctuarului. întregul popor a primit bine această 
noutate şi a dat bir pe întrecute mult aur şi argint ca să umple lada. Scriitorul şi preotul vistiernic deşertau lada 
plină şi în faţa regelui socoteau banii adunaţi într-însa, după care o puneau la loc. Făceau acest lucru în fiecare zi. 
De îndată ce [i s-a părut că banii oferiţi de popor erau îndestulători, Marele Preot lodaus şi regele loas i-au folosit 
pentru plata cioplitorilor de piatră şi a dulgherilor, precum şi pentru procurarea unor mari grămezi de lemn 
frumos. După ce s-a terminat refacerea templului, din aurul şi argintul rămas (care nu era deloc puțin) s-au făcut 
vase mari, ulcioare şi felurite cupe, aducând zilnic jertfe strălucite prin care năpădeau altarele cu grăsimi. Zelul 
acesta a durat cât a trăit lodaus. 

3. Dar, după moartea lui (el a atins vârsta de o sută treizeci de ani, a fost un om drept şi deosebit de virtuos în 
orice privinţă şi a fost înmormântat în gropniţa regilor, fiindcă a păstrat domnia neamului lui David), regele loas 
a renunțat la cinstirea Domnului. Aidoma lui, chiar şi fruntaşii poporului au pornit pe căi greşite, astfel că au 
încălcat legile şi toate le făceau după bunul lor plac. Neîmpăcându-se cu schimbarea în rău a regelui şi a celor ce- 
l însoțeau, Dumnezeu le-a trimis prooroci care să-i dojenească pentru faptele lor şi să-i abată de la nelegiuiri. Dar 
patima puternică şi dorința nemărginită erau atât de înrădăcinate, încât 

* Marele Preot lehoiada a descoperit astfel prototipul antic al cutiei milelor- 

nici nenorocirile îndurate de înaintaşi, ca şi pedepsele abătute asupra tuturor familiilor lor pentru dispreţuirea 
legilor sfinte, nici avertismentele date de prezicerile vechilor prooroci n-au putut să-i atragă spre pocăință, ei 
nesimţindu-se dispuşi să se mai întoarcă la bunăstarea de unde ajunseseră la nelegiuirile de acum. Fără să-şi mai 
amintească de binefacerile tatălui, loas a poruncit să fie ucis cu pietre în templu Zacharias, fiul Marelui Preot 
lodaus, fiindcă, pătruns de suflul profetic al Domnului, într-o adunare a poporului, l-a îndemnat pe rege să se 
pună în slujba dreptăţii, prezicându-i o pedeapsă cumplită dacă nu se supunea. Când şi-a dat sfârşitul, Zacharias 
l-a chemat pe Dumnezeu ca martor şi judecător al supliciului pe care-l îndura, pentru un sfat înţelept şi pentru 
serviciul adus de tatăl său având parte de o moarte amară şi silnică. 

4. N-a trecut multă vreme şi regele şi-a primit pedeapsa cuvenită, căci Azael, regele sirienilor, a năvălit în ţara 
lui, a prădat şi dărâmat Gitta, îndreptându-şi oastea împotriva Hierosolymei. înfricoşatul loas a golit tezaurul 
templului şi pe cel al regilor, răpind darurile sanctuarului, şi le-a trimis pe toate în Siria, ca să-şi răscumpere 
siguranţa şi să scape de asediu, fără a mai fi ameninţat să piardă totul. înduplecat de uriaşa sumă primită, Azael 
şi-a retras oastea din fața Hierosolymei. Totuşi, loas a fost lovit de o boală grea, iar prietenii lui Zacharias l-au 
pedepsit şi, dornici să răzbune moartea fiului lui lodaus, au uneltit împotriva regelui şi l-au ucis. loas a fost 
înmormântat la Hierosolyma, nu însă în gropniţa strămoşilor săi, din pricina nelegiuirilor sale. A atins vârsta de 
patruzeci şi şapte de ani şi urmaşul lui la tron a fost Amasias. 

5. în al douăzeci şi unulea an al domniei lui loas, rege al Israelului a devenit la Samaria Ioaz, fiul lui Iehu, 
cârmuirea lui durând şaptesprezece ani. El n-a urmat pilda bună a tatălui său, ci s-a dedat aceloraşi fărădelegi 
săvârşite de primii regi, care l-au disprețuit pe Dumnezeu. Regele sirienilor l-a biruit şi i-a nimicit în aşa măsură 
oastea că nu i-au mai rămas decât zece mii de pedestraşi şi cincizeci de călăreți, luându-i de asemenea multe Şi 
mari oraşe, după măcelul comis de oştirea lui. Aceste nenorocirii s-au întâmplat regelui israeliților potrivit 
proorocirilor lui Elissacus, când i-a prezis lui Azael că-l va ucide pe regele sirienilor şi al locuitorilor 
Damascului, ocupând tronul acestuia. Biruit de atâtea rele, şi-a pus nădejdea în închinăciuni şi rugi, 

implorându-l pe Domnul să-l scape din mâinile lui Azael şi să nu-l pună sub jugul puterii sale. Dumnezeu, care 
îndrăgeşte căinţa mai mult decât virtutea şi se mulţumeşte doar cu dojenirea celor puternici, n-a vrut să-l 
hărăzească în întregime pieirii, făcându-l să nu se mai înspăimânte de primejdiile războiului. Aşa se face că ţara, 
care a obținut iarăşi pacea, s-a bucurat iar de vechea-i prosperitate, iar bogăţia i-a sporit. 

6. La moartea lui loaz s-a suit pe tron fiul său loas“, în al treizeci şi şaptelea an al domniei lui loas din 
Hierosolyma, şi vreme de şaisprezece ani i-a cârmuit pe israeliți în Samaria (căci şi regele din Hierosolyma purta 
acelaşi nume”). El era un om drept şi firea lui era cu totul deosebită de cea a tatălui său. în vremea aceea, 
proorocul Elissaeus, care îmbătrânise, s-a îmbolnăvit şi regele israeliților a venit să-l vadă. Când a dat de 
bătrânul aflat pe patul de moarte, el a început să plângă sub ochii lui şi să-l bocească, numindu-l părintele şi 
apărătorul său. Lui îi datora faptul că n-a trebuit să se folosească de arme împotriva duşmanilor săi, fiindcă, 
potrivit prezicerilor sale, a obținut victoria asupra lor fără luptă. lar acum proorocul vroia să se despartă de viață 
şi să-l lase în seama duşmanilor săi înarmaţi (sirienii). loas i-a spus că nici viaţa lui nu va fi mai sigură şi mult 
mai bine ar fi să moară acum, o dată cu el. Elissaeus l-a mângâiat atunci pe înlăcrimatul rege, cerându-i să aducă 
un arc şi să-l întindă. Când regele s-a pregătit să tragă cu arcul, proorocul şi-a pus mâinile sale pe mâinile 
acestuia şi i-a poruncit să săgeteze. Regele a tras trei săgeți apoi s-a oprit. Proorocul i-a zis: „Dacă ai fi tras mai 
multe săgeți, ai fi stârpit din rădăcină puterea siriană; fiindcă te-ai mulţumit doar cu trei săgeți, vei ieşi biruitor în 
tot atâtea bătălii împotriva sirienilor, redobândind ţinuturile smulse de ei de la înaintaşii tăi!" Auzind spusele 
sale, regele a plecat şi, la scurtă vreme după aceea, proorocul a şi murit. EI a fost un bărbat renumit prin 
dreptatea lui şi s-a bucurat de sprijinul făţiş al lui Dumnezeu. Ceea ce s-a adeverit prin ulterioarele sale 


proorociri, 

1 Cel de-al doisprezecelea suveran al Regatului Israel (800-784 î.e.n.) a fost coregent al tatălui său în ultimii doi ani ai domniei lui loahaz. 

* Paranteza atrage atenţia asupra omonimiei celor doi regi: cel din Ierusalim, nepotul Athaliei, aflat la sfârşitul domniei sale (836-798 î.e.n.), 
şi cel din Samaria, care de abia obținuse tronul. 


530 

greu de crezut, inspirate de Dumnezeu, a căror amintire dăinuie până azi în rândurile evreilor. A avut parte de o 
înmormântare strălucită, aşa cum merită un bărbat îndrăgit de Dumnezeu. în vremea aceea s-a petrecut 
întâmplarea cu drumețul ucis de tâlhari şi aruncat în mormântul lui Elissaeus: de îndată ce a venit în atingere cu 
trupul proorocului, mortul a înviat pe loc. Atât am avut de spus despre proorocul Elissacus, despre prezicerile pe 
care le-a rostit în timpul vieţii şi despre divina putere deţinută chiar şi după moartea lui. 

7. La moartea lui Azael, regele sirienilor, domnia a revenit fiului său Adad6, cu care s-a războit loas, regele 
israeliților, şi l-a biruit de trei ori, smulgându-i regiunea cu toate oraşele şi satele răpite de Azael de la'părintele 
său. Apoi şi-a dat sfârşitul şi loas, fiind înmormântat la Samaria, şi puterea a deținut-o fiul său leroboam”. 


CAPITOLUL IX 


1. în al doilea an al domniei lui loas, regele israeliților, a fost făcut rege la Hierosolyma, în seminţia lui luda, 
Amasias!, mama lui, numită lodada, fiind cetăţeană a aceluiaşi oraş. încă din fragedă tinereţe s-a dovedit un mare 


iubitor al dreptăţii. De îndată ce s-a văzut stăpân pe frânele domniei, el a hotărât mai întâi să-si 

* Ben-Hadad HI, suveranul Regatului arameic al Damascului (796-770 î.e.n.), nu s-a putut opune tendinței Israelului şi a Iudeii de a se 
emancipa de sub suzeranitatea lui, după ce tatăl său Hazael fusese înfrânt în 802 î.e.n., de regele asirian Adad-nirari (811-782 î.e.n.). 

7 leroboam II, al treisprezecelea suveran al Regatului Israel (784-748 î.e.n.), Pnultimul şi cel mai strălucit reprezentant al dinastiei întemeiate 
de Iehu, după asasinarea lui loram. 

' Al nouălea suveran al Regatului Iudeii a domnit între 798-769 î.e.n. 

răzbune propriul său părinte, pedepsindu-i pe cei ce puseseră mâna pe el, făcând caz de prietenia lor. I-a prins pe 
toți şi le-a dat pedeapsa cu moartea, fără să întreprindă nimic împotriva copiilor lor, dând ascultare legilor lui 
Moise, care a socotit că nu era drept ca vina părinţilor să cadă asupra copiilor. Apoi a recrutat din rândurile 
semințiilor Iuda şi Beniamin pe cei ce erau în floarea vârstei şi împliniseră deja douăzeci de ani, adunând astfel 
trei sute de mii de oşteni, şi a pus deasupra lor căpeteniile peste sute. După aceea a trimis la regele israeliților soli 
care să tocmească cu plată o sută de mii de oşteni pentru o sută de talanţi de argint. Intenţia lui era să declare 
război amaleciţilor, idu-meenilor şi gabaliților. Dar când se pregătea să-şi pună în mişcare oastea împotriva lor, 
un prooroc l-a îndemnat să slobozească trupele israeliților: aceştia sunt un popor lipsit de credință şi prezicerea 
Domnului îi anunţa o înfrângere dacă se va sluji de ajutorul lor. El va fi mai puternic decât duşmanii doar dacă 
va avea încredere în sprijinul lui Dumnezeu, ducând lupta numai cu trupele proprii. Deoarece regele şi-a arătat 
nemulțumirea întrucât plătise solda israeliților, proorocul l-a sfătuit să se supună voinţei Domnului, căci el îi va 


dărui şi mai mulți bani. Regele i-a slobozit aşadar pe israeliți, spunându-le că le lasă solda pe care au încasat-o 
deja; apoi a plecat cu trupele proprii împotriva popoarelor menționate mai înainte. EI i-a învins într-o mare 
bătălie şi a ucis zece mii dintre ei, luând tot atâţia prizonieri, pe care i-a dus până la aşa-zisa Stâncă Mare, 
îndreptată spre Arabia, unde i-a aruncat în prăpastie. Din această luptă, regele s-a ales cu o mare pradă şi cu 
multe avuţii ale tuturor popoarelor învinse, între timp ce Amasias conducea expediţia, israeliții care fuseseră 
lăsaţi slobozi erau porniţi împotriva lui, fiindcă credeau că i-a găsit nedemni de această misiune (căci asta nu s-ar 
fi întâmplat, dacă nu i-ar fi disprețuit); i-au atacat aşadar regatul şi au înaintat până la Bethsemera, au jefuit țara 
şi au luat cu ei pradă multe vite, omorând vreo trei mii de locuitori. 

2. Victoria şi succesul expediției sale l-au făcut îngâmfat pe Amasias şi el a început să-l neglijeze pe Dumnezeu, 
care era făuritorul lor de fapt, preferând să înalțe rugăciuni idolilor aduşi de el din ţara amaleciţilor. A venit însă 
un prooroc şi i-a spus ca se miră de ce îi socoteşte zei pe cei ce nu i-au ajutat deloc pe închinătorii lor şi nu i-au 
eliberat din mâinile sale, lăsându-i ă piarâ 

532 

pe cei mai mulți dintre ei şi să ajungă ei înşişi în captivitate; căci idolii fuseseră aduşi la Hierosolyma de nişte 
prizonieri de război. Purtarea asta a stârnit mânia regelui, care i-a poruncit proorocului să tacă din gură, 
amenințându-l să-l condamne la moarte dacă se amestecă în treburi care nu-l priveau deloc. Atunci proorocul i-a 
răspuns că el va amuţi, dar i-a prezis că Dumnezeu nu va lăsa nepedepsite de mâna lui înnoirile pe care le-a adus. 
Fără să fie în stare să păstreze măsura în marele său noroc (faptul că îl primise de la Dumnezeu nu l-a împiedicat 
să-l sfideze pe acesta) şi din cale afară de încrezut, Amasias i-a trimis lui loas, regele israeliților, o scrisoare prin 
care îi cerea să i se supună, împreună cu întregul său popor, fiindcă aşa a fost odinioară, pe vremea străbunilor 
săi, David şi Solomon. Dacă nu catadicsea să facă ceea ce se cuvenea, să afle că războiul va decide cui îi va 
aparține puterea. Drept răspuns loas i-a scris următoarele: 

„REGELE IOAS CĂTRE REGELE AMASIAS, 

în Liban a fost odată un chiparos foarte înalt, precum şi un ciulin. Acesta a trimis să-i spună chiparosului să-i dea 
fiica fiului său de femeie. Dar între timp a trecut pe acolo o fiară sălbatică şi l-a călcat în picioare. Asta să-ţi fie 
învățătură de minte să nu râvneşti la lucruri prea mari, ca nu cumva, ameţit de succesul tău împotriva 
amaleciţilor, fălindu-te cu el, să atragi primejdia asupra ta şi a regatului tău!" 

3. După citirea acestui răspuns, dorința lui Amasias de a porni la război a devenit şi mai arzătoare. Dumnezeu, 
aşa cred eu, l-a împins să facă acest lucru, ca să-şi primească pedeapsa pentru păcatele sale. Şi-a dus, aşadar, 
trupele împotriva lui loas, gata să înceapă lupta. Spaima şi deruta pe care Dumnezeu le-a inspirat în mânia lui au 
cuprins pe loc oastea lui Amasias, care a luat-o la fugă mai înainte de a se măsura cu vrăjmaşul. Deoarece ai săi 
să împrăştiaseră din pricina fricii, lăsându-l singur în voia soartei, Amasias a încăput pe mâinile duşmanilor, iar 
Ioas l-a ameninţat cu moartea dacă nu-i convingea pe locuitorii Hierosolymei să-şi deschidă porţile, îngăduind 
oştirii sale să pătrundă în oraş. Constrâns de nevoie şi temându-se că-şi pune viaţa în pericol, Amasias a devenit 
răspunzător de intrarea în oraş a lui loas. Acesta a pus să se dărâme zidul pe o întindere de patru sute de “ţi şi 
prin această spărtură a intrat cu carul în Hierosolyma, 

aducându-l pe Amasias luat prizonier. Aşa a devenit stăpânul Hierosolymei loas,care a răpit tezaurul Domnului şi 
a jefuit tot aurul şi argintul pe care l-a găsit în palatul lui Amasias. Abia după aceea l-a eliberat pe Amasias şi s-a 
întors în Samaria. Această nenorocire a lovit Hierosolyma în al paisprezecelea an al domniei lui Amasias. După 
aceea, propriii lui prieteni căutând să-i ia viaţa, Amasias a fugit în oraşul Lachisa. Acolo a fost el ucis de oamenii 
pe care uneltitorii i-au trimis pe urmele sale. Leşul său a fost adus la Hierosolyma, unde a fost înmormântat cu 
onoruri regeşti. Astfel şi-a săvârşit viața Amasias, din pricina semeţiei sale şi a sfidării lui Dumnezeu, după ce a 
trăit cincizeci şi patru de ani, domnia lui durând douăzeci şi nouă de ani. Urmaşul la tron a fost fiul său, numit 
Ozias?. 

CAPITOLUL X 

1. în al cincisprezecelea an al cârmuirii lui Amasias a început domnia lui leroboam, fiul lui loas, asupra 
israeliților, în Samaria şi ea s-a încheiat după patruzeci de ani!. Acest rege îi era potrivnic lui Dumnezeu şi mare 
dispreţuitor al legilor, deoarece se închina idolilor şi era atras de multe obiceiuri fără noimă şi străine, aducând 
nenumărate nenorociri poporului israelit. Proorocul lonas i-a prezis că, în cazul în care va purta război cu 
sirienii, va clătina din temelii puterea lor şi că-şi va întinde hotarele regatului său înspre partea de miazănoapte 
până la oraşul Amathus şi către miazăzi până la Lacul Asfaltit. Acestea erau graniţele de odinioară ale 


Canaanului, după măsurătoarea făcută de comandantul lesus. leroboam a întreprins o expediţie împotriva 
? Azaria (Uzziah), al zecelea suveran al Regatului Iudeii, a domnit între anii 769 şi 733 î.e.n. 
! Cifră aproximativă, întrucât anii domniei lui leroboam n au fost 784-748 leM 


534 

sirienilor şi a pus stăpânire peste întregul lor ţinut, întocmai cum îi prezisese lonas. 

2. întrucât mi-am propus să scriu o istorie fidelă a faptelor poporului meu, am socotit că se cuvine să povestesc 
tot ceea ce stă scris în cărţile evreilor despre acest prooroc?. Când Dumnezeu i-a poruncit să se ducă în regatul lui 
Ninus” şi la sosirea lui în oraş să profetizeze că regele îşi va pierde în curând domnia, el n-a mers acolo din 


pricina fricii. A fugit de Dumnezeu în oraşul lope, unde a dat peste o corabie, în care s-a îmbarcat, ca să plece la 
Tars, în Cilicia. Dar dintr-o dată s-a dezlănţuit o furtună nespus de puternică, încât puţin a lipsit ca nava să se 
scufunde, şi co-răbierii, împreună cu cârmaciul şi armatorul, făgăduiau să-şi arate recunoştinţa față de zei, dacă 
scăpau de primejdiile mării. Doar lonas stătea ascuns undeva şi nu întreprindea nimic din ceea ce vedea că 
făceau ceilalți. Când talazurile s-au înălţat şi mai sus şi marea s-a învolburat şi mai mult sub furia vânturilor, ei 
au bănuit că unul dintre călători era pricina acestei furtuni şi au hotărât să tragă la sorţi spre a descoperi cine era 
vinovatul. Trecân-du-se de la vorbă la faptă, sorțul a căzut pe lonas. La întrebarea corăbierilor, de unde venea şi 
ce avea de gând, el a răspuns că era evreu de neam, proorocul Domnului atotputernic. I-a sfătuit apoi să-l arunce 
în mare, dacă vor să scape de primejdie, căci din pricina lui se dezlănțuise furtuna. La început ei n-au cutezat să 
facă acest lucru, socotind că era o nelegiuire să trimită la o moarte sigură un străin care le-a încredințat viaţa lui. 
Totuşi, când au văzut că furtuna se înteţea mereu şi corabia era gata să se scufunde, îmboldiți pe de o parte de 
stăruinţele proorocului însuşi, înduplecaţi pe de altă parte de teama că nu vor scăpa de naufragiu, marinarii l-au 
aruncat pe lonas în mare. Urgia mării s-a potolit numaidecât, iar proorocul, zice-se, a fost înghiţit de un chit, 
după trei zile şi tot atâtea nopți fiind zvârlit pe ţărmul Pontului Euxin, viu şi cu trupul nevătămat. Rugându-l pe 
Dumnezeu să-i ierte păcatul, lonas s-a dus în oraşul Ninive, s-a 

> „lona, fiul lui Amitai, proorocul cel din Gat-Hefer”, prezicătorul lui leroboam (Cartea a patra a Regilor, XIV, 25), este protagonistul unei 


cărți din Biblie care îi poartă numele, punându-l în rândul marilor profeți. 
* Primul rege asirian, soțul legendarei Semiramida, de la care îşi trage numele Ninive (în asir. Ninua), cel mai vechi oraş al Asiriei 

oprit într-un loc unde putea să fie auzit de toți şi le-a prezis locuitorilor că în curând vor pierde supremaţia lor 
asupra Asiei“. După ce le-a dat această veste, el s-a întors acasă. Istorisirea v-am depănat-o aşa cum am găsit-o 
scrisă în cărți”. 

3. Regele leroboam, care a avut parte de foarte mult noroc în viaţa lui şi a domnit vreme de patruzeci de ani, şi-a 
dat duhul. A fost înmormântat la Samaria şi drept urmaş la tron l-a avut pe fiul său Zacharias. în al 
paisprezecelea an al domniei lui leroboam, Ozias, fiul lui Amasias, a devenit cârmuitorul celor două seminţii la 
Hierosolyma, mama lui, numită Achiala, fiind originară din acest oraş. El însuşi era un om bun, drept şi 
mărinimos, prevedea lucrurile dinainte şi dovedea multă hărnicie. Şi-a dus oastea împotriva filistenilor, i-a învins 
în luptă şi le-a luat cu asalt oraşele Gitta şi lamnia, dărâmând zidurile lor. După aceca a făcut o expediţie 
împotriva arabilor care locuiau în vecinătatea Egiptului, a zidit un oraş la Marea Roşie şi a lăsat acolo o 
garnizoană. Apoi i-a subjugat pe ammaniţi, punându-i să plătească un anumit bir, şi a adus sub stăpânirea lui 
întregul ţinut, până la hotarele Egiptului, în cele din urmă, a început să se preocupe şi de Hierosolyma. A refăcut 
ceea ce, datorită fie vechimii, fie nepăsării regilor de dinainte, se surpase din zidul oraşului. A reclădit până şi 
acea parte a zidului care fusese dărâmată de regele israeliților, atunci când l-a adus pe părintele său prizonier, 
pătrunzând în oraş. A zidit de asemenea numeroase turnuri, atingând înălțimea de o sută şi cincizeci de coți. 
Posturile de strajă din pustiu le-a înconjurat, aşijderea, cu ziduri şi a săpat multe apeducte. Numărul vitelor de 
povară şi al feluritelor turme era uriaş, căci ţara era bogată în păşuni. Fiindcă îndrăgea agricultura şi era foarte 
preocupat de lucrarea pământului, a sădit tot felul de plante şi seminţe. A strâns în jurul lui o oaste alcătuită din 
trei sute şaptezeci şi cinci de mii de ostaşi aleşi, în fruntea cărora a pus mai-mari peste sute şi mai-mari peste mii, 
bărbaţi viteji şi viguroşi la trup, numărul lor 

* Textul se referă doar la Asia Mică. Ninive, ultima capitală a Regatului asirian, a fost cucerită în 612 î.e.n. de o coaliţie medocaldeană. 


* Flavius Josephus omite finalul aventurii lui Iona. Prevestirea lui că Nini” va fi cucerită în 40 de zile îi alertează pe locuitori, care se căiesc şi 
obţin iertarea lui Dumnezeu. Infirmarea prezicerilor sale stârneşte supărarea lui Iona, care primeşte o părintească mustrare divină. 
ţ , 

ajungând la două mii. întreaga oaste era împărțită în falange şi bine înzestrată cu arme: fiecare luptător avea 
sabie, scut şi platoşă de aramă, arcuri şi praştii. A făcut, aşijderea, multe maşini de război, care-şi aveau rostul la 
asedierea cetăților, aruncătoare de pietre şi de sulițe, pârghii de ridicat greutăţi, gheare de fier şi alte asemenea 
unelte. 

4. După ce a prevăzut şi pregătit aceste treburi, mintea lui, ademenită de trufie, s-a împăunat cu mulţimea 
avuţiilor trecătoare, disprețuind lucrurile nemuritoare şi atotdăinuitoare (precum cinstirea lui Dumnezeu şi 
respectarea legilor). Din înălțimea succeselor sale a căzut şi el pradă aceloraşi vicii, la fel ca şi tatăl său, care şi-a 
datorat pieirea strălucirii faptelor de război şi puterii, neştiind să păstreze măsura. într-o zi solemnă, când la 
sărbătoare lua parte întregul popor, şi-a pus veşminte preoţeşti şi a intrat în templu, să tămâieze altarul de aur al 
Domnului. Marele Preot Azarias şi cei optzeci de preoţi din jurul lui s-au împotrivit (căci i-au zis că nu avea voie 
să se amestece în treburile divine, care le fuseseră încredințate numai urmaşilor lui Aaron). Dar când toți i-au 
strigat să iasă din templu şi să nu încalce datinile Domnului, regele s-a înfuriat, amenințându-i cu moartea dacă 
nu se potoleau. Atunci a avut loc un puternic cutremur de pământ şi templul s-a crăpat, şi înlăuntrul lui s-a 
revărsat orbitoarea lumină a soarelui, care a căzut pe fața regelui, aceasta fiind năpădită dintr-o dată de lepră. în 
locul din faţa oraşului, numit Eroge, s-a despicat în două o creastă şi jumătatea ei situată spre apus a alunecat 
vreo patru stadii spre partea de răsărit a muntelui, astfel încât a acoperit şi drumul, şi grădina regească. Când 
preoții au remarcat că faţa regelui fusese cuprinsă de lepră, i-au dezvăluit nenorocirea care îl lovise şi i-au 
poruncit să părăsească oraşul, ca un om impur. Ruşinat de răul care căzuse asupra lui şi pier-zându-şi toată 


încrederea, a ascultat porunca preoților; fiindcă s-a socotit mai presus de soarta omenească şi pentru lipsa lui de 
evlavie faţă de Dumnezeu, şi-a atras o pedeapsă jalnică şi demnă să inspire milă. A trăit o bucată de vreme în 


afara oraşului, ca un om de rând, iar de cârmuirea ţării s-a ocupat fiul său lotham*. 
* lotham a fost regent al Regatului Iudeii între anii 758-743 î.e.n. îmbolnăvirea de lepră a unui suveran impunea izolarea lui şi preluarea 
regenței oe către un membru al familiei. Ozias sau Azaria a murit abia în 733 î.e.n. 

Cu sufletul mâhnit şi cu amărăciunea pricinuită de nelegiuirile sale, el şi-a dat în cele din urmă sfârşitul, după ce 
a trăit şaizeci şi opt de ani, cârmuind vreme de cincizeci şi doi de ani. A fost înmormântat aparte, în propria-i 
grădină. 

CAPITOLUL XI 

1. Zacharias!, fiul lui leroboam, rege al israeliților vreme de şase luni, a fost ucis mişeleşte de un prieten al său, 
numit Sellum?, fiul lui labes, care i-a urmat la tron, fără să domnească nici el mai mult de treizeci de zile. 
Menahem, căpetenie de oaste care se afla pe atunci în oraşul Tharsa, auzind de uciderea lui Zacharias, a părăsit 
tabăra şi a mărşăluit cu toate trupele sale până la Samaria, unde l-a ucis pe Sellum în cursul unei bătălii, s-a făcut 
rege în locul lui, apoi s-a întors la Tharsa. Acolo, locuitorii oraşului au zăvorât porţile în faţa lui şi n-au vrut să-l 
recunoască drept rege. Dornic să se răzbune pe ei, a trecut prin foc şi sabie ţinutul din jurul oraşului, pe care l-a 
asediat şi l-a cucerit cu forţa şi, răbdând cu greu jignirea pe care i-o aduseseră tharsienii, i-a ucis pe toţi şi n-a 
cruțat nici copiii, fără să dea înapoi de la nici o dovadă de cruzime. S-a dezlănţuit împotriva propriilor con- 
cetăţeni cu o sălbăticie care nu putea fi iertată nici dacă s-ar fi revărsat asupra unor străini învinşi în război. 
întocmai cum şi-a început domnia, aşa şi-a dus-o mai departe, cu aceeaşi cruzime, 

! Al patrusprezecelea suveran al Regatului Israel (748-747 î.e.n.), Zacharia (Zecchariah), a fost ultimul reprezentant al dinastiei întemeiate de 
lehu (842-814 î.e.n.), el însuşi asasinul regelui loram (851-842 î.e.n.) 


? Al cincisprezecelea suveran al Regatului Israel (748-747 î.e.n.), Şalum (Şallum) a avut o domnie la fel de efemeră, ca şi cea de şapte zile a 
lui Zimfl (882 î.e.n.) 

vreme de zece ani, Menahem”. Când a venit să se războiască cu el regele asirian Phullus“, nu s-a dus să se lupte 
cu asirienii, ci i-a convins cu o mie de talanţi de argint să se retragă, puniand capăt ostilităților. Menahem a pus 
această sumă în spinarea poporului, încasând un bir de cincizeci de drahme pe cap de locuitor. După aceea, 
Menahem şi-a sfârşit viaţa şi a fost înmormântat la Samaria, lăsându-l ca urmaş la tron pe fiul său Phaceas”, care 
n-a rămas mai prejos în cruzime decât tatăl său şi a domnit numai doi ani. Apoi a fost lovit mişeleşte la un ospăț 
cu prietenii săi şi ucis de căpetenia a peste o mie de oşteni Phaceas, fiul lui Romelia. Dar şi acest Phaceas, care a 
cârmuit douăzeci de ani, a fost nelegiuit şi nedrept. în timpul domniei sale, regele numit Tiglatpalasar a făcut o 
expediţie împotriva Israelului” şi a supus întreaga țară Galadena, ţinutul de dincolo de Iordan, Galileea 
învecinată, precum şi Cydisa şi Azora, ducând locuitorii în robie, când s-a întors în regatul său. Mi se pare că am 
spus suficiente lucruri privitoare la aoest rege al asirienilor. 2. lotham;, fiul lui Ozias, a domnit la Hierosolyma 
asupra seminţiei lui luda, mama lui, născută în acel oraş, numindu-se Hierasa. Acestui rege nu i-a lipsit nici o 
virtute şi a fost la fel de evlavios faţă de Dumnezeu, pe cât de drept s-a arătat şi cu oamenii. Şi spre construcțiile 
cetăţii şi-a îndreptat grija (a făcut cu dragă inimă toate îndreptările şi decoraţiile care i s-au părut necesare). A 
construit un portic al templului şi vestibuluri noi, a refăcut părțile prăbuşite ale zidurilor de apărare, pe care le-a 
întărit 

3 Menahem, cel de-al şaisprezecelea suveran al Regatului Israel (747-737 î-e.n.), s-a distins prin sălbăticia purtării sale faţă de supuşi. 

* Tiglatpalasar III, suveran asirian al Regatului Nou (745-727 î.e.n.), a înfrânt Israelul în 733 î.e.n. O inscripţie asiriană îl menţionează pe 
Menahem ca dinast tributar Asiriei. 

* Pecachia (Pekakiah), al şaptesprezecelea suveran al Regatului Israel, a domnit între 737-735 î.e.n. 

Pecah (Pekah), al optsprezecelea suveran al Regatului Israel, a domnit între '35 şi 733 î.e.n., căutând să înjghebeze o coaliție antiasiriană. 


în campania lui Tiglatpalasar din 733 î.e.n, când a învins Regatul Israel, regele asirian s-a bucurat de sprijinul Iudeii învecinate. 
* Iotham a fost doar regent al Regatului Iudeii (758-743), fiindcă tatăl său, h (Azaria), mai trăia, dar lepra îl împiedica să guverneze. 

cu turnuri mari şi greu de cucerit. Tot ceea ce se afla în regatul său într-o stare care lăsa de dorit a fost restaurat 
de el cu multă atenţie. A dus război împotriva ammaniţilor şi, după ce a ieşit biruitor în luptă, i-a silit să plătească 
în fiecare an o dare de o sută de talanţi de argint, zece mii de care de grâu şi tot atâtea care de orz. Şi-a întărit 
regatul într-atât, încât duşmanii să nu-l dispreţuiască şi pe ai săi să-i vadă fericiți. 

3. Trăia în vremea aceea un prooroc numit Naum”, care, prevestind prăbuşirea Asiriei şi a lui Ninus, a spus 
următoarele: „Ninive fi-va un iaz cu apă biciuită de vânt! La fel de tulburat va arăta întregul popor vălurindu-se 
în fuga lui şi unii vor striga celorlalți: staţi şi împotriviţi-vă, prădaţi aurul şi argintul! Dar nimeni nu se va lăsa 
convins (căci fiecare vrea să-şi salveze mai degrabă viaţa decât bogăţiile). Cumplită fi-va învrăjbirea lor, plânsul 
şi bocetul li se vor auzi, mădularele lor vor lâncezi şi feţele tuturor se vor îngălbeni de spaimă. Unde fi-va 
bârlogul leilor, cu mama puilor lor? — Te voi dărâma din temelii, Ninive — zice Domnul — şi nu vor mai ieşi 
din tine lei care vor stăpâni lumea!"! Despre Ninive, acest prooroc a făcut multe alte preziceri pe care n-am găsit 
de cuviință să le menţionez aici, ca să nu-mi ostenesc prea mult cititorii. Toate prezicerile privitoare la Ninive s- 


au adeverit întocmai, după o sută şi cincisprezece ani!!. Tema aceasta a fost tratată îndestulător. 
” Profet din Regatul Iuda, care a trăit în a doua jumătate a secolului VII î.e.n. Prin prezicerile sale, a căutat să-şi încurajeze concetăţenii, care 
pe atunci erau vasalii asirienilor. 


' Flavius Josephus parafrazează câteva pasaje din cartea lui Naum (cap. II, paragr. 9-14). Ea se învecinează în Biblie cu cartea lui Iona, 
evocat de autor în Cap. X,paragr. 2. 
"1 Profeţiile lui Naum datează, aşadar, din anul 727 î.e.n., având în vedere faptul că Ninive a fost cucerită şi distrusă în 612 î.e.n. 

CAPITOLUL XII 


1. lotham şi-a dat obştescul sfârşit după ce a trăit patruzeci şi unu de ani, dintre care şaisprezece a fost domnitor, 
fiind înmormântat în gropniţa regilor. L-a urmat la tron fiul său Achaz!, care în privinţa lipsei de credinţă în 
Dumnezeu şi a încălcării legilor strămoşeşti a urmat pilda regilor israeliți: pe altarele înălțate de el la 
Hierosolyma a închinat prinoase idolilor, aducând jertfă ardere de tot pe propriul său fiu, după obiceiul canaa- 
neenilor, şi a comis multe asemenea nelegiuiri. în timp ce se purta astfel şi se ținea de nebunii, regele sirienilor şi 
al Damascului, Arases, şi cel al israeliților, Phaceas (care erau prieteni buni), i-au declarat război, l-au împresurat 
la Hierosolyma, unde l-au asediat multă vreme fără folos, datorită trăinieiei zidurilor de apărare. Dar regele 
sirienilor a cucerit Ailath, oraş situat la Marea Roşie, i-a căsăpit pe locuitori şi în locul lor a adus colonişti sirieni. 
După ce i-a ucis pe iudeii din garnizoana oraşului, ca şi pe cei care locuiau în împrejurimi, el a revenit la Damasc 
cu oastea lui, aducând prăzi bogate. Când a aflat că sirienii s-au întors acasă, regele israeliților, convins că se 
putea măsura cu ei, şi-a dus trupele împotriva lor, dar a fost înfrânt în bătălie, Domnul fiind mânios pe el din 
pricina nelegiuirilor sale multe şi mari. în ziua aceea au răpus o sută douăzeci de mii de iudei israeliți, al căror 
comandant, Zacharias, l-a ucis în timpul luptei pe fiul lui Achaz, numit Amasias, luându-i prizonieri pe căpetenia 
întregii curți, Ericas, precum şi pe comandantul seminţiei lui Iuda, Elcan. în afara lor, israeliţii au luat ca robi 
femei şi copii din seminţia lui Beniamin şi, alegându-se cu pradă multă, s-au întors în Samaria. 2. Obedas, care 
era în vremea aceea proorocul Samarici, a întâmpinat oastea înaintea oraşului şi i-a strigat că această izbândă a 
fost obţinută nu prin vitejia ei, ci ca urmare a faptului că Dumnezeu şi-a revărsat mânia asupra regelui Achaz. I-a 


mustrat pe ostaşi că nu s-au mulțumit doar cu uciderea sângeroasă, ci au 
! Asociat de tatăl sau lotham la regența exercitată în timpul incurabilei maladii a lui Ozias sau Azaria (758-733 î.e.n.), Achaz a fost efectiv 
suveran al Regatului Iudeii între 733-727 î.e.n. 

cutezat să ia prizonieri nişte consângeni din seminţiile lui luda şi Beniamin. I-a sfătuit apoi să-i trimită la casele 
lor, căci, dacă nu dau ascultare vorbelor sale, îi aşteaptă pedeapsa lui Dumnezeu. Poporul israeliților, chemat la 
adunare, a dezbătut soarta prizonierilor. S-au ridicat atunci aşa-numitul Barachias, bucurându-se de mare trecere 
în țara lui, împreună cu alți trei bărbaţi, şi au zis: „Noi suntem de părere că nu trebuie să le dăm voie 
concetăţenilor să-i primească în oraş pe aceşti prizonieri, pentru ca Dumnezeu să nu ne sortească pe toți pieirii. 
Şi aşa păcatele noastre sunt destul de mari, după spusele proorocilor, aşa că nu ne ferim să le adăugăm noi 
fărădelegi!" De îndată ce au auzit aceste vorbe, ostaşii i-au făcut aşa cum au găsit de cuviință. Bărbaţii amintiţi 
mai sus au luat pe robi, le-au scos lanţurile, s-au îngrijit de trupurile lor, le-au dat merinde de drum şi i-au trimis 
acasă. Tuspatru i-au şi însoţit, i-au călăuzit până la Ierihon, situat nu prea departe de Hierosolyma, apoi s-au 
întors la Samaria. 

3. întristat de înfrângerea pricinuită de israeliți, regele Achaz a trimis o solie la Tiglatpalasar, căruia i-a cerut să 
se alieze cu el împotriva israeliților, sirienilor şi damaschinilor, aducându-i o mare sumă de bani; i-a oferit apoi 
daruri strălucite. După ce solii au ajuns la el, Tiglatpalasar s-a grăbit să vină în ajutorul lui Achaz. A pornit într-o 
expediţie împotriva Siriei, a pustiit ţinuturile ei şi a luat cu asalt Damascul”, omorându-l pe regele Arases. Pe 
damaschini i-a strămutat în Media Superioară şi în locul lor a adus în Damasc colonişti din rândul neamurilor 
asiriene. A prădat apoi ţara israeliților şi pe mulţi dintre ei i-a dus în robie. Pentru felul cum s-a purtat cu sirienii, 
regele Achaz a strâns aurul şi argintul pe care l-a găsit în visteria regală, ba chiar şi în templul Domnului, pe care 
l-a golit şi de ofrandele lui cele mai frumoase, şi, luând cu el întreaga comoară, a adus-o la Damasc, unde, 
potrivit tratatului încheiat mai înainte, a oferit-o regelui asirienilor, cu mulțumirile lui pentru toate faptele sale, 
apoi s-a întors la Hierosolyma. A fost însă atât de smintit şi de nechibzuit şi cunoscându-şi atât de puţin propriul 
său interes încât, în pofida faptului că sirienii luptaseră împotriva lui, n-a 

> Tiglatpalasar III a cucerit Damascul şi l-a transformat în reşedinţa unei provincii asiriene în 732 î.e.n., după ce, în campania din anul 
anterior, a învins şi Regatul Israel. 

încetat să se închine zeilor acestora şi a continuat să-i cinstească, de parcă ar fi obţinut victoria cu ajutorul lor. 
Când a fost învins din nou, a început să se roage zeilor asirieni, ca şi cum ar fi avut de gând să-i slujească mai 
degrabă pe toți ceilalți idoli, şi nicidecum pe adevăratul Dumnezeu al străbunilor săi, care îi adusese această 
înfrângere, fiindcă era mânios pe el. A mers atât de departe în disprețul şi nepăsarea lui faţă de Dumnezeu, încât 
a încuiat uşile templului şi a interzis aducerea jertfelor, răpind ofrandele din sanctuar. în urma unor astfel de 
jigniri aduse Domnului, Achaz s-a stins din viaţă după ce a trăit treizeci şi şase de ani, domnia lui durând 
şaisprezece ani, şi l-a lăsat ca urmaş la tron pe fiul său, Ezechias”. 


CAPITOLUL XIII 


1. în vremea aceea a murit Phaceas!, regele israeliților, ucis mişeleşte de prietenul său numit Oseas?, care a 
domnit nouă ani, fiind un om nelegiuit şi dispreţuitorul lui Dumnezeu. Şalmanasar”, regele asirienilor, a 
întreprins o campanie împotriva lui, l-a învins (fiindcă Domnul nu i-a dat binecvântarea şi sprijinul său), l-a făcut 


supusul său şi i-a impus un bir permanent. în al 

* lezechia (Hezekiah), suveran al Regatului ludeei, a domnit între anii 727-698 î.e.n. : 

! Pecah, suveran al Regatului Israel (735-733), care îşi asasinase la rândul său predecesorul, pe Pecachia (737-735 I£.n.), el însuşi fiul 
uzurpatorului Menahem (747-737 î.€.n.). 

? Ultimul suveran al Regatului israel (733-724 î.e.n.) a adus la putere o clică ostilă politicii duse de Pecah. Potrivit unei inscripții asiriene, 
Tiglatpalasar III l-a făcut rege Osea şi i-a impus plata unui tribut. După moartea acestuia (727 i.e.n.), Osea s-a alăturat răscoalei izbucnite în 
Palestina şi Siria împotriva expansiunii asiriene. 

' Şalmanasar V, suveran asirian al Regatului Nou (727-722 î.e.n.). 

patrulea an al cârmuirii lui Osea, şi-a început domnia la Hierosolyma Ezechias, fiul lui Achaz şi al Abiei, 
originară din acest oraş. Prin firea lui, s-a dovedit un om bun, drept şi evlavios. De îndată ce s-a urcat pe tron, n-a 
socotit nimic mai necesar şi mai folositor pentru el şi pentru supuşii lui decât cinstirea Domnului. De aceea, a 
strâns laolaltă poporul, preoţii şi leviţii şi le-a adresat următoarele cuvinte: „Nu vi-e străin faptul că, datorită 
păcatelor tatălui meu, care a fost un unelti tor împotriva credinţei în Dumnezeu, aţi îndurat ponoase multe şi 
mari, fiindcă, amăgiţi de el, v-aţi lăsat ademeniţi să vă închinaţi idolilor ridicați de el la rangul de zei. De vreme 
ce aţi constatat singuri cât de primejdios lucru este lipsa de evlavie, vă îndemn aşadar să vă dezvăţaţi de aceste 
deprinderi, înlăturând vechile voastre necurăţenii. Mai ales voi, preoţii şi leviţii, adunaţi-vă la templu, să-l 
redeschideţi, şi mai întâi prin solemne jertfe de purificare să-l readuceţi la strămoşeasca lui strălucire de 
odinioară. Astfel Dumnezeu va pune capăt mâniei sale şi va fi îndurător cu noi!" 2. Sub imboldul vorbelor 
regelui, preoţii au deschis templul, au curăţat sfintele vase descoperite de ei şi, înlăturând murdăria, au pus pe 
altare jertfe solemne?. Regele a trimis apoi soli în întreaga ţară, să cheme poporul la sărbătoarea Praznicului 
Azimelor: din pricina nelegiuirii de mai înainte, celebrarea fusese întreruptă de multă vreme. Până şi la israeliți a 
trimis soli, prin care i-a îndemnat să renunţe la felul lor de viaţă de acum şi să se întoarcă la vechea datină a 
cinstirii adevăratului Dumnezeu. EI le îngăduia bucuros să vină la Hierosolyma, ca să sărbătorească Praznicul 
Azimelor, luând parte, alături de semenii lor, la solemna adunare. Regele le-a spus că nu-i îndemna să-i dea 
ascultare, dacă nu vroiau să facă acest lucru, ci s-a gândit la interesul lor, urmărind să-i facă fericiţi. Solilor sosiți 
la ei ca să expună propunerea regelui lor, israeliţii nu le-au dat ascultare, ba chiar i-au luat în derâdere, 
socotindu-i nişte nebuni. Şi pe proorocii care le dădeau sfaturi bune şi le preziceau că vor avea parte de mari 
nenorociri dacă nu se întorceau grabnic la venerarea adevăratului Dumnezeu, ei îi batjocoreau sau le luau în cele 
din urmă viaţa. Nu s-au mulţumit numai cu aceste păcate, ci s-au dedat la nebunii şi mai 

1 Ceremonia sfințirii templului după deschiderea lui este descrisă pe larg în Canea a doua Paralipomena. cap. XXIX. 

mari, despre care vom vorbi mai departe. N-au încetat să facă asemenea fapte până ce Dumnezeu nu i-a pedepsit 
pentru fărădelegile lor, dându-i pe mâinile duşmanilor. Dar despre asta vom vorbi pe îndelete la momentul 
potrivit. Numai cei din seminţiile lui Manases, Zabulon şi Isachar au ascultat îndemnurile proorocilor şi s-au 
convertit la bunacredință. Toţi aceştia s-au îndreptat spre Hierosolyma, la Ezechias, să se închine acolo 
Domnului. 3. De îndată ce s-a adunat mulțimea, Ezechias, împreună cu căpeteniile şi întregul popor, s-au dus la 
templu, unde el a jertfit în numele său şapte tauri şi tot atâţia berbeci, aşijderea şapte miei şi tot atâția ţapi. După 
ce regele şi căpeteniile au pus mâna pe creştetul victimelor, preoţii au primit îngăduinţa să le jertfească. Aceştia 
au înjunghiat vitele şi jertfele au fost supuse arderii de tot. în jurullor stăteau leviţii cu instrumente muzicale, 
înălţau imnuri Domnului şi intonau psalmi, aşa cum îi învățase David, iar ceilalți preoţi îi acompaniau pe 
cântăreți suflând din trâmbiţe. Când au fost săvârşite aceste jertfe, regele şi mulțimea s-au culcat cu faţa la 
pământ şi l-au venerat pe Domnul. Apoi el a avut grijă să fie înjunghiaţi şaptezeci de boi, o sută de berbeci, două 
sute de miei, oferind pentru îndestularea poporului şase sute de boi precum şi alte trei mii de vite . Toate au fost 
îndeplinite de preoți aşa cum cereau legile. Aşadar, regele s-a ospătat cu poporul în chiot şi veselie, mulțumind 
lui Dumnezeu. Când a sosit Praznicul Azimelor, a fost adusă aşa-zisa jertfă a Paştilor, după care jertfele divine s- 
au repetat timp de şapte zile. în afară de ceea ce oferise până atunci, regele a mai dăruit mulţimii două mii de 
tauri şi şapte mii de vite. La fel au făcut şi căpeteniile: au dat poporului o mie de tauri şi o mie şi patruzeci de 
vite. Sărbătoarea Paştilor s-a desfăşurat cu atâta strălucire, fiindcă de pe vremea regelui Solomon ea nu mai 
fusese celebrată cu un asemenea fast. De îndată ce toate datinile sărbătorii s-au încheiat, oamenii s-au dus să 
curețe întreaga țară, oraşul fiind şi el purificat de murdăria idohlor. Regele a poruncit ca, potrivit legilor scrise, 
jertfele zilnice să fie făcute pe cheltuiala lui, iar poporul să dea preoţilor şi leviţilor zeciuiala şi pârga roadelor 
lor, pentru ca ei să se poată ocupa mereu de ritual, asigurându-şi traiul numai din slujirea lui Dumnezeu. De 
aceea, poporul aducea preoților şi leviţilor tot soiul de roade. Ca atare, regele a construit cămări de provizii şi 
hambare pentru grâne, din care să se înfrupte după voia lor fiecare preot şi levit, 

împreună cu soțiile şi copiii lor. S-a revenit astfel la obiceiul de odinioară al cinstirii lui Dumnezeu. O dată 
înfăptuite lucrurile despre care am vorbit, regele a declarat război filistenilor, i-a învins şi a ocupat toate oraşele 
aflate în stăpânirea duşmanilor, până la Gaza şi Gitta. Dar regele asirienilor i-a trimis soli prin care l-a ameninţat 
că-i va spulbera întregul regat dacă nu-i va da birul plătit mai înainte de tatăl său. Regele Ezechias nu s-a lăsat 
intimidat de aceste ameninţări, ci şi-a pus nădejdea în credinţa lui faţă de Dumnezeu şi în proorocul Esaias, care 
i-a prezis limpede viitorul. Spusele mele privitoare la acest rege mi se pare îndestulătoare. 


CAPITOLUL XIV 


1. Când Şalmanasar, regele asirienilor, a primit vestea că regele israelitilor a trimis în taină o solie către Soam, 
regele egiptenilor, invitându-l să încheie o alianţă împotriva lui, s-a mâniat şi a făcut o expediţie în Samaria, în al 
şaptelea an al domniei lui Osea. Regele nu i-a îngăduit să pătrundă în oraşul pe care, după un asediu de trei 
ani!,l-a cucerit în al nouălea an al domniei lui Osea şi în al şaptelea an al domniei lui Ezechias, regele Hiero- 
solymei. Astfel a nimicit el tot regatul israeliților şi a surghiunit întregul popor în Media şi în Persia. împreună cu 
aceştia, l-a prins viu şi pe regele Osea. în locul celor îndepărtați a strămutat alte popoare din ţinutul Chutha (care 
îşi trăgea numele de la un fluviu din Persia), în Samaria, trimiţându-i să locuiască în ţara israeliților. Aşadar, din 


ludeea au plecat în exil cele zece seminţii ale israeliților, după nouă sute patruzeci şi şapte de ani de la cucerirea 
' Şalmanasar V a întrep.ins o campanie împotriva Palestinei şi a asediat timp de trei ani Samaria (724—722). după cucerirea căreia a deportat 
populaţia în Media şt Mesopotamia. Regatul Israel a devenit provincie asiriană (721 î.e.n.) 

acestei țări de către strămoşii care plecaseră din robia egipteană şi opt sute de ani de la domnia lui lesus. De la 
răscoala lor împotriva lui Roboam, nepotul lui David şi de la înscăunarea lui leroboam, după cum am arătat mai 
înainte, s-au scurs două sute patruzeci de ani, şapte luni şi şapte zile. Israeliţii au avut această soartă fiindcă au 
încălcat legile şi n-au dat ascultare proorocilor, începutul nenorocirilor lor a fost răzvrătirea în urma căreia l-au 
părăsit pe Roboam, nepotul lui David, şi l-au ales rege pe slujitorul acestuia, leroboam, care i-a amăgit prin 
nelegiuirea şi pilda rea dată de el, atrăgând asupra lor mânia lui Dumnezeu. Şi el a primit cunoscuta pedeapsă, pe 
care a meritat-o din plin. 

2. Regele asirienilor a invadat cu oastea întreagă Siria şi Fenicia. Numele acestui rege figurează în cronicile 
tyrienilor. Expediția împotriva Tyrului a făcut-o când peste tyrieni domnea Elulaeus. Şi Menandru, cel care a 
tradus în limba greacă cronicile tyrienilor, aminteşte acest lucru prin următoarele vorbe: „Elulaeus, numit de 
tyrieni Pyas, a cârmuit vreme de treizeci şi şase de ani. A înăbuşit revolta citteenilor prin trimiterea unei flote 
care 1-a silit să i se supună din nou. împotriva lui a trimis o oaste regele Asiriei, care a purtat război cu întreaga 
Fenicie şi a încheiat apoi pace cu toţi, întorcându-se acasă. De sub stăpânirea tyrienilor au ieşit Sidonul, Ace, 
Tyrul vechi? şi multe alte oraşe, care s-au predat regelui asirienilor. Fiindcă tyrienii n-au vrut să i se supună, 
regele le-a declarat iarăşi război, după ce a primit de la fenicieni şaizeci de corăbii înarmate, având opt sute de 
vâslaşi. Tyrienii au trimis împotriva lor douăsprezece corăbii care au împrăştiat navele duşmane, luând cinci sute 
de prizonieri. Datorită faptei lor de vitejie, toţi tyrienii s-au bucurat de o mare faimă. Când regele asirienilor s-a 
reîntors, a pus străji în preajma fluviilor şi apeductelor de la care tyrienii se aprovizionau cu apă. Locuitorii 
Tyrului au trebuit să rabde vreme de cinci ani şi să bea apă din fântânile săpate de ei." Acestea sunt însemnările 
despre Şalmanasar, regele asirienilor, care au fost consemnate în cronicile tyriene. 

3. Când însă au fost strămutați în Samaria chutaeii (care se cheamă aşa fiindcă au fost aduşi din Chutha, regiune 


situată în Persia, numindu-se la fel ca un fluviu), cu propriul său zeu a venit 
? Situat la polul opus al Tyrului nou sau insular, întemeiat pe o insulă stâncoasă, în fata litoralului fenician. 

în Samaria fiecare neam (căci erau în total cinci), şi l-a cinstit după datina strămoşească, ceea ce a stârnit mânia 
atotputernicului Dumnezeu. Aşadar, au fost bântuiţi de ciumă”, molimă care i-a secerat pe mulţi dintre ei, fără ca 
nimeni să cunoască un leac al vindecării răului. O prezicere 1-a asigurat că, de îndată ce se vor închina Domnului 
atotputernic, el îi va scăpa de molimă. Chutaeii au trimis soli la regele Asiriei, prin care au cerut să li se trimită 
nişte preoţi dintre israeliţii capturați în război. La sosirea lor, aceştia i-au îndrumat spre credinţa în Dumnezeu şi, 
cum au început să-şi înalțe rugile spre EI, ciuma a şi dispărut ca prin minune. Până în zilele noastre au rămas 
credincioşi acestor obiceiuri chutaeii - cum li se spune în limba evreilor, în vreme ce grecii îi numesc samariteni 
- şi ei fac caz de această schimbare şi de înrudirea lor ori de câte ori le merge bine iudeilor, susținând că se trag 
din Iosif şi au obârşie comună. Când însă văd că acestora le merge rău, ei pretind că n-au cu iudeii legături nici 
de prietenie, nici de sânge, şi că sunt nişte intruşi care provin dintr-un neam străin. Despre asta vom găsi însă 
prilejul să mai vorbim pe îndelete. 


CARTEA AX-A 


* în Biblie, prăpădul cutheilor vine din partea leilor (Cartea a IV-a a Regilor, XVII, 25). 

CONȚINUTUL CĂRȚII A X-A 

1. Expediția făcută de Sennacherib, regele asirienilor, împotriva Hierosolymei şi asedierea 
regelui Ezechias. 

2. Cum a fost decimată de ciumă, într-o noapte, oastea asirienilor şi cum regele ei, întors 
acasă, a pierit din pricina uneltirii fiilor săi. 

3. Cum Ezechias, care între timp a trăit în pace, şi-a dat sfârşitul, lăsând ca urmaş al său la 
tron pe Manasses. 

4. Cum regele caldeenilor şi babilonienilor a pornit războiul împotriva lui Manasses şi l-a 


învins, ducându-l ca prizonier la Babilon şi, după ce l-a ţinut multă vreme în captivitate, l-a 
readus în domnie. 

5. Cum regele losias a ieşit în întâmpinarea lui Nechao, regele egiptenilor, care mărşăluia cu 
oastea lui prin ludeea, împotriva babilonienilor, spre a-i împiedica trecerea şi cum, în lupta cu 
el, alegându-se cu o rană, şi-a sfârşit viaţa la Hierosolyma, iar locuitorii oraşului l-au 
proclamat rege pe fiul său loaz. 


X 

6. Cum Nechao l-a înfruntat într-o luptă lângă fluviul Eufrat pe regele babilonienilor şi, la 
întoarcerea în Egipt, s-a îndreptat spre Hierosolyma, unde l-a luat cu el în captivitate pe loaz, 
punând în locul lui ca rege al Hierosolymei pe fratele său loakim. 

7. Expediția întreprinsă de Nabucodonosor, regele babilonienilor, împotriva Siriei; după ce a 
supus-o în întregime până la hotarele cu Egiptul, s-a dus la Hierosolyma, unde l-a silit 

pe regele loakim să-i fie prieten şi aliat în război. 

8. Cum, după plecarea babilonienilor, loakim s-a unit iarăşi cu egiptenii; cum 
Nabucodonosor i-a declarat război, l-a asediat şi, după ce a silit oraşul să se predea, l-a ucis pe 
loakim şi l-a proclamat rege pe fiul său Ioachim; cum, de îndată ce a primit din partea 
Hierosolymei o mare sumă de bani, s-a întors în Siria. 

9. Cum Nabucodonosor s-a căit că l-a făcut rege pe Ioachim şi, pornind într-o expediţie 
împotriva Hierosolymei, a pus mâna pe Ioachim, care s-a predat împreună cu mama şi cu 
prietenii lui. 

10. Cum babilonianul a făcut mulți prizonieri, a răpit ofrandele templului şi s-a întors la 
Babilon, numindu-l rege 

al locuitorilor Hierosolymei pe Sedechia, unchiul lui lehonia. 

11. Cum, la primirea ştirii că şi acesta avea de gând să intre în legături de alianţă şi prietenie 
cu Egiptul,a atacat Hierosolyma cu trupele sale, a împresurat-o şi a luat-o cu asalt; cum a 
incendiat templul şi a dus în robie poporul din Hierosolyma la Babilon, împreună cu 
Sedechia. 

12. Cum a murit Nabucodonosor, lăsându-l ca urmaş la tron pe fiul său; cum a fost dărâmată 
împărăția asirienilor de către Cirus, regele perşilor, precum şi ce au avut de îndurat între timp 


iudeii din partea babilonienilor. 

CAPITOLUL I 


1. în al patrusprezecelea an al domniei lui Ezechias, regele celor două seminţii, regele asirienilor numit 
Sennacherib! i-a invadat ţara cu o oaste numeroasă, cucerind toate oraşele seminţiilor lui Iuda şi Beniamin. Când 
s-a pregătit să mărşăluiască cu trupele sale împotriva Hierosolymei, Ezechias i-a trimis o solie prin care îl vestea 
pe rege că era gata să i se supună, plătindu-i birul impus de el. Sennacherib a dat ascultare solilor, întrerupând 
războiul, a acceptat cererea şi a făgăduit că, de îndată ce Ezechias îi va plăti trei sute de talanţi de argint şi 
treizeci de talanți de aur, el se va declara mulțumit şi se va lega prin jurământ să se retragă imediat, fără să-i mai 
aducă nici o pagubă. încrezându-se în cuvântul său, Ezechias şi-a golit vistieria şi i-a trimis banii, ferm convins 
că va scăpa de orice ameninţare a războiului la adresa regatului său. După ce a primit banii, asirianul nu s-a mai 
sinchisit de promisiunea lui, ci a plecat el însuşi împotriva egiptenilor şi a etiopienilor, lăsându-l pe Rapsaces, 
comandantul său suprem, împreună cu alte două căpetenii şi cu o oaste numeroasă, să asedieze Hierosolyma. 
Numele acestor căpetenii erau Tharata şi Anacharis. 

2. Cum au ajuns şi şi-au aşezat tabăra în faţa zidurilor oraşului, ei au trimis la Ezechias un sol şi l-au chemat să 
stea de vorbă. Temându-se să vină el însuşi la întâlnire, şi-a împuternicit trei dintre prietenii lui cei mai 
credincioşi: pe căpetenia curţii domneşti numită Eliachim şi pe cronicarii săi, Sobnaeus şi loach. Când a dat cu 


ochii de ei, comandantul Rapsaces le-a poruncit să se întoarcă la regele lor şi să-i spună următoarele: „Slăvitul 
Sennacherib, suveranul asirian al Regatului Nou (705-681 î.e.n.), urmaşul lui Sargon II (722-705 î.e.n.), a reprimat în 701 î.e.n. revolta din 
Siria şi Palestina, ațâţată de Egipt, pustiind Iudeea şi începând asediul Ierusalimului. 

rege Sennacherib îl întreabă pe ce se întemeiază şi în ce-şi pune nădejdea Ezechias, că fuge de stăpânul său, 
nevrând să-i asculte vorbele şi să-l primească în oraş pe el, împreună cu oastea? Nu-s oare de vină egiptenii, în 
speranţa că aceştia vor triumfa asupra oştilor regelui? Dacă se aşteaptă la aşa ceva, atunci să ştie că a luat-o 
razna, aidoma omului care îşi caută sprijin într-o trestie ruptă şi nu numai că se prăbuşeşte, dar se şi răneşte la 
mână, făcându-şi singur rău. Regele se cuvenea să afle că Sennacherib a pornit în această expediţie potrivit 
voinţei lui Dumnezeu, care i-a dat puterea să dărâme regatul israeliților şi să-i nimicească poporul subjugat de 
el!" Deoarece Rapsaces şi-a rostit discursul în evreieşte (căci cunoştea bine această limbă), Eliachim l-a rugat să 
vorbească în siriană, temându-se ca mulțimea să nu se înspăimânte la auzul cuvintelor sale. Dar comandantul, 
care pricepuse ce anume urmărea el, bănuind pricina fricii lui, cu un glas şi mai puternic i-a răspuns lui Eliachim 
astfel: „Vorbesc în evreieşte pentru ca, după aflarea poruncilor regelui, toţi să aleagă ceea ce este spre binele lor 
şi să se predea nouă. Căci mi se pare limpede că voi şi regele vostru amăgiţi cu speranţe deşarte poporul şi-l 
îndemnați să reziste. Dacă aveţi curajul şi vă credeți în stare să respingeţi trupele noastre, sunt gata să vă pun la 
dispoziţie două mii de cai dintre cei pe care îi am la îndemână, voi urmând să aduceţi pentru ei tot atâţia călăreți, 
ca să vă demonstraţi propriile puteri. Dar voi nu puteți oferi călăreţi, fiindcă nu-i aveţi, ca să alcătuiți o trupă. De 
ce mai şovăiţi atunci să vă predați celui mai tare decât voi, care vă poate captura fără voia voastră? Spre si- 
guranţa voastră, este mai bine să vă predaţi de bunăvoie, decât să fiți subjugaţi cu de-a sila, ceea ce v-ar pricinui 
numai primejdii şi nenorociri!" 

3. Cuvintele rostite cu glas tare de către comandantul asi-rienilor, în auzul solilor şi al poporului, i-au fost 
transmise lui Ezechias. Acesta şi-a scos veşmintele regeşti, s-a îmbrăcat cu un sac şi, în semn de umilință, s-a 
culcat cu faţa la pământ, după datina străbună, rugându-l pe Dumnezeu să nu-i refuze sprijinul acum, când nu 
mai avea nici o altă speranță. Apoi i-a trimis pe câţiva dintre prietenii săi şi dintre preoți la proorocul Esaias, spre 
a-i cere să se roage lui Dumnezeu, aducând o jertfă pentru salvarea tuturor şi pentru ca Domnul să destrame 
speranţele duşmanilor şi să se îndure de soarta poporului său. Când proorocul 

a făcut toate acestea, printr-o prezicere a Domnului, le-a redat curajul regelui şi prietenilor săi, proorocind că 
vrăjmaşii vor fi învinşi fără luptă, siliți să se retragă ruşinaţi şi să renunţe la semeţia lor de acum. Dumnezeu va 
avea grijă să-i hărăzească pieirii. Chiar şi privitor la Sennacherib, regele asirienilor, proorocul a prezis că 
expediţia lui împotriva Egiptului se va«termina prost şi, la întoarcerea acasă, va fi răpus de sabie. 

4. în vremea aceea, regele asirian i-a trimis lui Ezechias o scrisoare unde îl numea smintit dacă îşi închipuia că 
poate scăpa de robia ce-l aşteaptă din partea lui, care a subjugat popoare multe şi mari. îl ameninţa că-l va 
captura pe el şi pe supuşii lui, hără-zindu-i pe toți pieirii, dacă nu-i va deschide porțile, ca să-i primească de 
bunăvoie oastea în Hierosolyma. Ezechias a citit mesajul fără să-şi piardă cumpătul, deoarece avea deplină încre- 
dere în Dumnezeu, şi a împăturit scrisoarea, depunând-o în templu. Când l-a implorat iarăşi pe Domnul să 
mântuiască oraşul şi pe toţi locuitorii săi, proorocul Esaias i-a spus că ruga lui a fost ascultată şi că de data asta 
asirienii vor ridica asediul şi că viitorul îi va fi pe deplin asugurat din partea lor. Oamenii îşi vor lucra în linişte 
oagoarele şi îşi vor vedea fără teamă de treburile lor. La puţin timp după aceea, regele asirienilor, care eşuase în 
campania lui împotriva Egiptului, s-a întors acasă fără nici un rezultat din următoarea pricină. Asedierea oraşului 
Pelusium i-a luat foarte multă vreme şi tocmai când digurile ridicate în preajma zidurilor ajunseseră la înălțimea 
acestora, aşa că se pregătea să pornească asaltul asupra lor, el a auzit că Tharsices, regele etiopienilor, însoțit de o 
mare oaste trimisă în ajutorul egiptenilor, îşi croia drumul prin pustiu ca să năvălească în țara asirienilor. 
Sennacherib a fost atât de tulburat încât, fără nici un rezultat, cum am mai spus, a ridicat asediul oraşului 
Pelusium, retrăgându-se. Despre acelaşi Sennacherib vorbeşte Herodot în Cartea a doua a Istoriilor! sale că a 
pornit într-o expediţie împotriva regelui egiptenilor, care era preotul lui Hefaistos, şi a împresurat Pelusium, fiind 
silit să ridice asediul oraşului dintr-o pricină asemănătoare. Preotul egiptenilor l-a implorat pe zeul său, iar 
acesta, ascul-tându-i rugămintea, a căşunat arabilor o năpastă. Herodot se înşală în această privință când susține 
că nu era vorba de regele 

2 Vezi Herodot, Istorii, IL, 141. Numele de Sethos, atribuit preotului, nu apare în listele regilor, date de Manethon sau Diodor. 

asirieniior, ci de cel al arabilor”. După spusele sale, o mare mulţime de șoareci au ros într-o noapte arcurile şi 
celelalte arme. Aşa se face că regele şi-a retras oastea ce împresura Pelusium, fiindcă nu mai avea arcuri. în felul 
acesta înfăţişează lucrurile Herodot. Dar şi istoricul caldeean Berosos îl pomeneşte pe Sennacherib, care a fost 
regele asirieniior şi a purtat războaie împotriva Asiei întregi şi a Egiptului, zicând următoarele: 

5. întorcându-se din campania împotriva Egiptului la Hie/osolyma, Sennacherib şi-a găsit trupele lăsate sub 
comanda lui Rapsaces bântuite de ciumă. Molima trimisă de Dumnezeu asupra oştirii, chiar în prima noapte când 
a luat şi el parte la asediul oraşului, a secerat o sută optzeci şi cinci de mii de luptători, împreună cu comandanții 
şi mai-marii lor peste sute. Această calamitate l-a umplut de spaimă şi durere şi, înfricoşat că-şi va pierde 
întreaga oştire, a fugit împreună cu restul trupelor sale, retrăgându-se grabnic în cetatea lui de scaun, numită 
Ninus. Acolo a mai trăit puţină vreme şi şi-a sfârşit viaţa în urma uneltirilor lui Adramalech şi Sarsar, fiii săi cei 
mai mari, care l-au ucis în propriu-i templu, numit Arasca. Datorită acestui paricid, ei au fost alungaţi de 
concetăţenii lor, ducându-se în Armenia. Pe tronul lui Sennacherib s-a urcat însă Assarachodas?. Astfel s-a 


încheiat campania asirieniior împotriva Hierosolymei. 


CAPITOLUL II 


1. Scăpat pe neaşteptate de temerile sale, regele Ezechias, având alături întregul popor, a adus o jertfă de 


mulțumire lui 

3 Herodot îl numeşte pe Sennacherib „regele arabilor şi al asirieniior”, deşi el a domnit doar asupra asirieniior, autorul făcând o confuzie între 
două popoare vecine. 

* Aşarhaddon, suveran al Regatului Nou (681-669 î.e.n.), ales de un consiliu imperial conducătorul Asiriei, după asasinarea tatălui său, 
Seunacherib. 

Dumnezeu, fiindcă ştia că nici o altă pricină, fie ea ciuma, fie frica de moarte, n-ar fi putut să-l determine pe 
duşman să părăsească Hierosolyma, decât sprijinul dat de Dumnezeu. Şi când, scăpat de orice grijă, s-a pus cu 
multă râvnă în slujba Domnului, curând după aceea a căzut pradă unei boli atât de grele, încât nici medicii lui nu 
mai aveau nici o speranţă de însănătoşire, nici prietenii lui. La această boală se adaugă cumplita amărăciune a 
regelui, care îşi dădea seama că nu avea copii şi, aflat în pragul morţii, casa lui rămăsese fără moştenitori, iar 
tronul său, fără urmaş legitim. Frământat de grija lui atât de apăsătoare şi din cale afară de trist, l-a rugat pe 
Dumnezeu să-i mai prelungească puţin viaţa, barem până va zămisli un copil, nelăsându-l să-şi dea duhul mai 
înainte de a deveni tată. Domnul s-a milostivit de soarta lui şi i-a îndeplinit cererea, deoarece nu-şi deplângea 
moartea pentru că era lipsit de binefacerile domniei, nici nu-l implora să-i prelungească plăcerile vieţii, ci numai 
din dorința de a avea un copil care să-i fie urmaş la tron. Dumnezeu i-a zis lui Esaias să-l înştiinţeze pe Ezechias 
că peste trei zile se va vindeca de boală şi, după însănătoşire, va mai trăi încă cincisprezece ani, aducând pe lume 
copii. Când proorocul i-a transmis vestea încredințată de Dumnezeu, regele, încă țintuit la pat de boală, a rămas 
surprins de promisiunile făcute şi, nevrând să dea crezare vorbelor, i-a cerut să-i adeverească printr-un semn 
miraculos că spusele sale veneau din partea Domnului. Căci faptele care ne întrec aşteptările şi speranţele doar 
pe această cale pot fi crezute. Când proorocul l-a întrebat ce fel de semn îi pretindea, Ezechias i-a cerut ca 
soarele, care în asfințitul său acoperise zece linii pe cadranul ceasului prin umbra ce-o arunca, să se întoarcă 
înapoi, străbătându-şi iarăşi drumul!. Proorocul I-a rugat pe Dumnezeu să-i arate regelui semnul dorit de el şi, 
văzând Ezechias ceea ce a vrut să privească, s-a vindecat numaidecât de boală, s-a dus în templu şi a adus 
cuvenitele mulțumiri. 

2. în vremea aceea, împărăţia asirieniior a fost spulberată de mezi?. Dar despre asta va fi vorba cu alt prilej. 
Regele 


' în Biblie, umbra de la ceasul cu soare este dată înapoi cu zece linii (Cartea a patra a Regilor, XX, 9-10), la sugestia proorocului Isaia. 
De fapt, o coaliție medo-babiloniană a cucerit în 612 î.e.n. metropolele Halah şi Ninive, punând capăt existentei Regatului Asirian Nou. 

babilonienilor, numit Baladas:, şi-a trimis solii la Ezechias, rugându-l să întreţină cu el legături de prietenie şi 
alianţă. Regele şi-a primit solii cu braţele larg deschise, i-a ospătat, le-a arătat vistieria şi depozitul său de arme, 
precum şi strălucitoarele comori de pietre prețioase şi aur, apoi le-a dat daruri pentru Baladas, lăsându-i să plece 
la dânsul. A venit atunci proorocul Esaias şi l-a întrebat de unde erau solii. Ezechias i-a răspuns că aceştia 
veniseră de la regele lor din Babilon şi că le-a arătat tot ce avea, pentru ca ei, având în fața ochilor bogăţia şi 
puterea lui, să-şi facă o părere, ca s-o poată împărtăşi regelui propriu. Dar proorocul i-a vorbit astfel: „Află că, 
după câtva timp, bogăţiile tale vor fi duse la Babilon, iar fiii răsăriţi din tine vor ajunge eunuci, pierzându-și 
bărbăţia, spre a-l sluji carobi pe regele Babilonului!" Foarte mâhnit de vorbele proorocului, Ezechias i-a zis că el 
ar vrea să-şi ferească poporul de o asemenea nenorocire. întrucât nu era cu putință să schimbi hotărârea 
Domnului, s-a rugat ca, barem cât trăieşte el, să se bucure de o viaţă paşnică. Şi Berosos îl aminteşte pe regele 
Babilonului, Baladas. Proorocul Esaias, însă, inspirat de suflul divin în dezvăluirile sale şi dornic să rostească 
numai adevărul, a fost mereu sigur că nu spune nici un lucru înşelător, lăsându-și toate prezicerile în scris, pentru 
ca urmaşii să le judece după adeverirea lor. Nu numai acest prooroc, ci şi alţi doisprezece“ semeni de-ai lui au 
făcut la fel şi tot ceea ce s-a întâmplat la noi, bun sau rău, nu s-a petrecut altfel decât au prezis ei. Dar, despre 


fiecare în parte, vom vorbi după aceea. 

* Marduk-apal-iddina II, biblicul Merodac Baladan, suveran al Babilonului în două rânduri: 722-710 şi 703-702 (Cartea a patra a Regilor, 
XX, 12). 

1 în afară de Isaia, încă 15 profeţi figurează în Biblie cu prezicerile lor: Ieremia, lezechiel, Daniel, Osea, Amos, Miheia, Ioil,, Avdie, Iona, 
Naum, Avacum, Sofonie, Agheu, Zaharia şi Meleahi. 


560 
CAPITOLUL III 


1. Regele Ezechias a mai trăit potrivit răgazului menționat mai înainte şi s-a bucurat în tot acest răstimp de pace, 
apoi a murit ia vârsta de cincizeci şi patru de ani, dintre care a domnit douăzeci şi nouă de ani. Fiul său 
Manasses!, urmaşul lui la tron, având o mamă numită Achiba, originară din Hierosolyma, s-a îndepărtat de 
obiceiurile celui ce i-a fost părinte şi a contrazis felul de viață al acestuia. A săvârşit tot felul de nedreptăţi, fără 
să lase deoparte nici o fărădelege, imitând ticăloşiile israeliților din pricina cărora Domnul i-a sortit pieirii şi a 
cutezat să pângărească chiar şi templul, nu numai oraşul şi ţara întreagă. Dispreţul lui față de Dumnezeu a mers 
departe şi s-a arătat nemilos cu toți, astfel că 1-a ucis pe cei mai drepți din rândul evreilor, fără să-i cruţe nici 


măcar pe profeţi. A omorât zilnic atât de mulţi dintre ei încât în Hierosolyma curgeau pâraie de sânge. Supărat pe 
el din această pricină, Domnul le-a trimis regelui şi poporului prooroci, amenin-ţându-i cu aceeaşi nenorocire 
care s-a abătut asupra fraților lor, israeliții, din cauza purtării lor sfidătoare. Ei n-au avut încredere în vorbele lui, 
prin ascultarea cărora n-ar mai fi fost loviți de nici un necaz. Abia după ce s-au adeverit prezicerile proorocilor, 
s-au convins de adevărul vorbelor lor. 

2. Deoarece au continuat să-şi ducă viaţa lor ticăloasă, Dumnezeu i-a stârnit pe regele babilonienilor şi pe cel al 
caldee-nilor să dezlănţuie războiul împotriva lor. Aceştia au trimis în Iudeea o oaste care a devastat ţara şi l-au 
luat prizonier, prin vicleşug, pe Manasses, aducându-l cu ei, să-şi primească pedeapsa pentru faptele sale. Aşa a 
recunoscut Manasses cât de mare era nenorocirea lui şi şi-a dat seama că el purta întreaga vină. L-a implorat, 
aşadar, pe Dumnezeu să-l facă pe duşman mai omenos şi mai milostiv. Domnul i-a ascultat rugămintea, 
încuviințând cererea lui. Astfel, Manasses a fost pus în libertate de regele babilonienilor şi a putut să se întoarcă 


în regatul lui. Cum a sosit în Hierosolyma, a făcut tot ce a putut ca să şteargă amintirea 
' Mânase (Manasseh), al paisprezecelea suveran al Regatului Iuda (698-642 î.e.n.), după ce a fost regent al tatălui său lezechia. Vasal fidel al 
Asiriei, a renunțat la reformele religioase ale acestuia, reintroducând cultul lui Baal. 

anterioarelor sale greşeli, căci se străduia să rămână evlavios. A sfinţit iarăşi templul şi a purificat oraşul, unica 
lui preocupare fiind cum să-i mulțumească Domnului pentru salvarea din robie a lui şi să-i atragă bunăvoința 
pentru cât mai avea de trăit. A învăţat şi poporul să facă acelaşi lucru, ca unul care a înţeles ce nenorocire îşi 
atrăsese singur prin viaţa nelegiuită pe care o dusese. A reconstruit altarul unde se aduceau jertfe legitime, după 
prescripțiile lui Moise. După ce s-a îngrijit să orânduiască ceea ce ţinea de dreapta credință, s-a preocupat şi de 
siguranţa locuitorilor din Hierosolyma şi a refăcut vechiul zid de apărare, a înălțat altele şi a clădit turnuri foarte 
înalte, apoi a înzestrat din belşug cu cele necesare traiului zilnic şi altor nevoi fortărețele situate în afara oraşului, 
care erau pregătite pentru garnizoane. Schimbându-şi conduita în bine, Manasses şi-a petrecut restul vieții în 
deplină cucernicie, încât a fost socotit un om fericit şi demn de a sluji drept pildă celorlalți, din clipa când a 
început să-l cinstească statornic pe Dumnezeu. A trăit şaizeci şi şapte de ani, stingându-se din viață după o 
domnie de cincizeci şi cinci de ani. A fost înmormântat în grădina lui, şi drept urmaş i-a fost fiul său, Amos, a 
cărui mamă se numea Ernalsema, fiind originală din oraşul labata. 


CAPITOLUL IV 


1. Amos! a urmat pilda nelegiuirilor pe care tatăl său cutezase să le comită în tinereţe şi a fost ucis mişeleşte de 
slujitori, în propria lui casă, după ce a trăit numai douăzeci şi patru de ani, domnind vreme de doi ani. Dar 
poporul a pedepsit fapta ucigaşilor, l-a îngropat pe Amos lângă tatăl său şi tronul a fost ocupat de fiul său losias”, 


care avea pe atunci opt ani, trăgându-se dintr-o 
' Amon, al cincisprezecelea suveran al Iudeii (642-640 î.e.a). 
? losia (losiah), al şaisprezecelea suveran al Iudeii (640-609 î.e.n.), a fost un înverşunat adversar al idolatriei. 

mamă numită ledis, originară din oraşul Boscheti. înzestrat cu o fire aleasă şi fireasca înclinare spre virtute, l-a 
luat drept model pe regele David, făcând din el ţinta şi norma vieţii sale. încă de la împlinirea vârstei de douăzeci 
de ani, a dat dovada cucerniciei şi setei lui de dreptate. A adus poporul pe calea înţelepciunii şi l-a îndemnat să se 
descotorosească de idoli, care nu erau aievea zei, cinstindu-l pe Dumnezeul strămoşilor lui. După ce a început să 
urmărească cu luare aminte introducerea datinilor străbune, a îndreptat cu grijă abaterile descoperite, dând 
dovadă de discernământ, de parcă ar fi fost un om în vârstă şi cu o chibzuinţă matură. Doar faptele pe care le 
găsea la locul lor erau reținute de el şi imitate. Făcea aceste experienţe fără să țină seama doar de perspicacitatea 
şi agerimea minții sale, ci ascultând sfaturile şi îndemnurile celor bătrâni. Cât priveşte respectarea legilor, grija 
acordată treburilor statului şi evlavia față de Dumnezeu, toate îi mergeau din plin, deoarece nu se mulțumea să 
constate nedreptățile săvârşite de domnitorii dinaintea lui, ci se străduia să obțină deplina lor înlăturare. Căci 
regele însuşi a străbătut fiecare oraş şi ținut în parte, a tăiat dumbrăvile închinate zeilor străini şi le-a dărâmat 
altarele, înlăturând cu dispreţ darurile închinate lor de străbuni. în acest fel a abătut el poporul de la greşitele-i 
păreri privitoare la cinstirea lui Dumnezeu; astfel au apărut iar pe jertfelnicul său prinosuri şi arderi de tot. losias 
a numit judecători şi controlori care să supravegheze ca fiecare lucru să țină seama de justiţie şi de dreptate, chiar 
dacă îşi punea viaţa în primejdie. A trimis apoi soli în întregul său regat să răspândească vestea că oricine dorea 
putea să aducă aur şi argint pentru refacerea templului, aşa cum credea de cuviinţă şi atât cât dispunea. După ce 
s-au adunat bani destui, regele a lăsat grija folosirii cheltuielilor pentru templu lui Amasias, căpetenia cetăţii, lui 
Saphan, scriitorul, şi lui Ioates, cronicarul, precum şi lui Eliachias, Marele Preot. Fără delăsare şi zăbavă, ei au 
chemat arhitecții şi ceilalţi meşteri trebuincioşi, pentru înnoirea sanctuarului, şi s-au pus pe treabă. Aceştia au 
refăcut în scurtă vreme templul, ca să dovedească tuturor cuvioşia regelui. 

2. Ajuns între timp în al optsprezecelea an al domniei sale, regele l-a chemat pe Marele Preot Eliachias şi i-a 
poruncit ca din banii rămaşi să se facă vase, cupe şi ceşti pentru slujbele sacre, aşijderea, aurul şi argintul păstrat 
în vistieria templului să fie 


563 


folosite, deopotrivă, la făurirea de vase şi scule. Tot umblând după aur, Marele Preot a dat întâmplător de Cartea 
sfântă depusă de Moise în templu, încredinţând-o spre lectură scriitorului Saphanes. După ce a parcurs-o, acesta 
s-a dus la rege să-l înştiințeze că şi-a dus la capăt întreaga misiune, citindu-i de asemenea cartea lui Moise. Cum 
a aflat conținutul ei, regele şi-a rupt hainele sale. L-a chemat la el pe Marele Preot Eliachias, pe scriitor, alături 
de câţiva prieteni apropiaţi, şi i-a trimis până la proorocită Olda, femeia lui Sallum, bărbat vestit şi dintr-un neam 
mare. Le-a cerut ca, sosind la dânsa, s-o întrebe dacă putea să-l înduplece pe Dumnezeu şi să-i atragă 
bunăvoința. Fiindcă el se temea că, din cauza păcatelor comise de strămoşi împotriva legilor lui Moise, va avea 
de suferit poporul, care va fi alungat din propria țară, părăsindu-şi vatra veche ca să-şi sfârşească cu toţii viaţa în 
chip jalnic. Când a primit solia adusă de trimişii regelui, proorocită le-a spus să se întoarcă şi să-l vestească pe 
rege că Dumnezeu a luat împotriva iudeilor o hotărâre pe care rugăciunile n-o mai pot modifica. Poporul este 
sortit pieirii, căci va fi izgonit din ţinuturile sale şi va fi despuiat de toate avuţiile sale de până acum, întrucât a 
încălcat legile şi, în pofida lungului răgaz avut la dispoziţie, nu s-a căit, deşi proorocii l-au sfătuit să-şi schimbe 
purtarea, prezicându-i nenorocirile care-l aşteptau pentru faptele-i nelegiuite. Aşa se va convinge mulțimea că El 
era Dumnezeu adevărat şi că proorocii nu s-au înşelat deloc în toate prezicerile făcute în numele său. Datorită 
faptului că regele era un om drept, El nu vroia să aplice totuşi pedepsele pe care le-a hărăzit poporului, ci să le 
mai amâne, îndeplinindu-le mai târziu, abia după ce losias nu va mai fi în viaţă. 

3. De îndată ce proorocită a rostit aceste preziceri, solii s-au întors la regele lor să i le transmită pe toate. E şi-a 
trimis vestitorii pretutindeni şi a poruncit să se adune la Hierosolyma preoții, leviţii, precum şi bărbaţii de orice 
vârstă. Când aceştia s-au strâns laolaltă, le-a citit mai întâi Cartea sfântă, apoi, stând pe un loc înalt în mijlocul 
lor, i-a pus pe toţi să Jure că vor păstra credinţa 

* A cincea şi ultima dintre cărţile lui Moise, intitulată Deuteronomul (A doua lege), cuprinzând învățăturile şi testamentul legiuitorului. Biblia 
o denumește „Cartea legii Domnului care fusese dată prin mâinile lui Moise". (Cartea a doua Paralipomena, XXXIV, 14). 

în Dumnezeu, respectând legile lui Moise. Oamenii şi-au dat bucuroşi încuviințarea şi au făgăduit să împlinească 
întocmai hotărârea regelui. Au adus jertfe şi l-au rugat pe Dumnezeu să le arate mila şi îndurarea lui. Regele a 
poruncit Marelui Preot ca, dacă s-au păstrat în templu nişte vase închinate de strămoşi idolilor şi zeilor străini, să 
le scoată afară. Pentru că s-au găsit destule vase de acest fel, toate au fost strânse grămadă, arse şi cenuşa lor, 
răspândită în vânt. Apoi, preoţii idolilor care nu erau din stirpea lui Aaron au fost ucişi. 

4. îndată ce a înfăptuit acestea în Hierosolyma, regele a cutreierat țara şi a distrus din temelie tot ce clădise 
leroboam în cinstea zeilor străini, iar oasele falşilor profeţi le-a ars pe altarele înălțate de leroboam însuşi. 
Proorocul Achias, care a venit la leroboam când aducea jertfe şi a vorbit în auzul întregului popor, a prevestit 
ceea ce urma să se întâmple: anume, că un urmaş al lui David cu numele de Iosias le va îndeplini cândva, precum 
am menţionat mai înainte. Aşa s-au adeverit prezicerile sale, la trei sute şaizeci de ani de la rostirea lor. 

* 

5. După aceea, regele losias a trecut chiar şi la aceia dintre israeliți care scăpaseră de captivitate şi nu fuseseră 
duşi robi în Asiria, convingându-i şi pe ei să renunţe la faptele nelegiuite şi să părăsească cinstirea zeilor străini, 
spre a-l venera pe atotputernicul Dumnezeu al strămoşilor, cu evlavie şi statornică credinţă. losias a scotocit 
casele, satele şi oraşele, bănuind că în interiorul lor se mai ascunseseră idoli. A înlăturat din drum chiar şi carul 
soarelui, aşezat înaintea intrării templului Domnului şi făurit de străbuni“, precum şi alte obiecte închinate 
cinstirii lui Dumnezeu. Curăţând în felul acesta întreaga ţară, regele a chemat la Hierosolyma poporul, să ia parte 
la Sărbătoarea Azimelor, numită şi a Paştilor. A dăruit mulțimii (ca jertfă pascală) treizeci de mii de iezi şi miei 
neînțărcați şi trei mii de boi pentru ardere de tot. De la cei mai de vază dintre iudei, preoții s-au ales, ca daruri 
pascale, cu două mii şase sute de miei, aşijderea, leviţii au primit de la fruntaşii lor cinci mii de miei şi cinci sute 
de boi. Această uriaşă mulţime a victimelor a fost sacrificată potrivit 


* Regii lui Israel au aşezat înaintea Templului, aproape de locuinţa eunucului Netan Melec, cea din Pervarim, carul şi caii în cinstea soarelui 
(vezi Cartea a patra a Regilor, XXIII, 11). 

565 

legilor lui Moise, preoţii făcându-şi datoria lor faţă de popor. De asemenea Paşte nu mai avuseseră parte evreii 
din vremea proorocului Samucl, fiindcă totul s-a desfăşurat după cum erau legile şi respectându-se străvechile 
datini ale țării. După ce a trăit în pace deplină şi a fost cel mai răsfățat de bogăţie şi glorie dintre toți, regele 
losias şi-a sfârşit viaţa în felul următor. 


CAPITOLUL V 


„1. Nechao!, regele egiptenilor, şi-a strâns o oaste şi a pornit într-o expediţie spre fluviul Eufrat, ca să poarte 


război cu mezii şi babilonienii, care doborâseră împărăţia asirienilor. Dorinţa lui era să-şi impună puterea asupra 
Asiei întregi. Când a ajuns la Mendes? (oraş aflat în stăpânirea lui losias), regele l-a împiedicat, cu trupele sale, 
să-i străbată ţara în campania lui potrivnică me-zilor. Dar Nechao i-a trimis un mesager prin care i-a spus că n-a 
pornit cu oastea împotriva lui, ci că se îndrepta spre Eufrat. I-a cerut lui losias să nu-i stârnească mânia şi să-l 
provoace la război, împiedicând marşul oştirii sale. Iosias nu s-a sinchisit de vorbele lui Nechao, ci a hotărât să 
se opună din răsputeri acestei treceri prin țara lui. Părerea mea este că ursita lui l-a împins să facă acest pas, spre 
a-şi prilejui singur picirea. în timp ce-şi punea oastea în linie de luptă şi trecea cu carul său de la o aripă la alta, 
un egiptean care l-a nimerit cu săgeata lui 1-a curmat zelul războinic. Fiindcă rana îl chinuia mult, a poruncit 
oştirii să se retragă şi s-a întors la Hierosolyma. Plaga primită în luptă i-a adus moartea şi 

! Nechao II, al doilea faraon din dinastia 26 saită (609-593 î.e.n.), a căutat să profite de înlăturarea asirienilor, pentru a impune supremaţia 
egipteană în Asia anterioară, luptând împotriva Mediei şi a Regatului Noului Babilon. 

2 La Megiddo, în nord-vestul Palestinei, a avut loc în 609 î.e.n. o bătălie între oastea lui Nechao şi trupele lui Iosia, regele Iudeii fiind înfrânt 
şi grav rănit. 

a fost înmormântat cu mare pompă în gropnița strămoşilor lui, după ce a trăit treizeci şi nouă de ani, dintre care 
treizeci şi unu de ani a fost rege. Cu mare amărăciune l-a bocit poporul, plângând după el mai multe zile în şir. 
Proorocul leremia a compus cu această ocazie o cântare de jale? păstrată până azi. Acelaşi prooroc a prezis şi 
nenorocirile care trebuiau să se abată asupra oraşului, ba chiar şi distrugerea lui, petrecută în zilele noastre, 
pomenind, în scrierile rămase urmaşilor, înfrângerea şi cucerirea Babilonului“. N-a fost singurul care a prezis-o 
poporului, căci şi proorocul lezechiel a scris despre asta două cărți” pe care ni le-a lăsat. Amândoi proorocii se 
trăgeau din neam preoţesc. Dar leremia a rămas în Hierosolyma din al treisprezecelea an al domniei lui losias, 
până la distrugerea templului şi a oraşului. 2. După moartea lui losias, pomenită mai înainte, i-a urmat la tron fiul 
său numit loachaz6, care împlinise atunci douăzeci şi trei de ani, mama lui, Amitala, fiind originară din Lobana. 
A fost un om nelegiuit şi desfrânat. întors din campania lui, regele egiptenilor l-a chemat pe loachaz în oraşul 
numit Amatha şi situat în Siria. Cum a ajuns la el, l-a zvârlit în lanţuri şi i-a dat tronul mai vârstnicului frate după 
tată, numit Eliachim, schimbându-i numele în loakim”. A impus țării un bir de o sută de talanţi de argint şi unul 
de aur. L-a pus pe loakim să plătească această sumă maret iar pe loachaz l-a dus în Egipt, unde acesta a şi murit, 
domnind numai trei luni de zile. Mama lui loakim, numită Zabuda, era originară din oraşul Abuma. Prin firea lui 


era înclinat spre nedreptate şi silnicie, fără evlavie față de Dumnezeu şi nici blândeţe fată de oameni. 

3 Plângerile lui Ieremia (Threnoi sau Lamentationes leremiae Prophetae), care nu provin de la celebrul prooroc din a doua jumătate a 
secolului VII î.e.n. 

1 Vezi Ieremia, cap. LI, Proorocire pentru pieirea Babilonului. 

* Biblia nu conţine decât o singură carte cu 48 cap. lezechiel, situându-se între proorocii Ieremia şi Daniel* 

* Toahaz (lehoahaz), al şaptesprezecelea rege din Iuda (609 î.e.n.), este omonimul fiului lui Iehu, care a domnit în regatul Israel (814—800 
î.e.n.) 

7 loiachim (Jehoiakim), antepenultimul suveran al regatului Iuda, a domnit la Ierusalim între anii 608-598 î.e.n. 

* Regele i-a cerut fiecărui supus al său să aducă, după aprecierea sa, aur şi argint, ca să dea Faraonului Nechao birul; care era anual (vezi 
Cartea a patra a Regilor, XXIII, 35 şi Cartea a doua Paralipomena, XXXVI, 3-4). 

CAPITOLUL VI 


1. în al patrulea an al domniei lui loakim, rege al babilonienilor a ajuns un anume Nabucodonosor!; în acelaşi 
timp, a pornit cu o oaste împotriva oraşului Charchamesa? (situat pe fluviul Eufrat), intenţia lui fiind să-l 
provoace la război pe Nechao, regele egiptenilor, care avea sub stăpânirea lui întreaga Sirie. Când a aflat despre 
planurile babilonianului şi despre expediţia care îl viza pe el, Nechao n-a rămas nepăsător, ci a pornit cu o oaste 
puternică spre Eufrat, ca să-l alunge pe Nabucodonosor. Dar a fost învins, pierzând în bătălie mii şi mii dintre 
ostaşii lui. Babilonianul a trecut atunci Eufratul şi a pus stăpânire pe Siria, până la Pelusium, cu excepţia Iudeii. 
în al patrulea an al domniei lui Nabucodonosor şi în al optulea an de când loakim îi cârmuia pe evrei, 
babilonianul a năvălit în Iudeea cu oaste numeroasă, cerându-i lui loakim să-i plătească bir, şi l-a ameninţat că-i 
declară război dacă se împotrivea cererii lui. Speriat de amenințări, el şi-a cumpărat pacea cu bani şi trei ani la 
rând a dat birul ce-i fusese impus. 

2. Dar în al treilea an, când a auzit că egiptenii se pregăteau să înceapă războiul cu babilonienii, loakim n-a mai 
plătit birul, văzându-şi aşteptările înşelate: căci egiptenii n-au mai cutezat să întreprindă expediţia plănuită. Chiar 
şi proorocul Ieremia sfătuia zi de zi poporul să nu-şi pună zadarnice speranţe în egipteni: regele babilonienilor le 
va dărâma oraşul şi regele loakim va încăpea pe mâinile lui. Dar vorbele sale n-au adus nici un folos, căci nimeni 
nu era sortit să scape. Departe de a se sinchisi de prezicerile auzite cu urechile lor, atât mulțimea cât şi fruntaşii 
au fost indignaţi de cuvintele lui şi l-au învinuit pe leremia că proorocea numai nenorociri, târându-l în judecată 
ca să obțină 

' Nabucodonosor II, fiul şi urmaşul lui Nabopalassar (625-605 î.e.n.), întemeietorul Regatului caldeo-babilonian, sub domnia căruia (605- 
562 î.e.n.) Babilonul atinge maxima lui expansiune teritorială. 

> Karkemiş, oraş situat pe Eufratul Superior, unde armata lui Nabucodonosor a învins în 605 î.e.n. trupele faraonului Nechao, venite în 
ajutorul Asiriei, ajunsă în pragul dispariţiei. 

condamnarea lui. Şi aproape toţi ceilalți erau gata să voteze în defavoarea lui, numai bătrânii, care aveau mai 
multă înțelepciune, l-au achitat şi l-au scos din sala de judecată, nelăsând să i se întâmple vreun rău lui Ieremia. 


Ei au invocat faptul că nu era singurul care prezisese oraşului o soartă vitregă, ci mai înaintea lui proorocise 
acelaşi lucru Micheia:, precum şi mulţi alţii, fără ca regii din vremea lor să le căşuneze vreun necaz, ci arătându- 
le cinstea cuvenită unor profeţi ai Domnului. Prin argumentele lor au reuşit să îmblânzească mulţimea şi să-l 
scape pe Ieremia de pedeapsa care-i fusese hărăzită. El şi-a scris în întregime proorocirile şi, în a noua lună din al 
cincilea an al domniei lui loakim, a luat cartea unde erau cuprinse toate nenorocirile care pândeau oraşul şi 
sanctuarul, citind-o în faţa poporului adunat în templu, să postească. Când au aflat conţinutul ei, căpeteniile i-au 
smuls cartea din mână şi au poruncit atât proorocului cât şi scriitorului său să se îndepărteze, fără să le dezvăluie 
încotro se îndreptau. De fapt, ei au dus cartea regelui. în faţa prietenilor strânşi în jurul lui, loakim a poruncit 
scriitorului său să ia cartea în mână şi să i-o citească. Când a auzit prezicerile spuse de Ieremia, regele s-a 
înfuriat, i-a rupt cartea şi a aruncat-o în foc. A poruncit apoi ca Ieremia şi Baruch să fie prinşi şi aduşi la el, ca să- 
şi primească pedeapsa. Dar aceştia au reuşit să scape de furia lui. 

3. Când însă, după scurtă vreme, regele babilonienilor a venit să-l înfrunte cu oastea, loakim a fost atât de 
înspăimântat de prezicerile proorocului încât, spre a se feri de orice necaz, nu şi-a zăvorât porţile înaintea lui, 
nici nu s-a pregătit de război. De îndată ce a pătruns în oraş, nu şi-a mai ținut cuvântul dat: Babilonianul i-a ucis 
pe cei mai voinici şi mai chipeşi locuitori ai Hierosolymei, împreună cu regele loakim, dând ordin ca el să fie 
zvârlit de pe meterezele cetăţii, fără să îngăduie înmormântarea lui. Drept rege al oraşului şi al țării, l-a numit pe 
fiul său Ioachim. Pe cei mai de seamă oameni din popor, în număr de vreo trei mii, i-a dus în captivitate la 
Babilon. Printre aceştia se afla şi proorocul lezechiel, care pe atunci era un copil. De acest sfârşit tragic a avut 


parte regele loakim, după ce a trăit treizeci şi şase de ani, dintre care unsprezece ani a stat pe tron. 
* Profet din vremea domniei lui lotam, Ahaz şi Sezechia, ale cărui preziceri, adresate celor din Iuda si Samaria, au fost incluse în Biblie. 

Ioachim“, urmaşul lui, a cărui mamă se numea Nosta şi era cetăţeană a Hierosolymei, a domnit trei luni şi 
unsprezece zile. 


CAPITOLUL VII 


1. Dar regele babilonienilor, care-i încredințase tronul lui Ioachim, a regretat curând propria-i faptă: s-a temut 
că, amintin-du-şi de uciderea tatălui său, îi va înstrăina ţara. A trimis, aşadar, o oaste care să-l asedieze pe 
Ioachim la Hierosolyma. întrucât avea o fire blândă şi dreaptă, n-a vrut să-şi primejduiască oraşul din vina lui, ci 
şi-a oferit ca ostatici mama şi rudele căpeteniilor de oşti trimise de Babilonian, după ce a obţinut jurământul 
acestuia că nu vor avea de suferit nici ei, nici oraşul lui. Acesta n-a rămas însă credincios legământului nici 
măcar un an. Regele babilonienilor n-a ţinut deci seamă de el, ci printr-o scrisoare a poruncit căpeteniilor de oşti 
să-i facă prizonieri pe toţi tinerii şi meşteşugarii aflați în oraş (al căror număr se ridica la zece mii opt sute 
treizeci şi doi) şi să-i aducă în lanţuri la el, împreună cu Ioachim, mama şi prietenii lui. Pe toţi aceştia i-a pus sub 
pază severă. L-a numit apoi rege pe unchiul lui Ioachim, Sedechia!, după ce l-a constrâns prin jurământ să 
menţină ţara sub stăpânirea lui, să nu pună la cale vreo răzvrătire şi nici să întrețină legături cu Egiptul. 

2. Sedechia avea douăzeci şi unu de ani când a fost făcut rege şi era frate după mamă cu loakim, dovedindu-se 
un dispreţuitor al dreptății şi cinstei. Deoarece îl înconjurau numai nişte nelegiuiți de vârsta lui, chiar şi întregul 
popor avea o purtare sfidătoare, după bunul plac al fiecăruia. De aceea, proorocul Ieremia 

s-a dus la rege să-l avertizeze şi să-i ceară să se abţină de la mişelii şi fapte potrivnice legii, îngrijindu-se doar de 
dreptate, şi să nu dea ascultare căpeteniilor (printre care se numărau mulți răuvoitori), nici să se încreadă în 
profeţi falşi şi mincinoşi, pentru ca să nu mai fie iarăşi asediați de babilonieni sau să-i ațâţe la război împotriva 
acestora pe egipteni Jn speranţa că-i vor învinge. Căci nu are de-a face decât cu neadevăruri, care nu se vor 
împlini niciodată. De câte ori îl auzea pe prooroc vorbind astfel, Sedechia avea încredere în el şi dădea dreptate 
spuselor sale, convins că acestea erau în folosul său. Dar prietenii lui îi schimbau din nou gândurile şi tălmăceau 
cuvintele proorocului aşa cum le convenea lor. lezechiel chiar a prezis din Babilon nenorocirea care amenința 
poporul şi cele aflate de el le-a transmis printr-o scrisoare la Hierosolyma. Sedechia n-a mai avut încredere în 
amândoi proorocii, din următoarea pricină. Prin spusele lor, proorocii erau întru totul de acord în privinţa 
faptului că oraşul va fi cucerit şi Sedechia însuşi va ajunge prizonier. Dar în timp ce lezechiel se deosebea, 
zicând că Sedechia nu va vedea Babilonul, leremia susţinea că regele babilonienilor îl va aduce acolo în lanţuri. 
Fiindcă, în ambele privinţe, părerile lor nu coincideau, el nu vroia să le socotească adevărate, îndoindu-se chiar şi 
de acele preziceri unde cei doi prooroci erau într-un deplin acord. Toate s-au întâmplat însă conform 
proorocirilor lor, aşa cum vom arăta la momentul potrivit. 

3. După ce a respectat vreme de opt ani pactul încheiat cu babilonienii, Sedechia nu le-a mai rămas credincios, ci 
a trecut de partea egiptenilor, trăgând nădejdea ca, în alianţă cu ei, să-i nimicească pe babilonieni. De îndată ce i- 
a parvenit această ştire, regele babilonian a făcut o expediţie împotriva lui, a pustiit ţara, i-a cucerit fortărețele, 
venind el însuşi la Hierosolyma să-l asedieze? pe rege. Cum au aflat de situaţia disperată în care se zbătea aliatul 
lor, Sedechia, egiptenii au adunat trupe numeroase, pătrunzând în ludeea, ca să despresoare oraşul. Regele 
babilonian a părăsit asediul Hierosolymei, a ieşit în întâmpinarea egiptenilor, pe care i-a înfruntat şi pus pe fugă, 


alungându-i din Siria. Când regele babilonienilor s-a retras din faţa Hierosolymei, falşii profeți 


1 Jehonia (Iehoiachim), penultimul rege din Iuda (597 î.e.n.), a avut o domnie la fel de scurtă ca şi unchiul său loahaz. 
1 Sedechia (Zedekiah), ultimul rege din Iuda, a domnit între anii 597-586 î.eji. 
2 în urma răscoalei din 588 î.e.n., Nabucodonosor a invadat Iudeea şi a împresurat Ierusalimul. 

STI 

s-au străduit să-l înşele pe Sedechia, spunându-i că babilonienii nu-i vor mai ataca pe supuşii săi, nici n-o să-l 
strămute din propriile locuinţe în Babilonia, iar captivii se vor întoarce acasă şi vor aduce cu ei toate vasele 
răpite de rege din templu. Dar leremia a păşit în mijlocul lor şi a rostit preziceri adevărate, care îi contraziceau: 
„Rău faceți că-l amăgiţi pe rege, căci alianţa lui cu egiptenii nu-i aduce nici un folos! Babilonienii îi vor învinge, 
apoi vor porni iar împotriva Hierosolymei, îi vor asedia pe locuitori şi-i vor stârpi prin foamete, iar pe 
supraviețuitori îi vor duce în captivitate şi le vor jefui avuţiile, prădând şi bogăţiile templului, căruia îi vor da 
foc, în timp ce oraşul va fi făcut una cu pământul. Noi îi vom sluji ca robi pe rege şi pe urmaşii lui timp de 
şaptezeci de ani, după care, doborând împărăţia babilonienilor, perşii şi mezii ne vor elibera, trimiţându-ne 
înapoi în ţara noastră, spre a reclădi templul şi a restaura Hierosolyma!" Aşa a cuvântat leremia şi i-a convins pe 
cei mai mulți. Dar căpeteniile şi nelegiuiţii l-au împroşcat cu vorbe de batjocură, ca şi cum el n-ar fi fost în toate 
minţile. Când însă a vrut să se întoarcă în oraşul său de baştină, numit Anathoth, situat la douăzeci de stadii 
distanță de Hierosolyma, l-a întâlnit pe drum o căpetenie”, care a pus mâna pe el, învinuindu-l că voia să fugă la 
babilonieni. Proorocul i-a spus că-l acuza pe nedrept, invocând faptul că se întorcea în patria lui. Acesta nu l-a 
crezut pe cuvânt, ci l-a înşfăcat şi l-a dus pe Ieremia la dregători, să-l condamne. Judecătorii l-au supus la tot 
felul de torturi şi l-au zvârlit în temniţă. Acolo a trebuit să rămână proorocul, suferind o mare nedreptate, aşa 
cum am mai spus. 4. în al nouălea an al domniei lui Sedechia, în a zecea zi din luna a zecea, regele babilonienilor 
şi-a îndreptat din nou împotriva Hierosolymei trupele sale, pe care le-a instalat în fața oraşului, asediindu-l cu 
întreaga-i putere timp de optsprezece luni. Curând Hierosolyma a fost bântuită deopotrivă de foamete şi ciumă, 
două nenorociri mari care sunt îndurate cu greu de un oraş asediat. între timp, proorocul Ieremia, deşi zăcea în 
închisoare, nu tăcea din gură, ci cu glas puternic îşi îndemna poporul să deschidă porţile oraşului, lăsându-i pe 
babilonieni să intre. Dacă făceau aşa, erau salvaţi cu toții; altfel, vor pieri în întregime. El 

* Ireia, căpetenia gărzii de la poarta lui Veniamin din Ierusalim (Ieremia, XXXVII, 13). 

prezicea că oricine rămânea în oraş urma să piară, fie de foame, fie de sabia duşmană; doar cei ce fugeau la 
vrăjmaşi aveau posibilitatea să scape de moarte. Când auzeau aceste vorbe, căpeteniile nu aveau nici o încredere 
în ele, oricât de mare era primejdia care îi ameninţa, ci se duceau mânioşi la rege, să Ic transmită şi să se plângă 
de prooroc, pe care îl învinuiau că a luat-o razna şi le frângea din capul locului curajul, căutând să slăbească 
avântul şi siguranța poporului, prin prezicerea unor mari nenorociri. Căci ei erau gata să înfrunte orice pericol de 
dragul regelui şi al patriei, în timp ce Ieremia îi îndemna stăruitor să fugă la duşmani, zicând că, oricum, oraşul 
va fi cucerit şi ras din temelii. 

5. Prin firea lui blândă şi dornică de dreptate, regele Sedechia nu era pornit împotriva lui Ieremia, dar, cuprins de 
teama că-şi va supăra în vremuri de restrişte căpeteniile, împiedicându-i să facă ceea ce hotărâseră singuri, l-a dat 
pe prooroc în mâinile lor, să dispună de el cum voiau. De îndată ce au primit dezlegarea regelui, aceştia au 
pătruns îii temniţă şi l-au luat pe prizonier, coborându-l cu funiile într-o groapă plină cu noroi“, ca să moară 
sufocat. Acolo, nămolul i-a ajuns până la gât, aşa că viaţa lui era în mare primejdie. între timp, unul dintre 
slujitorii regelui, de obârşie etiopiana, care se bucura atunci de multă preţuire la curte”, i-a relatat lui Sedechia ce 
i s-a întâmplat proorocului, zicându-i că prietenii şi căpeteniile sale au săvârşit o faptă ruşinoasă când l-au 
cufundat pe leremia în noroi şi i-au pregătit o moarte mai cumplită decât cea pe care ar fi avut-o în închisoare. 
Cum a primit această veste, regele s-a căit că l-a lăsat pe prooroc la cheremul căpeteniilor sale şi a poruncit 
etiopianului să ia treizeci de slujitori regeşti, funii şi tot ce credea el că avea nevoie ca să-l scoată pe Ieremia din 
groapa unde fusese afundat. Etiopianul a luat ceea ce i s-a poruncit şi l-a smuls pe prooroc din noroi, lăsându-l 
liber. 

6. După aceea, regele l-a chemat în taină la el şi l-a întrebat dacă Dumnezeu vrea să-i destăinuie ceva sau are de 
gând să-i dea sprijinul său. leremia i-a răspuns că, chiar dacă ar avea să-i spună 

* în groapa lui Malehia din curtea temniţei nu era apă, ci numai noroi (Ieremia, XXXVIII, 6). 

* Ebed-Melec, Etiopianul, unul dintre eunucii de la curtea regală (Ieremia, XXXVIII, 7). 


573 

ceva, tot nu l-ar crede, aşa cum n-a dat ascultare nici îndemnurilor sale. Apoi i-a zis: „Oare ce rău ţi-am făcut, de 
vreme ce au hotărât să mă ucidă prietenii tăi? Unde sunt acum cei ce susțineau că babilonienii nu vor reîncepe 
războiul cu noi, înşelând bună-cre-dinţa noastră? în ce mă priveşte, mi-e teamă să-ți spun adevărul, ca nu cumva 
să-mi dai pedeapsa cu moartea!" Când însă regele s-a legat prin jurământ că n-o să-l condamne la moarte, nici 
nu-l va preda căpeteniilor lui, proorocul a prins curaj şi l-a sfătuit să predea oraşul babilonienilor. L-a asigurat că 
Dumnezeu i-a trimis acest oracol, dacă vrea să rămână teafăr şi să scape de primejdie, fără ca atât oraşul cât şi 
templul să fie distruse din temelie. Dacă nu se supune, cetăţenii îl vor socoti pe el cauza acestor năpaste şi 


autorul tuturor nenorocirilor. Când a auzit spusele sale, Sedechia 1-a răspuns că dorea să-i urmeze sfatul, ceea ce 
era şi în interesul său, dar se temea că acei concetăţeni care trecuseră de partea babilonienilor îi vor aduce false 
învinuiri în fața regelui duşman, atrăgând condamnarea lui. Atunci, proorocul l-a încurajat şi i-a zis că temerile 
sale în privința condamnării la moarte erau neîntemeiate. Căci dacă va preda oraşul babilonienilor, nu va păţi 
nimic nici el, nici copiii şi nici soțiile, iar templul va rămâne neatins. După rostirea acestor vorbe, regele l-a lăsat 
pe leremia să plece, dar i-a poruncit să nu destăinuie conţinutul convorbirii lor vreunui concetățean sau 
căpeteniilor sale, dacă aceştia vor afla că fusese chemat de rege şi-l vor întreba ce anume i-a zis el. Să recurgă la 
prefăcătorie şi să le răspundă că nu l-a rugat pe rege decât să-l scape de lanţuri şi să-l scoată din temniţă. 
Proorocul s-a descotorosit de curioşi, aşa cum îi poruncise regele. Căci, de îndată ce au ajuns la prooroc, l-au 
descusut în privinţa discuţiei cu el. Fireşte că le-a spus ce trebuia. 


CAPITOLUL VIII 


1. între timp, Babilonianul asedia Hierosolyma din răsputeri şi cu tenacitate; el a construit pe parapete înalte 
turnuri, de unde 

luptătorii săi îi alungau pe cei ce se apropiau de ziduri. De jur împrejur a ridicat valuri de pământ, care atingeau 
nivelul zidurilor. Dar şi apărătorii oraşului se împotriveau cu vigoare şi vitejie asediului. Nu-i doborau nici 
foametea, nici ciuma şi, în pofida năpastelor care îi măcinau din interior, făceau față asprimii războiului, fără să 
se sperie de maşinile de asediu făurite de duşmani şi împinse spre ziduri, născocind la rândul lor tot felul de 
maşinării, care să li se opună. Era o adevărată întrecere de forță şi iscusință militară între babilonieni şi locuitorii 
Hierosolymei, în care unii, socotindu-se mai destoinici, se credeau în stare să cucerească oraşul, iar alții îşi 
puneau speranţa salvării în el şi nu dădeau semne de oboseală în inventarea unor lucrări noi, destinate să 
zădărnicească maşinile de război ale duşmanilor. Aşa au rezistat asediaţii vreme de optsprezece luni, până când 
cei mai mulți au căzut pradă foametei şi săgeților aruncate de vrăjmaşi din turnurile lor. 

2. Oraşul a fost, aşadar, cucerit în al unsprezecelea an al domniei lui Sedechia, în a noua zi din luna a patra. 
Asaltul a fost condus de căpeteniile oştilor babiloniene, cărora Nabucodonosor le încredințase continuarea 
asediului: căci el se afla atunci în oraşul Reblatha. Numele căpeteniilor care au capturat Hierosolyma asediată, 
pentru cei dornici să le cunoască, sună astfel: Nergelear, Aremmantus, Semegar, Nabosaris şi Echarampsaris. 
Oraşul a fost ocupat la miezul nopţii şi căpeteniile duşmane au pătruns în templu. Când a primit această veste, 
regele Sedechia şi-a luat soțiile, copiii, căpeteniile şi prietenii, fugind din oraş prin nişte râpe întărite, înspre 
pustiu. Deoarece unul dintre dezertori i-a prevenit pe babilonieni la ivirea zorilor, aceştia au pornit în urmărirea 
fugarilor, i-au ajuns din urmă în apropierea lerihonului şi i-au înconjurat. Când prietenii şi căpeteniile care se 
asociaseră la fuga lui Sedechia i-au văzut pe duşmani apropiindu-se, l-au lăsat singur şi s-au împrăștiat, fiecare 
cu intenţia de a-şi salva propria-i viață. Ca atare, duşmanii l-au prins viu pe Sedechia, având puţini oameni în 
jurul lui şi, împreună cu copiii şi soțiile sale, l-au dus la regele lor. După ce a ajuns la el, Nabucodonosor a 
început să-şi numească prizonierul ticălos şi sfidător de tratate, care n-a ţinut minte cuvintele rostite mai înainte, 
nerespectând promisiunile de a-şi păstra ţara sub autoritate babiloniană. I-a imputat faptul că a fost 
nerecunoscător, fiindcă, obținând în 

favoarea lui domnia (pe care el însuşi a răpit-o de la Ioachim, ca să i-o dăruiască), Sedechia şi-a folosit puterea în 
dauna propriului binefăcător. „Dar mare este Dumnezeu, care, scârbit de apucăturile tale, te-a dat pe mâna mea!" 
După ce i-a adresat aceste cuvinte lui Sedechia, Nabucodonosor a poruncit ca fiii lui, împreună cu prietenii şi 
ceilalți captivi, să fie ucişi pe loc, sub privirile regelui. Apoi l-a lipsit pe Sedechia de lumina ochilor şi, punân- 
du-l în lanţuri, l-a dus la Babilon. Astfel s-au adeverit prezicerile lui leremia şi lezechiel: anume, că va ajunge 
prizonierul babilonienilor şi va sta de vorbă cu ei faţă în față; lipsit de lumina ochilor, va fi dus la Babilon, fără 
să-l vadă, întocmai cum a prezis lezechiel. 

3. Am istorisit aceste lucruri pentru ca făptura lui Dumnezeu să se dezvăluie celor ce nu o cunosc, căci ea este 
felurită şi înțeleaptă şi prezice toate evenimentele care urmează să se întâmple la timpul cuvenit şi în ordinea lor 
exactă. De aici deducem nepriceperea şi nechibzuinţa oamenilor din pricina cărora ei nu sunt în stare să-şi 
întrevadă viitorul, ci se îndreaptă orbeşte spre pieire, fără să cunoască nici o cale de a ocoli primejdia. 

4. Aşa şi-au încheiat viaţa regii din neamul lui David, douăzeci şi unu la număr, de la primul până la ultimul; ei 
au domnit împreună cinci sute şi paisprezece ani, şase luni şi zece zile; acestora li se alătură Saul, care n-a fost 
din seminţia lor şi a cârmuit douăzeci de ani. 

5. Babilonianul l-a trimis pe căpetenia trupelor sale Nabuzardanes la Hierosolyma să jefuiască templul, 
poruncindu-i să-l ardă împreună cu palatul regal, să facă oraşul una cu pământul şi să strămute populația în 
Babilon. Nabuzardanes a sosit în al unsprezecelea an al domniei lui Sedechia la Hierosolyma, a prădat templul şi 
a răpit vasele de aur şi argint ale Domnului, precum şi marele bazin de spălat, dăruit de Solomon; aşijderea, 
stâlpii de aramă cu capitelurile lor, mesele de aur şi candelabrele. Luând cu el toate acestea, căpetenia a dat foc 
templului, în prima zi a lunii a cincea din al unsprezecelea an al domniei lui Sedechia, totodată cel de-al 
optsprezecelea al domniei lui Nabucodonosor. Apoi a incendiat palatul regal şi a dărâmat oraşul. Templul a fost 
mistuit de flăcări, la patru sute şaptezeci de ani, şase luni şi zece zile de la construirea lui; de la ieşirea poporului 


din Egipt trecuseră deja o mie şaizeci şi doi de ani, şase luni şi zece zile. Tot 

timpul care s-a scurs, de la potop până la distrugerea templului, a fost o mie nouă sute cincizeci şi şapte de ani, 
şase luni şi zece zile; de la crearea lui Adam, până la ceea ce s-a întâmplat cu templul au trecut trei mii cinci sute 
treisprezece ani, şase luni şi zece zile. Iată, aşadar, numărul anilor, am explicat cât de mulţi au fost şi fiecare 
eveniment în parte pe care l-au despărțit. După ce căpetenia oştirii regelui babilonienilor a ras din temelii 
Hierosolyma şi a surghiunit populaţia oraşului, i-a capturat pe Marele Preot Sareas, pe al doilea preot, 
Sophonias, pe căpeteniile străjilor templului (care erau trei la număr), pe eunucul mai mare peste gărzile de corp, 
apoi pe şapte dintre prietenii lui Sedechia, pe grămăticul lui, precum şi pe alţi şaizeci de fruntaşi. Pe toți aceştia, 
împreună cu vasele răpite din templu, i-a dus la regele său în Reblatha, oraş din Siria. Nabucodonosor a poruncit 
să se taie capetele Marelui Preot şi căpeteniilor, dar pe ceilalți prizonieri, în frunte cu Sedechia, i-a dus la 
Babilon. în afara lor l-a luat cu el şi pe Marele Preot losadoc, fiul Marelui Preot Sareas, pe care babilonianul l-a 
ucis în Reblatha, oraş din Siria, cum am spus mai înainte. 

6. După ce am enumerat, aşadar, neamul regilor!, arătând însuşirile lor personale, câţi ani a trăit şi a domnit 
fiecare în parte, socotesc că trebuie să spun şi numele Marilor Preoţi care s-au perindat în vremea regilor. Primul 
Mare Preot al templului de-abia construit de Solomon a fost Sadoc. I-a urmat în această înaltă funcție fiul său 
Achimas; după Achimas, Azarias; după acesta, loram; după loram, Isus, demnitatea trecând de la el la Axioram; 
urmașul lui direct a fost Phideas, al lui Phideas, Sudeas, al lui Sudeas, Juel; al lui Juel, Iotham; al lui lotham, 
Uriaş; al lui Uriaş, Nerias şi al lui Nerias, Odeas, după el a venit la rând Sallum, după Sallum, Elchias; după 
Elchias, Sareas şi, în sfârşit „după el, losadoc, dus la Babilon, în captivitate. Toţi aceştia au moştenit demnitatea 


de Mare Preot din tată în fiu. 

! Aici se încheie istorisirea domniilor celor trei regi din Israel, Saul, David şi Solomon, şi prezentarea paralelă a celor 19 suverani din Regatul 
Israel (928-724 î.e.n.) şi 20 de suverani din Regatul Iudeii (928-586 î.en.), Havius Josephus epuizând astfel conţinutul celor patru Cărţi ale 
Regilor şi al celor două cărţi ale cronicilor (Paralipomena, | şi 11). 

7. Când s-a întors la Babilon, Nabucodonosor l-a ţinut pe Sedechia în închisoare până la sfârşitul vieţii sale. Apoi 


l-a înmormântat el însuşi cu multă pompă. Vasele răpite din templul locuitorilor din Hierosolyma le-a închinat 
zeilor săi, a statornicit poporul în ţara babiloniană, iar pe Marele Preot l-a slobozit din lanţuri. 


CAPITOLUL IX 


1. Căpetenia Nabuzardanes, care dusese în captivitate poporul din Iuda, i-a lăsat acolo pe săraci şi pe transfugi, 
iar drept căpetenie a lor l-a ales pe cel ce se numea Godolias şi era fiul lui Aicami, un bărbat nobil şi drept. El a 
poruncit, ca din rodul pământului lucrat de ei, oamenii să-i plătească regelui un bir anumit. Pe proorocul Ieremia 
l-a chemat din temniţă la el, în speranţa că-l va convinge să-l însoţească la Babilon (căci regele îi dăduse ordinul 
să-i satisfacă orice dorință). Dacă n-avea de gând să-l urmeze, trebuia să-i spună lui Nabuzardanes unde dorea el 
să se stabilească, spre a-l putea înştiința pe rege printr-o scrisoare. Dar proorocul nu vroia să plece, nici să se 
aciueze într-un loc anume, ci se mulțumea să trăiască printre ruinele patriei şi jalnicele-i rămăşiţe. Când a aflat 
care era hotărârea lui, căpetenia i-a poruncit lui Godolias să aibă grijă de leremia şi să-i dea tot ce-i poftea inima. 
L-a înzestrat apoi cu daruri bogate şi l-a lăsat să plece încotro poftea. Ieremia s-a hotărât să rămână în oraşul din 
ţinutul acela, numit Masphath, şi l-a rugat pe Nabuzardanes să-l elibereze din temniţă şi pe discipolul său, 


Baruh!, fiul lui Nerus, care se trăgea dintr-o casă vestită şi stăpânea foarte bine limba ţării sale. 
' în cap. VI, Flavius Josephus a prezentat în treacăt exemplara colaborare dintre Ieremia şi scriitorul Baruh. Proorocul i-a dictat în închisoare 
prezicerile şi Baruh le-a scris pe un sul de hârtie (fireşte, papirus), citind în templu cartea, 

2. După încheierea misiunilor sale, Nabuzardanes s-a îndreptat spre Babilon. Când însă cei ce fugiseră în timpul 
asedierii Hierosolymei şi trăiau risipiţi în întreaga ţară au aflat că babilonienii s-au retras, lăsând în urma lor vreo 
câțiva evrei în ogoarele locuitorilor Hierosolymei, cărora li se încredinţase cultivarea lor, toţi s-au strâns de 
pretutindeni la Masphath, în preajma lui Godolias. Căpeteniile lor erau Ioannes, fiul lui Careas, lezanias, Sareas 
şi alții. Printre ei se afla şi Ismael, de neam regesc, un om nelegiuit şi foarte viclean, căci în vreme ce 
Hierosolyma fusese împresurată, fugise la Baalis, regele ammaniţilor, locuind în acest răstimp la el. La sosirea 
lor, Godolias i-a sfătuit să rămână acolo, înlăturând orice fel de teamă față de babilonieni: nu li se va întâmpla 
nici un rău dacă se vor ocupa de muncile agricole. Şi-a pecetluit vorbele printr-un jurământ şi a adăugat că el va 
fi ocrotitorul care va veni în ajutorul lor atunci când vor avea o supărare. Le-a cerut apoi să se statornicească, 
după voia lor, în oricare oraş, pe care să-l reconstruiască, spre a putea fi locuit. I-a prevenit să se pregătească şi 
să-şi procure din vreme grâu, vin şi untdelemn, ca să nu ducă lipsă la iarnă. De îndată ce le-a vorbit astfel, i-a 
trimis să-şi aleagă fiecare ţinutul şi locul unde voiau să trăiască. 3. Atunci când printre neamurile învecinate cu 
ludeea s-a răspândit vestea că Godolias i-a primit cu multă omenie pe toți fugarii reîntorşi la el şi le-a îngăduit să 
ocupe ogoarele şi să le lucreze, cu obligaţia de a plăti bir babilonienilor, mulţi au venit de-a valma la Godolias şi 
au populat Iudeea. Atunci când s-au deprins cu ţara, precum şi cu blândeţea şi omenia lui Godolias, Ioannes şi 
căpeteniile de oşti din jurul lui l-au îndrăgit şi i-au spus că Baalis, regele ammaniţilor, îl trimisese pe Ismael 
anume ca să-l înlăture prin vicleşug şi pe ascuns, spre a domni asupra israe-liţilor: căci el se trăgea din neam 


regesc. L-au asigurat că-l vor scăpa de complotul acesta dacă le va îngădui să-l ucidă ei înşişi pe Ismael, fără ca 


nimeni să prindă de veste. I-au mărturisit temerea lor privitoare la faptul că, prin asasinarea lui de către 

pe care regele Ioiachim a confiscat-o şi apoi a ars-o, cerând pedepsirea lui Ieremia şi Baruh pentru ceea ce au făcut. Preveniţi de dregătorii 
regelui, cei doi se ascund şi nu pot fi găsiți. Dar /a îndemnul Domnului, leremia ia alt sul de hârtie (papirus) şi-l înmânează lui Baruh: „Şi 
acesta a scris în el, din gura lui Ieremia, toate cuvintele din sulul ce-l aruncase în foc loiachim, regele lui Iuda. şi a mai adăugat la ele multe 
cuvinte asemenea acelora" (Ieremia, XXXVI, 32). 

Ismael, rămăşiţele poporului israelit erau sortite să piară în întregime. Godolias le-a răspuns că nu-i venea să 
creadă că poate să urzească împotriva lui asemenea planuri mârşav cel pe care l-a copleşit cu atâtea binefaceri. 
Nu era cu putință ca un om aflat la ananghie, care a primit de la el tot sprijinul necesar, să fie atât de 
nerecunoscător faţă de binefăcătorul său şi atât de nelegiuit încât să caute să-l răpună cu propria-i mână pe cel ce 
trebuie să-l apere împotriva celor ce unelteau împotriva vieţii lui. Chiar dacă presupunerea lor ar fi întemeiată, i- 
a asigurat că preferă să fie omorât de Ismael, decât să ajungă ucigaşul unui om care s-a refugiat la el, 
încredințându-i salvarea, ca şi cum s-ar fi pus zălog. 

4. Fiindcă n-au putut în nici un chip să-l înduplece pe Godolias, Ioannes şi celelalte căpetenii de oşti l-au părăsit. 
După treizeci de zile, Ismael şi alți zece însoțitori au sosit în Masphath, la Godolias, care le-a făcut o primire 
strălucită, dându-le un ospăț unde el s-a îmbătat, în timp ce Ismael şi tovarăşii lui se veseleau straşnic. Când şi-a 
văzut gazda amorțită de băutură şi cuprinsă de un somn adânc, Ismael şi cei zece prieteni ai lui s-au sculat de la 
masă şi l-au omorât pe Godolias, ca şi pe cei ce luau parte la ospăț. După uciderea lor, au ieşit repede, în toiul 
nopții, şi i-au răpus pe toţi iudeii din oraş, împreună cu oştenii din garnizoana lăsată de babilonieni. în ziua 
următoare au sosit din cuprinsul țării optzeci de bărbaţi, să-i aducă daruri lui Godolias, nici unul dintre ei 
neştiind ce i se întâmplase între timp. Cum i-a văzut, Ismael a şi poruncit ca ei să fie introduşi în casa lui 
Godolias. De îndată ce au intrat, i-a închis în încăperea principală şi i-a măcelărit, apoi le-a aruncat leşurile într-o 
groapă adâncă, să nu le mai vadă nimeni. Din cei optzeci de bărbaţi n-au scăpat cu viață decât cei ce i-au rugat să 
nu-i ucidă, căci erau gata să le dea mobilele, hainele şi proviziile de grâu pe care le ţineau ascunse pe câmp. 
Când a auzit vorbele lor, Ismael a cruțat viaţa acelor bărbaţi. Locuitorii din Masphath, împreună cu soțiile şi 
copiii lor, printre care se afla şi fiica lui Sedechia, încredințată de Nabuzardanes lui Godolias, au fost duşi în 
captivitate. Ismael s-a întors la regele ammaniţilor după împlinirea acestor fapte. 

5. Când au primit vestea mârşavelor fapte săvârşite de Ismael la Masphath şi a uciderii lui Godolias, Ioannes şi 
căpeteniile de oşti din jurul lui s-au mâniat, strângându-şi trupele ca să pornească lupta împotriva lui Ismael, pe 
care l-au întâlnit lângă izvoarele din Hebron. De îndată ce i-au zărit pe Ioannes şi 

căpeteniile lui de oşti, prizonierii lui Ismael au fost cuprinşi de bucurie, nădăjduind că vor să sară în ajutorul lor. 
Au început să-l părăsească pe Ismael şi s-au întors la Ioannes. Dar Ismael şi opt dintre însoțitorii lui au fugit la 
regele ammaniţilor. loannes i-a luat pe toţi cei ce încăpuseră pe mâinile lui Ismael, laolaltă cu eunucii, soțiile şi 
copiii şi i-au adus până la locul ce se numeşte Mandra, rămânând acolo o zi întreagă. Au hotărât apoi să plece de 
îndată spre Egipt, de teamă că, rămânând în ţară, îi vor ucide babilonienii, supăraţi de asasinarea lui Godolias, 
care fusese învestit de ei cu puteri depline. 

6. După luarea acestei hotărâri, Ioannes, fiul lui Careas, şi căpeteniile de oşti din preajma lui s-au dus la Ieremia 
şi l-au implorat să-l roage pe Dumnezeu să le arate ce anume aveau de făcut ca să iasă din impas, jurând că vor 
proceda întocmai cum le va porunci. leremia proorocul le-a promis să intervină pentru ei pe lângă Dumnezeu, 
dar a trebuit să treacă zece zile până să i se arate Domnul, care i-a cerut să-i dezvăluie lui Ioannes, celorlalte 
căpetenii de oşti şi poporului că, dacă rămân în ţara lor, el le va purta de grijă, să nu păţească nici un necaz din 
partea temuţilor babilonieni. în schimb, plecarea lor în Egipt va stârni mânia lui, făcându-i să îndure plăgile de 
care ştiu ei înşişi că au avut parte fraţii lor de demult. Când Ioannes i-a spus poporului ce sfat le-a dat proorocul 
la îndemnul lui Dumnezeu, oamenii n-au crezut că porunca prin care i se cerea să rămână în țară provenea de la 
Dumnezeu; doar dorinţa de a fi pe placul lui Baruh, ucenicul său, l-a făcut să-i atribuie lui Dumnezeu această 
născocire, spre a-i convinge să rămână în ţară, ca să fie răpuşi de babilonieni”. Aşadar, poporul şi Ioannes n-au 
urmat sfatul care fusese trimis de Dumnezeu prin gura proorocului, ci s-au dus în Egipt, luându-i cu ei pe leremia 
şi Baruh. 

7. De îndată ce au ajuns acolo, Domnul l-a înştiinţat pe prooroc că regele babilonienilor avea de gând să vină cu 
oastea împotriva egiptenilor şi i-a poruncit să prezică poporului că Egiptul va fi subjugat şi pe unii dintre ei îi va 
ucide, iar pe alţii îi va lua prizonieri, ducându-i la Babilon. Aceste fapte s-au petrecut întocmai. La cinci ani după 
distrugerea Hierosolymei, în al douăzeci şi treilea an al domniei sale, Nabucodonosor a 

? Acuzaţia a fost adusă de Azaria, lohanan şi alți oameni îngâmfaţi (Ieremia, XUII,2). 

întreprins o expediție împotriva Coelesiriei, pe care a şi cucerit-o, apoi a dezlănţuit războiul cu ammaniţii şi 
moabiţii. După subjugarea acestor popoare, a năvălit în Egipt, ca să-l zdrobească. Pe regele care domnea atunci l- 
a ucis şi a pus pe altul în locul lui, iar pe evreii aflaţi acolo i-a dus din nou în captivitate la Babilon. Neamul 
evreilor, asupra căruia s-au abătut atâtea nenorociri, a trecut de două ori Eufratul. Căci cele zece seminții din 
Samaria au ajuns în timpul domniei lui Oseas sub stăpânirea asi-rienilor; apoi, cei rămaşi din celelalte două 


triburi, după cucerirea Hierosolymei, au fost duşi în captivitate de Nabucodonosor, regele babilonienilor şi al 
caldeenilor. Şalamanasar, care i-a alungat din propriile case pe israeliți”, i-a strămutat în locul lor pe chuteii care 
locuiseră până atunci în interiorul Persiei şi al Mediei, ca se le spună apoi samariteni, trăgându-şi numele de la 
ţinutul unde s-au statornicit. Dar regele babilonienilor, care a dus în surghiun cele două seminții“, n-a adus nici 
un alt popor în ținutul lor. Aşa se face că toată Iudeea, împreună cu Hierosolyma şi templul, au rămas pustii 
vreme de şaptezeci de ani. întregul răstimp dintre capturarea celor zece triburi şi plecarea în captivitate a 
celorlalte două triburi a fost de o sută treizeci de ani, şase luni şi zece zile. 


CAPITOLUL X 


1. Nabucodonosor, regele babilonienilor, i-a selecționat pe fiii de neam mare ai iudeilor şi pe cei înrudiți cu 


regele Sedechia, care se distingeau prin robusteţea trupului şi frumuseţea lor, 

* Rezistând unui asediu de trei ani, Samaria a fost cucerită în 721 î.e.n., Regatul Israel fiind transformat într-o provincie asiriană şi locuitorii 
lui, strămutați în Media şi Mesopotamia. 

* Robia babiloniană a început în 597 î.e.n., când Nabucodonosor a deportat în Babilonia un prim grup de iudei, în frunte cu regele lor 
Joiachim sau lehonia. O deportare masivă a avut loc în vara lui 586 î.e.n., după distrugerea templului şi a Ierusalimului de către Nebusardan. 
O a treia deportare, mai restrânsă, s-a desfăşurat în 582-581 î.e.n. (vezi Uremia, cap. final, LII). 


582 

dându-le multă învăţătură şi o creştere aleasă. Pe unii dintre ei i-a făcut eunuci (cum se întâmpla îndeobşte cu 
băieţii popoarelor învinse, la o vârstă încă fragedă), pe alții i-a hrănit cu bucate de la masa lui, având grijă ca ei 
să-şi însuşească datinile țării şi scrierile caldeenilor. Aceştia au dat dovadă de o mare înţelepciune în domeniile în 
care fuseseră instruiți şi dintre ei s-au distins patru tineri din neamul lui Sedechia, prin înfăţişarea plăcută şi 
mintea lor ascuţită. Primul se chema Daniel, al doilea, Ananias, al treilea, Misael şi al patrulea, Azarias. Dar 
babilonianul le-a schimbat numele şi le-a cerut să se cheme altfel. Pe Daniel l-a numit Baltasar, peAnania, 
Sedraches; pe Misael, Misaches, iar pe Azaria, Abdenago!. Datorită firii lor alese, râvnei cu care se aplecau 
asupra cărților şi dovezilor de înțelepciune, regele îi preţuia nespus şi-i îndrăgea. 

2. Daniel a socotit că era mai sănătos ca el şi rudele sale să ducă o viață mai aspră şi să se abţină de la bucatele 
mesei regelui său să se înfrupte din orice fel din fiinţă înzestrată cu suflul vieţii. S-a dus, aşadar, la Aschanes, 
eunucul care îi avea sub supravegherea lui, şi i-a cerut să-şi oprească pentru el bucatele aduse de la masa regelui, 
iar lor să le dea de mâncare numai legume şi curmale sau orice fel de hrană lipsită de viaţă. Căci se simțeau atraşi 
doar de asemenea merinde, pe toate celelalte le dispre-ţuiau?. EI le-a zis că era gata să se supună voinţei lor, dar 
se temea, totuşi, că va fi tras la răspundere şi expus pedepsei dacă regele ar deduce acest lucru din fragilitatea 
corporală şi din culoarea feţei cu trăsăturile schimbate între timp, acest lucru reie-şind din comparaţia cu alți 
tineri bine hrăniţi (căci era firesc ca trupul să-şi schimbe linia şi coloritul odată cu hrana). Când l-au văzut pe 
Aschanes cuprins de frică, l-au convins ca timp de zece zile să-i pună la probă, hrănindu-i astfel. Dacă trupurile 
lor nu vor arăta deloc mai rău decât înainte, să le dea mai departe aceleaşi bucate, deoarece ele nu le-au adus nici 


o vătămare. Să revină 

'. în Biblie, Belsaţar, Şadrac, Meşac şi Abed-Nego /Daniel, 1,7). 

? Proorocul Daniel este un vegetarian contemporan cu filosoful grec Pitagora (580-500 î.e.n.), care a făcut lungi călătorii de studii în Egipt, 
Persia, Fenicia şi Iudeea. Pe lângă pâine, el mânca legume fierte sau crude, arareori peşte, interzicând consumul cărnii unor vietăți care 
împart cu noi privilegiul de a avea suflet. Interdicţia se baza pe credinţa lui în metempsihoză, adică transmigrarea sufletelor prin corpurile 
diverselor animale. 

în schimb la ceea ce mâncaseră mai înainte dacă se va vedea că au slăbit sau au rămas în urma celorlalți. 
Deoarece hrana simplă nu numai că nu i-a împuţinat, ci trupurile lor au părut mai sănătoase şi mai împlinite 
decât ale celor ce se înfruptau din dărnicia mesei regeşti, putând să treacă drept mai săraci decât dânşii. Daniel şi 
însoțitorii lui dădeau impresia că trăiau în mare belşug şi bogăţie. De atunci încolo, Aschanes, scăpat de temerile 
sale, şi-a păstrat pentru el bucatele pe care regele le trimitea zilnic de la masa lui pentru tineri, iar lor le dădea 
hrana menţionată mai sus. în felul acesta ei şi-au păstrat minţile mai curate şi mai apte de a se îmbiba cu 
învățături, trupurile lor fiind robuste şi rezistente la eforturi. Cugetele lor nu erau delăsătoare, nici îngreunate de 
o hrană variată, nici nu se moleşeau din această pricină, aşa că le venea uşor să-şi însuşească întreaga învățătură 
a evreilor şi a caldeenilor. Daniel era mai dibaci decât ceilalți mai ales în tălmăcirea viselor, iar acest har al lui 
era un dar al lui Dumnezeu. 3. La doi ani de la devastarea Egiptului, regele Nabucodonosor a avut un vis 
minunat, al cărui tâlc i l-a dezvăluit Dumnezeu chiar în timpul somnului, dându-l însă uitării la trezirea lui. I-a 
chemat de îndată la el pe magii caldei şi pe prezicători şi le-a povestit că a avut un vis, adăugând că nu-l mai 
ţinea minte, şi le-a poruncit să-i spună ce anume a visat şi ce tâlc avea vedenia. Aceştia i-au răspuns că aşa ceva 
nu era în stare să afle nici un om, dar să le spună ce a văzut în somn şi ei îi vor dezlega visul. Atunci el i-a 
amenințat cu moartea dacă nu vor descoperi ce anume a visat. Nabucodonosor a poruncit să fie ucişi cu toții, căci 
au recunoscut că nu erau capabili să facă ceea ce le-a poruncit. Când a auzit că regele şi-a condamnat la moarte 
toți înţelepţi, alături de aceştia aflându-se în primejdie el însuşi şi rudele lui, Daniel s-a dus la Ariochus, care era 
căpetenia gărzilor regelui. I-a cerut să-i spună pricina pentru care regele a poruncit să fie duşi la moarte toți 
caldeii şi magii. Când a primit răspunsul că Nabucodonosor se supărase pe ei fiindcă avusese un vis şi le-a 
poruncit să i-l reamintească, iar ei au susținut că nu erau în stare să facă aşa ceva, Daniel l-a rugat pe Ariochus să 
se ducă la rege şi să-i ceară să mai aştepte o noapte, amânând pentru a doua zi executarea magilor. Trăgea 


nădejdea ca, prin rugi înălțate Domnului, să primească dăzvăluirea tainei visului cu pricina. Şi Ariochus s-a dus 
la rege şi i-a transmis cererea lui Daniel. Nabucodonosor a dat 

ordin să se amâne uciderea magilor până când se va înfăptui promisiunea lui Daniel. Tânărul s-a dus, aşadar, 
acasă, însoţit de rudele sale, şi o noapte întreagă l-a implorat pe Dumnezeu să-i cruţe pe magi şi pe caldei, el 
urmând să împărtăşească soarta acestora şi să-i dea la iveală vedenia pe care a avut-o în somn regele şi nu-şi mai 
amintea de ea. înduplecat de primejdia ce-l ameninţa pe Daniel şi încântat de cucernicia lui, Dumnezeu i-a 
dezvăluit taina visului, împreună cu interpretarea lui, pentru ca regele să înţeleagă ce tâlc avea. De cum a primit 
de la Domnul această revelaţie, Daniel s-a sculat foarte bucuros, transmițând vestea fraţilor săi, care, după ce-şi 
luaseră rămas bun de la viaţă şi cugetau la moarte, s-au văzut scăpaţi de teroare şi năpădiți de speranţa 
supravieţuirii. împreună cu aceştia, a adus mulțumiri Domnului, care se milostivise de tinereţea lor, şi, la ivirea 
zorilor, Daniel s-a dus la Ariochus, cerându-i să-l însoţească la rege: dorea să-i spună ce anume văzuse el în visul 
din noaptea trecută. 4. Când a fost primit de rege, Daniel i-a cerut mai întâi să nu-l socotească mai înțelept decât 
ceilalți caldei şi magi fiindcă poate să-i dezvăluie visul pe care nici unul dintre aceştia n-a fost în stare să-l 
întrevadă. „Căci nu priceperea — i-a spus el — nici propria agerime mai mare decât a altora au înfăptuit totul. 
Lui Dumnezeu i-a fost milă că eram în primejdie de moarte, eu însumi rugându-l pentru viața mea şi a 
consângenilor mei, să-mi destăinuie visul tău şi tălmăcirea lui. La grea încercare m-a pus nu atâta jalea pricinuită 
de condamnarea noastră la moarte, cât mai ales teama pentru renumele tău, fiindcă ai dat porunca să fie ucişi pe 
nedrept nişte oameni buni şi cinstiți, cărora le-ai cerut să facă un lucru mai presus de înțelepciunea omenească şi 
aflat doar la îndemâna lui Dumnezeu. în vreme ce erai preocupat de gândul privitor la cel ce va stăpâni după tine 
lumea întreagă şi stăteai întins în pat, Dumnezeu a vrut să ţi-i arate pe toți regii care vor veni, trimițându-ţi un vis 
prevestitor. Ți s-a părut că vezi în faţa ta o uriaşă statuie, al cărei cap era de aur, umerii şi braţele, de argint, 
pântecele şi coapsele, de aramă, iar pulpele şi picioarele, de fier”. Apoi ai zărit o stâncă mare care s-a rostogolit 
dintr-un 


* Seminţia de aur, argint, aramă şi fier figurează în mitul vârstelor omenirii, inclus în poemul Munci şi Zile de poetul grec Hesiod, în opera 
căruia s-au depistat influente orientale. 

munte şi s-a prăvălit asupra statuii, a culcat-o la pământ, sfărâmând-o, aşa că n-a mai rămas din ea nici o parte 
întreagă: aurul, argintul, fierul şi arama s-au preschimbat într-o pulbere mai fină decât făina. S-a stârnit însă un 
vânt puternic, care a împrăştiat-o apoi în lung şi în lat. în schimb, stânca a crescut atât de mult încât se părea că 
acoperă întregul pământ. Acesta a fost visul pe care l-ai avut: tălmăcirea lui este următoarea. Capul de aur te 
înfăţişează pe tine şi pe regii babilonieni care au domnit înaintea ta. Cele două braţe şi umerii de argint 
întruchipează faptul că regatul tău va fi înlăturat de doi regi“. împărăţia lor va fi doborâtă de regele ce va veni din 
apus, înveşmântat în aramă”. Puterea acestuia va fi înfrântă de cineva aidoma cu fierul şi care va stăpâni întreaga 
lume, având însuşirile fierului, mai trainic decât aurul, argintul şi arama!" Daniel i-a dat lămuriri regelui despre 
stâncă, dar mie îmi este îngăduit să scriu doar despre trecut, nu şi despre cele ce vor veni. Omul avid de adevăr, 
care nu-şi precupeţeşte truda de a cerceta lucrurile în amănunțime, dornic să ştie ceea ce nu este sigur sau ține de 
viitor, să-şi dea osteneala să parcurgă cartea lui Daniel, aflată printre scrierile noastre sfinte”. 

5. Când a auzit cuvintele sale, regele Nabucodonosor şi-a recunoscut visul şi, plin de admiraţie faţă de însuşirile 
lui Daniel, a căzut cu faţa la pământ şi l-a venerat la fel ca pe un zeu, poruncind să i se închine jertfe. Nu s-a 
mulțumit doar cu atât, ci i-a pus numele zeului venerat de el şi l-a făcut guvernatorul întregului său regat, alături 
de rudele sale. Prin invidia şi intrigile străinilor, aceştia au fost amenințați de-o mare primejdie, deoarece l-au 
jignit pe rege cu următorul prilej: Nabucodonosor a făcut o statuie de aur înaltă de şaizeci de coți şi a aşezat-o în 
marea câmpie a Babilonului. La solemna sfințire a statuii, a chemat toate căpeteniile din întregul regat şi le-a 


poruncit ca, de îndată ce vor 

* Al mezilor şi al perşilor. După ce au nimicit Asiria în alianță cu Regatul Noului Babilon, mezii au fost înfrânți şi înglobaţi în Imperiul 
Persan (550 î.e.n.) de către Cirus II, care a cucerit Babilonul în 530 î.e.n. 

* Alexandru cel Mare, rege al Macedoniei (336—323 î.e.n), victorios în expediţia antipersană, care a lăsat generalilor săi (diadohii) un 
imperiu mai vast decât cel al lui Cirus II şi Darius |. 

* Aluzie la Imperiul Roman, pe care Havius Josephus l-a socotit cel mai trainic dintre toate. 

7 Biblicele proorociri ale lui Daniel conțin şi unele viziuni apocaliptice. 

auzi glasul trâmbiţelor, să cadă cu faţa la pământ şi să se închine statuii. Pe cei ce nu făceau închinăciunea i-a 
amenințat că-i va arunca într-un cuptor cu foc arzător. La sunetul trâmbiţei, când toţi se închinau statuii, după 
spusele unora,rudele lui Daniel n-au făcut acest lucru, nevrând să încalce datinile țării lor. Prinşi asupra faptei, ei 
au fost aruncaţi numaidecât în flăcări, dar providenţa divină i-a salvat şi, contrar tuturor aşteptărilor, au scăpat 
teferi. Focul nu s-a atins de ei, ci, parcă dându-şi seama, după părerea mea, că nişte oameni fără nici o pată 
fuseseră zvârliţi în văpăile sale, nu şi-a îndreptat suflul spre ei, forța lui mistuitoare ară-tându-se neputincioasă. 
Cât timp tinerii au stat în mijlocul focului, Domnul le-a ocrotit trupurile, care n-au fost deloc vătămate de 
flăcări*. Pe această cale, ei s-au dovedit a fi nişte bărbaţi drepți şi îndrăgiţi de Dumnezeu, recăpătându-şi 
favoarea regelui”, care de atunci încolo le-a arătat o deosebită prețuire. 

6. N-a trecut mult şi regele a avut alt vis care îi prevestea că-şi va pierde tronul şi va trăi printre fiare sălbatice, 


urmând ca, după şapte ani petrecuţi în pustiu'%,să-și redobândească domnia. Datorită noului său vis, el a strâns 
iarăşi magii şi le-a vorbit despre vedenie, cerându-le să-i dezvăluie înţelesul ei. Nimeni n-a fost în stare să afle 
tâlcul visului şi să-l explice regelui. Daniel a fost singurul care l-a găsit şi i-a prezis că lucrurile se vor desfăşura 
întocmai cum a visat. Nabucodonosor a petrecut intervalul pe care l-am menţionat în pustiu şi, în răstimpul de 
şapte ani, nimeni n-a cutezat să-i ocupe tronul. Când însă l-a rugat pe Dumnezeu să-şi primească domnia înapoi, 


acesta i-a redat-o. Să nu mi se repro- 

5 Vezi Cântarea celor trei tineri (în cuptorul cu foc din Babilon) inclusă în Biblie alături de Cartea lui Baruh şi Epistola lui Ieremia către cei 
ce aveau să fie duşi robi în Babilon. 

? Prietenii lui Daniel au trecut cu succes prin proba focului. 

1 în perioada cât a stat izolat de oamenii care l-au alungat, detronatul suveran babilonian a dus o viaţă asemănătoare cu cea a primitivului 
Enkidu, înainte de a fi ademenit în Uruk de curtezana trimisă de Ghilgameş: mânca iarba de pe dealuri împreună cu gazelele şi de-a valma cu 
sălbăticiunile se adăpa la ochiurile de apă. Biblia sugerează acest lucru prin cuvintele: „Inima lui să nu mai fie inimă de om, ci o inimă de 
dobitoc să-i fie dată şi şapte ani să treacă peste el!" (Daniel, IV, 13). Flavius Josephus nu descrie şi cel de-al doilea vis fascinant al lui Na- 
bucodonosor, nici aspra existență pe care a dus-o în pustiu ca să-şi răscumpere păcatele din timpul domniei sale anterioare în Babilon, plină 
de idoli, violenţă şi desfrâu. 

şeze faptul că în scrierile mele înfăţişez fiecare lucru aparte, aşa cum l-am întâlnit în cărţile străvechi. Căci încă 
de la începutul acestei lucrări de istorie, m-am pronunţat împotriva celor ce vor dori sau vor avea pretenția să-mi 
arăt rezerva faţă de evenimentele povestite, asigurându-i că mă mărginesc doar să deapăn în limba Eladei cărțile 


evreilor, cu promisiunea că în expunerea întâmplărilor nu voi adăuga şi nu voi omite nimic. 


CAPITOLUL XI 


1. După ce a domnit patruzeci şi trei de ani, regele Nabucodonosor s-a stins din viață. A fost un om pus pe fapte 
mari şi mult mai norocos decât înaintaşii săi. Şi Berosos, în a Treia carte a Istoriei caldeenilor, aminteşte 
isprăvile sale prin următoarele vorbe: „Când Nabopalassar, tatăl său, a aflat că satrapul pe care-l pusese peste 
Egipt, Coelesiria şi Fenicia s-a răzvrătit, iar el nu mai putea face față oboselilor, a încredinţat încă tânărului fiu 
Nabucodonosor o parte a trupelor sale, ca să ducă război împotriva nesupusului guvernator. Nabucodonosor s-a 
întâlnit cu el, l-a înfruntat într-o bătălie şi, învingându-l, a readus în stăpânirea lui țările menţionate mai înainte. 
Dar Nabopalassar, care se îmbolnăvise între timp, şi-a dat obştescul sfârşit în Babilon, după ce domnise douăzeci 
şi unu de ani. Cum a primit vestea morţii tatălui său, la scurtă vreme după aceea, Nabucodonosor a orânduit 
treburile din Egipt şi celelalte ţinuturi şi, lăsând în seama prietenilor săi prizonierii luaţi din Iudeea, Fenicia, Siria 
şi din rândul poporului egiptean, ca să-i ducă în Babilonia, alături de trupele prevăzute cu armament greu şi 
bagajele lor, s-a dus el însuşi la Babilonu o suită restrânsă, prin mijlocul deşertului. Mai întâi a intrat în posesia 
regatului pe care cel mai puternic principe caldean îl guverna şi în absenţa lui şi-a primit întreaga împărăție 

a tatălui său. Apoi Nabucodonosor a poruncit ca prizonierii aduşi de el să fie colonizați în cele mai potrivite 
ţinuturi ale Babiloniei. După ce a împodobit templul lui Bel şi al altor zei cu bogate prăzi de război, a adăugat la 
vechea vatră a oraşului un cartier nou. Ca să apere canalul fluviului de atacurile celor ce plănuiau să asedieze 
Babilonul, a înconjurat atât partea interioară, cât şi partea exterioară a oraşului cu un întreit şir de ziduri, care 
erau construite fie din cărămizi arse şi smoală, fie numai din cărămizi arse. De îndată ce a întărit bine oraşul şi l- 
a înzestrat cu porţi! magnifice, în vecinătatea palatului părintesc a construit un palat nou, despre măreţia şi 
strălucirea căruia mi se pare de prisos să mai vorbesc, în pofida faptului că era întins şi impunător, el a fost 
terminat totuşi în cincisprezece zile. în acest palat a înălțat terase de piatră care se asemuiau cu munții şi erau 
concepute astfel ca pe ele să crească tot felul de arbori. A făcut şi aşa-numitele grădini suspendate”, fiindcă soţia 
lui, care fusese crescută în Media, dorea să-şi amintească de patria ei." în a Treia carte din Istoria ludeei, 
Megasthenes* pomenește faptele acestea, străduindu-se să dovedească prin ele că acest rege l-a întrecut cu mult 
pe Heracles prin vitejia şi eroicele sale isprăvi. Megasthenes mai spune apoi că Nabucodonosor a pustiit o mare 
parte a Libyei* şi a Iberiei?. în cea de-a Doua carte din Istoria Persiei, Diocles îl menţionează pe acest rege, iar 
Filostrat, atât în Istoria Indiei, cât şi în Istoria Feniciei, spune că el a asediat treisprezece ani Tyrul, în vremea 
domniei lui Ithobal€. Acestea sunt relatările tuturor istoricilor despre regele babilonian. 

' Herodot merge atât de departe, încât ridică numărul porţilor Babilonului de la 8 la 100 (Istorii, CLXXIX), concurând astfel cu Theba 
faraonilor. 

? „Grădinile suspendate" ale Babilonului, etajate deasupra unor bolți uriaşe, făceau parte din cele şapte minuni ale lumii antice. 

* Geograf grec (secolul TV-IH î.e.n), solul regelui elenistic Seleucos I Nicator la curtea suveranului din Pataliputra, care a petrecut cu 
întreruperi circa un deceniu în India, scriind o istorie a acestei țări. 

* întreaga parte nordică a Africii, în accepţia antichităţii greco-romane. 

* Regiune istorică situată între Munţii Caucaz şi nord-estul Armeniei antice, corespunzând parţial Republicii Georgia de azi. 

* Vestita cetate insulară feniciană a fost constrânsă să recunoască suzeranitatea babiloniană în 574 î.e.n. 

2. După moartea lui Nabucodonosor, i-a urmat la tron fiul său Abilamarodach, care l-a scos din lanţuri 
numaidecât pe regele Hierosolymei, lehonia”,l-a socotit ca făcând parte dintre prietenii lui de nădejde, i-a dat 
daruri numeroase şi l-a trecut în rândul regilor de seamă, aflaţi la Babilon.Căci tatăl său nu şi-a ţinut cuvântul dat 
şi nu l-a cruțat pe Iehonia ce se predase de bunăvoie, împreună cu soțiile, copiii şi toate rudele sale, de dragul 


oraşului de baştină, vrând să-l ferească de distrugere, aşa cum am arătat mai înainte. Când a murit 


Abilamarodach, după ce a domnit optsprezece anis, sceptrul a revenit fiului său Niglisar”, care a cârmuit ţara 
patruzeci de ani, stingându-se apoi din viață. După el, succesor îndreptăţit la tron i-a fost fiul său Labosardach', 
care n-a domnit decât nouă luni. Urmaş i-a fost Baltasar'!, numit de babilonieni Naboandel!”?. Cu el au purtat 
război Cirus!5, regele perşilor, şi Darius, regele mezilor. în timp ce era asediat de ei în Babilon, a văzut cu ochii 
lui o mare minune. într-o zi, el stătea la masa întinsă în sala cea mare, cu dichisul veseliei regeşti, şi se ospăta 
împreună cu țiitoarele şi cu prietenii săi apropiaţi. în timpul petrecerii, a dat poruncă să fie aduse din templul său 
vasele Domnului, pe care Nabucodonosor le răpise din templul de la Hierosolyma, însă nu se folosise de ele, 


lăsându-le expuse în sanctuarul propriului zeu. După ce a avut îndrăzneala de a întrebuința la banchet 

7 lehonia (Jehoiakin) sau Ioiachim, care a domnit la Ierusalim doar trei luni (597 î.e.n.), a fost deportat de Nabucodonosor, fiind scos din 
temniță babiloniană după aproape 37 de ani de detenţie (Cartea a patra a Regilor, XXV, 27). 

* Avil-Marduc, biblicul Evil-Merodac, fiul şi urmaşul lui Nabucodonosor, n-a domnit decât doi ani: 562-560 î.e.n. 

” Neriglissar (ebr. Nergal-Sarezer), ginerele lui Nabucodonosor II, a domnit numai patru ani (560-556 î.e.n.), de zece ori mai puţin decât 
susţine Flavius Josephus. 

19 Domnia lui Labaşi-Marduk (556 î.e.n.) a fost la fel de scurtă ca a lui lehonia: doar trei luni (în loc de nouă luni). 

"1 Belşazar (lat. Baltassar), principe caldeu, este confundat cu Nabonid, fiind coregentul său cu puteri depline, în răstimpul cât tatăl său şi-a 
stabilit reşedinţa în oaza Taima din Arabia. 

' Nabonid (gr. Nabonnedos), ultimul suveran al regatului Noului Babilon (556-539 î.e.n.). 

'3 Cirus II cel Mare, suveran persan care a întemeiat imperiul Ahemenid (559-529 î.e.n.) şi l-a înfrânt pe Astiage, regele Mediei 
(transformată în satrapie în 550 î.e.n.) şi a cucerit Babilonul, apărat de Belşazar (Baltasar). 

vasele sacre, întru hulirea lui Dumnezeu, a văzut deodată cum din perete s-a ivit o mână şi a scris pe tencuială 
câteva cuvinte. Tulburat de această vedenie, Baltasar i-a chemat la el pe magi şi pe caldei, precum şi pe acei 
babilonieni care se pricepeau să tâlcuiască minunile şi visele, tălmăcind cuvintele scrise pe perete. Dar, fiindcă 
nici un mag n-a fost capabil să descopere sau să înțeleagă ceva, regele a fost atât de speriat şi tulburat de 
neaşteptata întâmplare încât a răspândit în întreaga țară vestea că pe omul care-i va citi inscripția şi va lămuri ce 
vrea să-i spună, îl va face să poarte împrejurul gâtului un lanţ de aur şi să îmbrace veşminte de purpură, aidoma 
regilor caldeeni, dându-i în stăpânire o treime din regatul său. După această solie, a sporit numărul magilor care 
s-au luat la întrecere să citească scrierea, fără să găsească însă nici un răspuns. Atunci, bunica regelui, văzând cât 
de mult se zbuciuma nepotul ei din această pricină, a căutat să-l încurajeze şi 1-a vorbit de un prizonier originar 
din Iudeea, pe care Nabucodonosor îl adusese cu el după distrugerea Hierosolymei. Se numea Daniel şi era un 
bărbat înţelept, deosebit de priceput în dezlegarea lucrurilor greu de înţeles, singurul recunoscut de Dumnezeu. 
Când nimeni n-a putut să dea răpuns la o întrebare grea a lui Nabucodonosor, doar el a scos la lumină firul 
ghemului încâlcit. L-a îndemnat să-l cheme pe el, ca să cerceteze scrisul acela, să-i descopere tâlcul pe care 
ceilalți n-au putut să-l priceapă şi să-i destăinuie dacă Dumnezeu îi prevestea o nenorocire. 

3. De îndată ce a aflat despre Daniel, Baltasar l-a chemat şi i-a spus că a auzit cât era de înţelept şi că duhul 
Domnului să-lăşluia într-însul, el fiind cel mai în măsură dintre toţi să dezlege taine mai presus de mintea 
celorlalți. Apoi l-a rugat să-i citească o inscripţie şi să dezvăluie tâlcul ei: dacă va face acest lucru, îl va îmbrăca 
în veşmânt de purpură, îi va pune împrejurul gâtului un lanţ de aur şi-i va dărui o treime din regatul său, ca 
răplată a înţelepciunii lui, pentru ca toţi cei ce îl vor întâlni să-l socotească un om de vază, dorind să afle din ce 
motiv a primit asemenea distincţie. Daniel i-a cerut să-şi păstreze cadourile pentru sine (căci înțelepciunea şi 
harul prezicerii nu pot fi cumpărate prin daruri, ele fiind oferite celor nevoiaşi fără bani), arătându-se gata să-i 
explice inscripția. Tâlcul ei este că sfârşitul vieţii sale s-a apropiat, fiindcă, deşi a avut în faţă pilda bunicului său, 
care a fost aspru pedepsit pentru nesocotirea lui Dumnezeu, tot n-a 

învăţat să fie smerit şi să nu se ridice mai sus de natura omenească. Fiindcă Nabucodonosor a fost nevoit să 
trăiască la fel ca fiarele din pricina nelegiuirii sale, dar a obținut îndurarea prin rugi şi închinăciuni, 
redobândindu-şi deprinderile vieţii omeneşti, precum şi tronul; ca atare, atât cât a mai trăit, l-a preamărit pe 
Dumnezeu cel ce este atotputernic şi are în grija sa treburile pământeşti, în schimb, Baltasar a dat uitării toate 
acestea şi a adresat multe vorbe de hulă Domnului, de vasele căruia a ţinut să se folosească împreună cu 
ţiitoarele sale. Când i-a văzut faptele, Domnul s-a mâniat şi prin cele scrise de el i-a prevestit cum i se va sfârşi 
viaţa. Inscripţia lui are următorul înțeles: MANE în limba greacă înseamnă Arithmos, adică Număr, căci 
Dumnezeu a socotit zilele vieţii şi ale domniei sale, neacordându-i decât un scurt răgaz. THEKEL înseamnă, la 
rândul său, Stathmos, adică Greutate. Aşadar, Dumnezeu îi spune că a pus durata domniei lui la cântar şi talgerul 
acestuia s-a înclinat. PHARES înseamnă în greceşte K/asrna, adică Fragment *. Deci Domnul îi frânge regatul 
şi-l împarte între mezi şi perşi. 

4. Când Daniel i-a spus regelui că acesta era tâlcul cuvintelor scrise pe peretele sălii de ospeţe, cum era de 
aşteptat, Baltasar a fost năpădit de multă amărăciune şi tristeţe, primind prezicerea dezastrului apropiat. Dar n-a 
şovăit să dea făgăduita răsplată prevestitorului nenorocirilor sale şi s-a ținut de cuvânt. Şi-a zis în sinea lui că 
amenințarea legată de încheierea domniei sale viza numai propria-i soartă, şi nicidecum pe proorocul pe care l-a 
socotit un om bun şi drept, în pofida faptului că prevestea nenorocirea ce-l pândea numai pe dânsul. Ea s-a şi 
adeverit, astfel: la puţină vreme după aceea, a fost luat prizonier, oraşul fiind capturat de regele perşilor, Cirus, 
care şi-a dus oastea împotriva lui. Pe când era rege Baltasar, a cărui domnie a durat şaptesprezece ani, a fost 


cucerit Babilonul. Acesta a fost, aşadar, sfârşitul urmaşilor regelui Nabucodonosor. Darius'5, care a nimicit 
regatul 


"* în cele trei cuvinte fatidice recunoaştem trei măsuri de greutate şi totodată monede orientale străvechi: mina, şechel (siclu) şi paras 
(jumătate de mină). în ultimul recunoaştem şi numele perşilor. în persana veche, Persepolis = Parsa. 

'5 Darius Medul,menţionat şi de Biblie (Daniel, VI, 1), n-a avut o existenţă istorică reală, fiindcă tatăl său Asliage a fost învins de perşii 
conduşi de Cirus II (550 î.e.n.), care a cucerit singur Babilonul. legenda îl confundă probabil cu Darius I, suveranul persan (522-486 î.e.n.), 
întemeietorul unui vast imperiu. 

babilonienilor, împreună cu ruda lui, Cirus, atinsese vârsta de şaizeci şi doi de ani când a căzut Babilonul. Era 
fiul lui Astiage şi grecii i-au dat alt nume. Acesta I-a luat cu el pe proorocul Daniel, ducându-l la reşedinţa lui din 
Media, şi i-a arătat cea mai înaltă preţuire. EI a fost unul dintre cei trei mari satrapi având în subordinea lor trei 
sute şaizeci de satrapii: atâtea satrapii a întemeiat Darius. 

5. Cinstirea multă de care se bucura Daniel şi marea trecere pe care o avea în fața lui Darius, şi toate acestea 
pentru simplul motivă că duhul Domnului sălăşluia în el, au stârnit invidia celorlalți. Devin îndeobşte pizmuitori 
cei ce văd că regii acordă altora mai mare atenţie decât lor înşile. Căci dregătorii care tolerau cu greu faptul că 
Daniel exercita atâta influenţă asupra lui Darius pândeau orice ocazie ca să-l ponegrească şi să-l învi-nuiască fără 
temei. Fiindcă privea banii de sus şi era dispreţuitorul cadourilor, cel mai ruşinos lucru pentru el fiind să 
primească de la cineva un dar, chiar şi din partea celor îndreptăţiți să-l aducă, Daniel nu oferea defăimătorilor săi 
nici un prilej bun să-i atragă dojana. Fiindcă nu găseau nici un pretext să-l compromită în faţa regelui, fie 
întinându-i cinstea, fie folosind calomnia, dregătorii au născocit un alt mijloc să-l înlăture din calea lor. Când au 
observat că Daniel se ruga de trei ori pe zi lui Dumnezeu, şi-au zis că găsesc în sfârşit ocazia să-l distrugă. S-au 
dus, aşadar, la Darius şi i-au spus că satrapii şi dregătorii erau de părere ca în decurs de treizeci de zile să se 
interzică poporului său să se închine atât lui, cât şi zeilor. Ei au luat hotărârea să arunce în grota leilor şi să 
sortească pieirii pe oricine încălca această hotărâre. 

6. Străin de răutatea curtenilor săi şi fără să-şi închipuie că era o capcană întinsă lui Daniel, Darius a spus că 
primeşte această propunere şi a făgăduit să le pecetluiască vrerea, urmând ca poporul să afle printr-un edict 
hotărârea satrapilor. Toţi ceilalți se fereau în linişte să încalce porunca, în schimb Daniel nu. s-a sinchisit de ei, 
ci, după obiceiul său, s-a rugat în văzul tuturor lui Dumnezeu. Convinşi că se ivise prilejul urzit de ei să-şi su- 
prime rivalul, satrapii au mers degrabă la rege şi au adus învinuirea că Daniel a fost singurul care n-a făcut ce-a 
poruncit el (căci nimeni n-a mai avut curajul să se închine zeilor). Totuşi, nu evlavia le-a călăuzit paşii, mai 
degrabă invidia i-a mânat să-l urmărească pe prooroc şi să spioneze purtarea lui. Temându-se 

că, din marea lui slăbiciune pentru el, Darius va fi înclinat să-l ierte pe dispreţuitorul edictului său, fapt care 
sporea ura lor față de Daniel, dregătorii n-au devenit mai blânzi, ci au susținut cu tărie că, potrivit prevederilor 
legii, vinovatul să fie aruncat în groapa leilor. Plin de speranţa că Dumnezeu îl va scăpa pe Daniel, nelăsând 
fiarele să-i facă vreun rău, Darius l-a îndemnat să înfrunte cu mult curaj ceea ce îl aşteaptă. După ce l-a aruncat 
în grota leilor şi a pecetluit cu inelul său piatra pusă la intrarea cavernei, regele s-a îndepărtat. Şi-a petrecut 
întreaga noapte în "" post şi nesomn, foarte îngrijorat de soarta lui Daniel. S-a sculat dis-de-dimineaţă şi s-a dus 
la grotă, unde, găsind intact sigiliul pietrei de la intrare, l-a chemat cu glas tare pe Daniel, să se convingă dacă 
mai era în viață. Când l-a auzit pe rege şi i-a spus că scăpase teafăr, Darius a poruncit ca proorocul să fie scos din 
grota fiarelor. Deşi au văzut că Daniel nu păţise nimic, duşmanii lui n-au vrut să atribuie providenţei divine 
salvarea lui, ci au spus că leii nu s-au atins de el fiindcă erau ghiftuiţi, susținând în faţa regelui că aşa s-au 
întâmplat lucrurile. Fiindcă le-a întrezărit ura nelegiuită, el a cerut să li se arunce leilor multă carne, să-i hră- 
nească bine, apoi a dat ordin ca duşmanii lui Daniel să fie împinşi în grotă, să se convingă dacă leii sătui se vor 
mai năpusti asupra lor. Când satrapii au fost aruncaţi în ghearele leilor, Darius a recunoscut miraculoasa salvarea 
lui Daniel. Căci leii n-au cruțat pe nici unul, ca şi cum ar fi fost flămânzi şi avizi după hrană. Am convingerea că 
ceea ce i-a stârnit n-a fost foamea, căci puţin mai înainte mâncaseră carne pe săturate şi erau ghiftuiţi, ci răutatea 
omenească: nimic nu 1-a împiedicat ca, prin vrerea Domnului, s-o simtă şi fiarele, dându-le pe loc cuvenita 
pedeapsă. 

7. După ce au pierit astfel cei ce uneltiseră împotriva lui Daniel, regele Darius a trimis în întreaga țară soli care 
să-l preamărească pe Domnul cel venerat de Daniel, spunând că el era singurul Dumnezeu adevărat şi 
atotputernic. Apoi i-a arătat lui Daniel cea mai mare preţuire şi i-a oferit primul loc în rândul prietenilor săi. Cum 
a ajuns în culmea gloriei, Daniel cel îndrăgit de Dumnezeu a înălţat în oraşul Ecbatana!€ din Media un turn, o 


minunată zidire construită cu mare măiestrie, care mai există, 
'* Fostă metropolă a Mediei până la cucerirea ei de către regii persani, a căror reşedinţă de vară a devenit ulterior. 

dăinuind până azi. Privitorul poate să creadă că-i o clădire recentă, terminată chiar în ziua când a văzut-o: atât 
este de nouă, de strălucitoare şi de frumoasă în întregimea ei, fără să fi fost vătămată de îndelungata perindare a 
vremii. Fiindcă edificiile, la fel ca oamenii, îmbătrânesc şi o dată cu trecerea anilor îşi pierd o parte din 
strălucirea lor. Regii mezilor, perşilor şi părților zac înmormântați în acest turn, a cărui pază a fost încredinţată 
unui preot evreu — obicei păstrat până în ziua de azi. Se cuvine ca despre acest bărbat să povestim întâmplările 


care stârnesc admiraţia celor ce le ascultă. în toate faptele pe care le-a întreprins, ca unul dintre proorocii cei mai 
mari, norocul i-a surâs peste aşteptările sale şi, cât i-a fost dat să trăiască, a avut parte de faimă şi de prețuirea 
regilor şi a poporului, amintirea lui dăinuind veşnic şi după moarte. Cărţile pe care le-a lăsat urmaşilor sunt citite 
la noi şi acum şi din acestea reiese că Daniel a stat de vorbă cu Dumnezeu. Căci obişnuia să prezică nu numai 
evenimentele următoare, ca şi ceilalți prooroci, ci preciza şi timpul când ele urmau să se întâmple. Spre 
deosebire de alți prooroci, care preziceau numai nenorociri şi de aceea aţâțau ura regilor şi a poporului împotriva 
lor, Daniel era vestitorul lucrurilor bune şi prin profeții norocoase cucerea favoarea tuturor şi, datorită faptului că 
ele se adevereau fără greş, poporul îl socotea nu numai solul adevărului, ci şi trimisul lui Dumnezeu. Ne-a lăsat 
scrieri din care pot fi desprinse proorociri ce pot fi luate într-o formă foarte fidelă şi neschimbată. El ne spune că, 
aflat întâmplător la Susa!”, metropola Persiei, a ieşit cu nişte prieteni în câmpie, fiind zgâlţâit pe neaşteptate de 
un puternic cutremur, încât însoțitorii lui au luat-o la fugă. EI însuşi a căzut cu faţa la pământ, întinzându-şi 
ambele braţe; I-a atins atunci cineva şi i-a poruncit să se scoale şi să privească ce anume hărăzeşte viitorul 
poporului. Când s-a ridicat în picioare, i s-a arătat un berbec uriaş, având în fruntea lui mai multe coarne, dintre 
care ultimul era cel mai mare. Apoi şi-a îndreptat ochii spre apus şi a văzut cum plutea prin văzduh un ţap care s- 
a năpustit asupra berbecului, l-a străpuns cu coarnele sale şi l-a trântit la pământ, călcându-l în picioare. Apoi a 


văzut 
17 Vechea capitală a Elamului, cucerită de asirieni şi anexată de Persia (secolul VI î.e.n.), care a transformat-o în una din principalele 
reşedinţe ale suveranilor ei din dinastia Ahemenizilor. 

cum din fruntea ţapului a crescut un corn zdravăn, care s-a frânt, în locul lui apărând alte patru coarne îndreptate 
spre toate cele patru vânturi. Daniel mai zice că din unul dintre ele a mai ieşit alt corn mic, care s-a mărit cu 
timpul. Domnul i l-a arătat şi i-a spus că acest corn va purta război cu poporul său, îi va cuceri capitala, va 
stânjeni ceremoniile templului, interzicând jertfele, vreme de o mie două sute nouăzeci şi şase de zile. Daniel 
scrie că a văzut acestea în câmpia din preajma Susei'. Dumnezeu însuşi a ținut să-i tâlcuiască în felul următor 
vedeniile pe care i le-a dezvăluit. I-a zis că berbecul întruchipează împărăția mezilor şi perşilor, iar coarnele, pe 
viitorii săi regi. Cornul mai nou îl înfăţişează pe ultimul rege, care îi va întrece pe toți prin bogăţia şi faima lui'A. 
Țapul sugerează că din Grecia va veni un rege care va triumfa asupra perşilor în două bătălii”, punând stăpânire 
pe întreaga lor împărăție. Zdravănul corn crescut în fruntea ţapului îl desemnează pe primul rege; celelalte patru 
coarne, crescute după căderea celui dintâi şi îndreptate spre cele patru margini ale pământului, sunt urmaşii iviţi 
după moartea primului rege, care îşi vor împărți între ei împărăţia lui, fără să fie nici copiii şi nici rudele sale, 
devenind stăpânitorii lumii pentru mulţi ani. Din rândul acestora se va ridica un rege care va lupta împotriva 
poporului iudeu şi a legilor lui, va lovi în orânduirea ţării şi va jefui templul, împiedicând timp de trei ani 
aducerea jertfelor. Aceste evenimente s-au abătut într-adevăr asupra neamului nostru în timpul domniei lui 
Antioh Epiphanes”!, aşa cum le-a întrezărit Daniel şi prezis cu mulţi ani înainte în scrierile sale. Aşijderea a scris 
Daniel chiar şi despre împărăţia romană şi uriaşa ei întindere. Toate acestea le-a aşternut în scris proorocul sub 
îndrumarea lui Dumnezeu. Cei care îi vor citi scrierile şi vor constata adeverirea proorocirilor vor fi uimiţi de 


marea cinstire cu care l-a onorat Dumnezeu, în timp ce i-a lăsat să greşească pe 

18 Vezi Daniel, cap. VIII, Vedenia berbecului şi a ţapului. 

19 Darius I cel Mare, suveran persan (522186 î.e.n.), sub care imperiul Ahemenizilor cunoaşte apogeul puterii şi înfloririi sale. 

% Issos (333 î.e.n.) şi Gaugamela (331 î.e.n.), unde Alexandru cel Mare I-a învins de fiecare dată pe Darius III (380-330 î.e.n.). 

2 Antioh IV Epiphanes, suveranul Regatului Seleucid (175-163 î.e.n), a interzis cultul lui Iahve (167 î.e.n.) la Ierusalim, înălțând un altar în cinstea lui Zeus şi 
provocând răscoala Macabeilor din Iudeea. 

epicureicii care au alungat pronia cerească din viață şi sunt convinşi că Dumnezeu nu se preocupă de treburile 
omeneşti, întreaga natură nu e călăuzită de o făptură fericită, nemuritoare şi dăinuind de-a pururi, ci se susține 
prin propria-i purtare, fără îndrumător şi ocrotitor. Cei care se lipsesc de un conducător, cum afirmă epicureicii, 
sunt la fel ca o corabie fără cârmaci, bătută de furtună, sau la fel ca un car fără vizitiu, bălăngănindu-se în goana 
lui bezmetică, gata oricând să se ciocnească şi să se destrame. Ținând seama de prezicerile lui Daniel, mi se par, 
aşadar, departe de adevăr cei ce îşi închipuie că Dumnezeu nu se sinchiseşte de ceea ce se întâmplă cu neamul 
omenesc. Dacă hazardul ar conduce totul în lume, atunci nici proorocirile lui nu s-ar fi adeverit deloc. în ceea ce 
mă priveşte, am consemnat tot ceea ce am citit în Scrierile sfinte. Cine vrea să aibă o altă părere decât a mea,nu 
are decât să şi-o păstreze. 


„în istoria lumii vechi Josephus Flavius rămâne ca o exemplară sinteză 
culturală, prin familiarizarea sa cu trei universuri spirituale ce mânuiau cele trei 
limbi sacre ale Bibliei - ebraica, greaca şi latina -împrejurare care i-a creat 
autorului, în posteritatea bizantină şi medievală occidentală, un loc de 
neconfundat." 

